
PREFAŢĂ 


Poate fi logica „învățată... fără profesor” ? 

Această carte aspiră să ofere răspunsul celor care sunt convinşi de utilitatea şi 
necesitatea studiului aprofundat al logicii. Este indispensabilă această convingere pentru 
ca îndemnul care conduce spre studiu să nu se diminueze de la primele obstacole, ci să-şi 
menţină intensitatea maximă atunci când apelul la logică este iminent. 

Convingerea asupra necesităţii studiului aprofundat al logicii este determinată de 
ubicuitatea logicii, adică de prezenţa sa obstinată în toate sectoarele activităţii umane şi 
chiar în toate sensurile ființei. Deoarece în şcoala noastră de toate gradele şi de toate 
profilurile logica a fost o ...ilustră absenţă, multe generaţii s-au informat sporadic şi 
eterogen în vederea utilizării, atunci când eludarea era pernicioasă, a acestui instrument 
pus în valoare încă de Aristotel, în antichitatea greacă. După evenimentele din decembrie, 
se încearcă repunerea studiului logicii în drepturile sale, prin introducerea unor lecţii de 
logică în liceu, iar vocile care exprimă voinţa de cunoaştere se înmulţesc ; de aceea, 
considerăm utilă răzbaterea spre lumină, prin tipărire, a unei logici, constituită în aşa fel 
încât să servească deopotrivă liceenilor şi studenţilor, profesorilor şi cekcetătarilor din 
diferite domenii ale ştiinţei, oamenilor de cultură şi celor angajaţi în tehnologie pe 
tehnicieni, muncitori. Toţi pot obține rezultate superioare şi o organizare mai precisă a 
activității lor cu ajutorul logicii. 

Încă din 1957, ca student, şi, din 1962, ca apropiat şi îndrumat colaborator, am 
cunoscut travaliul îndelung şi intens al profesorului universitar Petre Botezatu (1911-1981) 
de a realiza o expunere unitară a logicii, în care stilul logicii clasice să se poată îmbina 
organic cu stilul logicii moderne ; el a sudat astfel fără asperităţi firul unei remarcabile 
tradiţii, inaugurată de Titu Maiorescu şi perpetuată de iluştrii săi descendenţi, direcţi sau 
indirecţi (C. Rădulescu-Motru, P.P. Negulescu, Ion Petrovici, Dan Bădărău, Mircea 
Florian), de pregnanţa unei realităţi care a asigurat obţinerea unor rezultate româneşti, 
notabile oricând în cele mai exigente istorii ale logicii. 

Expunerea unitară nu s-a realizat nici prin ridicarea logicii tradiţionale la un rang 
nemeritat, nici prin vulgarizarea logicii matematice, ci s-a fundamentat pe ideea comple- 
mentarităţii logicii cu matematica, Petre Botezatu considerând că nu se poate renunţa nici 
la modelarea matematică a limbajului logic, care a înregistrat succese răsunătoare, nici la 
expunerea conceptuală, cu ajutorul limbajului natural, a problemelor logice, care face ca 
logica să fie inteligibilă nu numai specialiştilor. De aceea, reprezentarea matematică şi 
reprezentarea conceptuală au fost reunite într-o unitate metodologică de tipul complemen- 
tarității, în speranţa amplificării avantajelor celor două metode, matematică şi reflexivă, 
cu riscul unor pierderi minimale. Logica matematică este de fapt un succes al logicii 
asupra matematicii. 

Predând Cursul de logică generală la Secţia de Filosofie a Universităţii „Al.I. Cuza” 
din laşi, Petre Botezatu a realizat treptat câteva variante, supuse exigenţelor sale de 
expunere unitară a logicii. 

Aceste variante stau la baza Introducerii în logică pe care o lansăm în circuit public, 
după ce a format obiectul de studiu şi de inspiraţie al multor generaţii de studenţi, al 
doctoranzilor ilustrului profesor şi, bineînţeles, al colaboratorilor săi. Cunoscându-i 
intenţiile (Petre Botezatu ne-a părăsit fulgerător la 1 decembrie 1981) şi având la îndemână 
diferitele variante ale acestei lucrări de logică, ne-am străduit noi să nu rămână în 
manuscris un tezaur care poate înnobila minţile multor generaţii de intelectuali. 


* 


Activitatea ştiinţifică a lui Petre Botezatu s-a concretizat în lucrări de primă importanță, 
care au impus un logician original, preocupat de aflarea răspunsului la patetica întrebare : 
cum gândim? Schiță a unei logici naturale. Logica operatorie, Editura Ştiinţifică, 
Bucureşti, 1969; Valoarea deducției, Editura Ştiinţifică, Bucureşti, 1971; Semiotică 
şi negaţie, Editura Junimea, laşi, 1973; Silogistica. Interpretările moderne, Editura 
Didactică şi Pedagogică, Bucureşti, 1976 ; Interpretări logico-filosofice, Editura Junimea, 
Iaşi, 1982 ; Constituirea logicităţii, Editura Ştiinţifică şi Enciclopedică, Bucureşti, 1983. 

Ideea unei logici naturale îşi are originea, ne mărturiseşte P. Botezatu, în preocupările 
sale de constituire a unei teorii generale a raționamentului, în care să fie sistematic 
cuprinse procedeele deductive complexe ale ştiinţei moderne. Două descoperiri remarca- 
bile s-au întâlnit în gândirea logicianului român pentru a contura temelia acestei teorii 
generale : descoperirea, de către Aristotel, a operaţiei logice subiacente silogismului - 
transferul unei proprietăţi între două clase de obiecte în raport de incluziune - şi relevarea, 
de către cercetările matematice, a operaţiei logice constructive — alcătuirea unui obiect din 
alte obiecte logice. A rezultat că gândirea naturală (reală) este operatorie - realizează 
operaţii -, iar acestea, deşi se diversifică bogat, sunt, fundamental, de două feluri: 
tranzitive şi constructive. Raţionamentele, fiind şi.ele operaţii ale gândirii, se circumscriu 
aceleiaşi clasificări. Ele sunt, conform definiţiei intrinseci, pe care o propune Petre 
Botezatu, operaţii logice care se petrec între două obiecte de acelaşi fel şi constau, fie în 
transferarea unei calităţi de la unul din obiecte la celălalt, fie în constituirea unui obiect 
nou din cele două obiecte date!. 

Aspiraţiile tranzitive şi constructive ale gândirii, manifeste, una sau alta, în orice 
raţionament, nu sunt a priori, ele se originează în necesităţile de ordin practic, impuse 
omului de la începuturile fiinţării sale. În activitatea sa transformatoare, omul s-a aflat în 
una din următoarele situații: sau a întâlnit un obiect nou, sau a vrut să creeze un obiect 
nou. Când a fost pus în faţa unui obiect nou, omul a urmărit să-i atribuie unele însuşiri 
constatate la alte obiecte, înrudite. „Necesitatea aceasta, se explică Petre Botezatu, de a 
extinde cunoscutul la necunoscut, a fost germenele din care a răsărit raţionamentul 
tranzitiv”?. Solicitările vieţii au impus, totodată, crearea de obiecte noi, ceea ce s-a 
răsfrânt în structurile raţionamentelor constructive. 

În structura elaborată, departajarea celor două tipuri de raţionament şi-a aflat, drept 
fundament ontologic, structura obiectelor gândirii. Această idee reprezintă cel de-al doilea 
filon original al logicii naturale. Obiectele gândirii sunt de mai multe feluri: noţiuni 
generale (concepte) sau individuale (lucruri), întregi (noţiuni colective), de asemenea, 
corpuri, fenomene, stări ; în matematică: numere, variabile, figuri. Operând cu diferite 
obiecte logice, gândirea se adaptează la natura şi comportamentul acestora. Structura 
obiectului este aceea care justifică în fiecare caz în parte cursul raţionamentelor. Sarcina 
dificilă a stabilirii obiectelor logice s-a constituit în condiţie necesară, deoarece numai o 
clasificare cât mai corespunzătoare cu putinţă şi genetică poate oferi un inventar nuanţat şi 
raţional al formelor logice. Este ceea ce, pe bună dreptate, Petre Botezatu a numit „treapta 
lui Mendeleev în logica.formală”, realizând sistemul periodic al obiectelor logice. 

În logica naturală, propusă de P. Botezatu, obiectele cu care gândim modelează forma 
gândirii, încât sistemul periodic al tipurilor de entități raționale determină un siștem la fel 
de cuprinzător al raţionamentelor. Să preluăm exemplul de analiză a silogismului pentru a 
vedea care obiecte i se potrivesc, şi poate, chiar l-au generat. Silogismul este legat de 
existenţa claselor care se cuprind sau se exclud reciproc. Făcând apel la geneza lor, Petre 
Botezatu a arătat că ele se formează prin generalizare, procedeu prin care se rețin însuşirile 
comune ale lucrurilor. Deoarece procedeul se repetă întocmai pe fiecare treaptă, însuşirile 
oricărei clase sunt în mod necesar însuşiri ale tuturor claselor subordonate. Sistemul 
claselor garantează o invarianță a proprietăţilor de la general la particular. Conţinutul 
noţiunii se transmite, deci, de la gen la specie, sau de la specie la individ, demers care 
rezultă din însăşi structura claselor. Tocmai acest demers stă la baza silogismului. Cum 
arată Petre Botezatu, silogismul nu face altceva decât să transmită o însuşire de la un gen 
la o specie sau de la o specie la un individ. Specia pătrunde sau nu pătrunde, integral sau 
parţial, în sfera genului şi, ca o consecinţă, ea câştigă sau nu câştigă, integral sau parţial, 
o notă a genului, conform principiului : cine intră în sferă, câştigă conţinutul. „Silogismul 
este, aşadar, un transfer de proprietăţi între clase. Acesta este specificul lui: este un 
raţionament tranzitiv, care operează cu clase şi obiecte. Silogismul nu constituie, aşadar, 
un procedeu universal de gândire. El reprezintă raţionamentul specific obiectelor numite 
clase şi consistă în transferul unei calităţi ”?. 

P. Botezatu şi-a verificat punctul de vedere pe un alt exemplu, demonstrând că, deşi 
numeric, ca obiecte ale gândirii, sunt tot clase, ele nu se mai formează prin generalizare, 
ci prin însumare, de aceea, cu ele se formează raționamente de adunare, care au la bază o 
altă operaţie logică: un număr se combină cu un număr pentru a forma un al treilea 
număr. Se construieşte un obiect din alte două obiecte date. Prin urmare, raonament de 
adunare este un raționament constructiv. ` 

Dacă vom lua fiecare obiect logic din sistemul periodic, vom constata cum se PAS 
pe rând un anumit fel de raționament, fie tranzitiv, fie constructiv, justificându- e, astfel, 
ideile generale care stau la temelia logicii naturale, logică propusă să surprindă demersurile 
gândirii reale, prin conjugarea preciziei, specifică demonstrațiilor formale de inspiraţie 
matematică, cu bogăţia intensională a gândului încărcat de semnificaţii. 

Concentrarea într-o logică naturală a unor construcţii diverse - silogistica, mereologica 
(raportul întreg - parte), teleologica (raportul scop - mijloc), topo- şi cronologica (relaţiile 
spaţio-temporale) - s-a realizat prin intermediul noţiunilor de extensiune generalizată şi 
intensiune generalizată, P. Botezatu slujind, şi de această dată, ideea reprezentărilor 
complementare. 

Această idee este continuu prezentă. Astfel, după diversificarea operaţiilor logice după 
criteriul diversificării obiectelor gândirii, P. Botezatu trece la generalizarea operaţiilor din 
logica claselor, cu scopul de a le face aplicabile oricărui fel de obiecte logice. Se obţine 
sistemul LO (logica operatorie), în care sunt prezente cele două operaţii: tranzitivă şi 
constructivă. 

Analizând operaţia tranzitivă, P. Botezatu constată că gândirea efectuează prin ea o 
dublă mişcare : (I) între antecedent şi secvent; (II) între extensiune şi intensiune. De la 
extensiune la intensiune, de exemplu, dacă specia este inclusă în gen, câştigând prin 
aceasta proprietatea genului; de la intensiune la extensiune, dacă specia nu posedă 
proprietatea genului şi astfel, nu este inclusă în gen. De la antecedent la secvent, genul îşi 
transferă proprietatea speciei, iar, de la secvent la antecedent, specia îi cedează proprietatea 
genului. Asociind două câte două aceste mişcări ale gândirii, sunt obţinute patru forme ale 
inferenţei tranzitive. Apoi, relaţiile dintre antecedent şi secvent, respectiv dintre intensiune 
şi extensiune, fiind raporturi de dependenţă, se supun principiului rațiunii, cu cele două 

demersuri : al condiţionării suficiente şi al condiţionării necesare, rezultând patru tabele 
inferenţiale, fiecare cu câte patru figuri (în funcţie de poziţia termenului mediu în premise), 
iar fiecare figură cu mai multe moduri (după cantitatea şi calitatea propoziţiilor consti- 
tuente)5. 

O caracteristică importantă a sistemului LO o constituie introducerea propozițiilor 
exclusive, a căror funcţie cognitivă este importantă, deoarece enunţă relaţii univoce, 
counivoce sau biunivoce, deţinând astfel, un rol considerabil în formularea constatărilor 
ştiinţifice. De asemenea, în cadrul logicii operatorii este realizată pentru prima dată, o 
analiză sistematică şi detaliată a operaţiei logice constructive, rezultând o tabelă inferen- 
ţială cu patru figuriS: ale diviziunii, specificării, clasificării şi generalizării noţiunilor 
generale. De asemenea, este prezentat un mod specific de cuantificare a propoziţiilor, mai 
conform cursului natural al gândirii şi sunt generalizaţi functorii silogistici A, E, I şi O, 
obținându-se constantele respective, care semnifică în întregime şi în parte, afirmativ sau 
negativ, în raport cu orice fel de obiecte logice. Cuantificatorii „toți” şi „unii” (cel puţin 
unul), cu care se lucrează de obicei în logica formală, apar, astfel, drept cazuri particulare, 
aplicabile claselor, ca noţiuni generice. 

Plecând de la insatisfacţia simțită în momentul utilizării termenului generic de „logică” 
şi ţinând seama de fenomenul multiplicării formelor logice, ce caracterizează logica 
actuală, logicianul H. Scholz’ a remarcat, pe bună dreptate, că folosirea numelui articulat 
„logica” implică asumarea unor obligaţii, căci nu putem vorbi de logică, aşa cum vorbim 
de Simfonia a IX-a sau de autorul lui Faust, expresii în care unicitatea obiectului este 
evidentă. De aceea, Scholz a propus noţiunea de „forme ale logicii”. P. Botezatu a precizat 
această noţiune, construind trihotomia : forme istorice, forme ştiinţifice şi forme filosofice 
ale logicii?. 

Formele istorice ale logicii sunt versiunile în care s-a înfăţişat logica în decursul 
timpurilor, P. Botezatu descoperind patru asemenea forme, constituite în teorii logice, 
închegate şi viabile : 

1) Prima formă, a logicii deductive, în secolul al IV-lea î.e.n. când s-a constituit 
modelul ştiinţific al geometriei lui Euclid şi a avut loc disputa dintre sofişti şi Socrate- 
-Platon-Aristotel ; 

2) Forma logicii inductive, în secolul al XVI-lea, când s-au realizat primele cercetări 
de fizică experimentală şi s-au contrazis partizanii deducţiei scolastice cu adepţii inducției 
baconiene ; 

3) Formă logicii matematice, în secolul al XX-lea, când s-au dezvoltat matematicile 
superioare cu modelul axiomatic al ştiinţei şi a început discuţia dintre apărătorii logicii 
tradiţionale şi protagoniştii logicii noi ; 

4) Logica ştiinţei, tot în secolul al XX-lea, când progresele remarcabile ale ştiinţelor 
naturii au ridicat probleme noi cu privire la limbajul ştiinţelor şi cu privire la valoarea 
conceptului de adevăr ştiinţific. 

Acestea au fost principalele forme istorice ale logicii, care, de fapt, au devenit şi părţi 
ale logicii, luată ca sistem ştiinţific fundamental. 

Clasificarea formelor ştiinţifice ale logicii a fost fundamentată pe convingerea că orice 
ştiinţă poate fi construită pe domenii diferite şi la niveluri progresive de abstractizare”. 
Obiectul logicii se diversifică în patru domenii: gândirea (L,), limbajul (L,), acțiunea 
T ; şi realitatea (L,) şi se înalță la cinci niveluri de abstractizare : subiectul (L ), obiectul 

), forma (L>), operația (Lf) şi structura (LS). Astfel, în domeniul gândirii (logica 
EE N logica poate fi construită ca teorie a argumentării (Li ), reţinând pentru studiu 
factorii subiect şi obiect, ca teorie a demonstraţiei (L5, renunțând la contribuţia subiec- 
tului, ca logică formală clasică (tradiţională) (L3), făcând abstracţie de obiectul gândirii 

pentru a activa la nivelul formelor, ca logică operatorie naturală (LĂ, determinând 
operaţiile logice (tranzitivă şi constructivă), ce se îndeplinesc efectiv în cursul raţionării, 
ca teorie a ordinii (LÌ, întemeind posibilitatea operațiilor logice. 

Prin urmare, în domeniul gândirii, la nivelurile 3 şi 4 de abstractizare, se află logica 
formală şi logica operatorie, cu ajutorul cărora cunoaştem structura, operaţiile gândirii şi 
legile logice care ne constrâng să gândim corect. Corectitudinea este o proprietate necesară 
a gândirii, asigurând transmiterea nealterată a adevărului de la o propoziţie la alta, fără a 
fi nevoie să cercetăm conţinutul gândirii. 

În domeniul limbajului (logica semiotică), la primul nivel de abstractizare ne întâmpină 
pragmatica logică (LD), pregătită să integreze cele trei dimensiuni ale unui sistem de 
semne : relaţiile prin semne, relaţiile semnelor cu obiectele, relaţiile semnelor cu subiectul 
care le foloseşte, accentuând asupra acestei dimensiuni ; făcând abstracţie acum de această 
dimensiune, se obţine semantica logică (>, disciplină care are în vedere relaţiile semnelor 
cu obiectele, iar, înlăturând şi aceste relaţii ne ridicăm la nivelul relaţiilor dintre semne, 
aflate sub incidenţa de preocupări a sintaxei logice (L); etajele superioare cuprind 
Logica combinatorie (L$), care se ocupă de forma generală a unor operaţii logice, şi 
logica topologică (L;), dezvăluind structura spaţializată a limbajelor logice. 

Continuând prezentarea clasificării formelor ştiinţifice ale logicii, efectuată de P. 
Botezatu, ajungem în domeniul acţiunii (logica genetică), unde structurile logice, 
împlinindu-se la nivelurile cunoscute, se grupează într-o logică concretă sau preoperatorie 
(LD, o logică operatorie concretă (L2), o logică formală operatorie (LÈ), o logică 
operatorie formală (L Po) şi o logică operatorie structurală (L =); Acest moment taxonomic 
îi prilejuieşte lui P. Botezatu clarificatoare observaţii asupra raportului dintre logică şi 
praxiologie (teoria acţiunii eficiente): Logica genetică este un sistem logic extras din 
analiza actelor umane, fiind de fapt „logica în acţiune”, în timp ce praxiologia este 
„logica acţiunilor”. Astfel, în domeniul acţiunii, logica îşi explică geneza Şi evoluţia 
structurilor sale. a d 

În sfârşit, în domeniul realităţii, logica se dezvăluie teleologic, căci, defapt, scopul 
său funciar - descifrarea lumii - se realizează acum. Vorbim aici despre o logică 
obiectuală, reistică, ontologică. Pe prima treaptă, se constituie logica materială sau 
informală (LD, având în grijă teoria sofismelor, teoria inducției, metodologia, teoria 
ştiinţei, euristica ; urmează logica dialectică (L?), în plin proces de constituire, pentru 
surprinderea intimă şi totală a obiectului în devenire, în depăşirea contradicţiilor reale ; la 
nivelul următor apare logica formală (modernă, matematică) (L5), unde operaţiile logice 
se reduc la transformarea unor relaţii în alte relaţii, cu ajutorul regulilor de inferenţă, 
sugerând posibilitatea construirii unei logici numai cu ajutorul unor reguli, prin care se 
introduc sau se elimină constantele şi variabilele logice ; este vorba de deducția naturală 
(LÍ ; în sfârşit, se ajunge la structuri algebrice, la nivelul (L$), unde logica devine „teoria 
formelor abstracte” (H.N. Lee) sau ontologia posibilului (Leibniz). 

Structurarea pe domenii şi la niveluri de abstractizare dovedeşte că logica nu este o 
ştiinţă, ci un sistem de ştiinţe, dar nu în sensul ramificării logicii, a desfăşurării unui graf 
arborescent (logică propozițională, logică predicativă etc.), aşa cum apare ea structurată 
şi în această carte, ci în direcţia diversificării logicii pe forme ştiinţifice. În această 
Situaţie, definiţia, diviziunile şi legăturile logicii variază de la o formă la alta. Astfel, 
logica clasică (tradiţională), care este o teorie a formelor gândirii, se subdivide în teoria 
noţiunii, teoria judecății şi teoria raţionamentului şi este limitrofă cu psihologia, în timp 
ce logica modernă (simbolică), care este teoria unui limbaj sau a unor relaţii, se divide în 
logica propoziţiilor şi logica predicatelor şi este învecinată cu lingvistica şi cu matematica. 

Desigur, expunerile curente ale logicii, mai ales cele din manuale, nu se încadrează 
exact în poziţiile clasificării lui Petre Botezatu, din dorinţa de a se oferi abordările cele 

mai clare şi mai explicite sau în funcţie de poziţia filosofică şi de paradigma adoptată de 
autor. Un exemplu îl formează chiar această carte, subordonată, cum spuneam, principiu- 
lui complementarităţii dintre abordarea tradiţională a gândirii şi formalismele logicii 
matematice. 

În ceea ce priveşte formele filosofice ale logicii, Petre Botezatu a prezentat diversifi- 
carea logicii după punctul de vedere adoptat, după concepția filosofică, deoarece marile 
sisteme filosofice şi-au construit logici proprii, adaptate problemelor ridicate şi soluţiilor 
preconizate. Aici se încadrează, în primul rând, logica fenomenologică (Husserl, Phănder), 
logica cercetării, adaptată programatismului (Dewey) etc.!. 

Am prezentat pe scurt sistematizările lui P. Botezatu pentru a arăta importanţa lor în 
circumscrierea exactă a specificului fiecărui demers logic, ca act de gândire conexat cu 
limbajul, acţiunea şi realitatea, domenii prin care fiinţa umană se exprimă în plenitudinea 
forţelor sale cognitive şi creatoare. 


* 


Continuând seria contribuţiilor logicianului român, aflăm o altă constantă preocupare.: 
silogistica, un domeniu în care se părea că nu mai e nimic nou de spus. Totuşi, investigând 
cu instrumentarul logicii operatorii, pe care, spuneam că a dezvoltat-o, P. Botezatu a 
generalizat silogistica şi totodată a clasificat şi a prezentat modelele matematice ale 
silogisticii, în raport cu limbajul logic folosit: modele propoziţionale, predicative, clasiale, 
relaţionale şi naturale. Valoarea fiecărei clase şi tip de model este analizată din perspectiva 
celor trei ramuri ale semioticii: sintactic, semantic şi pragmatic, constituindu-se astfel, 
pentru întâia oară, un bilanţ atotcuprinzător al modelelor moderne ale silogisticii!!. 

Logica inductivă şi probabilistă l-au atras, de asemenea, pe P. Botezatu, ceea ce s-a 
concretizat în descoperirea unei noi forme de inducţie completă: inducția diferenţială, 
expusă în articolul Diversité des sens et des formes de L'induction!?. Este o formă de 
inducţie completă, deoarece se examinează toate cazurile, dar concluzia nu generalizează, 
ci se mulţumeşte cu o propoziţie particulară limitativă, care asertează că numai câteva 
elemente ale clasei examinate posedă proprietatea : numai unii S sunt P. Fiind de între- 
buinţare curentă, în limbajul cotidian şi în limbajul ştiinţific, am inclus inducția diferenţială 
şi în cuprinsul prezentei Introduceri în logică. 

Preocupat de fundamentarea unei logici a probabilității, P. Botezatu a construit 
functorul de implicație probabilă, în articolul Logiques à implication probable et logique 
à implication certaine!?, definind, prin tabele de adevăr, patru functori de implicaţie 
probabilă, care se diferenţiază între ei după „puterea intensională” (exigenţă) şi „puterea 
extensională” (capacitate). Aceste preparative au permis construirea unui sistem de silo- 
gistică asertorico-problematică!*, în care se demonstrează teorema că orice cuplu silogistic 
asertoric autorizează o concluzie problematică, ceea ce înseamnă că, în cazurile când 
premisele nu pot genera o concluzie asertorică, este totdeauna posibil să derivăm o 
concluzie de probabilitate. 

O contribuţie remarcabilă în domeniul mezalogicii o constituie construcţia conceptului 
de „antinomie metodologică” 15 P, Botezatu a constatat că, în metodologie, fiecare succes 
trimite la un eşec, că nu poate exista o reuşită absolută. Ceea ce câştigăm pe o dimensiune, 
pierdem pe altă latură. Este în fond o lecţie lărgită a complementarităţii aspectelor, cu care 
mecanica cuantică ne-a obişnuit şi care are aplicaţii semnificative în epistemologie : 
obiectivele metodologice nu sunt toate compatibile, ele se temperează reciproc, în aşa fel 
încât înaintarea pe o direcţie impune retragerea pe altă linie. „Nici un obstacol nu ne 
împiedică să înaintăm cât de departe pe un anumit drum, numai că aceasta nu se poate face 
fără sacrificii în alt sector. De exemplu, putem progresa indefinit în formalizarea unui 

sistem, dar nu o putem face fără să pierdem în aceeaşi progresie controlul corespondenței 
cu realitatea”!€. De aici ideea de antinomie metodologică, în înţelesul kantian de prezenţă 
simultană a două teze contradictorii ce par să fie egal justificate. De pildă, se poate susţine 
cu aceeaşi hotărâre şi că limbajul este formalizabil şi nu este formalizabil. În înţelesul 
acordat de P. Botezatu, antinomia este rezolubilă, dar nu, ca în cazul paradoxurilor, 
printr-o teorie a nivelurilor sau a tipurilor, ci prin distingerea punctelor de vedere. Astfel, 
referindu-ne la exemplul dat, o teorie este (relativ) formalizabilă din punct de vedere 
sintatic, adică al construcţiei interne, dar o teorie nu este (relativ) formalizabilă din punct 
de vedere semantic, adică al interpretării. P. Botezatu a enunțat cinci antinomii ale 
axiomatizării şi cinci antinomii ale formalizării. De exemplu, antinomia simplificării : 
simplificarea fundamentelor atrage complicarea construcţiilor. Explicit: când folosirea 
metodei axiomatice a început să se extindă, s-a remarcat repede că se pot alege, pentru o 
idee dată, clase mai largi sau mai restrânse de axiome şi termeni primitivi. Exigenţa 
unificării cât mai avansate a teoriei, cerința independenţei axiomelor şi o anumită ţinută a 
eleganţei îndemnau la construirea unei baze minimale : un număr cât mai mic de axiome 
şi termeni primitivi, dacă se poate o axiomă unică. Astfel, pentru logica propozițională 
s-au propus numeroase variante axiomatice. În 1879, Frege a utilizat doi functori (negația 
şi implicaţia) şi şase axiome, pentru ca Nicod, în 1918, să folosească o axiomă, construită 
cu un functor unic (incompatibilitatea). Dar axioma unică are cinci variabile şi se întinde 
pe un rând întreg de tipar, fiind alcătuită din 43 de semne! O astfel de axiomă este 
incomodă în demonstraţii. 

Dacă adăugăm la cele spuse pe scurt până aici, contribuţiile la geneza filosofică a ideii 
de libertate morală” , la interpretarea filosofiei kantiene, prin analiza celor trei specii de 
cauzalitate!, concepute de Kant, şi prin valorizarea concepției acestuia despre libertatea 
voinţei!”, dacă adaugăm eseurile din volumul /nterogaţii - Convorbiri asupra spiritului 
contemporan”, şi spiritualele notații şi aforisme, din Note de trecător - “Reflecţii. în 
marginea Vieţii”, putem avea o imagine concentrată, dar relevantă, asupra activității 
raţionale a unui intelectual de excepţie, care a contribuit, original şi pasionat, la prestigiul 
învăţământului şi culturii româneşti. 


* 


Dacă ar fi să enunţăm ideea fundamentală a creaţiei logice şi filosofice a lui Petre 
Botezatu, cred că ea s-ar sintetiza în principiul complementarităţii. Acestui principiu i se 
subordonează şi crearea logicii naturale şi ideea sintetizatoare a conexiunii elementelor 
perene din logica tradiţională cu înfăptuirile logicii noi şi ideea de antinomie metodologică 
şi multe altele. Aici ne interesează cum a fost gândită împletirea organică dintre cele două 
logici, numite „logică tradițională” (sau clasică, pe alocuri) şi „logică modernă”. Aceste 
două denumiri sunt atribuite unor sensuri bine precizate de autorul român: „... expresia 
«logică clasică» desemnează perspectiva şi corpul logicii tradiţionale, în contrast cu logica 
matematică (simbolică ori teoretică)”. „Ea - spune P. Botezatu - reprezintă logica 
modernă. Logica tradiţională mai răspunde şi la denumirile de «logică aristotelică», 
«logică filosofică», «logică generală» "22. Prin urmare, în cele ce urmează, denumirile de 
„logică tradiţională” şi „logică modernă” acoperă sensurile date de autor, cu care de altfel 
suntem de acord. 

În alte contexte, care nu fac parte din cuprinsul lucrării ce urmează, prin „logică 
clasică” se înţelege logica matematică bivalentă (cu două valori de adevăr), iar prin 
„logică neclasică” se înţelege logica matematică polivalentă. Nici aceasta, nici logica 
modală şi nici alte sisteme speciale de logică nu ocupă, cum spuneam, spaţiul în paginile 
ce urmează. De aceea, se mai poate numi prezenta /ntroducere în logică şi Logică 

generală. Ea are darul de a fi, în acelaşi timp, realizată ştiinţific şi inteligibilă. Aceasta nu 
înseamnă însă că ea poate fi asimilată printr-o simplă lectură. Să-l ascultăm chiar pe 
autor: „Comuniunea intelectuală cu temele aşa de abstracte şi complexe ale logicii 
moderne necesită o muncă susţinută de lectură şi meditaţie, de conversaţie şi dispută 
interioară”. În acest loc, Petre Botezatu a găsit un grăitor îndemn: Lewis Carroll 
(pseudonimul lui C.L. Dodgson, strălucit logician şi mare povestitor, autorul mult apre- 
ciatei cărţi Alice în Ţara Minunilor), sfătuia pe începători: „Dacă ajungi la un pasaj pe 
care nu-l poţi înţelege, citeşte-l din nou ; dacă încă nu-l înţelegi, citeşte-l din nou ; dacă 
dai greş chiar după trei lecturi, probabil mintea îţi este puţin obosită. În acest caz, pune 
cartea deoparte şi treci la alte ocupaţii, şi a doua zi, când te întorci la ea odihnit, vei 
descoperi foarte probabil că ea este foarte uşoară”?%. „Decisivă — spune P. Botezatu - nu 
este mulţimea lecturilor, ci procesul de interiorizare a înţelesurilor, iar aceasta se realizează 
în timp prin meditații şi exerciţii. Să nu uităm că logica... este una din cele mai dificile 
discipline ale prezentului ştiinţific, care de altfel nu este avar în ştiinţe dificultoase”25. 
Dar să deschidem CARTEA ! 


Teodor Dima 
Iaşi, iunie 1993 


Note 


1. Cf. eseul Logica operatorie naturală, în Semiotică şi negaţie, Editura Junimea, laşi, 1973, 
pp. 284-310. P. Botezatu a făcut public, pentru prima dată, punctul său de vedere asupra raţiona- 
mentului în comunicarea Teoria raționamentului întemeiată pe structura obiectelor, susţinută la 
Universitatea din laşi, în 1958, şi tipărită în „Analele ştiinţifice ale Universităţii „Al.I. Cuza” din 
laşi, V - Ştiinţe sociale, 1959, pp. 183-198. A urmat comunicarea La logique et les Objets, 
publicată în „Atti del XII Congresso Internationale di Filosofia”, în „Acta Logica”, I, 1960, 
pp. 59-81, pentru ca teoretizarea completă a noii concepţii să apară în Schiţă a unei logici 
naturale, Editura Ştiinţifică, Bucureşti, 1969. 

P. Botezatu, Teoria raționamentului întemeiată pe structura obiectelor, retipărit în Semiotică şi 

negaţie, pp. 255-276. 

Ibidem, p. 273. 

Ibidem, p. 260. 

P. Botezatu, Schiță a unei logici naturale, pp. 33-54, 64-80. 

Ibidem, pp. 55-63. 

H. Scholz, Esquisse d'une histoire de la logique, tr. franc. Aubier-Montaigne, Paris, 1968 (ed. 

germ. 1931, ed.2, 1959), pp. 19-20. 

8. P. Botezatu, Constituirea logicităţii, Editura Ştiinţifică şi Enciclopedică, Bucureşti, 1973. 

9. P. Botezatu, Les niveaux de construction de la logique, „Abstracts”, from IVth International 
Congress for Logic, Methodology, and Philosophy of Science, Bucharest, 1971, pp. 101-102; 
Nivelele de construcţie a logicii, în „Forum”, Ştiinţe sociale, Filosofia ştiinţei, III, 1971, 
pp. 71-74; Semiotică şi Negaţie, Editura Junimea, laşi, 1973, pp. 180-184. 

10. În unele lucrări contemporane, în cadrul formelor filosofice ale logicii sunt incluse logici modale, 
temporale, deontice ale scopurilor şi programelor, logici epistemice, interogative etc. Vezi Cornel 
Popa, Teoria acțiunii şi logica formală (Editura Ştiinţifică şi Enciclopedică, Bucureşti, 1984), în 
care unele dintre aceste logici sunt prezentate modern, accesibil şi utilizate ca instrumente de 
analiză a activităţilor umane. 

11. Vezi P. Botezatu, Silogistica modernă, în I. Didilescu & P. Botezatu, Silogistica - Teoria clasică 
şi interpretările moderne, Editura Didactică şi Pedagogică, Bucureşti, 1976, pp. 210-460. 

12. Articolul a apărut în „Revue Roumaine de Sciences Sociales” - Philosophie et Logique, 2, 1976, 
pp. 111-117; sub titlul Forme inedite de inducție completă, articolul este reluat în P. Botezatu, 
Interpretări logico-filosofice, Editura Junimea, laşi, 1982, pp. 31-41. Inducţia diferenţială este 
prezentată şi în cartea de faţă. 

13. 


14. 


În „Revue Roumaine des Sciences Sociales” - Philosophie et Logique, 3, 1970, pp. 213-223, 
reluat în P. Botezatu Interpretări logico-filosofice, Editura Junimea, laşi, 1982, pp. 106-120. 
Vezi Silogistica asertorică-problematică, în Probleme de logică, vol. VI, Editura Academiei, 
Bucureşti, 1975, pp. 73-91, pp. 121-149. 

P. Botezatu, Valoarea deducţiei, Editura Ştiinţifică, Bucureşti, 1971, pp. 168-199. 

Ibidem, p. 168. 

P. Botezatu, Preludiul ideii de libertate morală, Editura Junimea, laşi, 1976. 

P. Botezatu, /dealismul transcendental şi cauzalitatea, în vol. Immanuel Kant, 200 de ani de la 
apariția „Criticii raţiunii pure”, Editura Academiei, Bucureşti, 1982, pp. 23-37, reluat cu titlul 
Determinismul  kantian din perspectivă  semiotică, reluat în P. Boteza Interpretări 
logico-filosofice, Editura Junimea, laşi, 1982, pp. 205-232. 

Comunicare la al V-lea Congres Internaţional Kant, Mainz, 1981, publicată în „Revista de 
filosofie”, XXVIII, 1981 şi în Interpretări logico-filosofice, Editura Junimea, laşi, 1982, pp. 
345-348. 

Editura Junimea, laşi, 1978. 

Editura Junimea, laşi, 1979. 

P. Botezatu, Semiotică şi negaţie. Orientare critică în logica modernă, Editura Junimea, laşi, 
1973, nota 2. 

P. Botezatu, Constituirea logicităţii, Editura Ştiinţifică şi Enciclopedică, Bucureşti, 1983, p. 14. 
Citat de P. Botezatu după M.R. Cohen & E. Nagel, An Introduction to Logic and Scientific 
Method, Harcourt Brace & Comp., 1934, p. 121. 

P. Botezatu, op. cit., p. 15. 


Poate că odată, cine ştie când, 
propoziţiile vor fi înlănţuite, 
nu de conectori logici, 

ci de „afinități elective”. 


(P. Botezatu, Fals tratat de logică, 
la sfârşitul acestui volum) 

Obiecte, legi, principii 


CAPITOLUL 1 


Obiectul şi importanţa logicii 


1.1. Precizări preliminare 


Logica este, ca şi geometria, o ştiinţă foarte veche, poate cea mai veche, dacă ne 
orientăm după treapta superioară a elaborării ştiinţifice. Cel dintâi tratat de logică, 
uimitor şi astăzi prin consistență’, profunzime şi complexitate, precedă cu aproximativ 
jumătate de veac Elementele? lui Euclid şi poartă pecetea geniului enciclopedic al 
antichităţii, Aristotel (384-322 î.e.n.). 

Paradoxal, Aristotel nu a fost interesat să-şi denumească disciplina ale cărei baze 
ştiinţifice le contura. Ceea ce noi numim „logic” el numea „analitic”, termenul 
„logic” având pentru el sensul de „abstract”, „probabil”, dar uneori cu o nuanţă 
peiorativă. Referitor la partea principală a logicii, care este teoria raţionamentului, 
Aristotel a denumit Analitică (Apodictică) partea care se ocupă cu raționamentul 
demonstrativ, cel care conchide din premise adevărate, Dialectică, “partea Care se 
ocupă cu raționamentul probabil, şi Eristică, partea care se ocupă de raţionamentul 
care foloseşte premise aparent probabile. 

Corpul scrierilor de logică ale lui Aristotel, aşa cum ni s-a transmis prin tradiţie 
de la finele antichităţii, este alcătuit din şase cărţi: 

Categoriile, consacrată unei teme speciale din teoria noţiunilor, şi anume predica- 
telor celor mai generale, numite „categorii” ; 

Despre interpretare, care tratează unele teme speciale din teoria propoziţiilor şi, 
în primul rând, opoziţia propoziţiilor ; 

Analitica primă, dedicată teoriei formale a silogismului ; 

Analitica secundă, destinată teoriei demonstraţiei ; 

Topica, înfăţişând argumentarea dialectică (raţionamentele probabile) ; 

Respingerile sofistice, de fapt ultimul capitol al 7opicii, rezervat argumentării 
eristice (incorecte). 

Acest ansamblu de tratate a primit ulterior numele de Organon, adică „instru- 
ment”. Dar nici titlurile şi nici ordinea acestor opere nu aparţin lui Aristotel însuşi. 
I se recunoaşte lui Andronicos din Rhodos (sec. I î.e.n.), al unsprezecelea succesor al 
lui Aristotel, meritul de a fi ordonat tematic şi de a fi editat operele maestrului. 

Denumirea „logică” pentru ştiinţa logicii s-a născut în şcolile logice de după 
Aristotel — dar în concurenţă cu alte nume: „canonică” (la Epicur), „dialectică” 
(Zenon stoicul opune „logică” la „dialectică”). Pe vremea lui Cicero (sec. I î.e.n.), 
termenul „logică” era folosit în mod curent, dar abia comentatorul Alexandru din 
Aphrodisias (sec. II e.n.) îi fixează înţelesul de astăzi. Pi ET aa 

Din punct de vedere etimologic, numele „logică” derivă din substantivul „/ogos” 
dotat cu multiple sensuri: cuvânt, enunţ, discurs, rațiune, raţionament ş.a. 


1.2. Logica, teorie a gândirii 


1.2.1. Logica și psihologia 


Mult timp şi prin tradiţie, logica a fost înţeleasă drept „analiza şi critica gândirii”*. 
Această caracterizare oferă o primă idee asupra conţinutului ştiinţific al logicii, dar 
care, la un examen mai atent, necesită precizări suplimentare. În ipostaza de ştiinţă a 
gândirii, logica intră în concurenţă cu alte discipline, care studiază de asemenea 
procesele gândirii; este vorba în special de gnoseologie (teoria cunoaşterii) şi 
psihologie. 

Între aceste ştiinţe vecine sunt posibile confuzii — care s-au şi manifestat în istoria 
logicii, deoarece şi psihologia întreprinde analiza gândirii, iar gnoseologia este 
interesată îndeaproape în critica gândirii. Astfel, întrucât gândirea este un fapt psihic, 
iar fenomenele psihice alcătuiesc obiectul de studiu al psihologiei, s-a putut argumenta 
teza că logica ar constitui în fond un capitol de psihologie. Poziţia aceasta, cunoscută 
sub numele de psihologism”, s-a răspândit în a doua jumătate a secolului trecut, 
impunându-se ca o victorie a spiritului pozitivist. Se consideră atunci că toate ştiinţele 
filosofice (gnoseologia, etica, estetica, sociologia) pot şi trebuie să primească o 
fundamentare psihologică. Marile tratate de logică ale timpului (ale lui J.St. Mill, C. 
Sigwart, W. Wundt, B. Erdmann) sunt concepute mai mult sau mai puţin din acest 
punct de vedere. 

Ca o reacţie împotriva psihologismului s-a afirmat logicismul, în sens de antipsiho- 
logism, mai întâi în cadrul fenomenologieis. Edmund Husserl (1859-1938) a demon- 
strat că teoremele şi demonstrațiile logicii formale nu antrenează în nici un fel 
intervenţia unor factori psihici. Când se afirmă că dacă unii S sunt P, atunci şi unii P 
sunt S (care este o lege logică), constatăm că validitatea acestei legi nu depinde în nici 
un fel de date psihologice. Ca şi adevărurile matematice, legile logice sunt indepen- 
dente de experienţa psihologică. Se consideră, de aceea, că psihologismul a fost 
definitiv eliminat din logică”. Dar, în urma acestui succes, logicismul a îmbrăcat 
forme extreme, susţinându-se că formele logice nu au nici o legătură cu gândirea. Pe 
de altă parte, nici psihologismul nu a dezarmat complet. El ne solicită astăzi atenţia 
sub forma „epistemologiei genetice”ă, care urmăreşte să dezvăluie cum se constituie 
operaţiile logice şi procesele de cunoaştere în ontogeneză”. Aceste consideraţii conduc 
la teza că logica şi psihologia sunt ştiinţe independente într-adevăr, dar nu fără relaţii 
de colaborare. 

Posibilitatea unor perspective multiple de abordare a unui obiect ştiinţific depinde 
de punctul de vedere din care este cercetat obiectul. În acest mod, logica şi psihologia 
se disting net una de alta. În timp ce psihologia examinează gândirea integrată în 
subiectul care gândeşte, logica studiază gândirea detaşată de subiect. În realitate, 
desigur, gândirea omului este la tot pasul un act al personalităţii acestuia şi se află ca 
atare în permanenţă sub înrâurirea tendinţelor şi intereselor, a dispoziţiilor şi afectelor, 
a conştiinţei de sine şi de alţii. Dar logica face abstracţie de prezenţa şi acţiunea 


OBIECTUL ŞI IMPORTANȚA LOGICII 19 


factorilor extralogici. Ea studiază gândirea logică, gândirea în funcţionarea sa 
ideală, netulburată de intervenţii străine. Aceasta este gândirea corectă, validă, care 
se bucură de proprietatea admirabilă de a transmite adevărul din verigă în verigă. 

Pentru psiholog, gândirea constituie doar un fragment al obiectului său de studiu, 
pentru logician, gândirea logică îi epuizează domeniul. În consecinţă, psihologul va 
practica un determinism extern, punerea în relaţie a proceselor de gândire cu celelalte 
procese psihice, în timp ce logicianul se va restrânge la determinismul intern, la 
condiţionarea desfăşurării gândirii prin ea însăşi, la derivarea unui adevăr din alt 
adevăr. Această deosebire poate fi marcată prin diferenţa dintre procese şi operații. 
Psihologia studiază gândirea ca proces, în timp ce logica examinează gândirea ca 
operaţie. 

Se mai poate adăuga că, în psihologie, categoriile de bază sunt normal şi patologic, 
pe când logica clădeşte pe categoriile de valid (corect) şi nevalid (incorect). Psihologul 
este interesat şi de alterările pe care le suportă gândirea în stările anormale şi 
subnormale (în visuri, hipnoză, deliruri etc.), ceea ce se află complet în afara 
preocupărilor logicianului. În schimb, acesta aduce cu sine un criteriu valoric 
(validitatea), care este străin celui dintâi. Iar validitatea se testează pur formal şi, de 
aceea, logica reţine pentru studiu doar forma gândirii, aspect care este irelevant în 
psihologie. 

Totuşi, expusă într-o formă elementară şi generală, logica nu face total abstracţie 
de factorii psihologici. Ei vor însoţi şi unele consideraţii din prezenta versiune, mai 
ales că există variante concrete, neformale, ale logicii, cum ar fi teoria argumentării 
sau retorica, în care desfăşurarea gândirii logice este lăsată sub înrâurirea stărilor 
subiectului şi a caracterelor obiectului supus discuţiei. În fond aceasta, ela logica 
vieţii cotidiene. $ 

j 


1.2.2. Logica şi gnoseologia 


Logica tradiţională suferea nu numai de imixtiunea abuzivă a consideraţiilor de 
psihologie, ci, în aceeaşi măsură, şi de infiltrarea temelor de gnoseologie. Dacă 
definim logica, aşa cum se făcea deseori, drept ştiinţa condiţiilor cunoaşterii adevă- 
rului!!, sunt de la început implicate şi probleme de teoria cunoaşterii, deoarece 
condiţiile adevărului nu sunt numai de natură logică. (Logica rezolvă doar jumătate 
din problema adevărului: cum se transferă adevărul din propoziţie în propoziţie — 
tehnologia validității). Deşi valorile de adevăr (adevărul şi falsul) intervin în mod 
curent în logică, acestea sunt categorii gnoseologice. Logica doar manipulează 
noţiunea de adevăr, pe care o moşteneşte de la teoria cunoaşterii. Cealaltă jumătate 
din problema adevărului este tributară analizei gnoseologice, căreia i se cere să 
dovedească posibilitatea redării adecvate a realităţii în procesul cunoaşterii empirice, 
făcându-ne să asistăm la naşterea conceptului de adevăr. De asemenea, gnoseologia 
are de spus un cuvânt decisiv în fundamentarea cunoaşterii empirice, în timp ce 
logica îşi spune cuvântul în întemeierea cunoaşterii teoretice. 

Din perspectiva gnoseologiei este relevantă analiza gândirii raportată la obiectul 
cunoaşterii, pe când logica examinează operațiile gândirii detaşate de obiectul 
acesteia. Teoria cunoaşterii profesează şi ea un determinism extern, depăşind cercul 
operaţiilor raţiunii în direcţia obiectului şi a subiectului. 

1.3. Gândirea ca obiect al logicii 


Nu am epuizat studiul gândirii. Mai rămâne loc pentru o ştiinţă care să cerceteze 
gândirea, făcând abstracţie atât de legăturile ei cu obiectul cunoaşterii cât şi de cele 
cu subiectul cunoaşterii. Cu alte cuvinte, este necesar un studiu al structurii gândirii, 
al mecanismelor pe care gândirea le pune în joc atunci când se argumentează. Acest 
studiu este necesar şi dă naştere unei ştiinţe speciale numită logică, fiindcă structura 
gândirii este deosebit de complicată, iar cunoaşterea ei posedă o mare importanţă 
practică!?. | 

Să analizăm structura gândirii pe un exemplu concret: 

Dacă toate gazele sunt neconductoare şi toți vaporii metalici sunt gaze, atunci toți 
vaporii metalici sunt neconductori. 

Această frază constituie expresia verbală a unui raţionament. Nu este greu să ne 
dăm seama că deseori gândirea se desfăşoară după acest model. 

Dacă toţi aerosolii sunt instabili şi toți norii sunt aerosoli, atunci toți norii sunt 
instabili ; 

Dacă, toate paralelogramele sunt trapeze şi toate romburile sunt paralelograme, 
atunci toate romburile sunt trapeze. 

Comparând aceste exemple de argumentare între ele, observăm că unele cuvinte, 
şi anume expresiile: „dacă”, „atunci”, „şi”, „Sunt” se repetă în fiecare exemplu, 
ocupând aceeaşi poziţie, pe când celelalte cuvinte se schimbă de la un exemplu la 
altul. Termenii constanţi se numesc constante logice, iar termenii variabili, variabile 
logice. 

Să reprezentăm variabilele logice prin litere, aşa cum se procedează în algebră, iar 
constantele logice prin cuvintele respective. Obţinem formula : 

Dacă toţi M sunt P şi toţi S sunt M, atunci toţi S sunt P. 

Această formulă reprezintă, într-o primă aproximaţie, însăşi structura tipului de 
raţionament dat în exemplul de mai sus. Variabilele logice S, P şi M pot fi înlocuite 
prin orice alţi termeni concreţi, bineînţeles cu condiţia ca între termenii aleşi să existe 
relaţiile indicate de constantele logice : 


S P M 
filosof muritor om 
balenă mamifer vivipar 

aer greu corp 
pătrat inscriptibil poligon regulat 


Lucrurile se petrec exact ca în ecuația : 


2 + y2 = 72 


care este satisfăcută de anumite valori ale lui x, y şi 2. 


x y Z 
3 4 5 
8 6 10 
5 12 13 

Di 
Toate acestea ne dezvăluie deosebirea fundamentală dintre forma gândirii şi 


conținutul gândirii. Exemplele de mai sus ne conving că aceeaşi formă a gândirii ; 


poate îmbrăca conținuturi diferite. Urmând aceeaşi schemă, noi putem gândi asupra 
unor obiecte total diferite. Astronomul şi biologul, matematicianul şi sociologul, 
chimistul şi fizicianul pot folos; aceleaşi formule logice, deşi gândesc în domenii 
diferite. 

Să analizăm în continuare ce reprezintă din punct de vedere logic variabilele şi 
constantele logice. Variabilele logice reprezintă diferite forme ale gândirii. În exem- 
plele date, S, P şi M reprezintă termeni sau noţiuni sau concepte. Enunţul logic Toţi 
S sunt P, care constă din unirea mai multor noţiuni, exprimă o formă mai complexă : 
propoziția sau judecata. Iar din unirea mai multor propoziţii rezultă o formă logică şi 
mai complexă, inferența sau raţionamentul!5. Astfel, structura gândirii corespunde, 
dar numai grosso modo, structurii limbajului. Noţiunile sunt exprimate prin cuvinte 
izolate (sau eventual sintagme), propoziţiile logice prin propoziţii verbale, inferenţele 
prin fraze. Acèastă corespondenţă este doar aproximativă, fiindcă între gândire şi 
limbaj nu există identitate, ci numai complementaritate dialectică. 

Constantele logice reprezintă operaţii ale gândirii. Când, de exemplu, afirm că 
Antarctica este un continent şi nu o insulă, din punct de vedere logic introduc un 
obiect într-o clasă, scoţându-l din altă clasă. În cazul acesta, verbul „este ” şi negația 
sa reprezintă operaţiile logice numite incluziune şi excluziune între clase. 

Se observă că operaţiile logice reprezintă o strânsă analogie cu anumite operaţii 
matematice. Ele pot fi reprezentate matematic prin operaţii cu mulţimi, cu relaţii sau 
cu funcţii. Această analogie stă la baza logicii matematice. 

Operaţiile logice se desfăşoară între formele logice. Astfel, incluziuiiea şi exclu- 
ziunea au loc între noţiuni : noţiunea „poligon” include noţiunea „triunghi” şi exclude 
noţiunea „cerc”. d 

Cu aceasta am clarificat în linii mari structura logică a gândirii. Din punct de 
vedere logic, gândirea constă din operații logice efectuate cu forme logice. Vom 
spune atunci că logica este ştiinţa care studiază structura gândirii sau formele gândirii 
sau operaţiile gândirii. Aceste trei expresii sunt echivalente fiindcă, aşa cum se 
constată uşor, fiecare dintre ele presupune pe celelalte două. 

Fiindcă studiază doar forma gândirii, logica s-a numit logică formală. -Y 

Pentru a exprima structura gândirii se folosesc de obicei formule. Ca în orice 
Ştiinţă exactă (matematică, fizică, chimie) şi în logică, formulele joacă un rol foarte 
important. În formule se reflectă în mod generalizat relaţiile dintre lucruri şi feno- 
mene, adică legile lor. După cum ştim din fizică, formulele reprezintă legi, prin care 
cunoaştem mai adânc lumea şi care totodată dau naştere la aplicații, la reguli. De 
exemplu în fizică, legea lui Boyle-Mariotte, exprimată în formula p : v=c, stabileşte 
o legătură între presiunea şi volumul unui gaz la temperatură constantă: volumele 
sunt invers proporţionale cu presiunile. De unde, aplicaţii: dacă vrem să micşorăm 
de două ori volumul unui gaz, trebuie să mărim de două ori presiunea. 

Formulele au aceeaşi importanţă şi în logică. Ele exprimă în mod concis şi 
generalizat structura şi legile formelor logice. Formulele „SaP” şi „p > q” („Toţi S 
sunt P” şi „p implică q”) arată structura propoziţiilor. Alte formule ne dau reguli şi 
legi: de exemplu formula subalternării, adică a trecerii de la „toţi” la „unii”. Dacă e 
adevărat că toți S sunt P, atunci e adevărat şi că unii S sunt P. Această formulă este 
valabilă oricare ar fi conţinutul concret al propoziției, oricare ar fi S şi P; de exemplu : 

Toţi oamenii sunt educabili, 
| -. unii oameni sunt educabili. 


Toate gazele sunt compresibile 
-. unele gaze sunt compresibile. 
(Semnul .. se citeşte „deci”). 

Formula de mai sus a subalternării exprimă o lege logică: ceea ce este adevărat 
pentru toate obiectele unei clase este adevărat şi pentru unele obiecte ale clasei, iar 
ceea ce este fals pentru unele obiecte ale unei clase este fals şi pentru toate obiectele 
clasei respective. 

Date fiind avantajele formulelor, ele sunt întrebuințate din ce în ce mai mult în 
logica modernă. Pe acest drum s-a ajuns la logica exprimată total în formule şi supusă 
calcului algebric. Aceasta este logica matematică. 

Distinsul logician J. Lukasiewicz (1878-1956), reputat pentru contribuţiile sale 
substanţiale la dezvoltarea şi difuzarea logicii matematice, a protestat împotriva 
calificării logicii drept ştiinţa formelor gândirii!S. În primul rând, Lukasiewicz declară 
că logica nu are nimic comun cu procesele de gândire, care sunt de resortul psiholo- 
giei. În al doilea rând, expresia „formă a gândirii” este considerată fără sens, 
deoarece gândirea, fiind un fenomen psihic, nu posedă extensiune şi deci nici formă. 
Logica este ştiinţa unor relații şi, în primul rând, a relației de implicație. 

Recunoaştem în acest protest atitudinea pozitivistă a logicianului polonez, care 
urmărea să taie orice legătură între logică şi psihologie. În realitate, distincția dintre 
forma şi conţinutul gândirii este clară şi poate fi menţinută pentru caracterizarea 
obiectului logicii!S. În aceeaşi schemă de inferenţă, de pildă a silogismului, putem 
introduce conţinuturi diferite. În virtutea formei, inferenţa este validă sau nevalidă, 
în virtutea materiei, inferenţa este adevărată sau falsă. 

Cunoaşterea structurii logice a gândirii prezintă o deosebită importanţă practică. 
Gândirea care respectă legile logice, adică legile operaţiilor logice, este corectă, 
validă. lar gândirea corectă se bucură de proprietatea remarcabilă de a transmite 
adevărul din propoziţie în propoziţie. Dacă pornim de la adevăr şi folosim numai 
operaţii logice valide, suntem siguri că vom ajunge întotdeauna la adevăr. Pe această 
cale, a derivării cunoştinţelor din alte cunoştinţe, câmpul cunoştinţelor omului s-a 
lărgit imens, depăşind cu mult sfera informaţiilor nemijlocite. Din acest punct de 
vedere se poate spune că logica este teoria derivării cunoştinţelor sau teoria inferenţei 
valide. 

Derivarea cunoştinţelor se face cu ajutorul relației de implicaţie. Implicaţia există 
între două propoziţii atunci când una rezultă necesar din cealaltă (este imposibil ca 
prima să fie adevărată şi a doua falsă). De aceea, logica formală a mai fost definită şi 
ca ştiinţa implicației. 

În concluzie, logica ne învaţă cum să verificăm corectitudinea gândirii cu ajutorul 
unor criterii formale, fără să fie nevoie să cercetăm conţinutul gândirii. Această 
posibilitate de verificare este importantă în practică, deoarece corectitudinea gândirii 
este una din condiţiile cunoaşterii adevărului. Nu putem ajunge la adevăr dacă se 
încalcă legile formelor gândirii. Corectitudinea gândirii este o condiție necesară a 
cunoaşterii, dar, după cum vom constata, nu constituie şi o condiţie suficientă a 
cunoaşterii. 

1.4. Utilitatea studiului logicii 


De la apariţia lor odată cu Aristotel, cercetările logice n-au încetat nici o clipă să 
preocupe şi să pasioneze de-a lungul veacurilor. Dar frământarea s-a izolat cel mai 
adesea în cercul limitat al specialiştilor. Mai mult încă, deseori s-au auzit voci care 
contestau utilitatea şi chiar posibilitatea logicii ca ştiinţă. 

În vremuri tulburi, când problemele urgente ale vieţii de fiecare zi absorbeau 
meditaţiile celui căruia i se cerea să întruchipeze pe înţelept, Seneca a considerat 
demne de dispreţ şaradele logicienilor de felul: Şoarecele (în latină mus) este o silabă ; 
șoarecele roade brânza ; aşadar silaba roade brânza. „Prostii copilăreşti” — exclamă 
filosoful roman - care nu merită nicidecum atenţia ce i se acordă în educație”. 

Mult mai aproape de noi (în 1912), pragmatistul englez F.C.S. Schiller încredința 
psihologiei întreg studiul gândirii, logica rămânând „o pseudoştiinţă lipsită de orice 
semnificaţie”!£. În cadrul scepticismului, al empirismului radical şi al diferitelor 
nuanţe de iraţionalism s-au făcut deseori proteste de acest gen. 

În ciuda acestor contestaţii, periodic reînnoite, cercetările logice şi-au urmat 
drumul ascendent. Iar, în vremea noastră, marcată prin cucerirea spaţiului cosmic şi 
cibernetizarea activităţilor umane, logica a coborât iarăşi în cetate, căpătând, printre 
alte virtuţi, valoare educativă. 

Omul matur gândeşte corect în mod spontan, fără să-şi dea seama. Dar studiul 
logicii aduce în lumina critică a conştiinţei ceea ce se petrece fără să ştim cum. În 
acest fel devine logica educatoare. Un lucru este a gândi pur şi simplu şi altceva este 
a fi conştient de operaţiile gândirii. În lumina cunoştinţelor de logică, procedeele 
gândirii noastre se precizează, se şletuiesc. Ni se cere mereu să definim.:să clăsificărn, 
să demonstrăm, să combatem. Toate acestea pot fi făcute mai rău saii mai bine. 
Logica ne învață cum să le facem bine. 

Este un mod candid de a privi logica drept o învăţătură stearpă ce se răsfaţă prin 
tratate şi chinuieşte studenţii la examene. Gândirea are calităţi : claritate, consecvență, 
întemeiere. Să nu facem confuzii, să nu ne contrazicem, să nu afirmăm fără argu- 
mente. Logica ne ajută să câştigăm aceste calităţi. Ştiinţa a progresat, s-a complicat. 
Į se cere gândirii noastre să fie tot mai suplă, mai subtilă. Trebuie ca adevărul să 
triumfe, erorile să fie înlăturate, sofistica să fie demascată. Pentru toate aceste țeluri 
logica oferă un preţios ajutor. 

L.ogica.modernă mai prezintă încă o utilitate. Dezvoltată sub forma matematică a 
calcului logic, ea este de mare ajutor în matematica modernă, mecanica cuantică, 
electronică şi teoria calculatoarelor. Matematica şi mecanica modernă folosesc calcu- 
lul logic în locul demonstrațiilor obişnuite, deoarece acesta este mai precis şi mai 
exact: el nu poate greşi. Logica tormală serveşte astfel la formalizarea ştiinţelor 
deductive, expunerea lor cea mai riguroasă. Pe de altă parte, a apărut logica tehnică. 
S-a constatat că teoremele calculului logic se aplică în electronică şi automatică, 
logica tormală contribuind astfel la dezvoltarea tehnicii moderne. Cibernetica este 
imecanismu! care a făcut posibil triumful logicii în acţiune. Cu ajutorul autoreglării, 
cibernetica reuşeşte să elimine acţiunea dezorganizatoare a hazardului. Orice dere- 
glare este semnalată şi corectată automat. În acest chip organizarea logică se impune 
printr-o victorie decisivă asupra accidentalului. În câmpul acţiunii, logica înseamnă 
abolirea hazardului, logica este anti-hazard. 

Note 

15. 

x» 


În logică, prin „consistență” se înţelege „necontradictoriu”. 

Elementele lui Euclid constituie primul tratat cunoscut de geometrie. 

Datorăm lui Mircea Florian (1888-1960) o excelentă traducere în limba română a Organon-ului, 
în patru volume (1957, 1958, 1961, 1963), însoţită de un studiu introductiv, introduceri la cele 
şase cărţi şi note, Editura Ştiinţifică, Bucureşti. De asemenea, au fost traduse în limba română de 
Constantin Noica Comentarii la Categoriile lui Aristotel ale lui Porfir, Dexip şi Ammonius, - 
Editura Academiei, Bucureşti, 1968, şi Comentarii la tratatul Despre interpretare al lui Aristotel 
al lui Ammonius şi Stephanus, Editura Academiei, Bucureşti, 1971. 

Vezi W.E. Johnson, Logic, vol.I, Dover Publications, New York, 1964, p. XIII, ed. originală, 
1921. 

Asupra psihologismului vezi Anton Dumitriu, Istoria logicii, ediţia a II-a, Editura Didactică şi 
Pedagogică, Bucureşti, 1975, pp. 769-796. 

Pentru amănunte, vezi ibidem, pp. 797-914. 

Vezi T. Kotarbinski, Leçons sur l'histoire de la logique, PWN, Warszawa, 1965, pp. 310-312. 
Vezi Jean Piaget, Epistemologia genetică, tr. rom., Editura Dacia, Cluj, 1973. 

Ontogeneza este evoluţia unei fiinţe (aici, omul) începând de la embrion şi până la stadiul de adult. 
Acest fenomen a fost surprins de logicianul francez Edmond Goblot, în Traité de logique, 6-ème 
éd., A. Colin, Paris, 1937, paragraful 7. 

Aşa se exprima, de exemplu, Ed. Goblot, în op. cit., paragraful 3, iar la noi, Ion Petrovici, în 
Teoria noţiunilor, ed. a Il-a, Bucureşti, 1925, p. 19. 

Din acest punct de vedere se justifică definiţia logicianului scoţian William Hamilton (1788-1856): 
„Logica este ştiinţa legilor gândirii ca gândire.” 

La aceste forme logice clasice, logica modernă a adăugat forma superioară a sistemului deductiv 
(formal, axiomatic) ; cf. Sorin Vieru, Sistemul deductiv ca formă logică a cunoaşterii ştiinţifice, 
în Euristică şi structură în ştiinţă, coordonator Angela Botez, Editura Academiei, Bucureşti, 
1978, pp. 37-66. 

Distincția dintre gândire ca proces - obiect al psihologiei - şi gândirea ca operaţie - obiect al 
logicii - a fost pusă în lumină de S.L. Rubinstein, Existenţă şi conştiinţă, tr. rom., Editura 
Ştiinţifică, Bucureşti, 1960, p. 66. 

J. Lukasiewicz, La Syllogistique d'Aristote dans la perspective de la logique formelle moderne, tr. 
fr., A. Colin, Paris, 1972, pp. 31-34 (ediţii engleze în 1951, 1957). 

Pentru a exprima plastic distincţia dintre forma şi conţinutul gândirii, dăm următoarele comparații : 
este similară deosebirii dintre forma şi conţinutul unui formular oficial pe care trebuie să-l 
completăm în locurile rămase libere (M.R. Cohen & E. Nagel, An Introduction to Logic and 
Scientific Method, Harcourt Brace & Comp., 1934, pp. 11-12) sau diferenţei în arhitectură dintre 
materialele care servesc la construcţie şi planul edificiului (J. Maritain, Petite logique, în Elements 
de philosophie, II, L'ordre des concepts, |, 6-ème éd., P. TEqui, Paris, 1923, p. 10). 

Seneca, Epistolae ad Lucilium, XLVIII. 

F.C.S. Schiller, Formal Logic, London, 1912, p. 384. 


CAPITOLUL 2 


Logica principiilor 


2.1. Ideea de sistem logic 


În ştiinţa modernă, cercetările şi expunerea conţinutului ştiinţei se organizează pe 
etape, care alcătuiesc sisteme. Se înaintează de la simplu la complex. Mai întâi se iau 
în consideraţie relaţiile cele mai simple din domeniul respectiv, apoi, treptat, se 
adaugă noi relaţii, din ce în ce mai complicate. 

Astfel, în aritmetică, se începe cu aritmetica numerelor naturale, apoi se trece la 
aritmetica numerelor întregi, de la aceasta la aritmetica numerelor reale şi aşa mai 
departe. În geometrie, de la geometria plană la geometria în spaţiu, de la geometria 
euclidiană la geometriile neeuclidiene etc. Pe fiecare treaptă se constituie un sistem. 

În logică s-a procedat la fel. Logica veche constituia un sistem. S-a dovedit că de 
fapt era alcătuită din fragmente ale mai multor sisteme logice. Se poate totuşi detaşa 
din logica veche un sistem elementar, care poate supravieţui. Este chiar sistemul logic 
al gândirii obişnuite, curente, pe care o practică toţi oamenii, inclusiv acei ce nu au 
cunoştinţe speciale de logică. Îl vom numi logica principiilor, deoarece are Ía bază 
cele patru principii pe care le vom prezenta în paragraful următor. Este un sistem de 
logică elementar, global, care nu dispune de subtilităţi, dar este suficient pentru a 
asigura, într-o primă aproximaţie, corectitudinea gândirii. 

Fără să aibă cunoştinţe de logică, oamenii caută să evite, în gândirea lor, 
confuziile, contrazicerile, afirmaţiile nedovedite. Procedând astfel, ei se conformează 
instinctiv principiilor logice. Dar, odată cunoscute principiile gândirii, ajutorul lor 
este incalculabil mai mare. Într-adevăr, principiul identităţii ne obligă să evităm 
confuziile, principiul contradicţiei şi al terţului exclus ne interzic să ne contrazicem, 
iar principiul raţiunii suficiente ne recomandă să nu facem afirmaţii neîntemeiate. 
Cele mai mari erori pot fi astfel eliminate din gândire. 

Dacă ne referim acum la logica modernă, constatăm că ea s-a constituit din două 
sisteme : logica propozițiilor şi logica predicatelor. În logica propoziţiilor, elementele 
cu care operăm sunt propoziţiile - variabilele reprezintă propoziţii întregi, neanalizate. 
Din logica predicatelor, vom folosi ca elemente termenii - variabilele reprezintă 
termeni, adică elemente ale propoziţiilor enunţiative. 

Vom expune logica pe sisteme: mai întâi, vom prezenta logica principiilor, iar 
apoi, logica propoziţiilor, logica termenilor, logica nedeductivă, şi vom încheia cu 
logica demonstraţiei ; deoarece analizele noastre se bazează mai ales pe cele patru 
principii tradiţionale ale gândirii, vor fi prezentate în continuare numai fragmente din 
aceste sisteme logice, şi într-o formă intuitivă. 

2.2. Legile logice şi caracteristicile lor 


Faptul că logica posedă legi proprii este cel mai convingător argument că logica este 
ştiinţă şi nu numai practică. Sub numele de „principii logice”, câteva dintre ele sunt 
de mult cunoscute, dar cercetarea modernă, logico-matematică, a condus la descope- 
rirea a nenumărate legi logice şi la standardizarea procedeelor de determinare a lor. 

În calitate de ştiinţă formală - în sensul arătat în capitolul I -, legităţile logice 
primesc denumirea de formule (universal-) valide, formule analitice, tautologii, 
formule logic-adevărate, teze, teoreme, formule identic-adevărate. Noi vom folosi 
denumirea de lege logică, care de altfel s-a răspândit, fiind desprinsă de contextul 
gnoseologic al originii sale. 

Caracteristica importantă a legilor este validitatea. Anume, o lege logică este 
formula bine formată (fbf) care este validă în orice domeniu nevid de indivizi. Iar o 
fbf este validă într-un domeniu dat de indivizi dacă este adevărată pentru toate 
valorile posibile ale variabilelor sale libere. După o expresie a lui Leibniz, astăzi tot 
mai insistent evocată, legile logice sunt adevărate în toate lumile posibile. 

Logica formală reuşeşte să dea un criteriu precis după care se deosebesc legile 
logice, făcându-ne'să înţelegem ceea ce am spus mai sus. Utilizând formule, logica 
separă forma gândirii de conţinutul gândirii, deosebind clar relațiile formale pur 
logice de celelalte legături. 

Studiindu-se formulele logicii, s-a constat că ele sunt de trei feluri (ne referim la 
logica propoziţiilor, în care variabilele sunt propoziţii - p, q, r, ..., — legate prin diferite 
relaţii, reprezentate prin semne : conjuncția (+), disjuncția (V), implicația (>) etc. 

a) Unele formule sunt totdeauna adevărate, indiferent de valoarea de adevăr a 
propoziţiilor elementare care le alcătuiesc, de exemplu: 


p V P („plouă sau nu plouă”) 


Conform definiţiei, disjuncţia cere ca cel puţin unul din termeni să fie adevărat, 
ceea ce se întâmplă şi dacă p este adevărat sau fals şi dacă p este fals sau adevărat, 
deci formula de mai sus, care reprezintă principiul terţului exclus, este totdeauna 
adevărată, este o formulă analitică sau o tautologie. 

b) Alte formule sunt totdeauna false, indiferent de valoarea de adevărat a propozi- 
ţiilor elementare componente, de exemplu : 


p * P („plouă şi nu plouă”) 


Fie că p, respectiv p, este adevărat sau fals, formula este totdeauna falsă. Se 
demonstrează că o asemenea formulă, numită contradicție, este totdeauna negația 
unei legi logice, a unei tautologii ; cum vom vedea, în cazul de mai sus avem negația 
principiului necontradicţiei. 5 

c) Alte formule sunt uneori adevărate, alteori false, rezultatul depinde de valoarea 
de adevăr a propoziţiilor elementare, de exemplu : 


p V q („plouă sau plec în excursie”) 
Formula este adevărată în trei cazuri: 


p şi q adevăraţi („plouă şi plec”); 

p adevărat, q fals („plouă şi nu plec”); 
p fals, q adevărat („nu plouă şi plec”); 


şi este falsă într-un singur caz : 

p fals, q fals („nici nu plouă nici nu plec”), 
deci formula nu este totdeauna adevărată. Se numeşte formulă sintetică sau realizabilă 
sau contingentă. 

Există deci formule totdeauna adevărate, niciodată adevărate şi uneori adevărate. 
O formulă logică este totdeauna adevărată atunci când nu depinde de adevărul 
propoziţiilor componente, adică de conţinutul lor. Fiind totdeauna adevărată este o 
lege, fiind independentă de conţinut, este o lege a formei. Aşa-numitele „tautologii” 
reprezintă deci legi ale formelor gândirii. Logica formală ne oferă astfel un criteriu 
precis pentru distingerea legilor logice de celelalte formule. Astfel de criterii sunt şi 
în logica termenilor sau a predicatelor. În acest mod, logica modernă a descoperit că 
există mult mai multe legi logice decât se ştia în logica tradiţională. 

Ce sunt „contradicţiile”, formulele totdeauna false? Acestea sunt contrariile 
legilor, cu alte cuvinte, falsul, absurdul. 

„Formulele sintetice” pot fi adevărate, dar nu sunt totdeauna adevărate, fiindcă 
adevărul lor depinde de adevărul propoziţiilor componente, adică de conținutul lor. 
Deoarece depind de conţinut, ele nu reprezintă legi ale formelor gândirii, dar pot 
reprezenta legi de conținut ale ştiinţelor particulare, legi extralogice. Astfel formula 
„p > q” (p implică q ), adevărată numai dacă q exprimă un secvent al lui p , nu este 
o lege logică, ci o lege a ştiinţelor, reprezentând diferite raporturi de dependenţă. 

Legile logicii se deosebesc astfel de legile celorlalte ştiinţe prin faptul Că ele sunt 

„etern valabile”, pentru orice act de gândire, pe când legile celorlalte. stine sunt 
adevărate numai pentru domeniul respectiv. Formulap V p (principiul terţului exclus) 
este valabilă numai pentru orice act de gândire, în orice ştiinţă şi în practică ; formula 
„p > q” este valabilă numai dacă reflectă un raport de dependenţă (logică, cauzală etc). 

Legile logice sunt formule, ele nu se referă la conţinutul gândirii, ci numai la 
structura gândirii şi a limbajului. În acest sens a declarat Wittgenstein (1889-1951) că 
ele sunt fautologii, că nu spun nimic, dar înțelegând prin aceasta că ele nu exprimă 
stări de fapt, ci numai configurații, cele mai generale raporturi ale lucrurilor!. (Se 
recomandă să evităm termenul „rautologie”, din pricina echivocului la care ne 
expunem, dată fiind semnificaţia originară a termenului de identitate pleonastică între 
subiect şi predicat). 

Pe de altă parte, legile logicii se deosebesc de legile celorlalte ştiinţe, prin faptul 
că au o sferă de aplicaţie foarte largă. Legile unei ştiinţe speciale sunt valabile numai 
în domeniul acelei ştiinţe sau în domenii învecinate ; de exemplu, legile biologiei se 
aplică numai organismelor, teoremele geometriei numai figurilor geometrice etc. 
Legile logicii trebuie respectate în orice ştiinţă. Nu se poate face ştiinţă în nici un 
domeniu fără aplicarea corectă a legilor logicii. De ce? Fiindcă legile logicii sunt 
legile gândirii, iar gândirea este procesul esenţial al cunoaşterii ştiinţifice. Știința 
foloseşte gândirea, trebuie deci să respecte legile logicii. Aceasta se observă şi din 
analiza limbii. Legăturile logice sunt exprimate în limbă prin anumite conjuncţii care 
exprimă constante logice (Şi, sau, dacă..., atunci..., fiindcă etc.). Întâlnim aceste 
conjuncţii în toate ştiinţele, prin urmare, toate ştiinţele folosesc aceleaşi legături 
logice, iar legăturile logice impun aceleaşi legi. De exemplu, cum vom vedea, o lege 

a logicii cere ca silogismul să fie alcătuit: din trei termeni (noţiuni) şi numai trei. 
Această lege trebuie respectată şi de fizician şi de geolog, matematician etc., de 
oricine foloseşte silogisme?. 


2.3. Principiile logice tradiționale 


2.3.1. Principiul identităţii 


Aristotel a examinat cu atenţie problemele identităţii în legătură cu teoria noţiunilor 
şi cu teoria definiţiei. El a caracterizat astfel identitatea : „De aici reiese limpede că 
identitatea este un fel de unitate, o unitate de existenţă a unei pluralităţi sau aceea care 
rezultă din considerarea mai multor lucruri ca unul, ca atunci când spunem că un 
lucru este identic cu sine, caz în care acelaşi lucru e socotit ca două lucruri. ”? Stagiritul 
pare să fi formulat şi principium indiscernibilium (atribuit lui Leibniz), atunci când, 
referindu-se la termenii identici, declara : „Căci accidentele unui lucru trebuie să fie 
accidentele celuilalt”*, adică identicii se caracterizează prin aceleaşi proprietăţi. 

O altă contribuţie substanţială este distingerea speciilor de identitate. Aristotel 
deosebeşte trei sensuri : identitatea în număr (identitatea interindividuală : mai multe 
nume desemnează acelaşi obiect), identitatea în specie (identitatea interspecifică) şi 
identitatea în gen (identitatea intergenerică). Cea mai curentă este identitatea numerică. 
însă şi aceasta se diversifică după predicabile, adică după esenţă (definiţie), propriu 
sau accident’. . 

Dar cel care a formulat cu toată claritatea principiul identității a fost Leibniz : 
„Fiecare lucru este ceea ce este. Şi în atâtea exemple câte vreţi, A este A, B este B. 
Voi fi ceea ce voi fi. Am scris ceea ce am scris. Şi nimic în versuri ca şi în proză este 
nimic sau puţin lucru. Dreptunghiul echilateral, această figură este un dreptunghi ... 
Non-A este non-A ... Dacă A este non-B, urmează că A este non-B...”S. Ni se oferă 
aceste exemple şi altele pentru a ne convinge că identitatea este valabilă pentru toate 
formele logice : noţiuni, judecăţi şi raționamente. Aşa cum vom specifica, principiul 
identităţii poate fi formulat nu numai /a nivel logico-sintactic, al elementelor construc- 
tiei logice (dacă o formulă bine formată este o teză, atunci ea este o teză), ci şi la 
treapta gnoseologico-semantică, în raport cu metapredicatele adevărat şi fals (dacă o 
propoziţie este adevărată, atunci ea este adevărată), după cum trebuie valorificat şi 
din poziția ontologică (dacă un lucru posedă o proprietate, atunci acel lucru posedă 
acea proprietate), utilizând noţiunile de lucru şi de proprietate. 

Principiul identităţii nu este o tautologie sau un truism. Formula „A este A”, 
precizează că A (un obiect, o noţiune, un termen) este el însuşi şi nu este totodată 
altceva. Verbul „este” are în acest context un înţeles deosebit: nu exprimă nici 
posesia unei însuşiri (de exemplu, „omul este bun”), nici apartenenţa la o clasă (de 
exemplu, „Bucureşti este o metropolă”), nici incluziunea subclasei într-o clasă (de 
exemplu, „balenele sunt mamifere”), nici pur şi simplu existenţa (de exemplu, „este 
cald”) şi nici chiar operaţia de identificare (de exemplu, „Bucureşti este capitala 
României”). Pare paradoxal, dar principiul identităţii nu se referă la simpla relaţie de 
identitate dintre obiecte sau noţiuni, ci enunță ceva profund, persistența substanţei, a 
esenței lucrului, dincolo de vicisitudinile accidentelor. Omul este om şi nu altceva, 
obiectul indicat de termenul „om” este omul şi nu altă fiinţă sau lucru. 


LOGICA PRINCIPIILOR 29 


Argumentarea corectă nu se poate închega fără respectarea principiul identităţii. Nu 
putem face un pas înainte pe calea raţionării, dacă, referindu-ne la ceva, înţelegem de fapt 
altceva. Dacă A este B şi B este C, putem stabili (în anumite condiţii) o relaţie între A şi 
C (A este C), numai dacă B reprezintă acelaşi obiect în ambele afirmaţii. Oamenii nu s-ar 
putea înţelege între ei, dacă termenii pe care îi folosesc nu ar avea aceleaşi înţelesuri. 

Gândirea operează cu noţiuni, reprezentate în limbă prin cuvinte. 

Noţiunile, respectiv cuvintele aferente, reflectă diferitele obiecte, reale sau ideale, 
care alcătuiesc Universul. Principiul identităţii reclamă ca noțiunile, respectiv cuvin- 
tele, să-şi păstreze înţelesul în cadrul unui demers raţional. Fără respectarea acestei 
cerinţe minimale, nu ne putem înţelege ; este ca şi cum am vorbi limbi diferite. 

O noţiune este identică cu ea însăşi, adică îşi conservă semnificaţia, atunci când 
ea reprezintă acelaşi obiect. Dacă obiectul a suferit transformări, şi noţiunea trebuie 
să suporte modificări similare. Dacă însă obiectul a rămas neschimbat, şi noţiunea 
trebuie să rămână aceeaşi. Se observă că principiul identităţii are un conţinut în 
primul rând semantic. 

Nesocotirea principiului identităţii (la omul normal şi matur) poate proveni din 
neatenţie, dar mai frecvent aceasta dezvăluie intenţii nemărturisite folosite în scopul 
prezentării unor argumente cel puţin aparent valide, care să sprijine o teză compro- 
misă. Astfel este cazul cu interpretarea indeterministă a relațiilor de indeterminare, 
descoperite de W. Heisenberg în 1927. Acestea exprimă faptul că, în domeniul 
microfizicii, observaţia cercetătorului deranjează obiectul supus observaţiei (fotonul 
lovind particula o mişcă din loc). În cursul argumentării, s-a trecut de la indeterminare 
în sens de imprecizie la indeterminare în sens de necauzalitate. S-a exploatat astfel 
polisemia verbului a determina, care înseamnă şi a cauza şi a preciza ; de pildă : 

Proprietăţile tranzistorilor sunt indeterminate (în sensul că nu sunt precisicunoscute) ; 

Actele omului sunt indeterminate (în sensul că nu sunt cauzate). l 

Folosind într-o argumentare acelaşi cuvânt întâi într-un înţeles, apoi în alt înţeles, 
se încalcă principiul identităţii, ajungându-se astfel la paralogisme. Principiul identi- 
tăţii ne arată cum să folosim omonimele şi sinonimele în aşa fel încât să evităm 
sofismele. 

Corespondenţa semantică, dintre semne (cuvinte) şi obiecte (noţiuni), nu este 
perfectă, biunivocă, de tipul un semn - un obiect, un obiect - un semn. Aceasta se 
realizează abia în limbajele formale, construite artificial. În cadrul limbajelor natu- 
rale, se realizează o corespondență multimultivocă, de tipul un semn - mai multe 
obiecte, un obiect - mai multe semne. În acest fel apar omonimia şi sinonimia. 

(i) Acelaşi cuvânt exprimă noţiuni diferite. Când sunt sensuri total diferite, care 
au ajuns din întâmplare să fie reprezentate prin acelaşi cuvânt, se consideră omonimie 
(de exemplu, lac,: apă stătătoare şi lac,: preparat chimic ; corn, : specie de arbore 
şi corn,: excrescenţă osoasă pe capul animalelor cornute).. Dacă sensurile diferite 
sunt înrudite, au origine comună, ne aflăm în polisemie (de exemplu, pământ, : 
planetă, pământ, : scoarţa globului terestru ; pământ, : întindere de uscat ; pământ, : 
teren cultivabil ş.a.). Polisemia facilitează încălcarea principiului identităţii, deoarece, 
folosind acelaşi cuvânt, se poate trece relativ uşor de la un înţeles la altul. 

(îi) Aceeaşi noţiune este exprimată de cuvinte diferite. Acesta este cazul sinonimiei 
(de exemplu, azot - nitrogen, secol ~ veac, vocabular - lexic, dragoste - iubire). 
Sinonimia ne permite să variem îmbrăcămintea lexicală a argumentării, fără să cădem 
în paralogisme”. 

Care sunt recomandările principiului identităţii pentru a domina dificultăţile 
generate de intervenţia polisemiei şi sinonimiei? 

(a) Analiza limbajului nu este suficientă pentru a verifica respectarea principiului, 
identității, ci trebuie să examinăm înlănţuirea ideilor. Prezenţa aceluiaşi lexem (cazul 
omonimiei) în cursul unei argumentări nu constituie o garanţie că a fost satisfăcută 
exigenţa identităţii, iar înlocuirea expresiei verbale cu alta (cazul sinonimiei) nu 
dovedeşte că s-a încălcat principiul. 

(b) Întrucât controlul înţelesului unui cuvânt nu se poate realiza decât prin 
intermediul definiţiei, se recomandă să avem prezentă lângă fiecare termen definiția 
acestuia - aşa cum pretinde Pascal în celebrele sale reflexii asupra definiţiei. Numai 
în acest chip se pot evita confuziile. Enciclopediile şi dicționarele ne stau la dispoziţie 
cu definițiile tuturor termenilor. 

Problemele filosofice ale identităţii au fost în mare măsură clarificate prin inter- 
venţia salutară a gândirii dialectice. Din perspectiva nedialectică, teoria identităţii 
pare să conţină un fel de paradox : enunţurile care exprimă identitatea unui lucru cu 
el însuşi, de forma A = A sunt trivial adevărate, iar enunţurile care exprimă identitatea 
unui lucru cu altul, de forma A = B, sunt false. Identitatea s-ar mişca astfel între 
trivialitate şi falsitate, fiind incapabilă să determine vreun progres al gândirii”. Quine!? 
a specificat bine că nu sunt de considerat numai două cazuri, ci trei: 


Cicero = Cicero Cicero = Catilina Cicero = Tullius 


Primul enunţ este trivial, al doilea este fals, dar al treilea nu este nici trivial, nici 
fals. Acesta este informativ şi este adevărat. Dar identitatea nu este proclamată între 
nume, ci cu privire la obiectul desemnat de aceste nume. Acestea sunt nume diferite 
ale aceluiaşi obiect şi stabilirea identităţii lor a necesitat uneori un efort, cum a fost în 
cazurile : Luceafărul de dimineață = Luceafărul de seară, Steaua polară = a din 
Ursa mică. 

Identitatea a servit, aşa cum precizează L. Blaga", la raţionalizarea experienţei. 
Cercetătorul lumii încearcă să introducă o ordine explicativă în haosul aparent al 
experienţei, folosind în acest scop identitatea. Dar identitatea pură nu ne poate 
conduce departe pe acest drum, deoarece se anihilează diversitatea şi devenirea. De 
fapt, această atitudine în faţa experienţei nici nu a fost practicată decât rareori, 
ducând la consecinţe inacceptabile. O întâlnim, ca o curiozitate a istoriei ideilor, la 
eleaţi, care au propus o filosofie a imobilităţii. Consecințele logice au fost afirmate 
de Antistene, pentru care nu are realitate decât individualul. Conceptele, definițiile 
nu sunt posibile. Nu se poate spune decât un lucru despre alt lucru, nu se poate 
atribui unui subiect un predicat diferit de acesta: res de re non predicatur. Nu se 
poate spune : „omul este bun” ci numai „omul este om” şi „bunul este bun”. Numai 
propoziţiile tautologice sunt justificate. 

Experimentarea mentală a identităţii pure a fost suficient de concludentă pentru a 
fi abandonată. Au fost modelate, aşa cum explică L. Blaga, variante ale identităţii, 
care să fie mai aproape de caracterele experienței: identitatea atenuată, identitatea 
egalitate matematică, identitatea contradictorie. Identitatea atenuată se înfăţişează 
fie ca identitate parțială, cum este cazul cu includerea speciei într-un gen (de 
exemplu, balenele sunt mamifere, unde subiectul şi predicatul nu se află în raport de 
identitate, ci de subordonare, însă serveşte la definirea clasei; toate sistemele 
taxonomice se sprijină pe acest tip de identitate), fie ca identitate elastică, în sensul 

deschiderii conceptului pentru încorporări de noi atribute (de exemplu, omul este o 
fiinţă perfectibilă genetic, ceea ce reprezintă o descoperire recentă). 

Identificarea prin egalitate matematică este specifică gândirii matematice. Aceasta 
procedează „licenţios”!? faţă de principiul identităţii, deoarece egalitatea pusă între 
simboluri nu exprimă identitatea obiectelor denotate, ci numai egalitatea lor cantitativă 
ori structurală, obiectele păstrându-şi fiinţa lor proprie diferențiată. 

Identitatea contradictorie este caracteristică gândirii dialectice, care se străduieşte 
să surprindă realul în devenire, în transformare. Această perspectivă implică acceptarea 
existenţei unor aspecte diferenţiale în fiinţa oricărui lucru. „Identitatea adevărată, 
concretă, conţine într-însa deosebirea, modificarea. ”!? Urmând aceste indicaţii; academi- 
cianul Athanase Joja a formulat legea identităţii concrete, care exprimă „unitatea 
identităţii şi diferenţei”. Un lucru este èl însuşi ca subiect al transformărilor şi 
totodată este altceva prin dezvoltarea pe care o suportă. Identitatea implică diferenţiere. 

Identitatea care recunoaşte şi momentul diferenţierii este calificată, în dialectica 
materialistă, drept identitate concretă. Spre deosebire de acestea, identitatea abstractă 
rezultă din eliminarea prin procesul abstractizării a variațiilor din existenţa unui 
lucru. Dar aceasta nu înseamnă că identitatea abstractă ar nega deosebirile dintre 
lucruri sau modificările suferite de lucrurile reale. Hegel s-a exprimat abuziv atunci 
când a declarat că identitatea abstractă ar fi fără conţinut. Desigur, valoarea identităţii 
abstracte este relativă, fiind limitată la anumite intervale de timp (în cadrul unei 
meditații, al unei argumentări). Dar în acest referenţial, ea constituie una din condiţiile 
transformări, a afirmării că lucrurile rămân pentru totdeauna egale cu ele-însele, este 
identitatea absolută. Interpretat ontologic, acest principiu contravine realităţii, care 
se află în continuă mişcare şi prefacere. Dar interpretat ca autoidentitate, Ca ideătitatea 
unui obiect cu sine însuşi într-un moment temporal, principiul rămâne valabil. Trebuie 
avut în vedere că în procesul mişcării universale sunt posibile echilibrări temporare, 
care introduc stări de relativă stabilitate. Acestea se traduc în principiul identităţii, 
care în acest chip nu este negat de gândirea dialectică, ci doar modelat în referenţialul 
realităţii concrete. | 

Principiul identităţii se cere considerat într-o dublă relativitate : 

a) Relativitate faţă de parametrul timpului, legile logicii fiind supratemporale, 
ancorate în domeniul posibilului. Pe de altă parte, principiile logice posedă rădăcini 
ontologice. În această postură, nu se poate ignora total omniprezenţa timpului în 
câmpul realităţii. De altfel, principiul identităţii se înfăţişează cu două laturi: 
identitatea în timp (intraobiectuală, principiul invarianţei) şi identitatea în spațiu 
(interobiectuală, principiul echivalenţei). Dar timpul reînviat în acest chip este timpul 
existenţei umane şi sociale, este timpul stărilor culturale, este timpul logicianului (şi 
al oricui practică logica), al omului de ştiinţă. 

b) Relativitate faţă de nivelurile existenţei, circumstanţă care a fost elucidată de 
însuşi Aristotel. Identitatea se cere judecată, după caz, în raport cu individualitatea 
Sau cu specia sau cu genul (şi cu diferite trepte intermediare între acestea). Să nu 
uităm totodată că ea se referă îndeobşte la esenţă şi nu la accidente. Când afirmăm că 
un lucru rămâne el însuşi (un timp), ne referim la calităţile sale substanţiale, care sunt 
relativ persistente şi nu la accidentele lui, care variază sub ochii noştri. 


ewet ae 


Mai întâi, identitatea apare ca o lege specială a calculelor logice, care afirmă că orice 

variabilă este echivalentă cu ea însăşi: p = p. Dar echivalenţa este conectorul logic 
care leagă enunţurile ce posedă aceeaşi valoare de adevăr (sunt ambele adevărate şi 
ambele false). Ea deţine deci rolul egalităţii matematice, în sensul că este identitate 
„licenţioasă”. Nici o consideraţie de conţinut nu intră în joc, nu se referă la ceva 
substanţial. Legea identităţii este însă utilă calculelor logice, pentru că permite 
substituţii, ce sunt indispensabile calculelor. Ea poartă chiar numele de substituția 
echivalentelor (sau regula înlocuirii): în cursul calculelor logice, o parte a unei 
formule poate fi înlocuită cu o expresie echivalentă cu aceea. 

Identitatea mai este utilizată în tehnica definiţiei, ceea ce este explicabil dat fiind 
că se cere să fie identitate între definiendum (ceea ce trebuie definit) şi definiens (ceea 
ce defineşte). În limbajele formale, identitatea îşi dispută terenul cu echivalenţa în 
tehnica definiţiei. 


2.3.2. Principiul necontradicţiei 


Deşi se întâlnesc şi formulări anterioare ale acestui principiu (de exemplu, la Platon 
în Euthydemos), Aristotel este gânditorul care l-a caracterizat precis, ridicându-l la 
demnitatea de principiu suprem al tuturor lucrurilor şi gândurilor, un principiu sigur 
şi necesar. Principiul contradicţiei (după numele său tradiţional, deşi corect trebuie 
să-l denumim Principiul necontradicţiei sau al contradicţiei excluse) este expus şi 
analizat în Metafizica!5 , după cum urmează : „...este peste putinţă ca unuia şi aceluiaşi 
subiect să i se potrivească şi totodată să nu i se potrivească sub acelaşi raport unul şi 
acelaşi predicat... Acest principiu e cel mai sigur dintre toate, căci el surprinde în 
sine caracteristicile arătate mai sus. Într-adevăr, e peste putinţă ca un om să-şi poată 
închipui că unul şi acelaşi lucru este şi totodată nu este.” 

Leibniz consideră că cerința necontradicţiei este forma negativă a identităţii şi îi 
conferă o formulare generală, care asociază şi exigenţa terţului exclus : „o propoziție 
este sau adevărată sau falsă”. Aceasta se scindează în două enunţuri: „o propoziție 
nu poate să fie adevărată şi falsă în acelaşi timp” (principiul contradicţiei) şi „nu se 
poate ca o propoziţie să nu fie nici adevărată nici falsă” (principiul terţului exclus). 

Cu privire la lucruri şi proprietăţi, vom afirma că este imposibil ca un lucru să 
posede şi să nu posede aceeaşi proprietate (în acelaşi timp şi sub acelaşi raport). 
Considerând propoziţiile şi valoarea lor alethică, obţinem aserţiunea că este imposibil 
ca o propoziţie să fie şi să nu fie adevărată (în acelaşi timp şi sub acelaşi raport). Iar 
în contextul sistemelor logice, vom susţine că este imposibil ca o formulă bine 
formată să fie şi să nu fie o teză a sistemului (în acelaşi timp şi sub acelaşi raport). 

Dacă principiul identităţii este conexat cu operaţia logică a afirmației, în sensul 
că este exprimat fără folosirea negaţiei („un lucru este ceea ce este”), principiul 
necontradicţiei (şi al terţului exclus) este intim legat de operaţia logică a negafiei. 
Aceste două principii exprimă proprietăţile logice ale negaţiei, învăţându-ne cum să 
o folosim corect. 

În logica modernă, functorul negaţiei se defineşte prin tabela valorilor de adevăr, 
după cum urmează : 


— 
= ofi 

unde, p = orice propoziţie 
p = negația propoziției în cauză 
1 = valoarea „adevărat” 
0 = valoarea „fals” 


O propoziţie şi negația ei, p şi p, de exemplu: 

A este B 

A nu este B 
se numesc propoziţii contradictorii. Principiul necontradicţiei se referă la propoziţii 
contradictorii (acelea la care una este negația celeilalte), stipulând că două propoziţii 
contradictorii nu pot fi ambele adevărate (în acelaşi timp şi sub acelaşi raport), dacă 
una este adevărată, cealaltă trebuie să fie falsă. Prima linie a tabelului de adevăr 
exprimă exact această situaţie logică: dacă p este adevărat, atunci p este fals. 

Aristotel a stabilit acest principiu în lupta sa împotriva sofiştilor, care urmăreau 
deseori să semene neîncrederea în cercetarea ştiinţifică. Protagoras a lansat teza, de 
mare răsunet afectiv, că „omul este măsura tuturor lucrurilor”, din care se putea 
deduce că omul constituie criteriul adevărului. Fapt este că semenii noştri se contrazic 
frecvent în opiniile lor, de unde urmează că propoziţiile contradictorii ar putea fi 
adevărate în acelaşi timp. 

Aristotel a specificat că cerința necontradicţiei, în calitate de principiu, nu poate 
fi demonstrată, fiind imposibil să o deducem dintr-o lege mai generală. Valabilitatea 
ei poate fi demonstrată numai pe cale indirectă, prin procedeul reducerii la absurd. 
Vom conveni, într-un experiment mental, că principiul nu ar fi valabil şi vom analiza 
consecinţele, care, dacă sunt inacceptabile, elimină ipoteza nevalabilităţii: Aristotel a 
degajat în mod magistral consecințele absurde ale acestei ipoteze : 

(i) Prima absurditate ne conduce la dispariția însuşirilor esenţiale le pa INCA 
Toate însuşirile ar fi accidentale, deoarece numai accidentalul poate să fie şi să nu fie. 
În realitate, unele însuşiri sunt esenţiale, nu pot fi absente, cum este, pentru om, 
proprietatea, a poseda gândire. Alte caractere sunt accidentale, pot fi absente, cum 
este, pentru om, a fi alb, bolnav. Dacă esenţa se confundă cu accidentul, atunci ar 
însemna să acceptăm că omul este şi nu este ființă rațională, că pătratul are şi nu are 
patru laturi, ceea ce este absurd. 

(ii) A doua absurditate: toate lucrurile s-ar confunda în unul singur, cu alte 
cuvinte ar fi sacrificat şi principiul identităţii. Dacă A este non-A, atunci este şi 
non-B, deci este şi B; dacă omul este non-om, este şi non-triremă sau non-zid, deci 
este şi triremă*, zid etc. — iarăşi absurd. 

(iii) A treia absurditate: adevărul nu s-ar putea deosebi de fals, fiindcă toată 
lumea ar spune adevărul şi în acelaşi timp falsul - iarăşi absurd. 

Principiul necontradicţiei reprezintă deci o condiție necesară a gândirii logice. 
Dacă se neagă principial exigenţa necontradicţiei, însăşi posibilitatea limbajului logic 
este anihilată. De fapt, principiul este respectat în chip spontan. Dar se întâmplă ca, 
sub presiunea intereselor şi a pasiunilor, cineva să se dezică în cursul unei argu- 
mentări, întrând în contrazicere cu propriile sale opinii exprimate anterior, fără ca 
aceasta să fie efectul unei evoluţii în atitudine. În acest sens se spune că cerința 
necontradicţiei asigură consecvența logică a argumentării. Logica formală este 


+ Triremă = galeră cu trei rânduri de lopeți 

dominată de principiul necontradicţiei. A argumenta corect înseamnă în primul rând 
a nu te contrazice. Principiul identităţii este mai greu încălcat în argumentarea omului 
normal şi adult. Dar se întâmplă deseori ca oamenii să se contrazică în propriile lor 
păreri, atunci când se înfruntă tendinţe şi interese contrarii. 

În limbajul obişnuit este mai uşor să evităm contrazicerile, fiind îndrumați de 
referirea la realităţi. În teoriile abstracte, construite deductiv, adică pornind de la 
sisteme de axiome, din care se deduc teoremele, este mai dificil să ne asigurăm că 
teoria nu ascunde contradicții. Caracterul necontradictoriu (sau consistent) al unei 
teorii trebuie demonstrat iar această demonstraţie este de resortul metalogicii (respec- 
tiv al metamatematicii pentru teoriile matematice). Demonstrația sintactică urmăreşte 
să stabilească că într-un sistem de axiome nu se poate deduce şi adevărul şi falsitatea 
aceleiaşi propoziţii. Demonstrația semantică pune în evidenţă acel model al teoriei 
care este necontradictoriu ; de exemplu, o teorie deductivă din domeniul fizicii. 

În cursul construcţiei sistemelor logice şi matematice s-au ivit contradicții de un 
tip special, numite paradoxe sau antinomii logico-matematice, semnalate încă de 
logicienii antichităţii. Paradoxele sunt contradicții care pot fi totuşi demonstrate ; din 
adevărul propoziției decurge falsitatea sa, iar din falsitatea propoziției derivă adevărul 
ei. Este celebru paradoxul mincinosului : un mincinos care pretinde că minte, minte 
într-adevăr ? În construcţia modernă a teoriilor se iau măsuri de precauţie care să 
blocheze apariţia paradoxelor. 

Principiul necontradicţiei întemeiază în chip direct anumite inferenţe. Într-adevăr, 
dacă ne sunt date două propoziţii contradictorii, adevărul uneia din ele ne asigură de 
falsitatea celeilalte. Dacă s-a demonstrat că A este B, suntem siguri că A nu este B 
este falsă. Anumite inferențe imediate şi inferenţe disjunctive se constituie pe acest 
fundament. Prin urmare, pentru a demonstra falsitatea unei propoziţii, este suficient 
să demonstrăm adevărul tezei opuse, ceea ce uneori este mai uşor. După ce s-a 
demonstrat că clorul este un element chimic, a căzut teza opusă, susţinută într-o 
vreme chiar de Berzelius, că clorul ar fi un corp compus (n-ar fi un element). 

Este momentul să precizăm un aspect fundamental al teoriilor logice. O teorie 
logică nu este valabilă în chip absolut, ci numai raportată la un anumit univers. 
Universul la care se referă principiile aristotelice este o lume bivalentă, o lume care 
se divide exclusiv în două sublumi: adevărul şi falsul. Aici domină principiul 
bivalenţei : orice propoziție este sau adevărată sau falsă". În acest univers, clasa 
propoziţiilor este distribuită în exact două subclase exclusive: familia propoziţiilor 
adevărate şi familia propoziţiilor false, orice propoziţie este înscrisă în una din aceste 
două subclase. 

Să nu uităm însă că Aristotel a creat două sisteme logice: logica formală 
tradițională şi teoria argumentării. Dacă cea dintâi este prizonieră într-o lume 
bivalentă, cea de-a două deschide orizontul spre o lume multivalentă. În această 
lume, propoziţiile pot primi mai multe valori logice: necesar, posibil, contingent, 
imposibil, astfel că pot surveni valori intermediare între adevăr şi fals. Pot să se 
ivească şi grade de adevăr : mai mult sau mai puţin adevărat, mai mult sau mai puţin 
fals. În acest caz, o propoziţie adevărată nu aruncă automat oprobiul falsităţii asupra 
vecinilor, ci poate, dimpotrivă, să-i ia sub mantia sa ocrotitoare, considerându-i 
cazuri apropiate adevărului. 

Afară de aceasta, însuşi Aristotel a specificat necesitatea împlinirii a două condiţii 
pentru valabilitatea principiilor sale. O proprietate nu poate fi afirmată şi negată 

despre acelaşi obiect în acelaşi timp şi sub acelaşi raport. Contrazicerea apare numai 
dacă atribuim un predicat şi negația acestuia unui subiect în mod concomitent şi din 
acelaşi punct de vedere. Un lucru poate pierde ulterior proprietatea pe care o avea sau 
poate câştiga proprietatea opusă. Lichidele se solidifică sau se vaporizează, vegetalele 
îşi modifică în timp forma şi culoarea, oamenii îşi transformă caracterul, societatea 
se toarnă în noi structuri etc. 

S-ar putea că: (i) pe de o parte, contradicţia formală elimină timpul, deoarece se 
poate realiza numai în simultaneitate ; pe de altă parte, (ii) timpul elimină contradicția 
formală, deoarece succesiv se pot susţine opinii contradictorii. De fapt, aceste 
postulate trebuie relativizate în sensul că: a) părerile contradictorii nu pot fi chiar 
simultane, ci sunt oricum distanţate în timp, chiar dacă numai pentru câteva 
momente ; b) contrazicerea poate să apară şi între opinii succesive în cazul când 
lucrul şi-a conservat calităţile. Important este să observăm şi aici intervenţia timpului 
în definirea principiilor logice, ceea ce ne readuce la tema rădăcinilor ontologice ale 
acestor principii. 

A doua condiţie aristotelică se referă la perspectiva adoptată. Aceasta denotă un 
aspect mai general al limbajului, şi anume că înțelesurile sunt în funcţie, într-o 
anumită măsură, de poziţia persoanei, de ancorarea în anumite sisteme de idei. Se 
poate afirma, de exemplu, că: 

Logica este teoria cunoaşterii 

Logica nu este teoria cunoaşterii 
fără să ne contrazicem, dacă o facem din puncte de vedere deosebite. Din perspectiva 
filosofiei generale, logica este absorbită în gnoseologie, ceea ce nu împiedică însă ca 
ele să se diferenţieze ca discipline speciale. EON 

Dacă se iau în considerare factorii care condiționează valabilitatea principiului 
necontradicţiei, nici un conflict nu este posibil între logica formală şi gândirea 
dialectică, aşa cum s-a crezut într-o vreme sub influenţă hegeliană. Într-o privire 
simplificatoare, s-a susţinut că exigenţa necontradicţiei ar afecta situaţiile dialectice. 
Pentru a evita aceasta, s-a propus limitarea valorii necontradicţiei la cazurile când se 
face abstracţie de transformarea şi dezvoltarea lucrurilor!? 

În realitate, cerința necontradicţiei logice nu se poate să impieteze asupra desfăşu- 
rării contradicţiilor dialectice, deoarece acestea se mişcă la niveluri diferite. Opoziţiile 
dialectice aparţin domeniului realităţii, în timp ce contrazicerile nu pot să se ivească 
decât în sfera limbajului. Realitatea nu poate să conţină contradicții logice, este o 
imposibilitate absolută. Opoziţiile dialectice evită contrazicerea logică prin distingerea 


unor momente diferite, dar mai ales a unor perspective diferite. 


Este cazul să adăugăm şi “observaţia că aşa-numitele ce contradicții dialectice rareori 
constituie contradicții cu adevărat, fiind de cele mai multe ori opoziții mai ferme sau 
mai labile. Este greu să argumentăm că imaginea corpusculară ar fi contradictorie cu 
imaginea ondulatorie, când s-a propus şi imaginea combinată a corpusculului care 
pilotează unda. În această interpretare, enunţul dialectic : electronul este un fenomen 
corpuscular şi ondulatoriu nu pretinde numaidecât consacrarea formală de „predicaţie 


complexă contradictorie” (Ath. Joja), dacă ne gândim că predicatul nu include vreo 
contradicţie logică. 

2.3.3. Principiul terțului exclus 


Operația negaţiei nu este suficient determinată de principiul necontradicţiei. Este 
necesar să adăugăm principiul terțului exclus : 


p P 
1 0 necontradicția 
0 1 terţului exclus 


Principiul necontradicţiei stipulează că două propoziţii contradictorii nu pot fi 
ambele adevărate. Rămâne întrebarea : dar pot fi ambele false? Aceasta constituie o 
problemă mai dificilă, al cărei răspuns ni-l oferă principiul terţului exclus. 

Principiul terţului exclus - tertium non datur - stipulează că două propoziții 
contradictorii nu pot fi ambele false (în acelaşi timp şi sub acelaşi raport). Una din 
ele este în mod necesar adevărată. Este imposibil ca un atribut nici să aparţină nici să 
nu aparţină unui subiect: omne A est aut B aut non-B. Din două aserţiuni contra- 
dictorii: clorul este element şi clorul nu este element, una trebuie să fie adevărată. 
Principiul necontradicţiei formulează cerința opusă : nu pot fi ambele adevărate, una 
trebuie să fie falsă. 

Aristotel nu-l tratează ca pe un principiu, ci îl formulează în raport cu problema 
intermediarilor, de care este strâns conexat: „Dar nu e cu putinţă nici ca să existe un 
termen mijlociu între cele două membre extreme ale unei contradicții, ci despre orice 
obiect trebuie neapărat sau să fie afirmat sau negat fiecare predicat.”! Alteori se 
referă la el ca la un principiu: „Principiul că un predicat trebuie să fie ori afirmat, 
ori negat despre-un subiect este cerut de demonstraţia care utilizează reducerea la 
imposibil...”20. De asemenea, „...orice afirmaţie şi orice negaţie este sau adevărată 
sau falsă...”?. 

Similar celorlalte principii, terţul exclus poate fi formulat la cele trei niveluri. 
Ontologic : este necesar ça un lucru să posede sau să nu posede o anumită proprietate. 
Semantic : este necesar ca o propoziţie să fie sau să nu fie adevărată. Sintactic : este 
necesar ca 6Tormulă bine formată să fie sau să nu fie o teză a sistemului. 

Leibniz cuprinde în sfera principiului necontradicţiei şi terţul exclus, deşi le 
distinge apoi cu claritate: „Principiul necontradicţiei, este, în general, o propoziție 
este sau adevărată sau falsă, ceea ce conţine două enunţuri adevărate: unul, că 
adevărul şi falsul nu sunt compatibile în aceeaşi propoziţie, sau că o propoziţie nu ar 
putea să fie adevărată şi falsă în acelaşi timp; celălalt, că opusul sau negația 
adevăratului şi falsului nu sunt compatibile, sau că nu există mijlociu între adevărat şi 
fals, sau că nu se poate ca o propoziţie să nu fie nici adevărată nici falsă. "2 

Confuzia terţului exclus cu contradicţia exclusă poate fi evitată astfel: principiul 
necontradicţiei afirmă o imposibilitate, nu se poate să fie şi A şi non-A, de unde se 
deduce că, una din alternative fiind adevărată, cealaltă este falsă. Definiţia necontra- 
dicţiei foloseşte modul imposibil şi conectivul şi, favorizând numai inferenţa de la 
adevărat la fals. Principiul terţului exclus afirmă o necesitate, trebuie să fie sau A sau 
non-A, ceea ce duce la concluzia că, una din alternative fiind falsă, cealaltă este 
adevărată. Acum se foloseşte modul necesar, conectivul sau şi inferenţa de la fals la 
adevărat. Dacă nu se iau în consideraţie aceste precizări, nu se pot evita confuziile 
dintre cele două exigenţe surori ale gândirii corecte. 

Formularea lui Leibniz : o propoziție este sau adevărată sau falsă sau aceea a lui 
B. Erdmann” : din două propoziții contradictorii este necesar ca una să fie adevărată 
şi cealaltă falsă ne conving că cele două principii, al contradicţiei excluse şi al 
terţului exclus, pot fi asociate într-un principiu unic, care a şi fost numit principiul 
combinat al contradicţiei şi terțului exclus. 

Aristotel demonstrează valoarea terţului exclus iarăşi prin reducere la absurd. 
Dacă principiul n-ar fi valabil, ar însemna să admitem consecințe absurde şi în 
primul rând să acceptăm ideea că există intermediare între termenii opuşi: între 
afirmaţie şi negaţie, între adevăr şi fals, între număr par şi număr impar etc. Aceasta 
pare să fost şi opinia lui Anaxagora, care susţinea teza amestecului universal al 
substanţelor. Dar dacă între termenii extremi ai unei contradicții s-ar interpune un 
termen mijlociu, atunci, chiar din pricina amestecului calităţilor, nu s-ar mai putea 
enunţa nimic adevărat. Mai mult încă, procesul interpunerii de termeni mijlocitori ar 
trebui continuat la infinit, considerând că teza amestecului ne sileşte să propunem 
intermediari şi între noul termen şi ceilalţi doi ş.a.m.d. Dar de fapt nu este aşa, 
universul nostru ne relevă existenţa a numeroase opoziții contradictorii, în care 
cazuri operează şi terţul exclus. 

Condiţiile de aplicabilitate a terţului exclus sunt cele cunoscute de la studiul 
principiilor anterioare, referitoare la identitatea de timp şi de relaţie. Adăugăm o 
clauză, identitatea de obiect, care în cazul principiilor anterioare nu a fost specificată, 
deoarece nu este afectată. Când formulăm exigenţa necontradicţiei la nivel ontologic : 
este imposibil ca un lucru să posede şi să nu posede aceeaşi proprietate, este indicată 
expres identitatea proprietăţii, dar este presupusă şi identitatea lucrului ; ar trebui 
precizat : „acelaşi lucru”. În cazul lui tertium non datur, stipularea identității obiectu- 
lui este de rigoare, fiindcă astfel se creează confuzii. Propoziţiile : k ) 

Tabla de şah este neagră X 

Tabla de şah nu este neagră 
par să fie ambele şi adevărate şi false concomitent, deşi aparent contradictorii, 
încălcându-se ambele principii. În realitate este nesocotită identitatea obiectului, dat 
fiind că predicatul nu se referă la acelaşi subiect în ambele cazuri. Ar trebui să ne 
exprimăm prin : „O parte a tablei de şah...” şi „Cealaltă parte...” , relevându-se astfel 
că aserţiunile respective nu se referă la acelaşi obiect şi că ele nu sunt deci în raport 
de contradicţie. În realitate, aceste propoziţii se află în relaţie de subcontrarietate. 

Prin negarea predicatului unei propoziţii nu suntem siguri că am trecut totdeauna 
la contradictoria propoziției date. Dacă subiectul propoziției se referă la un obiect 
singular, atunci relaţia de contradicţie este asigurată: 

Oraşul Brasilia este capitala Braziliei 
Oraşul Brasilia nu este capitala Braziliei 

Propoziţiile singulare, dintre care una este negația celeilalte, sunt contradictorii. 
Acestora li se aplică cu certitudine ambele principii: una dintre ele este necesar 
adevărată şi cealaltă necesar falsă. 

Dacă însă aserţiunea noastră are în vedere o clasă de obiecte, atunci între afirmarea 
şi negarea unui predicat cu referire la aceasta nu se mai instalează raportul de 
contradicţie, ci relaţia mai slabă de contrarietate, după cum se constată chiar în 
exemplele invocate de Aristotel?*: 

Orice om este drept 
Nici un om nu este drept 


38 INTRODUCERE ÎN LOGICĂ 


Aceste propoziţii nu pot fi ambele adevărate — se supun deci principiului contradic- 
tiei — însă pot fi ambele false, adevărul fiind rezervat în acest caz propoziției particulare : 
Unii oameni sunt drepți 
ceea ce înseamnă că terţul exclus este eliminat din competiţie. 
Considerând acum propoziţiile particulare respective : 


Unii oameni sunt drepţi 
Unii oameni nu sunt drepți 


observăm că acestea pot fi ambele adevărate, dar că nu pot fi ambele false. Acesta 
este raportul de subcontrarietate, care nu se încadrează deci în exigenţele necontra- 
dicţiei, dar răspunde cerinţelor terţului exclus. S-ar părea că se adaugă o a treia 
soluţie, adevărul uneia din universale : tofi sunt sau nici unul nu este. Se ştie însă că 
adevărul universalei implică adevărul particularei, astfel că nu putem evita adevărul 
uneia din particulare. 

Cu acest prilej se remarcă extinderea sferei de aplicabilitate a celor două principii 
dincolo de relaţia de contradicţie. Am constatat astfel că exigenţa necontradicţiei se 
aplică şi la relaţiile de contrarietate, după cum terţul exclus se extinde şi la relaţiile de 
subcontrarietate. Suntem obligaţi să precizăm condițiile de aplicabilitate ale celor 
două principii: 

Principiul necontradicţiei cere ca predicatele să se excludă unul pe altul, dar nu 
limitează numărul lor. Dacă ştim sigur că A este B,, atunci este fals că A este B, sau 
B, sau B api Balena fiind un mamifer este fals că ea este peşte ori reptilă ori pasăre 
ori batracian. i 

Dimpotrivă, principiul terţului exclus nu cere ca predicatele să se excludă reciproc, 
dar limitează numărul lor la două. Tertium non datur : a treia soluţie să nu existe. O 
mărime este finită sau infinită, a treia eventualitate este exclusă, predicatele în cauză 
fiind contradictorii. Auzim bubuituri, dar nu ştim dacă sunt tunete sau explozii. 
Predicatele acestea nu sunt exclusive : pot fi ambele adevărate concomitent. Totuşi, 
terţul exclus acţionează şi în acest caz, dacă suntem siguri că am epuizat posibilităţile. 
Dacă ne convingem cumva că nu sunt explozii, câştigăm certitudinea că tună. 

Aceste constatări deschid şi perspectiva generalizării principiilor la care ne vom 
referi. În acest caz perechile de termeni contradictorii sunt înlocuite de serii de 
termeni contrarii, cum sunt seria culorilor curcubeului, seria claselor de plante ori 
animale etc. În aceste situaţii, principiul necontradicţiei devine principiul excluziunii 
mutuale a termenilor opuşi: este imposibil ca unuia şi aceluiaşi obiect să i se 
potrivească în acelaşi timp şi sub acelaşi raport două sau mai multe proprietăţi opuse. 
Iar terţul exclus se extinde în termenul n+ exclus (în cazul a n termeni prezenţi), 
alcătuind principiul exhaustiunii colective a termenilor opuşi : este imposibil ca un 
lucru să nu posede nici una din proprietăţile unei serii complete de însuşiri opuse. 

Similar principiului necontradicţiei şi împreună cu acesta terţul exclus constituie 
baza unor inferenţe şi demonstraţii. Unele inferenţe imediate şi inferenţele numite 
disjunctive cresc pe acest fundament. 

În timp ce principiul necontradicţiei ne ajută la stabilirea falsităţii unei teze, terţul 
exclus poate întemeia adevărul unei teze. Pe acest mecanism logic se sprijină demon- 
straţiile indirecte, acelea care operează prin reducere la absurd. Adevărul tezei 
rezultă din falsitatea propoziției contradictorii acesteia (dacă se află faţă în faţă numai 
două enunţuri opuse). 

Am observat că în acest mod chiar a demonstrat Aristotel valabilitatea principiului 

necontradicţiei. Fiind dat cuplul de propoziţii : 

Principiul necontradicţiei este valabil 

Principiul necontradicţiei nu este valabil, 
Aristotel demonstrează mai întâi că enunţul secund este fals, deoarece conduce la 
consecinţe absurde (după o lege a logicii propoziţionale). Cele două propoziţii fiind 
în raport de contradicţie, urmează, conform terţului exclus, că primul enunţ este 
adevărat. Demonstrația este corectă cu o condiţie: să fi fost stabilit în prealabil 
principiul terţului exclus. Dar Aristotel se bizuie pe aceeaşi procedură pentru a 
demonstra şi valabilitatea terţului exclus, ceea ce constituie un cerc vicios (circulus in 
demonstrando). 

Cu toate acestea, încă din antichitate a fost pusă la îndoială valabilitatea terțului 
exclus, iar în zilele noastre şi mai hotărât. 

Aristotel? deschide problema valorii terţului exclus în cazul obiectelor inexistente 
şi adoptă o soluţie pozitivă. Între propoziţiile : 

Socrate este bolnav 

Socrate nu este bolnav, 
în caz că Socrate nu există, ultima ar fi adevărată. Tema ne evocă controversa 
modernă dacă enunţul „Actualul rege al Franţei nu este chel” este fals (Russell) sau 
pur şi simplu fără sens (Strawson). Inexistenţa subiectului ne sugerează mai curând 
teza secundă, a lui Strawson. Propoziţiile fără sens nu pot primi calificativele de 
adevărat sau fals. 

Valoarea principiilor de contradicţie exclusă şi de terţ exclus este în funcţie şi de 
numărul valorilor de adevăr. Aceste principii, în forma lor tradiţională, presupun 
principiul bivalenţei, existenţa a numai două valori logice care se află în'raport de 
contradicţie. Principiul bivalenţei caracterizează corpul logicii clasice. Oriek propo- 
ziţie este sau adevărată sau falsă, aşa încât clasa tuturor propoziţiilor se divide în 
două şi numai două subclase : mulţimea propoziţiilor adevărate şi mulţimea propozi- 
ţiilor false, orice altă posibilitate fiind exclusă. În logica modernă se construiesc 
sisteme logice multivalente, cu mai mult de două valori logice. În acest caz, cele două 
principii logice sunt valabile numai în forme generalizate. 

O altă problemă ar constitui-o propozițiile referitoare la viitor, ceea ce a generat o 
celebră temă de dispută, cunoscută sub numele de teoria viitorilor contingenți. 
Propoziţiile singulare privitoare la viitor, de exemplu, această haină va fi ruptă, 
mâine va avea loc o luptă navală, s-ar sustrage bivalenţei. Disjuncţia între producerea 
şi neproducerea evenimentului viitor rămâne necesară, dar producerea unui eveniment 
Sau a contrariului său nu este necesară: „Una dintre cele două propoziţii, în astfel de 
cazuri, trebuie să fie adevărată şi cealaltă falsă, dar noi nu putem spune precis care 
anume este adevărată sau falsă, ci trebuie să lăsăm alternativa nedecisă. ”?6 

Insistenţa Stagiritului asupra acestei teme îşi are originea în dorinţa sa puternică 
de a salva libertatea voinţei. Se pare că la acea dată era încetăţenită credinţa că 
bivalenţa ar conduce la determinism şi fatalism, ceea ce Stagiritul voia să evite cu 
orice preţ. Dacă propoziţiile singulare despre viitor ar fi adevărate sau false de pe 
acum, atunci totul ar fi predeterminat şi nu ar mai rămâne loc pentru deliberare şi 
decizie liberă. Dar viaţa dovedeşte că acestea există, deci principiul bivalenţei nu 
operează?”. În acest context moral, terţul exclus cu privire la viitor a fost susţinut de 
filosofii stoici, care credeau în fatalism, şi a fost respins de Epicur, care voia de 

asemenea să salveze liberul arbitru. Dintre stoici, Chrysipp, mai ales, accentua ideea 
necesităţii dezvoltării viitoare. Dintre aceste două poziţii: A va fi şi A nu va fi, una 
este necesar adevărată chiar din momentul acesta, deşi nu ştim care anume. Nu pot 
prevedea, dar evenimentul este necesar să se producă sau să nu se producă. Terţul 
exclus se aplică şi evenimentelor viitoare. Datorită acestei împrejurări, logica clasică, 
bivalentă, mai este numită şi chrysippiană, iar logica multivalentă nechrysippiană?8. 

Obiecţii împotriva folosirii nediscriminatorii a terţului exclus în demonstraţii sunt 
formulate de către unii matematicieni, matematicile alcătuind disciplina unde demon- 
straţiile indirecte sprijinite pe acest principiu sunt frecvente. Anume, matematicienii 
şi logicienii care aparţin orientărilor intuiționiste şi constructiviste acceptă argumen- 
tările fondate pe terţul exclus numai în cazul mulțimilor finite, respingându-le când 
sunt în joc mulţimi infinite. 

Matematica intuiţionistă şi constructivistă a dovedit că terţul exclus nu este 
indispensabil argumentării ştiinţifice. Se construiesc sisteme logice şi teorii ştiinţifice 
fără acest suport. S-a elaborat chiar şi matematica fără negaţie. Asemenea investigaţii 
sunt desigur utile, ajutându-ne să înţelegem mai bine rolul principiilor logice în 
argumentare. Dar în practica limbajului ştiinţific, terţul exclus realizează performanţe, 
la care este greu să renunțăm. Principiul ne permite să ocolim dificultăți mari, să înaintăm 
mat repede pe terenul demonstrațiilor. La obiecțiile intuiţionismului, D. Hilbert a 
răspuns că a interzice matematicienilor utilizarea terţului exclus ar fi ca şi cum s-ar 
lua astronomului telescopul sau li s-ar interzice boxerilor să folosească pumnii”. 


2.3.4. Principiul raţiunii suficiente 


Principiul rațiunii suficiente a fost descoperit de Leibniz, constituind o piatră principală a 
filosofiei sale. Afirmarea acestui principiu este condiţionată de distincţia fundamentală 
pe care o operează strălucitul gânditor între vérité de raison şi vérité de fait : „Există 
de asemenea două feluri de adevăruri, cele de raționament şi cele de fapt. Adevărurile 
de raționament sunt necesare şi opusul lor e imposibil, iar cele de fapt sunt contingente 
şi opusul lor este posibil. Când un adevăr este necesar, îi putem găsi temeiul prin analiză, 
rezolvându-l în idei şi adevăruri mai simple, până ajungem la cele primitive. ”3° 

Situaţia adevărurilor de rațiune este reglementată de principiul necontradicţiei 
(căruia uneori Leibniz i-a suprapus principiul identităţii), în timp ce poziţia adevăru- 
rilor de fapt este determinată de principiul rațiunii suficiente? : „Raţionamentele 
noastre sunt întemeiate pe două mari principii : principiul contradicției, în virtutea 
căruia socotim fals tot ce cuprinde în sine o contradicţie, şi adevărat, ceea ce este 
opus falsului, adică în contradicţie cu acesta; şi principiul rațiunii suficiente, în 
virtutea căruia considerăm că nici un fapt nu poate fi adevărat sau real, nici o 
propoziţie veridică, fără să existe un temei, o rațiune suficientă pentru care lucrurile 
sunt aşa şi nu altfel, deşi temeiurile acestea, de cele mai multe ori, nu ne pot fi 
cunoscute.” 

Noi preferăm apelaţiunea mai ştiinţifică de principiul condiționării : orice lucru 
este dependent în existenţa şi manifestările sale de existenţa şi manifestările altor 
lucruri. Este ceea ce se mai numeşte inferdependența sau conexiunea universală. 
Trebuie să precizăm că relația de condiţionare, deşi universală, nu operează între 
oricare două lucruri (sau propoziţii), nu este conexă (specificare din teoria relaţiilor), 
ci disconexă, cu alte cuvinte, lucrează selectiv, asociind numai anumite lucruri 

(propoziții) cu alte anumite lucruri (propoziții). Nu orice lucru condiționează oricare 
alt lucru (cum credeau gânditorii stoici), ci doar unele lucruri condiționează alte 
lucruri. Până la urmă, orice lucru este condiționat, dar nu de oricare alt lucru. 
Principiul condiționării se diversifică pe niveluri. Onrologic: orice proprietate 
este condiţionată de alte proprietăţi (pe care se şi întemeiază). Semantic: orice 
adevăr este condiţionat de alte adevăruri (pe care se şi întemeiază). Sintactic : orice 
teoremă este condiţionată de alte teoreme (pe care se şi întemeiază). Din perspectiva 
logicii vom pretinde că orice adevăr, pentru a fi întemeiat, să se sprijine pe alte 
adevăruri. Operația logică, prin care se realizează întemeierea, este inferența (raţiona- 
mentul), demonstrațiile fiind alcătuite din şiruri de inferenţe. Înţelegem că inferenţa 
(obiect principal al logicii formale) constituie o unealtă şi un rod al principiului 
condiţionării. Totodată, ne dăm seama că acest principiu nu reprezintă o lege logică 
strict formală, ca celelalte principii. Condiţionarea nu reprezintă vreo lege a cursului 
argumentării, vreun aspect particular al acesteia, ci însăşi necesitatea argumentării. 
Având această poziţie specifică, exigenţa condiţionării nu poate fi exprimată într-o 
formulă de logică matematică. Această situaţie a îndemnat pe unii logicieni să susţină 
că nu ar reprezenta o lege logică*?. În realitate, aceasta constituie un principiu 
metalogic, care prezidează la construcţia logicii şi a tuturor ştiinţelor. Din punct de 


vedere al logicii, exigenta rațiunii suficiente constituie principiul cel mai cuprinzător, 
fiind implicat în orice demers al limbajului logic. 


Relația de condiționare dintre lucruri, respectiv dintre propozițiile care exprimă 
cunoştinţele noastre despre aceste lucruri, se desfăşoară între doi termeni: condiția 
(cea care condiţionează, alcătuind temeiul căutat) şi condiționatul Sau. Consecința 
(ceea ce este condiţionat, întemeiat de condiţia respectivă). Condiţionarea se mani- 
festă în faptul că prezența sau absența condiției este asociată cu prezența sai absența 
condiționatului. Dacă un număr este par (condiţia), este divizibil cu doi (condi- 
N ; dacă temperatura coboară sub 0° (condiţia), apa îngheaţă (condiţionatul). 


Relaţia de interdependenţă dintre lucruri, fiind exprimată în limbaj, devine dependenţă 
între propoziţii (care enunţă stările lucrurilor). Aflându-ne în câmpul cercetării 


logice, ne vom referi în continuare numai la dependenţa dintre propoziţii. În acest 
context, condiţionarea se relevă în împrejurarea că valoarea de adevăr a propoziției 
condiționante este asociată cu valoarea de adevăr a propoziției condiţionate. Întrucât 
ambele propoziţii conexate prin condiţionare pot fi, în logica bivalentă, adevărate sau 
false, ne dăm seama că raportul de condiţionare poate fi de mai multe specii. 
Pluralitatea chipurilor de condiţionare este demult cunoscută, fiind examinată în 
primul rând în contextul condiționării cauzale, care este una din cele mai importante 
relaţii. Condiţia necesară este condiţia sine qua non, în absenţa căreia consecinţa nu 
apare, dar care nu o poate întemeia. Dacă nu posed imunitate, atunci mă pot 
îmbolnăvi. Condiţia suficientă este aceea care declanşează consecinţe, dar nu numai 
ea. Pneumonia este cauzată de pneumococ, dar nu numai de acesta. Condiţia necesară 
şi suficientă satisface ambele cerinţe : determină ea singură consecinţa. Caracterul 
par al cifrei ultime a unui număr asigură, şi numai el, divizibilitatea prin doi a 
numărului. Condiţionarea se exprimă în limbajul logic în genere prin propoziții 
condiționale : dacă p, atunci q, unde simbolurile p şi q reprezintă propoziţii. 
Condiţionarea necesară se recunoaşte îndeobşte prin expresia „dacă nu”, condiţio- 
narea suficientă prin „dacă”, iar condiţionarea necesară şi suficientă prin „dacă şi 
numai dacă” (propoziţia bicondiţională)'?. 

Vom distinge 6 tipuri de condiţionare (la cele trei relaţii clasice se adaugă cele trei 
relaţii de condiţionare negativă) : 

1. Condiţionarea N-S (necesară-suficientă): condiţia necesară + consecinţa 
suficientă. Falsitatea condiţiei (dar nu şi adevărul său) atrage falsitatea consecinţei ; 
iar, în sens invers, adevărul consecinţei (dar nu şi falsitatea sa) impune adevărul condi- 
tiei. Numărul care nu-i divizibil prin doi, nu-i divizibil nici prin 30 (condiţie necesară). 
Numărul care este divizibil prin 30, este divizibil şi prin 2 (consecinţă suficientă). 

2. Condiţionarea S-N (suficientă-necesară): condiţia suficientă + consecinţă 
necesară. Adevărul condiţiei se aliază cu adevărul consecinţei, iar falsitatea conse- 
cinţei cu falsitatea condiţiei. Toate elementele grupei litiu sunt totdeauna monovalente, 
deci elementele care nu sunt totdeauna monovalente nu fac parte din grupa litiului. 

3. Condiţionarea NS-SN (necesară şi suficientă - suficientă şi necesară) : condiţia 
NS + consecinţa SN. Adevărul sau falsitatea condiţiei se îmbină cu adevărul sau 
falsitatea consecinţei iar adevărul sau falsitatea consecinţei sunt conexate cu adevărul 
sau falsitatea condiţiei. Un număr este divizibil prin trei dacă şi numai dacă suma 
cifrelor sale este divizibilă prin trei. Aceasta reprezintă condiţionarea cea mai strânsă, 
care poate să conexeze două enunţuri. 

4. Condiţionarea NN (necesară-necesară) : condiţia necesară + consecinţa nece- 
sară. Falsitatea condiţiei se însoţeşte cu adevărul consecinţei şi falsitatea consecinţei 
se asociază cu adevărul condiţiei. Dacă nu-i adevărat că unii oameni sunt egoişti, 
atunci este adevărat că unii oameni nu sunt egoişti, iar dacă nu-i adevărat că unii 
oameni nu Sunt egoişti, atunci e adevărat că unii oameni sunt egoişti. 

5. Condiţionarea SS (suficientă-suficientă): condiţia suficientă + consecinţa 
suficientă. Adevărul condiţiei se asociază cu falsitatea consecinţei, iar adevărul 
consecinţei se conexează cu falsitatea condiţiei. Antigelul împiedică înghețarea apei, 
iar înghețarea apei dovedeşte că nu a fost antigel. 

6. Condiţionarea NS-NS (necesară şi suficientă — necesară şi suficientă) : condiţia 
necesară şi suficientă + consecinţa necesară şi suficientă. Adevărul şi falsitatea 
condiţiei se îmbină cu falsitatea şi adevărul consecinţei, iar adevărul şi falsitatea 
consecinţei se leagă cu falsitatea şi adevărul condiţiei. Acesta este raportul dintre 
noţiuni sau propoziţii contradictorii. În mulţimea poligoanelor, calitatea triunghi 
respinge calitatea netrilater, iar calitatea trilater respinge calitatea netriunghi. De 
asemenea, proprietatea netriunghi înlătură proprietatea trilater, după cum proprietatea 
netrilater înlătură proprietatea triunghi. La fel într-un triunghi, unghiurile egale 
constituie un obstacol pentru existenţa laturilor opuse inegale şi reciproc. 

Cunoaşterea ştiinţifică urmăreşte să descopere în primul rând condiţiile suficiente 
ale tezelor, deoarece acestea posedă valoare explicativă. Condiţiile necesare se referă 
la factori auxiliari. Pentru aceste considerente, principiul a primit numele de rațiune 
suficientă. 

Dacă un factor nu este nici suficient nici necesar pentru alt factor, deducem că 
aceştia sunt independenți unul faţă de altul. Astfel, temperatura şi presiunea nu 
influențează viteza proceselor radioactive. Demonstrarea independenței mutuale a 
unei propoziții are şi ea uneori însemnătate ştiinţifică. În sistemele axiomatice ne 
străduim să demonstrăm că axiomele sunt reciproc independente, fiindcă, dacă o 
axiomă descinde din alte axiome, rezultă că ea este o teoremă şi nu este o axiomă. 

Principiul condiţionării are o deosebită importanţă în practica cercetării ştiinţifice, 
reglând în mare măsură procesele descoperirii şi demonstraţiei. În investigația 

ştiinţifică, se cere să fim conştienţi la fiecare pas de caracterul condiţiilor cu care 
operăm. Deşi în teorie distincţia dintre condiţii necesare şi condiţii suficiente este 
clară, practic este uneori dificil să le distingem şi se ivesc confuzii. Confuzia dintre 
condiţii necesare şi suficiente a fost clasată printre sofismele simplismului sau 
pseudosimplicităţii*. Despre raportul de cauzalitate, care reprezintă, probabil, cea 
mai importantă relaţie a lumii reale, nu ştim încă dacă trebuie să exprime o condiţie 
necesară ori suficientă sau o condiţie necesară şi suficientă. S-a argumentat că, în 
prima interpretare, se acordă cauzalităţii prea puţin, iar în a doua, prea mult*5. În 
teoria cauzalităţii se face îndeobşte deosebirea între cauză (condiţia suficientă a 
producerii efectului) şi condiţii (în sensul restrâns al termenului: condiţiile necesare 
ale producerii efectului). Dar şi această distincţie este dificil de aplicat în practică. 
Când aruncăm o piatră şi ea cade, care este cauza şi care efectul? Sigwart consideră 
că atracţia Pământului ar fi cauza, iar condiţia aruncarea pietrei, care face posibilă 
căderea. Wundt însă pledează pentru interpretarea inversă: cauza ar fi aruncarea 
pietrei, iar gravitația ar fi numai condiţia. Excedat de această dificultate, J.St. Mill a 
optat pentru definirea mai largă a cauzei drept totalitatea condiţiilor, pozitive şi 
negative, necesare apariţiei efectului”. Dar nici această interpretare nu este lipsită de 
dificultăţi. Mario Bunge a intervenit cu o indicație importantă. Stabilirea unei 
implicaţii (deci a unei condiţionări) în ştiinţele formale este relativ uşoară, operaţia 
reducându-se la demonstrarea sa ca o teoremă în sistemul dat. În ştiinţele factuale 
însă, trebuie să ne asigurăm că demonstrata condiție logică este în fapt şi o condiţie 
fizică. Iar aceasta se obţine numai prin investigaţii teoretico-empirice””. 

Principiul raţiunii suficiente, aplicat consecvent, ne recomandă, pe de o parte, să 
nu acceptăm ca adevăruri aserțiuni nedemonstrate, şi pe de altă parte, 'să acceptăm 
propozițiile demonstrate, acelea pentru care ni se oferă temeiuri suficiedte. Aceste 
două reguli, alături de altele, caracterizează spiritul ştiinţific, încrederea în cunoaş- 
terea ştiinţifică. A accepta ca adevărate idei nedemonstrate (misticism, iraţionalism) 
sau a ne îndoi de ceea ce este dovedit (scepticism, agnosticism) constituie încălcări 
ale principiului raţiunii suficiente. 

K. Ajdukiewicz3 crede că acest principiu este identic cu exigența gândirii critice : 
să nu acordăm încrederea noastră cu uşurinţă oricăror păreri, ci să credem numai 
ceea ce este întemeiat suficient. Cerinţa gândirii critice se opune oricărui dogmatism, 
adică acceptării necontrolate a aserţiunilor. Întemeierea propoziţiilor se realizează nu 
numai indirect, cu ajutorul deducţiilor din alte propoziţii, ci şi pe cale directă, din 
experienţa externă sau internă. Ne putem sprijini nu numai pe experienţa noastră, ci 
vom exploata şi experienţa altora, dacă este însoţită de garanţii ştiinţifice (este opera 
unui specialist, care nu urmăreşte să se înşele etc.). Ajdukiewicz ne atrage atenţia 
asupra primejdiei pe care o include puterea sugestivă a cuvintelor şi a persoanelor. 
Anumiți termeni străini, repetarea cuvintelor cheie, autoritatea şi siguranţa de sine a 
unor personalităţi sau a unor prieteni pot influenţa judecata noastră fără să ne dăm 
seama, ca şi dorinţele noastre intime, mărturisite sau tăinuite. Împotriva acestor 
capcane ne fortifică deprinderea de a reclama dovezi suficiente pentru oricare 
afirmaţie. 

2.4. Principiile gândirii şi logica modernă? 


Odată cu transformarea radicală pe care a suferit-o logica formală prin adoptarea 
limbajului şi stilului gândirii matematice, au avut loc şi deplasări ale capitolelor, restructu- 
rarea ierarhiei milenare a temelor. Printre acestea s-a aflat şi subiectul principiile 
gândirii logice. Acesta a fost dintr-o dată deposedat de aureola şi demnitatea pe care 
le deţinea în logica tradiţională. Astăzi, problema aceasta este pur şi simplu absentă 
din tratatele de logică simbolică. Iar atunci când totuşi „principiile” sunt menţionate, 
se specifică pierderea însemnătăţii lor ca principii şi reducerea lor la nivelul comun 
de legi obişnuite ale unor calcule logice. Într-adevăr, întâlnim identitatea, necontra- 
dicţia şi chiar terţul exclus figurând ca legi curente în formele standard ale diferitelor 
calcule logice, cum sunt calculul propoziţiilor, al predicatelor, al claselor etc. 

Urmează oare să conchidem definitiv că „legile gândirii” şi-au pierdut caracterul 
fundamental şi universal? Deşi ele figurează în majoritatea sistemelor de logică 
simbolică, ele nu sunt încă prezente pretutindeni. Se ştie că terţul exclus este absent 
din logica intuiţionistă şi că, în genere, în logicile modale şi multivalente situaţia 
„principiilor” este critică. Se mai observă că atunci când se axiomatizează diferitele 
calcule logice, principiile clasice nu mai figurează printre axiome. Apar alte legi 
logice, ce par insignifiante, dar care deţin un rol decisiv în calculele logice. 

În logita actuală întâlnim totuşi semnalări ale importanţei „principiilor” gândirii. 
De exemplu, Irving Copi a arătat că acestea deţin un rol fundamental în alcătuirea 
tabelelor de adevăr, care se constituie într-un procedeu de decizie comod pentru 
calculul propoziţional“0. Părerea noastră este că nu numai alcătuirea tabelelor de 
adevăr, ci întregul proces de construire a logicii implică intervenţia celor trei principii 
logice. Astfel, într-o demonstraţie logică, tautologiile îşi păstrează valoarea logică, 
conformându-se cerinței de identitate. În calculele bivalente, o propoziţie nu poate fi 
adevărată şi falsă în acelaşi timp, respectând exigența necontradicției. De asemenea, 
o propoziţie nu poate fi decât adevărată sau falsă, aşa cum prescrie terțul exclus. 

Principiile logice comandă şi demersurile metalogicii, disciplina care prezidează 
la construirea logicii. În acest fel, zona formalizată a logicii se află prinsă între două 
zone neformalizate : zona inferioară a teoriei intuitive care se cere formalizată şi zona 
superioară a metalogicii care conduce operaţia formalizării”!. Aceste teorii logice 
intuitive reprezintă corpul logicii tradiţionale, incluzând şi principiile logice, care, 
aşa cum s-a constatat, organizează în primul rând dinamica valorilor de adevăr. 
Calitățile metateoretice (necontradicția, completitudinea, independenţa, decidabili- 
tatea) corespund iarăşi principiilor logice. De asemenea, dacă „principiile” susţin 
corpul logicii intuitive, iar aceasta este prelucrată sub chipul logicii formalizate, ele 
nu pot fi absente din prezentarea acesteia. De fapt, ele se regăsesc ca legi particulare 
la toate nivelurile. În plus, toate tautologiile (legile logice) pot fi reduse la forma 
normală disjunctivă cea mai scurtă, care este legea terțului exclus, iar toate contradic- 
tiile (negaţiile legilor logice) pot fi reduse la forma normală conjunctivă cea mai 
scurtă, care este expresia contradicţiei“?. Posibilitatea concentrării legilor logice în 
formula terţului exclus, şi nu în formula identităţii, denotă că aceste legi logice nu 
sunt de fapt „tautologii”, cum le spunea Wittgenstein, ci exprimă principiul ontologic 
că ceva este sau nu este altceva“. 

2.5. Statutul filosofic al „principiilor” 


Principiile logice au o valoare care depăşeşte logica. Însuşi Aristotel, cel care a 
descoperit principiile logice, le-a înţeles ca legi ale „fiinţei ca fiinţă”, adică posedând 
şi o valoare ontologică, ca expresie a trăsăturilor cele mai generale ale existentului. 
Astăzi, interpretarea dominantă se inspiră din doctrina „adevărurilor de rațiune”, pe 
care Leibniz le-a caracterizat ca fiind adevărate în toate lumile posibile. S-a ajuns astfel la 
semantica lumilor posibile, conform căreia legile logice sunt enunţuri valabile în 
toate lumile posibile. Sfera logicului se extinde de la realitate la posibilitate, dar cu 
referire la toate legile logice, fără a avea un criteriu distinctiv pentru principiile logice. 

Găsim însă o analiză pătrunzătoare la Karl Jaspers“. Acesta ne invită să distingem 
triplul sens al principiilor logice : psihologic, logic şi ontologic. 

La nivel ontologic, ne sunt necesare noţiunile de „lucru” şi de „proprietate” (existenţa 
fiind considerată o proprietate) şi relaţia specială de „posesiune”, care uneşte proprie- 
tăţile cu lucrurile. Obţinem următoarele formulări ale principiilor clasice : 

Identitatea : dacă un lucru posedă o proprietate, atunci acel lucru posedă acea 
proprietate. Necontradicţia : este imposibil ca un lucru să posede şi să nu posede 
aceeaşi proprietate. Terțul exclus: este necesar ca un lucru să posede sau să nu 
posede o anumită proprietate. 

La treapta gnoseologico-semantică, ne trebuie termenul de „propoziție”, meta- 
predicatele „adevărat” şi „fals” şi relaţia de „valorizare alethică”. Rezultă formulările 
următoare : a 

Identitatea : dacă o propoziţie este adevărată, atunci ea este adevărată. Wecontra- 
dicția : este imposibil ca o propoziţie să fie şi să nu fie adevărată. Terţul exclus : este 
necesar ca o propoziţie să fie sau să nu fie adevărată. 

La nivelul logico-sintactic : trebuie să dispunem de termenii de „propoziție” şi de 
„teoremă”, cu care construim următoarele formulări : 

Identitatea : dacă o propoziţie este o teoremă, atunci ea este o teoremă. Necontra- 
dicția : este imposibil ca o propoziţie să fie şi să nu fie o teoremă. Terțul exclus : este 
necesar ca o propoziţie să fie sau să nu fie o teoremă. 

Spre deosebire de principiile logice care sunt folosite de operaţiile logice care au 
rădăcini ontologice - deducţia şi inducția -, sunt principii logice care izvorăsc numai 
din necesități ale cunoaşterii, iar altele îşi au temeiul în modalităţile de operare ale 
limbajului logic. 

În consecinţă; vom adopta, cu valoare orientativă, ideea că principiile logice se 
disting prin semnificaţia lor translogică. Caracterele lor de universalitate şi penetraţie 
se datoresc originii ontice, epistemice ori sintactice. În plus, nutrim convingerea că 
Logica Principiilor este chiar logica intuitivă utilizată în mod curent, nu numai în 
viaţa cotidiană şi în limbajul conversaţional, ci şi în cercurile oamenilor de ştiinţă“S. 

I. Principiile prelogice 
A. Condiţiile conceperii 


. Principiul structurii clasiale a realităţii 


. Principiul structurii sistemice a realităţii 
. Principiul idealizării obiectelor 


B. Condiţiile judecării 


. Principiul atribuţiunii 


. Principiul abstracţiunii 
. Principiul aserţiunii 


C. Condiţiile raţionării 


. Principiul conexiunii universale 
. Principiul ordinii parţiale 
. Principiul uniformităţii naturii 

II. Principiile logice 


A. Legile conceperii 


. Principiul identităţii: principiul invariaţiei 


principiul echivalenţei 


B. Legile judecării 


. Principiul necontradicţiei (generalizat: principiul excluziunii mutuale) 
. Principiul terţului exclus (generalizat: principiul exhaustiunii colective) 
. Principiul reversibilităţii 

. Principiul idempotenţei 


C. Legile raționării 


. Principiul condiţionării 

. Principiul subsumării 

. Principiul însumării 

. Principiul transmiterii valorilor logice 


PARTEA A II-A 


Logica propoziţiilor 


CAPITOLUL 3 
Propoziția neanalizată 


3.1. Propoziția neanalizată şi propoziția analizată 


În logica modernă, teoria propoziției nu poate fi tratată în întregime într-o singură 
parte a expunerii. Aceasta este irealizabil deoarece propoziţia analizată ţine de alt 
sector al cercetării decât propoziţia neanalizată. 

În consecinţă, teoria propoziției nu mai poate forma o unitate de expunere ; ea se 
divide în două secţiuni Teoria propoziției neanalizate face parte din logica propoziții- 
lor. Aici se expun acele probleme ale propoziției care nu necesită analiza propoziției : 
caracterele propoziției, relaţiile dintre propoziţii, inferenţele propoziţionale. Teoria 
propoziției analizate aparţine logicii termenilor. Acolo se expun temele a căror 
rezolvare necesită analiza propoziției : structura propoziției, clasificarea propoziţiilor, 
inferenţele predicative. 


` 
3.2. Caracterizarea propoziției ) 

Locul central pe care îl ocupă judecata în logica tradițională îl deține propoziția în 
logica modernă. Concepția şi terminologia logică în acest sector au suferit transfor- 
mări radicale. Pe vremuri, „judecata” reprezenta operaţia logică atributivă, iar 
„propoziţia” semnifica expresia verbală a judecății. Astăzi termenul de „propoziţie” 
uzurpat poziţia „judecăţii”, iar pentru expresia verbală a propoziției se foloseşte 
termenul „enunţ” sau „frază”!. 

Propoziția reprezintă modelul logic al relaţiei ca relaţie, după cum se observă din 
exemplele : 

Românii sunt europeni, 

Ipotenuza este mai mare decât cateta, 

Shakespeare este autorul lui „Hamlet”, 

Dacă pe o planetă există biosferă, atunci există oxigen liber. 
În primul exemplu se exprimă relația de incluziune dintre două clase ; în al doilea, o 
relație de mărime relativă ; în al treilea, o relaţie de identificare între două obiecte 
individuale ; în al patrulea, o relație de cauzalitate. 

Relaţiile sunt exprimate şi în noţiuni, anume în noțiuni de relaţii : de incluziune, 
de mărime relativă, de identificare etc. Dar în noţiuni, relaţiile sunt exprimate ca 
lucruri, în timp ce în propoziţii, relaţiile sunt reprezentate ca relații. Astfel, relaţia de 
incluziune poate forma obiectul unui concept, dar, în acest caz, gândim această 
relaţie în mod generalizat, desprinsă de obiectele pe care le leagă. În propoziţie, 
gândim relaţia în mod complet, împreună cu termenii pe care îi conexează. 

Există deosebiri profunde între logica tradițională şi logica modernă în privința 
modului cum este tratată propoziţia. 

În primul rând, se obiectează logicii tradiţionale faptul că nu a parvenit la un grad 
mai înalt de generalitate în studiul judecății, oprindu-se la o formă particulară de 
propoziţie. Logica aristotelică este o teorie a raportului subiect-predicat. Se consideră 
că toate judecăţile au forma atributivă : S este P, în sensul că S posedă atributul P. 
Chiar şi relaţiile sunt interpretate ca predicate. Astfel, propoziţia : „Iaşi este la Nord 
de Bucureşti” este considerată ca atribuind predicatul „la Nord de Bucureşti” subiectu- 
lui „Jaşi”. În realitate, predicatul logic este o relaţie: „la Nord de”, care necesită 
două subiecte: „Jaşi” şi „Bucureşti”. Aceasta este o relaţie diadică : reclamă doi 
termeni pentru a se construi. 

Numărul minim de termeni necesar pentru ca o relaţie să aibă semnificaţie 
completă constituie adicitatea relaţiei, una din proprietăţile importante ale relaţiilor. 
În principiu, relaţiile pot să reunească oricâţi termeni, pot fi de orice adicitate. Dar în 
practica gândirii se întâlnesc în mod obişnuit doar relaţii cu 2-3 termeni. 

Trecând la analiza structurală a propoziției, precizăm că ceea ce obţinem pe 
această cale este schema generală a propozițiilor, ridicându-ne la un nivel înalt de 
abstracţiune şi de generalitate. Aceasta se numeşte o formă propozițională (H.M. 
Sheffer’) sau funcție propozițională (B. Russell”) sau o schemă propozițională (W.v.O. 
Quine4). Nivelul de generalitate necesar reprezentării schematice a propoziției se 
obţine prin simbolizare : traducerea elementelor componente ale propoziției în litere 
sau alte semne grafice, după modelul limbajului matematic. Simbolizarea limbajului 
logic nu constituie o noutate. Însuşi Aristotel, părintele logicii formale, a folosit 
simboluri literale pentru reprezentarea termenilor incluşi în inferenţele silogistice. 
Dar astăzi se înaintează pe această cale până la epuizare, recomandându-se simboli- 
zarea integrală a limbajului logic şi completarea sa cu procesul formalizării : determi- 
narea operaţiilor logice prin reguli formale (alcătuirea unei sintaxe a sistemului). 

Forma propozițională aristotelică S este P se reprezintă ca o funcție matematică, 
deoarece predicatul este în funcţie de subiect, fiind o proprietate a acestuia. Se 
notează cu F(x) sau Fx (se renunţă la paranteze ori de câte ori nu se ivesc ambiguităţi). 
„F” simbolizează predicatul, iar „x” subiectul. Schema „Fx” poate deci să simboli- 
zeze adecvat structura propoziției monadice (monare), aşa cum apare în exemplul : 
Ion aleargă. 

Literele folosite în limbajul logic simbolizat sunt numite variabile, ca şi în cazul 
funcţiilor matematice, deoarece ele reprezintă toţi termenii sau toate obiectele care 
fac parte din domeniul de variaţie al variabilei respective şi deci poate fi înlocuit de 
oricare dintre aceştia. Simbolul F denotă orice predicat şi este în consecinţă o 
variabilă predicativă. Simbbtul x denotă orice individ şi este ca atare o variabilă 
individuală. 

Forma monadică a propoziției, Fx, poate fi considerată ca reprezentând la limită 
o relaţie degenerată, fiindcă îi lipseşte un al doilea termen. De altfel, propoziţia 
monadică poate fi exprimată ca propoziţie diadică cu ajutorul limbajului specific 
logicii claselor. În acest scop se introduce relaţia de membru al clasei. În locul 
formulei x are proprietatea F, vom folosi formula x aparține clasei F, care în 
anumite privinţe este echivalentă cu cea dintâi. Simbolic, de la Fx se ajunge la x € F 
(x aparţine clasei F). 

Formele propoziţionale diadice (binare) sunt frecvente: laşi este la Nord de 
Bucureşti, Bacilul Koch cauzează tuberculoza etc. Acestea sunt relaţiile cu doi termeni 
şi se simbolizează prin: R(x,y) sau Rxy sau xRy (eventual cu r în locul lui R). 

Cu trei termenii obţinem forme propoziționale triadice (ternare), simbolizate prin 
R(x,y,2) sau Rxyz; de exemplu: A împrumută lui B o carte; Punctul B se află între 
punctele A şi C etc. 

Forma propozițională tetradică (cvaternară), aceea cu patru termeni: R(x,y,z, W) 
sau Rxyzw, este rar întâlnită în limbajul conversaţional. Există structuri lingvistice 
speciale pentru exprimarea relaţiilor diadice şi triadice, dar nu sunt asemenea structuri 
pentru relaţiile tetradice. Acestea sunt însă necesare limbajului ştiinţific. Astfel, în 
geometria proiectivă întâlnim relaţia: Fiind date patru puncte aşezate pe o linie 
curbă închisă, punctele A şi C separă şi sunt separate de punctele B şi D. În sfera 
relaţiilor juridice, raportul contractual prevede că o parte contractează cu altă parte 
să execute ceva în schimbul altui lucru. 

Teoretic se pot construi forme propoziţionale cu orice număr de termeni: forme 
n-adice sau poliadice, care însă nu au incidenţă practică. În formele propoziţionale, 
relaţiile de orice adicitate deţin rolul de predicat: o relaţie diadică este predicatul 
unui cuplu ordonat, o relaţie triadică este predicatul unei triade ordonate etc. 

O altă insuficienţă a logicii clasice constă în aceea că ea nu a sesizat adevărata 
natură a propoziţiilor compuse : disjuncţii, conjuncţii, implicaţii etc. În loc să vadă 
în acestea conexiuni între propoziţii, ea le interpreta drept complicaţii ale termenilor 
într-o singură propoziţie. Astfel, propoziţia Numărul 2 este par şi prim era interpretată 
ca o singură propoziţie care are predicatul complex par şi prim, în loc să se observe 
că este o propoziţie compusă, alcătuită din două propoziții simple : niimărul 2 este 
par şi numărul 2 este prim. Complexitatea predicatului este aparentă, Juang 
dintr-o elipsă a limbajului. > 

Deosebirea dintre propoziția simplă şi propoziția compusă este esenţială pentru 
logica modernă. Propoziția simplă („atomară”) exprimă relaţii (monadice, diadice 
etc.). Ea este alcătuită dintr-o relaţie şi din termeni legaţi prin acea relaţie. Această 
structură se exprimă generalizat prin formula : 


R (x, Y Z, es), 


în care R este variabila de relație (variabila predicativă) iar x, y, z etc. sunt variabile 
de termeni (variabile individuale). 

Propoziția compusă („moleculară”) este o conexiune de propoziții simple. Ea 
exprimă relații între relații. Propoziţiile simple sunt legate prin operatori logici 
(functori, conectori, junctori), dintre care cei mai importanți sunt negația („nu”), 
conjuncția („şi”), disjuncția („sau”) şi implicaţia („dacă ..., atunci...”). Exemple : 
Metalele sunt bune conducătoare de căldură şi de electricitate ; Dacă încălzim un 
metal, atunci acesta se dilată. 

Propoziţiile compuse ne oferă exemple de propoziţii fără subiect şi predicat. 
Elementele lor sunt propoziţii, nu termeni. În cazul propoziţiilor compuse, analiza 
logică este moleculară, interpropoziţională, oprindu-se la propoziţiile simple compo- 
„nente, pe care nu le analizează mai departe. În cazul propoziţiilor simple, analiza 
logică este atomeră, intrapropoziţională, propoziţia fiind descompusă în elementele 
ei: relaţii şi termeni (predicate şi indivizi). 


x” 

3.3. Propoziția şi judecata 


Abstractizată într-o schemă, forma propozițională apare ca un sistem de semne. 
Semiotica, fiind teoria generală a semnelor, urmează să intre în joc. După cum a 
arătat C.W. Morris*, semiotica cuprinde trei părți, corespunzătoare celor trei puncte 
de vedere diferite, din care pot fi studiate semnele. Se pot investiga doar relațiile 
dintre semne. Acest studiu constituie sintaxa logică (sintactica). Aceasta urmăreşte în 
primul rând construirea şi cercetarea limbajelor logice formalizate. David Hilbert şi 
Rudolf Carnap au câştigat merite pe acest teren; mai târziu, în generalitatea lor, 
limbajele formale au fost studiate de Turing, Church, N. Chomsky etc. 

Dar ceea ce construieşte sintaxa, ţinând seama numai de relaţiile dintre semne, 
este doar un sistem formal, un calcul abstract. Pentru ca acesta să devină un sistem 
logic, trebuie să se confere semnelor anumite semnificaţii în raport cu obiectele. 
Partea semioticii care studiază relaţiile dintre semne şi stările de lucruri la care se 
referă ele se numeşte semantică logică. Semantica cercetează diferitele interpretări 
pe care le poate primi un sistem de semne. A. Tarski şi R. Carnap au dezvoltat 
semantica. 

În fine, sistemul de semne trebuie considerat şi în relaţiile sale cu persoana care 
foloseşte semnele. Cu aceasta se ocupă cea de-a treia parte a semioticii : pragmatica 
logică. Omul ia totdeauna o anumită atitudine faţă de propoziţiile pe care le exprimă : 
le afirmă, le neagă, se îndoieşte de ele, exclamă sau întreabă etc. Pragmatica - care 
nu trebuie confundată cu pragmatismul (filosofia americană a secolului nostru) - a 
fost dezvoltată de G. Klaus în Die Macht des Wortes (1965). Deosebirea faţă de o 
propoziţie se reflectă aproximativ în deosebirea ce se face în gramatică între propo- 
ziţiile enunţiative, interogative, optative, imperative şi exclamative. 

Propoziția, fiind şi ea, formal vorbind, un sistem de semne, poate fi şi trebuie 
studiată din toate cele trei puncte de vedere. 

Din punct de vedere sintactic, propoziţia este o relaţie între termeni (propoziţia 
simplă) sau o relaţie între propoziţii (propoziţia compusă). Semantic vorbind, propo- 
ziţia are o anumită valoare de adevăr. lar din punct de vedere pragmatic, propoziţia 
exprimă atitudinea subiectului faţă de propoziţie. 

Se poate deci separa şi trebuie să distingem propoziţia de atitudinea faţă de 
propoziţie. Atitudinea faţă de propoziţie priveşte pragmatica, psihologia, sociologia. 
Dintre atitudinile posibile, legătura principală o are asertarea, adică afirmarea sau 
negarea propoziției, ceea ce în gramatică se exprimă prin propoziții enunţiative. 
Numai acestea pot fi adevărate sau false, o proprietate extrem de importantă a 
propoziţiilor logice. Întrebările, comenzile, dorinţele nu pot fi adevărate ori false : 
întrebările pot fi puse, comenzile pot fi date, exclamaţiile pot fi exteriorizate, dorinţele 
pot fi exprimate. Dar, în ultima vreme, logica formală şi-a extins investigaţiile şi 
asupra acestor tipuri de propoziţii, constituindu-se variate sisteme de logică pragma- 
tică (care sunt totodată şi logici modale) : logica epistemică, logica doxastică, logica 
aserţiunii, logica îndoielii etc. 

Logica modernă consideră că termenul „judecată” are un înţeles psihologic, nu 
logic. Judecata este asertarea (afirmarea sau negarea) propoziției. Teoria judecății 
aparţine astfel pragmaticii şi psihologiei şi nu logicii formale. Logica formală va 

studia propoziția, adică enunţul independent de aserțiune. De altfel, aşa cum a arătat 
C.I. Lewis, chiar limbajul ne permite să exprimăm propoziţii fără aserţiune: în loc 
de liliecii zboară, vom spune „liliecii zburând” sau „că liliecii zboară”. Definiţia lui 
Aristotel: „Premisa este un enunţ care afirmă sau neagă ceva despre ceva”$ se 
potriveşte deci judecății, nu propoziției. Pentru a fi de acord cu punctul de vedere 
modern, vom spune că „propoziţia este ceva ce poate fi afirmat sau negat””. Afirmarea 
sau negarea actuală a unei propoziţii este judecata. 

Propoziția logică (enunţul) se exprimă în propoziția verbală (sentinţa). Şi acestea 
două trebuie diferenţiate. În logica modernă, propoziţia logică este înțelesul propozi- 
ției verbale. Propoziţii verbale diferite pot avea acelaşi înţeles. Astfel propoziţiile : 

Punctul A se află la dreapta punctului B 
şi 
La dreapta punctului B se află punctul A, 
deşi diferite în forma lor verbală, exprimă aceeaşi idee, deci aceeaşi propoziţie logică. 

De remarcat că o propoziţie verbală este totdeauna o parte a limbajului în care 
este enunțată, pe când propoziţia logică este independentă de limbajul în care este 
exprimată. Propoziţiile : 

ninge, 

il neige, 

es schneit, 
sunt diferite, fiind exprimate în limbi diferite. Cu toate acestea, ele au acelaşi înţeles 
şi acest înţeles alcătuieşte propoziţia logică. 

Vom distinge deci judecata, propoziția logică şi propoziția verbală. Judecata este 
asertarea propoziției, propoziţia logică este înţelesul propoziției verbale. Dintre 
acestea, propoziţia logică formează obiectul logicii formale. ) 


A 


3.4. Aspectele propoziției 


Deşi propoziția pare să constituie un obiect simplu, în realitate situația este mult mai 
complicată, prin faptul că propoziția se integrează în contexte foarte variate, ceea ce 
ne obligă să o analizăm din diferite puncte de vedere?. La nivelul logicii, propoziția 
este, aşa cum este indicat mai sus, un raport între termeni : R (x,y,z,...). În planul 
limbii, acesteia îi corespunde un raport între cuvinte, pe care îl denumim frază sau 
enunț (se mai poate spune propoziția verbală versus propoziția logică). 

Propoziţiei (logice şi verbale) îi corespunde îndeobşte o stare de lucruri reală, o 
relaţie între lucruri sau fenomene, pe care propoziţia o şi reprezintă. Când afirmăm 
că Germania se află la răsărit de Franţa, propoziţia noastră exprimă relaţia topologică 
existentă în realitate între cele două ţări. De aici şi definițiile: „Judecata: formă a 
gândirii în care proprietăţi, conexiuni şi relaţii între obiecte şi fenomene sunt afirmate 
sau negate” ; „Propoziția : formaţie verbală care asertează, într-o oarecare formă, că 
anumite lucruri ale realităţii obiective se comportă în modul arătat”. 

Acest realism este bine intenţionat, fiind destinat să evite interpretările idealiste, 
care descind din Kant. De exemplu, la noi, Titu Maiorescu se oprea la definiţia : 
„Judecata este exprimarea raportului dintre două noţiuni.” Caracterizarea poate fi 
reţinută, dacă i se adaugă complementul ontologic necesar, care să precizeze că omul 
judecă şi acţionează sub controlul realităţi. Relaţiile din realitatea obiectivă ni se 

impun şi ne obligă să admitem ca adevărate unele propoziţii, acelea care corespund 
realităţii, şi să respingem pe altele ca false, întrucât nu corespund faptelor. 

Cu toate acestea, realismul menţionat anterior s-a dovedit a fi prea îngust în 
lumina cuceririlor logicii şi epistemologiei moderne. Ştiinţa modernă ne sileşte să 
ţinem seama de discursul ipotetic, foarte frecvent în investigaţiile contemporane. Sunt 
cazuri când se atribuie propoziţiilor valori logice provizorii în vederea desfăşurării 
unor experimente mentale de mare valoare. În cadrul acestora, ne îndepărtăm de 
parametrii realităţii obiective, imaginându-ne diverse „lumi posibile”. Investigarea 
acestora s-a dovedit a fi extrem de fecundă, aşa cum se constată din avântul geome- 
triilor neeuclidiene, al fizicii nenewtoniene, al logicii nearistotelice ş.a.m.d. Se 
studiază astăzi cu multă atenţie, spaţiile cu n dimensiuni, mecanica cu indeterminări, 
logica mulțimilor vagi etc. Afară de acestea, în limbajul nostru cotidian, dar şi în 
limbajul ştiinţific, intervin ficțiuni: expresii ceremoniale, metafore şi reificări, 
animisme şi substanţializări. Abstracţiile ştiinţifice conţin o doză de imaginaţie, cu 
care suntem prea obişnuiţi pentru a o mai remarca : linii perfect drepte sau circulare, 
corpuri perfect libere, mecanisme fără frecare, gazul ideal etc!?. Să luăm în conside- 
raţie şi enunţurile literaturii, al căror statut ficţionalist este în afară de orice îndoială, 
legătura lor cu realitatea trăirilor şi a vieţii sociale fiind indirectă şi sinuoasă. 

Pe de altă parte, studiul posibilului, considerat ca o extensiune a realului, a 
îngăduit cunoaşterea mai profundă a realităţii, a tainelor sale dialectice. Acest mod de 
a argumenta, detaşat provizoriu de realitatea imediată, este o cucerire a ştiinţelor 
formale (logica şi matematica) şi a artelor, care, prin însăşi fiinţa lor, pot uşor să 
modeleze noi structuri şi să le urmărească diligent consecinţele îndepărtate. Prin 
urmare, în afara ontologiei, aderăm mai curând la următoarea definiţie a lui P. 
Gochet : „Propoziția este o stare de lucruri posibilă” 13 (în locul verbului „este”, care 
nu ni se pare la locul lui aici, preferăm verbul „reprezinră”). 


3.5. Valoarea de adevăr a propoziției 


În calitatea sa de aserţiune, propoziţia posedă o valoare de adevăr: „Căci fiecare afirmare 
sau negare trebuie, după cum se ştie, să fie adevărată, ori falsă, pe când expresiile fără 
legătură, cum ar fi: om, alb, aleargă, învinge, nu pot fi nici adevărate, nici false.” !4 
Valoarea de adevăr (sau valoarea logică, cum i se mai spune), prin care se 
înțelege capacitatea propoziției de a fi adevărată ori falsă, constituie o caracteristică 
esențială a propoziției. Aceasta este şi un semn distinctiv al propoziției, deoarece la nivelul 
conceptului are preţ exactitatea, iar la treapta raționamentului interesează validitatea. 
Întrucât cunoaşterea umană şi, în special, cunoaşterea ştiinţifică urmăreşte captarea 
adevărului şi denunţarea falsităţii, propoziţia, ca deţinătoare a acestor valori, se 
situează în mod firesc în centrul atenţiei. Este suficient să amintim că legile ştiinţifice 
se exprimă în formă propozițională. Din această perspectivă, termenii şi inferenţele apar 
doar ca unelte auxiliare în scopul determinării propoziţiilor adevărate (legi şi teoreme). 
Teoria adevărului este în primul rând o temă a gnoseologiei. Aceasta ne oferă 
răspunsul la întrebările fundamentale : ce este adevărul, care este criteriul adevărului, 
cum se obţine adevărul. Logica formală nu posedă instrumentele necesare pentru 
soluţionarea integrală a acestor probleme. În principiu, ea moşteneşte de la teoria 
cunoaşterii tezele adevărului. Logica formală presupune că aceste probleme au fost 

rezolvate şi în continuare ea operează cu valorile de adevăr ca termeni dați ai teoriei 
sale. Astfel fiind situaţia, pentru informarea asupra temelor fundamentale ale teo- 
riei adevărului trimitem la lucrări de epistemologie (vezi unele lucrări recente : 
P. Botezatu (coordonator), Adevăruri despre adevăr, Editura Junimea Iaşi, 1981 ; Ilie 
Pârvu, Teoria adevărului, în Şt. Georgescu, M. Flonta, I. Pârvu (coordonatori), 
Teoria cunoaşterii ştiinţifice, Editura Academiei, Bucureşti, 1982, pp. 386-420). 

Cu toate acestea, nici epistemologia nu poate rezolva în întregime problemele 
adevărului fără contribuţia substanţială a logicii formale. Ca ştiinţă exactă, logica 
oferă răspunsuri de autoritate la o serie de întrebări care angajează procesul de 
cunoaştere. Astfel, prin piesele sale centrale, teoria deducţiei şi teoria inducției, 
logica determină cu precizie condiţiile formale care prezidează la obţinerea propozi- 
ţiilor adevărate prin demonstraţie ori verificare. Acestea constituie pentru epistemo- 
logie date fundamentale în teoria adevărului, pe care trebuie să le accepte ca puncte 
de plecare. Se instituie în acest mod o asociaţie strânsă între epistemologie şi logică, 
o subordonare reciprocă, deoarece fiecare dintre aceste două discipline, rămânând 
distinctă, se construieşte cu ajutorul celeilalte. 

În consecinţă, teoria adevărului, deşi în principiu aparţine gnoseologiei, se 
proiectează şi ca un important capitol de metalogică. Contribuţii importante au şi fost 
înfăptuite sau sunt în curs de desfăşurare. Acestea s-au realizat în domeniul limbajelor 
formalizate, cu tehnica acestora, astfel că expunerea rezultatelor trebuie rezerva 
sectorului de metalogică, pe care însă nu îl expunem în această lucrare. 

Se cere totuşi să supunem discuţiei unele aspecte ale teoriei adevărului şi la 
nivelul limbajului logic natural. Ne vom introduce astfel treptat în problematica atât 
de complexă a adevărului logic. gr TE 

Chiar în ceea ce priveşte problema centrală a definirii adevărului, )se ivesc 
clarificări importante. Conformându-se celor trei diviziuni ale semioticii, se deschid 
trei căi pentru definiţia adevărului. Abordarea pur sintactică reduce adevărul la 
demonstrabilitate ori la necontradicţie, proprietăţi formale ale sistemelor de semne. 
Dar asemenea identificări comode sunt evident forţate şi nu ajung departe. Demonstra- 
bilitatea nu rezolvă problema, ci doar o deplasează asupra axiomelor. Iar necontra- 
dicţia delimitează posibilul şi nu realul. Încercarea sintactică de definire a adevărului, 
care poate fi interesantă ca experiment mintal, implică mari riscuri din punct de 
vedere gnoseologic, deoarece conduce la izolarea construcţiilor teoretice de planul 
realităţii şi eventual la interpretări idealiste. 

Mult mai convenabilă este abordarea semantică a conceptului de adevăr, care a şi 
fost supusă unor investigaţii stăruitoare, cu rezultate valoroase. Alfred Tarski, care a 
construit teoria semantică a adevărului, a pornit de la concepţia comună despre 
adevăr: „O propoziţie adevărată este o propoziţie care spune că lucrurile se petrec 
aşa şi aşa, iar lucrurile se petrec chiar aşa şi aşa.”!5 După cum se observă imediat, 
aceasta reprezintă în fond conceptul realist de adevăr, pe care însuşi Aristotel l-a 
avansat cu toată claritatea: „Acesta (sensul de adevăr şi fals) depinde, cât priveşte 
lucrurile, de însuşirea lor de a se prezenta ca unite sau despărțite şi, prin urmare, 
calea adevărului aparţine acelui care socoate drept despărţit ceea ce este în realitate 
despărţit şi ca unit ceea ce este unit, precum este în eroare acela ce gândeşte contrar 
de cum sunt lucrurile în realitate... Într-adevăr, tu, de pildă, nu eşti alb pentru că noi 
credem pe drept cuvânt că eşti alb, ci pentru că tu eşti alb suntem pe calea adevărului 
când afirmăm acest lucru.” !$ 

Se poate concepe adevărul şi din punctul de vedere al pragmaticii, al atitudinii! 
faţă de adevăr. După cum se ştie, gânditorii pragmatişti s-au străduit să raporteze; 
adevărul, mai mult sau mai puţin direct, la utilitate. Adevărul s-a constituit abia în, 
cursul experienţei sub forma a ceea ce este avantajos pentru gândirea noastră, aşa; 
cum „drept” este ceea ce este avantajos pentru condiţia noastră (W. James). Pentru 
instrumentalişti (J. Dewey) teoriile nu sunt decât unelte ale acţiunii (incluzându-se şi 
actele intelectuale), adevărul devenind o problemă de randament al teoriei”. 

Consideraţiile utilitariste pe tema adevărului nu sunt total în afara problemei. Dar, 
într-o interpretare individualistă, ele ne readuc la principiul homo mensura („omul 
este măsura tuturor lucrurilor”) a lui Protagoras!t. 

O versiune ştiinţifică a pragmaticii pune în cauză poziţia acceptării. Se consideră 
că este adevărat ceea ce acceptă omul de ştiinţă. Se exclud, fireşte, motivele personale, 
neprincipiale, interesate, ca şi absenţa maturității intelectuale. Se circumscrie accep- 
tarea la sfera unor cazuri strict definite!”. Prin aceasta se incumbă riscul intervenţiei 
unei doze de subiectivism în circumscrierea adevărului. Pe de altă parte însă, ni se 
atrage atenţia asupra factorilor extraştiinţifici care condiţionează totuşi investigația 
ştiinţifică (în sensul „paradigmelor” lui Th.S. Kuhn şi al „obstacolelor episte- 
mologice” ale lui G. Bachelard)%. 

La nivelul logicii şi al metalogicii, teoria semantică a adevărului este cea mai 
promițătoare. 

Valorile de adevăr se remarcă prin mai multe proprietăți, printre care putem 
consemna în acest moment relativitatea, opoziția şi ereditatea. 

În primul rând, logiċa modernă ne cere să abandonăm deprinderea de a trata 
despre adevăr în general. O propoziție este adevărată numai în raport cu un anumit 
sistem logic. Ea poate să apară ca falsă în altă teorie logică. Cel mai ilustru exemplu 
ni-l oferă enunţul terțului exclus, care, după cum se ştie, este acceptat ca o lege în 
sistemul de logică realizat de Whitehead-Russell, în Principia Mathematica, dar este 
repudiat de logica intuiţionistă (Brouwer-Heyting). Cum este şi normal, în sistemele 
construite deductiv, unde întreaga desfăşurare a teoriei depinde de axiomele şi 
definițiile acceptate, valorile de adevăr sunt relative faţă de sistemul logic în care ne 
mişcăm. Afară de aceasta, aşa cum rezultă din cercetările lui Tarski, definiţia propo- 
ziţiei adevărate, respectând întru totul cadrul definitoriu iniţial, trebuie să se adapteze 
totuşi la nivelul de complicaţie a limbajului logic (număr finit sau infinit de propoziţii, 
vocabular finit ori infinit, număr finit ori infinit de categorii semantice ş.a.). 

În al doilea rând, sistemul valorilor logice este exclusiv şi exhaustiv. Valorile 
logice se opununele altora, astfel că o propoziţie nu poate avea două valori diferite în 
acelaşi timp. În logica clasică, unde se admit numai două valori de adevăr (logica 
bivalentă), acestea sunt contradictorii între ele, adică sunt supuse legii necontradicţiei 
(un enunţ nu poate fi adevărat şi fals în acelaşi timp) şi legii terţului exclus (un enunţ 
trebuie să fie adevărat ori fals, tertium non datur). În sistemele logice polivalente 
(care operează cu mai mult de două valori de adevăr), valorile logice sunt contrarii 
între ele, ceea ce înseamnă că ele se supun în continuare legii necontradicţiei, dar nu 
se mai supun terţului exclus, ci unei legi mai generale, a termenului n + / exclus (când 
sunt date n valori de adevăr). În acest caz, dacă un enunţ nu are o anumită valoare de 
adevăr Y, atunci el trebuie să aibă o altă valoare de adevăr, deosebită de aceasta. 

In al treilea rând, valorile de adevăr existente într-un sistem logic nu sunt toate de 
aceeaşi importanţă. În logica clasică, prevăzută cu două valori de adevăr: adevăratul 

(1) şi falsul (0), este evident că ne interesează în primul rând valoarea 1, deoarece 
aceasta caracterizează legile logice (care sunt enunțuri adevărate în orice lume 
posibilă). În sistemele logice plurivalente există de asemenea valori preferate, acelea 
care definesc legile logice ale sistemului. Acestea se numesc valori desemnate şi se 
bucură de o proprietate cu totul remarcabilă. Adevărul (şi, mai general, valorile 
desemnate) este o proprietate deductiv-ereditară în mulţimea propoziţiilor. Se spune 
că o proprietate este R-ereditară atunci când, dacă ea aparţine lui x şi x este în relaţia 
R cu y, ea aparţine şi lui y”. În cazul valorii 1, aceasta se transmite de la o propoziţie 
la toate propoziţiile care derivă din ea prin deducţii corecte („adevărul este conservativ 
în raport cu schemele valide de inferenţă”). Această proprietate afirmă că întreaga 
posteritate a unei propoziţii adevărate este alcătuită numai din propoziţii adevărate şi 
este extrem de importantă. Însăşi posibilitatea raţionării corecte şi chiar a logicii 
formale ca ştiinţă creşte pe acest fundament. Suntem astfel asiguraţi că, într-un 
sistem axiomatic, dacă axiomele sunt adevărate, atunci şi teoremele sunt adevărate. 
Falsitatea, dimpotrivă, nu este o proprietate deductiv-ereditară, deoarece din fals 
poate rezulta şi adevărul (conform principiului că „din fals rezultă orice”). 
Însuşirea de a fi adevărat sau fals, deşi se exprimă verbal prin adjective obişnuite, nu 
constituie o proprietate obişnuită. Aceasta nu este o proprietate a obiectelor, ci o caracteris- 
tică a aseţiunilor despre obiecte, a propoziţiilor. Vom spune, pentru a marca această 
diferenţă, că adevărul este un concept metalogic, mai puţin precis un concept semantic. 
Manevrarea acestor concepte impune o atenţie deosebită, deoarece, dacă le amestecăm 
cu celelalte concepte obişnuite şi nu le tratăm diferențiat, se ivesc paradoxe semantice??. 


A 


3.6. Problema antinomiilor generate de caracterul `) 
adevărat sau fals al propoziției l 


Un paradox semantic este o construcție formală care apare atunci când din adevărul 
unei propoziții rezultă falsitatea ei, iar din falsitatea propoziției rezultă adevărul ei. 
Folosind simbolurile logici propoziţiilor, pe care le vom utiliza în continuare, putem 
să transcriem formula generală a unui paradox semantic : 


(P>2:G6>p)>0=5 
(„dacă p implică non-p şi non-p implică p, atunci p este echivalent cu non-p”). În 
acest caz nu se poate stabili dacă propoziţia respectivă este adevărată sau falsă. 

Încă din antichitate este cunoscut Paradoxul mincinosului (sau al „cretanului”). 
Epimenide cretanul a spus că „toţi cretanii sunt mincinoşi” (p) ; prin urmare şi el este 
mincinos, deci „nu este adevărat că toţi cretanii sunt mincinoşi”(p). Dar dacă nu este 
adevărat că „toţi cretanii sunt mincinoşi” (5), atunci el a spus adevărul şi deci „toţi 
cretanii sunt mincinoşi” (p) ş.a.m.d. Acest paradox poate fi prezentat pe scurt şi 
demonstrat astfel: Presupunând că este adevărată afirmaţia că „eu mint”, rezultă că 
ea este falsă (datorită conţinutului) ; considerând-o falsă, se deduce că ea este adevărată. 
Deci nu putem decide dacă afirmaţia că „eu mint” este adevărată sau falsă. Anticii o 
prezentau ca o ilustrare a încălcării principiului bivalenţei (că orice propoziţie este 
adevărată sau falsă) şi, mai grav, ca o nesocotire a principiului necontradicţiei??. 

Se poate uşor constata că antinomia apare din cauză că predicatul „fals” este 
folosit într-o propoziţie care se referă la ea însăşi. Contradicţia izvorăşte deci din 


60 INTRODUCERE ÎN LOGICĂ 


confuzia nivelurilor de limbaj: ne-am pronunţat despre un limbaj chiar în acel 
limbaj. Afirmația că o propoziţie este adevărată sau falsă aparţine metalimbajului şi 
deci trebuie să aibă ca obiect o propoziţie a limbajului de grad inferior, care este 
limbajul obiectelor, şi nu pe ea însăşi?*. 

În folosirea predicatelor „adevărat” şi „fals” se impune deci o restricţie : aceste 
predicate nu pot fi folosite în propoziţiile care se referă la ele însele. Această restricţie 
decurge din principiul diferenţierii nivelurilor de limbaj. Prin aplicarea consecventă a 
acestui principiu reuşim să înlăturăm paradoxele de tipul „mincinosului "35. 


3.7. Relaţiile dintre propoziții 


3.7.1. Concepţia clasică despre opoziţia propozițiilor 


Cele dintâi relaţii interpropoziţionale care au atras atenţia au fost relaţiile de opoziţie 
analizate de către însuşi Aristotel şi apoi sistematizate în antichitatea târzie de 
Apuleius (125-180) şi în evul mediu de Boethius (480-524) sub forma renumitului 
pătrat logic al opoziției propozițiilor (sau pătratul lui Boethius). 

În acest pătrat logic sunt reprezentate relaţiile logice dintre propoziţiile de tip 
aristotelic : 

A = SaP = toţi S sunt P 

E = SeP = nici un S nu este P 
I = SiP = unii S sunt P 

‘O = SoP = unii S m sunt P 

Examinarea acestor propoziţii şi a relațiilor dintre ele depăşeşte cadrul logicii 
propoziționale, aparținând logicii predicatelor, unde acestea sunt cercetate în capito- 
lul consacrat inferențelor imediate. Acum ne propunem doar să menționăm relațiile 
interpropoziţionale descoperite în acel context. 

Propoziţiile A faţă de O şi E faţă de I sunt în raport de contradicţie : ele nu pot fi 
adevărate şi nici false în acelaşi timp. Propoziţiile A şi E stau în raport de contra- 
rietate : ele nu pot fi adevărate în acelaşi timp, dar pot fi false simultan. Propoziţiile 
I şi O se află în raport de subcontrarietate : ele nu pot fi false concomitent, dar pot fi 
adevărate în acelaşi timp. Propoziţiile A faţă de Z şi E faţă de O sunt în raport de 
subalternare : nu se poate ca universala (A ori E) să fie adevărată şi particulară (J ori 
0) să fie falsă în acelaşi timp şi totodată nu se poate ca particulara să fie falsă şi 
universală să fie adevărată în acelaşi timp. 

Se configurează astfel pătratul logic următor : 
contrarietate E 


» 


apuiejjeqns 
9/8u/9)Jegns 


(e) 


subcontrarietate 

Au fost descoperite 4 tipuri de relaţii interpropoziţionale : contradicţia, contrarie- 
tatea, subcontrarietatea şi subalternarea. S-a dovedit ulterior că acest cadru de 
investigare a relaţiilor dintre propoziţii este prea restrâns, suferind două îngrădiri 
artificiale : 

(1) Relaţiile semnalate se limitează la cercul îngust al propoziţiilor A, E, I şi O, 
când în realitate ele cuprind orice fel de propoziţii. 

(2) Există şi alte tipuri de relaţii interpropoziţionale în afara relaţiilor de opoziţie. 

În consecinţă, se cere ca tema noastră să fie abordată la un nivel de generalitate 
sporită. 


3.7.2. Principalele relaţii interpropoziționale 


După cum am observat mai sus, relaţiile dintre propoziţii se determină, nu între 
sensurile propoziţiilor, ci între valorile lor de adevăr, ceea ce înseamnă că se adoptă 
un criteriu pur extensional sau verifuncţional. 

Pentru a stabili relaţii interpropoziţionale pe o cale sistematică, ne propunem să 
asociem valorile de adevăr a două propoziţii (p şi q) în toate combinaţiile lor posibile. 
Se va ţine seama că sunt necesare două relaţii pentru a determina un raport logic 
interpropoziţional, deoarece se cere să presupunem adevărul şi apoi falsitatea primei 
propoziţii (p). În ceea ce priveşte a doua propoziţie (q), aceasta poate primi şi o a 
treia valoare, indeterminat (2), atunci când ea poate fi ori adevărată ori falsă. Vom 
avea deci: 


— m e | 
RO= |R 
ooo 

Combinând între ele pozițiile ‘diferite ale acestor două tabele, obținem următoa- 
rele nouă situații : 


Acestea definesc următoarele şapte tipuri de relații interpropoziţionale : 

1. Independenţa, prezentă în poziţiile 1, 5 şi 9 de mai sus, când valoarea de 
adevăr a unei propoziţii este asociată cu oricare valoare de adevăr a celeilalte 
propoziţii. Propoziţiile sunt independente, pentru că valoarea logică a unei propoziţii 
nu influenţează valoarea logică a celeilalte propoziţii. Este evident, de pildă, că două 
enunţuri ce aparţin unor ştiinţe diferite sunt irelevante unul pentru altul, cum sunt 
Zero este un număr şi Două puncte determină o dreaptă. Dar chiar în interiorul 
aceleiaşi ştiinţe pot să existe propoziţii independente. Într-un sistem axiomatic, se 
cere ca axiomele să fie independente una faţă de alta. Se ştie astfel că postulatul 
paralelelor al lui Euclid este independent de celelalte axiome ale geometriei, ceea ce 
se demonstrează prin faptul că se pot construi geometrii perfect coerente în absenţa 
acestui postulat (geometriile neeuclidiene). 

Bineînţeles, logica nu include supoziţia omniştiinței factuale. Pentru logician nu 
prezintă importanţă faptul că ulterior s-ar demonstra că două enunţuri, ce păreau fără 
relaţie între ele, sunt dependente. La nivelul analizei logice nu este relevantă, de 
pildă, împrejurarea istorică a credinţei în dependenţa enunţurilor istorice de enunţurile 
astronomice. Logicianul enunţă punerea în relaţie a propoziţiilor la modul ipotetic (şi 
nu categoric): dacă valoarea logică a propoziției p este sau nu relevantă pentru 
valoarea logică a propoziției q, atunci acestea două sunt sau nu dependente. 

În logica clasică se demonstrează că propoziţiile Toți S sunt P şi Toţi P sunt S sunt 
independente, fiindcă a doua propoziţie (care este conversa simplă a celei dintâi) 
poate fi adevărată şi falsă când prima propoziţie este adevărată, după cum se observă 
în exemplele următoare : 

Toate triunghiurile sunt poligoane 
Toate poligoanele sunt triunghiuri 
şi 
Toate triunghiurile sunt figuri trilaterale 
Toate figurile trilaterale sunt triunghiuri. 

Pentru acelaşi motiv sunt considerate independente şi enunţurile Unii S nu sunt P 
şi Unii P nu sunt S. 

În calculul propoziţional clasic (în care propoziţiile pot avea numai două valori de 
adevăr) este valabilă în mod paradoxal teorema că oricare două propoziţii se implică 
într-un sens sau în celălalt: 

(dacă p, atunci q) sau/şi (dacă q, atunci p). 

Se ajunge astfel la consecinţa ciudată că, în acest sistem logic (construit de A.N. 
Whitehead şi B. Russell), nu există propoziţii independente ! De vină este admiterea 
unui concept prea larg al implicaţiei („implicaţia materială”), care se defineşte pur 
extensional, numai prin valori de adevăr. 

2. Echivalenţa (poziţia 2 de mai sus), când valoarea de adevăr a unei propoziţii 
este asociată cu aceeaşi valoare de adevăr a celeilalte propoziţii. În acest caz operează 
principiul identităţii aplicat la valorile de adevăr. 

În sistemele axiomatice se constată uneori că există enunţuri diferite care pot 
înlocui cu succes o anumită axiomă, cu alte cuvinte, ele sunt echivalente cu acea 
axiomă. Astfel se cunosc numeroase propoziţii echivalente cu postulatul lui Euclid cu 
privire la dreptele paralele: Suma unghiurilor unui triunghi este egală cu două 
unghiuri drepte ; Suma unghiurilor în orice triunghi este aceeaşi ; Există două triun- 
ghiuri asemenea inegale ; Latura hexagonului regulat înscris este egală cu raza etc. 

În logica clasică, sunt echivalente propoziţiile Unii S sunt P şi Unii P sunt S, de 
asemenea, Nici un S nu este P şi Nici un P nu este S. Prin orice exemple am ilustra aceste 
scheme propoziţionale, vom obţine totdeauna propoziţii cu aceeaşi valoare de adevăr : 


Unele mamifere sunt carnivore = Unele carnivore sunt mamifere ; 
Nici o lege logică nu este o contradicție = Nici o contradicţie nu este o lege logică. 


În calculul propoziţional clasic, toate legile logice sunt echivalente între ele şi, de 
asemenea, toate negaţiile legilor logice („contradicţiile”) între ele. Acestea sunt 
iarăşi consecinţe ale conceperii prea largi şi pur extensionale a echivalenţei („echiva- 
lenţa materială”). 

3. Implicaţia (supraimplicaţia, subalternarea), prezentă în poziţia 3, când adevărul 
primei propoziţii este asociat cu adevărul celeilalte, dar falsitatea este conexată cu 
indeterminarea. Se recunoaşte acţiunea principiului de condiţionare suficientă. 

În logica clasică, propoziția Toți S sunt P implică propoziția Unii S sunt P, de 
asemenea Nici un S nu este P implică Unii S nu sunt P: 


Toate dreptunghiurile sunt patrulatere > Unele dreptunghiuri sunt patrulatere ; 
Nici o lege nu este o contradicție > Unele legi logice nu sunt contradicții. 


În calculul propozițional clasic, aşa cum am specificat, oricare două propoziții 
stau în raport de implicaţie, ceea ce denotă un aspect paradoxal al sistemului, iar, în 
sistemele axiomatice, o axiomă implică teoremele pe care le demonstrează. 

4. Replicaţia (implicaţia conversă, subimplicaţia, supraalternarea), în poziţia 8, 
când falsitatea primei propoziţii este asociată cu falsitatea celeilalte, dar adevărul este 
conexat cu indeterminarea. În acest caz acţionează principiul condiționării necesare. 

În logica clasică, propoziţia Unii S sunt P subimplică propoziţia Toți S sunt P, iar 
Unii S nu sunt P subimplică Nici un S nu este P. În sistemele axiomatice teorema 
subimplică axioma respectivă. În calculul propoziţional clasic oricare două propoziţii 
se află şi în acest raport. 

Replicaţia este relaţia conversă implicaţiei (de aceea se numeşte şi „implicaţie 
conversă”), ceea ce înseamnă că ori de câte ori p implică q, avem şi q subimplică p. 

5. Contrarietatea (poziţia 6), când adevărul unei propoziţii este asociat cu falsitatea 
celeilalte, dar falsitatea este conexată cu indeterminarea. Raportul acesta este cunoscut 
şi sub numele de incompatibilitate. În această situaţie logică acţionează principiul 
necontradicţiei : cele două propoziţii nu pot fi adevărate în acelaşi timp (dar pot fi 
false concomitent). 

În logica clasică, sunt contrarii propoziţiile Toți S sunt P şi Nici un S nu este P: 

Toate numerele prime sunt impare / Nici un număr prim nu este impar 
(unde „/” este semnul incompatibilităţii). Cele două propoziţii nu pot i kevin 
concomitent, dar pot să fie ambele false, cum este şi cazul, adevărul aparţinând celei 


de-a treia posibilităţi : Unele numere prime sunt impare. Incompatibilitatea caracteri- 
zează ipotezele opuse, dar care suportă şi alte soluţii, de pildă: 


Virusurile sunt vietăți / Virusurile nu sunt vietăţi, 


supoziţii extreme, între care se prevede şi alternativa unei soluţii intermediare. 

6. Subcontrarietatea (poziţia 7), când falsitatea unei propoziţii este asociată cu 
adevărul celeilalte, dar adevărul este conexat cu indeterminarea. În acest caz operează 
principiul terțului exclus : cele două propoziţii nu pot fi false în acelaşi timp (dar pot 
fi adevărate simultan). 

În logica clasică, sunt în raport de subcontrarietate propoziţiile Unii S sunt P şi 
Unii S nu sunt P: 


Unele numere prime sunt impare V Unele numere prime nu sunt impare, 


(unde „V ” este semnul disjuncţiei neexclusive care caracterizează acest raport). Cele 
două enunţuri sunt compatibile, şi de fapt ele sunt ambele adevărate, dar nu ar putea 
fi ambele false, deoarece exclud a treia posibilitate. Subcontrarietatea caracterizează 
ipotezele compatibile care epuizează domeniul supoziţiilor, precum : 


Moldoveanu nu este cel mai înalt munte din România 
Negoiul nu este cel mai înalt munte din România. 
7. Contradicţia (poziţia 4), când valoarea de adevăr a unei propoziţii este asociată 


cu valoarea de adevăr opusă a celeilalte propoziţii. Cele două propoziţii nu pot fi nici 
adevărate, nici false în acelaşi timp, ceea ce denotă acțiunea combinată a principiilor 

necontradicţiei şi a terțului exclus. În logica clasică, dar şi în logica modernă, sunt 
contradictorii între ele propoziţiile Toți S sunt P şi Unii S nu sunt P, precum şi Nici un 
S nu este P şi Unii S sunt P: 

Toate tezele logice sunt legi logice + Unele teze logice nu sunt legi logice 
(unde „#” este semnul disjuncţiei exclusive şi exhaustive), de pildă: 

Pe Marte există forme de viaţă + Pe Marte nu există forme de viaţă. 

Dintre aceste două aserţiuni, una trebuie să fie adevărată şi cealaltă falsă, fiecare 
fiind negația celeilalte. 

Între propoziţiile care alcătuiesc o teorie ştiinţifică nu trebuie să apară relaţii de 
contradicţie, deoarece în acest fel teoria devine inconsistentă (acceptă în acelaşi timp 
o teză şi negația sa). De aceea, demonstrarea necontradicţiei (consistenţei) unei teorii 
constituie o preocupare a logicii moderne. 

Faţă de concepţia clasică, teoria modernă a relaţiilor interpropoziţionale contribuie 
cu precizări şi completări importante. În primul rând, se relevă că raportul clasic de 
subalternare ascunde de fapt două relaţii distincte (pe care astăzi le numim implicație 
şi replicație), deoarece acest raport este asimetric, cu alte cuvinte, are altă înfăţişare 
de la q lap decât de la p la q. Toate celelalte relaţii interpropoziţionale sunt simetrice, 
adică nu se diferenţiază după sensul relaţiei. Replicaţia este implicaţia conversă : 
dacă p implică (supraimplică) q, atunci q replică (subimplică) p. 

Relaţia de implicaţie este fundamentală în logică, deoarece legile logice se exprimă 
de cele mai multe ori prin implicaţie. Pe drept cuvânt, logica a fost numită ştiinţa 
implicaţiei. 

Afară de aceasta, teoria modernă relevă existenţa şi însemnătatea a două relaţii 
(care nu sunt de opoziţie): echivalența şi independenţa. Echivalenţa este implicaţia 
reciprocă, adică se instalează atunci când p implică q şi q implică p. Este dependenţa 
cea mai strânsă care se poate stabili între două propoziţii, caz în care acestea se pot 
substitui una alteia în calculele logice. Numeroase legi logice se exprimă prin echivalență. 

Independenţa se situează la polul opus, constituind relaţia cea mai slabă dintre 
propoziţii. Independenţa se opune implicaţiei. Cu toate acestea, demonstrarea inde- 
pendenţei unor propoziţii constituie o temă importantă a investigaţiei ştiinţifice. În 
orice sistem axiomatic se cere să demonstrăm independenţa axiomelor una faţă de 
alta, deoarece o axiomă care nu este independentă derivă din celelalte axiome şi este 
de fapt o teoremă. 

Dintre relaţiile de opoziţie interpropoziţională, cea mai importantă este contradic- 
ţia. Contradicţia este opoziţia cea mai tare dintre propoziţii, indicând că acestea se 
exclud total. Contradicţia se acoperă cu operaţia negării. Propoziţiile în raport de 
contradicţie sunt una negația celeilalte (în logica bivalentă)?6. 


3.8. Raporturile dintre propoziţii şi inferenţa 


Raporturile dintre propoziţii, afară de raportul de independenţă, dau naştere la 
inferențe. Ceea ce în logica tradiţională se numea raționament, se numeşte, în logica 
modernă, inferență. Astăzi se consideră că termenul raționament are un înţeles 
psihologic, este operaţia logică însoţită de atitudinea subiectului faţă de acea operaţie. 

Orice inferenţă are la bază o lege logică, se constituie pe baza unei legi logice. 
Dar nu orice lege logică este şi o inferenţă, ci numai acelea care se prezintă sub forma 

implicaţiei sau a echivalenţei?”. Astfel, legea necontradicţiei (p/p) sau legea terţului 
exclus (p V p) nu reprezintă inferenţe, deoarece nu sunt implicaţii??. 

Din punctul de vedere al logicii moderne, nu avem inferenţe ci reguli de inferenţă, 
adică reguli care permit să se transforme o lege logică în altă lege logică. Aşa cum 
dovedeşte logica modernă, în practică, nu gândim pornind direct de la cunoştinţe, ci 
de la reprezentările lor simbolice. Aceste reprezentări consistă în obiecte materiale, 
perceptibile : semne grafice, cuvinte, fraze, formule etc. Regulile de interenţă devin 
reguli de transformare a şirurilor de simboluri din premise în şirul de simboluri din 
concluzie. Aceste reguli pot fi formulate fără să ne referim la semnificaţia atribuită 
simbolurilor, ţinând seama numai de aspectu! lor material şi de clasificarea lor, prin 
care li se atribuie proprietăţi pur sintactice. 

În acest fel, regulile logice sunt reguli care determină transformările ce se pot 
opera asupra enunţurilor simbolice. Logica devine, atunci când este matematizată, un 
mănunchi de reguli care guvernează un anumit limbaj. Aceasta reprezintă concepția 
sintactică despre logică??. 

Concepută tradițional, inferenţa este forma cea mai complicată a gândirii şi 
constă din derivarea unei propoziții din alte propoziţii. Derivarea aceasta se face 
printr-o operaţie logică şi, de aceea, inferenţa nu este numai o formă logică, ci 
totodată şi o operaţie logică. Acum examinăm inferenţa numai ca formă logică, ca 
structură. 

Inferenţa este alcătuită din propoziţii şi anume din propoziţiile date, numite 
premise, din care derivă o nouă propoziţie, şi din propoziţia derivată din premise, 
numită concluzie. Astfel avem : 


premisa : Unii S sunt P D 
concluzia : Unii P sunt S D 
sau 
premisele : Dacă A, atunci B 
A este adevărat 
concluzia : B este adevărat 
Raportul dintre premise şi concluzie a tost caracterizat foarte precis de Aristotel : 
„Silogismul?’ este o vorbire în care, dacă ceva a fost dat, altceva decât datul urmează 


cu necesitate din ceea ce a fost dat. Înţeleg prin expresia: din ceea ce a fost dat, că de 
aici rezultă totdeauna o consecință, iar prin această expresie din urmă că nu mai este 
nevoie de nici un alt termen din afară pentru a face consecința necesară. ”?' 

Condițiile constatate de Aristotel pentru ca o conexiune de propoziții să constituie 
o inferență au fost confirmate de logica modernă. Cum am văzut, ele derivă din 
cerința ca ele să aibă la baza lor legi logice, care să fie implicații sau echivalențe. 

Rezultă clar de aici că o asociație de propoziții constituie o inferență numai dacă: 

1. Unele propoziţii sunt date (premisele) ; 

2. Din acestea rezultă o propoziție nouă în raport cu ele (concluzia) ; 

3. Premisele constituie condiţia suficientă a concluziei: nu mai este nevoie de 
altceva pentru a deriva concluzia ; 

4. Concluzia constituie consecința necesară a premiselor: premisele fiind date, 
concluzia trebuie să urmeze’? 

Ca orice legătură de dependenţă, şi legătura dintre premise şi concluzie se 
subsumează principiului rațiunii suficiente, care, în acest fel, stă la baza tuturor 
raţionamentelor. 

Se întâlnesc cazuri în care premisa este condiția necesară a concluziei : falsitatea 
concluziei rezultă din falsitatea premisei. De asemenea, în unele cazuri, concluzia 
poate constitui o consecinţă suficientă. Trebuie deci să generalizăm : 

3. Premisele constituie condiția (fie suficientă, fie necesară) a concluziei. 

4. Concluzia constituie consecinţa (fie necesară, fie suficientă) a premiselor. 

Premisele pot fi mai multe, dar concluzia constă dintr-o singură propoziţie. 
Premisele, când sunt mai multe, trebuie să fie legate cu concluzia. Aceste legături se 
manifestă prin prezenţa unor elemente comune atât între premise cât şi între premise 
şi concluzie. Prezenţa acestor elemente comune constituie o condiție necesară a 
raţionamentului : ele mijlocesc legătura nouă care se stabileşte în concluzie. 

Afară de aceasta, în logica clasică, inferenţa mai necesită o axiomă (un principiu) 
care să justifice operaţia logică efectuată. Ce mă îndreptățește să afirm că, dacă Unii 
S sunt P, atunci şi Unii P sunt S? Dacă ar trebui să verific acest adevăr în fiecare caz 
particular, nu aş avea nici o siguranţă, fiindcă mă pot aştepta oricând la o dezminţire 
şi o singură infirmare este suficientă pentru a răsturna întreaga construcţie. Certitu- 
dinea că pot gândi corect după schema de mai sus izvorăşte dintr-un principiu logic. 
În exemplul dat, acesta este principiul identității: dacă Unii S sunt P, rezultă că 
există o identitate parţială între cele două noţiuni, care autorizează şi afirmaţia 
conversă. Axiomele inferenţelor întemeiază doar corectitudinea lor; pentru ca să se 
obţină o concluzie adevărată se mai cere şi adevărul premiselor. 

În logica modernă matematică, problema întemeierii inferenţelor se pune în alt 
fel. Inferenţele apar, în calcule logice, ca aplicaţii ale unor legi logice, care derivă, 
nu dintr-un principiu, ci dintr-un grup de axiome şi definiţii. 

O inferenţă (argument) este validă dacă premisele implică concluzia. Altfel este 
nevalidă. 

Premisele pot fi adevărate sau false. f 

Pentru a. dovedi adevărul concluziei, inferența trebuie să fie validă şi să aibă 
premise adevărate. Dacă premisele nu implică concluzia sau dacă una din premise 
este falsă, atunci concluzia nu a fost demonstrată. O inferenţă validă cu premise 
adevărate este conclusivă, altfel este neconclusivă (H. Reichenbach). 

Între cele trei calităţi ale inferenţei : 1. adevărul premiselor ; 2. validitatea infe- 
renţei ; 3. conclusivitatea inferenţei, există următoarele relaţii : 


Adevărul 
premiselor 


Validitate | Conclusivitate 


1 C 

2 Nc 
3 Nc 
4 Nc 


Numai inferența conclusivă dă concluzii adevărate, demonstrate ca adevărate. 
Inferenţa neconclusivă poate da, întâmplător, şi concluzii adevărate, dar acestea nu 
sunt demonstrate. De exemplu : 


Poligoanele au vârfuri 
Cercurile nu sunt poligoane 
:. cercurile nu au vârfuri, 

deşi concluzia este adevărată, inferenţa nu este validă, deoarece : 
Poligoanele au vârfuri 
Unghiurile nu sunt poligoane 
- unghiurile nu au vârfuri, 
aceeaşi structură inferenţială dă o concluzie falsă. 
În afară de axioma respectivă, inferenţa, pentru a fi corectă, mai trebuie să 
respecte şi legile operaţiei logice, pe care o efectuează şi pe care le vom indica pentru 
fiecare tip de inferenţă în parte. 


3.9. Clasificarea inferenţelor 


3.9.1. Clasificarea inferențelor în logica tradițională 


În logica tradiţională erau studiate în principal următoarele inferenţe, sistematizate astfel : 
1. Inferenţe deductive şi inductive, după direcţia procesului de inferenţă între 
general şi particular. 
2. Inferenţele deductive se divid în imediate şi mediate, după numărul premiselor. 
3. Inferenţele mediate se clasifică în categorice, ipotetice şi disjunctive, după felul 
premiselor. 
4. Inferenţele inductive se clasifică în inducție completă şi incompletă, după 
cantitatea cazurilor examinate. 


3.9.2. Clasificarea inferenţelor în logica modernă 


În logica modernă inferenţele derivă din legi logice (teoreme), iar dăosetiirea dintre 
ele este determinată de deosebirea fundamentală dintre logica propozițională, în care 
variabilele reprezintă propoziții, şi logica predicatelor (termenilor), unde variabilele 
reprezintă termeni (predicate, clase, relații). Vor fi deci : 

1. Inferențe propoziționale, care aparțin calcului propozițional : propoziţii întregi 
derivă din alte propoziții întregi. Logica tradițională a cunoscut numai o parte din 
acestea : inferențele ipotetice şi disjunctive. 

2. Inferențe ale logicii predicatelor, care derivă din legăturile dintre termeni. 
Acestea se subdivid în inferențe predicaționale (funcţionale), inferențe clasiale şi 
inferențe relaționale, după cum variabilele sunt predicate monadice sau poliadice, 
clase sau relații. 

Toate acestea alcătuiesc deducția (în sens larg), ea conținând inferenţe certe. 
Deducţia se opune la reducție care conţine inferențe probabile“. 

Noi vom face o prezentare combinată a celor două clasificări. 


3.10. Fragmentul clasic al logicii propozițiilor 


Am văzut că inferenţele propoziţionale sunt acele inferenţe în care propoziţii întregi 
derivă din alte propoziţii întregi. Logica tradiţională a cunoscut numai o parte din 
acestea: inferenţele ipotetice şi inferenţele disjunctive. Ele au fost descoperite de 
logicienii megarici şi stoici, astăzi ele alcătuind un fragment al logicii propoziţiilor. 


bi Reducția este şi un procedeu din teoria limbajelor formale prin care o formulă testată este redusă 


la axiomele sistemului sau la simbolurile iniţiale ale sistemului formal. 

Noi vom prezenta aceste inferenţe ca operaţii logice care constau din aplicarea 
principiilor gândirii la structura complexă a propoziţiilor compuse, şi anume : 

1. Principiul raţiunii suficiente la propoziţia ipotetică ; 

2. Principiul necontradicţiei şi principiul terţului exclus la propoziţia disjunctivă. 


3.10.1. Inferențe ipotetice 


Se numesc inferenţe ipotetice acele inferenţe în componenţa cărora intră propoziţii 
ipotetice. Ele sunt de mai multe feluri după natura propoziţiilor componente. Dacă 
toate propoziţiile care alcătuiesc inferenţa sunt ipotetice, atunci avem inferența ` 
ipotetică pură : 

Dacă copilul este brutalizat, el devine nervos 

Dacă copilul devine nervos, el devine nedisciplinat 

:. Dacă copilul este brutalizat, el devine nedisciplinat. 

Schema inferenţei ipotetice pure este următoarea : 


Dacă p, atunci q P>q 
Dacă g, atunci r q>r 
=. Dacă p, atunci r peor 


Inferenţa ipotetică pură este, dintr-un anumit punct de vedere, o inferență de 
relație, deoarece toate propozițiile care o alcătuiesc exprimă aceeaşi relație : relația 
de condiţionare, de implicație. Ea are la bază principiul : consecința consecinței este 
consecința condiţiei. 

În logica modernă, inferenţa ipotetică pură se numeşte silogism ipotetic şi consti- 
tuie o lege logică a calculului propoziţional - de altfel ca şi celelalte inferenţe 
ipotetice şi disjunctive. 

Ne ocupăm acum de inferenţele ipotetice mixte, la care numai prima premisă este 
o propoziţie ipotetică, premisa a doua şi concluzia fiind propoziţii categorice. 

Propoziția ipotetică obişnuită exprimă un raport de condiționare suficientă : 
antedecentul este condiţia suficientă a secventului. 

Aplicând la acest raport cele două legi ale raţiunii suficiente, şi anume : 

1. Adevărul condiţiei implică adevărul consecinţei 
2. Falsitatea consecinţei implică falsitatea condiţiei, 
obţinem cele două moduri clasice ale inferenţei ipotetice : 


Dacă p, atunci q p>q 
p este adevărat p 
< q este adevărat ~q 
Este modus (ponendo) ponens, fiindcă afirmă în concluzie, afirmând în premise ; şi: 
Dacă p, atunci q p>q 
q este fals d 
+. p este fals P 


Este modus (tollendo) tollens, fiindcă neagă în concluzie, negând în premise. 
Exemple : 


(2 | n înseamnă „2 este divizor al lui n”) 
4|n>2|n 4|n>2|n 


4|n 2|n 
2 |n A |n 

Dacă pe o planetă există biosferă, atunci există oxigen 
Există biosferă 
:. există oxigen 


Dacă pe o planetă există biosferă, atunci există oxigen 
Nu există oxigen 
=. nu există biosferă 
Dacă propoziţia ipotetică este exclusivă, ea exprimă un raport de condiționare 
suficientă şi necesară şi atunci se adaugă cele două legi ale raţiunii necesare, şi 
anume : 
3. Adevărul consecinţei implică adevărul condiției 
4. Falsitatea condiţiei implică falsitatea consecinţei. 
Condiţionarea suficientă şi necesară se exprimă prin relaţia de echivalență, semnul 


„=”: dacă şi numai dacă p, atunci q. Acum raţionamentul ipotetico-categoric are 
patru forme : 


P=q PpP=q 
P q 
q p 
Modul ponens Modul ponens 
de la condiție de la consecință 
P=q p=q 
p d 
Modul tollens Modul tollens a A 
de la condiție de la consecință ) 


Exemple : 
Dacă acceptăm propoziţia ipotetică exclusivă „Numai dacă este o forță, este 
acceleraţie”, obţinem următoarele moduri: 


Dacă este forță, este acceleraţie Dacă este forță, este acceleraţie 
Este forţă Este acceleraţie 

~~ este acceleraţie :. este forță 

Dacă este forţă, este acceleraţie Dacă este forță, este acceleraţie 
Nu este forță Nu este acceleraţie 

: nu este accelerație :. nu este forță 


Dacă, având premisă ipotetică neexclusivă, conchidem totuşi după modurile 


ponens de la consecinţă şi tollens de la condiţie, obţinem paralogisme (raționamente 
false). Astfel: 


4|n>2|n 4|n>2|n 
4|n 2 |n 
> 2|n 4 |n 


(„d | n” înseamnă „numărul n este divizibil prin 4”, deci se citeşte mai sus „dacă n 
este divizibil prin 4, atunci n este divizibil şi prin 2” etc.). 
Pot rezulta pe această cale inferențe probabile. 

3.10.2. Utilitatea inferenţelor ipotetice 


Inferenţele ipotetice au o mare importanţă practică. Astfel, inferența ipotetică mixtă 
este foarte utilă în aplicaţii şi demonstraţii. În aplicaţii, când inferenţa ipotetico- 
-categorică exprimă un raport predicativ (de atribuire), ea serveşte pentru a arăta că 
o lege ştiinţifică se aplică (modus ponens) sau nu se aplică (modus tollens) într-un 
caz concret. Exemplu : 

Dacă două triunghiuri au laturile egale, atunci sunt egale 

Aceste triunghiuri au laturile egale 

=. aceste triunghiuri sunt egale. 
În demonstraţii, rolul lor este foarte important : 

a) Modus ponens serveşte la stabilirea adevărului unei propoziţii. În acest scop, 
trebuie să găsim un antecedent demonstrat sau admis al acelei propoziţii; dacă 
antecedentul este adevărat, atunci şi secventul este necesar adevărat. Exemple : 

Este adevărat că suma unghiurilor triunghiului este egală cu 180* 

dacă este adevărat că se poate duce o singură paralelă la o dreaptă 

(postulatul lui Euclid) ; 

Este adevărat că Pământul are formă sferică, 

dacă este adevărat că aruncă umbre circulare din orice poziţie ; 

Este adevărat că trisecțiunea unghiului cu compasul şi rigla este imposibilă, 

dacă este adevărat că trisecțiunea unghiului se exprimă într-o ecuaţie cubică ireductibilă. 

b) Modus tollens serveşte la stabilirea falsității unei propoziţii. În acest scop, 
trebuie să găsim o consecință falsă a propoziției date : dacă secventul este fals şi 
condiţia (antecedentul) este falsă în mod necesar. Exemple : 

Este fals că azotul este un corp compus (cum a crezut Berzelius în tinereţe), 

dacă este fals că poate fi descompus în elemente ; 

Este fals că Pământul este perfect sferic, 

dacă este fals că un pendul de o anumită lungime face două oscilaţii pe secundă în 
orice punct al suprafeței Pământului. 

Inferenţele ipotetico-categorice sunt amplu folosite în matematică, unde redau 
clar caracterul ipotetic al teoriilor matematice : 

Dacă admitem axiomele lui Euclid, 
atunci întreaga geometrie euclidiană este demonstrată. 

Logica matematică se întemeiază pe modus ponens. Ea construieşte logica şi 
matematica cu ajutorul acestei inferenţe. 

Inferenţa ipotetică pură serveşte la stabilirea consecinţelor îndepărtate ale unei 
propoziții, consecinţe pe care nu le observăm imediat. Exemplu: Cel care bate 
copilul pentru a-l disciplina nu-şi dă seama că tocmai bătaia îl duce la indisciplină. 
De asemenea, inferenţa ipotetică pură este un procedeu obişnuit în matematică : dacă 
A, atunci B; dacă B, atunci C; dacă C, atunci D etc. 


3.10.3. Inferențe disjunctive 


Inferenţele disjunctive sunt acelea în care intervin propoziţii disjunctive. Predicatele 
acestor propoziţii sunt termeni opuşi, relaţia dintre ei fiind reglată de principiul 
necontradicţiei şi al terţului exclus. 

Cele mai obişnuite sunt inferențele disjunctive mixte, în care numai premisa 
majoră este o propoziţie disjunctivă, premisa minoră şi concluzia fiind propoziţii 
categorice. Este o inferenţă disjunctivo-categorică. 

Pentru a afla modurile, trebuie să ţinem seama de felul disjuncţiei, căci aşa cum 
vom constata, aceasta este de mai multe feluri. 

Când propoziţiile sunt incompatibile, raportul lor este reglat de principiul necon- 
rradiepter: Se cere ca disjuncția să fie exclusivă, dar nu se cere ca disjuncția să fie 
aaa în acest caz că propozițiile nu pot fi adevărate în acelaşi timp. Deci, 
adevărul unei propoziții implică falsitatea celeilalte. Acestea sunt inferențe bazate pe 
relația de incompatibilitate : 

nu (p şi q) p/a p/q 
P sau P ŞI q 
~q g ~P 

Acestea sunt cele două forme ale modului ponendo tollens (care neagă în conclu- 
zie, afirmând în premise). 

Un număr nu este pozitiv şi negativ în acelaşi timp 
Acest număr este pozitiv 
=. Acest număr nu este negativ. 

Când propoziţiile nu sunt exclusive, dar sunt limitate la două, operează principiul 
terțului exclus. Acum se cere ca disjuncţia să fie completă, dar nu se impune ca ea să 
fie exclusivă (poate fi inclusivă). Conform principiului terţului exclus, propoziţiile 
acestea nu pot fi false în acelaşi timp şi deci falsitatea uneia implică adevărul 


celeilalte. Se obţin inferenţe bazate pe disjuncţia slabă : DĂ 
p sau/şi q pvq pvq a) 
P sau P ŞI q 
~q q `p 


Acestea sunt formele modului to/lendo-ponens, fiindcă afirmă în concluzie, negând 
în premise. Exemplu : 
Acest paralelogram este dreptunghi sau romb 
Acest paralelogram nu este dreptunghi 
:. acest paralelogram este romb. 
Atunci când disjuncţia este exclusivă, sunt posibile ambele moduri : 
pd peq pa ptg 
p q p q 


q p ~q p 
(unde „#+#” exprimă disjuncția exclusivă). 
Exemplu de modus ponendo-tollens : 
Patrulaterele sunt regulate sau neregulate 
Pătratele sunt patrulatere regulate ` 
-. pătratele nu sunt patrulatere neregulate. 


Cu aceeaşi premisă majoră obținem modus tolledo-ponens : 


Patrulaterele sunt regulate sau neregulate 
Romburile nu sunt patrulatere regulate 
: romburile sunt patrulatere neregulate. 

Cu o disjuncţie inclusivă - de exemplu, copilul a răcit sau a obosit - nu putem 
alcătui modul ponendo-tollens, fiindcă o propoziţie nu o înlătură pe cealaltă. Cu o 
disjuncţie incompletă - de exemplu, numerele sunt pozitive sau numerele sunt 
negative - nu putem alcătui modul țollendo-ponens, deoarece înlăturând o propoziţie, 

În logica matematică, inferenţele ipotetice împreună cu cele disjunctive formează 
procedeul de bază al calculului logic. Sunt patru moduri: ponendo-ponens, tolledo- 
-tollens, ponendo-tollens şi tollendo-ponens, dar se demonstrează că ele se pot reduce 
toate la modus ponens, care este deci fundamental. 


3.10.4. Utilitatea inferenţelor disjunctive 


Inferenţele disjunctive joacă un rol important în viaţa practică, deoarece recunoaşterea 
şi identificarea obiectelor se face cu ajutorul lor. Astfel, în geologie, determinarea 
mineralelor şi a rocilor se realizează pe această cale. De exemplu: 


Mineralele au luciu metalic sau semimetalic sau nemetalic 
Acest mineral are luciu nemetalic 
-. acest mineral nu are luciu semimetalic sau metalic 


Mineralele cu luciu nemetalic sunt colorate sau necolorate 
Acest mineral este colorat 
-. acest mineral nu este necoloralt. 


3.10.5. Formele dilemei 


Există şi forme combinate ale acestor două feluri de inferenţe, care se numesc 
inferenţe dis junctivo-ipotetice. Cu ajutorul unor propoziţii ipotetice, disjuncţia din 
premise este transferată în concluzie asupra altor propoziţii sau chiar asupra unei 
singure propoziţii. Aceste inferenţe se numesc dileme (trileme, tetraleme, polileme). 

Dilema este o inferenţă compusă a cărei premisă majoră este alcătuită din două 
propoziţii ipotetice şi a cărei premisă minoră este o propoziţie disjunctivă. Dacă 
propoziţia disjunctivă afirmă ambii antecedenţi ai premisei majore, dilema este 
constructivă. Dacă premisa minoră neagă ambii secvenţi, dilema este distructivă. 
Dacă din ambii antecedenţi rezultă acelaşi secvent, dilema este simplă. Dacă rezultă 
secvenţi diferiţi, dilema este complexă. 


Simplă Complexă 
Dilema P>q p>d 
constructivă : r>q ros 
pvr pr 
~q qV s 
Simplă Complexă 
Dilema P>q P>q 
distructivă : p>r ros 
qyr dvs 


-P prr 

Exemple : 
Dacă se presupune că suma unghiurilor unui triunghi este egală cu două unghiuri 
drepte, atunci postulatul 5 al lui Euclid poate fi demonstrat ; 
Dacă se presupune că există două triunghiuri asemenea cu arii inegale, atunci 
postulatul 5 poate fi demonstrat ; 
Fie că suma unghiurilor unui triunghi este egală cu două unghiuri drepte, fie că 
există două triunghiuri asemenea cu arii inegale ; 
- Postulatul 5 al lui Euclid poate fi demonstrat. 


Orice număr întreg este prim sau neprim 

Dacă este prim, este un produs de numere prime (el însuşi şi 1) 
Dacă este neprim, este un produs de numere prime 

- Orice număr întreg este un produs de numere prime. 


Întrucât asemenea inferenţe se bucură de proprietatea de a concentra întreaga 
problemă în două propoziţii sau chiar în una singură, ele constituie argumentări 
spectaculoase, care au fost larg folosite în antichitate, fiind cunoscute sub numele de 
dileme sau sylogismus cornutus (predicatele se numesc coarnele dilemei). Dilema se 
combate, fie „scăpând printre coarnele dilemei” (dovedind că disjuncţia nu este 
completă), fie „luând dilema de coarne” (antecedenţii nu implică secvenţii sau 
secventul susţinut). De pildă, în exemplul de mai sus, se poate replica omisiunea 
numărului /, care nu este nici prim nici neprim (dar şi acesta este un produs de 
numere prime: 1=1:]). 

Dilema, în forme mai simple sau mai complicate, este o armă puternică de 
combatere. Teza adversarului este analizată în toate interpretările posibile, arătându-se 
că fiecare dintre acestea este inacceptabilă. De asemenea, dilema este utilizată în 
matematică (vezi exemplul de mai sus). 52 


* 


Stoicii, care au descoperit inferențele ipotetice şi disjunctive, le-au numit cele 
cinci argumente indemonstrabile. Ei le considerau deci ca axiome ale demonstrațiilor, 
axiome ce nu pot fi demonstrate. 

În logica tradiţională, aceste argumente au fost deduse, aşa cum am procedat şi 

oi, din principiile logice (principiul raţiunii suficiente, principiul necontradicţiei, 
principiul terţului exclus). 

În logica modernă, s-a demonstrat că ele sunt legi logice (tautologii) ale calculului 
propozițional. Ele pot fi deduse din axiomele calculului propoziţional sau pot fi determi- 
nate prin metoda tabelelor de adevăr, plecând de la definițiile operatorilor logici. 


3.11. Logica propozițională modernă 


3.11.1. Propoziţii compuse 


Propoziția compusă este aceea care conţine alte propoziţii ca elemente. Bineînţeles, 
elementele propoziției pot fi şi ele propoziţii compuse. În orice caz, ultimul element 
al propoziției compuse este propoziţia simplă. Analiza propoziției compuse nu merge 
mai departe de propoziţia simplă, care este considerată ca un întreg neanalizat. 

Propoziția compusă nu se descompune în subiect şi predicat, în variabile de termeni 
şi de relaţii. Ea se descompune în propoziţii simple, legate între ele prin operatori 
logici, numiţi şi functori, conectori, junctori. Propoziția compusă se reprezintă 
Structural prin variabile propoziționale legate prin variabile operaţionale : 


Pwqwrw... wz 


(unde p, q, r, ..., z simbolizează propoziţii întregi neanalizate, iar w reprezintă 
operația logică - disjuncție, implicație, conjuncție etc.). 

Operația logică cu propoziţii poate fi considerată şi ca relație logică între propo- 
ziţii. Din acest punct de vedere, propozițiile compuse apar ca relații între relații, 
satisfăcând definiția propoziției în general. 

Propoziția compusă se bucură de o proprietate foarte importantă. Ea este funcție 
de adevăr. Prin aceasta se înţelege că valoarea de adevăr - valoarea logică : adevărat 
sau fals - a propoziției compuse este o funcție numai de valoarea de adevăr a 
propozițiilor componente. Aceasta permite să se facă complet abstracție de conținutul 
propoziţiilor, să se ia în consideraţie numai valoarea lor logică. Astfel devine posibilă 
o logică pur formală, aceea a propoziţiilor neanalizate. 

Logica modernă, de la G. Frege (1848-1925), accentuează ideea că nu numai 
termenii, ci şi propoziţiile pot fi considerate din două puncte de vedere: extensional 
şi intensional. A considera propoziţia numai din punctul de vedere al valorii ei logice 
înseamnă a o privi extensional. Faptele care verifică o propoziţie alcătuiesc exten- 
siunea propoziției. Dacă propoziţia este falsă, extensiunea ei este nulă. 

A considera numai înţelesul propoziției, independent de valoarea logică a propo- 
ziţiei, precum şi legăturile de înţeles cu alte propoziţii înseamnă a considera propoziţia 
în intensiune. Înţelesul propoziției alcătuieşte intensiunea propoziției. 

Logica propozițională consideră propoziţiile din punctul de vedere extensional, 
adică are în vedere doar valoarea de adevăr a propoziţiilor, deoarece aceasta permite 
construirea unui calcul logic simplu şi important. 

Se pot concepe functori de oricâte propoziţii, cu n argumente. Practic au impor- 
tanţă operaţiile logice de ordinul unu şi de ordinul doi - cu una şi cu două variabile. 
Operaţiile se definesc prin tabele de adevăr (matrici logice de adevăr, scheme). 
Există în total patru operaţii logice de ordinul unu şi şaisprezece operaţii logice de 
ordinul doi, dar nu toate sunt importante. 

Pentru a construi orice tabelă de adevăr trebuie să ştim că numărul maxim de 
combinaţii dintre valorile de adevăr care formează liniile din tabele se calculează 
cu ajutorul formulei 2", unde 2 este numărul valorilor de adevăr - adevărat (1) şi 
fals (0) -, iar n = numărul variabilelor. Când n=1, sunt 21=2 combinaţii între 1 
şi O; când n=2, sunt 22=4 combinaţii ş.a.m.d. 

Printre functorii monari (de ordinul unu) se află afirmaţia şi negația, definite prin 
tabele de adevăr: 


+i -= 
P|IP|P 
1|1|0 
0O|o|l 


Se observă că: 
1. Afirmația unei propoziţii adevărate este adevărâtă ; 
2. Afirmația unei propoziţii false este falsă ; 

3. Negaţia unei propoziţii adevărate este falsă ; 

4. Negaţia unei propoziţii false este adevărată. 

Afirmația se exprimă prin propoziţia de afirmare : „este adevărat că”, „se afirmă 
că”, „este cazul că”. Afirmația nu modifică valoarea de adevăr a propoziției afirmate. 
De aceea, în mod obişnuit ea se subînţelege, în limbajul logic, ca şi în limbajul 
obişnuit. 

Operația negării se exprimă prin propoziția de negare : „nu este adevărat că”, „este 
fals că”, „se neagă că”. Simbolul acestei operaţii variază: p, -p, ~p, “p, Np, ~P. 

Dintre operaţiile logice de ordinul doi, următoarele definesc propoziţii compuse 
mai importante : 


P a |P>alp=alpva |lp=alp-a|p/a 
1 1 0 
1 0 1 
0 1 1 
0 0 1 


1. Propoziția condițională (implicativă, ipotetică) se exprimă prin „dacă... atunci” 
şi se simbolizează prin: p > q, p > q, Cpq. Relaţia este asimetrică. Antecedentul se 
numeşte şi implicant, iar secventul implicat. 

Trebuie să fim atenţi să nu identificăm propoziția implicativă a logicii moderne cu 
judecata ipotetică a logicii tradiţionale, deşi există o strânsă legătură între ele. 
Propoziția implicativă este o generalizare, la un înalt nivel de abstractizare, a judecății 
ipotetice. Judecata ipotetică constituie o primă generalizare a relaţiilor da condiţionare 
care există în realitate. Ea exprimă acele relaţii, în care antecedehtul rpprezintă o 
condiţie a secventului. Condiţionarea poate fi de orice fel: logică, cauzală, spaţială, 
temporală etc., dar trebuie să fie o relaţie de condiţionare, un raport de la condiţie la 
consecinţă. Între antecedent şi secvent există o legătură de înţelesuri, o necesitate : 
nu se poate ca antecedentul să fie adevărat şi secventul fals. Acest fel de implicaţie se 
numeşte implicaţie necesară sau strictă şi constituie un raport intensional. 

Dacă acum facem abstracţie de orice înţeles şi de necesitatea legată de conexiunea 
înţelesurilor şi considerăm propoziţiile numai extensional, adică numai conexiunea 
valorilor logice, obţinem implicația materială, definită prin tabela de adevăr respec- 
tivă, care rezultă din tabelul de mai sus. Ea face complet abstracţie de înţelesul 
propoziţiilor, de necesitatea legăturii. Rămâne doar cerința că antecedentul nu este 
adevărat şi secventul fals. Dar se poate ca antecedentul să fie fals şi secventul 
adevărat şi ca ambii să fie falşi. Este relaţia de implicaţie cea mai largă şi mai slabă 
posibil: nu au rămas decât anumite combinaţii ale valorilor de adevăr. Să nu ne 
surprindă că apar ca implicaţii şi următoarele : 


(2+2=4) > (zăpada este albă) 
şi chiar 

(2+2=5) > (zăpada este albă) 
precum şi 


(2+2=5) > (zăpada este neagră) 

Aceasta este posibil deoarece implicaţia materială nu ţine seama de înțelesul 
propoziţiilor, ci numai valoarea lor logică. Este o implicație generalizată puternic, o 
implicație de fapt şi de aceea a fost numită materială. Ea conține, drept cazuri 
particulare, toate celelalte feluri de implicație. 

O propoziție implicativă nu afirmă nici adevărul antecedentului, nici adevărul 
secventului, ci numai că dacă antecedentul este adevărat şi secventul este adevărat, 
iar dacă antecedentul este fals, secventul poate fi adevărat sau fals. 

2. Propoziția bicondițională (de echivalență) se caracterizează prin expresia „dacă 
şi numai dacă” sau „atunci şi numai atunci” şi se simbolizează astfel: p = q,p -q, 
Epq, p ~ q. 

Propoziția bicondiţională constituie generalizarea la un înalt nivel de abstracțiune 
a judecății ipotetice exclusive. Această exprimă o condiționare reciprocă, din care, 
prin abstractizare, rămâne doar un anumit raport al valorilor logice : două propoziții 
sunt echivalente dacă au totdeauna aceeaşi valoare logică - sunt adevărate ori false 
împreună - aşa cum rezultă din tabela de adevăr. Este o echivalență materială, care 
nu ţine seama de înţelesul propoziţiilor. Astfel, axioma paralelei şi teorema sumei 
unghiurilor triunghiului egală cu 180* sunt propoziţii echivalente, deoarece sunt 
împreună ori adevărate (geometria euclidiană) ori false (geometria neeuclidiană). 

S-a demonstrat că echivalenţa este o implicaţie reciprocă : 


p = a) =ip>4);: (>p) 


3. Propoziția inclusiv-disjunctivă (alternativă). Când se va proceda la generalizarea 
judecății disjunctive clasice, se va observa că particula logică sau are mai multe 
înţelesuri. Sensul cel mai larg este acela de sau/şi, ca în exemplul : 

Literaţii scriu în versuri sau în proză 
(nu se exclude situaţia că unii scriitori se exprimă şi în versuri şi în proză). Propoziţiile 
componente se numesc disjuncte. În această interpretare a lui „sau” se cere deci ca 
cel puţin una din disjuncte să fie adevărată, deci nu pot fi ambele false, dar pot îi 
ambele adevărate. 

Aceasta este disjuncția inclusivă sau slabă, pe care romanii o exprimau prin „vel” 
şi se simbolizează: p V q, Apq. 

Principiul terțului exclus se exprimă printr-o propoziție inclusiv-disjunctivă : p V p. 

4. Propoziția exclusiv-disjunctivă exprimă un sens restrâns al particulei sau: 
„Sau, dar nu şi”, ca în exemplul: 

Contradicţiile sunt antagoniste sau neantagoniste 
(se exclude cazul în care ar fi şi una şi alta). În acest caz, se cere ca cel puţin una din 
disjuncte să fie adevărată (deci nu pot fi ambele false) şi cel mult una să fie adevărată 
(deci nu pot fi ambele adevărate). 

Aceasta este disjuncţia exclusivă sau tare. Romanii o exprimau prin „aut”. Se 
simbolizează astfel: p + q (deoarece disjuncţia exclusivă este negația echivalenţei, aşa 
cum rezultă din tabelele de adevăr), Jpg, p V q, pwq etc. Principiul combinat al contra- 
dicţiei şi terţului exclus se exprimă printr-o propoziţie exclusiv disjunctivă: p # q. 

5. Propoziția conjunctivă este aceea care conţine în exprimarea ei functorul „şi” : 

Metalele sunt conductoare de căldură şi de electricitate 
(interpretată ca asocierea a două propoziţii). Şi cuvintele: „însă”, „dar”, „deşi”, 
„cu toate că”, „totuşi”, au acelaşi sens conjunctiv. Dar particula „şi” mai are şi alte 
întrebuinţări. Astfel propoziţia : 

Alecsandri şi Eminescu au fost contemporani 
nu este conjunctivă, ci exprimă o relaţie. 

Propoziţiile componente se numesc conjuncte. Conjuncţia impune conjunctelor să 
fie ambele adevărate. Se notează variat: p: q, pq, p & q, p ^ q, Kpq. 

6. Propoziția de incompatibilitate (negare alternativă). Logicienii antici au obser- 
vat importanţa logică a functorului care are sens de „nu împreună”, „nu şi unul şi 
altul”, „nu este cazul şi unul şi altul” : 

Nu se poate determina simultan şi cu orice precizie şi poziţia 
| şi viteza particulelor atomice. 
Incompatibilitatea cere componentelor să fie cel puţin una falsă - deci nu pot fi 


ambele adevărate - dar pot fi ambele false. Se notează prin: p/q, Pq (căci este 
negația conjuncției, aşa cum rezultă din tabelele de adevăr), Dpq. 

Sub denumirea de functorul lui Sheffer, incompatibilitatea a câştigat o importanță 
considerabilă în logica modernă, deoarece s-a demonstrat că toate formele de propo- 
ziții compuse pot fi reduse la propoziţii de incompatibilitate. De aceea, incompatibili- 
tatea permite unificarea operatorie a logicii. 

Principiul necontradicției se exprimă printr-o propoziție de incompatibilitate : 
P:P. 

Sunt posibile şi alte asociații de propoziţii. De pildă, propoziția de rejecție (negația 
conexă, nondisjuncția) - nici p, nici q: p V q , Xpq, p | q. Şi acest functor permite 
unificarea operatorie a logicii. 


3.11.2. Metoda tabelelor de adevăr 


Aşa cum am văzut, logica tradițională a cunoscut numai un fragment din logica 
propozițională. Erau cunoscute principiile logice aplicate la propoziții (principiul 
identității, al necontradicției şi al terțului exclus), apoi inferențele ipotetice şi disjunctive. 

În realitate, logica propozițională cuprinde mult mai multe legi logice decât erau 
cunoscute în logica clasică. Ne propunem acum să prezentăm pe cele mai importante 
dintre acestea. Logica modernă a generalizat descoperirile clasice şi astfel a reuşit să 
descopere noi legi. Dar cum aflăm dacă o formulă logică este o lege logică? 

Logica propozițională este o teorie decidabilă, adică există diverse proceduri 
mecanice, reţete efective — care la rigoare pot fi efectuate de o maşină - prin care se 
poate decide, printr-un număr finit de paşi, dacă o formulă a calculului propoziţional 
este sau nu este validă, reprezintă sau nu reprezintă o lege logică. 

Una dintre aceste proceduri de decizie, foarte simplă, este metoda tabelelor de 
adevăr, numită încă şi metoda evaluării, metoda matricială. 

Legile logice propoziţionale se exprimă sub formă de propoziţii compuse. Cum 
s-a arătat, propoziţiile compuse se bucură de proprietatea importantă de a fi funcții de 
adevăr. Valoarea logică a propoziției compuse depinde numai de valoarea logică a 
propoziţiilor componente. Aceasta înseamnă că, dacă este dată valoarea logică a 
fiecărei propoziţii şi dacă este definit operatorul logic în termeni de valori logice, 
rezultă necesar valoarea logică a propoziției compuse. 

Pentru ca propoziţia compusă să reprezinte o lege logică, trebuie ca ea să fie 
totdeauna adevărată, să fie o tautologie. Cu alte cuvinte, oricare ar fi valoarea logică 


a propoziţiilor componente, propoziţia compusă trebuie să posede numai valoarea 
adevărat. 

Aceasta se verifică prin metoda tabelelor de adevăr. Se atribuie variabilelor 
propoziţionale (propoziţiilor componente) pe rând valoarea 1 (adevărat), apoi valoarea 
O (fals)*5, se fac combinaţiile posibile între aceste două valori logice, apoi, folo- 
sindu-se definițiile operatorilor logici utilizaţi în formulă, se deduce valoarea logică a 
propoziției compuse: Dacă tabelul de adevăr al acesteia conţine numai valoarea 1, 
formula este o lege logică. Altfel, ea nu reprezintă o lege logică. 

Exemple. Să verificăm, mai întâi, unele formule cu o singură variabilă. Ne 
reamintim formula 2" pentru a afla numărul maxim de combinaţii. ! 


l.pvp 


(conform definiţiei disjuncţiei-inclusive). Formula este o lege logică, este chiar 
formula terțului exclus. 


2.p:p 


(conform definiţiei conjuncţiei). Formula nu este o lege logică, ea conţine numai 
valoarea 0, fiind deci negația unei legi logice, o contradicție. 


3.p>p 


(conform definiţiei implicaţiei). Formula nu este o lege logică, nici o contradicţie, ea 
conţine şi valoarea 1 şi valoarea 0; ea este o formulă sintetică. 

Să verificăm acum unele formule cu două variabile. De exemplu, pentru a verifica 
prin această metodă validitatea unei inferenţe, trebuie mai întâi să o exprimăm sub 
formă de lege logică. În acest scop se leagă premisele - dacă sunt mai multe - prin 
operatorul conjuncției şi se leagă premisele de concluzie prin operatorul implicaţiei. 
Astfel, schema inferenţială modus ponens : 

p>d 
P 
se transformă în lege logică : 


(p>a9:p)>a 


Pentru a evita ambiguităţile în citirea formulelor, se folosesc paranteze. Numai 
notația poloneză nu necesită paranteze : 


CKCpapaq 

Pentru a face tabela de adevăr a întregii formule, se alcătuieşte mai întâi tabela de 
adevăr a fiecărei premise, apoi a conjuncției premiselor, apoi a concluziei, în fine a 
implicaţiei concluziei de către premise : 


q (p>a)'p) 


P 
1 
1 
(0) 
(0) 


Se recomandă folosirea unei forme simplificate a metodei tabelelor de adevăr : 


Ooo 
O -= O m. 
— în pd p 


(o > 9 :p) > a 


1 1 1 1 1 1 1 
10001 10 
O11100 11 
0 1000 10 
1 52 63 7 4 


(ultimul rând cu cifre reprezintă ordinea efectuării operaţiilor). 

Este utilizată şi metoda tabelelor de adevăr parțiale (a reducerii la absurd): 
presupunem că legea este falsă şi, dacă din această supoziţie rezultă o contradicţie, 
deducem că legea este adevărată: 


(p > 9:72 aq 


1 10 11 00 
146 25 13 


6 indică o contradicţie (A > F), deci formula este o lege logică. 

Explicit: se presupune că functorul principal al formulei ( > ) are valoarea 0; 
aceasta înseamnă că, după definiţia implicaţiei, conjuncţia ( * ) are valoarea 1, iar q, 
valoarea 0 ; dar pentru ca să fie adevărată conjuncţia (* ) ar trebui ca prima implicaţie 
(p > q) să fie adevărată, însă, ţinând seama de faptul că p şi q au valorile 1 şi 
respectiv 0, implicaţia trebuie să fie falsă ; rezultă contradicţia 1 > 0, deci formula nu 
are valoarea O, cum s-a presupus, ci valoarea 1 şi este o lege logică. Ceea ce era de 
demonstrat. 

În schimb, formula : 


N 


>d’ pp 
O 11 11 00 
verificată pe aceeaşi cale a reducerii la absurd, nu conduce la o contradicţie, deci nu 
reprezintă o lege logică. 

Calculul propoziţional posedă şi alte procedee de decizie, pe lângă metoda 
tabelelor de adevăr. Afară de aceasta, calculul propoziţional poate fi axiomatizat şi 
atunci legile logice devin teoreme demonstrate cu ajutorul axiomelor, definiţiilor şi 
regulilor de inferenţă acceptate. 

3.11.3. Legi logice confirmate de calculul propoziţional 


Logica propozițională modernă a verificat legile logice şi inferenţele descoperite de 
logicienii antici şi medievali şi a confirmat validitatea lor. 
Astfel s-a verificat că principiile logice sunt valabile pentru propoziţii : 
Principiul identităţii pentru propoziţii : 
(1) p>p sau p=p 
Principiul necontradicţiei pentru propoziţii : 
(2) p-? 
Principiul terțului exclus pentru propoziţii : 
(3) pvp 
Principiul dublei negaţii pentru propoziţii : 
(4) P = p 
Principiul reducerii la absurd : 
(5) p>p)=p 
S-a verificat de asemenea validitatea inferenţelor ipotetice şi disjunctive. Acestea 
ar trebui însă scrise acum sub formă de legi logice. 


Inferenţele ipotetice 
Silogismul ipotetic (condiţional) : 


(6) (p>q9:(4>n5)>p>rn 
Modus ponens : 

(7) (p>q9:p)>aq 
Modus tollens : 

(8) (>40) >P 
Modurile echivalenței : 

(9) (p=q-:p)>q 

(10) (p=q9:4)>p 

(1) (p=9:p)>a 

(12) (p=0:q9>p 


Inferenţele disjunctive : 
Modus ponendo-tollens : 


(13) ((p:q):p)>q 

(14) (p:9):9>p 
Modus tollendo-ponens : 

(15) (pvaq:p2)>2q 

(16) (pvq9:4)>p 
Ambele moduri : 

(17) (p*q):p)>a 

(18) (+a: >P 

(19) (p=q):p)>a 


(20) (p=q):4)>p 

Dileme : 
Dilema constructivă simplă : 

(21) P>: :r>d':pVvyr)>q 
Dilema constructivă complexă : 

(22) (P >d ras: PVV s) 
Dilema distructivă simplă : 

(23) (p>9-:p>n:(q4vr)>p 
Dilema distructivă complexă : 

(24) (p>9-:(r>s:(9vs)>pvr) 


De fapt, cercetările moderne au dovedit că logicienii antici şi medievali cunoşteau 
un număr mai mare de legi logice propoziţionale decât cele de mai sus. Dar ele au 
fost pierdute din vedere atunci când s-a constituit corpul logicii clasice, fiind redesco- 
perite recent. 

Confirmarea legilor logice clasice de către logica modernă dovedeşte că logica 
clasică nu a greşit în această privinţă. 1 se poate obiecta doar faptul că, negeneralizând 
suficient, ea nu a reuşit să determine toate legile logice. 


3.11.4. Noi legi logice propoziționale 


Dintre legile noi, descoperite cu ajutorul calculului propoziţional, unele au valoare 
pur formală, fiind necesare doar ca instrumente de calcul logic. Altele prezintă o 
valoare intrinsecă ca legi ale logicii. Noi le avem în vedere pe acestea din urmă. 

i A 


3.11.4.1. Proprietăţi ale operaţiilor logice a, 


7 


Idempotenţa conjuncţiei şi disjuncţiei : 
(25) p:p)=p 
(26) pvp)=p 

În aceste formule apare o deosebire importantă între operaţiile logice şi operaţiile 
algebrice obişnuite. În algebră, avem : 

x+x = 2xşix:x =x 
pe când în logică disjuncţia (suma logică) şi conjuncţia (produsul logic) ale unei 
propoziţii cu ea însăşi dă aceaşi propoziţie : 
plouă sau plouă = plouă şi plouă = plouă 

Din această cauză, în logică nu pot exista operaţii inverse, corespunzătoare scăderii 
şi împărţirii. 

Comutativitatea conjuncției şi disjuncţiei : 
(27) p:q)=(q:p) 


(28) pvg=(4vp) 

Putem schimba ordinea propoziţiilor legate prin conjuncţie sau disjuncţie. Deci, 
într-o inferenţă putem schimba ordinea premiselor: ((p > q) : p) > q este echivalent 
œ (p : (P > q)) > q. Prin această proprietate, operaţiile logice se aseamănă cu 
operaţiile algebrice. 

De asemenea, conjuncţia şi disjuncţia se bucură şi de proprietăţile de asociativitate 
şi de distributivitate. Dar acestea nu prezintă un interes intrinsec, ci constituie doar 
proprietăţi formale utile calculului logic. 


3.11.4.2. Inferenţe conjunctive : 


(29) p.9) > (p:q) 
(30) p:9)>p 
(31) p':9)>q 


Logicienii vechi nu şi-au dat seama că şi conjuncţia poate sta la baza unor 
inferenţe. Dacă două propoziţii sunt adevărate separat, este adevărată şi conjuncţia 
lor: dacă plouă şi dacă bate vântul, atunci plouă şi bate vântul (conf. 29). 

Iar din afirmarea unei conjuncţii, se poate deduce adevărul fiecărei componente : 
dacă plouă şi bate vântul, atunci plouă (formula 30) sau atunci bate vântul (formula 31). 


3.11.4.3. Alte inferenţe disjunctive : 


(32) P > (p V q) (legea adiţiunii - complicării) 
(33) 1>pvaq) 
(34) p'p)>pvq) 


Acestea sunt inferenţe în care concluzia este o disjuncţie. Exemplu: dacă plouă, 
atunci plouă şi/sau bate vântul. 

Ultima lege ne arată că disjuncţia este o operaţie logică mai slabă decât conjuncţia, 
fiind o consecinţă a sa’. 


3.11.4.4. Echivalenţe între functori 


(35) P>0=0vo=(p-a) 
(36) pva=P>a0= (5-a) 
(37) p:9= (pva)=(p2 3) 


Se vede că implicaţia, disjuncţia şi conjuncţia pot fi transformate una în alta, dacă 
folosim şi negația. Aceste echivalenţe sunt folosite pentru a defini un functor în 
funcţie de altul. De obicei se defineşte implicaţia în funcţie de disjuncţie : 

p>9=0vq) 

Această definiţie provoacă unele obiecţii, deoarece duce la aşa-numitele „para- 
doxuri ale implicaţiei” : Dacă barometrul coboară, vremea se strică, ar fi echivalent 
cu Barometrul nu coboară sau/şi vremea se strică. S-au propus alte definiţii ale impli- 
caţiei care o apropie de înţelesul comun. Nu ne ocupăm cu ele în lucrarea de faţă. 

Este importantă definiţia echivalenţei : 


(38) p=q)=(p>q):(4>p)) 
Echivalenţa este deci implicaţia reciprocă. 
3.11.4.5. Negaţii ale propoziţiilor compuse 


Dacă negația unei propoziţii simple este uşor de determinat: 
p P 

negația unei propoziţii compuse este mult mai greu de aflat. Intuiţia nu-i suficientă, 

avem nevoie de ajutorul calculelor logice. Intuitiv am putea crede că negația unei 

conjuncţii este tot o conjuncţie, că negația unei disjuncţii este o disjuncţie, că negația 

unei implicaţii este o implicaţie, ceea ce este total fals. Astfel, nu putem crede că Nu-i 

adevărat că plouă şi bate vântul este echivalent cu Nici nu plouă, nici nu bate vântul. 
Legile negaţiei sunt următoarele : 


(39) (p-4) = (șva) 
(40) (pva) = (5-4) 
Aceste legi au fost descoperite de logicianul A. de Morgan (1806-1878). 
(41) (73 4)=(p-3) 
(42) (P=4)= vo EVDE EDV ED) 


Sunt celebre legile lui de Morgan, conform cărora negația unei conjuncții este o 
disjuncție de negaţii, iar negația unei disjuncții este o conjuncție de negaţii. Aceasta 
se mai numeşte, sugestiv, „ruperea liniei de negație”. De exemplu : 

Nu este adevărat că acest număr este şi prim şi par = Acest număr nu este prim sau 
nu este par; 

Nu este adevărat că această figură este un cerc sau o elipsă = Această figură nu este 
nici cerc, nici elipsă. 

Prin urmare, o conjuncţie de propoziţii „şi... şi...” se combate prin disjuncţie 
„nu... Sau nici...”, iar o disjuncţie „sau/şi...” printr-o conjuncţie „Dici.A nici...”. 

Mai trebuie observat că negația unei implicaţii este echivalentă. cu cpnjuncţia 
antecedentului şi a negaţiei secventului. De exemplu: Nu este adevărat că dacă 
într-un patrulater putem înscrie un cerc, atunci patrulaterul este romb = Într-un 
patrulater putem înscrie un cerc, fără ca patrulaterul să fie romb. 


3.11.4.6. Relaţii între propoziţii compuse 


Când am tratat despre relaţiile dintre propoziţii, ne-am referit numai la propoziţii 
simple. În realitate, aceleaşi relaţii pot subzista şi între propoziţii compuse. Vom arăta 
acum că cele cinci relaţii de opoziţie - afară de independenţă şi de echivalență - 
există între implicaţie, disjuncţie şi negaţiile lor. Aceste relaţii pot fi toate înscrise pe 
o diagramă în forma unui pătrat cu diagonale, numită „pătrat logic” - anume pătratul 
logic al opoziţiei propoziţiilor compuse. 


p'a D p'a 

D = incompatibilitate (contrarietate) 

A = disjuncție inclusivă (subcontrarietate) 
C C J = disjuncție exclusivă (contradicție) 

C = implicaţie (subalternare) 

B = implicaţie conversă (supraalternare) 
pya A Bva 

Diagrama exprimă pe diagonale relaţiile lui de Morgan şi ne arată că negația este 
acelaşi lucru cu raportul de contradicţie (şi de disjuncţie exclusivă). Mai observăm că 
negarea membrilor conjuncţiei ne dă o propoziţie contrarie acesteia, negarea membri- 
lor disjuncţiei ne dă o subcontrarie a acesteia. 


(43) p':9>(pvaq) 
(44) (pv a) > (p:q) 
(45) P'o -pyg 
(46) (Pvg) > (P-3) 
(47) p':9/pP:a 
(48) pPvgv(pvă) 
(49) p: pyg) 
(50) pva (p:a) 


3.11.4.7. Echivalențele propoziției condiționale 


Propoziția condițională poate primi diferite transformări prin operațiile de conver- 
siune, contrapoziție (transpoziţie) şi inversiune. 

Prin conversiune se trece antecedentul în locul secventului şi secventul în locul 
antecedentului : din p > q obţinem q > p. Propoziția obţinută se numeşte conversă. 

Contrapoziţia (transpoziţia) este conversiunea însoţită şi de negarea membrilor : 
din p > q obţinem d > P. Propoziția obţinută se numeşte contrapusă (contrapozitivă, 
transpusă). 

Inversiunea constă în negarea membrilor propoziției fără a le schimba ordinea : 
din p > q obţinem p > g. Propoziția obţinută se numeşte inversă. 

Avem astfel patru forme ale propoziției condiţionale : 


- forma originară P>q9 
- conversa q>p 
- inversa p>q 
- contrapusa q>p 


Ce relaţii există între cele patru forme ale propoziției condiţionale ? 

În calculul propoziţional, se demonstrează legea transpoziţiei, conform căreia : 
(51) p>q=(4>p) 

(52) (4>p)=p>4) 

Cu alte cuvinte, sunt echivalente, pe de o parte, propoziţia condiţională şi 
contrapusa ei, pe de altă parte, conversa şi inversa propoziției condiţionale. Aceasta 
rezultă şi din principiul rațiunii suficiente, anume din legea că, atunci când condiţia 
este suficientă, consecinţa este necesară. Dar între ele, aceste două perechi de propo- 
ziţii sunt independente. În special vom accentua că propoziţia condiţională şi conversa 
ei sunt independente. Nu este acelaşi lucru să spunem p > q şi să spunem q >? p: 
Dacă un corp este planetă, este sferic şi Dacă un corp este sferic, este planetă. 

Cu cele patru forme ale propoziției condiţionale putem alcătui un pătrat logic. 
Acest pătrat logic se deosebeşte de pătratul propoziţiilor compuse, fiindcă în el nu 
apar relaţiile de opoziţie, ci apar relaţiile de independenţă şi de echivalență - adică 
tocmai acelea care lipsesc acolo. 

Pătratul logic al propoziţiilor condiţionale 


poa 1 ap 
1 l 
5-3 3>} 


I = independență 
E = echivalență 


Dacă propoziţia este bicondițională (ipotetică exclusivă), atunci se demonstrează 
că toate cele patru forme ale propoziției bicondiționale sunt echivalente între ele : 
(53) p=9)=(4=p)=(0=p=0p=4) 

Aceasta rezultă şi din principiul rațiunii, fiindcă aici acţionează condiționarea 
suficientă şi necesară : Numai dacă un număr este pozitiv, este mai mare ca zero şi 
Numai dacă un număr este mai mare ca zero, este pozitiv. 

Pătratul logic al propoziţiilor bicondiționale. 


p=q E d=p FA 


Sa 


Im 


1i 
m 
IQ! 
IQ! 
m 
œl 


E 


Aceste relații sunt foarte importante în matematică, unde orice teoremă îmbracă 
forma unei propoziţii ipotetice şi deci poate avea patru forme diferite. Acestea au 
primit următoarele denumiri : | 

- propoziţia condiţională se numeşte teorema directă 

- conversa se numeşte teorema reciprocă 

- inversa se numeşte contrară (inversă) 

- contrapusa se numeşte contrara reciprocei 


Se ridică problema care din aceste patru forme ale unei teoreme sunt adevărate“. 
Dacă teorema este o propoziţie ipotetică neexclusivă, o condiţională simplă, atunci 
din legea transpoziţiei rezultă următoarele : 

1. Teorema directă şi contrara reciprocei sunt echivalente, adică ori sunt ambele 
adevărate, ori ambele false. 

2. Reciproca şi contrara sunt echivalente, adică ori sunt ambele adevărate, ori 
ambele false. 

3. Teorema directă şi reciproca ei sunt independente. 

4. Este adevărat sau cazul (1) sau cazul (2); nu pot fi ambele adevărate. 

5. Demonstraţii indirecte : se poate demonstra contrara reciprocei în locul teoremei 
directe şi contrara în locul reciprocei. 

Urmează un exemplu în care sunt adevărate teorema directă şi contrara reciprocei 
şi sunt false reciproca şi contrara. 


Teorema directă Reciproca 
p>dq q>p 
Dacă un patrulater este romb, Dacă unui patrulater i se poate înscrie un 
i se poate înscrie un cerc (A) cerc, patrulaterul este romb (F) p 
Contrara Contrara reciprocei 
p>q q>p 
Dacă un patrulater nu este romb, Dacă unui patrulater nu i se poate înscrie 
nu i se poate înscrie un cerc (F) un cerc, patrulaterul nu este romb (A) 


(unde A şi F sunt simboluri pentru „adevărat” şi „fals”). 


Dacă teorema este o propoziţie ipotetică exclusivă (o bicondiţională), atunci, 
conform legii transpoziţiei, rezultă : 

1. Toate cele patru forme ale teoremei sunt echivalente, adică ori sunt toate 
adevărate, ori toate false. 

2. Demonstraţii indirecte : dacă s-a demonstrat una din forme, se consideră toate 
formele demonstrate. 

În caz că nu ştim dinainte dacă teorema reprezintă o propoziţie condiţională sau 
bicondiţională, ne orientăm astfel : 

1. Dacă din cele patru forme ale teoremei, s-au demonstrat două forme ale 
teoremei, vecine pe laturile pătratului logic (directa şi reciproca, reciproca şi contrara 
reciprocei, contrara reciprocei şi contrara, contrara şi directa), atunci teorema este o 
bicondiţională şi sunt demonstrate toate cele patru forme. 

2. Dacă din două forme ale teoremei, vecine pe laturile pătratului logic, s-a 
demonstrat că una este adevărată, iar cealaltă falsă, atunci teorema este condiţională 
simplă şi doar două forme ale ei sunt adevărate. 

Urmează un exemplu de teoremă bicondiţională, la care sunt adevărate toate cele 
patru forme : 


Teorema directă Reciproca 
p=aq q=p 
Dacă suma cifrelor unui număr Dacă un număr este divizibil prin 3, 
este divizibilă prin 3, atunci şi numărul atunci şi suma cifrelor sale 
respectiv este divizibil prin 3 (A) este divizibilă prin 3 (4) 
Contrara Contrara reciprocei 
p=ă a=5 
Dacă suma cifrelor unui număr nu Dacă un număr nu este divizibil 
este divizibilă prin 3, nici numărul respectiv prin 3, nici suma cifrelor sale 
nu este divizibil prin 3 (A) nu este divizibilă prin 3 (A) 


(unde A este simbolul „adevărului”). 

3.11.4.8. Legi ale implicaţiei 


Implicaţia ne interesează în primul rând, fiindcă prin implicaţie (şi echivalență) se 
exprimă legile logice. Antecedentul reprezintă premisa (premisele) inferenţei, iar 
secventul reprezintă concluzia. 

Ne interesează acum dacă premisa şi concluzia nu pot schimba locul una cu 
cealaltă. Aceasta nu se poate opera prin transpoziție (contrapoziţie), dacă premisa 
este unică: 

(54) p>q9)=(4>p) 

Dacă sunt două premise - caz foarte frecvent -, atunci vom folosi legea compusă 
a transpoziţiei (legea antilogismului), conform căreia concluzia şi una din premise 
pot trece una în locul celeilalte, prin negaţie : 

(55) (p:9>n5>(p:7)>49) 
(56) (p:9>n>(0:q>5) 

Această lege este importantă, fiindcă ne permite să obţinem noi scheme de 

inferenţă din scheme de inferenţă date. Astfel, din modus ponens : 
(p>q0:p)>q 

obţinem prin transpoziţie compusă, modus tollens : 
(p>9:2>5 

Trecerea unei propoziţii din concluzie în premise se poate efectua şi pe altă cale, 
dacă concluzia este ea însăşi o implicaţie, anume prin legea paan (se importă o 
propoziție din concluzie în premise) : . 

(57) p>(4>7)>(p:9>n 5 

Exemplu : Dacă plouă, atunci dacă îngheață, se face polei devine Dăcă plouă şi 
îngheaţă, se face polei. 

Este validă şi mişcarea inversă, legea exportaţiei (se exportă o propoziţie din 
premise în concluzie) : 

(58) (p:9)>n>p>(9>r) 

Din Dacă ninge şi bate vântul, atunci viscoleşte obţinem Dacă ninge, atunci dacă 
bate vântul, viscoleşte. 

Se pot obţine noi scheme de inferenţă şi prin complicare, adăugându-se aceeaşi 
propoziţie şi la premise şi la concluzie : 

(59) p>) > (P:> 4:n) 
(60) p>9>(pvn>(qvr) 

De exemplu, din Dacă barometrul coboară, vremea se strică obţinem, prin 
complicare, Dacă barometrul coboară şi termometrul urcă, atunci vremea se strică şi 
termometrul urcă. 

Mai putem, de asemenea, să operăm întărirea premiselor, lăsând aceeaşi concluzie : 


(61) p>q9)>(p:r7)>9) 
sau să operăm atenuarea concluziei, lăsând aceleaşi premise : 
(62) p>9>p>(qvr) 


(se ţine seama că conjuncţia este mai puternică decât disjuncţia: (p : q) > p, pe când 
pP>pvq). 

Exemplu de întărire a premisei: Dacă barometrul coboară şi termometrul urcă, 
atunci vremea se strică. 

Exemplu de atenuare a concluziei: Dacă barometrul coboară, atunci vremea se 
strică sau/şi vremea se încălzeşte. 

Un alt exemplu de întărire a premiselor constă în înlocuirea unei premise printr-o 
propoziţie care o implică: 

(63) (p:9>5:(s>29)>(p:s)>r 

De asemenea, atenuarea concluziei se realizează prin înlocuirea ei printr-o propo- 
ziţie implicată: 

(64) (PD: rs: D> 

Aceste două legi au o mare importanță în silogistică. 

În afară de aceasta, există câteva reguli, care ne permit ca din legi logice date să 
obținem alte legi logice. Acestea sunt adevărate operații asupra inferențelor, prin care 
din inferențe cunoscute obținem inferențe noi. În sistemele axiomatice, acestea sunt 
cunoscute ca reguli de derivare, prin care din legi logice date se pot obţine noi legi 
logice. 

Cea dintâi este regula substituţiei (uniforme) : dacă într-o lege logică substituim 
unei variabile propoziţionale, oriunde ea apare, o expresie oarecare (bine formată), 
rezultă iarăşi o lege logică. Substituţia trebuie operată uniform, adică ori de câte ori 
apare variabila în formulă, ea trebuie înlocuită cu aceeaşi expresie. Astfel, din expresia : 

p>pvaq) 
prin substituţia (q/p), obţinem tautologia : 
pP>0vp) 
iar din: 
p>)> >P) 
obținem prin substituţia (p/p, q/q) : 
p>a)>(q>p) 

O altă regulă este substituția echivalenţilor : dacă într-o lege logică substituim 
unei expresii o expresie echivalentă cu ea, obţinem o lege logică. Spre deosebire de 
regula substituţiei uniforme, substituirea echivalenţilor, ca şi în algebră, nu trebuie 
operată pretutindeni în formulă, ci numai unde este nevoie. 

Din: 
pP>pvaq) 
obţinem, folosind echivalenţa (p V q) = (P -q 


p> (P: 7) 

O altă regulă importantă este regula detaşării, o aplicație a lui modus ponens : 
dacă o inferență este validă şi premisele sunt valide, atunci şi concluzia, considerată 
separat, este o formulă validă, adică o lege logică. Deci, concluzia poate fi detaşată 
de restul formulei, ca tautologie distinctă. De aici vine şi numele regulei. Astfel, din: 


Pvp>pvbo) 


— 


şi din: | 
P vp) 
(p VP) 


rezultă : 

Regulile substituţiei şi ale detaşării sunt reguli de bază ale calculului propoziţional. 
Ele nu au caracter formal. 
Există şi multe alte operaţii asupra inferenţelor. Aşa este legea compoziției : 


(65) (>40): (P>r))>(P> (4:7) 

cu alte cuvinte, dacă din aceleaşi premise rezultă concluzii diferite, atunci rezultă şi 
conjuncţia concluziilor. Astfel, din două inferenţe, se alcătuieşte o a treia. Din Dacă 
barometrul urcă, se face timp frumos şi din Dacă barometrul urcă, plecăm în excursie, 
rezultă: Dacă barometrul urcă, se face timp frumos şi plecăm în excursie. 


* 


Am prezentat doar o mică parte dintre legile logicii propoziţionale. Acestea sunt 
mult mai numeroase, dar pe măsură ce ele se complică, ele pierd caracterul intuitiv. 
Noi am prezentat legile logice cele mai importante, al căror conţinut poate fi expus şi 
intuit, şi care posedă o valoare intrinsecă în calitate de legi logice. Se observă, în 
concluzie, că logica modernă a adus o contribuţie foarte importantă, lărgind mult 
sfera legilor logice. 


Note 


1. La această deosebire s-au adăugat şi alte distincţii, implicând o terminologie variabilă după autori 
şi greu de stăpânit. 

2. H.M. Scheffer, într-o recenzie asupra ediţiei secunde a vol. I din Whitehead si “Russell, Principia 
Mathematica, publicată în „Isis”, VIII (1926), p. 226. 

3. B. Russell a utilizat acest termen în Principia Mathematica, Cambridge University Press, 2010-1913, şi 
l-a explicat în Introduction to Mathematical Philosophy, London, 1918, cap. 15. 

4.  W.v.O. Quine, Mathematical Logic, New York, 1940, 2nd ed., Cambridge, Mass., 1951, p. 32. 
Vezi şi Elementary Logic, Boston, 1941, şi Methods of Logic, New York, 1950. 

5. Filosoful american Ch.W. Morris a pus bazele semioticii ca ştiinţă specială, în lucrările Founda- 
tions of the Theory of Signs, Chicago, 1938, şi Signs, Language, and Behavior, Chicago, 1946. 

6. Aristotel, Analitica primă, tr. rom. M. Florian, Editura Ştiinţifică, Bucureşti, 1958 (Organon 11), 
I, 1, 24a. 

7. H.N. Lee, Symbolic Logic, An Introductory Textbook for Non-Mathematicians, Routledge & 
Kegan Paul, London, 1962, p. 28. H.N. Lee face şi alte interesante distincţii între propoziţie, 
judecată, enunţ etc. 

8. Logica predicatelor are caractere derivate în sensul că atunci când este expusă axiomatic, ea are la 
bază legile logicii propoziţionale. 

9. P. Gochet în Esquisse d'une théorie nominaliste de la proposition. Essais sur la philosophie de la 
logique, Paris, Colin, 1972, p. 18, a alcătuit un inventar al definiţiilor propoziției, elaborate din 
perspectivele necesare unui studiu complet, un tabel care ne poate servi ca punct de plecare în 
investigația de faţă. Tabelul însumează punctele de vedere ale logicii, ontologiei, psihologiei şi 
teoriei semnificației. Considerăm că definiţia dată de Petre Botezatu - propoziţia este modelul 
logic al relaţiei ca relaţie - acoperă toate ipostazele determinate de Gochet, cu condiţia să fi fost 
definiţi în prealabil termenii de „model logic” şi „relaţie”. 

10. Vezi N.I. Kondakov, Wörterbuch der Logik, tr. germ., VEB Bibliographisches Institut, Leipzig, 
1978, la termenii „Urteil” şi „Aussage”. 

11. Titu Maiorescu, Logica, ed. a 4-a, Socec, Bucureşti, 1894, p. 41. 

12. Vezi M.R. Cohen & E. Nagel, An Introduction to Logic and Scientific Method, Harcourt Brace & 
Comp., 1934, XVIII, § 5: The logic of Fictions; vezi şi G. Bachelard, La formation de l'esprit 
scientifique, Paris, J. Vrin, 1938, passim. 

13. P. Gochet, op. cit., p. 18. 

Aristotel, Categoriile, tr. rom. M. Florian, Editura Ştiinţifică, Bucureşti, 1957 (Organon I), 4, 2a. 
Alfred Tarski, Der Wahrheitsbergriff in den formalisierten Sprachen, „Studia Philosophica...”, 1, 
1935, p. 8. Studiul a fost retipărit în Logic, Semantics, Metamathematics, Oxford, 1956. 
Aristotel, Metafizica, tr. rom. Şt. Bezdechi, Editura Academiei, Bucureşti, 1965, IX, 10, 1951 b. 
Aceeaşi idee a fost exprimată de medievali prin relaţia de adecvare : adaequatio rei et intellectus, . 
care însă trebuie înţeleasă ca adaequatio intellectus cum re (conformitatea gândirii cu lucrurile) şi 
nu invers ca adaequatio rei cum intellectus (conformitatea lucrurilor cu intelectul). 

P. Foulquie & R. Sain-Jean, Dictionnaire de la langue philosophique, P.U.F., Paris, 1969, 
pp. 559-560. 

Praxiologia materialist-dialectică reinterpretează unele din afirmaţiile pragmatiste, plecând de la 
binecunoscuta afirmaţie a lui Marx că teza adevărului obiectv se constituie într-o problemă 
practică, în sensul că realitatea şi forţa ideilor se experimentează în activitatea practică. Într-ade- 
văr, valoarea unei idei nu poate fi evaluată integral decât după ce a fost utilizată în construcţia 
unor teorii sau practici care se dovedesc a fi nu numai viabile, ci şi fertile. Conceptul de practică 
se cere înţeles ca practică social-istorică, dată fiind complexitatea conţinutului său, şi extins la 
practica ştiinţifică. Afară de aceasta, practica nu se poate institui într-un criteriu propriu-zis al 
adevărului, ci reprezintă fundamentul adevărului, din care se desprind diferitele criterii (corespon- 
denţă, coerenţă etc.). Pentru amănunte vezi Teodor Dima, Criteriologia adevărului, în vol. Adevă- 
ruri despre adevăr, Editura Junimea, laşi, 1981, pp. 109-120. 

A.A. Sinovyew (A.A Zinoviev), Komplexe Logik, Berlin, 1970, pp. 77-79. 

Pentru amănunte recomandăm: Th.S. Kuhn, Structura revoluțiilor ştiinţifice, tr. rom., Editura 
Ştiinţifică şi Enciclopedică, Bucureşti, 1976; idem, Tensiunea esenţială, tr. rom., Editura 
Ştiinţifică şi Enciclopedică, Bucureşti, 1982; G. Bachelard, La formation de l'esprit scientifique, 
Paris, J. Vrin, 1938. 

B. Bussell, /ntroduction to Mathematical Philosophy, London, New York, 1930, pp. 25-26, în ed. 
franceză, p. 39. 

Vezi P. Botezatu, „Conceptele semantice”, în Semiotică şi negație, laşi, 1973, pp. 153-163. 
Versiunea modernă a acestui paradox este paradoxul adevărului, pe care Lukasiewicz l-a formulat 
astfel (vezi W. Stegmiiller, Der Phănomenalismus und seine Schwierigkeiten - Sprache und Logik, 
Wissenschaftliche Buchgeselischaft Darmstadt, 1969, p. 26): la pagina 107, rândul 3, într-o 
carte, se află propoziţia următoare şi numai ea: „Propoziția care este tipărită în această carte la 
pagina 107, rândul 3, nu este adevărată.” Se poate simboliza această propoziţie prin „p” (care este 
abrevierea şi nu numele propoziției). Urmează că: 

(i) „p” este adevărată dacă şi numai dacă propoziţia care se află tipărită în această carte la pagina 
107 rândul 3 nu este adevărată. Am stabilit că: 

(ii) „p” este identic cu propoziţia care este tipărită în această carte la pagina 107, rândul 3. 
Operând acum în enunţul (i) substituţia autorizată de (ii), obţinem: 

(iii) „p” este adevărat dacă şi numai dacă „p” nu este adevărat (ceea ce este paradoxal). 

La noi, Anton Dumitriu a acordat o atenţie deosebită problemelor paradoxelor, în lucrarea : 
Soluţia paradoxelor logico-matematice, Editura Ştiinţifică, Bucureşti, 1966. 

Diferenţierea nivelurilor de limbaj este un procedeu analog diferenţierii tipurilor logice, care a 
fost propusă de Whitehead-Russell pentru evitarea paradoxurilor logice din teoria mulțimilor. 
După cum acolo ni se cerea să deosebim clar stratul indivizilor de stratul mulțimilor de indivizi, 
pe acesta de stratul mulțimilor de mulţimi ş.a.m.d., aici ni se pretinde să deosebim limbajul obiect 
de metalimbaj, metalimbajul de metametalimbaj ş.a.m.d. Acolo sunt straturi de obiecte din ce în 
ce mai complexe, aici sunt straturi de expresii tot mai îndepărtate de origine. Se dovedeşte că 
exigenţa ordinii şi a ordonării logice este de mare însemnătate pentru folosirea corectă a limbajului. 
Se poate spune că ordinea gramaticală a limbajului se continuă cu ordinea logică a acestuia, care 
corespunde unor exigenţe de precizie şi exactitate superioare. 

Tabelul relaţiilor interpropoziţionale analizat mai sus nu este complet, aşa cum crede Florea 
Ţuţugan, în Silogistica judecăților de predicaţie, Bucureşti, 1957, p. 22. Sunt cuprinse principalele 
relaţii dintre propoziţii, dar nu sunt înregistrate toate relaţiile posibile. Indeterminarea nu consti- 
tuie de fapt a treia valoare logică, ci concentrează în mod artificial într-o singură poziţie două 
situaţii diferite (A sau F), pe care se recomandă să le distingem. Afară de aceasta, ea poate afecta 
şi prima propoziţie (p), nu numai cea de-a doua (q). Se poate astfel alcătui un tabel complet (un 
sistem) al relaţiilor interpropoziţionale. 

De altfel, aşa cum s-a arătat, echivalenţa nu este altceva decât implicaţia reciprocă, încât se poate 
spune că inferenţele au la bază implicaţii. 

28. 


37. 


38. 


Să notăm şi precizarea lui Josph Dopp că a afirma o propoziție care are forma unei implicații nu 
înseamnă a formula un raționament. A formula un raționament înseamnă a afirma că o propoziție 
care se prezintă sub formă de implicaţie este o funcție validă (adică o lege logică) în care toate 
propozițiile sunt adevărate (vezi J. Dopp, Notions de logique formelle, Louvain, Paris, 1965, p. 57). 
Vezi ibidem, pp. 11-12. 

Deşi se referă la silogism, cele arătate sunt valabile pentru orice raționament. 

Aristotel, Analitica primă, 1, 1, 24 b 18. 

Sextus Empiricus, în Schițe pyrrhoniene, Il, 146, dă următorul exemplu de argument neconcludent 
din cauza inconsistenței, a lipsei de coerență logică: „Dacă e ziuă, este lumină. Dar, de fapt, se 
vinde grâu în piaţă. Deci Dion se plimbă.” (Vezi Sextus Empiricus, Opere filosofice, vol.I], tr. 
rom. Aram M. Frenkian, Editura Academiei, Bucureşti, 1965). 

Ibidem, Il, 157-158. 

Vezi Emil I. Pop, Cunoştinţe de geologie pe înţelesul tuturor, Bucureşti, 1961. 

În loc de simbolurile A şi F se folosesc şi simbolurile 7 şi 0. 

Aici este cazul să introducem noţiunea de „spaţiu de joc” propusă de Carnap pe baza sugestiei lui 
Wittgenstein, pentru a explica derivarea unei propoziţii din alte propoziţii. Spaţiul de joc al unei 
propoziţii este clasa evaluărilor posibile pentru care propoziţia este adevărată şi este reprezentat 
prin acele linii ale tabelei de adevăr care sunt însemnate cu A (adevărat). Dimpotrivă, conținutul 
unei propoziţii este clasa evaluărilor posibile pentru care propoziţia este falsă fiind reprezentat 
prin liniile tabelei de adevăr notate cu F (fals). În logică, o propoziţie spune cu atât mai mult cu 
cât spaţiul său de joc este mai mic sau, ceea ce revine la aceeaşi idee, cu cât conţinutul său este 
mai mare. Cu alte cuvinte: cu cât o propoziţie logică este adevărată în mai multe cazuri, cu atât 
ea spune mai puţin asupra realităţii. Astfel, propoziţia „p V q” spune mai puţin decât propoziţia 
„P * q”, deoarece matricea primei propoziţii conţine trei „A”, pe când matricea ultimei numai un 
„A”. La limită, dacă propoziţia ocupă spaţiul total de joc, cum este cazul tautologiilor, ea nu mai 
exclude nici o posibilitate şi, prin urmare, nu mai spune nimic asupra realităţii. Definind acum 
deducţia, putem spune că ea se caracterizează prin aceea că spaţiul de joc al propoziției antecedente 
este mai mic sau cel mult egal cu spaţiul de joc al propoziției secvente. De exemplu, „p V q” 
derivă din „p * q” (vezi R. Carnap, Einführung in die symbolische Logik, $$ 5- 6, apud P. Botezatu, 
Valoarea deducției, Editura Ştiinţifică, Bucureşti, 1971, pp. 110-112). ip isa, ` 

De fapt, astăzi este stabilit că Duns Scot (1266-1308) a cunoscut aceste legi, Sau poate William 
Occam (1300-1349). ) 

Cf. I.S. Gradstein, Teorema directă şi reciprocă, Editura Tehnică, Bucureşti, 1960. 


PARTEA A III-A 


Un fragment clasic 
al logicii predicatelor 
(al judecăților de predicaţie) 


CAPITOLUL 4 


Propoziția analizată 


Am expus în linii mari sistemul logic numit logica propozițiilor, în care variabilele 
reprezintă propoziţii întregi, neanalizate. Cu ajutorul acestui sistem putem să expunem 
şi să rezolvăm toate problemele în care propoziţiile apar ca întregi neanalizaţi. 
Aceasta reprezintă treapta elementară a logicii, care stă la baza întregii logici formale. 

Acest sistem logic elementar este necesar pentru analiza oricărei gândiri ştiinţifice. 
Dar el nu constituie un fundament suficient pentru analiza gândirii ştiinţifice mai 
complexe. Să analizăm un exemplu. Să considerăm următoarea inferenţă elementară : 

Toate undele se difractă 
Toţi electronii sunt unde 
-. toţi electronii se difractă. 

Fizica atomică modernă confirmă adevărul premiselor şi adevărul concluziei. 
Bănuim că inferenţa este validă. Să încercăm s-o verificăm prin mijloacele logicii 
propoziţionale. Inferenţa are forma : 


p'er E a 

În această formă însă, nu o putem verifica prin mijloacele logicii propoziţionale. 
Dacă p, q şi r sunt propoziţii adevărate, atunci desigur implicaţia este validă. 

Dar noi nu putem deriva adevărul lui r din adevărul lui „p ` q”. 

Logica propozițională nu ne este de folos în încercarea de a verifica inferenţa de 
mai sus. Această insuficienţă a logicii propoziţionale îşi are originea în faptul că 
logica propozițională a făcut abstracţie de structura internă a propoziției, dar tocmai 
această structură joacă un rol esenţial în inferenţa de mai sus. 

Există legi logice care rezultă, nu din legăturile dintre propoziţii, ci din relaţiile 
dintre elementele propoziției. În exemplul dat mai sus avem chiar acest caz : verifica- 
rea validității inferenţei impune analiza relaţiilor, nu dintre propoziţii, ci dintre 
elementele propoziției. În acest scop trebuie să facem teoria propoziției analizate. 

Elementele propoziției se numesc termeni sau predicate. De aceea, sistemul logic, 
în care variabilele reprezintă termeni sau predicate, se numeşte logica termenilor sau 
logica predicatelor. 

Logica predicatelor are la bază logica propozițională. Dar ea înaintează mai 
departe, adaugă legi logice noi, care să poată dezvălui structura logică a propoziției, 
relaţiile dintre termeni. 

Creatorul logicii predicatelor, în forma sa clasică, a fost Aristotel. Contribuţia sa 
a fost expusă în Organon : Analitica primă şi Analitica secundă. În felul acesta, un 
accident istoric a făcut ca logica propozițională, deşi anterioară ca importanţă logică, 
să apară în timp posterior logicii predicatelor, fiind descoperită de logicienii megarici 
şi stoici. G. Frege şi Ch.S. Peirce au construit logica modernă a predicatelor. 

4.1. Structura propoziției logice 


Am analizat structura propoziției logice şi am constatat că : 
1. Propoziţiile simple (atomi) sunt, ca structură, funcții propoziționale, de forma : 


R(x, Yy, 2, ...) sau Rxyz... 


în care o variabilă de relaţie (variabila predicativă) leagă între ele mai multe variabile 
individuale. 

Deci, propoziţia în general posedă ca elemente o relaţie şi mai mulţi termeni 
aşezaţi într-o anumită ordine. Relaţiile diadice sunt cele mai obişnuite. Ele au forma : 
xRy. În acest caz, primul termen se numeşte antecedent sau referent, iar al doilea 
secvent sau relatum. Relația se mai numeşte elementul structural al propoziției, pe 
când termenii alcătuiesc elementul material. Putem numi, dacă vrem, elementul 
structural predicat şi elementul material subiect, dar în acest caz e posibil să existe 
mai multe subiecte şi în general aceste elemente nu mai coincid cu cele din analiza 
clasică a judecății. 

2. Propoziţiile compuse (molecule) sunt conexiuni de propoziţii simple, legate 
prin operatori diverşi. Cum s-a arătat, acestea sunt funcții de adevăr - deoarece 
valoarea de adevăr a propoziției compuse depinde numai de valoarea de adevăr a 
propoziţiilor simple componente. 

Cu toate că propoziţia clasică, de tipul subiect-predicat, constituie doar o varietate 
de formă propozițională, totuşi, date fiind frecvenţa ei mare şi importanţa ei deosebită, 
se impune să-i analizăm structura specială. 


4.1.1. Analiza tradițională a propoziției 


Vom prezenta acum analiza clasică a propoziției, propoziția de tipul subiect-predicat. 
Să nu uităm că aceasta nu reprezintă, cum s-a crezut mult timp, tipul general de 
propoziţie, ci un tip particular: structura monadică. Să plecăm de la câteva exemple 
de propoziţii simple formulate complet: 

Materia este în mişcare ; 

Omul este creator de unelte ; 

Silogismul este un tip de raționament clasial. 

Constatăm că toate aceste propoziţii pot fi reprezentate prin formula : 


A este B 


alcătuită din trei elemente : „A”, „B”, „este”. 

Noţiunea care reprezintă obiectul, acel ceva despre care se afirmă sau se neagă, se 
numeşte subiect logic. În exemplele de mai sus, sunt subiecte logice noţiunile: 
„materia”, „omul”, „silogismul”. 

Noţiunea care reprezintă proprietatea, acel ceva care se afirmă sau se neagă, se 
numeşte predicat logic. În exemplele de mai sus, sunt predicate logice noţiunile : „în 
mişcare”, „creator de unelte”, „tip de raționament clasial”. 

Exprimarea faptului că proprietatea aparține sau nu aparţine obiectului se face 
prin copulă (de la lat. copula = legătură). În exemplele date este copulă verbul 

„este”. Copula deţine o dublă funcţie în propoziţie : (i) leagă cei doi termeni într-o 
unitate de gândire ; (ii) asertează (afirmă sau neagă) propoziţia. 

Deci, cele trei elemente ale propoziției sunt: subiectul logic, predicatul logic şi 
copula. De aceea, formula clasică a propoziției va fi: S este P 


4.1.2. Propoziția logică şi propoziţia verbală 


Denumirile de „subiect”, „predicat” şi „copulă” au fost împrumutate din gramatică. 
Analiza logică a propoziției s-a orientat după analiza gramaticală a propoziției, 
deoarece propoziţia logică se exprimă în propoziţia verbală ; nu poate exista fără 
propoziţia verbală. Dar aceasta nu înseamnă că una se identifică cu cealaltă şi analiza 
logică cu analiza gramaticală. 

O deosebire importantă între propoziţia logică şi propoziţia verbală apare chiar în 
privinţa elementelor. Din propoziţia verbală pot fi absente unele elemente ; există 
propoziţii eliptice de subiect, de predicat sau de copulă. Din propoziția logică nu pot 
să lipsească nici unul din cele trei elemente. Limbajul este deseori eliptic: unele idei 
sunt subînțelese. Exprimarea lor nu este necesară, deoarece rezultă clar din situaţie, . 
din context. Din propoziţia logică nu poate lipsi vreunul din elemente. 

O altă deosebire dintre propoziţia logică şi propoziţia verbală izvorăşte din raportul 
dintre gândire şi limbă. Aşa cum am văzut, orice propoziţie logică se exprimă 
printr-o propoziţie verbală, dar nu orice propoziție verbală exprimă o propoziţie 
logică. Aceasta se întâmplă deoarece limba este un instrument de comunicare nu 
numai a ideilor, ci şi a altor stări psihice: emoţii, sentimente, intenţii, acţiuni etc. 
Această deosebire a fost remarcată încă de Aristotel, care a eăprimat-o astfel: 
„Totuşi, nu orice vorbire este un enunţ, ci numai aceea care este adevăr tă sau falsă. 
Astfel, o rugăminte este o vorbire, dar ea nu este nici adevărată nici fałsă.”! 

Într-adevăr, pentru a fi o propoziţie logică, propoziția verbală trebuie să exprime 
ceva care poate fi adevărat sau fals. Întrebarea, rugămintea, ordinul nu pot fi 
adevărate ori false şi deci nu constituie propoziţii logice. Dar logica modernă studiază 
şi aceste forme, constituindu-se logici speciale: deontica (logica imperativelor), 
erotetica (logica întrebărilor). În principiu însă, numai propozițiile enunţiative exprimă 
propoziţii logice. 

Cu toate acestea, trebuie să fim atenţi la înţelesul propoziției, nu la forma ei. 
Astfel, după înţelesul lor, interogativele şi exclamativele retorice sunt propoziţii 
logice?. De aceea, pentru a decide dacă o propoziţie verbală exprimă sau nu o 
propoziţie logică, vom cerceta dacă ea este un enunţ care să fie adevărat sau fals. 

O altă deosebire dintre propoziţia logică şi propoziţia verbală apare în privinţa 
structurii lor. În timp ce structura gramaticală şi fonetică a limbii variază de la o 
limbă la alta, structura logică a gândirii este aceeaşi la toate popoarele. Este firesc 
atunci să constatăm unele diferențe structurale. Am prezentat mai sus una din acestea: 
propoziţia verbală poate fi eliptică de subiect, predicat sau copulă, pe când din 
propoziţia logică nici unul dintre aceste trei elemente nu poate lipsi. Adăugăm că în 
propoziţia verbală apar şi alte părţi, atributul şi complementul, care, în propoziţia 
logică, fac parte din subiectul şi predicatul logic. De aici rezultă că: 

Elementele propoziției verbale nu coincid totdeauna cu elementele propoziției 
logice. În propoziţia simplă enunţiativă : „timpul este real”, subiectul, predicatul şi 
copula sunt aceleaşi şi din punct de vedere gramatical şi logic. În propoziţiile 

dezvoltate şi în exprimarea indirectă, elementele pot să nu corespundă. În propoziţia 
„în lună există cratere”, subiectul gramatical este „cratere”, iar „în lună” este 
complement circumstanţial de loc. Din punct de vedere logic, această propoziţie 
poate fi interpretată în două moduri, după obiectul la care ne referim (cum rezultă din 
context şi după accentul logic). Dacă ne referim la obiectul lună, ale cărui proprietăţi 


le descriem, atunci subiectul logic este „luna” : 
Luna posedă cratere ; 

dacă ne referim la obiectul cratere, atunci acesta este subiectul logic : 
Cratere există în lună. 


Aceeaşi idee poate fi exprimată în limbă în propoziţii felurite. Subiectul logic va fi 
întotdeauna obiectul propoziției, lucrul la care ne referim, pe când subiectul grama- 
tical poate să fie altul de la o exprimare la alta. 

Se constată de aici că analiza logică se deosebeşte de analiza gramaticală. Este 
firesc să fie aşa. Analiza logică se referă la noţiuni care exprimă obiecte, proprietăţile 
şi relaţiile lor, pe când analiza gramaticală se referă la raporturile dintre cuvinte. 


4.2. Clasificarea propozițiilor 


4.2.1. Clasificarea tradiţională a judecăților 


Este foarte important să dispunem de o clasificare perfectă a propoziţiilor, deoarece 
inferenţele depind de felurile propoziţiilor. 

În logica clasică, s-a încetățenit un sistem de clasificare a judecăților - nu a 
propoziţiilor - care îşi are obârşia în Organon şi a fost definitivat de către Imm. 
Kant?. S-a ajuns astfel la un sistem tradiţional, existent în toate manualele clasice, 
care cuprinde patru clasificări ale judecăților, după patru criterii : 

1. Calitate: afirmative, negative, indefinite. 

2. Cantitate : universale, particulare, singulare. 

3. Relaţie : categorice, ipotetice, disjunctive. 

4. Modalitate : asertorice, problematice, apodictice. 

Acest sistem poate să ne seducă prin simetria şi perfecțiunea lui formale. În 
realitate, lucrurile stau altfel. Logicienii moderni au arătat că aceste diviziuni sunt 
depăşite. Tabelul este şi inexact şi incomplet. Cu toate acestea, este bine să cunoaştem 
clasificările tradiţionale, fiindcă, pe de o parte, ele continuă să circule, iar, pe de altă 
parte, resturi din aceste clasificări au trecut în clasificarea modernă. Nu am putea 
înţelege bine clasificarea modernă, dacă nu am cunoaşte în prealabil clasificarea 
tradiţională şi defectele ei. 


4.2.1.1. Clasificarea judecăților după calitate 


Copula reflectă apartenenţa sau neapartenenţa însuşirii la obiect. Funcțiunea copulei 
este deci să unească sau să separe predicatul de subiect: A este B sau A nu este B. 
După funcțiunea copulei, judecata este deci de două feluri: judecata afirmativă şi 
judecata negativă. 

Această diviziune a judecăților datează de la Aristotel. El defineşte clar: „O 
afirmaţie este enunţarea că ceva aparţine la altceva, o negaţie este enunţarea că ceva 
nu aparţine la altceva. ”* 

Judecata afirmativă arată că obiectul posedă însuşirea ; judecata negativă arată că 
obiectul nu posedă însuşirea : 

Creta este albă - Cărămida nu este albă 
Zăpada este albă - Cărbunele nu este alb. 

Proprietatea judecății de a fi afirmativă sau negativă se numeşte calitatea judecății. 
Tot Aristotel a analizat raportul dintre afirmaţie şi negație, spunând că afirmaţia şi 
negația stau în raport de opoziție contradictorie. Nu există intermediar între afirmaţie 
şi negaţie, raportul lor fiind reglementat concomitent de principiul contradicţiei şi cel 
al terţului exclus. 

Totuşi, în clasificarea tradiţională a judecăților, la aceeaşi rubrică a calităţii 
judecății, apare o a treia specie: judecata indefinită (infinită, limitativă). Aceasta 
este judecata afirmativă cu predicat negativ : A este non-B: 

Spaţiul este non-finit 
Pământul este non-fix. 

Am văzut că între afirmaţie şi negaţie nu poate exista al treilea termen. Judecata 
indefinită este după forma ei afirmativă. Predicatul negativ face însă ca ea să fie mai 
puţin determinată. 


4.2.1.2. Clasificarea judecăților după cantitate 


Clasificarea judecăților după criteriul calităţii avea în vedere funcțiunea copulei în 
judecată, care poate fi de două feluri. Copula poate să unească sau să separe 
predicatul de subiect şi astfel se nasc judecăţile afirmative şi negative. 

Trecem acum la clasificarea judecăților după felul subiectului. Aristotel arată mai 
întâi că subiectul judecății poate fi de două feluri: „Unele lucruri sunt universale, 
altele individuale. Prin termenul «universal», înţeleg ceea ce, prin natyra sa, este 
enunțat despre multe subiecte ; prin «individual”, ceea ce nu este enunțat despre mai 
multe subiecte. Astfel om este universal, Callias, individual. Propoziţiile noastre 
enunţă în mod necesar că ceva aparţine sau nu aparţine, fie unui subiect universal, fie 
unuia individual. ”$ 

Prin aceasta, judecata singulară, aceea care are ca subiect un lucru individual, 
este diferențiată de judecăţile care au ca subiect un universal. Pe acestea, Aristotel le 
divide după cum urmează : „Premisa este un enunţ care afirmă ori neagă ceva despre 
ceva. Ea este sau universală, sau particulară, sau nedefinită. O numesc universală, 
când ceva aparţine tuturor sau nu aparţine nici unuia, particulară, când aparţine sau 
nu aparţine unora, sau când nu aparţine tuturor; nedefinită, când ceva aparţine sau 
nu aparţine fără adaosul că este universal sau particular ...”7 

În toate aceste judecăţi, subiectul este un „universal”, adică o clasă de obiecte. 
Diferenţele provin din raportul dintre predicat şi subiect. În judecata universală, 
subiectul, adică clasa de obiecte, este luat în întregime. În judecata particulară, clasa 
de obiecte este considerată numai într-o parte nedeterminată a ei; în judecata 
nedefinită, nu se precizează cantitatea subiectului. De exemplu : 

Judecata universală: Toți A sunt B 
Toţi oamenii sunt buni ; 
Judecata particulară: Unii A sunt B 
Unii oameni sunt buni ; 
Judecata nedefinită: A este B 
Omul este bun. 

Este adevărat că noi folosim în limbajul obişnuit judecăţi nedefinite. Dar după 
înţelesul ei, înţeles care rezultă totdeauna din context, judecata nedefinită este sau 
universală sau particulară. Prin urmare, nu este cazul să-i păstrăm un loc deosebit în 
această clasificare. După cantitatea subiectului, judecăţile sunt universale sau particu- 
lare. Adăugăm acestora judecata singulară, pe care şi Aristotel o diferenţia de cele de 
mai sus, fiind o judecată despre un obiect singular, ca în exemplul: Aristotel a fost 
elevul lui Platon. 

Există unele deosebiri de păreri cu privire la natura logică a judecății singulare. 
De obicei, judecata singulară este asimilată în logica formală cu judecata universală, 
invocându-se motivul că subiectul judecății singulare este luat în întregime (vezi 
distribuţia termenilor în judecată). 

Judecata particulară necesită unele precizări. Ea reprezintă treapta intermediară 
a generalizării. Subiectul reprezintă o clasă de obiecte, iar predicatul reprezintă şi el 
o însuşire generală. Dar însuşirea este atribuită numai unei părţi a clasei de obiecte, 
şi anume unei părţi care nu este precis determinată: Unii S sunt P. 

Utilitatea judecății particulare poate fi apreciată din următorul exemplu, împru- 
mutat din istoria astronomiei. Timp de mii de ani, până la Kepler, s-a crezut că 
planetele au orbite circulare, Kepler a demonstrat cel dintâi că orbita planetei Marte 
este o elipsă, apoi a demonstrat acelaşi lucru şi pentru celelalte planete. Mersul 
demonstraţiei a fost următorul : 

Planeta Marte are orbită eliptică ; 
Unele planete au orbită eliptică ; 
Toate planetele au orbită eliptică. 

Se observă care a fost, în acest caz, rolul judecății particulare. Ea a pregătit 
judecata universală, a constituit o treaptă pentru cucerirea judecății universale. 

Dar nu este totdeauna aşa. Să cercetăm un alt exemplu: 

Fierul se dilată prin încălzire ; 
Multe corpuri (solide, lichide, gaze) se dilată prin încălzire. 

În acest caz, nu mai ajungem la judecata universală: Toate corpurile se dilată 
prin încălzire. Practica ne arată că unele corpuri (cauciucul, argila, apa între 0*şi 
4°C) se contractă prin încălzire. Constatăm că în această împrejurare judecata 
particulară: Unele corpuri se contractă prin încălzire ne-a oprit să ajungem la 
judecata universală : Toate corpurile se dilată prin încălzire. 

Rezultă din această analiză că judecata particulară deţine un dublu rol în procesul 
cunoaşterii: ea poate pregăti sau poate infirma o judecată universală. 

Înainte de acest moment, judecata particulară este nehotărâtă : nu se ştie încă 
dacă numai unele corpuri se dilată sau toate corpurile; nu se ştie încă dacă într-o 
anume regiune numai unele drumuri sau toate drumurile sunt impracticabile. 

După cercetări, judecata particulară sau devine judecată universală sau rămâne 
judecată particulară hotărâtă. De exemplu : 

Numai unele corpuri se dilată prin încălzire, 
în care formă, vocabula „numai” deseori se subînţelege. 

Judecata particulară hotărâtă este încă susceptibilă de precizare, cu ajutorul 
expresiilor : „mulți”, „puţini ”, „aproape toţi”, „majoritatea”, „câțiva” etc., mergându-se 
chiar până la indicarea numărului, de exemplu: 

Majoritatea corpurilor se dilată prin încălzire ; 
Câteva corpuri se contractă prin încălzire ; 
Cinci poeţi au publicat în acest număr din „România literară”. 

4.2.1.3. Clasificarea combinată după calitate şi cantitate 


Am examinat până acum două clasificări ale judecăților: după calitate şi după 
cantitate. Când vom analiza silogismul, vom observa că cele două clasificări au 
importanţă egală: silogismul este înrâurit şi de calitatea şi de cantitatea judecăților. 
Ori de câte ori două criterii de clasificare se bucură de o egală valoare, se alcătuieşte 
o dublă clasificare. Aşa s-a născut clasificarea judecăților după criteriul combinat al 
cantităţii şi calităţii. Această clasificare cuprinde patru tipuri de judecăţi, simbolizate 
prin cele patru vocale: A, E, I, O. 


Judecata universal-afirmativă : Toţi S sunt P - SaP - A 
Judecata universal-negativă : Nici un S nu este P- SeP- E 
Judecata particular-afirmativă : Unii S sunt P - SiP - I 
Judecata particular-negativă : Unii S nu sunt P - SoP - O 


Simbolurile A, E, I, O reprezintă vocalele caracteristice ale adjectivelor corespun- 
zătoare din limba greacă: pâs (toţi), tis (unii), oudeîs sau ouden (nici unul), ou pâs 
(nu toţi). Semnificaţia lor poate fi uşor reţinută, deoarece ele alcătuiesc primele două 
vocale din cuvintele latine : 

affirmo 
nego 

Vom analiza acum structura celor patru tipuri de judecăţi (A, E, 7, O) din punctul 
de vedere al raportului dintre sfera subiectului şi sfera predicatului, considerate ca 
mulţimi de obiecte şi reprezentate prin cercuri (diagrame Euler). fica! raporturile 
dintre noţiuni) A 

În logica tradiţională se considerau doar cinci raporturi între noțiuni. Există deci 
patru forme propoziţionale şi cinci diagrame Euler, ceea ce înseamnă că între ele nu 
poate fi o corespondenţă biunivocă. În mod obişnuit, unei forme propoziţionale îi 
corespund mai multe diagrame posibile — afară de propoziţia E. Să le determinăm. 

Pentru uşurinţă, numerotăm raporturile : identitate (1), subordonare (2), supra- 
ordonare (3), încrucişare (4), excluziune (5). 

Propoziția universal-afirmativă : Toţi S sunt P - SaP - este reprezentată de (1) 
sau (2); exclude (3), (4) şi (5). Cazul obişnuit: S subordonat lui P: 


Propoziția universal-negativă : Nici un S nu este P - SeP - este reprezentată de 
(5); exclude (1), (2), (3), (4). Deci S şi P sunt exclusive: 

Propoziția particular-afirmativă : Unii S sunt P - SiP - este reprezentată de (1), 
(2), (3) şi (4); exclude (5). Cazul obişnuit: S încrucişat cu P: i 


D 


Propoziția particular-negativă : Unii S nu sunt P - SoP - este reprezentată de (3), 
(4) şi (5); exclude (1) şi (2). Cazul obişnuit: S încrucişat cu P: 


4.2.1.4. Distribuția termenilor în judecată 


Un termen se zice distribuit atunci când în propoziție este luat în întregimea sferei 
lui ; altfel este nedistribuit. 

Să analizăm distribuția termenilor în cele patru feluri de propoziții. 

Distribuția subiectului apare clar în propoziție, fiind indicată chiar de cantitatea 
propoziției. Prin cantitatea propoziției se înțelege chiar distribuirea subiectului. De 
aici decurge prima regulă a distribuirii referitoare la subiect : subiectul este distribuit 
în propozițiile universale şi nedistribuit în propozițiile particulare. 

În ceea ce priveşte distribuția predicatului, aceasta nu este indicată explicit în 
propoziţie. Dar din analiza raporturilor de sferă dintre S şi P reies următoarele : (i) în 
propoziţiile afirmative, A şi /, predicatul este nedistribuit, adică nu este luat în 
totalitatea sferei sale ; (ii) în propoziţiile negative, E şi O, constatăm că predicatul 
este distribuit, adică este luat în totalitatea sferei sale. 

Putem formula acum a doua regulă a distribuţiei, referitoare la predicat : Predica- 
tul este distribuit în propozițiile negative şi nedistribuit în propoziţiile afirmative. 

Legile distribuţiei termenilor îşi găsesc o importantă aplicare în teoria silogismului 
şi a conversiunii propoziţiilor. 

Deoarece, după cum s-a văzut, distribuţia predicatului nu apare explicit în 
propoziţie, s-a propus, de către logicianul scoţian, de inspiraţie kantiană, W. Hamilton 
(1788-1856), să se indice în propoziţie şi cantitatea predicatului. De pildă, în loc 
de: 

Toţi S sunt P 
să se spună, după caz: 
Toţi S sunt unii P 
sau 
Toţi S sunt toţi P. 


Cuantificarea predicatului nu s-a impus în logică, unde apare ca o complicaţie 
inutilă. Ea prezintă oarecare folos în teoria conversiunii judecăţiloră. 

4.2.1.5. Clasificarea judecăților după relaţie 


În afară de cele trei elemente ale judecății (subiectul, predicatul şi copula), în orice 
judecată este cuprinsă şi o anumită relaţie între subiect şi predicat. Copula uneşte 
predicatul logic cu subiectul logic, dar nu ne arată în ce fel se face această reunire. 
Unirea predicatului cu subiectul se poate opera în mai multe feluri. 

Se numeşte relație a judecății modul particular în care se operează, în judecată, 
unirea (sau separaţia) predicatului cu subiectul. 

Clasificarea judecăților după relaţie, în forma ei clasică - care derivă din sistemul 
lui Kant - cuprinde trei feluri de judecăţi: 

Judecata categorică - S este P - în care predicatul este afirmat fără condiţie ; 

Judecata ipotetică - dacă A, atunci B - în care predicatul este afirmat cu condiție ; 

Judecata disjunctivă — A este B sau C - în care mai multe predicate sunt afirmate 

într-o condiționare reciprocă. 

Judecata ipotetică şi judecata disjunctivă se deosebesc de judecata categorică nu 
numai prin apariţia unei condiţionări a predicatului, ele sunt totodată judecăți 
compuse, adică alcătuite din mai multe propoziții simple, şi în acest sens au fost 
analizate în cadrul capitolului dedicat logicii propoziţiilor. Analizându-le acum în 
cadrul logici predicatelor, caracterul lor compus apare în formele lor dezvoltate : 

Dacă A este B, atunci A este C; 

A este B sau A este C, 
precum şi în formulările din logica propoziţiilor, aşa cum spuneam : 

Propoziția ipotetică: p > q EN 

Propoziția disjunctivă : p V q i l 
de unde se vede că ele sunt combinaţii de propoziţii şi nu propoziţii simple, cum apar 
în logica tradiţională. 

Clasificarea judecăților după criteriul relaţiei, în forma ei tradiţională, este cea 
mai puţin satisfăcătoare din tabloul clasic. Este o clasificare imperfectă, deoarece nu 
cuprinde toate felurile de judecăţi de relaţie. Adoptând criteriul condiționării relaţiei, 
în loc de acela al felului relației, această clasificare a fost condamnată de la început să 
nu poată cuprinde toate speciile de judecăţi şi să nu le poată caracteriza satisfăcător. 

Totuşi, această clasificare are meritul de a fi atras atenţia asupra a două specii de 
judecăţi - judecata ipotetică şi judecata disjunctivă - care sunt cu totul deosebite şi au 
o mare importanţă în logică. Pentru scopurile acestei versiuni de logică, pe care o 
prezentăm, ne limităm şi noi la analiza acestor două feluri de judecăţi de relaţie. 


* 


Judecata ipotetică este definită prin opoziție cu judecata categorică. Dacă predica- 
tul este afirmat fără condiție, judecata este categorică: S este P - Logica este o 
ştiinţă. Dacă predicatul este afirmat sub condiție, judecata este ipotetică: Dacă A 
este B, atunci S este P - Dacă logica formulează legi, atunci ea este o ştiinţă. 

În logica clasică există o divergență de opinii în ceea ce priveşte natura judecății 
ipotetice. Unii logicieni (Wolff, Hamilton) consideră judecata ipotetică drept o jude- 
cată obişnuită de predicație însoțită de o condiție, o afirmare sau negare condiționată 
a ceva despre ceva: A este B, dacă P este Q. Alţi logicieni (Sigwart, Erdmann, 
Drobisch, Mill) scot în relief natura particulară a judecății ipotetice, considerând-o 

drept judecată de relaţie. Judecata ipotetică exprimă anume relația de dependență 
dintre lucruri, arată că ceva depinde de ceva, că ceva urmează după ceva. Când spun: 
Dacă A este B, atunci C este D, nu afirm nici că A este B, nici că C este D, ci afirm 
existența unei legături necesare între cele două propoziţii, faptul că ultima (conse- 
cința) decurge din prima (condiția). 

Deoarece şi noi împărtăşim acest punct de vedere, urmează că funcţia cea mai 
importantă a judecății ipotetice este aceea de a exprima relațiile de dependenţă 
(cauzalitate, finalitate etc.). Relaţia de dependenţă există între condiţie şi consecinţă 
şi este guvernată de principiul rațiunii suficiente. Pentru ca dependenţa să existe, 
trebuie să fie o condiție suficientă pentru determinarea consecinţei. Altfel nu putem 
spune că s-a stabilit o relaţie de dependenţă. Dar condiţia poate fi mai mult decât 
suficientă, ea poate fi şi necesară pentru determinarea consecinţei. Va trebui deci să 
distingem între condiționarea suficientă şi condiționarea necesară şi suficientă. 
Condiţia necesară se remarcă prin aceea că ea este indispensabilă în toate cazurile 
pentru determinarea consecinţei, pe când condiţia suficientă, dar nu necesară poate fi 
înlocuită. Condiţia necesară şi suficientă este deci unică, pe când condiţia numai 
suficientă este multiplă. Astfel, în judecata ipotetică : 

Dacă este ziuă, este lumină 
condiţia (dacă este ziuă) este suficientă pentru producerea consecinţei (este lumină) 
dar nu este necesară, deoarece lumina poate proveni şi din surse artificiale. Altfel 
stau lucrurile în judecata : 

Dacă se poate duce o singură paralelă la o dreaptă, atunci suma unghiurilor 

triunghiului este egală cu 180*, 
unde condiția este şi necesară, fiindcă numai cu ajutorul postulatului paralelelor s-a 
putut demonstra teorema privitoare la suma unghiurilor triunghiului. 

Când judecata ipotetică exprimă, ca în exemplul de mai sus, un raport de 
condiţionare suficientă şi necesară, este o judecată ipotetică exclusivă. Ea se expri- 
mă prin cuvintele: „numai dacă...” sau „numai atunci...”, care arată unicitatea 
condiției. 

Atunci când exprimă un raport de condiționare numai suficientă, judecata este 
ipotetică neexclusivă, obişnuită. Deosebirea dintre judecata ipotetică exclusivă şi cea 
neexclusivă are importanţă pentru teoria inferențelor ipotetice. 

Judecata ipotetică deţine un rol important în gândire, ceea ce se explică prin 
proprietăţile ei deosebite. Am văzut că judecata ipotetică poate exprima relaţiile de 
dependenţă, deci legile şi teoremele. De asemenea, ea poate exprima ipotezele, 
presupunerile care se fac în ştiinţă şi în practică pentru a avansa cercetările. 

Pe de altă parte, judecata ipotetică se bucură de proprietatea că validitatea ei nu 
depinde de existenţa reală a conţinutului condiţiei şi consecinţei. Judecata ipotetică 
este valabilă dacă există relaţia de dependenţă dintre condiţie şi consecinţă, indiferent 
dacă obiectele respective există sau nu în realitate. Astfel, judecata ipotetică: 

Dacă un virus cauzează cancerul, se va putea crea un vaccin 
este valabilă, deşi nu ştim încă dacă această maladie este de natură virotică. Oricare 
ar fi rezultatul final al cercetărilor, judecata rămâne valabilă, fiindcă nu se afirmă că 
maladia cancerului este virotică, ci numai că, în acest caz, va putea beneficia de un 
tratament cu vaccin. 

Alteori, judecata ipotetică se referă la ceva posibil în viitor, ca în exemplul : 

Concertul va avea loc, dacă repetiţia finală va fi bine apreciată de dirijor. 

Se pot face chiar presupuneri contrare realităţii : 

a) presupunând ca existent ceva care nu există, cu scopul de a demonstra falsitatea 
ideii prin reducere la absurd, ca în exemplul : 

„Dacă toate moleculele (aerului) s-ar mişca în aceeaşi direcţie, ele ar da naştere 

unui vânt care ar sufla cu o viteză de 17 mile pe minut.” (J.C. Maxwell); 


b) pentru a dezvolta consecinţe noi, ca în geometriile neeuclidiene : 
Dacă într-un punct exterior unei drepte se pot duce mai multe paralele, atunci 
suma unghiurilor triunghiului este mai mare decât 180° ; 


c) presupunând ca inexistent ceva care există pentru a demonstra indirect adevărul 
unei idei: 

Dacă Pământul ar înceta să-şi exercite forța de atracţie asupra apelor sale, apele 

mărilor s-ar ridica şi s-ar scurge spre Lună?. 

Prin aceste proprietăţi, judecata ipotetică constituie o formă suplă a gândirii, cu 
ajutorul căreia se fac mari progrese. 

Observaţie. Judecata ipotetică nu este introdusă totdeauna prin expresia „dacă..., 
atunci”, ci şi prin alte expresii echivalente: „în caz că...”, „în ipoteza că...”, 
„când”, „de”, „să”, sau prin simplă juxtapunere : 

Ai carte, ai parte; 
Cine nu munceşte, nu mănâncă. 

Pe de altă parte, nu orice propoziţie introdusă prin „dacă..., atunci” constituie o 
judecată ipotetică. Conjuncţia „dacă” serveşte şi la introducerea unor propoziţii 
concesive, optative, interogative indirecte etc. 


N 


O altă formă clasică a judecății compuse este judecata dis junctivă) Aceasta se 
caracterizează prin prezența mai multor predicate legate între ele prin „sau”: 


S este P, sau P, 
Corpurile sunt în stare cristalină sau amorfă. 


În judecata disjunctivă sunt enunțate mai multe predicate posibile, dintre care 
unul — cel puţin sau cel mult — aparţine subiectului, fără să ştim care anume. 
Judecata disjunctivă poate avea acelaşi subiect : 


A este B sau C 
sau poate avea subiecte diferite : 


A este B sau C este D 


Logica modernă a descoperit că judecata disjunctivă este de două feluri : exc/usiv- 
-disjunctivă şi inclusiv-disjunctivă. Judecata exclusiv-disjunctivă este la rândul ei de 
două feluri. 

Atunci când între predicatele judecății există un raport de contrarietate, ele sunt 
exclusive, adică nu au elemente comune, dar nu sunt exhaustive, adică nu epuizează 
întreaga sferă a clasei din care fac parte. Acest raport este controlat de principiul contradic- 
ției şi, de aceea, predicatele nu pot fi afirmate împreună despre acelaşi subiect. Este 
raportul care în logica propoziţiilor este exprimat prin incompatibilitate sau prin negația 
conjuncţiei. De exemplu, în urma unei analize chimice, putem ajunge la disjuncţia : 

Acest metal este sodiu sau potasiu 
în care predicatele nu pot aparţine în acelaşi timp subiectului, dar pot să lipsească 
împreună. 

Atunci când între predicatele judecății există un raport de contradicţie, ele sunt 
exclusive şi exhaustive. Acest raport este controlat de principiul necontradicției şi 
principiului terțului exclus şi, de aceea, predicatele nu pot fi nici afirmate nici negate 
împreună despre acelaşi subiect. Este raportul care în logica propoziţiilor este 
exprimat prin negația echivalenţei. De exemplu : 

Liniile sunt sau drepte sau curbe ; 
este ca şi cum am spune că „liniile se împart în drepte şi curbe”. Aceasta este chiar 
operaţia logică a diviziunii, de aceea, acest tip de judecată exclusiv-disjunctivă se 
mai numeşte şi judecată divizivă. 

Atunci când între predicatele judecății disjunctive există un raport de subcontra- 
rietate, ele sunt neexclusive şi neexhaustive. Acest raport este controlat de principiul 
terţului exclus şi, de aceea, predicatele nu pot fi negate în acelaşi timp, dar pot fi 
afirmate. Este raportul care în logica propoziţiilor este exprimat prin disjuncţia 
inclusivă (p V q). De exemplu, constatând că un copil este nervos, vom spune că: 

Acest copil este bolnav sau rău educat, 
înțelegând că pot fi prezente simultan şi ambele situaţii. 


4.2.1.6. Clasificarea judecăților după modalitate 


Copula arată că însuşirea aparţine sau nu aparţine obiectului. Dar apartenenţa însuşirii 
la obiect (sau neapartenenţa) este susceptibilă de grade : însuşirea poate să aparţină 
în mod necesar, în mod posibil, în mod simplu. Astfel, în judecata : 
Triunghiul este trilater, 
însuşirea „trilater” aparţine cu necesitate triunghiului. Judecata este de forma : 
S este necesar P, 

sau 

Este necesar ca S să fie P 
şi se numeşte judecată apodictică sau de necesitate. Judecata apodictică reflectă 
apartenenţa sau neapartenenţa necesară a unei însuşiri, cu alte cuvinte, apartenenţa 
acelor însuşiri care nu pot fi absente. 

În judecata: 

Triunghiul poate fi isoscel, 
însuşirea „isoscel” nu aparţine în mod necesar triunghiului, ci numai ca o posibilitate. 
Judecata este de forma: 

S este posibil P 

sau 

Este posibil ca S să fie P 
şi se numeşte judecată problematică sau de posibilitate. Judecata problematică reflectă 
apartenenţa sau neapartenenţa posibilă a unei însuşiri. Este vorba despre o însuşire 
care poate să fie şi prezentă şi absentă. Triunghiul trebuie să aibă trei laturi, dar ele 
pot fi egale sau inegale între ele. 

În judecata : 

Acest triunghi este isoscel, 
însuşirea nu aparţine obiectului nici ca ceva necesar, nici ca ceva posibil, ci ca ceva 
de fapt, ca o realitate constatată pur şi simplu. Judecata este de forma: 

S este P 
sau 
Este real că S este P 

şi se numeşte judecată asertorică sau de realitate. Judecata asertorică reflectă 
apartenenţa sau neapartenenţa de fapt a unei însuşiri, fără să se precizeze dacă ea este 
necesară sau posibilă. 

Clasificarea judecăților după gradul apartenenţei însuşirii la obiect se numeşte 
clasificarea judecăților după modalitate. Astfel, apare o altă însuşire a judecăţi: 
modul. Modul este o expresie care se adaugă la afirmaţie sau negaţie pentru a indica 
gradul de apartenenţă a însuşirii la obiect. Judecata care conţine şi un mod se 
numeşte modală. Modul poate fi exprimat în două feluri: 

a) prin adăugarea unui adverb la copulă : 

S este necesar P; 

b) prin adăugarea unei propoziţii anterioare : 

Este necesar ca S să fie P, 
unde cele două propoziţii se numesc modus şi dictum". 

Judecata problematică este susceptibilă de precizare, în sensul că se poate uneori 
determina gradul de posibilitate a relaţiei respective. Chiar şi în viaţa cotidiană se 
spune, de exemplu, că un fenomen este „mai probabil” sau „mai puţin probabil” 
decât altul. De pildă, primăvara, ca şi toamna, timpul este în schimbare. Dar 
primăvara există o probabilitate mai mare ca temperatura că crească în fiecare zi, iar 
toamna să descrească zilnic. 

Aprecierea posibilităţii poate fi supusă unui calcul matematic, care a fost numit 
calculul probabilității. Acesta se sprijină pe examinarea posibilităţilor reale. Astfel, 
la aruncarea cu zarul, probabilitatea fiecărei feţe este de 1/6, deoarece există 6 feţe cu 
probabilitate egală, din care una singură poate să apară. Probabilitatea este raportul 
dintre numărul cazurilor favorabile şi numărul total de cazuri. <œ x 

Ştiinţa are nevoie de judecăți de probabilitate acolo unde are de certetat fenomene 
mici, inobservabile şi în mare număr, de exemplu, în teoria gazelòr, tebria atomică, 
teoria populaţiei etc. În acest caz, se urmăreşte comportarea în masă a fenomenelor, 
ajungându-se la legi statistice. Nu putem urmări comportarea individuală a unei 
molecule de gaz sau lichid, dar pot prevedea în ansamblu ce se va întâmpla dacă pun 
în contact două gaze sau lichide diferite. 

Fenomenul individual, în aceste cazuri, poate fi urmărit numai cu probabilitate. 
Astfel, în mecanica cuantică, unda de probabilitate asociată unei particule ne dă 
probabilitatea ca particula să se afle într-o anumită regiune a spaţiului. 

Legile statistice sunt tot atât de preţioase în ştiinţă, ca şi celelalte legi. Ele permit 
să se facă prevederi şi aplicaţii. Dovada cea mai elocventă o constituie fizica atomică 
şi nucleară, care este în întregime probabilistă. 

Logica modală actuală a introdus functori care „modalizează” propoziţiile. Astfel, 
J. Lukasiewicz foloseşte functorii M = posibil şi N = fals, cu care obţinem: 

Mp = posibil p 

Np = este fals p 

NMp = nu este posibil p (este imposibil) 
MNp = este posibil non-p 

NMNp = nu este posibil non-p 

Lukasiewicz introduce o a treia valoare, M = posibil între A şi F. După cum M are 
o singură valoare (1/2 între O şi 1) sau o infinitate de valori, obținem logica trivalentă 
sau logica polivalentă (plurivalentă) - analogă calculului probabilităților. 

La noi, Grigore Moisil a construit logica modală generală. 

4.2.2. Clasificarea modernă a propoziţiilor 


La baza logicii moderne se află diviziunea propoziţiilor în propoziții simple şi 
propoziții compuse. Afară de acestea, există propoziții singulare şi propoziții generale. 

După gradul lor de complexitate, propoziţiile se împart în simple şi compuse. Însă 
„noţiunea de propoziţie simplă nu este simplă” (L.S. Stebbing). Propoziția simplă 
sau atomică este aceea care nu conţine ca elemente alte propoziţii. Ea se descompune 
în termeni şi relaţii, nu în propoziţii. 

În acelaşi timp, propoziţiile simple sunt, de cele mai multe ori, propoziţii singu- 
lare: ele atribuie o proprietate sau o relaţie unui sau unor indivizi specificaţi. 
Propoziţiile singulare nu conţin variabile, dar formele propoziţionale respective conţin 
variabile individuale, care se pot înlocui cu constante individuale pentru a rezulta 
propoziţii singulare. 

Propoziţiile singulare nu se caracterizează, ca în logica clasică, printr-un subiect 
care se referă la un singur obiect. Pot exista propoziţii singulare cu subiecte multiple. 
Astfel, propoziţia : 

Petru Rareş a fost fiul lui Ştefan cel Mare 
conţine doi termeni individuali, iar propoziţia : 
Numărul prim 7 se află între numerele prime 5 şi ll 
are trei termeni singulari. 

Propoziţiile simple se subdivid, după felul predicatului, în următoarele trei specii : 

1. Propoziţii atributive (de inerenţă) reprezentate prin forma monadică : P(x) sau 
Px, în care P reprezintă o proprietate, iar x un obiect individual. Acestea sunt 
propoziţiile singulare clasice de forma „S este P”, în care S este o noţiune indivi- 
duală: Socrate este filosof, 2 este un număr prim. Se atribuie o proprietate unui 
obiect individual. 

Forma propozițională P(x) este simbolizată în logica predicatelor, adică folosind 
noţiunea de funcţie matematică. Deoarece deseori este comod să folosim logica 
claselor, trebuie să ştim să transcriem formele propoziţionale în acest limbaj, care 
dispune şi de diagrame. 

Ştim că, extensional vorbind, orice proprietate determină o clasă, anume clasa 
obiectelor care posedă acea proprietate. Deci, a spune că un obiect x posedă 
proprietatea P este echivalent cu a spune că acel obiect aparţine clasei determinate de 
proprietatea P. Vom folosi deci relaţia de apartenenţă: x € P. Corespunzător vom 
avea şi forma negativă x ¢ P sau x € P Fiind vorba de un obiect singular vom scrie 
mai curând s € P şi s € P, care se reprezintă în diagramele : 


P P 


seP sce P 


2. Propoziții relaționale (de relaţie) reprezentate prin forma poliadică : R(x, y, z, ...). 
Când sunt mai multe subiecte, predicatul este o relație între acestea. R reprezintă 

relaţia - este variabilă de relaţie (constanta logică), iar x, y, z etc. reprezintă 
subiectele, termenii relaţiei, sunt variabile de termeni. Aşa cum am arătat, forma 
poliadică este generalizarea formei monadice. Forma monadică este un caz particular, 
un caz degenerat al formei poliadice, în care relaţia, restrânsă la un termen, se 
transformă în proprietate. 

3. Propoziţii existenţiale. Logica modernă ne atrage atenţia că existenţa nu este o 
proprietate care să poată fi predicat logic. Când afirm „Există telepatie”, „Nu există 
stafii”, verbul „există” deţine funcţia de predicat gramatical, dar nu este şi predicat 
logic. Existenţa este considerată, în logica modernă, o constantă logică, şi anume un 
operator (cuantificator sau cuantor). Cuantificatorul de existenţă se reprezintă de 
obicei prin simbolul „(2x)” sau „Ex” sau „2x”, care se citeşte „există cel puţin un x 
astfel că...”. Negaţia se simbolizează prin „Ex” sau „3x” şi se citeşte „nu există nici 
măcar un x astfel că...”. Precizăm că existenţa de care este vorba aici este existenţa 
reală, nu fictivă. 

Propoziţiile existenţiale simple iau forma : 

(Ax)P(a) : există cel puţin un x astfel că x este P 
(Ax) P(x): nu există nici măcar un x astfel ca x să fie P. 

În logica claselor, propoziţiile existenţiale afirmă că o clasă este sau nu este vidă. 
Propoziția afirmativă există unii a ne informează că clasa a nu este vidă: a + 0. 
Propoziția negativă nu există a, ne informează că clasa a este vidă: a=0. 

În diagramele logicianului englez din secolul al XIX-lea J. Venn, caracterul vid al 
unei clase se simbolizează prin haşurarea regiunii respective, iar caracterul nevid 
printr-un asterisc sau o linie aşezate în acea regiune. Astfel, obținefii diagramele : 


J `s 


) 
a a ad 


1 


az0-j a=0 


Se observă că propoziţiile existenţiale nu sunt singulare, ci generale, deoarece 
cele afirmative arată că există cel puţin un obiect, deci nu numai un singur obiect, iar 
cele negative susţin că nu există nici un obiect din clasa respectivă. 

Apare astfel o deosebire profundă între logica clasică şi logica modernă : existenţa 
nu este un predicat, ci un operator logic. 

În afară de propozițiile singulare care stabilesc relaţii între obiecte individuale, 
există propoziții generale care stabilesc relaţii între clase de obiecte. Formele propozi- 
tionale clasice A, E, I şi O reprezintă tipuri de propoziţii generale. Ca o reminiscență 
din logica clasică, formele A, E, I şi O se mai numesc şi astăzi propoziţii categorice, 
cum am văzut, deşi în realitate această denumire nu li se mai potriveşte, propoziţiile 
universale fiind considerate astăzi propoziţii ipotetice. 

În logica tradiţională s-a crezut că propoziţiile A, E, Z şi O sunt propoziţii simple, 
fiind de tipul S este P. Logica modernă a arătat că acestea nu sunt propoziţii simple şi 
totodată că, prin structura lor, ele se deosebesc şi de propoziţiile compuse. Ele sunt 
propoziţii cuantificate, adică în care există cel puţin un cuantificator. 

În acelaşi timp, în logica clasică nu s-a generalizat suficient acest tip de propoziţie. 
Formele propoziţionale A, E, I şi O reprezintă doar unele tipuri curente de propoziţii 
generale, a căror diversitate, aşa cum vom constata îndată, este mai mare. 

Logica modernă este dominată de interpretarea extensională impusă de algebra 
booleană a claselor. Aceasta a dus la o transformare radicală a modului de a concepe 
esenţa propoziţiilor generale. În logica aristotelică se postula în mod tacit că propozi- 
tiile categorice A, E, I şi O au toate semnificaţie existenţială, adică presupun, în 
genere, existenţa obiectelor la care se referă. Clasele vide nu intrau în consideraţie. 

Logica modernă, mai atentă la desfăşurarea reală a gândirii ştiinţifice, a introdus 
în centrul preocupărilor sale noţiunea de clasă vidă, deoarece s-a observat că soarta 
unor inferenţe depinde de caracterul vid sau nevid al claselor respective. 

Definiţiile formelor A, E, I şi O se dau şi ele în raport cu clasa vidă. Apare atunci 
o deosebire de natură între propoziţiile universale şi cele particulare, deosebire care 
nu exista în logica tradiţională. Anume, în interpretarea booleană, propoziţiile 
particulare au semnificaţie existenţială, adică afirmă existenţa unor obiecte, pe când 
propoziţiile universale nu au semnificaţie existenţială, nu afirmă existenţa unor 
obiecte. Aceasta se numeşte convenția semnificației existențiale a propoziţiilor gene- 
rale, convenţie care poate să pară ciudată la prima vedere. 

În algebra claselor, ecuaţiile se determină în raport cu clasa vidă, care joacă rolul 
lui zero din algebra obişnuită. Să definim acum propoziţiile universale şi particulare 
în raport cu clasa vidă. 

Toţi S sunt P afirmă în fond că nu există S care să fie P, adică clasa SP este vidă : 

SP=0 

Nici un S nu este P afirmă că nu există S care să fie P, adică clasa SP este vidă: 

SP=0 

Unii S sunt P afirmă că există S care sunt P, adică clasa SP nu este vidă: SP + 0 

Unii S nu sunt P afirmă că există S care sunt P, adică clasa SP nu este vidă: SP + 0 

Apare evidentă, în această transcriere, deosebirea dintre propoziţiile universale şi 
cele particulare. Universalele se transcriu prin egalităţi, ceea ce înseamnă că ele nu 
afirmă existenţa unor obiecte, pe când particularele se traduc în inegalităţi, ceea ce 
înseamnă că ele afirmă existenţa unor obiecte. Aşadar, particularele au semnificaţie 
existenţială, pe când universalele nu au. 

Pentru reprezentarea în diagrame, este necesară următoarea schemă de diagramă, în 
care sunt reprezentate toate intersecțiile posibile între două clase: SP, SP SP SP: 


E P 
sp 


Aceasta este diagrama lui J. Venn (1880). Caracterul vid al unei clase se indică 
prin haşurare, iar caracterul nevid printr-un asterisc (o steluță) sau o bară". 

Propoziţiile A, E, I şi O se reprezintă astfel : 

Se constată că propoziţiile A şi O sunt fiecare negația celeilalte şi la fel propoziţiile 
E şi 1. 

În logica termenilor, pentru simbolizarea propozițiilor generale se folosesc cuan- 
tificatori (cuantori, operatori). Formula clasică Toți S sunt P nu ne dezvăluie adevărata 
structură a acestei propoziții. Subiectul nu este clasa sau atributul S, ci fiecare 
individ al clasei, pe care-l notăm acum cu x. Formula SaP vrea să indice că orice 
obiect care este S este şi P. „S” şi „P” sunt deci ambele predicate, iar subiect este 
„X”, oricare individ al clasei. Pentru a simboliza pe „oricare individ al clasei”, deci 
caracterul universal al propoziției, se foloseşte cuantificatorul de universalitate (sau 
universal) : 

(x)P(x) sau (Yx)P(x) sau UxPx sau Tx 
care se citeşte: „pentru orice x, x este P”. 

Propoziția SaP se transcrie acum : 

G)[S(x) > P(x)] sau Ux (Sx > Px). 
Care se citeşte: „Pentru orice x, dacă x este S, atunci x este P.” 
Propoziția SeP se transcrie : 


W)LSW) > P(x) ] sau Ux (Sx > Px) 
„Pentru orice x, dacă x este S, atunci x nu este P.” 


soc 
(343) 


spz 0 sp 0 
Reiese acum un aspect foarte important al propoziţiilor universale. Ele se exprimă 
prin implicaţii, sunt deci propoziţii condiționale, ipotetice. 
Propoziţiile particulare, având caracter existenţial, folosesc cuantificatorul de 
existență, pe care-l cunoaştem. 
Propoziția SiP se reprezintă prin : 
EVES) - P(x)] sau Ex (Sx - Px). 
„Există cel putin un x, astfel că x este S şi x este P.” 
Propoziția SoP se reprezintă prin : 


EvS) - P(x P(x)] sau Ex (Sx + Px) 


„Există cel puţin un x, astfel că x este S şi x nu este P.” 

Variabilele afectate de cuantificatori se numesc variabile legate ; celelalte variabile 
sunt libere. Variabilele logicii propoziţionale sunt variabile libere. Propoziţiile gene- 
rale, fiind propoziţii cuantificate, ele sunt propoziţii în care intervin variabile legate. 

Cuantificarea poate să fie mixtă, adică în aceiaşi propoziţie pot coexista ambii 
cuantificatori, ca în exemplul : 

Pentru orice număr natural, există un număr natural mai mare care se traduce în: 

(x)(Əy)(x <y) sau UxEy(x < y). 

Cuantificarea poate să fie multiplă, adică acelaşi cuantificator să apară de mai 
multe ori în aceeaşi propoziţie. 

Trebuie să distingem, ca specii de propoziţii, propozițiile;exclusive şi propoziţiile 
exceptive. Propozițiile exclusive restrâng, sfera predicatului la sfera subiectului. Ele se 
introduc prin expresiile „numai”, „nimeni (nimic) afară de”, ca în exemplul: 

Toate decagoanele, şi numai decagoanele au 35 de diagonale. 
El este de forma: 
Toţi S, şi numai S, sunt P. 
sau: 
Unii S, şi numai S, sunt P. 

Ne amintim că propoziţiile generale afirmative au predicatul nedistribuit. În 
propoziţia A, „S” este subordonat lui „P”. Propoziția exclusivă reprezintă un caz 
particular, acela când predicatul este distribuit. În propoziţia A exclusivă, „S” este 
identic cu „P”. Propoziția : 

Toţi S, şi numai S, sunt P 
este echivalentă cu conjuncţia propoziţiilor : 
Toţi S sunt P şi Toţi P sunt S. 
Diagrama sa va fi: 


(sP = 0): (Sp = 0) 

Propozițiile exclusive au o mare importanţă în sistemul numit „logica operatorie”, 
pe care l-am propus!?. 

Propoziţiile exceptive, în timp ce afirmă predicatul despre subiect, exclud predi- 
catul dintr-o anumită parte a subiectului. Se folosesc în acest scop expresiile: „cu 
excepţia”, „afară de” : 

Toate numerele prime, afară de numărul 2, sunt impare. 

Logica ne învaţă că exceptivele se reduc la exclusive negative. Propoziţiile 
exclusive negative sunt exceptive. Pentru aceasta, se face din partea exceptată subiectul 
unei propoziţii, a cărei calitate se transformă : 

Numărul prim 2, şi numai el, nu este impar. 

De la Imm. Kant, se face deosebirea între propoziții analitice şi propoziții sintetice. 
Deosebirea are în vedere faptul că predicatul este conţinut în subiect sau adăugat la 
acesta. Întrucât deosebirea priveşte conţinutul, şi nu forma propoziţiilor, ea este de 
resortul teoriei cunoaşterii. 

În interpretarea booleană, care este impusă de necesităţile algebrei claselor, propoziţiile 
universale au un caracter condiţional, iar propoziţiile particulare au un caracter 

existenţial. Această interpretare, necunoscută în logica clasică, pare să contravină simțului 
comun. Partizanii logicii tradiţionale s-au ridicat deseori împotriva acestei interpretări. 

În mod obişnuit, în gândirea curentă, propoziţiile au caracter existenţial, adică 
presupun existenţa obiectelor la care se referă. Când spun Câinele care latră nu 
muşcă, se înţelege că există animale numite câini. Supoziţia existenţială stă la baza 
logicii clasice. Fără acest postulat, unele inferenţe ale logicii nu ar fi valide - aşa cum 
vom constata mai târziu. 

Cu toate acestea, interpretarea booleală a propoziţiilor generale îşi află deseori 
confirmarea în desfăşurarea gândirii ştiinţifice. Într-adevăr, propoziţiile universale 
ale ştiinţei, adică legile şi teoremele au deseori un caracter ipotetic, din cauza 
procesului de idealizare care intervine. Teoremele îmbracă chiar forma propoziţiilor 
ipotetice, deoarece exprimă dependenţa unor proprietăţi de alte proprietăţi. 

În fizică, legile au caracterul unor propoziţii ipotetice, din cauza procesului de 
idealizare. Astfel, principiul iner ției presupune despre corpuri că nu sunt solicitate de 
nici o forţă exterioară, principiul pârghiei despre corpuri că sunt rigide şi că nu se 
produc frecări etc. Acestea sunt idealizări ; în realitate, nu există corp sustras oricărei 
forţe exterioare (pe Pământ, toate corpurile sunt supuse gravitaţiei), nu există corp 
perfect rigid etc. Principiul inerţiei se va enunţa ipotetic: Dacă. un corp nu este 
solicitat de nici o forţă exterioară, atunci... 

Logica modernă generalizează aceste cazuri, conferind propoziţiilor universale 
un caracter ipotetic. Şi, de fapt, orice propoziţie universală poate fi exprimată sub 
formă condiţională : 

Toţi S sunt P 
devine : pă 
Dacă ceva este S, atunci este P. Ì 
Forma condiţională pune bine în lumină caracterul necesar al legăturii pe care o 
exprimă propoziţia universală. 
În cercetarea ştiinţifică, propoziţiile particulare şi singulare exprimă situaţii de fapt : 
* Unele particule au fost deviate spre dreapta 
Acest lichid s-a tulburat etc. 
Propoziţiile universale pot exprima şi ele, uneori, situaţii de fapt, ca în exemplul : 
Toţi studenţii anului I filosofie au promovat, 
dar, în acest caz, ele sunt în fond propoziţii totalizatoare şi ar trebui numite propoziţii 
totale!*. Adevăratele universale exprimă legături necesare şi sunt, ca atare, propoziţii 
condiţionale. În contrast cu acestea, propoziţiile particulare şi singulare au semnifi- 
caţie existenţială şi nu pot fi deduse din cele dintâi. 

Interpretarea tradiţională a propoziţiilor generale este mai adecvată cerinţelor gândirii 

comune, dar interpretarea booleană răspunde mai bine exigenţelor gândirii ştiinţifice. 


4.3. Legi ale logicii predicatelor 


4.3.1. Negaţii ale cuantificatorilor 


(1) UxP = ExPr 
(2) ExPx = UxPx. 
(3) UxPx = ExPx 


(4) ExPx = UxP 

Aceste formule ne spun că negația unei universale este o existenţială, iar negația 
unei existenţiale este o universală. Deci se poate folosi un singur cuantificator. 


4.3.2. Legi de distribuţie 


(5) Ux(Px - Qx) = (UxPx - UxQx) 
(6) Ex(Px - Qx) > (ExPx - ExQx) 
(7) Ux(Px vV Qx) > (UxPx v UxQx) 
(8) Ex(Px V Qx) = (ExPx v ExQx) 
(9) Ux(Px > Qx) > (UxPx > UxQx) 
(10) Ex(Px > Qx) = (UxPx > ExQx) 


4.3.3. Legi de particularizare 


Particularizarea unei concrete 


(1) Py > ExPx 
Concretizarea unei universale 
(12) UxPx > Py 
Subalternare elementară 
(13) UxPx > ExPx 
Schimbarea numelui variabilei legate 
(14) UxPx = UyPy 
(15) ExPx = EyPy 
Note 
1. Aristotel, Despre interpretare, tr. rom. M. Florian, Editura Ştiinţifică, Bucureşti, 1967 (Organon 
I), 4, 17a. 
2. De exemplu, în Scrisoarea Ili, Eminescu foloseşte un şir de interogative retorice: 


„Au prezentul nu ni-i mare? N-o să-mi dea ce o să cer? 
N-o să aflu între-ai noştri vre un falnic juvaer? 

Au la Sybaris nu suntem lângă capiştea spoielii ? 

Nu se nasc glorii pe stradă şi la uşa cafenelii, 

N-avem oameni ce se luptă cu retoricele suliţi 

În aplauzele grele a canaliei de uliţi. 

Panglicari în ale ţării, care joacă ca pe funii, 

Măşti cu toate de renume din comedia minciunii ? 

Au de patrie, virtute, nu vorbeşte liberalul, 

De ai crede că viaţa-i e curată ca cristalul?” 


3. Immanuel Kant, Critica raţiunii pure, tr. rom. N. Bagdasar, E. Moisuc, Editura Ştiinţifică, 
Bucureşti, 1969, p. 104. 

4. Aristotel, op. cit., 6, 17 a. 

S5. Ibidem, 6. 

6. Ibidem, 7. 

7. Aristotel, Analitica primă, tr. rom. M. Florian, Editura Ştiinţifică, Bucureşti, 1958 (Organon II), 
I, 1, 24 a. 


8. Mai importantă este încercarea de a califica subiectul, pe care Florea Ţuţugan a dezvoltat-o după 
unele indicații ale lui A. de Morgan. Numărul tipurilor de judecăți se dublează acum prin 

10. 


1l. 


12. 


13. 


14. 


introducerea subiectelor negative : Toţi non-A sunt B; Nici un non-A nu este B etc. Aceste tipuri 
sunt importante fiindcă duc la lărgirea teoriei silogismului. Vezi Florea Țuțugan, Silogistica 
judecăților de predicaţie, Editura Academiei, Bucureşti, 1957. 

Astfel de propoziţii, sub denumirea de „enunțuri contrafactuale condiționale”, sunt amplu 
analizate în logica actuală a ştiinţei. Vezi Teodor Dima, Explicaţie şi înțelegere, vol. 1, Editura 
Ştiinţifică şi Enciclopedică, Bucureşti, 1980, pp. 170-196; Petru loan, Implicaţia logică şi 
contrafactualii, „Revista de filosofie”, tom XXV, nr.5, 1978, pp. 573-583. 

Aristotel ne-a lăsat două tablouri de moduri. În Despre interpretare (12-13), el enumeră patru 
moduri: posibil, imposibil, necesar, contingent (= nenecesar). Acest sistem de moduri a fost 
folosit în logica scolastică. În Analitica primă (I, 8), la teoria silogismului, Aristotel distingea 
numai trei moduri: „...apartenenţa simplă, apartenenţa necesară sau apartenenţa posibilă a ceva 
la ceva se deosebesc (căci multe lucruri aparţin de fapt, dar nu cu necesitate, altele nici cu 
necesitate şi nici de fapt, dar este posibil ca ele să aparţină)...”. Această diviziune aristotelică s-a 
transmis, cum am văzut, în logica modernă. 

Cf. C.I. Lewis & C.H. Langford, Symbolic Logic, 2nd. ed., Dover Publications New York; 
Constable, London, 1959. 

Ne dăm seama că clasificarea kantiană a judecăților după criteriul cantităţii era incompletă. Acum 
această clasificare se prezintă astfel : 

1. Propoziţii singulare despre unul sau mai multe obiecte ; 

2. Propoziţii existenţiale cu unul sau mai mulţi operatori existenţiali ; 

3. Propoziţii mixte existenţial-universale cu mai mulţi operatori existenţiali, respectiv universali ; 
4. Propoziţii universale cu unul sau mai mulţi operatori universali. 

Vezi G. Klaus, Logica modernă. Schiţă a logicii formale, tr. rom., Editura Ştiinţifică şi Enciclope- 
dică, Bucureşti, 1977, p. 163. 

Vezi P. Botezatu, Schiță a unei logici naturale. Logică operatorie, Editura Ştiinţifică, Bucureşti, 
pp. 21-26, 181-186. 

Cf. Edmond Goblot, Traité de logique, 6-&me éd., A. Colin, Paris, 1937. 


CAPITOLUL 5 
Noţiunea 


5.1. Teoria noțiunii în logica tradițională 
şi în logica modernă 


În logica tradiţională, noţiunile erau considerate drept elemente din care se constituie 
gândirea logică. Se considera că raţionamentul se descompune în judecăţi, iar 
judecăţile în noţiuni. Noţiunea apărea astfel drept forma logică cea mai simplă, de 
aceea, studiul logicii începea cu teoria noţiunilor. 

Logica modernă a părăsit această poziţie. Aceasta fiindcă, pe de o parte, s-a 
dovedit că partea elementară şi fundamentală a logicii este teoria propoziției neanali- 
zate (logica propozițională), în care operăm cu propoziţii întregi şi deci nu intervin 
încă noţiunile, care sunt elementele propoziției. Se construieşte un întreg sistem 
logic, şi încă foarte important, fără să fie nevoie să se studieze noţiunea. 

Pe de altă parte, s-a constatat că studiul noţiunii nu este ceva elementar, cu care să 
se poată începe studiul logicii. Studiul noțiunilor are la bază logica claselor, un 
sistem logic complex, care nu ţine de logica elementară, ci ţine de logica superioară 
a predicatelor. Nu se mai poate deci trata teoria noţiunilor de la început, ci abia în 
cadrul logicii predicatelor. 

Studiul noţiunii este intim legat de o serie de probleme de teoria cunoaşterii. 
Putem spune că, prin mijlocirea noţiunilor, formele logice se leagă de realitate. În 
teoria clasică a noţiunilor, problemele gnoseologice ocupau un loc important. 

În logica modernă, teoria noțiunilor a fost înlocuită cu studiul termenilor. Se 
studiază noţiunea doar în funcţia ei de termen, adică de componentă a funcţiilor 
propoziţionale, şi aceasta doar în treacăt, foarte pe scurt. Putem spune că teoria 
noţiunilor aproape a dispărut din logica modernă - în special din tratatele de logică 
matematică. Teoria noţiunilor trebuie să aibă loc în logica modernă, desigur nu 
vechiul loc de teorie de bază a logicii, dar ea trebuie tratată în cadrul logicii claselor, 
din care face parte în mod organic. 

În acelaşi timp, este cazul să se reducă ponderea problemelor gnoseologice ale 
noţiunii - care aparţin în mod firesc teoriei cunoaşterii, în folosul problemelor logice 
ale noţiunii, care sunt importante şi merită toată atenţia. 


5.2. Noţiunea ca element al gândirii 


Aşa cum a dovedit analiza logico-matematică, gândirea se descompune în variabile 
logice şi constante logice. Variabilele desemnează acele elemente ale formelor logice 
care nu afectează validitatea formulei. Variabila nu denotă un anumit obiect, ci 

oricare dintre obiectele unei clase. În formula S este P, „S” şi „P”, ca variabile 
logice, nu denumesc anumite obiecte bine determinate, ci orice pereche de noţiuni, 
între care există relaţia „este”. 

Alteori, variabilele logice reprezintă, nu termeni izolaţi, ci propoziţii întregi, ca 
în formula : 

Dacă A, atunci B 
Dacă pe o planetă există biosferă, atunci există oxigen liber. 

Aşadar, variabilele logice sunt fie noţiuni, fie propoziţii. Dar fiindcă propoziţiile, 
cum s-a observat, sunt formate din noţiuni, ne întoarcem iarăşi la acestea ca la 
elementele ultime ale gândirii. 

În ceea ce priveşte constantele logice, acestea simbolizează relaţiile dintre variabile 
sau operaţiile la care sunt supuse acestea. În exemplele de mai sus am întâlnit verbul 
„este”, care exprimă raportul de incluziune dintre clase, iar alteori apartenenţa unui 
element la o clasă. Am întâlnit apoi conjuncţiile „dacă... atunci... ”, cărora putem să 
le asociem şi altele: „şi”, „sau” ş.a., care simbolizează raporturi între propoziţii, 
aşa cum am văzut când am studiat logica propoziţiilor. Constantele logice reprezintă 
prin urmare, în structura gândirii, relaţiile dintre variabilele logice. Dar relaţiile sunt 
şi ele noţiuni. Ajungem astfel la concluzia că materialul ultim din care este alcătuit 
orice act de gândire este noţiunea. 

Când noţiunea este privită în această funcţiune, de element al gândirii, ea se mai 
numeşte şi termen (în sensul originar de limită, adică ceva care delimitează propoziţia 
şi inferenţa). În acest sens se spune, de exemplu, că silogismul posedă trei termeni, 
adică trei noţiuni. Dar termen înseamnă şi cuvânt. În lingvistică, termen are înţelesul 
unui cuvânt cu sens bine determinat sau de cuvânt cu sens special terminologie 
specială a unei ştiinţe). Logicienii moderni care, sub influenţa logicii hatematice, 
pornesc de la analiza limbii şi reconstruiesc gândirea sub influenţă unui limbaj 
perfecţionat, preferă să vorbească despre termeni şi propoziţii în loc de noţiuni şi 
judecăţi. 

Noţiunea, în funcţia ei simplă de articulaţie a gândirii, nu este gândită în întreaga 
bogăţie a determinărilor de care dispune. Într-un proces complex de gândire, cum 
este o demonstraţie, trecem repede de la o noţiune la alta, fiecare din ele constituind 
doar un punct de sprijin pentru saltul următor. În această întrebuințare, noţiunea - 
care, dealtfel, posedă şi ea o structură complexă - îşi concentrează esenţa într-un 
înţeles simplu, alcătuit din una sau două-trei caractere esenţiale. Noţiunea se reduce, 
în folosirea ei obişnuită, la definiţie, la trăsăturile caracteristice !. 


5.3. Determinarea noţiunilor, 
scop ultim al cunoașterii ştiinţifice 


Se spune în mod obişnuit că scopul cercetărilor ştiinţifice este stabilirea unor adevăruri 
generale, care se numesc teoreme în ştiinţele deductive şi legi în ştiinţele inductive. 
Aceasta este adevărat dacă ne referim la scopul imediat al cercetărilor. 

Dacă însă avem în vedere țelul ultim al cunoaşterii ştiinţifice, atunci nu putem să 
ne oprim la teoreme şi legi. Aceste enunţuri, împreună cu altele cuprinse în descrieri, 
caracterizări, definiţii, urmăresc în fond să determine cât mai profund şi mai complex 
anumite obiecte. Fiecare ştiinţă are ca obiect de studiu o anumită clasă de fenomene 

(lucruri, relaţii etc.). Ea trebuie să ne dezvăluie natura, structura şi proprietăţile 
acestor obiecte. Toate propoziţiile determinative pe care le foloseşte omul de ştiinţă - 
descrieri, definiţii, teoreme, legi - urmăresc acest scop ultim: să ne informeze cât 
mai complet posibil asupra anumitor obiecte. 

Dar cunoştinţele despre un obiect sunt concentrate în noțiunea acelui obiect. 
Scopul ultim al cunoaşterii ştiinţifice îl constituie, prin urmare, noţiunile, determi- 
narea lor. Fiecare ştiinţă determină anumite noţiuni. Astfel, aritmetica (şi teoria 
numerelor) determină noţiunea de număr şi diferitele ei specii: număr natural, 
număr întreg,număr raţional etc. Geometria determină noţiunea de figură geometrică 
şi diversele ei specii: poligon, cerc etc. Logica determină noţiunea de formă logică şi 
structura ei: variabile şi constante logice. 

Rezultă de aici o altă caracteristică a noţiunii. Ea este sinteza cunoştinţelor 
referitoare la un obiect determinat. 

Când noţiunea este gândită în acest fel, ca ansamblul cunoştinţelor referitoare la 
un obiect - şi nu ca simplă articulaţie a gândirii - ea câştigă o amploare nemărginită. 
Noţiunea nu mai este redusă la una-două determinări, ci se desfăşoară în întreaga 
bogăţie a însuşirilor ei. Ori de câte ori ne întrebăm ce este un obiect şi răspundem 
prezentând diferitele lui proprietăţi, noi gândim noţiunea ca sinteză de cunoştinţe. 

În această funcţiune, noţiunea se mai numeşte şiidee. Înideea de om intră toate atribu- 
tele umanităţii — atât de numeroase încât cu greu ar putea fi enumerate în câteva pagini. 


5.4. Probleme gnoseologice ale noţiunii 


5.4.1. De la percepții şi reprezentări la noţiuni 


Lumea obiectelor este reprodusă în conştiinţă cu ajutorul percepţiilor şi reprezentărilor 
şi cu ajutorul noţiunilor. Acelaşi obiect ni se oferă în nenumărate percepții şi 
reprezentări. De fiecare dată când observ obiectul sau mi-l imaginez, trăiesc o altă 
percepţie, o altă reprezentare. Chiar dacă este vorba de obiecte familiare, pe care le 
percep zilnic: locuinţa, biroul, biblioteca, ele sunt totuşi percepute în condiţii de 
perspectivă geometrică, de ambianţă şi de fond psihologic, care variază de la o clipă 
la alta. Percepția este o redare individualizată, iar reprezentarea care îi succede, chiar 
dacă pierde din mulţimea şi precizia trăsăturilor originare, aspiră la aceeaşi individua- 
lizare. Observaţia ca metodă de cercetare se sprijină tocmai pe această proprietate a 
percepţiei de a conţine detaliile obiectului. 

Spre deosebire de percepțiile şi reprezentările unui obiect, care sunt multiple şi 
variabile, noţiunea unui obiect este unică şi constantă. Noţiunea apare ca răspuns la 
întrebarea : „Ce este aceasta?” Răspunsul: „Aceasta este o carte”, „Aceasta este o 
oglindă” este invariabil, atât timp cât obiectul şi-a păstrat fiinţa?. 


5.4.2. Noţiunea ca exprimare a esenței 


Cum este posibilă determinarea unică şi constantă a obiectului când determinarea lui 
perceptivă este multiplă şi schimbătoare ? 

În istoria filosofiei s-au conturat două răspunsuri la această întrebare capitală : 
unul superficial, celălalt profund. 

La prima privire, suportul stabil al noţiunii pare să fie cuvântul. Fiecare obiect 
poartă un nume. Numele este constant. Diferitele reprezentări ale aceluiaşi obiect 
sunt legate prin legea asociaţiei cu un anumit cuvânt. Acelaşi cuvânt desemnează 
acelaşi obiect oricare ar fi împrejurările variate care însoțesc obiectul. Obiectul este 
„designatul”, ceea ce desemnează este un „nume”. Legătura dintre obiect şi nume se 
face direct. Nu se simte necesitatea unui termen de legătură între obiect şi numele 
său. Noţiunea apare ca ceva de prisos, un echivalent al cuvântului. 

Recunoaştem în aceste trăsături nominalismul, cu exagerările lui specifice. Noţiu- 
nea nu este altceva decât un simplu nume, „flatus vocis”. 

Această interpretare nu ne satisface, fiindcă astfel rămân neexplicate proprietăţile 
de structură ale noţiunii. 

Caracterul stabil al noţiunilor - inclusiv al denumirilor care le însoțesc - trebuie 
să aibă un fundament obiectiv. Ceea ce rămâne constant în lucruri, dincolo de 
variabilitatea aparenţelor, este esenţa, mănunchiul însuşirilor care face ca un lucru să 
fie ceea ce este — cât timp este acelaşi. Noţiunea corespunde astfel caracterelor stabile 
ale lucrului. Care este esenţa unei cărţi, oricare ar fi formatul, coperta, hârtia, 
tiparul, numărul paginilor etc.? Eliminând proprietăţile variabile, rămâne un inva- - 
riabil al percepţiilor : „scriere tipărită şi legată sau broşată în volum”. 

Rezultă o trăsătură gnoseologică importantă a noţiunii : ea exprimă esenţa obiectelor”. 

Esenţa este redată mai profund în teoreme, legi şi teorii. Când obiectul a ajuns să 
fie cuprins în țesătura complexă a acestora, atunci cunoaşterea a început să pătrundă 
în esenţa lucrului şi noţiunea respectivă câştigă caracterul ştiinţific. 

Înainte de acest moment, noţiunile sunt preştiințifice san empirice. Noţiunile 
omului primitiv, noţiunile copilului şi chiar ale adultului, dar lipsit de cultură, sunt pe 
această treaptă. Copilul intră în şcoală cu o sumă de noţiuni preştiinţiice, pe care 
învăţământul le corectează treptat. 

Observațiile de mai sus dovedesc că noţiunile nu sunt fixe, imuabile, ci suferă 
transformări de conţinut, având un caracter istoric. Transformarea a fost, în unele 
cazuri, atât de profundă, încât s-a ajuns chiar la răsturnarea înţelesului primar, astfel 
că numele originar contrazice astăzi conţinutul noţiunii. Este tipică în această privinţă, 
evoluţia noţiunii de „atom ”. După cum se ştie, termenul de „atom ” indică proprietatea 
indivizibilităţii, care astăzi nu mai aparţine atomului. 

Orice progres stabilizat, recunoscut, al cunoaşterii se încorporează în fiinţa 
noţiunii. 


5.4.3. Noţiunea ca exprimare a claselor 


Semnul esenţialităţii este constant, stabilitatea. Iar ceea ce este constant apare ca 
atare prin contrast cu ceea ce variază. Cine vrea să sesizeze esenţialul va trebui deci 
să urmărească elementul stabil de-a lungul variabilităţii spaţiale sau temporale a 
obiectului. Ceea ce rămâne constant în variatele exemplare ale unui tip de obiect sau 
în diferitele momente ale istoriei obiectului indică trăsătura de fond. Ceea ce există şi 
nu există, ceea ce apare şi dispare denotă aspecte superficiale. Dacă ne întrebăm ce 
este mândria, trebuie să căutăm ce au comun unii oameni mândri pe care îi cunoaştem, 
bunăoară ce au comun Alcibiade, Ahile şi Ajax ca oameni mândri ? În comun au că 
nu pot îndura o jignire. Unul a pornit război din pricina aceasta, al doilea s-a retras 
mânios, iar al treilea s-a sinucis. Dar vom cerceta şi alte cazuri, de exemplu, pe 

Lisandru şi pe Socrate. Dacă am constatat la aceştia impasibilitatea faţă de binefacerile 
şi loviturile soartei, examinez cele două note descoperite şi mă întreb ce au în comun 
impasibilitatea faţă de soartă şi iritabilitatea faţă de orice jignire? Dacă nu au nimic 
comun, există două feluri de mândrie*. 

Se vede că esenţa constă în nota comună a lucrurilor. De aceea, noţiunea, întrucât 
exprimă esenţa, reprezintă în acelaşi timp trăsăturile comune ale obiectelor şi, prin 
mijlocirea acestora, însăşi clasa alcătuită din obiectele care au acele trăsături. Vrem 
să reținem acum acest aspect, clasa de obiecte al cărei reprezentant mintal este 
noţiunea. 

Noțiunea exprimă clasa de obiecte ca o unitate. 


5.4.4. Elemente de teoria mulțimilor 


Logicienii numesc clasă ceea ce matematicienii obişnuiesc să numească mulțime. 
Clasele fiind mulţimi, putem să ne sprijinim acum în cercetarea noastră pe cuceririle 
ştiinţifice, atât de preţioase, ale teoriei mulțimilor. 

O mulțime este orice colecţie de obiecte (reale sau ideale) care pot fi determinate 
şi diferenţiate unele de altele. Cu alte cuvinte se cere, cu privire la orice obiect, să se 
poată şti dacă el aparţine sau nu mulţimii date şi, fiind dată o pereche de obiecte 
aparţinând unei mulţimi, să se poată decide dacă ele sunt diferite sau nu. 

Obiectele se numesc membrii sau elementele mulțimii. Relaţia dintre element şi 
mulţime este de apartenenţă sau de neapartenenţă şi se notează cu litera greacă „€” 
respectiv „€”: 


x E€ A (elementul x aparţine mulţimii A) 
x € A (elementul x nu aparţine mulţimii A). 


G. Cantor (1845-1918), creatorul teoriei mulțimilor, a insistat asupra ideii că 
mulţimea este mai mult decât reunirea unor elemente. Numai considerată ca o unitate, 
ca un întreg, colecţia de obiecte devine mulţime. Atenţia trece în acest caz de la 
considerarea elementelor la considerarea întregului, aşa cum se întâmplă, de exemplu, 
atunci când folosim cuvinte ca faună, familie, bibliotecă etc. 

Determinarea unei mulţimi se face în modul cel mai sigur prin indicarea precisă a 
membrilor care o constituie (determinarea extensivă a mulţimii) : 


(2, 4, 6,8) 
(Conul Leonida, Coana Eftimiţa, Safta) 
(4, E, 1, 0) 


Două mulţimi care au exact aceiaşi membri sunt egale (principiul extensionalităţii). 
Ordinea în care sunt date elementele nu are importanţă, astfel că: 


(2, 4, 6, 8) = {8, 6, 4, 2} 


Determinarea unei mulţimi se poate efectua mai lesne prin indicarea unei proprie- 
tăţi (definirea intensivă a mulţimii). În acest caz aparţin mulţimii acele obiecte care 
posedă proprietatea fixată, de exemplu: „mulțimea numerelor naturale”, „mulţimea 
eroilor lui Caragiale”, „mulțimea stelelor” etc. Orice proprietate determină o mulţime 
(principiul abstracţiunii). 


NOȚIUNEA 121 


Conform principiului abstracţiunii, care domină gândirea matematică, „a avea o 
proprietate” şi „a aparţine unei clase” sunt considerate ca expresii echivalente. 
Proprietăţile sunt traduse în termeni de teoria mulțimilor. În loc să spunem : 

Antarctida este un continent 
vom folosi expresia : 
Antarctida € clasei continentelor. 

Ţinând seama de avantajele determinării mulţimii printr-o proprietate, se consideră 
că şi determinarea prin enumerare poate fi redusă la aceasta. În acest scop se extinde 
noţiunea de „proprietate ”, cuprinzând în ea orice determinare de obiecte, oricât de 
complexă, inclusiv enumerarea obiectelor. Astfel, mulțimile determinate mai sus prin 
enumerarea obiectelor pot fi definite după cum urmează: 

Mulțimea numerelor pare cuprinse în intervalul (1, 10); 

Mulțimea personajelor din comedia „Conul Leonida față cu reacţiunea ” ; 

Mulțimea simbolurilor care determină cele patru specii de judecăţi după calitate 

şi cantitate. 

Întrucât noţiunile reprezintă clase de obiecte, teoria noţiunilor se poate sprijini pe 
teoria mulțimilor. Dar aceasta nu înseamnă că ele sunt identice. Numai în aspectele 
comune, teoria noţiunilor poate folosi limbajul şi teoremele teoriei mulțimilor. 

Mulțimea se exprimă în gândire şi ca mulţime şi ca noţiune. În primul caz este 
vorba de o reprezentare matematică şi această reprezentare este copia mulţimii din 
realitatea obiectivă sau subiectivă. În al doilea caz apare o formă determinată a 
gândirii, noţiunea, care nu există ca atare în realitate. Noţiunea exprimă anumite 
aspecte ale claselor de obiecte, aspecte care sunt detaşate prin. AAAA şi 
construite prin generalizare. 

Noţiunea de mulţime în matematică este interpretată în mod larg. id acest sens 
sunt considerate mulțimi şi acelea care conțin un singur element („mulțimea unitară 
(singulară)”) sau chiar nici unul („mulţimea vidă sau nulă”). Astfel, se poate vorbi de 
mulțimea numerelor prime şi pare, care cuprinde un singur număr: (2), şi de 
asemenea de mulțimea triunghiurilor dreptunghice echilaterale (în geometria eucli- 
diană), care nu cuprinde nici un element. 

Aceste cazuri particulare de mulţimi nu erau luate în consideraţie în logica 
tradiţională. Există noţiuni corespunzătoare obiectelor individuale: Duns Scot, 33, 
oraşul Iaşi - aşa numitele noţiuni individuale sau singulare. Dar acestea nu exprimă 
mulţimi unitare, ci de-a dreptul obiectul individual respectiv. Or, nu trebuie să 
confundăm mulţimea care are un singur element cu însuşi acest element, fiindcă, de 
pildă, în timp ce {Duns Scot) este o mulţime, Duns Scot este un filosof. 

Cât despre mulțimile vide, ele au început să joace un rol important în matematica 
şi logica modernă. În logica clasică se presupune că toate mulțimile care stau la baza 
conceptelor sunt nevide. În matematica modernă, care operează cu abstracții de ordin 
înalt, s-a impus precauţiunea de a cerceta dacă o mulţime este vidă sau nu. Uneori 
aceasta constituie chiar obiectul unor teoreme - teoremele de existență. Iar intuiţionis- 
mul matematic a ridicat această cerinţă la rangul de principiu. S-a dovedit că unele 
raționamente, care sunt valabile atunci când operează cu clase nevide, devin caduce 
atunci când operează cu clase vide. 

Mulțimea vidă are proprietăţi specifice. Se demonstrează că ea este unică şi că 
este inclusă în orice mulţime. Dacă vrem să folosim în logică această noţiune, va 
trebui deci să ţinem seama de aceste proprietăţi. 

Introducerea noţiunii de clasă vidă în logică este, aşa cum se constată în teoria 
propoziției şi a inferenţei, foarte utilă. Dar transpunerea în teoria noţiunii întâmpină 
dificultăţi. Acestea se nasc din cauza proprietăţilor specifice acestei mulţimi. Astfel, 
se propune să fie numite noțiuni cu clasă vidă acelea care nu posedă nici un obiect: 
pătrat rotund, flogistic. Acestea sunt noţiuni fie contradictorii - cum este „pătrat 
rotund” —, fie infirmate de experienţă - cum este „flogistic”. 

Este uşor de constatat însă că aceste noţiuni nu au proprietăţile clasei vide. Ele nu 
formează o singură noţiune, ci rămân noţiuni diferite şi nici nu sunt incluse în orice 
altă noţiune. Afară de aceasta, cel puţin unele dintre ele au desemnat, la un moment 
dat, anumite obiecte, despre care abia mai târziu s-a aflat că nu există în realitate. 
Noţiunea de „raze N” s-a constituit ca oricare altă noţiune, cu referire la anumite 
obiecte şi calităţile lor. Şi astăzi acest concept reprezintă ceva, şi anume iluzia care i-a 
dat naştere, după cum zmeul din basme reprezintă o creaţie mitologică. La o analiză 
mai atentă, reiese că aceste noţiuni nu au clasă vidă, dacă le considerăm într-un 
anumit context. 

În logica generală, nu există aşadar noţiuni care să reprezinte mulţimi vide în mod 
absolut. Dar vom folosi noţiunea de „clasă vidă” ca un instrument util de analiză în 
cadrul teoriei mulțimilor. 


5.4.5. Generalizarea 


Procesul prin care se trece de la considerarea elementelor la considerarea clasei ca 
unitate gândită se numeşte generalizare. Platon a descris acest proces ca fiind 
descoperirea unului în multiplu şi a precizat că aceasta este calea care duce la 
prinderea esenței lucruluiS. Astfel, pentru a ajunge la noţiunea de „ virtute” nu se cere 
să se enumere toate virtuțile, ci să se determine însuşirile comune tuturor virtuţilor”. 

Din nefericire termenul „generalizare” posedă mai multe înţelesuri şi acestea sunt 
vecine, ceea ce este de natură să întreţină confuzii. Este necesar, în consecinţă, să 
intervenim cu unele precizări. 

În primul rând vom aminti că procedeul generalizării se aplică nu numai noţiunilor, 
ci şi propoziţiilor, precum şi teoriilor. Pentru moment vom limita consideraţiile 
noastre la generalizarea rezervată noţiunilor. 

Dar chiar astfel restrâns la teoria noţiunilor, termenul rămâne polisemantic. Se 
disting următoarele trei sensuri : 

Sensul I: Generalizarea constitutivă, când se trece de la un obiect individual, 
gândit ca o unitate, la clasa care conţine acel obiect, gândită ca o unitate. 

Sensul II: Generalizarea constructivă, când se trece de la o clasă dată la altă clasă 
care o conţine pe cea dintâi ca o subclasă. Să reamintim aici că, dacă toate elementele 
unei mulţimi sunt în acelaşi timp şi elemente ale unei alte mulţimi, cea dintâi 
constituie o submulțime (respectiv subclasă) a celeilalte. astfel, „populația României ” 
este o submulțime a „populației Europei”. 

Sensul III: Generalizarea extensivă, când sunt cuprinse într-o clasă dată noi obiecte. 

Procedeul principal prin care aceste tipuri de generalizări sunt realizate este 
abstractizarea, adică omiterea unor proprietăţi?. 

După ce s-a constituit, noţiunea continuă să evolueze. Prin generalizare se înţelege 
în această fază extinderea sferei sale asupra unor noi domenii (sensul III: generali- 
zarea extensivă). Cea mai simplă formă a acesteia este generalizarea prin inducție : 

clasa se extinde de la obiectele observate la oricare alte obiecte care posedă nota 
distinctivă. Apare o ridicătură de pământ în mijlocul oceanului — este o insulă. apare, 
lansat de mâna omului, un corp ce se roteşte în jurul Pământului — este un satelit. 

Mai îndrăzneţe sunt generalizările prin analogie şi modelare. Noţiunea se extinde 
în mod neaşteptat la obiecte care nu par să-i aparţină. Ca structură, norul trebuie 
considerat un aerosol, adică o suspensie coloidală în aer, iar ceața ca un nor stratus 
format la sol. În aceste cazuri, generalizarea este relativă, operează numai în raport 
cu anumite însuşiri. Ceaţa rămâne ceaţă şi numai ca structură poate fi asimilată unui nor. 

Cea mai spectaculoasă însă este generalizarea prin trecere la limită. Aceasta este 
specifică noţiunilor matematice şi dă naştere unor generalizări foarte largi, deosebit 
de fructuoase. Astfel, linia dreaptă poate fi considerată un caz particular de curbă şi 
mişcarea rectilinie un caz particular al mişcării curbilinii. Acest punct de vedere ne 
permite să generalizăm noţiunile de viteză, de variaţie a vitezei şi de forță, astfel încât 
să le putem folosi şi în cazul mişcării curbilinii. 


5.4.6. Abstractizarea 


Din paragraful precedent rezultă că noţiunea reprezintă clasa de obiecte în esenţa ei, 
concentrată în proprietatea comună elementelor clasei. Pentru a ajunge la noţiune 
trebuie deci să reținem o proprietate - sau câteva - din ansamblul proprietăţilor 
obiectelor. Fiecare obiect posedă însemnate însuşiri. Dintre acestea, în fiinţa noţiunii 
se păstrează numai unele însuşiri, anume proprietăţile comune obiectelor, acelea care 
determină clasa respectivă. Numărul 2 este par şi prim, numărul 3 este impar şi prim, 
numărul 4 este par şi neprim, numărul 9 este impar şi neprim. Când gândim noţiunea 
generală de număr natural, toate aceste proprietăţi variabile nu intâreseăză. Se reţine 
proprietatea constantă : fiecare din numerele acestea este o clasă de unităţi. 

Constituirea noţiunii presupune astfel izolarea unor proprietăţi ale obiectului de 
altele, însoţită de ignorarea voită a celorlalte proprietăţi. Mai precis, se rețin proprie- 
tăţile generale ale obiectelor şi se înlătură proprietăţile lor particulare şi individuale. 
Acest proces este abstractizarea, iar noţiunile, ca produse ale abstractizării, sunt 
obiecte abstracte. 

Se numeşte abstractizare separarea unor proprietăţi atât de celelalte proprietăţi cu 
care coexistă cât şi de obiectul căruia îi aparţin şi conceperea lor ca o unitate independentă. 

Obiectul mintal rezultat din abstractizare se numeşte abstracțiune. Prin urmare, 
noţiunile sunt abstracţiuni care reprezintă obiecte. 

În calitatea lor de abstracţiuni, noţiunile se numesc şi concepte. 

Abstractizarea nu este un proces simplu şi mecanic. Noţiunea nu se constituie 
doar prin simpla izolare a unor proprietăţi. Mai trebuie ca proprietatea izolată să 
prezinte un interes cognitiv, ştiinţific, să atragă atenţia oamenilor, să-i preocupe, să 
alcătuiască centrul unor reflexiuni interne. În acest timp procesul de abstractizare 
continuă să acţioneze. Proprietatea este detaşată nu numai de celelalte proprietăţi, dar 
şi de obiectele cărora ea le aparţine de fapt. Ea începe să fie gândită în chip 
independent şi într-o formă cât mai pură, cât mai neamestecată cu factori întâmplători. 

Abstractizarea continuă astfel cu procesul de idealizare. Idealizarea este tot un 
proces de abstractizare, dar mai fin şi mai radical. Ea operează asupra aderenţelor 
care mai leagă calitatea abstrasă de lucruri şi de împrejurări, tinzând la schematizarea 
obiectului. 

Procesul de idealizare ne explică geneza caracterului perfect, pur, al abstracţiilor 
matematice. Acest caracter a fost deseori invocat în sprijinul tezei că noţiunile 
matematice nu ar deriva din experienţă, ci ar fi apriorice. 

Pentru că gândirea matematică să se poată aplica într-un domeniu, este necesar să 
se poată opera astfel de idealizări. Aceasta se înfăptuieşte astăzi - şi pe o scară tot 
mai largă - prin metoda modelării. A construi un model matematic înseamnă a 
contura foarte precis un obiect idealizat, un obiect format din una-două proprietăţi 
simple, care se pot cuantifica. Astfel, distribuţia temperaturii în atmosfera reală este 
foarte complexă. Pentru a o putea supune studiului şi a o exprima în ecuaţii, se 
construiesc diferite modele de atmosferă, cazuri ideale. Atmosfera politropă este 
aceea a cărei temperatură descreşte liniar în înălţime. Atmosfera izotermă posedă o 
temperatură constantă în înălţime. Atmosfera omogenă are aceeaşi densitate pretu- 
tindeni. Aceste concepte ne permit să studiem, cu ajutorul mijloacelor matematice, 
atmosfera reală. Într-adevăr, atmosfera reală poate fi considerată ca fiind alcătuită 
din structuri politrope diferite. 

O altă caracteristică a domeniului matematicii este formarea unor noţiuni foarte 
abstracte, al căror raport cu realitatea este complex şi sinuos. În acest caz procesul 
abstractizării acţionează repetat, în paşi succesivi. Rezultatul primei abstractizări este 
supus unei alte abstractizări ş.a.m.d. Se obţin abstracțiuni de abstracțiuni, abstracţiuni 
de ordin înalt, care, prin gradul crescut de generalitate, îmbrăţişează într-o singură 
noţiune domenii foarte întinse şi variate. Pe această cale, de exemplu, s-a creat 
algebra abstractă. Noţiunile de adunare şi înmulțire au condus, printr-o nouă abstracti- 
zare, la noţiunea de operaţie binară, care le poate reprezenta pe ambele. În aceeaşi 
noţiune de grup abstract sunt cuprinse grupurile numerice faţă de o operaţie şi 
grupurile de mişcări ale geometriei elementare, grupul lui Lorentz din mecanica 
relativistă şi grupurile de transformări topologice etc. 


5.4.7. Noţiunea ca înţeles 


Noutatea noţiunii este concentrată în înţelesul său. Fiecare noţiune reprezintă un 
înţeles ; fără acesta noţiunea nu poate exista. Înţelesul este, practic, asociat de 
cuvântul care exprimă noţiunea. În acest mod a apărut definiţia că noțiunea este 
înțelesul cuvântului. Această definiţie, dacă este acceptată în mod exclusiv, în sensul 
că noţiunea este numai înţelesul cuvântului şi nimic altceva, poate justifica interpretări 
nominaliste. În realitate, noţiunea este înţelesul cuvântului şi totodată mai mult decât 
atât, fiindcă ea posedă o structură complexă. Considerată însă în ansamblul caracte- 
rizărilor anterioare, poate rămâne şi această determinare. 

De obicei, cuvântul exprimă etimologic înţelesul noţiunii: „patruped”, „triunghi ”, 
„Vertebrat”, „mamifer”, „caligrafie”, „infinit”. Acestea sunt în general cuvinte 
compuse, care încearcă să definească înţelesul noţiunii. Aceeaşi tendinţă de a deter- 
mina înţelesul se manifestă în asociaţiile de cuvinte care delimitează noţiuni: „căldură 
specifică”, „roiuri galactice”, „magazin de modă”, „stil de muncă”, „condiţie 
necesară ”. Se poate presupune că iniţial toate cuvintele încercau să exprime direct 
înţelesul. Uneori înţelesul a evoluat, astfel că semnificaţia etimologică nu mai 
corespunde sensului actual: atom, geometrie. 

Terminologia ştiinţifică se creează pe aceeaşi bază: termometru, microscop, 
bacteriofag, patogen, litosferă. 

Noţiunile se exprimă în limbă prin: 

a) cuvinte izolate : secol, hotar, fenomen ; 

b) cuvinte determinate prin atribute : legi sociale, sticlă organică ; 

c) sintagme: punct de vedere, curea de transmisie ; 

d) propoziţii determinative asociate unui nume: constelaţiile care sunt vizibile în 
emisfera nordică ; omul care şi-a vândut umbra ; 

e) fraze determinative asociate unui nume: Anul când au căzut de Sântilie ploi 
năprasnice şi spuneau oameni că ar fi văzut balaur negru în nouri, deasupra 
puhoaielor Moldovei” (M. Sadoveanu, Hanu Ancuţei). 

Faptul că trebuie să recurgem la asociaţii de cuvinte sau chiar la propoziţii şi fraze 
pentru a putea determina înţelesul unor noţiuni dovedeşte că noţiunile sunt mult mai 
numeroase decât cuvintele luate izolat, că nu există în limbă termeni adecvaţi pentru 
orice noţiune. 

Rămânerea în urmă a vocabularului este explicabilă. Este adevărat că, pe măsură 
ce se crează noţiuni noi, se făuresc şi termeni noi. Fizica atomică, cibernetica, 
astrofizica, medicina modernă ş.a. au îmbogăţit sub ochii noştri vocabularul ştiinţei 
cu numeroşi termeni noi. S-ar părea că vocabularul ţine pasul cu progresele ştiinţelor. 

Există însă un alt aspect. Genurile şi speciile principale ale obiectelor posedă 
denumiri. Dar gândirea, în activitatea ei zilnică, gândirea antrenată în rezolvarea 
unei anumite probleme, are nevoie de concepte intermediare : intermediare între gen 
şi speciile sale, intermediare între specie şi indivizi. Gândirea se desfăşoară continuu 
în operaţii de analiză a noţiunilor de bază. Ea se mişcă generalizând şi determinând 
noţiunile date, construind astfel noţiuni noi din noţiunile cunoscute. Pentru aceste 
noţiuni intermediare, care uneori au o viaţă scurtă, nu există denumiri Simple. Nevoia 
aceasta de determinare a obiectelor - şi deci a conceptelor - se face silită nu numai 
în limbajul ştiinţific, dar şi în limbajul zilnic - poate chiar aici cu o intensitate 
sporită : persoana care v-a căutat ieri, Excursia pe care am făcut-o la începutul lunii 
August, „nişte paseri cum nu s-au mai pomenit” (M. Sadoveanu, Hanu Ancuţei). 

Este, de aceea, necesar să analizăm raportul dintre noțiunie şi cuvânt. Acelaşi 
cuvânt poate reprezenta mai multe noţiuni. Termenii polisemantici şi omonimele sunt 
în această situaţie: rădăcină (de plantă) şi rădăcină (de ecuaţie), lege (juridică) şi 
lege (ştiinţifică), legat (împreunat) şi legat (dispoziţie testamentară). În cazul polisemiei, 
sensurile diferite sunt înrudite şi aparţin aceluiaşi cuvânt: lege (juridică) şi lege 
(ştiinţifică). Omonimele sunt cuvinte cu sensuri total diferite, care au ajuns întâmplă- 
tor să posede acelaşi înveliş fonetic : pat (situaţie la jocul de şah) şi pat (mobilă). 

Pe de altă parte, aceeaşi noţiune poate fi exprimată prin termeni diferiţi. Aceşti 
termeni sunt sinonimi : normă şi regulă, singular şi individual, general şi universal, 
greutate şi pondere. 

Deşi reprezintă în fond aceeaşi noţiune, sinonimele rareori sunt absolute, adică 
lipsite de orice diferenţiere. Se admite că în general sinonimele exprimă nuanţe ale 
aceleiaşi noţiuni. 

Rezultă, din acest raporturi, că între mulţimea noţiunilor şi mulţimea cuvintelor 
nu există o corespondenţă biunivocă. Aceleiaşi noţiuni putem să-i asociem mai multe 
cuvinte - sinonimia -, aceluiaşi cuvânt putem să-i asociem mai multe noţiuni — 
omonimia şi polisemia. 

5.4.8. Contextul sau universul discursului 


Cu toate că cele mai multe cuvinte posedă mai multe înţelesuri, observăm că această 
situaţie nu-i împiedică pe oameni să se înţeleagă prin vorbire. Aceasta se datoreşte 
contextului, care determină, în fiecare caz în parte, înţelesul asociat unui termen. 
Cuvântul nu este folosit izolat, ci în asociaţie cu alte cuvinte, formând propoziţii şi 
fraze. Contextul este tocmai această mulţime de cuvinte, organizată în propoziţii şi 
fraze, care conţine ca element şi cuvântul dat. 

Cu cât contextul conţine mai multe elemente, cu atât sensul cuvântului se contu- 
rează mai precis. Când contextul este mai sărac, rămân deschise mai multe căi de 
interpretare. O frântură de conversaţie auzită pe stradă, un mesaj descifrat parţial, un 
text într-o limbă străină, în care recunoaştem doar câteva cuvinte, alcătuiesc contexte 
parţiale, insuficiente. Dar chiar în aceste cazuri, observăm că posibilitatea echivocului 
este limitată. Citind doar titlul unui articol, al unei cărţi, ne dăm seama imediat de 
domeniul de obiecte la care se referă. Titlul articolului lui Einstein : Electrodinamica 
corpurilor în mişcare - prin care s-au pus bazele teoriei relativităţii - ne informează 
că se discută o problemă de mecanică. Nici o confuzie nu este posibilă între expresiile 
„masă frugală ” şi „masă de stejar”, datorită atributelor asociate cuvântului „masă”. 

În gândirea obişnuită, contextul este nedefinit, în continuă mişcare şi acceptat în 
mod tacit”. Fiecare întorsătură a conversaţiei poate opera trecerea la un alt context. 
Exprimarea verbală poate fi, şi este deseori, eliptică, tocmai fiindcă în contextul 
acceptat confuziile sunt excluse. Contextul acesta este psihologic, fiind legat de 
anumite interpretări subiective, tendinţe, sentimente etc. 

În cercetările ştiinţifice, contextul poate fi determinat în mod obiectiv, fiind 
totdeauna alcătuit dintr-o mulțime limitată de noțiuni. Acesta este contextul formal", 
care se bucură de proprietatea că, spre deosebire de contextul psihologic, poate fi 
determinat cu precizie în fiecare caz în parte. În orice cercetare ştiinţifică nu operăm 
cu mulţimea tuturor noţiunilor, ci numai cu o submulțime a acesteia, delimitată de 
obiectul unei ştiinţe sau chiar de un capitol al acesteia. Gândim totdeauna într-un 
domeniu limitat, cum se spune, într-un anumit univers al discursului, care determină 
în mod univoc înţelesul termenilor folosiţi. 

Se numeşte univers al discursului (domeniu de indivizi, domeniu al discursului, 
clasă universală"), mulţimea determinată, particulară de noţiuni căreia îi aparţin 
noţiunile care formează obiectul discuţiei. 

Astfel, în aritmetică, universul discursului este format din mulţimea numerelor 
naturale sau întregi sau raţionale, în geometria plană, de mulţimea figurilor plane, în 
istorie, de mulţimea evenimentelor dintr-o anumită epocă. Pentru noi, în prezent, 
universul discursului este format din mulţimea noţiunilor. 

Clasa universală se notează cu 1 sau V sau U şi este, într-un anumit sens, opusă 
clasei vide, simbolizându-se prin O sau Ø sau A. Se demonstrează că clasa vidă este 
unică, în timp ce clasa universală variază de la caz la caz. 

Determinarea în fiecare caz a universului discursului înlătură nu numai omonimia 
şi polisemia termenilor ştiinţifici - pedologie (ştiinţa solului) şi pedologie (ştiinţa 
copilului), ablațiune (operaţie chirurgicală) şi ablațiune (transportul rocilor prin 
acţiunea apei, a vântului, a ghețarilor) - dar circumscrie şi sfera unei noţiuni, 

restrângând-o la un domeniu particular. Figuri asemenea, în geometria euclidiană, 
constituie o clasă nevidă, pe când figuri asemenea, în geometria neeuclidiană, 
constituie o clasă vidă. 

Orice cuvânt posedă un înţeles - cel puţin unul. Vom deduce atunci că orice 
cuvânt exprimă o noţiune ? 

Această problemă nu este simplă. Medievalii făceau deosebire între termeni 
categorematici, care pot fi gândiţi singuri şi exprimă deci noţiuni, şi termeni sinca- 
tegorematici, care pot fi gândiţi numai împreună cu alţi termeni. În prima clasă intră 
substantivele, adjectivele şi verbele (în unele forme). Prepoziţiile, adverbele, conjunc- 
tiile pot alcătui noţiuni numai în asociaţie cu alte cuvinte ; ele sunt sincategorematice. 

Această diferenţiere, care mai stăruia încă în tratatele de logică ale veacului 
al XIX-lea (J.St. Mill, W.St. Jevons), nu poate fi astăzi acceptată. Astăzi ştim că, de 
pildă, conjuncţiile (şi, sau, dacă etc.) exprimă relaţii foarte importante. Iar articolul 
şi prepoziţiile oglindesc relaţii gramaticale. 

Fiecare cuvânt posedă un sens. Fără acesta, el şi-ar pierde funcţia de cuvânt. Iar, 
întrucât posedă un sens, cuvântul desemnează o noţiune. 


5.5. Structura noţiunii 


5.5.1. Sfera și conţinutul 


Noţiunea, ca formă logică distinctă, posedă o structură proprie, a cărei existenţă 
constituie cea mai elocventă dovadă că fiinţa noţiunii nu se reduce la cuvântul care o 
redă sau la reprezentarea care o însoţeşte. Proprietăţile noţiunii, Ypapacitatea ei 
minunată de a se lega cu alte noţiuni pentru a genera judecăţi şi rajionarpente, derivă 
din structura ei. 

Organizarea internă a noţiunii nu este o creaţie întâmplătoare a vreunui factor 
subiectiv. Ea rezultă din geneza noţiunii, din însăşi împrejurarea că noţiunea exprimă 
clasele de obiecte în esenţa lor. În noţiune ajung astfel să se reflecte două aspecte 
esenţiale ale claselor de obiecte: mulțimea obiectelor şi mulțimea proprietăților 
comune acestor obiecte. 

Se numeşte sferă (sau extensiune, denotaţie) acea latură a noţiunii care se referă la 
obiectele ce alcătuiesc clasa respectivă. 

Se numeşte conținut (sau comprehensiune, intensiune, conotaţie) acea latură a 
noţiunii care se referă la proprietăţile comune obiectelor ce alcătuiesc clasa respectivă. 

În fiinţa noţiunii, cele două aspecte sunt strâns legate. În noţiunea de „maşină 
logică” sunt gândite şi diferite calculatoare numerice realizate de tehnica modernă, 
precum şi diferitele lor calităţi : de a executa rapid calcule cu ajutorul unor instalaţii 
electrice. Dar cele două aspecte apar bine diferenţiate, fiindcă în gândirea efectivă, în 
cursul obişnuit al gândirii, predomină când un aspect, când altul. Gândim în exten- 
siune sau gândim în comprehensiune. 

Acest dualism fundamental nu se oglindeşte clar în limbă. Nu dispunem de două 
limbaje, unul al sferei, celălalt al conţinutului. Dar există în limbaj expresii tipice 
pentru cele două tipare şi, în orice caz, contextul, desfăşurarea gândirii din acel 
moment, ne dă indicaţii suficiente. 

Deosebirea dintre sferă şi conţinut este extrem de importantă. Putem afirma că ea 
domină întreaga logică. Într-adevăr, pe această bază a apărut şi s-a dezvoltat dualismul 

concepţiilor şi metodelor logicii formale. S-au constituit astfel două puncte de vedere 
şi două preferinţe, care se manifestă pretutindeni în studiul logicii şi care au împărţit 
din totdeauna pe logicieni în două tabere. 

Încercările de a unifica cele două tendinţe nu au lipsit. Însuşi Aristotel, observând 
că cele două concepţii asupra gândirii logice duc la aceleaşi rezultate, le-a considerat 
echivalente : „Că un termen este inclus în altul ca într-un tot este acelaşi lucru ca şi 
a enunţa pe unul despre totalitatea celuilalt.”!? Aceasta înseamnă că enunţul „Toţi A 
sunt B” poate fi egal de bine interpretat şi în extensiune (toţi A sunt incluşi în sfera 
lui B) şi în comprehensiune (toţi A posedă atributul B). Aristotel a folosit un punct de 
vedere sau celălalt după necesitate şi de aceea astăzi este dificil să-i atribuim o 
dominantă. 

În logica matematică, datorită principiului abstracţiunii, a învins punctul de vedere 
extensivist. Calitățile sunt reprezentate prin clase. Logicienii moderni îşi dau însă 
seama că logica formală poate fi construită şi în alt mod, pe baza comprehensiunii!?. 
Dualismul concepţiilor logice izbucneşte mereu, ca o mărturie a caracterului său 
fundamental. 


5.5.2. Sfera noţiunii 


Specific procesului de geneză a noţiunii este faptul că materialul care a servit la 
formarea noţiunii nu este abandonat, ci este reţinut, formând însăşi structura noţiunii. 
În fond, noţiunea ajunge să reprezinte clasa de obiecte, care a constituit materia 
primă a genezei ei. Clasa de obiecte din realitate este exprimată în sfera noţiunii. 

În expresia „clasă de obiecte”, termenul „obiect” trebuie înţeles în sensul cel mai 
general. În particular, aceste obiecte pot fi şi ele clase de obiecte. În acest caz, 
mulţimea reprezentată în sfera noţiunii va fi o mulțime de mulțimi, o mulţime ale cărei 
elemente sunt mulţimi. De aceea, se face deosebire între extensiune (mulţimea 
subclaselor) şi denotație (mulţimea indivizilor). Cazul este frecvent, cele mai multe 
noţiuni sunt mulţimi de mulţimi. În limbajul teoriei mulțimilor, vom spune că sfera 
acestor noţiuni este alcătuită din reuniunea unor mulţimi. 

Prin reuniunea unor mulţimi se înţelege mulţimea formată din elementele care 
aparţin cel puţin uneia din mulțimile date (nu se exclude cazul când elementul 
aparţine simultan mai multor mulţimi). Astfel, mulţimea elevilor unei şcoli este 
alcătuită din reuniunea mulțimilor elevilor fiecărei clase. Operația de reunire a 
mulțimilor se notează cu simbolul u : 

(animale) = (vertebrate) u (nevertebrate) 

(plante) = (criptogame) u (fanerogame) 

(triunghiuri) = (triunghiuri scalene} u (triunghiuri isoscele) ù (triunghiuri 
echilaterale) 

(numere naturale) = (numere prime) u (numere neprime) u (1) 

(numere întregi) = (numere pare) u (numere impare) u (0) 

În felul acesta, pe lângă relaţia de la element la mulţime, care este relaţia de 
apartenenţă, notată prin simbolul „ €” , apare o nouă relaţie importantă, între mulţimea 
cuprinsă în alta şi mulţimea care o cuprinde. Aceasta este relația de incluziune a 
mulțimilor, care se simbolizează prin: „c” şi „> ”. 

A c B (A este inclus în B) 
A > B (A include B) 

Astfel avem : 
(vertebrate) c (animale) 
(numere întregi) > (numere pare) 

Se spune că o noţiune include altă noţiune în sfera sa dacă mulţimea corespunză- 
toare celei dintâi include mulţimea corespunzătoare celeilalte. 

Mulțimea inclusă în alta se numeşte, în teoria mulțimilor, submulțime a acesteia. 
În logică se folosesc termenii de gen şi specie. Noţiunea includentă se numeşte gen, 
iar noţiunea inclusă se numeşte specie. 

În logică, spre deosebire de ştiinţele naturii, termenii gen şi specie au o valoare 
relativă. O noţiune poate fi gen faţă de alta - de exemplu, vertebrat faţă de mamifer — 
şi totodată specie în raport cu alta — vertebrat faţă de animal. 

De la matematicienii Euler (1707-1783) şi John Venn (1834-1923) există procedeul 
de a reprezenta raporturile dintre mulţimi - respectiv dintre sferele noţiunilor -— prin 
raporturi între cercuri (eventual şi alte poligoane). 

Întrucât în cazul incluziunii, toate elementele unei mulţimi aparţin şi celeilalte 
mulţimi, reprezentarea acestui raport se va face prin cercuri conţinute unul în altul: 


animale 


vertebrate 


mamifere 


Observăm că sferele noţiunilor incluse unele în altele se pot compara între ele din 
punctul de vedere al mărimii lor relative. Sfera unei noţiuni este mai mare (respectiv 
mai mică) decât sfera altei noţiuni, dacă mulţimea corespunzătoare delei dintâi are 
mai multe (respectiv mai puţine) elemente decât mulţimea corespunzătoăre celeilalte. 
Astfel, genul fiind alcătuit din reunirea mai multor specii, urmează că sfera genului 
conţine mai multe elemente decât sfera fiecărei specii în parte şi este deci mai mare 
decât a oricăreia dintre ele. 

Trebuie să deosebim cu grijă relaţia de incluziune de relaţia de apartenenţă. 
Relaţia de incluziune este o relaţie între mulţimi - respectiv între sfera genului şi 
sfera speciei - şi se bucură, ca atare, de proprietăţi remarcabile. Astfel, dacă o 
mulţime A include o mulţime B, iar mulţimea B include o altă mulţime C, atunci 
mulţimea A include mulţimea C. În exemplul de mai sus, întrucât clasa animalelor 
include clasa vertebratelor şi clasa vertebratelor include clasa mamiferelor, vom 
conchide că clasa animalelor include clasa mamiferelor. Relaţiile care satisfac această 
condiţie se numesc franzitive şi deci relația de incluziune a mulțimilor posedă 
proprietatea tranzitivității. 

Relaţia de apartenenţă este o relaţie de la element la mulţime, adică relaţia ce 
există de la noţiunea individuală la specie: între Socrate şi filosof, între Lună și 
satelit. Este evident că această relaţie nu poate fi tranzitivă. 

Deşi în limbajul natural, ambele relaţii se exprimă cu ajutorul copulei „este” : 

t este număr transcendent ; 
Omul este mamifer, 
în limbajul formalizat al claselor cele două relaţii se exprimă diferit : 
m € (numere transcendente} 
(oameni) < (mamifere), 
deoarece sunt relaţii diferite. 

Sfera noţiunii reprezintă, în general, o mulţime de mulţimi. Cu alte cuvinte, sfera 
genului este alcătuită din mulţimea sferelor genului. Această mulţime este ordonată 
prin relaţia de incluziune, deoarece genul include speciile. 

Să examinăm proprietăţile relaţiei de incluziune, care deţine un rol atât de 
important în structura noţiunii. 

Vom observa mai întâi că orice mulţime este o submulțime a sa însăşi. Se poate 
spune într-adevăr că o noţiune se include în ea însăşi. Pentru a exprima acest aspect 
al incluziunii se folosesc simbolurile „<” şi „2”, şi atunci avem: 

ASA 
(patrulatere) œ (patrulatere). 
Dacă vrem să excludem cazul de egalitate a celor două mulţimi, vom spune că A 
este o submulțime proprie a lui B sau că este inclusă strict în B, ceea ce se notează cu 
simbolurile „<”, respectiv „>”. Trebuie deci să diferenţiem relaţia de incluziune de 
incluziunea strictă. Putem scrie : 
(patrulatere) c (poligoane) 
(patrulatere) < (poligoane), 

fiindcă relaţia „<” semnifică „c”, fie „=”. Dar nu putem scrie : 
(patrulatere) c (patrulatere) 

ci numai: 
(patrulatere) < (patrulatere). 

Relaţia „<” se bucură de următoarele proprietăţi. Ea este reflexivă, fiindcă pentru 
orice mulţime A, avem A < A. Relaţia este antisimetrică. O relaţie are această calitate 
atunci când, dacă ea există în ambele sensuri, rezultă că cei doi membri ai relaţiei 
sunt identici. Dar, dacă între două mulţimi oarecare A şi B avem relaţiile : 

ASBşiBcA 
atunci avem : 
A=B. 

Relaţia „<” este şi tranzitivă, fiindcă dacă între trei mulţimi oarecare A, B şi C 
există relaţiile : 

AcBş BSC, 
atunci rezultă : 
ASC. 

În fine, relația de incluziune nu este conexă. O relație este conexă într-o mulțime 
dată atunci când ea există între oricare două elemente diferite ale mulțimii. Se mai 
spune în acest caz că elementele sunt comparabile. Astfel relația „< ” este conexă în 
mulţimea numerelor naturale, fiindcă oricare două numere naturale diferite sunt 
comparabile, adică stau în această relaţie (unul dintre ele trebuie să fie mai mic decât 
celălalt). Relaţia de incluziune nu este conexă, fiindcă, dacă e adevărat că genul 
include fiecare specie şi aceasta, mai departe, fiecare subspecie, speciile în schimb 
nu se includ între ele şi nici subspeciile. 

O mulţime ordonată printr-o relaţie care este reflexivă, antisimetrică, tranzitivă şi 
neconexă se spune că este parțial ordonată. Urmează de aici că sfera noţiunii 
constituie o mulțime de noţiuni parţial ordonată prin relaţia de incluziune. 

Mulţimile finite parţial ordonate pot fi reprezentate prin grafe numite diagrame 
Hasse (după numele matematicianului H. Hasse). O astfel de diagramă se construieşte 
în modul următor. Relaţia de ordine dintr-o mulţime se reprezintă în general prin 
simbolul „<”. Dacă, fiind date două elemente a şi b ale unei mulţimi parţial 

ordonate, a < b exclude existenţa unui element astfel că a < x < b, atunci b se 
numeşte vecinul superior al lui a, iar a vecinul inferior al lui b. Prin urmare, două 
noţiuni în raport de incluziune sunt vecine, dacă în mulţimea considerată nu există o 
a treia noţiune care să se intercaleze între ele. 

Elementele mulţimii - în cazul nostru, genurile şi speciile — sunt reprezentate prin 
puncte sau mici cercuri. Dacă b este vecinul superior al lui a, atunci punctul asociat 
lui b este aşezat deasupra punctului asociat lui a (deplasarea laterală fiind permisă) şi 
unit cu el printr-o dreaptă. 

Fiind dată, de exemplu, mulţimea 

(a, b, c, d, e, f, g} 
în care sunt date relațiile : 
b<c, d<e, e<f, e<g 
iar celelalte elemente nu sunt comparabile între ele, ordonarea ei poate fi reprezentată 
prin următoarea diagramă : 


f g 


vo 


b 


d 
Orice mulțime de noțiuni, fiind o mulțime ordonată parțial prin relația de inclu- 
ziune a sferelor, poate fi reprezentată în acelaşi mod printr-o diagramă Hasse. Astfel 
mulțimea : d 
(lipide, proteine, holoproteine, heteroproteine, albumine, globuline, 
scleroproteine, oseina) 
va fi reprezentată prin diagrama : 
proteine 


lipide 


holoproteine 
O 


heteroproteine 


albumina scleroproteine 


globuline 
f , . O osenia 
Iar mulțimea: {cristale, elemente, metale} prin diagrama : 

cristale elemente 


metale 

Asemenea diagrame - dar bineînţeles fără a avea precizia şi fundamentarea 
ştiinţifică de astăzi, au fost folosite încă din antichitate sub numele de arborele lui 
Porphyrius. Iată un exemplu : 

substanță 


-a 


corporală necorporală 
corpuri 


însuflețite neînsuflețite 


T 


ființă 


sensibilă nesensibilă 


~= 


animal 


rațional nerațional 


ai 


om 


Socrate Platon 

Asemenea diagrame serveau la stabilirea definiţiilor. 

Vrem să determinăm acum conceptele de sistem de noţiuni şi serie de noțiuni. În 
acest scop trebuie să introducem mai întâi alte câteva noţiuni din teoria mulțimilor. 

Un element al unei mulţimi parţial ordonate se numeşte element minimal, dacă în 
acea mulţime nu există nici un element x astfel că x < a. Elementul este maximal 
atunci când nu există nici un element x astfel ca x > a. O mulţime parţial ordonată 
poate avea mai multe elemente minimale sau maximale (după cum se poate constata şi 
din diagramele construite mai sus). Aceste elemente pot, de altfel, să lipsească cu 
totul, ceea ce se întâmplă, de exemplu, în cazul mulțimilor infinite. Dar orice 
mulţime finită parţial ordonată conţine cel puţin un element minimal şi cel puţin un 
element maximal. 

Dacă pentru orice element x al mulţimii date, există un element a cu proprietatea 
a < x atunci acesta este cel mai mic element. Dacă pentru orice element x, există un 
element a pentru care x < a, atunci acesta este cel mai mare element. Dacă există, 
aceste elemente sunt unice. Cel mai mic element este singurul element minimal, iar 
cel mai mare element este singurul element maximal. 

Mulțimea de noţiuni reprezentată mai sus posedă cinci elemente minimale : lipide, 
heteroproteine, albumine, globuline, oseina şi două elemente maximale: lipide, 
proteine. În această mulţime nu există un cel mai mic element, nici un cel mai mare 
element. 

Următoarea mulţime reprezentată mai sus are două elemente maximale : cristale, 
elemente şi un singur element minimal : metale, care, în acest caz, este şi cel mai mic 
element. 

A doua operaţie fundamentală cu mulţimi este intersecția mulțimilor. Prin aceasta 
se înţelege mulţimea alcătuită din elementele care aparţin concomitent tuturor mulți- 
milor date. Intersecţia se notează cu simbolul „N” : 

{1,2,3,4} N {2,4,6,8} = (2,4) 
{metale} N {lichide} = {mercurul} 
{numere pare} N {numere prime} = {2} 

Dacă intersecția a două mulțimi nu este nulă, A N B + 0, atunci se spune că acele 
mulțimi se intersectează (sunt secante) sau au o parte comună. În caz că intersecția a 
două mulțimi este nulă, A N B=0, atunci mulțimile se numesc disjuncte. Astfel : 

{1,3,5,7}N {2,4,6,8} =0 
(numere prime }N{numere neprime} =0 
{poligoane )N (cercuri) =0 

O colecție de mulțimi, în care fiecare mulțime este disjunctă față de toate celelalte, 
constituie o colecție disjunctă de mulțimi. Dacă submulţimile A,, A,, A, ... A,, ale 
mulţimii A alcătuiesc o colecție disjunctă de mulţimi - adică nu intersectează între 
ele — şi fiecare membru al lui A este membru al uneia şi numai al uneia din mulțimile 
A -.- Ap atunci aceasta defineşte o partiție a mulţimii A. De exemplu, mulțimile : 

(0), (1,3,5), (2,4,6) 
alcătuiesc o partiție a mulţimii : 
(0,1,2,3,4,5,6). 

Dacă relaţia care ordonează o mulţime este şi conexă, adică se conexează oricare 
două elemente ale mulţimii — sau, cum se mai spune, oricare două elemente sunt 
comparabile - atunci se obţine o ordonare simplă (liniară, totală, completă) a mulţimii 
sau un lanţ. Lanţul este finit, dacă numărul elementelor lui este finit; acest număr 
caracterizează lungimea lanţului. astfel relaţia „< ” determină o ordonare liniară în 
mulţimea numerelor întregi, fiindcă între oricare două numere întregi există această 
relaţie. Diagrama Hasse a oricărui lanţ finit îmbracă această forma simplă: 


4 


Un lanţ finit posedă totdeauna cel mai mic element şi cel mai mare element, care 
constituie totodată singurul element minimal, respectiv singurul element maximal. 
Elementele lanţului pot fi numerotate. Cel mai mic element va fi numit primul 
element, vecinul său superior al doilea element ş.a.m.d. Se mai spune că vecinul 
superior acoperă vecinul inferior, iar despre acesta se spune că este acoperit de 
vecinul superior. Elementul care acoperă cel mai mic element se numeşte atom. 

Într-un lanţ, aşadar, fiecare element, în afară de cel mai mare element, este 
acoperit de un singur element şi totodată fiecare element, în afară de cel mai mic 
element, acoperă un singur element. 

Înarmaţi cu aceste noţiuni ale teoriei mulțimilor, putem defini acum sistemul de 
noţiuni şi seria de noţiuni. 

Se numeşte sistem de noțiuni o mulţime finită de noţiuni parţial ordonată prin 
relaţia de incluziune şi în care: a) Există cel mai mare element; b) Există cel puţin 
două elemente minimale ; c) Lanţurile care au ca cel mai mare element pe cel mai 
mare element al sistemului şi ca cel mai mic element elementele minimale una câte 
una posedă lungime egală; d) Elementele minimale alcătuiesc o partiție a mulţimii 
date. Mulțimea : 

(vertebrate, mamifere, păsări, peşti, batracieni, reptile) 
alcătuieşte un sistem de noţiuni, deoarece, aşa cum se observă din diagrama respectivă : 


vertebrate 


mamifere păsări peşti batracieni reptile 


noţiunea vertebrat este cel mai mare element al mulţimii; noţiunile: mamifere, 
păsări, peşti, batraciene, reptile alcătuiesc tot atâtea elemente minimale, legate 
fiecare de cel mai mare element printr-un lanţ de aceeaşi lungime şi formează o 
partiție în mulţimea vertebratelor. Într-adevăr, cele cinci clase de vertebrate sunt 
disjuncte, iar reuniunea lor ne dă mulţimea vertebratelor. 

Orice noţiune - în afară de speciile ultime - este, în privinţa sferei, un sistem de 
noţiuni. Aceasta rezultă direct din faptul că orice noţiune este o mulţime de noţiuni 
parţial ordonată prin relaţia de incluziune. Noţiunea dată este chiar cel mai mare 
element al sistemului. Clasele originare, din care s-a constituit noţiunea, sunt elemen- 
tele minimale. Ele trebuie să fie cel puţin două, fiindcă altfel nu se putea generaliza şi 
sunt egal depărtate de cel mai mare element, fiind supuse aceluiaşi proces de 
generalizare. În fine, ele alcătuiesc o partiție a sferei noţiunii, fiindcă prin generalizare 
sfera s-a extins la toate elementele. 

Se numeşte serie de noțiuni un lanţ finit de noţiuni ordonat prin relaţia de 
incluziune a sferelor. Exemple : 

pătrat c dreptunghi c paralelogram c trapez c patrulater ; 

număr prim c număr natural < număr întreg < număr raţional < număr real. 

Se observă că oricare două elemente ale unei serii de noţiuni stau în raport de 
incluziune a sferelor : 

pătrat c trapez; 
număr natural < număr raţional. 

Se observă, de asemenea, existenţa celui mai mic element - „pătrat”, „număr 
prim” - care este acoperit, dar nu acoperă, adică nu include nici un element, precum 
şi existenţa celui mai mare element - „patrulater”, „număr real” - care nu este 
acoperit, dar acoperă, adică include un alt element. Afară de aceste două elemente 
extreme, fiecare element acoperă şi este acoperit de un singur element. 

În mod obişnuit, universul discursului este alcătuit dintr-o anumită submulțime a 
mulţimii noţiunilor. Orice discuţie, cercetare sau reflexie se referă la un subiect 
limitat : relațiile dintre oameni, relaţiile dintre state, planuri de viitor, numere, specii 
animale, compuşi chimici etc. 

În acest moment vrem să luăm în consideraţie clasa universală a noţiunilor, adică 
mulţimea alcătuită din toate noţiunile. Desigur că şi această mulţime, deşi neobişnuită, 
poate forma universul discursului la un moment dat, de exemplu, atunci când studiem 
noţiunile, aşa cum facem noi în acest capitol. 

Clasa universală a noţiunilor posedă proprietăţi specifice. În primul rând, clasa 
universală a noţiunilor este un sistem de noţiuni, deoarece este o noţiune şi orice 
noţiune este un sistem de noţiuni. Îl vom numi sistemul universal de noțiuni. 

Cel mai mare element al sistemului universal de noţiuni se numeşte genul suprem 
(summum genus). Fiind cel mai mare element al unei mulţimi parţial ordonate, 

înseamnă că nu există un alt element al mulţimii care să-l acopere. De aceea, genul 
suprem nu este specie. Urmează că genul suprem este o noţiune unică. Aceasta 
rezultă din caracterul unic al celui mai mare element. 

În al doilea rând, genul suprem este noţiunea cu sfera cea mai mare. Ştim că genul 
are sfera mai mare decât a oricărei specii pe care o include. Genul suprem fiind 
Singura noţiune care nu este totodată şi specie, înseamnă că nu există vreo noţiune cu 
sfera mai mare ca a lui. Fiind şi unic, înseamnă că are sfera cea mai cuprinzătoare. 

Elementele minimale ale sistemului universal de noţiuni se numesc specii u/time 
(infima species) ; ele, având sfera cea mai mică, nu mai sunt gen. 

Cu excepţia genului suprem şi a speciilor ultime, ceilalţi membri ai sistemului 
universal de noţiuni sunt concomitent şi gen şi specie. 

În ceea ce priveşte determinarea genului suprem şi a speciilor ultime, vom observa 
că, deşi din punct de vedere formal ele sunt precis definite - genul suprem nu poate 
fi specie şi are sfera cea mai mare ; specia ultimă nu poate fi gen şi are sfera cea mai 
mică —, cu toate acestea recunoaşterea întâmpină greutăţi. 

Aceste insuccese au dus treptat la convingerea că genul suprem trebuie conceput 
în mod relativ, în raport cu un anumit domeniu de cunoştinţe şi că, prin urmare, 
există mai multe noţiuni cu sfera foarte largă, care deţin un rol cognitiv important în 
fiecare ştiinţă. Acestea sunt categoriile. 

Dealtfel, noţiunea de gen suprem riscă să fie contradictorie. Sfera ei este o 
mulţime de tipul „mulţimea tuturor mulțimilor”, care se angajează în paradoxe, dacă 
nu se ia precauţiunea să se stipuleze axiomatic că nici o mulţime nu poate fi propriul 
său membru. ~ 

Specia ultimă se recunoaşte după faptul că ea constituie, îi pri nţa sferei, o 
mulţime simplă (de gradul I). Elementele ei nu sunt mulţimi, ci t prj individuale, 
respectiv noțiuni individuale. Am ajuns deci la specia ultimă în momentul când 
noțiunea nu se mai divide în specii, ci cuprinde noțiuni individuale. 

Acest moment este însă greu de precizat. Obiectele individuale posedă numeroase 
însuşiri particulare, pe baza cărora ele pot fi din nou grupate în subspecii, dat fiind că 
orice proprietate determină o clasă. Să considerăm, pentru ilustrare, seria de noțiuni : 

elemente > metale 

S-ar părea că, odată cu noțiunea metal, am ajuns la specia ultimă a seriei 
respective, deoarece sfera ei cuprinde diferite metale, care apar ca noțiuni indivi- 
duale: litiul, potasiul, sodiul, aluminiul, fierul, cuprul etc. Într-adevăr, de foarte 
multe ori folosim noțiunea de metal în sens de specie ultimă : 

Metalele se caracterizează printr-un luciu metalic special ; metalele sunt plastice etc. 
Dar, cercetarea progresând, apar îndată subspecii : 

Metalele tipice au o conductibilitate termică şi electrică ridicată ; metalele uşoare 
sunt în general şi cele mai uşor fuzibile ; metalele native sunt puţine la număr ; 
metalele rare există de obicei în minereuri în cantităţi foarte neînsemnate ; unele din 
cele mai active metale se obţin exlusiv prin electroliză ; metalele pure pot fi obținute 
prin electroliză ; metalele platinice sunt puţin active etc. etc. 

În aceste contexte, noţiunea metal devine gen şi apar ca specii ultime noţiunile 
metale tipice, metale uşoare, metale native, metale rare, metale active, metale pure, 
metale platinice. La rândul lor şi aceste noţiuni se pot transforma în genuri, dând 
naştere la alte specii ultime: metale tipice rare, metale uşoare pure etc. 

Nici noţiunile individuale nu sunt stabile. Prin adăugarea unor determinări, ele 
generează alte noţiuni individuale, devenind ele însele specii ultime : 
Cromul pur este deosebit de plastic ; fierul trivalent se reduce la fierul bivalent ; 
platina bivalentă formează multe săruri complexe etc. 
Se observă că numai contextul poate decide dacă o noţiune este gândită sau nu ca 
o specie ultimă. Ori de câte ori gândim noţiunea ca o mulţime de indivizi - şi nu de 
clase - noţiunea este o specie ultimă, chiar dacă în mod obişnuit ea este un gen. Astfel 
folosirea cuantorilor „toţi”, „nici unul” indică în general prezenţa unei specii ultime : 
Toate cuvintele se găsesc în dicţionar ; 
Toate noţiunile sunt reprezentate prin cuvinte ; 
Nici un număr nu este divizibil prin zero. 
Vom conchide că speciile ultime sunt prezente în gândirea noastră mult mai 
frecvent decât s-ar părea la o analiză sumară. 


5.5.3. Conţinutul noțiunii 


Amintim că în structura noţiunii se află concomitent două mulţimi: clasa de obiecte 
şi clasa însuşirilor comune acestor obiecte. Al doilea aspect constituie conținutul 
(comprehensiunea, intensiunea, conotaţia). Elementele conţinutului se numesc note 
(însuşiri, atribute, proprietăţi, caractere, trăsături etc.). Astfel în conţinutul noţiunii 
lantanide figurează notele : metale, strălucitoare, refractare, duritate mică, maleabili- 
tate bună, foarte rele conductoare de electricitate, puternic paramagnetice, stabile în 
aer uscat, extrem de active, instabile faţă de acizi, inerte față de alcooli, puternic 
bazice etc. 

Conţinutul este fundamental, deoarece intensiunea determină extensiunea şi nu 
invers. Termenii triunghi echilateral şi triunghi echiunghiular au intensiuni diferite, 
dar aceeaşi extensiune. Deci termenii pot avea intensiuni diferite dar aceeaşi exten- 
siune, pe când termenii cu extensiuni diferite nu pot avea aceeaşi intensiune!?. 

Ca şi sfera noţiunii, conţinutul posedă o organizare internă deosebit de interesantă 
şi importantă. 

Fiecare noţiune este determinată de o clasă de note caracteristice acelei noţiuni, 
note pe care noţiunea le posedă în mod exclusiv. În conţinutul noţiunii, care este 
mulţimea tuturor notelor pe care le posedă clasa de obiecte respectivă, notele 
caracteristice alcătuiesc o submulțime : clasa notelor proprii sau Propriul. El formează 
o clasă de note, fiindcă în mod obişnuit există mai multe note, care, fiecare singură 
poate determina aceiaşi noţiune. Astfel : 

Triunghiul este singurul poligon cu trei laturi, cu trei unghiuri, lipsit de diagonale, 

cu suma unghiurilor egală cu 180° ş.a. l 

Solidele sunt singurele corpuri care îşi conservă forma şi volumul ş.a. 

O singură notă proprie este suficientă pentru determinarea unei clase de obiecte, 
chiar atunci când notele proprii sunt mai multe - aşa este nota trilater pentru 
triunghiuri. Trebuie să adăugăm însă că această determinare are loc totdeauna în 
cadrul unei anumite clase universale: trilater în clasa universală a poligoanelor 
plane, conservarea formei în clasa universală a corpurilor. 

Determinarea Propriului unei noţiuni constituie o sarcină extrem de importantă a 
cercetării ştiinţifice ; ea este implicată în metoda descrierii şi a definiţiei. Astfel, 
cunoaşterea notelor proprii noţiunii om a preocupat omenirea încă din antichitate. 

S-au propus ca note caracteristice omului, în cadrul clasei universale a animalelor, 
nota biped fără pene (Platon), social (Aristotel), rațional, făuritor de unelte (Franklin) etc. 
Urmează acum să determinăm celelalte componente ale conţinutului noţiunii. 
Pentru aceasta va trebui să acceptăm un adevăr fundamental : Genul include specia în 
sferă, iar specia include genul în conţinut. i 

Întrucât conținuturile noţiunilor se includ unele în altele, ca şi sferele lor, urmează 
că şi conținuturile se pot compara între ele din punctul de vedere al mărimilor lor 
relative. Conţinutul unei noţiuni este mai mare (respectiv mai mic) decât conţinutul 
altei noţiuni, dacă mulţimea corespunzătoare celei dintâi are mai multe (respectiv mai 
puţine) elemente decât mulţimea corespunzătoare celeilalte noţiuni. Prin urmare, 
conţinutul speciei este mai mare decât conţinutul genului. Aceasta rezultă din faptul 
că specia posedă, pe lângă Propriul său, şi conţinutul genului, deci are mai multe 
note decât genul. De exemplu, noţiunea metal posedă în conţinutul său toate notele 
noţiunilor element, cristal şi conductor ; conţinutul speciei include conţinutul genurilor 
sale. Acestea au un alt caracter decât notele proprii: ele sunt nespecifice, sunt 
aceleaşi pentru mai multe specii. Se numesc note gen, sau generice sau în ansamblu Gen. 

Urmează.că Propriul genului constituie Genul speciei, iar Genul genului constituie 
Genul speciei. 

Corolar. Orice noţiune, afară de genul suprem, posedă o clasă de note-gen, 
alcătuite din notele proprii şi notele gen ale tuturor genurilor care o includ. Exemplu : 

Triunghiul este o linie frântă închisă, posedă laturi şi unghiuri, divide planul în 

două părţi, este convex ş.a. 

Solidele sunt elastice, formate din molecule şi atomi ş.a. PN 

Cunoaşterea proprietăţilor generale ale claselor de obiecte este importantă, fiindcă 
ele reprezintă în mod obişnuit legi. 

Analiza de mai sus ne prezintă conținutul noțiunii ca fiind format din două 
submulțimi disjuncte : Propriul şi Genul. Rămâne să cercetăm dacă nu mai există şi 
altfel de note în conținut. 

Până acum am urmărit ce devine Propriul unei noțiuni în mişcare descendentă, de 
la gen la specie. Urmează să cercetăm ce devine Propriul în mişcarea ascendentă, de 
la specie la gen. 

Notele proprii ale speciei sunt, pentru genurile includente, note pe care nu le 
posedă toate obiectele din sfera genului. Ştim că Propriul speciei este alcătuit din 
note pe care le posedă toate elementele din sfera speciei. Specia fiind inclusă în gen, 
urmează că obiectele ei alcătuiesc o parte din obiectele genului. Deci numai o parte 
din elementele genului posedă notele proprii ale speciei. Acestea se numesc note 
accident sau accidentale, şi în ansamblu Accident. 

Urmează că Propriul speciei constituie Accidentul genului, iar Accidentul speciei 
constituie Accidentul genului. 

Orice noţiune, afară de specia ultimă posedă o clasă de note-accident, alcătuită 
din notele proprii şi notele accident ale tuturor speciilor incluse. Exemple : 

Unele triunghiuri sunt dreptunghice, echilaterale, isoscele ş.a. 

Unele solide sunt amorfe, conductoare, dilatabile prin încălzire, maleabile ş.a. 

Cunoaşterea proprietăţilor accidentale ale claselor de obiecte este necesară atunci 
când vrem să efectuăm operaţia diviziunii. În general însă Accidentul este mai puţin 
important decât Propriul şi Genul, fiindcă el conţine doar note care aparţin numai 
unora din obiectele sferei. 

Am descoperit astfel existenţa a trei subclase de note: note proprii, note-generice 
şi note accidentale!5. Din cercetarea noastră rezultă totodată că astfel de note, în afara 
acestora, nu pot exista. Într-adevăr, o notă sau aparţine tuturor elementelor unei 
clase - şi în acest caz poate fi ori specifică (Propriul) ori nespecifică (Genul) - sau nu 
aparţine tuturor elementelor clasei (Accidentul). Obţinem următoarea diviziune 
perfectă a notelor: 


note 
aparțin tuturor nu aparțin tuturor 
elementelor elementelor 
aparțin aparțin 
numai acestor şi altor 
elemente elemente 
PROPRIUL GENUL ACCIDENTUL 


Există o mare varietate de păreri cu privire la delimitarea noţiunii de conținut. 
Desigur, conţinutul este alcătuit din mulţimea notelor. S-a văzut însă că notele sunt de 
mai multe feluri, astfel că rămâne să se decidă care sunt notele care alcătuiesc conţinutul. 

După concepţia obişnuită, numai notele comune tuturor obiectelor clasei formează 
conţinutul noţiunii. Aceasta înseamnă că Propriul împreună cu Genul alcătuiesc 
conţinutul : 

C=PUG 

Această interpretare ni se pare bine întemeiată. Numai o.proprietate care aparţine 
tuturor elementelor determină o clasă şi este semnificativă pentru acea clasă gândită 
ca un întreg. Studiind proprietăţile şi legile obiectelor şi fenomenelor, ne referim la 
însuşiri şi relaţii care aparţin tuturor elementelor unei clase. O serie de proprietăţi 
structurale importante ale noţiunii apar numai în această interpretare a conţinutului. 
Astfel legea raportului invers dintre mărimea sferei şi mărimea conţinutului este 
valabilă numai în această ipoteză. De asemenea, în cadrul acestei ipoteze putem 
enunţa propoziţia următoare extrem de importantă: Notele genului sunt şi note ale 
speciei, dar notele speciei nu sunt şi note ale genului. 

Prin importanţa sa, acest adevăr a câştigat valoarea unui principiu, cunoscut de 
Aristotel'S şi formulat de logicienii scolastici astfel : ceea ce se afirmă despre toţi, se 
afirmă şi despre unii şi despre fiecare; ceea ce se neagă despre toţi, se neagă şi 
despre unii şi despre fiecare ; prescurtat: dictum de omni et nullo. 

Prin urmare, în mod obişnuit vom înţelege prin conţinutul noţiunii clasa de note 
formată prin reunirea Propriului şi a Genului. 

Dacă delimităm astfel noţiunea de conţinut, atunci conţinutul reprezintă numai o 
parte din clasa predicatelor, adică a predicabilelor care pot fi enunțate despre un subiect : 


Pr > C 


unde Pr este mulţimea predicabilelor. În acest caz este adevărat enunţul că oricare 
notă este un predicabil, dar nu orice predicabil este o notă". 

Printre logicienii moderni, există însă tendinţa de a restrânge şi mai mult sfera 
noţiunii de conţinut. Se înţelege, în acest caz, prin conţinut, „complexul notelor 
caracteristice”!8, „sistemul notelor esenţiale”!”. Conţinutul ajunge astfel să fie identi- 
ficat cu definiţia, să includă doar notele genurilor apropiate şi ale diferenţelor 
specifice. Astfel, conţinutul noţiunii romb este circumscris notelor : patrulateralitate, 
paralelism al laturilor, echilateralitate, unghiurile nu sunt drepte. În această interpre- 
tare, numai o parte din Gen şi o parte din Propriu alcătuiesc conţinutul. Alţi logicieni 
înclină să recurgă la diferențieri înăuntrul conţinutului. Conţinutul în sens larg 
(„conţinutul predicativ”20), „comprehensiunea”?!, ar cuprinde toţi predicabilii : orice 
notă care poate fi enunțată despre toate obiectele din sferă, fie că este conținută în 
definiţie, fie că nu este. În înţeles restrâns („conţinutul constitutiv sau convenţional”, 
„Conotaţia”), conţinutul ar include numai notele definitorii, notele suficiente şi 
necesare pentru a distinge acea clasă de alte clase. Astfel, în cazul triunghiului 
echilateral, nota echilateral ar aparţine conotaţiei, pe când nota echiunghiular, fiindcă 
nu este definitorie, ar rămâne în comprehensiunea conceptului. 

Considerându-se că numărul şi semnificaţia notelor incluse în conţinut sunt în 
funcţie de cunoştinţele epocii şi ale subiectului care operează cu noţiunea, s-a propus 
distincţia dintre comprehensiunea subiectivă şi cea obiectivă??. În primul caz, conți- 
nutul oglindeşte starea cunoştinţelor într-un anumit moment istoric din evoluţia unei 
anumite societăţi şi a unei anumite persoane, în al doilea caz, ideea de conţinut vrea 
să fie desprinsă de orice contingenţe istorice. 

Suntem de părere că noţiunea nu este un fapt îngheţat, ci este un proces, o 
aspirație continuă către adevărul absolut. Conţinutul suferă transformări mai profunde 
decât sfera. În general obiectele rămân aceleaşi, dar omul ajunge ‘să lè cunoască tot 
mai bine, adică tot mai exact, mai precis, mai profund. Uneori defìnitiațămâne, dar 
noi şi noi proprietăți se adaugă. Triunghiul, ca obiect geometric, a rămas acelaşi din 
antichitate şi până astăzi. Dar astăzi se poate scrie o monografie despre triunghi - aşa 
cum a făcut Tr. Lalescu”. Alteori însăşi definiţia trebuie modificată, aşa cum s-a 
întâmplat cu numeroase noţiuni ştiinţifice: atom, element, univers, planetă etc., şi 
atunci conţinutul noţiunii suferă o prefacere totală. 

Consideraţii importante ne-au silit să limităm domeniul conţinutului la notele 
specifice şi notele generice,.lăsând la o parte notele accidentale. Cu toate acestea, ar 
fi de mirare ca notele accidentale să nu deţină nici un rol în cunoaştere. După schema 
noastră, ele reprezintă note ale speciilor şi subspeciilor, care, pentru aceasta, sunt de 
multe ori importante. În special dialectica, a scos în relief unitatea dintre universal, 
particular şi singular. Hegel a luat poziţie împotriva părerii obişnuite care reduce 
conceptul la „universalitatea absolută”. Conceptul cuprinde în sine ca momente 
diferite universalitatea, particularitatea şi singularitatea?*. 

Prin aceasta, Hegel a redat conceptului întreaga bogăţie de determinări, pe care 
logica, ancorată în forme pure, era dispusă să le ignore. Conceptul formal primeşte 
determinări numai de sus în jos, conceptul dialectic se îmbogăţeşte de jos în sus. 
Genul nu elimină notele particulare ale speciilor şi nici notele singulare ale indivizilor, 
ci le îmbrăţişează într-o vastă ierarhie şi unitate. Aceasta înseamnă a include în 
conţinutul noţiunii toţi predicabilii : 


Pr=C=PUGUA 

Această modificare duce la consecinţe importante, printre care şi la modificarea 
unor raporturi fundamentale : acum, conţinutul genului este mai mare decât conţinutul 
speciei, deoarece în conţinut este cuprins şi Accidentul. 

Spre deosebire de sfera noţiunii conţinutul relevă un al doilea mod de ordonare a 
elementelor sale. Primul mod de ordonare este analog ordinii existente în sferă şi 
anume ordonarea parțială prin relaţia de incluziune : conţinutul speciei include 
conţinutul genului. 

Al doilea mod de ordonare apare acum între note. Între ele apare o relaţie de 
dependenţă. Întrucât notele noţiunii sunt în fond predicate posibile, dependenţa 
dintre ele poate fi exprimată ca o relaţie între predicate. Această relaţie se exprimă 
astfel : dacă un obiect din sfera noţiunii posedă predicatul S, el posedă şi predicatul 
P. O astfel de relaţie este bine cunoscută în logica predicatelor şi se exprimă astfel : 


(x)(Sx - Px) 


adică, pentru orice x (dintr-o anumită clasă), dacă x este S, atunci x este P. Această 
relaţie se numeşte, cum am văzut, implicație. Notele noţiunii nu sunt deci indepen- 
dente unele de altele, ci sunt legate prin implicaţie. 

Ordonarea notelor înăuntrul conţinutului prin relaţia de implicaţie creează unitatea 
logică a conţinutului. Conţinutul noţiunii alcătuieşte o unitate ierarhizată : unele note 
sunt originare, altele sunt derivate, unele sunt principale, altele secundare. 

Notele sunt legate între ele şi prin conjuncție („şi”), alcătuind complexe de note, 
în fond subclase ale conţinutului, care deţin o funcţie specială. Genul, Propriul şi 
Accidentul sunt asemenea complexe de note. 


5.5.4. Raportul dintre sferă (extensiune) și conţinut (intensiune) 


Extensiunea şi intensiunea, fiind două aspecte ale aceleiaşi forme logice, este firesc 
ca între ele să existe o foarte strânsă legătură. Notele care alcătuiesc conţinutul sunt 
proprietăţi ale obiectelor care alcătuiesc sfera. 

Această legătură a ieşit la iveală din legea fundamentală, prezentată în paragraful 
anterior, conform căreia dacă o noţiune include o altă noţiune în sfera ei, aceasta din 
urmă include pe cea dintâi în conţinutul său. Cu alte cuvinte, în timp ce genul include 
specia în sferă, specia include genul în conţinut. Metalele constituie doar o specie a 
cristalelor, dar ele posedă toate proprietăţile acestora. Din punct de vedere al sferei, 
vom avea deci raportul : 

cristale > metale 
pe când din punctul de vedere al conţinutului, raportul se inversează : 
metale > cristale 

Aceste două legături - legătura de sferă şi legătura de conţinut - sunt reunite în 
mod necesar. Ele nu pot exista una fără cealaltă ; dacă există una, există şi cealaltă. 
Dacă s-a stabilit că noţiunea A cuprinde în sfera ei noţiunea B, atunci urmează că 
noţiunea B posedă în conţinutul ei conţinutul noţiunii A. Şi reciproc: dacă s-a stabilit 
că noţiunea B posedă conţinutul noţiunii A, înseamnă că ea este cuprinsă în sfera 
noţiunii A. 

Aceste legături necesare dintre sferă şi conţinut stau la baza raţionamentelor 
numite silogisme. 

Legătura dintre sferă şi conţinut poate fi studiată şi din punctul de vedere al 
variaţiei mărimii lor. Se ajunge astfel la una din cele mai cunoscute legi ale logicii 
formale, legea variaţiei inverse a sferei şi conţinutului : în seriile de noţiuni, mărimea 
sferei variază invers faţă de mărimea conţinutului. Ştim că, pe de o parte, sfera 
genului este mai mare decât sfera speciei, iar, pe de altă parte, conţinutul speciei este 
mai mare decât conţinutul genului. Prin urmare, atunci când trecem de la specie la 
gen, sfera noţiunii este în creştere, pe când conţinutul este în descreştere. Deci, în 
seriile de noţiuni, oricare două noţiuni ale unei serii se află în raport de la gen la 
specie şi deci sferele şi conținuturile lor variază invers. 

În orice serie de noţiuni, ordinii de creştere (sau descreştere) a sferelor îi 
corespunde o ordine de descreştere (respectiv creştere) a conţinuturilor şi invers. 
Astfel în seria: 

triunghi > triunghi dreptunghic > triunghi dreptunghic isoscel, 
conţinutul este evident în creştere, pe fiecare treaptă adăugându-se o nouă determi- 
nare. În acelaşi timp sfera suferă o diminuare succesivă, trecându-se de fiecare dată 
de la gen la specie. 

Acest raport este invers, dar nu este invers proporţional. Mărimea conţinutului nu 
variază în aceeaşi proporţie în care variază mărirea sferei. Unii logicieni (Drobisch) 
au precizat că, în timp ce sfera variază în progresie geometrică, conţinutul variază în 
progresie aritmetică, adică în proporţie mai redusă. Dar alţi logicieni (Cohen-Nagel) 
atrage atenţia că acestei variaţii inverse nu trebuie să i se atribuie un sens numeric 
strict. Adăugarea unei singure note este însoţită uneori, de o descreştere mai mare a 
sferei decât alteori. Atributul centenar restrânge sfera noţiunii om mult mai mult 
decât atributul sănătos. PEN: 

Legea raportului invers nu se aplică oricăror noțiuni, ci numai acelora care 
alcătuiesc serii de noţiuni, adică sunt în raport de la gen la specie. 

Din punct de vedere gnoseologic se consideră că acceptarea legii variaţiei inverse 
ne conduce la un impas. Ar însemna, anume, să acceptăm consecinţa că noţiunile 
cele mai generale, categoriile, întrucât au o sferă foarte largă, să aibă conţinutul 
foarte sărac. Această consecinţă ar fi contrazisă de funcţia cognitivă importantă pe 
care o exercită acestea. Ar trebui ca mărimea sferei şi mărimea conţinutului să 
varieze în mod direct, şi nu invers. 

Confuzia care alimentează această neînțelegere a fost dezvăluită de E. Goblot?5. 
Logicianul francez a explicat obţinerea unor concluzii diferite prin folosirea unor 
concepţii diferite asupra conţinutului. Dacă prin conţinutul noţiunii se înţelege 
conotaţia sau definiţia, atunci legea variaţiei inverse se impune, fiindcă urcând în 
seria de noţiuni spre noţiuni tot mai generale, pe fiecare treaptă se elimină o diferenţă, 
iar, coborând la noţiuni cu sfera tot mai mică, pe fiecare treaptă se adaugă o 
diferenţă. 

Dacă însă conţinutul este astfel lărgit încât să cuprindă, sub formă de variabile, şi 
caracteristicile speciilor, atunci evident că sfera şi conţinutul vor creşte şi descreşte 
paralel. Noţiunea mai generală va avea şi un conţinut mai bogat, fiindcă ea include 
specii mai multe şi deci şi note mai numeroase. 

Într-un limbaj mai riguros, vom spune că legea variaţiei inverse este condiţionată 
de limitarea conţinutului la ansamblul notelor Gen şi Propriu. În aceste condiţii, 
legea fundamentală nu poate fi pusă la îndoială. Teorema este valabilă pentru conotaţie 
şi pentru intensiunea obiectivă. 

În cazul când în conţinut se include şi Accidentul (comprehensiunea) apare legea 
variaţiei directe a sferei şi a conţinutului. Pe scurt, în seriile de noţiuni, mărimea 
sferei variază direct cu mărimea conţinutului, dacă în conţinut se includ şi notele 
accidentale. 

Atunci când conţinutul noţiunii este redus la suma notelor enunțate în mod explicit, 
adică în fond la intensiunea subiectivă, variaţia conţinutului subiectiv al unei noţiuni 
este însoţită fie de rămânerea pe loc a sferei, fie de variaţia ei inversă. În cazul 
conţinutului subiectiv, nota care este adăugată reprezintă fie o notă a noţiunii, dar 
care nu figurează printre notele date, fie o notă care nu aparţine noţiunii. În primul 
caz, sfera rămâne aceeaşi, în al doilea caz, sfera se micşorează?5. 

Sintetizând, vom spune că raportul dintre sferă şi conţinut se exprimă în trei legi 
diferite şi rezultatul diferit se datorează înţelesului diferit ce se acordă conţinutului. 

În cazul conotaţiei (conţinutul convenţional) şi al intensiunii obiective (conţinutul 
obiectiv) este valabilă legea raportului invers. 

Dacă intensiunea este interpretată dialectic (comprehensiunea) adică la conţinut 
participă şi Accidentul -, apare legea raportului direct. 

În cazul intensiunii subiective, se impune legea corectată a raportului invers. 

Precizare : ceea ce variază în privinţa sferei, este extensiunea (mulţimea subclase- 
lor) şi nu denotația (mulţimea indivizilor): numărul indivizilor unei clase variază 
mereu, pe când numărul speciilor unui gen rămâne în genere constant. 


5.6. Relaţiile dintre noţiuni 


5.6.1. Raporturi extensionale determinate prin metoda formală (1) 


Raporturile dintre noţiuni pot fi determinate fie din punctul de vedere al sferei fie din 
punctul de vedere al conţinutului. Dar când am studiat legătura dintre sferă şi 
conţinutul noţiunii, am constatat că raporturile de sferă determină raporturile de 
conţinut şi raporturile de conţinut determină raporturile de sferă. Dacă o noţiune 
include în sfera ei altă noţiune, atunci, conform legii fundamentale, aceasta din urmă 
include în conţinutul său pe cea dintâi şi reciproc. 

Pentru a studia raporturile dintre noţiuni, se poate deci porni fie de la raporturile 
de sferă, fie de la raporturile de conţinut. Se recomandă să pornim de la raporturile 
de sferă, deoarece acestea sunt mai uşor de analizat. 

Raporturile de sferă dintre noţiuni pot fi însă determinate în două moduri, prin 
două metode diferite. Vom explora ambele căi, aceasta constituind un prilej fericit 
pentru a observa la lucru cele două metode. 

Să folosim mai întâi metoda formală. 

Raporturile dintre sferele noţiunilor sunt raporturi de incluziune. Spre deosebire 
de teoria mulțimilor, unde prin incluziune se înţelege totdeauna cuprinderea tuturor 
elementelor unei mulţimi în altă mulţime, în logică se face deosebirea între incluziunea 
totală şi incluziunea parţială. 

Se numeşte incluziune totală cuprinderea în sfera unei noţiuni a sferei întregi a 
altei noţiuni. 

Se numeşte incluziune parțială cuprinderea în sfera unei noţiuni numai a unei 
părţi din sfera altei noţiuni. 

Genul include total specia, pe când două genuri sau specii diferite pot cel mult să 
se includă parţial. Număr întreg include total şi număr par şi număr pozitiv. Dar 
număr par şi număr pozitiv se includ parţial. 

- Cele două feluri de relaţii de incluziune au proprietăţi diferite. În timp ce 
incluziunea totală este - aşa cum s-a arătat — reflexivă, antisimetrică şi tranzitivă, 
incluziunea parţială este nereflexivă, simetrică şi netranzitivă. 

Două noţiuni oarecare pot fi numai în una din următoarele şapte relaţii indepen- 
dente : incluziune parţială neexhaustivă şi exhaustivă, incluziune totală, incluziune 
totală conversă, incluziune totală reciprocă, excluziune neexhaustivă şi exhaustivă. 

Vom folosi diagrama lui Venn, care reprezintă două noţiuni date în universul 
discursului respectiv : 


A B 
i CH 


Cele două noțiuni fiind A şi B, diagrama divide universul diščuęsului în patru 
regiuni, care reprezintă toate situațiile posibile : AB (A care nu sunt Ba AB (A care 
sunt B), AB (B care nu sunt A), AB (nici A nici B), pe care le notăm’ respectiv cu 
numerele 1, 2, 3, 4. Folosim haşurarea pentru a indica faptul că o regiune este vidă. 

Se observă că cele două noțiuni acoperă regiunile 1,2,3. Dacă una din regiuni 
devine vidă raportul dintre cele două noțiuni se modifică. Întrucât diagrama reprezintă 
toate situațiile posibile dintre două noțiuni, haşurarea succesivă a regiunilor ne va 
înfăţişa toate raporturile de sferă posibile dintre două noțiuni. Bineînţeles vom avea 
grijă să nu haşurăm complet sfera nici uneia din cele două noțiuni, fiindcă atunci 
aceasta nu mai poate figura ca membru al relației. De asemenea, vom ţine seama de 
faptul că haşurarea regiunii 4 este nesemnificativă, deoarece aceasta (A B) nu cuprinde 
nici pe A nici pe B. Se pot haşura mai multe regiuni concomitent, dar cu respectarea 
celor două principii formulate mai sus. 

În aceste condiţii rămân următoarele cinci situaţii : 

1. Nu se haşurează nici o regiune: 


Observăm că A şi B se includ parţial unul pe altul : sfera lui A include o parte din 
sfera lui B, iar sfera lui B include o parte din sfera lui A. 

Dacă sferele a două noţiuni se includ parţial una pe alta, atunci raportul dintre ele 
se numeşte de încrucișare. Relaţia de încrucişare este simetrică : triunghi dreptunghic 
fiind încrucişat cu triunghi isoscel şi triunghi isoscel este încrucişat cu triunghi 
dreptunghic. 

Se poate exprima acest raport şi în limbajul precis al teoriei mulțimilor. Anume, 
trebuie să exprimăm faptul că nici una din regiunile 1, 2 şi 3 nu este vidă. Vom avea 
enunţurile : 

a) Există A care nu sunt B -— regiunea |; 
b) Există B care nu sunt A - regiunea 3 ; 
c) Există A care sunt B - regiunea 2. 


Ajungem astfel la următoarea definiţie analitică a raportului de încrucişare : 

Dacă există A care nu sunt B şi există B care nu sunt A şi există A care sunt B, 
atunci A şi B sunt în raport de încrucişare. 

Enunţul „există A care nu sunt B” înseamnă că nu toţi A sunt B şi că deci A nu 
este inclus în B. lar enunţul „există A care sunt B” înseamnă că intersecţia dintre A şi 
B nu este vidă. Aceste identități ne permit să exprimăm raportul de încrucişare a 
sferelor prin formula : 


(4A€B): (BA): (ANB+=0) 


2. Se haşurează regiunea | : 


A B 


Regiunea 1 fiind vidă, dispar acei A care nu erau B şi rămân numai acei A care 
sunt B. Sfera lui A este inclusă total în sfera lui B. 

Dacă sfera unei noţiuni este inclusă în sfera unei alte noţiuni, atunci cea dintâi 
este în raport de subordonare faţă de cealaltă. Relaţia de subordonare este antisime- 
trică. Astfel halogen este subordonat lui metaloid, dar metaloid nu este subordonat 
lui halogen. 

Faptul că regiunea 2 a rămas fără regiunea 1 se exprimă în enunţul : 


a) Toţi A sunt B, 
iar faptul că regiunea 2 este însoţită de regiunea 3 se exprimă în enunţul : 
b) Nu toţi B sunt A, 


de unde rezultă definiţia : 

Dacă toţi A sunt B, dar nu toţi B sunt A, atunci A este în relaţie de subordonare 
faţă de B. 

Enunţul „toţi A sunt B” arată că A este inclus total în B, iar enunţul „nu toţi B 
sunt A” arată că B nu este inclus în A. Rezultă formula: 


(A = B) : (B ¢ A) 

3. Se haşurează regiunea 2 : 


Anularea regiunii 2 face ca cele două noţiuni sa nu mai aibă nici un element 
comun, să nu se includă deci în nici un fel. 

Dacă sferele a două noţiuni nu se includ nici total nici parţial una pe alta, atunci 
raportul dintre ele se numeşte de excluziune. Relaţia de excluziune este simetrică : 
patrulater exclude pentagon şi pentagon exclude patrulater. 

Analitic, trebuie să exprimăm Situaţia că regiunile 1 şi 3 nu sunt vide, pe când 
regiunea 2 este vidă: 

a) Există A care nu sunt B — regiunea |; 
b) Există B care nu sunt A - regiunea 3; 
c) Nu există A care să fie B - regiunea 2. 

Dacă există A care nu sunt B şi există B care nu sunt A şi nu există A care să fie B, 
atunci A şi B sunt în raport de excluziune. 

Aceste enunţuri se exprimă în formula : 


(A £ B): (BA): (ANB=0) 


4. Se haşurează regiunea 3 : TA 


sv 


Prin anularea regiunii 3, rămân numai acei B care sunt cuprinşi în A şi deci A 
include total B. 

Dacă sfera unei noţiuni include total sfera altei noţiuni, atunci cea dintâi este în 
raport de supraordonare faţă de cealaltă. Relaţia de supraordonare este antisimetrică ; 
ea este conversa relaţiei de subordonare. Dacă A este supraordonat lui B, atunci B 
este subordonat lui A. Metaloid fiind supraordonat lui halogen, halogen este subordo- 
nat lui metaloid. 

Asocierea regiunii 2 cu regiunea 1 se exprimă în enunţul : 

a) Nu toţi A sunt B, 
iar absenţa regiunii 3 în enunţul : 
b) Toţi B sunt A. 

Dacă nu toţi A sunt B, dar toţi B sunt A, atunci A este supraordonat lui B. Rezultă 

formula : 


(A £ B): (B c A) 

5. Se haşurează regiunile 1 şi 3: 


Regiunile 1 şi 3 fiind vide, urmează că rămân numai acei A care sunt B şi acei B 
care sunt A, cu alte cuvinte, A include total B şi B include total A. 
Dacă sferele a două noţiuni se includ total una pe alta, atunci ele sunt în raport de 
identitate (sau echivalență). 
Noţiunile identice au aceeaşi sferă. Relaţia de identitate este simetrică : metaloid 
fiind identic cu nemetal şi nemetal este identic cu metaloid. 
Caracterul nevid al regiunii 2 asociat cu caracterul vid al regiunii 1 se exprimă în 
enunţul : 
a) Toţi A sunt B, 
iar caracterul nevid al regiunii 2 asociat cu caracterul vid al regiunii 3 se exprimă în 
enunţul : 
b) Toţi B sunt A. 
Dacă toţi A sunt B şi toţi B sunt A, atunci A şi B sunt identice. Aceasta se exprimă 
în formula : 


(A c B): (Bc A) 


Haşurarea concomitentă a regiunilor 1 şi 2 sau 2 şi 3 nu poate fi luată în 
considerație, deoarece în acest fel s-ar anula complet, în primul caz, sfera noțiunii A, 
iar în al doilea caz, sfera noţiunii B. Rămân astfel posibile doar cele cinci raporturi 
determinate mai sus. 


5.6.2. Raporturi extensionale determinate prin metoda formală (II) 


Între două noţiuni poate exista unul din următoarele şapte raporturi, definite prin 
combinarea tuturor răspunsurilor posibile la următoarele patru întrebări : 


1. Toţi A sunt B? 
2. Toţi B sunt A? 
3. Există A care sunt B? 
4. Există A care sunt B? 


Pentru determinarea primelor trei raporturi sunt suficiente primele două întrebări, 
la care răspundem pe rând afirmativ şi negativ. 


I Identitate (echivalență) 


Toţi A sunt B şi metaloid 
Toţi B sunt A nemetal 
(A c B)- (Bc A) 

II Subordonare 

Toţi A sunt B, dar halogen 
Nu toţi B sunt A a metaloid 
(A c B): (B¢A) 

III Supraordonare 

Nu toți A sunt B, dar metaloid 
Toţi B sunt A e halogen 
(A ¢ B): (Bc A) 


Se adaugă întrebările 3 şi 4, intervenind şi universul discursului. 


IV Încrucişare 
Există A care nu sunt B, 
Există B care nu sunt A, 


[|l Xà 


Există A care sunt B şi 
Există A care sunt B. 
(A £ B): (BA): (ANB+#0): (ANB +0) 


V Subcontrarietate 
Există A care nu sunt B, 
Există B care nu sunt A, 
Există A care sunt B si 
Nu există A care sunt B. 


(Af B): (BEFA): (ANAB+0): (4An8B =0) 


VI Contrarietate AB 
Există A care nu sunt B, 

Există B care nu sunt A, 

Nu există A care sunt B şi 

Există A care sunt B. 


(A £ B): (BFA): (AAB=0): (4nB8+0) 
VII Contradicţie 


Există A care nu sunt B, 

Există B care nu sunt A, A 
Nu există A care sunt B şi 

Nu există A care sunt B. 


(A£ B): (BEA): (ANB=0- (AnB=0 


Prin acest procedeu am constatat că raportul de excluziune este de două feluri : 
contrarietate şi contradicţie ; în plus, ne-a apărut raportul de subcontrarietate. Le 
vom caracteriza în paragraful dedicat raporturilor intensionale. 

5.6.3. Raporturi extensionale determinate prin metoda genetică 


Metoda formală ne-a ajutat să determinăm şi să definim toate raporturile posibile 
dintre noţiuni, considerate din punctul de vedere al extensiunii. Cu toate acestea, 
cercetarea nu ne satisface pe deplin. Pe această cale nu se pot observa condiţiile în 
care se ivesc aceste relaţii şi, ca o consecinţă, importanţa lor relativă şi practică. 
Diferitele specii de raporturi între noţiuni rămân situate pe acelaşi plan şi oarecum 
nediferenţiate. Metoda genetică este chemată să umple această lacună. Să urmărim 
acum această cale. 

Cu alt prilej, am accentuat ideea că noţiunile nu există izolat, ci în asociaţie, 
alcătuind sisteme de noţiuni. Sistemul de noţiuni constituie în acest moment conceptul 
fundamental de la care vom porni, fiindcă diferitele relaţii dintre noţiuni se nasc în 
sistemele de noţiuni. 

Raporturile de sferă dintre noţiuni sunt determinate de faptul dacă noţiunile 
respective aparțin aceluiaşi sistem de noţiuni sau aparţin unor sisteme diferite de 
noțiuni. Vom avea prin urmare raporturi interioare şi raporturi exterioare. 

I. Dacă luăm în consideraţie un singur sistem de noţiuni, se ivesc raporturi 
interioare între noţiunile care alcătuiesc sistemul. Să considerăm sistemul de noţiuni : 


(corpuri, solide, lichide, gaze), 
a cărui diagramă este : 


corpuri 


solide lichide gaze 


Se constată imediat că într-un astfel de sistem simplu, există trei feluri de relații. 

1. Raportul de la gen la specie, de exemplu, corpuri şi solide. Întrucât genul 
include total specia, acesta este raportul de supraordonare. Ajungem astfel la o altă 
definiţie a acestui raport: 

Raportul de supraordonare este raportul de la gen la specie. 

2. Raportul de la specie la gen: solide şi corpuri. Acesta este raportul de 
subordonare, deoarece specia este inclusă total în gen. 

Raportul de subordonare este raportul de la specie la gen. 

3. Raportul de la specie la specie, de exemplu : solide şi lichide. Speciile aceluiaşi 
gen nu se includ între ele ; ele sunt noţiuni exclusive. Dar, aşa cum am constatat mai 
sus, mai există şi alte feluri de noţiuni exclusive. Nu vom putea deci defini raportul de 
excluziune prin relaţia specie-specie. 

Raportul de la specie la specie este foarte important. El trebuie definit ca un 
raport particular, constituind o varietate a raportului de excluziune. 

Raportul de la specie la specie, în cadrul aceluiaşi gen se numeşte raport de 
coordonare. Speciile aceluiaşi gen sunt noţiuni coordonate. 

S-ar părea că există şi alte feluri de raporturi interioare. Într-un sistem complex de 
noţiuni, cum este următorul : 

C1 C2 Ca C4 Cs Cg C7 Cg Cg 


apare raportul de la specia unui gen la specia altui gen : c, - c,, coleoptere şi păsări, 
precum şi raportul de la un gen la specia altui gen: b, - c, nevertebrate şi mamifere. 

Dar orice sistem complex de noţiuni poate fi descompus în mai multe sisteme 
simple de noțiuni, dacă se înlătură genul suprem al sistemului. Astfel, în diagrama de 
mai sus, înlăturând genul a, sistemul se descompune în sistemele simple b,, b, şi b;. 
Observăm acum că cele două relaţii noi semnalate mai sus devin relaţii între noţiuni 
care aparţin la sisteme diferite de noţiuni. Ele vor fi analizate la paragraful respectiv. 

Într-un sistem simplu de noţiuni există deci raporturi de supraordonare, de 
subordonare şi de coordonare. Aceste trei feluri de raporturi, deşi diferite în esenţa 
lor, sunt legate indisolubil şi caracterizează orice noţiune, fiindcă orice noţiune 
constituie, în privinţa sferei, un sistem de noţiuni. 

II. Trecem la cazul când noţiunile aparţin unor sisteme diferite. Vom distinge două 
situaţii : sistemele diferite de noţiuni s-au alcătuit din aceeaşi mulțime de obiecte sau 
din mulțimi diferite. 

1. Să analizăm primul caz. Aceeaşi mulţime de obiecte poate fi ordonată în sistem 
în mai multe feluri, adoptând de fiecare dată un alt criteriu de ordonare Astfel, elevii 
unei şcoli pot fi distribuiţi după clasa de studiu, după înălţime, după grăutate, după 
vârstă etc. De fiecare dată obţinem alte submulţimi în cadrul aceleiaşi mulţimi de 
bază. Mulțimea numerelor întregi fără zero poate fi grupată, după criteriul divizibili- 
tăţii prin 2, în numere pare şi impare, iar apoi, după mărimea relativă faţă de zero, în 
numere pozitive şi negative. 

numere | numere 
pare | impare 


numere 
pozitive 
numere 
negative 


Comparând acum, din punctul de vedere al sferelor, o noţiune dintr-un sistem cu 
o noţiune din celălalt sistem (realizat pe aceeaşi mulţime de obiecte), de exemplu, 
număr pozitiv cu număr par, constatăm că sferele lor se includ parţial: 

Există numere pozitive care nu sunt pare, există numere pare care nu sunt pozitive 
şi există numere pozitive care sunt pare. Acestea sunt noţiuni încrucişate. Putem 
defini acum acest raport şi în modul următor: Raportul de încrucişare este raportul 
dintre specii care provin din împărțiri diferite ale aceluiaşi gen. 

Există o deosebire esenţială între noţiunile coordonate şi noţiunile încrucişate, 
deşi şi unele şi altele sunt specii ale aceluiaşi gen. Noţiunile coordonate sunt exclusive, 
pe când noţiunile încrucişate nu au acest caracter. 

2. Aceeaşi mulţime poate fi împărţită după criterii diferite, dar care să dea 
aceleaşi clase. Dacă grupăm poligoanele în clase diferite mai întâi după numărul 

unghiurilor, apoi după numărul laturilor, obţinem aceleaşi clase : triunghiul este şi 
trilater, patrulaterul este şi patruunghi etc. Dacă împărţim animalele mai întâi în 
animale care pot crea unelte şi animale care nu pot crea unelte, apoi în animale care 
posedă rațiune şi animale care nu posedă rațiune, vom obţine aceleaşi clase : 


animale care 
fabrică unelte 


animale care 
nu fabrică unelte 


animale care 
au rațiune 
animale care 
nu au rațiune 


Noţiunile animale care fabrică unelte şi animale care au rațiune au aceeaşi sferă 
şi deci sunt identice. Raportul de identitate este raportul dintre specii care provin din 
diviziunea aceluiaşi gen după criterii diferite dar echivalente. 

Existenţa noţiunilor identice pare un fapt ciudat. În fond nu este oare aceeaşi 
noţiune, deci una singură şi nu mai multe ? 

Metoda genetică clarifică problema. S-a observat, din exemplele oferite mai sus, 
că existenţa noţiunilor identice se explică prin ajungerea pe căi diferite la aceeaşi 
noţiune. Noţiunile rezultate, deşi au aceeaşi sferă, rămân totuşi distincte, fiindcă s-au 
folosit criterii diferite de împărţire a sferei genului. Cele două noţiuni sunt caracte- 
rizate diferit. 

S-a tras de aici concluzia radicală că două noţiuni pot să aibă aceeaşi sferă, iar 
conţinutul să fie diferit?7. Putem gândi noţiunea de decagon ca reprezentând poligonul 
cu zece unghiuri şi putem gândi aceeaşi noţiune ca reprezentând poligonul cu 35 de 
diagonale. De fiecare dată gândim alte note caracteristice ale aceluiaşi obiect şi le 
gândim în mod independent. Conţinutul celor două noţiuni ar fi diferit. 

În realitate, două noţiuni care au aceeaşi sferă trebuie să posede şi acelaşi conţinut. 
Să nu uităm că notele aceleiaşi noţiuni sunt dependente unele de altele, se implică 
unele pe altele. Nota cu 10 unghiuri şi nota cu 35 de diagonale, oricât ar părea de 
eterogene, se implică reciproc. Ele coexistă în conţinutul noţiunii de decagon. 

Ceea ce diferenţiază noţiunile identice între ele este structura diferită a conţinu- 
tului. Altă notă iese de fiecare dată în relief şi este considerată caracteristică, 
definitorie pentru obiectul în cauză. Numai dacă s-ar reduce conţinutul la clasa 
notelor definitorii (la conotaţie), s-ar putea trage concluzia că noţiunile identice au 
conţinuturi diferite. 

3. Să comparăm acum noţiuni care aparţin unor sisteme diferite de noțiuni alcătuite 
din mulțimi diferite. Să considerăm, de exemplu, următoarele două sisteme simple de 
noţiuni : 

animale elemente 


vertebrate nevertebrate metale metaloizi 

Comparând o specie a primului sistem, de exemplu, metale, cu o specie din al 
doilea sistem, de exemplu, vertebrate, observăm că sferele lor nu au nici un element 
comun. Acestea sunt deci noţiuni exclusive. Dar prin contrast cu noţiunile coordonate, 
acestea nu mai sunt specii ale aceluiaşi gen. Le vom numi noțiuni disparate. Aceeaşi 
relaţie apare şi atunci când raportăm un gen la specia altui gen, de exemplu, animale 
şi metale. Raportul de la specia unui gen la specia altui gen, sau de la gen la specia 
altui gen, sunt raporturi de disparitate. 

Prin aceasta, clasa mare a noțiunilor exclusive a fost divizată în două subclase 
bine distincte: noțiunile coordonate, care sunt specii ale aceluiaşi gen, şi noțiunile 
disparate, care nu sunt specii ale aceluiaşi gen. Deosebirea aceasta are o mare 
însemnătate teoretică şi practică. Speciile aceluiaşi gen posedă note comune (notele- 
-gen). În cercetarea şi expunerea ştiinţifică, ele sunt noţiuni vecine, între care se 
operează deseori treceri şi comparații. Noţiunile disparate nu posedă note comune - 
sau acestea sunt prea generale şi vagi. Ele nu joacă nici un rol în ştiinţă. 

Folosind calea genetică de cercetare, am redescoperit cele cinci tipuri clasice de 
relaţii extensionale între noţiuni. Reluarea cercetării pe un alt drum s-a dovedit a fi 
utilă. Am înţeles cum se nasc diferitele raporturi dintre noţiuni. În acelaşi timp s-a 
impus diferenţierea noţiunilor exclusive în noţiuni coordonate şi noţiuni disparate. 


5.6.4. Raporturi intensionale 


Raporturile dintre noţiuni pot fi determinate şi din punctul de vedere al conţinutului. 
Ne amintim că notele alcătuiesc şi ele mulţimi, între care se pot stabili relaţii de 
incluziune. Dar, urmând această cale, înseamnă să regăsim cele cinci tipuri de 
raporturi extensionale. Dacă de pildă, conţinutul unei noţiuni include total conţinutul 
altei noţiuni, urmează că cea dintâi este subordonată celeilalte, deoarece, conform 
legii fundamentale, sfera primei noţiuni este inclusă total în sfera celeilalte. Nu vom 
profita deci prea mult urmând acest drum, deşi se pot ivi şi unele aspecte noi. 

Să ne întrebăm dacă relaţiile intensionale nu pot fi studiate dintr-un alt punct de 
vedere decât acela al incluziunii conţinuturilor. Noţiunile deţin în gândire, printre 
altele, funcţia de predicat. O noţiune poate fi predicatul altei noţiuni, de exemplu, 
divizibil pentru număr, ştiinţă pentru logică etc. În calitatea de predicâbil, noţiunea 
devine o notă, adică îşi restrânge momentan fiinţa la o trăsătură dominântă. 

Se pot stabili acum relaţii între două noţiuni considerate ca eventuale note ale unei 
a treia noţiuni. Se deschide într-adevăr problema dacă două note diferite sunt 
compatibile sau nu, cu alte cuvinte, dacă ele pot coexista sau nu ca note în conţinutul 
altei noţiuni. Răspunsul poate fi afirmativ sau negativ, de unde apar două feluri de 
raporturi intensionale, concordanța şi opoziţia. 

Două noţiuni sunt concordante, dacă ele pot figura simultan ca note în conţinutul 
cel puţin al unei noţiuni. 

Două noţiuni sunt opuse (sau neconcordante), dacă ele nu pot figura simultan ca 
note în conţinutul nici unei noţiuni. 

Prin urmare, dacă există cel puţin un obiect, care să posede ambele note în acelaşi 
timp, noţiunile respective sunt concordante. Astfel ele sunt opuse. Astfel, fiindcă 
există un singur număr, numărul 2, care este în acelaşi timp şi par şi prim, noţiunile 
de număr par şi număr prim sunt concordante. Iar fiindcă nu există nici un animal 
care să fie în acelaşi timp şi patruped şi dotat cu rațiune, cele două noţiuni sunt 
opuse. 

Putem analiza acum cele şapte raporturi extensionale din acest punct de vedere, 
fiindcă raporturile de sferă ne indică imediat dacă există sau nu un obiect comun 
celor două sfere. Constatăm că noţiunile identice, supraordonate, subordonate, 
încrucişate şi subcontrare sunt concordante. Într-adevăr, examinând diagramele acestor 
raporturi, constatăm că există în toate cele patru cazuri o regiune comună nevidă şi 
anume regiunea 2. Deci există obiecte care posedă concomitent ambele noţiuni ca 

note. În schimb, noţiunile exclusive, fie contrare fie contradictorii, sunt opuse. 
Aceasta rezultă din diagrama respectivă, în care singura regiune comună celor două 
noţiuni, şi anume regiunea 2, este vidă. Nu există nici un obiect care să posede cele 
două noţiuni ca note concomitente. 

Să nu pierdem prilejul de a observa din nou cum se obţin noţiuni identice. 
Raportul de excluziune este identic raportului de opoziţie. Dar ele au fost obţinute pe 
căi diferite : cel dintâi este un raport extensional, cel de-al doilea un raport intensional. 

Dintre noţiunile opuse se disting acelea care formează perechi, din care una este 
negația celeilalte: organic-anorganic, simplu-compus, finit-in finit, asimilație-dez- 
asimilaţie etc. Acestea se numesc noțiuni contradictorii şi joacă un rol hotărâtor în 
demersurile gândirii. Noţiunile opuse care divid universul discursului în două clase şi 
numai în două clase se numesc contradictorii. 

Caracteristic noţiunilor contradictorii este faptul că una din noţiuni are drept notă 
principală absenţa notei celeilalte noţiuni: poligon regulat - poligon neregulat. 
Poligonul regulat are laturile şi unghiurile egale ; poligonul neregulat se caracterizează 
prin absenţa acestor două note. 

Urmează că între noţiunile contradictorii nu există clase intermediare şi că 
noţiunile contradictorii sunt fiecare din ele negația celeilalte. d 

Se pot deci uşor construi noţiuni contradictorii cu ajutorul negaţiei : A şi A, aerob 
şi anaerob, triunghi şi non-triunghi (în clasa universală a poligoanelor). Se va ţine 
seama însă că numele negative nu semnifică totdeauna noţiuni contradictorii. În 
sensul aprecierilor şcolare, insuficient nu este contradictoriu cu suficient. 

Dar caracteristica principală a noţiunilor contradictorii apare în funcţia lor predica- 
tivă. Ca predicate, noţiunile contradictorii nu pot fi enunțate nici ca adevărate, nici ca 
false în acelaşi timp despre acelaşi subiect. Astfel, Universul nu poate fi în acelaşi 
timp şi finit şi infinit, dar el trebuie să fie ori una ori alta. 

Ne amintim că asemenea Situaţii sunt reglementate de principiul contradicției şi 
principiul terțului exclus. Prin urmare, raportul dintre noţiunile contradictorii ca 
predicabile este supus acţiunii combinate a principiului contradicţiei şi a principiul 
terţului exclus. Conform principiului contradicţiei două predicate nu pot fi enunțate 
ca adevărate în acelaşi timp, despre acelaşi subiect, dar pot fi enunțate ca false. 
Conform principiului terţului exclus, două predicate nu pot fi enunțate ca false în 
acelaşi timp despre acelaşi subiect, dar pot fi enunțate ca adevărate. Dacă acum 
convenim să numim acţiune combinată a celor două principii, asocierea doar a 
primelor părţi din cele două definiţii - care sunt compatibile - obţinem înseşi 
caracteristicile enunțate în rândurile precedente : cele două predicate nu pot fi nici 
adevărate nici false în acelaşi timp. 

Celelalte noţiuni opuse, care nu sunt contradictorii, se numesc contrare : alb-negru, 
micromolecular-macromolecular, număr pozitiv-număr negativ, cerc-poligon etc. Noţiu- 
nile opuse care divid universul discursului în mai mult de două clase se numesc contrare. 

La noţiunile contrare, nu numai că fiecare are ca notă absenţa notelor caracteristice 
celorlalte noţiuni opuse, dar fiecare posedă anumite note pozitive care o caracteri- 
zează. Astfel mamifere se caracterizează nu numai prin particularitatea că nu sunt nici 
păsări, nici peşti, nici batracieni, nici reptile, ci şi prin trăsături pozitive: sunt 
vivipare, au glande mamare etc. 

Existenţa noţiunilor contrare este indisolubil legată de existenţa claselor interme- 
diare. Noţiunile contrare sunt totdeauna în număr de cel puţin trei : alb-cenușiu-negru, 
număr pozitiv-număr nul-număr negativ, unghi ascuțit-unghi drept-unghi obtuz. 

Fiindcă există clase intermediare, noţiunile contrare nu sunt una negația celeilalte. 
Unghiul care nu este ascuţit, nu este în mod necesar obtuz, pe când numărul care nu 
este par este în mod necesar impar. 

Noţiunile contrare se deosebesc de noţiunile contradictorii şi în funcţia lor 
predicativă. Ca predicate, două noţiuni contrare nu pot fi enunțate ca adevărate în 
acelaşi timp despre acelaşi subiect, dar pot fi enunțate ca false în acelaşi timp. De 
exemplu, în următoarea diagramă, clasa universală este divizată în trei clase : 


Noţiunile A, B şi C sunt contrare. Un element oarecare al clasei universale nu 
poate aparţine decât uneia din cele trei clase, deci el nu poate avea decât una din 
notele A, B, C. Pe de altă parte, el aflându-se într-o singură clasă, există oricând 
posibilitatea de a nega existenţa lui în celelalte două clase şi deci să se nege că el 
posedă două din aceste note. Un unghi nu poate fi în acelaşi timp şi ascuțit şi obtuz, 
dar poate să nu fie nici ascuţit, nici obtuz. 

Recunoaştem aici acţiunea principiului necontradicţiei. Deci raportul dintre noţiu- 
nile contrare ca predicabile este supus acţiunii principiului necontradicţiei. Într-ade- 
văr, ştim că principiul necontradicţiei interzice ca două predicate să fie enunțate ca 
adevărate în acelaşi timp despre acelaşi subiect, dar permite ca ele'să fie enunțate ca 
false în acelaşi timp. Aceasta corespunde întocmai proprietăţilor enunțate în teorema 
precedentă. 

În cazul când noțiunile opuse contrar sunt speciile aceluiaşi gen, ele alcătuiesc un 
şir de noţiuni, cu termeni de trecere de la o extremă la cealaltă: bine-mediocru-rău, 
elemente uşoare-elemente mijlocii-elemente grele, înalt-mijlociu-scurt, mai mare- 
-egal-mai mic etc. În acest caz se poate vorbi de termeni extremi (bine-rău, elemente 
uşoare-elemente grele, înalt-scurt, mai mare-mai mic) şi termeni contigui (bine- 
-mediocru, elemente uşoare-elemente mijlocii, înalt-mijlociu, egal-mai mic). 

S-a propus, de către unii logicieni?%, ca numai termenii extremi să fie consideraţi 
noţiuni contrare. În acest sens, ar exista contrarietatea numai între alb şi negru, pe 
când între alb şi roşu, alb şi albastru, roşu şi albastru ar fi doar. „diferenţă”. 
Contrarietatea s-ar caracteriza în acest caz prin opoziţia dintre tot şi nimic, pe când 
contradicţia s-ar defini prin opoziţia dintre afirmaţie şi negaţie. 

Această restrângere a sferei noţiunii de contrarietate nu se justifică din punct de 
vedere logic. Toate contrariile, fie că sunt sau nu sunt extreme, stau în acelaşi raport 
cu principiul contradicţiei, au aceleaşi proprietăţi logice. 

Vom avea grijă să nu considerăm termenii extremi drept contradictorii. Bun şi 
rău, tare şi încet, repede şi lent sunt contrare extreme nu contradictorii. 

Deosebirea dintre noţiunile contradictorii şi noţiunile contrare este extrem de 
importantă în practica gândirii, determinând de multe ori sensul exact al unor noţiuni. 
Deseori opoziţia dintre noţiuni începe prin a fi contradictorie : vertebrat-nevertebrat. 
Apoi se descoperă clasele intermediare, mărturie a complexităţii naturii, şi opoziţia 
devine contrarietate : vertebrat-protocordat-nevertebrat”. 

Dintre vechile raporturi, rămân bine stabilite identitatea, supraordonarea, subordo- 
narea şi încrucişarea. Se adaugă raportul de contradicție : A-A sau B-B, raportul de 
contrarietate : între A şi B, dacă A este inclus total în B sau între A şi B, dacă sunt 
noţiuni exclusive, şi raportul de subcontrarietate (sau contraexcludere) între B şi A, 
dacă A este inclus total în B, sau între A şi B, dacă A şi B sunt noţiuni exclusive. 

Raporturile de contradicţie şi de contrarietate ne sunt acum cunoscute. Să analizăm 
raportul de subcontrarietate. Cel mai clar apare acest raport între negaţiile noţiunilor 
contrare. Dacă A şi B sunt contrare, atunci A şi B sunt subcontrare. Astfel, „< ” şi 
„> ”, fiind relaţii contrare, negaţiile lor: „>” şi „<” sunt relaţii subcontrare. Să 
reprezentăm acestea : 


< = > 
—— Aaa 
Lp 
2 


Se observă că negația (complementul) clasei 1 este clasa 2 u 3, iar E 
(complementul) clasei 3 este clasa 1 u 2. Cele două noţiuni subcontrare „2” şi „< 
posedă în comun regiunea 2, adică relaţia „= ”. S-ar părea că situaţia este aceeaşi ca 
la noţiunile încrucişate. Dar în cazul noţiunilor încrucişate mai există şi clasa 4, 
formată din negaţiile celor două noţiuni, clasă care rămâne în afara raportului 
considerat, pe când în cazul noţiunilor subcontrare, acestea epuizează universul 
discursului. 

Noţiunile care divid universul discursului în două clase având o subclasă comună 
se numesc noțiuni subcontrare. 

Ca predicate, noţiunile subcontrare se comportă în felul următor: ele nu pot fi 
enunțate ca false în acelaşi timp despre acelaşi subiect, dar pot fi enunțate ca adevărate 
în acelaşi timp. Într-adevăr, în diagrama de mai sus se observă că un element 
oarecare al clasei universale trebuie să aparţină sferei cel puţin uneia din cele două 
noţiuni subcontrare, fiindcă acestea epuizează clasa universală dată. Deci cele două 
predicate subcontrare nu pot fi ambele negate. Nu se poate spune despre o relaţie de 
mărime că nu este nici de tipul „<”, nici de tipul „2”. Pe de altă parte, întrucât există 
o clasă comună, nu este exclus ca un element să aparţină ambelor clase. Cele două 
predicate subcontrare pot fi afirmate concomitent. O relaţie de mărime poate fi în 
acelaşi timp şi de tipul „>” şi de tipul „<” (fiind o relaţie de egalitate). 

Raportul dintre noţiunile subcontrare ca predicabile este supus acţiunii principiului 
terţului exclus, deoarece acesta interzice ca două predicate să fie enunțate ca false în 
acelaşi timp despre acelaşi subiect, dar permite ca ele să fie enunțate ca adevărate în 
acelaşi timp. 

Importanţa noţiunilor subcontrare stă în aceea că ele, ca şi noţiunile contradictorii, 
epuizează sfera clasei universale - deosebindu-se prin faptul că au o subclasă comună. 
Astfel, relaţiile „<” şi „> ” nu pot fi conexe, adică aplicabile oricărei perechi de 

mărimi, deoarece mai există şi relaţia „ =”. Faţă de acestea, relaţiile „>” şi „<” sunt 
conexe, adică două mărimi oarecare trebuie să fie în unul din aceste raporturi. 

Am obţinut şapte feluri de relaţii posibile între noţiuni : identitate, supraordonare, 
subordonare, încrucişare, contradicţie, contrarietate, subcontrarietate. Se observă că 
acestea corespund întru totul celor şapte feluri de relaţii între judecăţi din pătratul lui 
Boethius. Această corespondenţă nu trebuie să ne surprindă. Pentru a ajunge să 
determinăm şapte feluri de relaţii între noţiuni a fost necesar să considerăm noţiunile 
în funcţia lor predicativă, în raport cu cele două valori de adevăr. Dar tocmai acesta 
constituie punctul de vedere din care se cercetează raporturile dintre judecăţi. 

Această corespondenţă ne permite să folosim şi pentru relaţiile dintre noţiuni 
diagrama lui Boethius, în care raporturile de subordonare şi de supraordonare coincid 
cu raporturile de subalternare şi supraalternare - care în fond sunt chiar raporturile 
de implicaţie şi implicaţie conversă. 

Relaţiile dintre noţiuni care au fost analizate mai sus constituie raporturi între 
noţiuni generale. Aceste relaţii pot fi extinse şi la alte feluri de noţiuni. 

În primul rând, s-a simţit nevoia cuprinderii în aceste relaţii şi a noțiunilor 
individuale. În mod curent, noţiunile individuale intră în relaţie cu noţiunile generale, 
individualul fiind legat strâns de particular şi general. Gândim tot aşa de frecvent 
raportul Pământ-planetă, cum gândim raportul planetă-corp ceresc. 

Deşi cele două relaţii - aşa cum s-a arătat - sunt diferite, primul fiind un raport de 
apartenenţă, iar al doilea de incluziune, se poate extinde, prin analogie, clasificarea 
raporturilor de incluziune la raportul de apartenenţă. 

Se va putea spune deci prin analogie, că o noţiune individuală este subordonată 
speciei din care face parte şi care îi este supraordonată şi de asemenea că două noţiuni 
individuale, care aparţin aceleiaşi specii, sunt coordonate. Bucureşti apare subordonat 
faţă de capitală şi coordonat faţă de Sofia. Bucureşti şi Marte, ca road, individuale 
din specii diferite, vor fi noţiuni disparate. Bucureşti şi capitala României, având 
aceeaşi sferă, vor fi noţiuni identice. 

Analogia are şi limite, care derivă din însăşi structura particulară a noţiunii 
individuale. O noţiune individuală nu poate fi supraordonată altei noţiuni şi nici 
încrucişată cu alta. Toate noţiunile individuale sunt exclusive între ele. 

Trecem la o extindere mai îndrăzneață a raporturilor dintre noţiuni. 

Raportul de excluziune între noţiuni sugerează lipsa oricărei legături între cele 
două noţiuni. Observându-se însă că între anumite noţiuni exclusive - anume, speciile 
aceluiaşi gen -— există legături importante, s-a separat clasa noţiunilor coordonate. 

Rămân astfel noţiunile disparate, între care s-ar părea că nu există nici o legătură. 
Cu toate acestea, între unele noţiuni disparate sesizăm o înrudire apropiată, care 
parcă ar impune cuprinderea lor într-o clasă separată. Astfel gândirea noastră trece 
uşor şi marchează se pare o anumită legătură logică între noţiunile pasăre şi aripă, 
navă şi cârmă, soare şi planetă, forță şi acceleraţie, umiditate şi recoltă, sclav şi 
stăpân, încălzire şi dilatare etc. Din punct de vedere extensional, acestea sunt noţiuni 
disparate. Această clasificare însă nu ne satisface. 

S-a simţit nevoia determinării acestor raporturi şi astfel s-a ajuns la noţiunile 
numite uneori corelative, alteori dependente. Aristotel însuşi s-a ocupat de aceste 
noţiuni cu prilejul cercetării categoriei de relaţie“. 

Caracterizarea acestui raport suferă însă de oarecare imprecizie. Noţiuni corelative 
ar fi acelea care ar conota existenţa unei anumite legături reciproce. Ele sunt, de 


156 INTRODUCERE ÎN LOGICĂ 


asemenea, noţiuni care se necesită reciproc, care în natură coexistă asociate, care s-au 
format, nu prin abstractizarea notelor comune, ci prin separarea notelor contrastante. 

Este evident că aceste noţiuni stau în altfel de raporturi decât raportul de generali- 
tate, care a fost în centrul atenţiei noastre până acum. Aceste noțiuni sunt în raportul 
de la întreg la parte sau de la cauză la efect sau de la condiţie la condiţionat etc. 

Este uşor să construim interpretări ale raporturilor extensionale în noile domenii. 
Astfel, dacă se stabileşte o corespondenţă biunivocă între perechile de termeni 
gen-specie şi întreg-parte, convenind că, după cum sfera genului este alcătuită din 
mulţimea speciilor incluse, şi „sfera” întregului să fie formată din mulţimea părţilor 
componente, rezultă o logică partitivă (a întregului şi a părţii), în care se pot 
transpune uşor definițiile şi teoremele logicii clasiale (a generalului şi particularului). 

Vom spune astfel că noţiunea de pasăre este supraordonată partitiv noţiunii de 
aripă, care îi este subordonată partitiv. Noţiunile de aripă şi cioc sunt coordonate 
partitiv. Noţiunile Europa şi Rusia sunt încrucişate partitiv. Remarcăm că noţiunile 
singulare, care nu puteau fi încrucişate în logica clasică, având sfera indivizibilă, pot 
fi încrucişate partitiv, deoarece pot avea elemente constitutive comune. 

Aceleaşi relaţii pot fi transpuse, cu respectarea aceloraşi condiţii, în logica 
fenomenelor (a cauzelor şi efectelor). Vom conveni să numim „sfera” unui fenomen, 
mulţimea efectelor sale (ordonată parţial prin relaţia de cauzalitate). În acest caz, 
genului îi corespunde cauza, iar speciei efectul. 

În această interpretare, noţiunile forță şi acceleraţie sunt supraordonate cauzal, 
iar noţiunile căldură şi lumină sunt coordonate cauzal (ca efecte diferite ale acţiunii 
solare). Noţiunile atracția Soarelui şi atracția Lunii sunt încrucişate cauzal, având 
unele efecte comune (mareele). 

Ne dăm seama că noţiunile numite corelative reprezintă de fapt raporturi funda- 
mentale între noţiuni, dar aparţinând altor sisteme de logică tradiţională a claselor. În 
acelaşi timp, apare imperioasă nevoia de a depăşi cadrul restrâns al logicii clasice. 
S-a putut constata, chiar din aceste consideraţii elementare, că noţiunile logicii 
clasice pot fi generalizate în aşa fel încât să poată fi extinse la domeniul altor raporturi 
fundamentale. Pe această cale, logicii tradiţionale a claselor i se adaugă logica 
partitivă (a întregului şi a părţii), logica fenomenelor (a cauzei şi a efectului) ş.a. 

Studiul raporturilor dintre noţiuni este fundamental pentru înţelegerea structurii 
propoziției. Într-adevăr, din punct de vedere structural, propoziţia este un raport între 
două noţiuni. De aceea, fiecare tip de propoziţie va putea fi analizat ca un anumit 
raport între două noţiuni. 

Stabilirea raportului exact între două sau mai multe noţiuni contribuie în acelaşi 
timp la precizarea înţelesului lor. Înţelesul unei noţiuni apare mai clar prin raportarea 
ei la noţiunile vecine: supraordonate, coordonate, subordonate. Operația logică a 
definiţiei foloseşte chiar această cale. 

5.7. Clasificarea noţiunilor 


5.7.1. Diferenţieri psihologice şi gnoseologice 


5.7.1.1. Noţiuni clare şi obscure, distincte şi confuze 


Când gândirea ştiinţifică modernă s-a diferențiat, la începutul timpurilor moderne, de 
gândirea neştiinţifică a scolasticii, s-a deschis şi problema criteriului după care am 
putea distinge noţiunile ştiinţifice de cele neştiinţifice. Necontradicţia internă a 
noţiunii nu poate constitui un semn de valabilitate, dat fiind că o teorie poate fi 
consistentă şi totuşi să nu redea realitatea. S-a remarcat, de exemplu, că noţiunea de 
„flogistic ” nu conţine nimic contradictoriu?! 

In filosofia carteziană, s-a elaborat în acest scop distincţia între noţiunile clare şi 
obscure şi dintre noţiunile distincte şi confuze. Din nefericire, chiar aceste diferențieri 
erau lipsite de claritate, interpretările variind de la Descartes la Leibniz, aşa cum se 
observă din controversele relatate în Nouveaux Essais’? 

Pentru a-şi putea exercita funcţia sa de cunoaştere, noţiunea trebuie să atingă un 
anumit nivel de dezvoltare. Acest nivel priveşte atât sfera cât şi conţinutul noţiunii. 
Urmând indicaţiile lui Leibniz, precizate de Goblot*, se pot adapta diferenţierile 
carteziene la cele două aspecte ale noţiunii. Vom spune jdeci, că în timp ce distincţia 
ideilor se referă la conţinutul noţiunii, claritatea ideilor se raportează la sfera noţiunii. 

O noţiune este clară, dacă obiectele, care îi alcătuiesc sfera, pot fi recunoscute şi 
deosebite de alte obiecte. Altfel noţiunea este obscură. Cel care distinge bine culorile, 
posedă idei clare despre culori. Daltonistul şi copilul mic, întrucât nu deosebesc bine 
culorile, au idei obscure despre acestea. i 

Se observă că deosebirea aceasta este în funcţie de experienţa - personală, de 
educaţie şi de factori fiziologici. Orice noţiune, care nu este încă deplin formată, 
este, într-o anumită măsură, obscură. Ne întrebăm acum dacă nu există şi factori 
obiectivi care îngreuiază clasificarea noţiunilor. Pot intra în joc trăsăturile proprii 
lumii noţiunilor în faţa universului obiectelor. Noţiunile redau esenţa obiectelor. Dar 
această redare se operează în condiţiile clasificării obiectelor, ale dispunerii lor în 
clase exclusive şi exhaustive. Sistemul noţiunilor traduce realitatea într-o vastă 
clasificare, în care fiecare obiect al realităţii îşi are un loc unic şi bine determinat. 

Printr-o cercetare mai atentă s-a observat însă că realitatea este mai complexă, 
depăşind cerinţele clasificării stricte. Complexităţii i se adaugă procesualitatea şi 
transformarea, ceea ce se evidenţiază, de exemplu, în teoria particulelor elementare, 
unde ideile s-au complicat şi s-au nuanţat considerabil pentru a putea oglindi structura 
unui univers, ale cărui elemente se transformă unele în altele şi întreţin relaţii ciudate 
pentru simţul comun. 

Procesul acesta de şlefuire continuă a noţiunilor ştiinţifice nu implică transformări 
în structura noţiunii. Se înmulţesc distincţiile, relaţiile, proprietăţile, domeniile şi 
legile lor se delimitează mai strict sau mai larg. 

O noţiune este distinctă, dacă sunt cunoscute notele sale esenţiale. Altfel noţiunea 
este confuză. 

Săteanul care distinge diferitele specii de plante după anumite caractere exterioare 
posedă cunoştinţe confuze - deşi acestea sunt clare, din punctul de vedere al 
extensiunii. Botanistul care distinge plantele după caractere intrinseci posedă idei 
distincte în acest domeniu. 

Se observă că şi distincţia ideilor este în funcţie de gradul de experienţă şi de 
instruire. Orice noţiune care se află în curs de dezvoltare este, într-un anumit grad, 
confuză. Se susţine, în genere, că o noţiune clară nu este totdeauna şi distinctă, dar că 
o noţiune distinctă este obligatoriu clară. Aceasta fiindcă distingerea obiectelor poate 
fi şi rezultatul cunoaşterii empirice, pe când cunoaşterea esenței ar implica necesar 
recunoaşterea obiectului. 

Deoarece însă cele două căi de cunoaştere a obiectului, modul practic şi modul 
teoretic, se pot dezvolta şi separat, urmează că cele două categorii, clar şi distinct, 
sunt de fapt independente. Cel care cunoaşte numai din experienţă poate ajunge la 
idei clare, dar confuze, iar cel care s-a informat doar teoretic poate să aibă idei 
distincte, dar obscure. Definiţia, redând esenţa obiectului, face ca noţiunea să devină 
distinctă, dar nu în mod necesar şi clară. Pentru a se ridica şi pe această treaptă, se 
cere şi operarea în practică cu noţiunea respectivă. De aici se naşte necesitatea de a 
îmbina în şcoală învăţarea teoretică cu activitatea practică. 


5.7.1.2. Noţiuni abstracte şi concrete 


În operaţia de clasificare a noţiunilor, s-a întâmplat ca uneori criterii extralogice să se 
substituie criteriilor logice sau să se amalgameze cu acestea, dând naştere unor 
diferențieri neclare sau care nu interesează logica. 

Dintre acestea face parte şi diferenţierea noţiunilor în abstracte şi concrete. Aceasta 
s-a bucurat mult timp de o largă circulaţie, cu tot caracterul său neclar. Sub influenţa 
unei creşteri în exigenţă, distincţia aceasta a început să dispară din manualele 
moderne. 

Din punct de vedere logic, expresia „noţiune concretă” constituie o contrazicere 
în termeni. Prin însăşi natura sa, orice noțiune este o abstracțiune, fiind rezultatul 
procesului de abstractizare. Chiar şi noţiunile individuale, care denotă obiecte singu- 
lare, sunt abstracte, noţiunile se deosebesc de reprezentări. 

Se poate susţine, cel mult, că o noţiune este mai abstractă decât alta. Desigur, 
noţiunile matematice sunt mai abstracte decât noţiunile ştiinţelor naturii. Iar în cadrul 
ştiinţelor matematice, noţiunile matematicii superioare sunt mai abstracte decât 
noţiunile matematicii elementare. 

Cu cât procesul de abstractizare a fost mai amplu, s-a desfăşurat în trepte mai 
numeroase, cu atât şi rezultatul său, noţiunea, este mai abstractă. Deosebirea apare 
astfel ca fiind relativă şi, ca atare, este greu să construim din ea un criteriu de 
clasificare a noţiunilor. 

În cercetarea noastră, întâlnim diferenţierea noţiunilor în abstracte şi concrete cu 
două prilejuri. 

Examinând legătura noţiunii cu reprezentările care au generat-o, am remarcat că, 
prin constituirea noţiunii, acestea nu dispar, ci, datorită asociaţiilor, continuă să 
însoţească noţiunea, facilitând înţelegerea şi operarea cu noţiuni. Întrucât conexiunea 
concept-reprezentare nu este realizabilă în toate cazurile, s-a născut, pe această bază, 
diferenţierea în noţiuni concrete şi noţiuni abstracte. 

Prezenţa sau absenţa reprezentărilor nu modifică structura logică a noţiunii. Este 
o distincţie de natură psihologică şi care depinde, fireşte, de experienţa personală, de 
bogăţia fondului de reprezentări. Pentru băştinaşii Saharei, cuvintele râu, vapor, 
zăpadă, cărbuni par cu totul abstracte, chiar de neînțeles. 

Distincția este nu numai relativă la subiectul care gândeşte, dar rămâne şi asaltată 
de neclarităţi. Pentru matematician, unele obiecte abstracte - derivată, integrală, 
tensor etc. — sunt asociate cu reprezentări de formule. Prin aceasta, devin ele noţiuni 
concrete ? 

Pe de altă parte, omul a pătruns în domeniul infinitului mic şi al infinitului mare, 
el cunoaşte o sumedenie de obiecte în mod indirect, prin efectele lor. Obiecte ca 
particule elementare, galaxie şi metagalaxie, unele substanţe chimice ş.a. nu ne oferă 
încă imagini senzoriale. Deseori, în ştiinţa contemporană, trebuie să ne mulţumim cu 
reprezentarea unor modele matematice sau spaţiale, care au în fond un caracter 
abstract. Faptul că astăzi ne putem reprezenta formula structurală a ADN-ului, face 
oare ca noţiunea acestei substanţe să fie concretă? 

Deosebirea dintre concret şi abstract câştigă un sens precis, dacă suntem de acord 
să o suprapunem pe deosebirea dintre lucruri şi proprietăţi. Cercetând deosebirea 
dintre noţiunile de lucruri şi noţiunile de proprietăţi am constatat că procesul de 
abstractizare este mai intens, conţinând o treaptă mai mult, în cazul noțiunilor- 
-proprietăţi. Proprietatea trebuie mai întâi detaşată de lucrul căruia îi aparţine pentru 
a o putea constitui în noţiune. Iar la noţiunile de relaţii intervine o a treia treaptă de 
abstractizare. Se poate deci conveni că noţiunile de lucruri sunt concrete, iar noţiunile 
de proprietăţi şi de relaţii sunt abstracte. 

Acest punct de vedere se loveşte însă de rezistenţa simțului comun care invocă 
existenţa unor obiecte abstracte, cum sunt entităţile matematice, şi a unor proprietăţi 
concrete, cum sunt calităţile senzoriale. Ne este greu să admitem că, de exemplu, 
noţiunile de albastru sau de rece sau de aspru sunt abstracte, pe când noţiunile de 
grup, de latice, de ecuaţie ar fi concrete. A 

Cu toate aceste dificultăţi în determinarea unui criteriu clar distinctiv deosebirea 
dintre concret şi abstract se perpetuează datorită importanței sale teoretice şi practice. 
Dar ea transcende domeniul logicii formale, aparţinând de fapt psihologiei şi teoriei 
cunoaşterii. 


5.7.2. Distincţii ontologice 


5.7.2.1. Noţiuni de lucruri, de proprietăţi şi de relaţii 


În teoria noţiunii, Aristotel nu era preocupat, ca noi, de trăsăturile comune ale 
noţiunilor, ci era impresionat de diversitatea lor. Noţiunile reprezintă obiecte, dar 
obiectele sunt foarte variate, deci şi noţiunile vor înfăţişa aceeaşi varietate. Aristotel 
a ambiţionat să ajungă la o clasificare perfectă a noţiunilor din punctul de vedere al 
conţinutului exprimat de ele. Acestea sunt noţiunile cele mai generale, sunt categorii. 
De aceea Organon-ul începe cu tratatul despre categorii. 

Noţiunile prezintă într-adevăr o diversitate bogată. Această se manifestă, în limbă, 
prin varietatea morfologică. Noţiunile sunt exprimate prin substantive, adjective, 
verbe, adverbe, prepoziţii etc. Ne putem întreba dacă om drept, drept şi dreptate 
reprezintă aceeaşi noţiune sau trebuie considerate noţiuni diferite. 

Clasificarea noţiunilor pe categorii ne interesează în acest moment numai întrucât 
ea are urmări în logică. Consecințe se pot ivi cu privire la structura noţiunii şi cu privire 
la funcţia sa particulară. Din punctul de vedere al logicii, cele zece categorii aristote- 
lice (substanţa sau esenţa, cantitatea, calitatea, relaţia, locul, timpul, poziţia, posesia, 
acţiunea, pasiunea) pot fi, fără inconvenient, reduse la trei : lucruri, proprietăţi şi relaţii” 

Opoziția primordială este aceea dintre lucruri şi proprietăţi. Dintr-un punct de 
vedere foarte general, relaţiile pot fi considerate proprietăţi, fiindcă şi ele caracte- 
rizează lucrurile. 

Opoziția aceasta se reflectă, în structura noţiunii, în dualitatea sferă-conţinut. 
Prin sfera sa, noţiunea reprezintă obiectele, iar prin conţinutul său, noţiunea reprezintă 
proprietăţile obiectelor. 

S-ar putea deduce, din acestea, că proprietăţile se reflectă doar ca note, şi nu ca 
noţiuni. Dar notele sunt şi ele noţiuni. Există noțiuni de proprietăți, după cum există 
noțiuni de lucruri. 

Caracteristic pentru cele dintâi este complicarea procesului de abstractizare. În 
cazul noţiunilor-lucruri este suficient să abstractizăm notele comune obiectelor. 
Lucrurile înseşi - mai precis percepțiile şi reprezentările lor - alcătuiesc materia 
primă a prelucrării conceptuale. 

Când însă vrem să ajungem la o noţiune-proprietate, trebuie să recurgem la o 
operaţie prealabilă, pregătitoare. Este necesar să izolăm de corpul obiectului mai 
întâi proprietatea interesantă, să constituim din ea însăşi un obiect. Asupra acestui 
obiect secundar se exercită àcum operaţia obişnuită a abstractizării, comparându-se 
cum apare aceeaşi proprietate existentă la lucruri diferite. Vom compara mândria lui 
Alcibiade cu mândria lui Ahile şi cu mândria lui Ajax şi vom extrage astfel nota 
comună că nu au putut suporta o jignire. Dar mai înainte de aceasta trebuie să 
separăm la aceşti oameni atitudinea lor în situaţii conflictuale de celelalte componente 
ale personalităţii lor. În consideraţiile noastre nu intră întreaga comportare a acestor 
oameni, ci numai relaţiile lor (în conflictele) cu alţi oameni. 

În comparaţie cu noţiunile-lucruri, noţiunile proprietăţi sunt de două ori abstracte. 
Într-un prim pas, se abstrage proprietatea de lucru, în al doilea pas se abstrage nota 
comună proprietăţii în lucruri diferite. Prin acest proces, proprietatea se transferă în 
lucru, ceea ce se traduce gramatical prin substantivizarea adjectivului: mândru- 
-mândrie, convex-convexitate. 

Orice noțiune-proprietate este mai abstractă decât noțiunea-lucru din al cărui 
obiect a fost desprinsă. Mândru este o noţiune mai abstractă decât noţiunea om, la fel 
convex faţă de poligon. 

Determinarea sferei şi conţinutului noţiunilor-proprietăţi ridică unele probleme. 
Conform teoriei mulțimilor, orice proprietate determină o mulţime (principiul abstrac- 
ţiunii). Aplicat noţiunilor de lucruri, acest principiu ne oferă o imagine corectă: 
lucrurile alcătuiesc sfera noţiunilor, iar proprietăţile lor comune formează conţinutul 
noţiunii. Dacă trecem însă la noţiunile-proprietăţi, imaginea oferită de principiul 
abstracţiunii nu mai este adecvată. Sfera noţiunii convex ar urma să fie formată din 
formele convexe, sfera noţiunii drept din liniile drepte sau din unghiurile drepte sau 
din oamenii drepți (după accepţia în care primim cuvântul). Sfera noţiunii ar conţine 
totdeauna lucruri. Sfera noţiunilor-proprietăţi ar conţine lucrurile care posedă proprie- 
tatea respectivă. 

Această concepţie este utilă în logica simbolică, întrucât ea permite reducerea 
proprietăţilor la clase şi prin aceasta înglobarea lor în calculul claselor. Această 
interpretare nu poate fi primită în teoria noţiunii. Noi trebuie să avem posibilitatea de 
a distinge noţiunea convex de noţiunea formă convexă, noţiunea drept de noţiunea om 
drept etc. Sfera noţiunii-proprietate este formată din obiecte-proprietăţi şi nu din 
obiecte-lucruri. Sfera noţiunii convex este constituită, nu din formele convexe, ci din 

proprietatea convexității în diversele ei variante, aşa cum apare, de exemplu, la 
poligoane, la suprafeţele curbe etc. Speciile genului convex sunt feluri de proprietăţi, 
nu feluri de obiecte: convexitatea liniilor frânte şi convexitatea liniilor curbe, sau 
convexitatea liniilor şi convexitatea suprafeţelor ş.a.* 

În genere, noţiunile-proprietăţi au un conţinut mai sărac decât noţiunile-lucruri. 
Întrucât presupune de la început desprinderea unei singure proprietăţi, conţinutul 
noţiunilor-proprietăţi este inevitabil restrâns. Având mai întotdeauna funcţia de 
predicat, aceste noţiuni apar ca note, conţinutul concentrându-se într-o singură deter- 
minare. Când gândim noţiunea om, nu ştim la care notă să ne oprim mai întâi. Când 
gândim noţiunea egal, nu avem de ales între mai multe note. Însăşi funcţia lor predica- 
tivă cere ca noţiunile de proprietăţi să-şi concentreze fiinţa într-un singur înţeles. 

Din mulţimea proprietăţilor trebuie să separăm clasa relațiilor, a proprietăţilor 
care se manifestă la un obiect atunci când este comparat cu un alt obiect. Un număr 
este irațional în sine. Un număr este mare numai în raport cu altul. 

O relaţie presupune cel puţin două obiecte, pe când proprietatea intrinsecă este 
legată de un singur obiect. 

Noţiunile-relaţii sunt şi mai abstracte decât noţiunile-proprietăţi. Unele proprietăţi 
sunt încă direct perceptibile: forma, culoarea etc. Relaţiile sunt toate abstracte. 
Pentru a ajunge la o noţiune-relaţie, trebuie să parcurgem trei trepte de abstractizare. 
Mai întâi se desprinde o latură a obiectelor, de exemplu, mărimea lor. Apoi, în cadrul 
acestei proprietăţi se separă un aspect care apare în raport cu alt obiect, să zicem 
mărimea relativă. În fine se compară mărimile între ele şi astfel se determină relaţiile 
de egalitate şi de inegalitate. Proprietăţile se abstrag din lucruri, iar relaţiile se 

abstrag din proprietăţi. FN 

Relaţiile se bucură de unele însuşiri remarcabile, care sunt absente: gin celelalte 
proprietăţi ale obiectelor. Aceste însuşiri sunt reflexivitatea, simetria şi trânzitivitatea, 
pe care am avut prilejul să le folosim şi le vom întâlni pretutindeni în logică. Este 
foarte important să ştim dacă predicatul reprezintă sau nu o relaţie. Dacă predicatul 


este o relaţie, el poate avea însuşirile de mai sus, care generează importante inferenţe 
şi calcule logice 


5.1.2.2. Noţiuni generale şi individuale 


După numărul obiectelor care alcătuiesc sfera noţiunii, noţiunile se împart în noțiuni 
generale şi noțiuni individuale. Dacă mulţimea care constituie sfera noţiunii conţine 
cel puţin două obiecte, noţiunea se numeşte noțiune generală. Dacă mulţimea care 
constituie sfera noţiunii conţine un Singur obiect, noţiunea se numeşte noțiune 
individuală sau singulară. 

Când vorbim de noţiuni, ne referim în mod obişnuit la noţiuni generale. Cercetarea 
noastră de până acum a avut ca obiect, în primul rând, acest fel de noţiuni. Considera- 
tiile noastre cu privire la caracterizarea,structura şi relaţiile noţiunilor au avut în 
vedere noţiunile generale. În aceste probleme, nu avem nimic de adăugat. 

Din punctul de vedere al relaţiei de incluziune, noţiunile generale se clasifică, aşa 
cum s-a constatat, în trei grupe: 

1. Noţiuni care sunt numai gen: genul suprem ; 

2. Noţiuni care sunt numai specii: speciile ultime ; 

3. Noţiuni care sunt în acelaşi timp şi gen şi specie: celelalte noțiuni generale în 
afară de genul suprem şi de speciile ultime. 

După mărimea sferei, noţiunile generale se subdivid în noțiuni extensional-infinite 
şi noțiuni extensional-finite. Dacă mulţimea care constituie sfera noţiunii generale 
poate fi pusă în corespondenţă biunivocă cu şirul numerelor naturale, atunci noţiunea 
respectivă este extensional-infinită. Dacă mulţimea care constituie sfera noţiunii 
generale poate fi pusă în corespondenţă biunivocă doar cu un interval din şirul 
numerelor naturale, atunci noţiunea respectivă este extensional-finită. Stea, atom, 
număr, punct, curbă sunt noţiuni cu sfera infinită. Continent, polii Pământului, 
sateliții lui Jupiter, peşteră sunt noţiuni a.căror sferă este finită. 

În felul acesta distincţia dintre mulţimi infinite şi mulţimi finite, cu complicațiile 
pe care le atrage, se transpune în logica noţiunilor. În logică, această deosebire are 
urmări în teoria inferenţelor inductive. Inducţia numită completă nu poate opera 
decât în cazul noţiunilor extensional-finite, deoarece ea constă în examinarea tuturor 
cazurilor. 

Prin însăşi geneza şi structura lor, noţiunile sunt generale. Ele au ca punct de 
plecare clase de obiecte şi reprezintă clase de obiecte. În această situaţie, ne putem 
întreba dacă pot exista noţiuni individuale (sau singulare), adică noţiuni care să 
desemneze obiecte individuale. Acestea ar fi noţiunile desemnate prin nume proprii : 
Socrate, Polul Sud, Venus din Milo, Calea laptelui, N. Bălcescu - sau prin expresii 
localizatoare : omul care şi-a pierdut umbra, persoana care m-a vizitat astăzi, cartea 
care se află acum în fața mea, excursia pe care am făcut-o în Bucegi în vara anului 1963. 

S-ar putea susţine că acestea sunt reprezentări şi nu noţiuni. În acest caz, ele cad 
în afara domeniului logicii, ştiinţă care nu se ocupă de reprezentări. În matematică, 
această controversă nu are echivalent. Acolo se consideră, aşa cum am precizat, că 
mulţimea poate fi constituită dintr-un singur obiect - sau chiar din nici unul. Acest 
artificiu nu poate salva noţiunile individuale, fiindcă acestea nu reprezintă mulţimi 
formate dintr-un singur obiect, ci înseşi aceste obiecte. 

Disputa nu poate fi încheiată decât cercetând dacă presupusele noţiuni individuale 
satisfac cerinţele care decurg din caracterizarea noţiunii. Noţiunile sunt elemente ale 
gândirii. Se recunoaşte uşor că noţiunile singulare îndeplinesc acest rol. Ele intră în 
mod obişnuit în componenţa judecăților şi raţionamentelor, comportându-se ca oricare 
alte noţiuni. Spiritul nostru nu întâmpină nici o dificultate în folosirea noţiunilor 
individuale. Ele intră în mod normal în relaţii logice, nu numai cu alte noţiuni 
individuale, dar şi cu noţiuni generale : Aristotel este Stagiritul, Aristotel este filosof 
antic etc. Această intimitate dintre noţiunile generale şi cele individuale se opune 
coborârii ultimelor la nivelul reprezentărilor. Majoritatea exemplelor de silogisme 
date de Aristotel asociază noţiuni individuale cu noţiuni generale: Luna primeşte 
lumina de la Soare, fiindcă are partea luminoasă îndreptată totdeauna către Soare. 

Noţiunile individuale alcătuiesc scopuri ale cunoaşterii. Ştiinţe ca istoria, geogra- 
fia, astronomia, geologia urmăresc chiar determinarea unor noţiuni individuale, cum 
sunt: Napoleon, Europa, sistemul solar, Pământul etc. 

Această determinare urmăreşte, ca şi în cazul noţiunilor generale, exprimarea 
esenței obiectului. Cunoştinţele se acumulează pentru a determina cât mai precis 
sfera şi conţinutul. Luna nu este o planetă, ci un satelit al Pământului, este o sferă 
solidă, al cărei diametru este de aproximativ o treime din diametrul Pământului şi a 
cărei densitate medie este de 3/4 din densitatea medie a Pământului, se mişcă pe o 
traiectorie uşor eliptică etc. Reprezentările sunt şi ele determinate în scopuri ştiinţi- 
fice, de exemplu în urma observaţiilor şi experimentelor, dar nu se acumulează 

cunoştinţe în jurul lor, cum se adună în jurul noţiunilor. Ştiinţa urmăreşte stabilizarea 
noţiunilor nu a reprezentărilor. Dar noţiunile individuale sunt forme logice stabile, la 
fel ca noţiunile generale. 

Totuşi, obiecţia principală pune în discuţie aspectele generalizării şi abstractizării. 
Noţiunile individuale, întrucât pornesc de la şi se opresc la un obiect singular, nu ar 
putea să se constituie prin abstractizare şi generalizare. 

În realitate, şi noţiunile individuale au la bază clase de obiecte şi anume clasa 
reprezentărilor diferite ale obiectului unic. Aceste reprezentări sunt comparate între 
ele, asupra lor operează abstractizarea şi generalizarea în scopul desprinderii trăsătu- 
rilor esenţiale şi a înlăturării caracterelor accidentale. În diferite reprezentări, Luna 
apare în diferite faze sau chiar eclipsată. Comparaţia acestor reprezentări între ele ne 
permite să atribuim variațiilor de formă un caracter accidental în raport cu forma 
constantă a Lunii ca şi corp geometric. Spunem că Luna este un corp sferic, deşi 
aceasta nu apare nicăieri în reprezentările noastre. 

În fine, noţiunile individuale posedă totodată un înţeles, pe când reprezentarea 
poate fi uneori atât de confuză încât să fie lipsită de înţeles. 

Întrucât noţiunile individuale se deosebesc de noţiunile generale, trebuie să 
precizăm unele aspecte cu privire la structura lor. Cu toate că noţiunea individuală, 
aşa cum s-a precizat mai sus, are ca punct de plecare o mulţime de reprezentări, sfera 
ei nu este alcătuită din aceste reprezentări, ci din obiectul unic care a prilejuit 
reprezentările. Orice noţiune individuală desemnează, prin definiţie, un obiect unic. 
Dar dacă este aşa, noţiunile individuale nu mai pot fi legate prin raporturi de 
incluziune ca noţiunile generale. Legătura s-ar face prin relaţia de apartenenţă, care 
însă, nu este rranzitivă. Pentru a putea beneficia şi în acest caz de avantajele tratării 
prin teoria mulțimilor, vom recurge la un artificiu. Vom considera că şi sfera noţiunilor 
individuale este o mulţime, şi anume o mulţime unitară, formată dintr-un Singur 
obiect. Este ca şi cum, în loc de Socrate, am spune clasa care conține numai pe 
Socrate”. 

Prin acest artificiu, noţiunile individuale se integrează în masa noţiunilor generale 
şi pot avea cu acestea raporturi de incluziune. Noţiunile individuale pot astfel participa 
la formarea judecăților şi raţionamentelor ce au la bază incluziunea - situaţie, de 
altfel, curentă în gândirea obişnuită. 

Vom putea deci spune că o noţiune individuală este inclusă într-o specie: Luna 
este inclusă în satelit şi este exclusă din planetă. Odată inclusă, ea câştigă toate 
notele, generice şi specifice, ale speciei. 

Conţinutul noţiunii individuale va avea structura cunoscută. De la specie va 
moşteni note-gen, iar notele individuale constante vor forma Propriul. Cât despre 
notele-accident, acestea vor fi constituite de notele individuale variabile. Se observă 
că, în acest fel, noţiunea individuală ia locul speciei ultime. 

În ceea ce priveşte relaţiile dintre noţiuni, la care participă noţiuni individuale, 
trebuie să ţinem seama de faptul că noţiunile individuale nu pot fi între ele decât în 
relaţie de identitate sau de excluziune. Într-adevăr, sfera noţiunii individuale, fiind 
alcătuită dintr-un singur obiect, nu poate include altă noţiune. Prin urmare, raporturile 
de supraordonare şi de subordonare sunt excluse. Nici raportul de încrucişare a 
sferelor nu este posibil, deoarece acesta presupune posibilitatea divizării sferei în 
specii. Nu rămân decât relaţii de identitate - de exemplu, Luna şi satelitul Pământu- 
lui — şi de excluziune - ca ilustrare Phobos şi Deimos (sateliții lui Marte). 

De asemenea, în mulțimile de noţiuni în care există şi noţiuni individuale, pot să 
se ivească toate relaţiile dintre noţiuni în afară de relaţiile de supraordonare, de 
subordonare, şi de încrucişare între noţiuni individuale. Într-adevăr, între noţiunile 
generale ale mulţimii considerate pot să existe toate cele cinci relaţii extensionale. 
Între noţiunile generale şi cele individuale pot să apară raporturi de supraordonare şi 
de subordonare (specia ultimă include noţiuni individuale). Între noţiunile individuale 
nu pot să apară decât relaţii de identitate sau de excluziune. Noţiunile individuale pot 
să fie incluse în alte noţiuni (noţiuni generale), dar nu pot să includă în sfera lor alte 
noţiuni. 


5.7.2.3. Noţiuni distributive şi colective 


Încă din antichitate s-a observat că raportul de la întreg la parte, deşi se înrudeşte cu 
raportul de la gen la specie, nu trebuie identificat cu acesta. Din ignorarea acestei 
deosebiri rezultau sofisme, pe care Aristotel le consemnează : „cinci care este compus 
din doi şi trei este pereche şi nepereche, iar ceva ce este mai mare este egal cu acel pe 
care îl întrece, căci el este tot aşa de mare, dar şi ceva mai mult decât el”%8. Aceasta 
este fallacia a sensu diviso ad sensum compositionis, transferarea nejustificată a 
notelor părţilor asupra întregului"”. 

O variantă a acestui paralogism (silogism eronat) este fallacia a sensu collectivo 
ad sensum distributivum sau a sensu distributivo ad sensum collectivum, când 
transferarea abuzivă a notelor se operează între colectiv şi element. Se poate susţine 
că Socrate este muritor fiindcă omul este muritor, dar nu se poate conchide din 
propoziţiile Omul este o specie biologică, Omul populează Pământul, Omul cucereşte 
cosmosul ş.a. că un element oarecare al clasei posedă şi el aceste note. 

Pe această cale, a dezvăluirii şi evitării unor paralogisme, şi-au făcut intrarea în 
logică noţiunile colective. A fost, de altfel, o intrare modestă, lipsită de consecinţele 
importante, la care aveau dreptul. Se accentuează doar uneori că unele noţiuni, 
precum faună, floră, familie, poem, echipă sunt colective, în sensul că predicatele 
afirmate despre acestea nu afectează fiecare individ al clasei, ci numai ansamblul. 
Fauna şi flora pot fi bogate sau sărace, familia poate fi bine închegată, poemul 
mişcător, echipajul numeros, fără ca aceste note să aparţină şi fiecărui element al 
colectivului. Se observă chiar că unele predicate nici nu au sens dacă încercăm să le 
atribuim membrilor colectivului: numai echipajul poate fi numeros nu şi fiecare 
membru al echipajului. 

Colectiv se opune, în logică, la distributiv. Această opoziţie exprimă existenţa a 
două moduri de a privi clasele în raportul de predicaţie. Clasa de obiecte poate fi 
considerată ca o simplă alăturare, o. însumare de obiecte. În acest caz, predicatele 
atribuite clasei sunt predicate ale fiecărui obiect al clasei. Acesta este sensul distribu- 
tiv. Alteori clasa de obiecte este privită ca o totalitate, un întreg, iar notele clasei nu 
pot fi atribuite fiecărui element. Clasa este considerată acum în sens colectiv. 

Deosebirea aceasta apare uneori exprimată clar în limbă. Astfel, se'spune în sens 
distributiv toți oamenii şi în sens colectiv omenirea ; de asemenea, toate plantele şi 
flora, toţi cetăţenii şi națiunea, toţi locuitorii şi populaţia, toate cărțile şi biblioteca. 

Dar sensul distributiv ori colectiv nu rezultă totdeauna cu claritate din expresia 
verbală. Substantivul articulat, la singular sau la plural, poate reprezenta, egal de 
bine, ambele interpretări. Omul este mamifer sau Oamenii sunt mamifere reprezintă 


NOȚIUNEA 165 


sensul distributiv, pe când Omul cucereşte cosmosul sau Oamenii cuceresc cosmosul 
corespunde sensului colectiv. Acest echivoc a şi făcut posibilă apariția unor sofisme 
pe această bază. În asemenea cazuri, numai contextul — respectiv universul discursului — 
poate curma alternativa. 

În gândirea obişnuită, echivocul posibil între distributiv şi colectiv nu antrenează 
de obicei dificultăţi, contextul eliminând imediat orice alunecare de la un sens la altul. 

În logica formală însă, unde consideraţiile de conţinut nu trebuie principial să 
intervină, posibilitatea unor astfel de alunecări insidioase între distributiv şi colectiv 
creează o situaţie foarte neplăcută. Se ajunge la exemple de raționamente alcătuite 
după scheme perfect valide care sunt totuşi inacceptabile. Raționamentul : 

Oamenii sunt o specie animală 

Filosofii sunt oameni 

-. Filosofii sunt o specie animală 
ne repugnă şi totuşi aceasta corespunde unei inferenţe valide bine cunoscute (modul 
Barbara al silogismului). 

Logica formală clasică a ieşit din impas tăind nodul gordian. S-a acordat noţiunilor 
colective un loc de minimă importanţă, prezenţa lor reducându-se la recunoaşterea 
existenţei lor (în capitolul despre felurile noţiunilor) şi a rolului lor în generarea unor 
sofisme. Putem spune că în fond noţiunile colective au fost eliminate din logica 
clasică, analiza judecăților şi raţionamentelor cu noţiuni colective fiind absentă. În 
logica clasică se postulează tacit principiul că toate noțiunile sunt interpretate 
distributiv. Numai în această ipostază schemele sale inferenţiale pot fi universal-valide. 

Nu ne putem mulţumi cu această situaţie. De aceea, vom încerca să precizăm 
sensul acestor două noţiuni. N 

În primul rând, trebuie să observăm că ele reprezintă două iii diferite de a 
considera mulțimile. Prin urmare, ele constituie puncte de vedere care pot să apară 
numai în legătură cu mulțimile. În logică, ele vor apare, deci, ca două interpretări 
posibile numai cu referire la noţiunile generale. Noţiunile individuale, întrucât nu 
reprezintă propriu-zis mulţimi, nu pot da naştere acestei opoziții. 

Mai trebuie să precizăm că, în ambele cazuri, mulţimea este privită ca un întreg. 
Dar acest întreg, în cazul sensului distributiv, este o simplă sumă, pe când, în cazul 
sensului colectiv, este un tot, o configuraţie nouă. De aceea, a considera o mulţime 
(care conţine cel puţin două elemente) în sens distributiv înseamnă a considera 
fiecare element al mulţimii în parte, iar a considera o mulţime (care conţine cel puţin 
două elemente) în sens colectiv, înseamnă a considera totalitatea elementelor mulţimii. 

Rezultă că, întrucât sfera oricărei noţiuni generale reprezintă o mulţime alcătuită 
din cel puţin două elemente, ea poate fi interpretată şi distributiv şi colectiv. Fiecărei 
noţiuni generale îi corespunde deci o noţiune colectivă: oameni-omenire, plante- 
-floră. Când a prezentat o importanţă deosebită, noţiunea colectivă corespunzătoare a 
primit un nume şi astfel au apărut termenii colectivi. Dar, în mod obişnuit, acelaşi 
termen general poate fi interpretat în ambele sensuri. 

Chiar şi mulțimile alcătuite artificial, pur extensional (prin enumerare), sunt 
susceptibile de aceste două interpretări. În propoziţia Electronul şi pozitronul sunt 
particule elementare, subiectul electronul şi pozitronul este gândit în mod distributiv, 
şi unul şi celălalt fiind particule elementare. Când afirmăm însă că Electronul şi 
pozitronul se 'nasc simultan (formând perechi), subiectul alcătuieşte un întreg-colectiv : 
predicatul nu poate fi atribuit separat celor două particule, ci numai ansamblului 
format din ele. 

Noţiunile colective sunt noţiuni singulare“. Interpretarea în sens colectiv a 
mulţimii impune ca aceasta să fie considerată ca un singur obiect. Clasa de obiecte 
este gândită ca un obiect separat de elementele sale. Acest obiect unic alcătuieşte 
sfera noţiunii colective ; el primeşte determinările conţinutului. În consecinţă, noţiu- 
nea generală, când este interpretată colectiv, se transformă într-o noţiune individuală. 
Omenirea constituie o unitate. 

S-ar părea, totuşi, că noţiunile colective pot fi generale. Între faună şi fauna Mării 
Negre nu apare raportul de la specie la noţiunea individuală ? În realitate aici apare 
relaţia de la întreg la parte : fauna Mării Negre constituie o parte din fauna globului. 

Cu aceasta am făcut un pas decisiv, descoperind dintr-o dată că studiul noţiunilor 
colective ne deschide un nou orizont. Suntem siliţi să părăsim logica clasică, logica 
generalului şi particularului (logica clasială) şi să pătrundem într-o lume nouă, logica 
întregului şi a părții (logica partitivă)”. 

Constatăm de la prima analiză că sfera noţiunii colective posedă o altă structură 
decât sfera noţiunii generale. După categoriile logicii clasiale, noţiunea colectivă 
apare ca o noţiune singulară. Dar această determinare ne apare prea săracă. Noţiunea 
reprezintă un obiect unic, dar acest obiect constituie şi el o structură complexă, care 
trebuie şi poate fi analizată. 

S-a încercat să se exprime diferenţa structurală dintre distributiv şi colectiv prin 
opoziţia dintre relaţia de incluziune şi relaţia de apartenenţă la clasă“?. Este adevărat 
că relaţia de incluziune caracterizează noţiunile distributive. Genul include speciile şi 
transmite fiecăreia notele sale. Caracterul distributiv al noţiunii generale se realizează 
prin mecanismul incluziunii. Dar caracterizarea noţiunilor colective cu ajutorul 
relaţiei de membru al clasei este insuficientă. Noţiunile colective ar reprezenta mulţimi 
simple, de ordinul întâi - cu alte cuvinte specii ultime - în timp ce noţiunile 
distributive ar corespunde mulțimilor de mulţimi, mulțimilor de ordinul doi. S-a 
demonstrat însă mai sus că noţiunile colective trebuie considerate noţiuni individuale, 
nu specii ultime. Dacă sunt specii ultime, atunci reapare, vrând nevrând, caracterul 
distributiv, notele speciei fiind şi note ale fiecărui membru al clasei. 

Pentru a caracteriza clar noţiunile colective trebuie să introducem un raport nou, 
acela dintre întreg şi parte. Noţiunile colective apar ca noţiuni singulare numai atunci 
când sunt considerate din perspectiva logicii clasice. Dacă le considerăm însă din 
punctul de vedere al raportului întreg-parte, descoperim că sfera noţiunii posedă o 
structură analogă cu structura noţiunilor generale. În această structură, relaţia gen- 
-specie este înlocuită cu relaţia întreg-parte. 

Analizând sfera noţiunii generale, a reieşit că ea constituie un sistem de noţiuni, 
adică o mulţime de noţiuni parţial ordonată prin relaţia de incluziune. 

Sfera noţiunilor colective alcătuieşte şi ea un sistem de noţiuni, dacă se convine să 
se generalizeze această noţiune. Generalizarea se operează uşor păstrându-se toate 
caracterele definitorii, afară de ordonarea prin relaţia de incluziune, care va fi 
înlocuită prin orice relaţie reflexivă, antisimetrică, tranzitivă şi neconexă. 

Raportul de la întreg la parte satisface condiţiile impuse mai sus. Ea este reflexivă, 
deoarece întregul se conţine pe sine. Relaţia este antisimetrică, fiindcă dacă doi 
întregi se conţin reciproc, ei sunt identici. Relaţia este tranzitivă, pentru că partea 
părţii este partea întregului. În fine, relaţia nu este conexă, deoarece părţile unui 
întreg pot să nu se conţină între ele. 

Sfera noţiunilor colective nu este, aşadar, alcătuită din specii, ci din noțiuni- părți. 
Iar genului din logica clasială îi corespunde noțiunea-întreg. Africa este o noțiune- 
-întreg, căreia îi este subordonată partitiv Etiopia (noţiune-parte). Între noţiunile 
colective apar relaţii corespunzătoare celor din logica claselor. 

Să examinăm acum conţinutul noţiunilor colective. 

În trecerea de la logica clasială la logica partitivă trebuie să fim atenţi la 
schimbarea universului discursului. În logica claselor operăm numai cu anumite 
atribute, şi anume cu notele generale, comune obiectelor. Aceste note, determinate 
prin generalizare, sunt distributive, se transmit de la gen la specii. În mod curent, 
trăim iluzia că logica claselor are o valoare universală, că orice notă poate fi 
transferată de la gen la speciile incluse. În realitate, nu oricare atribut este distributiv. 
Am constatat că o întreagă categorie de note, şi anume notele colective nu se transmit 
speciilor. Logica claselor este limitată la universul logic al claselor formate prin 
generalizare, prin incluziune. 

În acelaşi fel, logica partitivă este mărginită la universul logic al întregilor formaţi 
prin reunirea părţilor. Aici operăm cu note colective, ale întregului, iar notele colective 
nu sunt distributive, tocmai fiindcă aparţin doar întregului. Notele colectivului sunt 
note noi, care apar prin transformarea cantităţii în calitate. Chiar dacă toate părţile 
întregului posedă aceeaşi însuşire, încă nu suntem siguri că ea aparţine şi întregului. 
Regiunile unei ţări pot fi toate mici şi totuşi ţara sa fie mare. Fireşte, proprietăţile 
întregului rezultă din asocierea şi sinteza proprietăţilor părţilor. Uneori este chiar 
posibil ca o proprietate, comună tuturor părţilor, să genereze aceeaşi însuşire la 
întreg. Fiecare regiune fiind bogată, şi ţara întreagă este bogată. Dar nu putem fi 
siguri că este aşa în toate cazurile : bogăţia ţării s-ar putea să rezulte din participarea 
numai a unor regiuni. Întrucât raportul nu este general, el nu poate fi luay î în seamă. 
Adevărul că notele genului sunt note ale fiecărei specii nu are echivalent în logica 
noţiunilor colective. Probabil, chiar din cauza acestei inferiorităţi, teoria noţiunilor 
colective a rămas la marginea logicii. 

Cu toate acestea, logica partitivă nu este sterilă. Altfel nu ar merita să ne preocupe. 
Întregul posedă, alături de notele colective netransmisibile, alte note care se transferă 
părţilor şi pot astfel să genereze inferenţe. Anumite relaţii, cum sunt relaţia de 
apartenenţă la întreg, diferite relaţii poziţionale în spaţiu şi în timp, apoi nota 
funcţionării se transmite de la întreg la parte. Noţiunile colective, întrucât reprezintă 
întregi, sunt cuprinse în aceste relaţii. Astfel, Sicilia, aparţinând Italiei, aparţine 
Europei ; ea este aşezată la nord de Africa, urmând poziţia geografică a continentului 
european. 

Logica partitivă, neglijată până astăzi, este tot atât de interesantă şi de importantă 
ca şi logica claselor* 


5.7.3. Diferenţieri logic-intensionale 


5.7.3.1. Noţiuni simple şi compuse 


Dacă abordăm studiul conceptelor din punctul de vedere al comprehensiunii, 
putem considera notele noţiunii drept elementele din care s-a constituit noţiunea. 
Întrucât genul figurează ca notă în conţinutul speciei, urmează că specia este alcătuită 
din genuri. Metalele sunt elemente, sunt conductori, sunt cristale ş.a. 

Înaintând pe această cale de analiză a conceptelor, vom ajunge la noţiuni care nu 
se mai pot descompune, deoarece posedă o singură notă. Acestea sunt noțiuni simple. 
Ele constituie materialul din care se formează toate celelalte noţiuni, numite noțiuni 
compuse (sau complexe). 

Din caracterizarea dată rezultă imediat că noţiunile simple nu pot avea genuri 
supraordonate lor, fiindcă altfel acestea ar constitui note ale noţiunii şi conţinutul ar 
deveni complex. Rezultă atunci concluzia, greu de acceptat, că genul suprem este 
singura noţiune simplă. 

De fapt logicienii, atunci când tratează despre noţiuni simple, au în vedere altceva. 
Ei înţeleg prin acestea noțiunile de proprietăţi simple : culorile, tonurile, mirosurile 
etc. Ei se referă la caracterul simplu al proprietăţii în sine şi nu al noţiunii. Dar 
noţiunile de proprietăţi simple nu sunt, ca noţiuni, simple. Ele posedă genuri şi deci 
mai multe note. Albastrul este culoare, este undă electromagnetică, este alcătuit din 
fotoni etc. Se face aici o confuzie regretabilă între analiza logică şi analiza ontologică 
sau cea gnoseologică. 

Cu toate acestea, distincţia dintre noţiunile simple şi noţiunile compuse este 
importantă şi trebuie păstrată la nivel logic. O problemă de importanţă extremă este 
legată de această distincţie şi anume posibilitatea construirii noţiunilor unele din 
altele. 

Această posibilitate există. Conţinutul unei noţiuni este alcătuit din note, adică din 
alte noţiuni. lar conţinutul, odată determinat, şi sfera noţiunii se află precis delimitată. 
O perspectivă grandioasă se deschide în faţa noastră. Universul noţiunilor poate fi 
integral reconstituit pornind de la câteva noţiuni simple. Este visul pe care l-a urmărit 
Leibniz în caracteristica universală. 

Leibniz atacă problema din punctul de vedere al comprehensiunii, opunându-se 
net logicii clasice extensionale““. Aur este o noţiune mai largă decât metal - şi nu 
invers, cum se susţine în logica tradiţională — deoarece se cere ceva mai mult pentru 
a gândi pe cea dintâi decât pe cealaltă : în conceptul de aur este conţinut conceptul de 
metal şi pe lângă acesta alte concepte. Genul este o parte a speciei, care reprezintă 
întregul. Astfel, fiecare noţiune se constituie din alte noţiuni, care sunt genurile sale : 
omul din fiinţă şi rațional. Simbolizând noţiunile prin numere, se obţine un calcul 
logic de natură aritmetică. Logica matematică modernă a luat însă un alt drum. 

Cu toate acestea, viziunea lui Leibniz, dacă nu s-a impus ca procedeu de calcul 
logic, este realizată, în substanţa sa, în înseşi demersurile metodei axiomatice. 
Într-adevăr, în teoriile deductive, noţiunile se introduc în două moduri. Unele, noţiuni 
primare ale teoriei, sunt postulate ab initio fără a fi definite. Celelalte noţiuni se 
introduc treptat prin definiţii care se sprijină fie pe noţiunile primare fie pe noţiuni 
definite anterior. Fiecare noţiune este construită cu ajutorul noţiunilor anterioare, 
afară de noţiunile primare ale teoriei care se consideră date. 

În acest cadru precis, şi distincţia dintre noţiuni simple şi noţiuni compuse câştigă 
o interpretare clară. Noţiunile primare ale unei teorii deductive sunt noţiuni simple — 
în acea teorie - iar celelalte noţiuni, care se introduc prin definiţii, sunt noţiuni 
compuse. Astfel, în sistemul lui Hilbert, noţiunile punct, dreaptă, plan sunt simple, 
iar noţiunile unghi, triunghi, poligon sunt compuse. 

În acelaşi timp observăm că distincţia dintre simplu şi compus este relativă şi 
anume, relativă la teoria deductivă considerată. În geometria lui Peri, de exemplu, 
punct continuă să fie o noţiune simplă, dar linie şi plan devin noţiuni compuse. 

5.7.3.2. Noţiuni pozitive şi negative 


Conceptele pozitive şi negative erau definite în logica clasică cu referire la conţinutul 
noţiunii. Noţiunea este pozitivă dacă nota esenţială indică prezenţa unei proprietăţi : 
ştiutor de carte, activ, enumerabil, perfect. Dacă nota esenţială constă în absenţa unei 
proprietăţi, noţiunea este negativă: analfabet, inactiv, neenumerabil, imperfect. 

Noţiunile pozitive şi negative ar forma astfel perechi de termeni opuşi, pe care 
însăşi terminologia îi diferenţiază. Aristotel a deosebit această opoziţie de celelalte 
feluri de opoziţie (a corelativelor, a contrarelor şi a contradictoriilor), numind-o 
opoziţie dintre posesie şi privaţie“ : vederea şi orbirea. Dar Aristotel interpretează 
această opoziţie în sens strict: oarbă nu este orice vietate care nu are vedere, ci 
numai aceea care este lipsită de vedere atunci când în mod natural ar trebui să o 
posede“. Asemenea concepte se numesc privative. 

Concepte cu adevărat negative sunt doar conceptele privative, acelea care conotă 
absenţa unei calităţi prezente în mod obişnuit: fals, orb, surd, bolnav, diform. 
Acestea au ajuns să fie exprimate prin termeni al căror aspect negativ s-a pierdut prin 
tocire. Prin acelaşi proces, termeni negativi, prin compoziţia lor, ajung să aibă 
semnificaţie pozitivă: imens (uriaş), incontestabil (sigur), incoruptibil (cinstit), 
necondiționat (absolut). 

Exemplele de mai sus dovedesc clar că aspectul pozitiv sau negativ al conceptelor 
nu este tradus adecvat în aspectul pozitiv sau negativ al termenilor. 

S-a mai observat că sensul pozitiv sau negativ al noţiunii este în funcţie şi de 
sensul predicaţiei. Negaţia inversează sensul originar al conceptului. Predicatul 
afirmativ care este negat devine privativ : nu este adevărat echivâlează cu este fals. 
Iar predicatul negativ care este negat se transformă într-un concept pozitiv : nu este 
fals înseamnă este adevărat. 

Mai mult încă, s-a remarcat că aceeaşi propoziţie poate avea un sens pozitiv sau 
negativ după interpretarea adoptată. Afirmația că Lumea este imensă poate sugera 
ceva care depăşeşte orice mărime - predicat pozitiv — dar poate semnifica şi ceva care 
nu poate fi măsurat - predicat negativ”. 

Analiza noţiunilor pozitive şi negative ne angajează în consideraţii asupra conţinu- 
tului gândirii, care nu sunt de competenţa logicii formale. Nu există un criteriu 
formal care să decidă asupra caracterului pozitiv sau negativ al noţiunii. Cu toate 
acestea, logica operează cu noţiuni negative, mai exact spus, cu negaţii ale noţiunilor. 
Într-o serie de operaţii logice care se efectuează cu judecăţi, cum sunt obversiunea, 
contrapoziţia şi inversiunea se efectuează treceri de la noţiuni pozitive la noţiuni 
negative şi invers. Trebuie să examinăm prin urmare posibilitatea şi condiţiile unor 
astfel de transformări. Din punct de vedere formal nu interesează caracterul originar 
pozitiv sau negativ al noţiunii - care, de altfel, aşa cum s-a văzut, nici nu apare clar - 
ci, dată fiind o noţiune oarecare, cum se poate construi negația sa. 

Operația negării se aplică în mod univoc la propoziţii. Negaţia unei propoziţii este 
o altă propoziţie, opusă celei dintâi. Negarea se aplică şi la noţiuni, dar cu unele 
dificultăţi. În limbă, aşa cum s-a specificat şi mai sus, există perechi de termeni, care 
ilustrează posibilitatea construirii noţiunilor negative cu ajutorul prefixelor de negaţie : 
metal şi nemetal, limitat şi nelimitat, organic şi anorganic, divizibil şi indivizibil. 

Dar rezultatul negării unei noţiuni nu este totdeauna clar. Aristotel şi-a dat seama 
de existenţa acestor dificultăţi. El observă că expresia non-om constituie un nume 

nedeterminat, indefinit“8. Într-adevăr, sfera noţiunii non-om este susceptibilă de 
interpretări variate. Se poate înţelege prin non-om tot ce există şi nu este om sau doar 
animalele care nu sunt oameni sau şi mai restrâns mamiferele neoameni etc. 

Pentru a evita aceste echivocuri, vom recurge iarăşi la ajutorul teoriei mulțimilor. 
Ştim că sfera noţiunii poate fi reprezentată printr-o mulţime şi anume mulţimea 
elementelor care posedă proprietatea caracteristică noţiunii. Elementele care au rămas 
în afara acestei mulţimi alcătuiesc şi ele o mulţime şi anume mulţimea elementelor 
care nu posedă proprietatea caracteristică dată. 

Pentru a reprezenta această situaţie, se foloseşte operaţia diferenței între mulțimi. 
Prin diferenţa între două mulţimi A şi B, se înţelege mulţimea elementelor care 
aparţin lui A, dar nu şi lui B: A - B. Dacă, de exemplu, A este mulţimea numerelor 
naturale, iar B mulţimea numerelor prime, atunci A - B este mulţimea numerelor 
naturale neprime. 

În cazul negării, diferenţa se determină în raport cu mulţimea universală şi se 
numeşte mulțimea complementară. Dacă M este mulţimea dată, atunci mulţimea 
complementară lui M este M şi ea exprimă diferenţa U - M = M: Mulțimea M 
conţine acele elemente ale universului discursului care nu aparţin lui M. În general se 
spune că diferenţa A - B este complementul lui B relativ la A. 

O mulţime împreună cu complementul său se reprezintă astfel : 

Noțiunea de mulțime complementară se remarcă prin caracterul său relativ : 
complementul unei mulțimi se determină totdeauna în raport cu un anumit univers al 
discursului. Prin acest caracter, ea apare adecvată pentru transcrierea fără echivoc a 
noțiunilor negative. Întrucât mulțimea A conține toate elementele universului discursu- 
lui care nu aparțin mulțimii A, putem considera că ea reprezintă sfera noțiunii non-A, 
pe care o vom nota iarăşi cu A. | 

Negaţia unei noţiuni este noţiunea a cărei sferă reprezintă complementul mulţimii, 
reprezentată în sfera primei noţiuni, relativ la universul discursului considerat. Astfel 
non-triunghi, în clasa universală a poligoanelor desemnează poligoanele ne-triunghiuri, 
în clasa universală a figurilor plane, figurile plane care nu sunt triunghiuri etc. 

Din orice noţiune generală se poate construi prin negare o altă noţiune generală. 
Anume, orice noţiune generală denotă o mulţime de obiecte. O mulţime fiind dată, se 
poate construi oricând complementul său relativ la universul discursului considerat. 
Se va ţine seama că mulţimea universală şi mulţimea vidă sunt complementare : 

U=øğø=U 

Întrucât, prin definiție, noțiunile contradictorii împart universul discursului în 
două şi numai două clase, iar o noțiune şi negația sa divid la fel universul discursului 
în numai două mulţimi, rezultă că ultimele două se află în raport de contradicţie. De 
aici rezultă că expresiile „noţiuni în raport de contradicţie” şi „noţiuni în raport de 
negaţie” sunt echivalente. Dacă două noţiuni sunt în raport de contradicţie, ele sunt şi 
una negația celeilalte, iar dacă sunt în raport de negaţie, atunci se află şi în relaţie de 
contradicţie. 

Note 


a 


16. 


Încă din secolul trecut s-au manifestat păreri care fac din judecată actul fundamental al gândirii, 
punând astfel în discuţie caracterul de formă elementară al noţiunii. În acest sens, Chr. Sigwart 
susţinea că scopul ultim al oricărui act de gândire este stabilirea unor judecăţi universal valabile. 
Vezi Chr. Sigwart, Logik, ed.I, 1973, $ 1. Ed. Goblot s-a situat pe o poziţie şi mai radicală, 
spunând că noţiunea este „o virtualitate de judecăţi”, a judecăților posibile care sunt implicate în 
structura noţiunii. Vezi Ed. Goblot, Traité de logique, A. Colin, Paris, 1937, $ 51. Teza 
preeminenţei propoziției a fost, indirect, promovată şi de progresul logicii matematice, care, fiind 
un calcul logic, nu este interesată în studiul noţiunii. Noţiunea apare ca ceva dat, care nu este 
supus analizei, deoarece ea nu determină prin nimic calculele logice. Noi considerăm că, 
într-adevăr, în mod obişnuit, nu gândim noţiuni izolate, ci raporturi între noţiuni, adică propoziţii. 
În actele ei simple, gândirea constantă, distinge, identifică, aseamănă, raportează, şi toate acestea 
constituie propoziţii. Dar atunci când cercetăm structura gândirii, ajungem până la urmă la 
noţiuni, ca elemente logice ale gândirii. 

Fireşte, răspunsul poate varia şi aici, constituind o serie de răspunsuri tipice: „Aceasta este 
Logica lui Hegel”, „Aceasta este o carte de logică”, „Aceasta este o carte”, „Aceasta este un 

tar” al particulelor atomice. 

Aristotel, Analitica secundă, trad. M. Florian, Editura Ştiinţifică, Bucureşti, 1961 (Organon III), 
II 13, 97 b, 16-26. 

Dacă se susţine că noţiunea, ca formă a gândirii, există ca atare în realitatea obiectivă se ajunge la 
idealismul obiectiv (vezi „teoria ideilor” susţinută de Platon) sau la realismul medieval. 

CAPITOLUL 6 


Operații logice constructive 


Operaţiile logice constructive sunt acelea prin care se formează noţiuni din alte 
noțiuni date. 

Dacă în privinţa originii ultime, orice noţiune derivă din experienţă, ca origine 
imediată, noţiunile pot fi derivate din alte noţiuni date. Chiar acesta este cazul multor 
noţiuni matematice : ele sunt formate din alte noţiuni matematice, mai simple. Astfel, 
pornindu-se de la noţiunea de număr natural, s-au construit succesiv noţiunile de 
număr întreg, număr raţional, număr real şi număr complex. 

Derivarea unei noţiuni din alte noţiuni constituie o operație logică, pe care o 
numim constructivă având în vedere natura ei. În logica tradiţională aceste operaţii au 
fost studiate numai ca metode. În realitate ele sunt inferenţe, înainte de a fi metode. 
Dacă Aristotel a descoperit prima operaţie logică tranzitivă, determinând structura 
silogismului, îi datorăm lui Platon relevarea primei operaţii constructive, în efortul 
său de a organiza diviziunea ca tip de inferenţă. 

Operaţiile logice constructive sunt de mai multe forme care se constituie în tot 
atâtea inferenţe!. Pentru a afla toate formele este necesar să analizăm tum funcţio- 
nează operaţiile ca atare. Se poate construi o noţiune pornind de la mai multe 
noţiuni ; în acest caz, operaţia constructivă este univocă. Se pot construi mai multe 
obiecte din unul singur ; în acest caz, operaţia constructivă este biunivocă. Pe de altă 
parte, considerând antecedent noţiunea (noţiunile) gen, şi secvent noţiunea (noţiunile) 
specie, vom numi descendentă construcţia care merge de la antecedent la secvent, şi 
ascendentă, construcţia care se ridică de la secvent la antecedent. Rezultă tabela 
inferenţială de mai jos. 

Operaţiile logice sunt reversibile, fiindcă însăşi gândirea este un proces reversibil. 
După ce, de la noţiunea de număr natural ne ridicăm la noţiunea de număr întreg, ne 
putem întoarce de la aceasta la cea dintâi. La fel de la noţiunea de triunghi ne ridicăm 
la noţiunea de poligon, iar de la noţiunea de poligon coborâm la noţiunea de triunghi. 

De aici decurge că: 

Fiecărei operaţii logice îi corespunde o operaţie logică inversă. 

Noţiunile generale care se pot forma unele din altele sunt noţiunile care sunt în 
raport de ordonare : genul şi specia. 


Tabela inferenţelor constructive 
Direcţia 
construcţiei] Construcția Construcţia 


Felul descendentă ascendentă 


construcţiei 


Construcţia univocă diviziunea clasificarea 


Construcţia biunivocă specificarea generalizarea 

6.1. Generalizarea şi specificarea 


Operația logică prin care construim specia dintr-un gen al său se numeşte 

specificarea noțiunii’. 

Operația logică put care construim genul dintr-o specie a sa se numeşte 

generalizarea noțiuni? . 

Specificarea şi generalizarea noțiunii sunt operaţii logice inverse una alteia. 

Prin specificare se trece la noţiunea subordonată, deci cu sfera mai mică. Prin 
generalizare se trece la noţiunea supraordonată, deci cu sfera mai mare. Aşadar, 
pentru a opera specificarea şi generalizarea trebuie să găsim mijlocul de a varia 
cantitativ sfera noţiunii. Aceasta se poate realiza în două moduri: acționând asupra 
sferei sau acționând asupra conţinutului. 


I. Operații extensionale 
Sfera noţiunii poate fi mărită adăugând speciile vecine pentru a obţine genul. 
Algebric, aceasta reprezintă operaţia de reuniune a claselor : 


SUS, = 
(vertebrate) u (nevertebrate) = (animale) 


Sfera noţiunii poate fi micşorată împărţind-o în specii. Algebric, aceasta reprezintă 
operaţia de intersecție a claselor : 


GNS =S 
{animale} N {vertebrate} = {vertebrate} 


Deci generalizarea se realizează prin reuniunea claselor, iar specificarea prin 
intersecția claselor. 


II. Operații intensionale 

Mijlocul este oferit de legea raportului invers dintre variaţia sferei şi variaţia 
conţinutului. Sfera unei noțiuni creşte sau se micşorează atunci când conţiitutul ei se 
micşorează sau creşte. Va trebui deci să acţionăm asupra conţinutului pentru a obţine 
variaţii ale sferei. Mărirea conţinutului noţiunii se realizează prin adăugare de note 
(determinare), iar micşorarea prin eliminare de note (abstractizare). Întrucât prin 
aceste operaţii se constituie noţiuni, nu orice note pot juca acest rol important, ci 
numai notele definitorii (diferenţa specifică). Operaţiile astfel realizate se numesc 
acum determinare şi abstractizare. 

Determinare : Dacă la conţinutul unui gen adăugăm nota care reprezintă diferenţa 
specifică a uneia din speciile sale, atunci obţinem acea specie. 

Abstractizare : Dacă din conţinutul unei specii eliminăm nota care reprezintă 
diferenţa sa specifică, atunci obţinem genul său. 


Exemple : 
Specificare (determinare) 
Unele poligoane sunt poligoane trilatere 
Numai poligoanele trilatere sunt triunghiuri 
- unele poligoane sunt triunghiuri 

b este genul lui (bm) 
(bm) este identic cu c 
-~ b este genul lui c 


Generalizare (abstractizare) 

Toate triunghiurile sunt linii frânte închise 
Numai liniile frânte închise sunt poligoane 
:. toate triunghiurile sunt poligoane 


c este o specie a lui (am) 
(am) este identic cu b 
~- c este o specie a lui b 


Legile specificării şi generalizării 

1. Specificarea şi generalizarea necesită trei termeni: noţiunea dată, diferenţa 
specifică, noţiunea construită. 

2. Noţiunea dată şi noţiunea construită trebuie să fie noţiuni în raport de ordonare 
(între gen şi specie). 

3. Nota adăugată sau îndepărtată să fie o diferenţă specifică. 

Adoptând notația : 


G: genul; +: se adaugă 
S: specia; -: se îndepărtează 
C: noțiunea construită ; =: rezultă 
d: diferența specifică ; = identic 
rezultă următoarele formule : PaK 
determinarea generalizarea n A 
G+d=C S-d=C ) 


Dacă nota nu este o diferenţă specifică, nu se poate construi o noţiune nouă prin 
adăugarea sau retragerea ei. 

4. Noţiunea construită să fie identică cu o noţiune existentă supraordonată sau 
subordonată noţiunii date : 

determinare generalizare 
C=s C=G 

Astfel înseamnă că s-a construit o noţiune cu clasă vidă, de exemplu: animal 
triped, triunghi fără unghiuri. 

Specificarea şi generalizarea reprezintă căile logice prin care s-au format şi se 
formează multe noţiuni ştiinţifice, în special în ştiinţele abstracte, cum sunt matema- 
tica, logica, gramatica ş.a. Pe de altă parte, ele reprezintă şi metode de expunere a 
conţinutului ştiinţelor. Trecerea de la o noţiune la alta, în cursul lecţiilor, se face prin 
generalizare sau determinare. Ele reprezintă totodată şi metode de definire a noţiunilor. 


6.2. Diviziunea şi clasificarea 


Operația logică prin care descompunem genul în speciile sale se numeşte diviziune. 

Operația logică prin care alcătuim genul din speciile sale se numeşte clasificare. 

Diviziunea şi clasificarea sunt operaţii logice inverse una alteia. Ele se deosebesc 
de determinare şi generalizare prin aceea că, sau pornim de la mai multe noţiuni, sau 
ajungem la mai multe noţiuni, în loc de una singură. 

Exemple : 
Diviziunea 
Unele fanerogame sunt fanerogame cu seminţele închise în fruct. 
Unele fanerogame sunt fanerogame cu seminţele neînchise în fruct. 
Numai fanerogamele cu seminţele închise în fruct sunt angiosperme. 
Numai fanerogamele cu seminţele neînchise în fruct sunt gimnosperme. 
:. fanerogamele sunt angiosperme sau gimnosperme 
b este genul lui (bm) 
b este genul lui (bm ) 
(bm) este identic cu c 
(bm) este identic cu € 
=. b este genul lui c şi € 
Clasificarea 
- Toate angiospermele sunt plante cu flori 
Toate gimnospermele sunt plante cu flori 
Numai plantele cu flori sunt fanerogame 
< angiospermele şi gimnospermele sunt fanerogame 


c este o specie a lui (am) 
C este o specie a lui (am) 
(am) este identic cu b 

=. c şi č sunt speciile lui b 


Mecanismul operaţiei este acelaşi, dar operaţia se complică prin repetare. În cazul 
diviziunii, diferenţa specifică devine fundamentul diviziunii (fundamentum divisionis), 
o notă care, prin prezenţa sau absenţa ei ori prin alte variaţii ale ei, determină toate 
speciile genului. Genul se numeşte totum divisum, iar speciile, membra dividentia. 
După cum posedă sau nu posedă coloană vertebrală, animalele se divid în vertebrate 
şi nevertebrate. După cum sunt sau nu sunt divizibile prin 2, numerele întregi se divid 
în pare şi impare. Acestea se numesc dihotomii, diviziuni în două clase, şi sunt 
diviziunile cele mai sigure, având certitudinea că nu am omis vreo specie. 

Dihotomiile prezintă însă neajunsul că nu pot exprima realitatea sub aspectul 
dezvoltării, al trecerilor de la o clasă la alta. De aceea, Hegel, în dialectica sa, a 
preferat trihotomiile, diviziunile în trei clase. Între numerele pozitive şi numerele 
negative există numerele nule. Afară de numerele prime şi neprime există numărul 1, 
care posedă un singur divizor. Sunt folosite de asemenea tetratomiile (diviziunea în 
patru clase) şi politomiile (în mai multe clase), de exemplu, diviziunea tipurilor de 
temperament, diviziunea vertebratelor etc. 

În cazul clasificării, diferenţa specifică se numeşte criteriul clasificării şi trebuie 
să fie o notă diferenţială care să permită reconstruirea genului prin gruparea speciilor. 
Clasificarea speciilor de plante şi animale, sistemul periodic al elementelor constituie 
clasificări vaste şi din cele mai importante. 

Dacă criteriul de clasificare nu este o notă definitorie, ci un propriu oarecum (0 
diferenţă oarecare), atunci se obţin clasificări artificiale - opuse celor naturale. 
Acestea au o valoare pur practică, servind la recunoaşterea obiectelor, de exemplu, 
clasificarea substanţelor chimice după reacţia la hârtia de turnesol, clasificarea 
cuvintelor în dicţionare etc. Clasificările naturale au valoare ştiinţifică, fiindcă ele 
cuprind implicit şi definițiile noţiunilor clasificate. 

Legile diviziunii şi clasificării 

1. Diviziunea şi clasificarea necesită trei serii de termeni: noțiunile date, diferen- 
tele specifice şi noţiunile construite. 

2. Între noţiunile date şi noţiunile construite să fie raport de ordonare (între gen şi 
speciile sale) : 


(S, e G) o ($,c 6) 


3. Fundamentul diviziunii şi criteriul clasificării să fie unic într-o operaţie. Câte 
fundamente (sau criterii) sunt, tot atâtea diviziuni (sau clasificări) sunt. Cu funda- 
mente sau criterii multiple se operează diviziuni sau clasificări multiple. 

4. Sfera genului să fie epuizată prin diviziune sau clasificare, cu alte cuvinte, 
operaţia să nu lase resturi, să fie completă sau perfectă. Dacă nu apar toate speciile 
genului, operaţia este incompletă sau imperfectă. Dacă apar specii străine (ale altui 
gen), operaţia este abundentă. 


(G = S u S, U S,) ° (S Y S, U S, = V) 
5. Speciile să fie noțiuni exclusive între ele - ca orice specii ale aceluiaşi gen. 
S NS NSI 


Unde „V” reprezintă clasa universală, iar „g” reprezintă clasa vidă. 

Condiţiile 4 şi 5 se exprimă concret în regulile : orice obiect să intre într-o clasă; 
nici un obiect să nu intre în două clase. 

Diviziunea şi clasificarea sunt operaţii logice care dezvăluie ordonarea obiectelor 
realităţii în clase. Orice cercetare ştiinţifică a unui domeniu de fenomene începe cu 
aceste operaţii, în urma cărora obiectele apar grupate în clase după asemănările şi 
deosebirile dintre ele. Abia după aceea poate începe determinarea legilor acelor 
fenomene. 


6.3. Analiza şi sinteza 


Izomorfe operaţiilor de diviziune şi clasificare sunt operaţiile de analiză şi sinteză. În 
loc să se facă trecerea de la gen la speciile lui şi invers, analiza şi sinteza fac trecerea 
de la întreg la părțile lui şi invers. 

Analiza constă în descompunerea întregului în părțile lui. 

Sinteza constă în compunerea întregului din părţile lui. 

Analiza şi sinteza sunt operaţii logice inverse una alteia. Ele sunt operaţii logice : 
se petrec pe plan mintal. Uneori sunt însoţite de analiza şi sinteza reale, fiindcă altfel 
nu se pot determina părţile, de exemplu, în chimie, fizică. De cele mai multe ori se 
petrec pur mintal, de exemplu, analiza gramaticală, literară, logică, psihologică, 
sociologică. 

Exemple : 

Analiza şi sinteza noţiunii (sfera şi conţinutul, formarea noţiunii) ; 
Analiza şi sinteza propoziției şi frazei ; 

Analiza şi sinteza corpului omenesc ; 

Analiza şi sinteza figurilor geometrice (poligonul) ; 

Analiza şi sinteza substanţelor în chimie ; 

Analiza şi sinteza formațiunilor economice ; 
Analiza şi sinteza luminii, atomului, nucleului. 


Să nu se confunde analiza, cunoscută şi sub numele de partițiune, cu diviziunea. 
Prin diviziune obţinem specii, care posedă toate notele genului. Prin partițiune 
(analiză), obţinem părți, care nu posedă toate notele întregului. Genul triunghi se 
divide în speciile: triunghiuri scalene, isoscele şi echilaterale, care posedă toate 
însuşirile triunghiului. Întregul triunghi este alcătuit din elementele : laturi şi unghiuri, 
care nu posedă toate notele triunghiului. 

Condiţiile logice ale analizei şi sintezei sunt analoge celor ale diviziunii şi 
clasificării : criteriul să fie unic, operaţia să fie completă (să nu lase resturi), părţile 
să fie exclusive între ele. Noţiunii individuale îi corespunde elementul (ultima parte a 
unui lucru). Vom cere ca fiecare element să intre într-o parţe, nici un element să nu 
intre în două părţi. 

Analiza şi sinteza sunt operaţii logice deosebit de importante. Oriunde avem de 
cercetat structura unui obiect, intră în joc analiza şi sinteza. Prezentând părţile şi 
elementele constitutive ale obiectului, analiza şi sinteza ne dezvăluie, structura, 
alcătuirea internă a obiectului. Ştiinţe întregi, ca anatomia, geologia ş.a. sunt ştiinţe 
de structură. lar celelalte ştiinţe au capitole mari consacrate studiului structurii : 
structura galaxiilor şi a metagalaxiilor, a atomului şi moleculei, a gândirii logice şi a 
proceselor psihice, a figurilor geometrice etc. 

Analiza şi sinteza sunt strâns legate : trebuie să cunoaştem elementele pentru a 
alcătui întregul ; la rândul ei, sinteza verifică analiza. 

Generalizarea şi specificarea, clasificarea şi diviziunea, abstractizarea şi determi- 
narea, analiza şi sinteza, sunt, pe de o parte, operaţii logice (inferenţe constructive), 
iar, pe de altă parte, sunt metode de cercetare ştiinţifică. 


6.4. Definiţia 


Definiţia nu constituie o nouă operaţie logică constructivă, ci o asociere a celor două 
operaţii, generalizarea şi determinarea, în scopul clarificării înţelesului unei noțiuni. 
Definiţia constă în fapt în reconstituirea noţiunii, fiindcă în acest mod ne putem da 
seama mai bine de semnificaţia noţiunii. 


6.4.1. Procedee de definire 


Definirea noţiunii se poate efectua în mai multe feluri. După cum se sprijină pe sfera 
sau pe conţinutul noţiunii, definiţia poate fi denorativă sau conotativă. 

Cele mai simple definiţii denotative sunt: 

1. Definiţia prin exemplificare : se numeşte un obiect din sfera noţiunii. Exemplu : 
Continent este, de exemplu, Europa. 

2. Definiţia prin enumerare: se numesc mai multe obiecte din sfera noţiunii: 
Culoarea este roşu, portocaliu, galben, verde etc. 

3. Definiția prin indicare (definiţia ostensivă sau demonstrativă) : se arată obiectul 
printr-un gest oarecare: Roşul este această culoare ; Nota do este această notă“. 

Toate aceste procedee elementare păcătuiesc prin lipsa preciziei: se înlocuieşte 
generalul prin particular, nu dau nici înţelesul exact al noţiunii. 

Cea mai simplă definiţie conotativă este definiția prin sinonime : se defineşte un 
cuvânt printr-un alt cuvânt care posedă acelaşi înţeles. Procedeu foarte frecvent, 
folosit în dicţionare (în special cele mici). Exemple: adagiu = maximă (sentinţă) ; 
lealitate = sinceritate (cinste, francheţe). 

Deşi practicată - şi acceptată de nominalişti drept corectă — definiţia prin sinonime 
nu este satisfăcătoare deoarece ajunge la cerc în definiţie ; nu toate cuvintele au 
sinonime ; nu este clarificatoare ; rareori sunt sinonime absolute. 

Încă din antichitate s-a impus, ca o metodă superioară, procedeul aristotelic de 
definire, analizat profund în Topica (VI-VII) : definiţia prin gen şi diferenţă (definiţie 
conotativă). E 

Clasificarea şi diviziunea fac posibilă definiţia : caracterizarea precisă a înţelesului 
unei noţiuni, pentru a putea recunoaşte, a şti ce este. Fiecare noţiune câştigă un loc 
precis şi fix în sistemul de noţiuni. O definim în raport cu celelalte noţiuni vecine, 
ceea ce este nou prin ceea ce este cunoscut. 

Tehnica definiţiei noţiunilor generale. Cum procedăm cu un obiect nou, de 
exemplu, ce este J-] ? 

a) Introducem obiectul într-o clasă (gen), ţinând seama de asemănările cu alte 
obiecte ; de exemplu, J- 1 este un număr; 

b) Diferenţiem obiectul de celelalte specii ale genului, stabilind deosebirile faţă de 
acele obiecte ; de exemplu, aa) este un număr complex. 

Definiţia presupune deci operaţia subordonării şi a coordonării noţiunilor. Cum 
spuneam, încă din antichitate, s-au determinat condiţiile acestei operaţii complexe, 
precizându-se că definiţia se face prin gen şi diferenţă. Înainte de. Aristotel s-au 
încercat şi alte procedee, de exemplu, definiția prin diviziune succesivă : omul este 
animal, muritor, merge pe picioare, biped, fără pene. Procedeul a fòst părăsit, 
prezentând complicaţii inutile. Definiţia prin gen şi diferenţă este suficientă, cu 
următoarele condiţii : 

1. Genul să fie proxim, adică supraordonat imediat: genus proximum. Astfel, el 
încarcă definiţia. 

2. Definiţia să fie specifică, o notă proprie noţiunii, care să o distingă de celelalte 
specii incluse în acelaşi gen: differentia specifica. Altfel nota nu caracterizează 
noţiunea în mod exclusiv. 

3. O specie poate fi inclusă în genuri proxime diferite şi poate poseda mai multe 
diferenţe specifice. 

De unde urmează: 

4. Aceeaşi noţiune poate primi mai multe definiţii corecte, de exemplu, cercul : 
secțiune într-un cilindru sau con; locul geometric al anumitor puncte ; figura 
geometrică generată de o rază etc. 

Aceste definiţii se ierarhizează după valoarea lor gnoseologică. 


6.4.2. Legile definiţiei 


Dacă acceptăm că: 
1. Definiţia constă în reconstruirea noţiunii ; 
2. Definiţia urmăreşte clarificarea înţelesului noţiunii, rezultă toate legile defini- 
' iei, şi anume : 

1. Noţiunea care defineşte (definiens) şi noţiunea definită (definiendum) să fie 
noțiuni identice. Este o condiţie privitoare la sfera noţiunii, condiţie a cărei satisfacere 
face ca definiţia să fie adecvată. Definiţia este o propoziţie de forma : 

S este GD 
în care trebuie să avem: 

S = GD 
Verbul „este” indică aici raportul de identitate. Aceasta este o propoziție universal- 
-afirmativă exclusivă (cu predicatul distributiv), care se converteşte simplu : 


GD este S 


(se spune că propoziția este convertibilă), de exemplu: triunghiul este poligonul 
trilater ; poligonul trilater este triunghiul. Deci definițiile se verifică prin conversiune. 
Dacă cele două noțiuni nu sunt identice, definiția devine incorectă, şi anume : 

(i) Dacă noțiunea definitorie este supraordonată noțiunii definite, definiţia este 
prea largă, de exemplu, „Văzul este facultatea de a distinge corpurile” (Platon) ; 
Pătratul este patrulaterul echilateral. 

(ii) Dacă noţiunea definitorie este subordonată noţiunii definite, definiţia este 
prea îngustă, de exemplu, Matematica este ştiinţa cantităţii, sau este ştiinţa numerelor. 

(iii) Dacă noţiunea definitorie este încrucişată cu noţiunea definită, definiţia este, 
pe de o parte, prea largă, pe de alta, prea îngustă, de exemplu: Națiunea este 
comunitate de limbă. 


2. Definiţia să fie clară: noţiunea definitorie să fie mai clară decât noţiunea 
definită. Este o condiţie privitoare la conţinutul definiţiei. Următoarele condiţii se 
impun în acest scop: 

a) Definiţia să nu fie tautologică, adică predicatul să nu repete subiectul, ca în 
exemplul : „Lumina este mişcarea luminară a corpurilor luminoase” (Noël). 

b) Definiţia să nu fie circulară, cu alte cuvinte, noţiunea definitorie să nu se 
sprijine la rândul ei pe noţiunea definită, ci să fie independentă de aceasta: Spațiul 
este ordinea coexistenţei ; Timpul este ordinea succesiunii ; „Viaţa este ansamblul 
forțelor care rezistă morţii ” (Bichat). 

c) Definiţia să nu fie negativă, dacă poate fi afirmativă, adică diferenţa specifică 
să nu fie o notă negativă, căci ne arată ceea ce nu este un obiect, nu ceea ce este. De 
exemplu, Planetele sunt corpuri cereşti care nu sclipesc. Numai dacă nu dispunem de 
o notă pozitivă, vom recurge la una negativă. Sunt admise definiţii negative în 
dihotomii : vertebrat-nevertebrat ; drepte paralele-concurente. Totuşi, o analiză profundă 
descoperă note pozitive : nevertebratele au o anumită organizare interioară ; paralele 
se întâlnesc la infinit (în geometria proiectivă). 

d) Definiţia să nu fie exprimată în limbaj obscur, echivoc, figurat : „Romanul este 
o oglindă pe care o plimbăm de-a lungul unui drum” (Stendhal); „Dreptatea este 
armonia sufletului cu el însuşi ” (Platon). 


6.4.3. Felurile definiției 


Având în vedere criteriul valorii gnoseologice, definiţia este ştiinţifică (intrinsecă, 
esenţială), când stabileşte trăsăturile esenţiale ale noţiunii, şi este neștiințifică (extrin- 
secă, accidentală), când urmăreşte doar să distingă obiectul definit de alte obiecte : 
Acizii înroşesc hârtia de turnesol. 

Definiţiile matematice. În matematică, se folosesc adesea, pe lângă definițiile prin 
gen şi diferenţă, şi alte feluri de definiţii: genetice, nominale, axiomatice. 

Definiţia genetică este aceea care se face prin indicarea modului de construire a 
obiectului: 7 = 6 + 1, sfera, conul, cilindrul sunt considerate corpuri de revoluţie 
etc. În realitate, şi definițiile prin gen şi diferenţă au caracter genetic, deoarece, aşa 
cum s-a arătat, reconstruim specia cu ajutorul genului şi diferenţei. Dar, în mate- 
matică, se construieşte chiar obiectul, nu numai noţiunea. Matematica este o ştiinţă 
constructivă prin excelenţă. 

Definiţia nominală defineşte cuvântul, spre deosebire de definiția reală, care 
defineşte lucrul. Deosebirea are importanţă, fiindcă definițiile nominale sunt conven- 
ționale - ca şi denumirile pe care le definesc: medievalii denumeau „subiect” (al 
cunoaşterii), ceea ce noi numim astăzi „obiect”; ceea ce era altă dată „sistem 
hipercomplex ”, astăzi se numeşte „algebră”. Definiţiile de simboluri sunt definiţii 
nominale, frecvente în matematică. Logica matematică se ocupă de definirea prin 
mijloace matematice a simbolurilor matematice. Ea foloseşte în acest scop relaţia de 
identitate ,„ =a de exemplu : 


p>a =yP vq 
care defineşte implicaţia prin disjuncţie. 

Definiţiile nominale sunt convenţionale, dar convenţia, odată adoptată, trebuie 
respectată. Astfel se încalcă legea identității. Dicţionarele bilingve dau definiţii 
nominale prin gen şi diferenţă : „livre ” este cuvântul francez care înseamnă „carte ” 
Întrucât genul proxim este acelaşi pentru toate cuvintele („cuvântul francez ”), dictio- 
narul dă numai diferența specifică (înțelesul în cealaltă limbă). a 

Toate definițiile de mai sus sunt explicite, în sensul că definiția explică de-a 
dreptul înţelesul noțiunii. Logica şi matematica modernă au pus în valoare definițiile 
implicite (coordonatoare sau în întrebuințare), în care înțelesul noțiunii rezultă 
indirect, din relațiile ei cu alte noțiuni, din modul cum este folosită noțiunea. Astfel 
numărul zero poate fi definit implicit prin propozițiile : 


a+0=aa:0=0, = imposibil 


a 
0 

Este inevitabil să recurgem uneori la definiții implicite, fiindcă definiția explicită 
necesită mereu noțiuni anterioare, mai generale, şi acest proces trebuie oprit undeva. 
Astfel, disciplinele axiomatizate încep cu câteva noțiuni primordiale (noţiuni nedefi- 
nite) şi cu un sistem de axiome (propoziţii nedemonstrate), care sunt suficiente pentru 
a dezvolta întreaga disciplină. Sistemul de axiome defineşte implicit noţiunea funda- 
mentală. De exemplu, cele cinci axiome ale lui Peano, care folosesc noţiunile 
primordiale de zero, număr şi succesor, constituie o încercare de a defini implicit 
noţiunea de număr natural.. S-a constatat însă că definițiile de acest fel, numite 
axiomatice, suferă toate de defectul de a fi prea largi. S-a demonstrat chiar (Th. 
Skolem) că un sistem finit de axiome nu poate caracteriza şirul numerelor, adică să-l 
deosebească de toate celelalte şiruri. 

Noţiunile individuale sunt clarificate mai bine cu ajutorul descrierii. Aceasta este, 
din punctul de vedere al structurii logice, o definiție abundentă, care prezintă mai 
multe note. De exemplu : Fierul este elementul cu Nr. 26 în sistemul periodic al elemente- 

lor, este granulos, devine fibros, densitate 7,8 punct de topire la 1510*, este foarte ductil, 
foarte maleabil, foarte rezistent, în natură se găseşte sub formă de oxizi şi sulfuri etc. 

Ca şi definiţia, descrierea dezvăluie conținutul noţiunii, dar nu ne dă numai 
esenţialul. Descrierea poate fi literară sau ştiinţifică. 


Note 


1. Petre Botezatu are o concepţie proprie asupra operaţiilor cu noţiuni, dezvoltată pentru prima dată 
în Schiţă a unei logici naturale. Logică operatorie, Editura Ştiinţifică, Bucureşti, 1969. 

2. şi 3. Se spune „specificarea noţiunii” şi „generalizarea noţiunii” pentru a diferenţia acest înţeles de 
alte sensuri ale termenilor „specificare” şi „generalizare”. În acest capitol, aceşti termeni sunt 
folosiţi în înţelesul de operații logice constructive. 

4. Definiţiile ostensive au fost pe larg dezbătute în logica şi epistemologia contemporană. Pentru 
amănunte, vezi Cornel Popa, Teoria definiţiei, Editura Ştiinţifică, Bucureşti, 1972, pp. 104-124. 


CAPITOLUL 7 


Logica claselor 


pa TIE Oen 


7.1. interferenţe imediate şi mediate i 


In logica clasică, raţionamentele sunt clasificate în primul rând după numărul 
premiselor. Uneori concluzia derivă dintr-o singură premisă, ca în exemplul următor : 


Unii scriitori Sunt femei 
:. unele femei sunt scriitori 


Aceste inferenţe se numesc imediate (nemijlocite, directe), tocmai fiindcă din 
premisă rezultă nemijlocit concluzia. 

Alteori este necesară încă o premisă, care mijloceşte derivarea concluziei, Din 
premisa : 

Aerosolii sunt instabili 
nu putem deriva concluzia : a 
Norii sunt instabili a 
fără să intercalăm încă o premisă: 
Norii sunt aerosoli. 
Asemenea inferenţe, care se sprijină pe mai multe premise, se numesc mediate 
(mijlocite, indirecte). 

S-a considerat că inferenţele imediate sunt cele mai simple forme de raţionament 
şi că ele permit doar un progres modest al gândirii. 

Logica modernă a revizuit acest punct de vedere. S-a dovedit, anume, că inferen- 
tele imediate nu constituie cele mai simple forme de raţionament. Într-adevăr, ele nu 
aparţin părţii elementare a logicii formale, care este calculul propoziţional, ce constă 
în operaţii logice cu propoziţii. Inferenţele imediate aparţin unui sector mai complex 
al logicii, care se numeşte logica predicatelor, deoarece necesită operaţii logice cu 
predicate. 

S-a mai dovedit că nici caracterul lor imediat nu este, în toate cazurile prezent. 
Uneori sunt necesare supoziţii suplimentare pentru a face concluzia validă. 

Rămâne totuşi adevărat că acest fel de inferenţe posedă un caracter elementar din 
punctul de vedere al înaintării gândirii. Ne mişcăm mereu între cei doi termeni daţi, 
S şi P sau negaţiile lor, S şi P, nicăieri nu intervine al treilea termen. Pe acest temei, 
putem reţine distincţia dintre inferenţe imediate şi mediate. 

Inferenţele imediate se subdivid în echivalențe şi opoziții, după felul raportului 
dintre premisă şi concluzie. Când concluzia este o propoziţie echivalentă cu premisa, 
obţinem o echivalență. Este însă preferabil termenul educție, folosit în logica engleză, 

deoarece nu în toate cazurile concluzia este o echivalentă a premisei ; uneori este o 
simplă implicată. În cazul opoziţiilor, concluzia este o propoziţie opusă premisei 
dintr-un punct de vedere. 

Trebuie să mai precizăm că aceste inferenţe sunt valide numai în ipoteza unei 
anumite accepţiuni acordate propoziţiilor particulare. Expresia „unii” poate să aibă 
înţelesul de „cel puţin unii” sau „Cel mult unii” sau „numai unii”. În logica clasică 
„unii” înseamnă „cel puţin unii”, adică nici nu implică, nici nu exclude mai mult 
decât unul şi nici nu exclude, nici nu implică toţi. 

Afară de aceasta, în logica clasică se mai presupune că clasele cu care operează - 
în cazul inferenţelor imediate clasele S, P, S, P, - nu sunt vide. 


7.2. Interferențe imediate 


7.2.1. Opoziția propozițiilor categorice 


Se numesc propoziţii categorice opuse acelea care au acelaşi subiect şi acelaşi 
predicat, dar se deosebesc fie prin cantitate, fie prin calitate, fie şi prin cantitate şi 
prin calitate. În fond acestea sunt cele patru tipuri clasice de propoziţii, A, E, I şi O, 
cu acelaşi subiect şi acelaşi predicat, considerate fiecare în raport cu celelalte trei. 

Încă din antichitate s-a observat că fiecare din aceste patru tipuri de propoziţii se 
află într-o relaţie logică diferită cu fiecare din celelalte trei. Pentru a reprezenta 
diagramatic acest relaţii, trebuie imaginată o figură în patru colţuri, în care fiecare 
colţ să fie legat cu celelalte trei. Tetraedrul era figura potrivită acestui scop. S-a preferat 
însă reprezentarea bidimensională a pătratului cu diagonale, descoperire ce aparţine 
logicianului roman Boethius (480-524). A fost schiţat mai întâi de Apulejus (125-180). 

Relaţiile logice şi consecuţiile care apar în pătratul opozițiilor sau pătratul lui 
Boethius pot fi determinate fie inductiv, cu ajutorul unor exemple!, fie deductiv în 
mai multe chipuri. În tratarea tradiţională, se folosesc legile logice fundamentale : 
legea necontradicţiei şi legea terţului exclus?. 

Vom prezenta aici o altă metodă, care a fost folosită de logicienii medievali? şi 
care constă în fundarea inferenţelor imediate pe relaţiile dintre termenii generali. 
Într-adevăr, fiecare fel de relaţie dintre termeni autorizează adevărul sau falsitatea 
fiecăreia dintre propoziţiile A, E, I şi O. Astfel, din relaţia de subordonare a lui S faţă 
de P rezultă clar că SaP şi SiP sunt adevărate în timp ce SeP şi SoP sunt false. 
Comparând între ele rezultatele mai multor relaţii dintre termeni, se stabilesc cu 
uşurinţă raporturile dintre cele patru tipuri de propoziţii categorice. Nu este necesar 
să se ia totdeauna în consideraţie toate relaţiile posibile între termenii generali ; ne 
putem dispensa de relaţiile, care, la verificare, repetă întocmai rezultatele altor 
relaţii. Astfel pentru determinarea opoziţiilor propoziţiilor categorice, sunt suficiente 
raporturile de subordonare, încrucişare şi excluziune. 


E ea I II II | IV 
; propoziție 
wa SaP | SeP | SiP | SoP 
1. Subordonare A F A F 
2. Incrucişare F F A A 
3. Excluziune F A F A 

Urmează să comparăm între ele valorile de adevăr prezente în cele patru coloane. 

Raportul propoziţiilor de aceeaşi calitate care se opun prin cantitate : SaP - SiP, 
SeP - SoP. Se presupune că propoziţiile au acelaşi subiect şi acelaşi predicat. Să 
comparăm între ele mai întâi coloanele I şi III din tabelul de mai sus, apoi coloanele II 
şi IV. Constatăm că adevărul propoziției universale este conexat cu adevărul propozi- 
ţiilor particulare, în timp ce falsitatea universalei este compatibilă şi cu adevărul şi cu 
falsitatea particularei. 

Dacă înaintăm de la propoziţia particulară la cea universală, observăm un alt 
raport. De această dată, adevărul particularei este fără consecinţă asupra valorii de 
adevăr a universalei. În schimb, dacă particulara este falsă, şi universala este falsă. 

În concluzie, adevărul propoziției universale implică adevărul propoziției particu- 
lare de aceeaşi calitate, iar falsitatea propoziției particulare implică falsitatea propo- 
ziției universale de aceeaşi calitate. Putem exprima aceste inferenţe în formulele : 


1. SaP > SiP 3. SiP > SaP 
2. SeP > SoP 4. SaP > SeP 


Astfel, adevărul tezei că Toți oamenii sunt educabili implică adevărul afirmației 
că Unii oameni sunt educabili ; iar falsitatea tezei că Unele corpuri sunt imobile 
implică falsitatea părerii că Toate corpurile sunt imobile. Acestea sunt inferenţe a 
fortiori : cu atât mai mult este adevărată particulara, dacă este adevărată universala. 

Acestea se numesc inferenţe prin subalternare : particulara este subalterna univer- 
salei, care este numită subalternantă sau supraalternă. 

Rezultă, din analiza acestor raporturi, că nu este îngăduit să inferăm din falsitatea 
universalei falsitatea particularei de aceeaşi calitate şi nici din seci iei particularei 
adevărul universalei de aceeaşi calitate. i 

Raportul propozițiilor universale care se opun prin calitate : SaP —SeP. Compa- 
rând între ele coloanele I şi II, remarcăm că adevărul propoziției A este asociat cu 
falsitatea propoziției E, pe când falsitatea lui E este alăturată şi adevărului şi falsităţii 
lui A. Aceleaşi relaţii subzistă şi de la E la A: adevărul universal-negativei este 
conexat cu falsitatea universal-afirmativei, în timp ce falsitatea universal-negativei 
rămâne fără urmări. 

Prin urmare, adevărul propoziției universale implică falsitatea propoziției univer- 
sale de calitate opusă: 


5. SaP > SeP 
6. SeP > SaP 


Dacă este adevărat că Toate metalele sunt cristale, este fals că Nici un metal nu este 
cristal. 

Acestea sunt inferenţe prin contrarietate. Premisa şi concluzia sunt propoziții 
contrare. . 

Raportul de contrarietate nu ne autorizează să deducem ceva sigur din falsitatea 
uneia din contrare. 

Raportul propozițiilor particulare care se opun prin calitate : SiP- SoP. Urmează 
să comparăm coloanele III şi IV ale tabelului. Aflăm că adevărul unei particulare este 
compatibil şi cu adevărul şi cu falsitatea particularei opuse. Numai falsitatea unei 
particulare are drept consecinţă adevărul particularei opuse. 

Rezulta că falsitatea propoziției particulare implică adevărul propoziției particu- 
lare de calitate opusă: 


7. SiP > SoP 
8. SaP > SiP 


Dacă e fals că Unele corpuri se dilată prin încălzire, atunci e adevărat că Unele 
corpuri nu se dilată prin încălzire. 

Acestea sunt inferențe prin subcontrarietate, deoarece premisa şi concluzia sunt 
propoziții subcontrare. 

După cum observăm, nu ne este permis să inferăm ceva singur din adevărul 
propoziţiilor particulare cu privire la valoarea de adevăr a particularelor opuse. 

Raportul propoziţiilor care se opun simultan prin cantitate şi calitate : SaP - SoP, 
SeP - SiP. Acum trebuie să comparăm coloana I cu IV şi coloana II cu III. Observăm 
că în aceste coloane valorile de adevăr sunt totdeauna opuse : lui A îi corespunde F, 
iar lui F îi corespunde A fără nici o excepţie. 

Aceasta înseamnă că adevărul unei propoziţii implică falsitatea propoziției de 
cantitate şi calitate opuse, iar falsitatea propoziției implică adevărul propoziției de 
cantitate şi calitate opuse. Avem în acest caz raporturi de coimplicaţie, adică de 
echivalență : 


9. SaP = SaP 
10. Sep = SiP 
11. SiP = SeP 
12. SoP = SaP 


Dacă e adevărat că Toți oamenii sunt educabili, atunci e fals că Unii oameni nu sunt 
educabili şi reciproc ; iar dacă e fals că Toate corpurile se dilată prin încălzire, atunci 
e adevărat că Unele corpuri nu se dilată prin încălzire şi reciproc. 

Acestea sunt inferențe prin contradicţie : premisa şi concluzia sunt propoziţii 
contradictorii. 

Din formulele 9-12 deducem că negația propoziției SaP este SoP şi reciproc, iar 
negația propoziției SeP este SiP şi reciproc. 

Relaţiile fiind determinate, acum putem construi pătratul logic al opoziţiilor 
propoziţiilor categorice : 


SaP contrarietate SeP 


[72] [%) 
Q gZ 
© © 
D D 
3 g 
5 3 
D 3 
o d 
SiP SoP 


subcontrarietate 

Rezultă următoarele reguli: 

a) Din adevărul unei propoziţii date rezultă : (i) adevărul subalternei ; (ii) falsitatea 
contradictoriei ; (iii) falsitatea contrarei. 

b) Din falsitatea unei propoziţii date rezultă : (i) falsitatea supraalternei ; (ii) 
adevărul contradictoriei ; (iii) adevărul subcontrarei. 


Analizând relaţiile logice dintre propoziţiile A, E, I şi O, am descoperit douăspre- 
zece legi logice. Aceste legi sunt independente, dar într-un sistem deductiv multe 
dintre ele pot fi derivate unele din altele. Astfel s-a demonstrat că ele pot fi derivate 
din legile contradicţiei (9-12) împreună cu oricare din legile legile celorlalte relaţii“. 

În pătratul opoziţiei apare clar acțiunea legilor logice fundamentale. 

Cele două universale nu pot fi adevărate în acelaşi timp, dar pot fi false în acelaşi 
timp. Ele se exclud, dar nu se completează. În aceste relaţii se manifestă acţiunea 
legii necontradicţiei. 

Cele două particulare nu pot fi false în acelaşi timp, dar pot fi adevărate în acelaşi 
timp. Ele nu se exclud, dar se completează. Se observă acţiunea legii terțului exclus. 

Universala şi cu particulara de calitate opusă nu pot fi nici adevărate, nici false în 
acelaşi timp. Ele se exclud şi totodată se completează. În aceste relaţii acţionează: 
simultan legea necontradicţiei şi legea terţului exclus. 

Nu se poate ca universala să fie adevărată şi particulara de aceeaşi calitate sa fie 
falsă. De asemenea, nu se poate ca particulara să fie falsă şi universala de aceeaşi 
calitate să fie adevărată. În acest caz acţionează legea rațiunii suficiente, universala 
fiind condiţia suficientă, iar particulara consecinţa necesară. 

Se mai observă că cele patru feluri de propoziţii categorice nu sunt, între ele, nici 
echivalente, nici independente. A 

Inferenţele imediate prin opoziţie pot fi sintetizate în următoril tabal : 


ee [ce 


SoP 
SoP 


Acest tabel sugerează unele generalizări. În cazul propoziţiilor universale, adevărul 
lor este determinat pentru celelalte trei feluri de propoziţii. În cazul propoziţiilor 
particulare, falsitatea lor este determinată pentru celelalte trei tipuri de propoziţii. 
Falsitatea universalelor şi adevărul particularelor duce, în general, la situaţii nedeter- 
minate pentru celelalte feluri de propoziţii. 

Ca inferenţe, opoziţiile prezintă o particularitate. În mod obişnuit, într-un raţiona- 
ment, adevărul premisei fundează adevărul concluziei. În cazul inferenţelor prin 

opoziţie, observăm că uneori se conchide şi din falsitatea propoziției dată ca premisă, 
iar ceea ce se conchide este, uneori, falsitatea propoziției din concluzie. O situaţie 
asemănătoare am întâlnit la raţionamentele disjunctive. Inferenţă nu înseamnă, prin 
urmare, derivarea numai a adevărului unei propoziţii din adevărul altei propoziţii, ci, 
mai general, derivarea valorii de adevăr a unei propoziţii din valoarea de adevăr a 
altei propoziţii. 


7.2.1.1. Extinderea teoriei opoziţiilor 


Chiar în cazul teoriei clasice a opoziţiilor s-a observat că relaţii de opoziţie şi 
inferenţe prin opoziţie există nu numai între propoziţii care au acelaşi subiect şi 
acelaşi predicat, deosebindu-se doar prin cantitate şi calitate, adică prin forma lor, ci 
şi între propoziţii care au subiecte sau predicate diferite. Aceasta s-a numit opoziție 
materială, prin contrast cu opoziția formală a propoziţiilor A, E, I şi O. 

Astfel, dacă se afirmă predicate contrarii despre acelaşi subiect, obţinem propoziţii 
contrarii. Propoziţiile Acest triunghi este echilateral şi Acest triunghi este isoscel sunt 
contrarii: adevărul uneia implică falsitatea celeilalte, fără ca falsitatea uneia să 
determine valoarea de adevăr a celeilalte. 

Dacă predicatele atribuite aceluiaşi subiect sunt contradictorii, atunci şi propozi- 
tiile sunt contradictorii : Toate triunghiurile sunt poligoane convexe şi Toate triunghiu- 
rile sunt poligoane concave. Adevărul uneia implică falsitatea celeilalte, falsitatea 
uneia implică adevărul celeilalte. 

La fel termenii subalterni crează propoziţii subalterne. Se va ţine însă seama de 
următoarea regulă: ca subiect, specia este subalternă genului, ca predicat, genul 
este subaltern speciei. De exemplu, Paralelogramul este trapez implică Pătratul este 
trapez, în timp ce Pătratul este paralelogram implică Pătratul este trapez. 

O contribuţie importantă la studiul relaţiilor dintre propoziţii a adus Florea 
Ţuţugan. Determinând toate raporturile posibile dintre doi termeni, precum şi expri- 
marea lor în propoziţii de tipul subiect-predicat, logicianul român a ajuns, ca şi 
logicianul englez A. de Morgan, la concluzia că trebuie admise opt feluri de 
propoziţii, în locul celor patru tradiţionales, şi anume: 


A SaP A' SaP 
E  SeP E' SeP 
I SiP I SiP 
O SoP o' SoP 


RTRC 


cele douăsprezece legi logice descoperite în raporturile propoziţiilor A, E, I şi O, dar 
se adaugă noi legi, care fixează raporturile dintre A', E', I', O', precum şi relațiile 
acestora cu cele dintâi. În total se obţin patruzeci de legi logice ale opoziţiilor. 

Reprezentarea adecvată a acestor numeroase relaţii se poate face într-un cub logic, 
unde, de exemplu, în colţurile feţei superioare sunt distribuite propoziţiile universale, 
iar în colţurile feţei inferioare propoziţiile particulare‘. 


7.2.1.2. Teoria modernă a opoziţiei 


Logica tradiţională avea la bază supoziţia tacită că toate clasele cu care operează nu 
sunt vide. Nu se pune întrebarea ce se întâmplă cu inferenţele ei dacă nu există 
membri în aceste clase. 

Interpretarea modernă, booleană, a propoziţiilor categorice a introdus în acest 
domeniu semnificaţia existenţială şi prin aceasta a transformat complet teoria opoziţiei 
propoziţiilor categorice. 

În interpretarea booleană, propoziţiile particulare au semnificaţie existenţială : 
ele afirmă că există acei S care sunt sau nu sunt P. Propoziţiile universale nu au 
semnificaţie existenţială ; ele sunt în fond ipotetice, implicaţii între S şi P, indiferent 
dacă aceste clase au sau nu membri. 

Să analizăm acum relaţiile din pătratul logic din acest punct de vedere. Transcriind 
cele patru propoziţii categorice în limbaj boolean : 

A SP=0 O SP+0 

E SP=0 I SP+0 
observăm că propoziţia O rămâne negația lui A şi I negația lui E, ceea ce înseamnă că 
raporturile de contradicţie de pe diagonalele pătratului logic se păstrează. 

Dar celelalte raporturi cad. Într-adevăr, să presupunem că clasa S este vidă. 
Atunci ambele particulare - Unii zmei sunt înaripaţi şi Unii zmei nu sunt înaripaţi — 
sunt în acelaşi timp false. Jar contradictoriile lor, cele două universale, vor fi simultan 
adevărate. Această constelație logică, ne dăm uşor seama, anulează toate relaţiile 
logice de pe laturile pătratului logic. Particularele pot fi false în acelaşi timp, deci nu 
mai sunt subcontrare. Universalele pot fi adevărate în acelaşi timp şi atunci nu sunt 
contrare. Particulara poate fi falsă în timp ce universala este adevărată, iar universala 
poate fi adevărată în timp ce particulara este falsă şi deci particulara nu mai este o 
subalternă a universalei. Ni se atrage atenţia că între universală şi particulara de 
aceeaşi calitate nu poate exista comunicaţie logică, deoarece ele sunt de naturi 
diferite : universala este ipotetică, pe când particulara este existenţială), Nu se poate 
deriva adevărul particularei din adevărul universalei de aceeaşi calitate, flindcă nu se 
poate deriva o aserţiune dintr-o propoziţie care nu o conţine. 

În interpretarea booleană, pătratul logic dobândeşte următoarea înfăţişare : 


SP=0 independenţă SP=0 
a = 
a a 
o o 
i i 
S S 
T “D 


SP+0 independență SP+o0 


Rămân valide doar legile logice 9-12, care constituie de fapt legi ale calculului 
predicatelor. 

Aceasta nu înseamnă însă că pătratul tradițional al opoziţiilor trebuie abandonat. 
El rămâne valabil în supoziţia că clasele cu care operăm au membri”. Această 
presupunere stă la baza logicii clasice şi concordă în genere cu cerinţele limbajului 
comună. Dacă se afirmă că Toate chibriturile din această cutie sunt intacte, apoi se 
constată că este goală cutia, această constatare nu va fi considerată ca hotărând adevărul 
sau falsitatea propoziției. Se va remarca mai curând că s-a greşit supoziţia existenţială. 

Fapt este însă că există şi clase vide şi că uneori nu putem şti dinainte dacă o clasă 
este sau nu vidă. Aceasta ne impune, ca măsură de prudenţă, să dezvăluim semnifi- 
caţia existenţială a propoziţiilor cu care operăm, cu conştiinţa că soarta inferenţelor 
este în funcţie şi de semnificaţia existenţială. Logica modernă recomandă ca, ori de 
câte ori supoziţia existenţei este necesară pentru validarea inferenţei, să se adauge 
explicit o premisă existenţială. Inferenţele clasice au nevoie de o astfel de completare. 

Pe de altă parte, logica modernă a analizat mai profund şi a determinat mai precis 
relaţiile din pătratul opoziţiilor. 


7.2.2. Educţiile 


A doua clasă a inferenţelor imediate o formează echivalențele sau, mai corect denumit, 
educţiile, deoarece concluzia nu este totdeauna echivalentă. 

Dacă în cazul opoziţiilor s-au păstrat subiectul şi predicatul propoziției, modifi- 
cându-se doar cantitatea şi calitatea propoziției, în cazul educţiilor se trece la o 
propoziţie al cărei subiect şi predicat suferă transformări, fie prin transpunerea unuia 
în locul altuia, fie prin negarea lor, fie prin ambele operaţii. 

Scopul educţiilor este acela de a dezvălui întreaga cantitate de informaţie existentă 
într-o propoziţie. Orice propoziţie stabileşte un anumit raport între subiect şi predicat. 
Dar, în afară de acest raport, stabilit în mod explicit, propoziţia dată conţine şi alte 
informaţii, care sunt implicite, nu apar la un prim examen. Când afirm, de exemplu, 
că metalele sunt conductoare, nu-mi pot da seama dintr-o dată dacă şi conductoarele 
sunt metale, dacă nemetalele sunt neconductoare etc. Educţiile ne învaţă cum să 
operăm corect asemenea transformări ale subiectului şi predicatului. 

Se poate uşor constata că o propoziţie de tipul subiect-predicat poate avea, din 
acest punct de vedere, opt forme diferite : S-P, S-P, S-P, S-P, P-S, P-S, P-S, P-S. 

Există patru operaţii logice prin care se efectuează educţii: obversiunea, conver- 
siunea, contrapoziția şi inversiunea. 

Se demonstrează că aceste operaţii logice nu sunt independente între ele. Obversiu- 
nea şi conversiunea sunt operaţii fundamentale, din care pot fi deduse celelalte două. 


7.2.2.1. Obversiunea 


Obversiunea este operaţia logică prin care dintr-o propoziţie dată se derivă o 
propoziție având acelaşi subiect, dar predicatul contradictoriu : de la S-P trecem la 
S-P. Premisa se numeşte obvertendă, iar concluzia obversă. Obversa se recunoaşte 
uşor după predicatul negativ. 

Vom deduce obversele propoziţilor A, E, I şi O, ca şi opusele lor, din raporturile 
dintre termeni. Ca şi în cazul opoziţiilor, sunt suficiente cele trei raporturi: subordo- 
narea, încrucişarea şi excluziunea. 


i |În|mlrwvlv|vilvulvu 
SaP | Sa? | SeP | SeP | SiP | SiP | SoP | So? 
ALEI|ELALA|E|E IA 
F|IE|ELE|A|LA|AI|A 
FlILA|ALELEL|A|ALIE 


Tipul de 
propoziţie 


Tipul de 
relaţie 


1; Subordonare 
2. Incrucişare 
3. Excluziune 

Constatăm că există aceleaşi valori de adevăr în coloanele I şi IV, II şi III, V şi 
VIII. Sunt valide astfel următoarele patru legi logice : 


1. SaP = SeP 
2. SeP = SaP 
3. SiP = SoP 
4. SoP = SiP 


Observarea acestor legi logice ne oferă următoarele generalizări : 

1. Obversiunea transformă calitatea propoziției, dar păstrează cantitatea propoziției ; 

2. Obversiunea transformă calitatea predicatului, dar păstrează calitatea subiectului. 

Aceste legi ne oferă un mijloc practic de operare a obversiunii: se transformă 
calitatea propoziției şi calitatea predicatului. Dacă propoziţia este afirmativă, ea 
devine negativă şi cu predicat negativ : Toți copiii sunt activi devine Nici un copil nu 
este inactiv. Dacă propoziţia este negativă, ea devine afirmativă cu predicat negativ : 
Uhii copii nu sunt ascultători devine Unii copii sunt neascultători. 

Se observă că obversiunea rezultă din legea dublei negații : prin introducerea a 
două negaţii - mai general : a unui număr par de negaţii — în cuprinsul unei propoziţii, 
se obţine o propoziţie echivalentă. Dar negaţiile, pentru a se putea cumula, nu pot fi 
aplicate oricărui element al propoziției. Trebuie să se ţină seama de următorul 
principiu : negația copulei şi negația predicatului sunt echivalente. Negarea subiectu- 
lui nu poate fi operată în cursul obversiunii, deoarece aceasta nu este echivalentă cu 
celelalte două. 

Este uşor de demonstrat că dubla obversiune ne readuce la poziţia iniţială. 


7.2.2.2. Conversiunea pase 


Punctul de plecare al gândirii într-o propoziţie este subiectul Wopo i. Aceasta 
necesită explicaţii, clarificări, pe care le aduce predicatul propoziţiei.. Dat punctul de 
plecare al gândirii este relativ, el poate varia după situaţie şi după persoană. Ceea ce 
a fost predicatul propoziției poate deveni, într-un alt moment, subiectul acesteia. 

Conversiunea propoziției răspunde acestei necesităţi. Conversiunea este operația 
logică prin care dintr-o propoziție dată se derivă o propoziţie care are ca subiect 
predicatul dat şi ca predicat subiectul dat: de la S-P trecem la P-S. Premisa se 
numeşte convertendă, iar concluzia conversă. Mai general, antecedentul schimbă 
locul cu secventul. 

Pentru a efectua conversiunea propoziţiilor A, E, I şi O, se pot folosi diagramele 
lui Euler’. Aici vom urma metoda utilizată şi pentru inferenţele anterioare, adică 
stabilirea lor cu ajutorul relaţiilor dintre termeni. Acum însă sunt necesare cele cinci 
raporturi clasice dintre termeni. 


IN V | VI | VI | VII 


Tipul de SaP | PaS | SeP | PeS | SiP | PiS | SoP | PoS 
relație 


1. Identitate 

2. Subordonare 
3. Supraordonare 
4. Încrucişare 

5. Excluziune 


192 INTRODUCERE ÎN LOGICĂ 


Comparând coloana I cu II, observăm că propoziţia PaS poate fi falsă în timp ce 
SaP este adevărată. Aceasta înseamnă că SaP nici nu are ca echivalentă, nici nu 
implică PaS. Este o constatare foarte importantă: universalele afirmative converse 
una alteia sunt independente, nu se implică una pe alta. Uşor putem cădea în greşeala 
de a crede că, din moment ce toate triunghiurile sunt trilatere, şi toate trilaterele sunt 
triunghiuri, uitând că şi liniile frânte deschise pot fi trilatere. 

Dacă am admite că SaP implică PaS, termenul P care este nedistribuit în premisă, 
ar deveni distribuit în concluzie. Aceasta este însă interzisă de legea distribuţiei 
termenilor în raţionament : un termen nu poate fi distribuit în concluzie, dacă nu a 
fost distribuit în cel puţin una din premise. Fireşte, un termen nu poate avea sfera mai 
mare în concluzie decât în premise, fiindcă altfel înseamnă să trecem dincolo de 
informaţia cuprinsă în premise. 

Cercetând însă coloanele I şi VI, observăm că, fără ca valorile de adevăr să fie 
aceleaşi, valoarea A a lui SaP este asociată totdeauna cu valoarea A a lui PiS. Aceasta 
înseamnă că prima propoziţie implică pe a doua. Dar în cazul acestea remarcăm că 
prin conversiune s-a modificat cantitatea propoziției. O astfel de conversiune, însoţită 
de transformarea cantităţii propoziției, se numeşte conversiune accidentală sau prin 
limitare (conversio per accidens). Când conversiunea păstrează cantitatea propoziției, 
ea este simplă (conversio simplex). 

Am aflat astfel că propoziţia SaP nu are o conversă simplă, ci doar una prin 
limitare : din Orice număr prim mai mare ca 2 este de forma 4n + 1 vom deduce că 
Unele numere de forma 4n + 1 sunt numere prime mai mari ca 2. 

Examinând în continuare coloanele III şi IV, precum şi V şi VI, observăm că ele 
conţin aceleaşi valori de adevăr. Prin urmare, universala negativă, precum şi particu- 
lara afirmativă se convertesc simplu. Din Unele numere prime sunt impare putem 
deriva Unele numere impare sunt prime şi reciproc ; iar din Alcoolii nu sunt polimeri 
putem deriva Polimerii nu sunt alcooli şi reciproc. 

Trecând la propoziţia particular-negativă, constatăm că ea nu se poate converti în 
nici un fel, deoarece valorilor ei de adevăr A nu le corespund în nici o coloană numai 
valori A. Dacă din SoP am voi să derivăm PoS, am încălca şi legea distribuţiei 
termenilor în raţionament cu privire la termenul S. 

Conversiunea se traduce, aşadar, în trei legi logice: 


5. SaP > PiS 
6. SeP = PeS 
7. SiP = PiS 


Întrucât, prin conversiune, predicatul devine subiect, trebuie să ţinem seama de 
distribuţia predicatului, pe când distribuţia subiectului este fără importanţă pentru 
operaţia conversiunii. Urmează că: 

1. Cantitatea conversei este independentă de cantitatea convertendei, deoarece 
cea dintâi depinde de distribuţia predicatului premisei, pe când cea de-a doua de 
distribuţia subiectului premisei. 

2. Cantitatea conversei depinde de distribuţia predicatului convertendei ; când 
acesta este distribuit conversa este universală (legea 6), când acesta este nedistribuit, 
conversa este particulară (legile 5 şi 7). 

3. Numai dacă ambii termeni ai premisei sunt la fel distribuiţi, conversiunea este 
simplă (legile 6 şi 7); altfel conversiunea este accidentală (legea 5). 

4. Conversiunea păstrează calitatea propoziției, deoarece nu operează asupra copulei. 

7.2.2.3. Conversa obvertită 


Acceptăm ca axiome cele 7 legi ale obversiunii şi conversiunii : 


1. SaP = SeP 5. SaP > PiS 
2. SeP = SaP 6. SeP = PeS 
3. SiP = SoP 7. SiP = PiS 
4. SoP = SiP 


Cu ajutorul lor putem demonstra următoarele legi logice : 
I. SaP> PiS Cnv. 


PiS = PoS Obv. = Cnv. obv. 8. SaP > PoS 
II. SeP= PeS Cnv. 

PeS = PaS Obv. = Cnv. obv. 9. SeP = Pas 
III. SiP = PiS Cnv. 

PiS = PoS Obv. = Cnv. obv. 10. SiP = PoS 


Rezultă următoarele reguli : 
1. Propoziția O nu are conversă obvertită. 
2. Conversiunea obvertită transformă calitatea propoziției. 
3. Propoziţiile afirmative devin particulare. 
4. Propoziţiile negative devin universale. 


Exemple: Conversiune, apoi obversiune : 


: Toate cetaceele sunt acvatice 
: Unele acvatice sunt cetacee Cnv. Asi 
: Unele acvatice nu sunt cetacee Cnv. obv. i R 


: Nici un triunghi nu este patrulater 
: Nici un patrulater nu este triunghi Cnv. 
: Toate patrulaterele sunt netriunghiuri Cnv. obv. 


: Unele elemente sunt fisionabile 
: Unele fisionabile sunt elemente Cnv. 
o: Unele fisionabile nu sunt neelemente Cnv. obv. 


~n am ord 


7.2.2.4. Contrapoziția 


Contrapoziţia este operația logică prin care din propoziţia dată se derivă o propoziție 
care are ca subiect negația predicatului dat şi ca predicat, fie subiectul dat (contra- 
poziția parjială), fi. negația acestuia (contrapoziția totală) : De la S-P la P-S şi de la 
S-P la P-S. 

Se acceptă ca axiome de asmenea cele 4 legi ale obversiunii şi cele 3 legi ale 
conversiunii. Executând pe rând obv=rsiunea-conversiunea-obversiunea, se obţin 
următoarele contrapoziţii : 

I. SaP= SeP Obv. 


SeP = PeS Cnv. = Cp. p. 11. SaP = PeS 

PeS = PaS Obv. = Cp. tot. 14. SaP = PaS 
II. SeP = SaP Obv. 

SaP > PiS Cnv. = Cp. p. 12. SeP > PiS 


PiS = PoS Obv. = Cp. tot. 15. SeP > PoS 

III. SiP= SoP Obv. 


IV. SoP = SiP Obv. _ 
SiP = PiS Cnv. = Cp. p. 13. SoP = PiS- 
PiS = PoS Obv. = Cp. tot. 16. SoP > PoS 


Rezultă următoarele reguli : 
1. Propoziția I nu se poate contrapune. 
2. Propoziţiile afirmative devin universale. 
3. Propoziţiile negative devin particulare. 
4. Contrapoziţia parţială transformă calitatea propoziției. 
5. Contrapoziţia totală conservă calitatea propoziției. 
Exemple : i 
: Toate cetaceele sunt acvatice 
: Nici un cetaceu nu este neacvatic Obv. 
: Nici un neacvatic nu este cetaceu Cp. p. 
: Toți neacvaticii sunt necetacee Cp. tot. 


A 
E 
E 
A 
E: Nici un triunghi nu este patrulater 

A: Toate triunghiurile sunt nepatrulatere Obv. 

I: Unele nepatrulatere sunt triunghiuri Cp. p. 

O: Unele nepatrulatere nu sunt netriunghiuri Cp. tot. 
o 
I 
I 
o 


: Unele elemente nu sunt fuzibile 
: Unele elemente sunt nefuzibile Obv. 
: Unele nefuzibile sunt elemente Cp. p. 
: Unele nefuzibile nu sunt neelemente Cp. tot. 


7.2.2.5. Inversiunea 


Inversiunea este operaţia logică prin care din propoziţia dată se derivă o propoziţie 
care are ca subiect negația subiectului dat şi ca predicat, fie predicatul dat (inversiunea 
partială), fie negația predicatului dat (inversiunea totală sau obvertită). De la S-P la 
S-P şi de la S-P la S-P. 

Pentru a obţine inversele propoziţiilor categorice se pleacă tot de la legile 
obversiunii şi conversiunii, luate ca axiome, şi se efectuează pe rând obversiunea şi 
apoi conversiunea, când este vorba de SaP, şi conversiunea-obversiunea, când este 
vorba de SeP. Propoziţiile particulare nu au inverse. 

I. SaP= SeP Obv. 


SeP = PeS Obv. 

PeS = SeP Obv. 

Pas > SiP Cnv. = Inv. tot. 19. SaP > SiP 

SiP = SoP Obv. = Inv. p- 17. SaP > SoP 
II. SeP= PeS Cnv. 

PeS = PaS Obv. 

PaS > SiP Cnv. = Inv. p- 18. SeP > SiP 


SiP = SoP Obv. = Inv. tot. 20. SeP > SoP 

Rezultă următoarele reguli : 
1. Numai propoziţiile universale se pot inversa. 
2. Inversele sunt totdeauna prin limitare. 
3. Inversiunea parţială transformă calitatea propoziției. 
4. Inversiunea totală conservă calitatea propoziției". 

Exemple : 

A: Toate coleopterele sunt insecte 

E: Nici o coleopteră nu este neinsectă Obv. 
E: Nici o neinsectă nu este coleopteră Cnv. 
A: Toate neinsectele sunt necoleoptere Obv. 
I: Unele necoleoptere sunt neinsecte Inv.tot. 
O: Unele necoleoptere nu sunt insecte Inv.p. 
E: Nici un păianjen nu este hexapod 

E: Nici un hexapod nu este păianjen Cnv. 
A: Toate hexapodele sunt nepăianjeni Obv. 
I: Unii nepăianjeni sunt hexapode Inv. p. 
O: Unii nepăianjeni nu sunt nehexapode Inv. tot. 


7.2.2.6. Concluzii 


Regulile tuturor educţiilor pot fi generalizate astfel : 

1. Propoziţiile E şi Z sunt convertibile (simplu), propoziţiile A şi O sunt contra- 
ponibile (simplu). 
2. Propoziția O nu se poate converti, iar propoziţia I nu se poate contrapune. 

3. Prin contrapoziţie, propoziţiile afirmative (A) devin universale: É), He propozi- 
tiile negative (E, O) devin particulare (J). 

4. Numai propoziţiile universale se pot inversa şi inversele lor sunt particulare. 

5. Obversiunea, contrapoziţia parţială şi inversiunea parţială transformă calitatea 


propoziției. 


7.2.2.7. Educţiile în logica modernă 


Logica modernă nu admite inferenţa de la universal la particular, considerând că 
propoziţiile particulare au caracter existenţial, pe când universalele nu au acest 
caracter. Nu se poate deduce existenţa dintr-o propoziţie care nu o conţine. 

De aceea, în interpretarea booleană, nu sunt valabile toate cele douăzeci de legi 
logice ale educţiilor. Cad legile exprimate prin implicaţii, care deduc propoziţii 
particulare din propoziţii universale : legea 5 (de la conversiune), legea 8 (conversă 
obvertită), legea 12 (contrapoziţie parţială), legea 15 (contrapoziţie totală) şi legile 
17, 18, 19 şi 20 (toate inversele). 


7.2.3. Inferenţele imediate şi logica modernă 


Logica modernă a dovedit că inferenţele imediate sunt cazuri particulare ale unor 
inferenţe mai generale. 

În primul rând, inferenţele imediate apar ca inferenţe ale logicii claselor. Propozi- 
tile A, E, I şi O sunt traduse în limbajul claselor şi tratate prin legi ale logicii 
claselor: dubla negaţie, comutație etc. 

În al doilea rând, inferenţele imediate apar generalizate în logica propozițională 
ca inferenţe bazate pe implicaţie, disjuncţie şi incompatibilitate. In aceste inferenţe 
generalizate nu mai apar propoziţiile A, E, I, şi O, ci orice propoziţie, iar raportul de 
bază apare ca premisă (cum este şi de fapt, dar subînţeles în logica clasială). Exemplu : 
contrarietatea apare ca inferenţă bazată pe incompatibilitate : ( (p - q) * p) > 4 în care 


p şi q pot fi în particular SaP şi SeP, deoarece avem SaP - SeP . 


7.3. Silogismul 


7.3.1. Silogismul ca inferenţă deductivă 


Teoria silogismului constituie piesa centrală şi în acelaşi timp suprema cucerire a 
logicii aristotelice. Aristotel a descoperit silogismul. Dar el nu s-a mărginit numai 
să-i înregistreze existenţa, ci, cu o migală şi o măiestrie, care solicită şi astăzi 
admiraţia noastră, i-a analizat în mod profund organizarea ierarhică, i-a determinat 
variantele posibile, alegând cu grijă formele valide de cele necorecte, şi i-a dezvăluit 
rolul important pe care-l deţine în procesul de cunoaştere. Teoria silogismului şi 
teoria ştiinţei alcătuiesc, la Aristotel, o unitate strânsă. 

Logica aristotelică făcea încă asupra lui Kant impresia unui monument definitiv şi 
nepieritor. Logicienii moderni au supus totul unei critici necruțătoare. Cu toate 
acestea, teoria silogismului a rezistat. S-a dovedit, e adevărat, că gândirea matematică 
nu operează în primul rând silogistic. Dar gândirea curentă şi gândirea ştiinţifică 
neformalizată (care nu este expusă sub formă de calcule logice) au în centrul lor 
silogismul. Silogismul pare să fie, aşa cum a crezut Aristotel, raţionamentul cel mai 
frecvent întâlnit în gândirea omului. 

Silogismul este în primul rând o inferență mediată. Aceasta înseamnă că, spre 
deosebire de inferenţele imediate, la care concluzia derivă nemijlocit din premisă, în 
cazul silogismului, apare a doua premisă, care mijloceşte obţinerea concluziei din 
prima premisă. Într-adevăr, pentru ca din propoziţia : 

Parelelogramele au laturile opuse egale 
să putem deriva propoziţia : 

Dreptunghiurile au laturile opuse egale 
trebuie să intercalăm propoziţia auxiliară : 

Dreptunghiurile sunt paralelograme. 

Întregul alcătuit din trei propoziţii : 

Parelelogramele au laturile opuse egale 

Dreptunghiurile sunt paralelograme 

<. Dreptunghiurile au laturile opuse egale 
constituie o inferenţă mediată şi este un silogism. 

Fireşte, ne vom întreba dacă orice inferenţă mediată este un silogism. În această 
privinţă părerile sunt divergente. 

Aristotel defineşte silogismul astfel: „Silogismul este o vorbire în care, dacă ceva 
a fost dat, altceva decât datul urmează cu necesitate din ceea ce a fost dat. Înţeleg prin 
expresia : din ceea ce a fost dat, ca de aici rezultă totdeauna o consecinţă, iar prin 
această expresie din urmă, că nu mai este nevoie de nici un alt termen din afară 
pentru a face consecinţa necesară”!!. 

Dacă privim această caracterizare drept o definiţie, atunci silogismul se identifică 
cu inferenţa în general. Această poziţie este adoptată de mulţi logicieni, care, în 
consecinţă, tratează despre silogisme categorice, silogisme ipotetice şi silogisme 
disjunctive. Se consideră astfel că şi raţionamentele alcătuite din judecăţi ipotetice 
sau disjunctive sunt silogisme. Se exclud doar inferenţele imediate, deşi acestea se 
încadrează în definiţia de mai sus. Este sigur însă că Aristotel nu a intenționat să le 
cuprindă în definiția sa. 

Se conturează astfel un prim sens, un sens larg, al termenului silogism : silogismul, 
în sensul larg al termenului, este inferența mediată deductivă. 

Caracterul deductiv este considerat aici în sensul modern al termenului. Raţiona- 
ment deductiv înseamnă raţionament riguros, strict, cert, astfel că premisele fiind 
date, concluzia să derive cu necesitate. Premisele trebuie să formeze o condiție 
suficientă pentru derivarea concluziei, iar concluzia să alcătuiască o consecință 
necesară a premiselor. Este ceea ce Aristotel a exprimat foarte clar în definiţia sa : să 
nu mai fie nevoie de nici un termen din afară (premisele să fie suficiente pentru 
derivarea concluziei), să rezulte totdeauna o consecinţă (concluzia să fie necesară). 
Spre deosebire de raţionamentele deductive, în cele inductive intervine un moment de 
probabilitate, ceea ce lipseşte concluzia de caracterul necesităţii. 


7.3.2. Silogismul ca inferenţă clasială 


Această interpretare largă, în care silogismul devine sinonim cu inferenţa deductivă, 
nu ni se pare bine justificată, deşi este şi în prezent mult practicată. 

Textul aristotelic citat mai sus constituie de fapt o caracterizare. iniţială, destinată 
să determine trăsăturile generale ale silogismului, ca raţionament în geere. Când 
Aristotel trece apoi la analiza structurii silogismului, constatăm că'el îi restrânge 
înţelesul după cum urmează: „Ori de câte ori trei termeni sunt în aşa fel raportați 
unul la altul, încât cel din urmă să fie conţinut în cel mijlociu luat ca un tot, iar 
mijlociul să fie sau conţinut în termenul prim sau exclus din el luat ca un tot, termenii 
extremi trebuie să fie raportați într-un silogism perfect” !?. 

Silogismul perfect este, în terminologia aristotelică, silogismul a cărui validitate 
decurge din însăşi structura sa. Spre deosebire de acesta, silogismele imperfecte au o 
necesitate derivată : ele se fundamentează pe silogismele perfecte. Tocmai de aceea 
ne interesează silogismul perfect. Structura sa este revelatorie pentru esenţa silogismului. 

Structura silogismului originar este prezentată cât se poate de clar în textul de mai 
sus. Este evident că Aristotel a gândit silogismul în extensiune. Silogismul perfect se 
naşte ori de câte ori trei termeni se includ succesiv unul în sfera celuilalt — cu varianta 
că al doilea termen este exclus din ultimul. Cele două situaţii logice se reprezintă astfel : 

S-a discutat mult care este principiul ce ar putea să exprime în mod sintetic aceste 
relaţii. S-a susţinut mult timp că acesta este dictum de omni et nullo sau mai explicit 
quidquid de omnibus valet, valet etiam de quibusdam et singulis ; quidquid de nullo 
valet, nec de quibusdam et singulis valet: cea ce se atribuie tuturor, se atribuie şi 
câtorva şi unuia ; ceea ce nu se atribuie nici unuia, nu se atribuie nici câtorva, nici unuia. 

Leibniz a exprimat mai clar aceasta în principiul includens includentis est includens 
inclusi : includentul includentului este includentul inclusului, echivalent cu: genul 
genului este genul speciei sau cu: specia speciei este specia genului. 

Dar abia logica modernă a dezvăluit natura reală a acestor relaţii. S-a arătat, 
anume, că silogismul se sprijină pe - şi în forma sa perfectă exprimă direct - 
proprietatea de tranzitivitate a relaţiei de incluziune a claselor. Aşa cum s-a specificat, 
relaţia de incluziune a claselor este tranzitivă, adică satisface condiţia : 


(Cc B): (Bec A) > (Cc A) 


Această formulă exprimă exact situaţia logică descrisă de Aristotel: dacă C este 
conţinut în B, iar B este conţinut în A, atunci C trebuie să fie conţinut în C - cu 
varianta că, dacă B nu este conţinut în A, nici C nu va fi conţinut în A. 

Este adevărat că Aristotel, după ce a fundat astfel silogismul pe incluziunea 
claselor, trecând la formularea judecăților care alcătuiesc silogismul, se exprimă în 
relaţii de conţinut; „Dacă A este enunțat despre toţi B şi B despre toţi C, atunci A 
trebuie enunțat despre toţi”!3. Dar el adaugă imediat: „am explicat ce înţelegem prin 
enunțat despre toţi”!?. 

Textul care conţine această explicaţie este deosebit de important. Aristotel preci- 
zează: „Că un termen este inclus în altul ca într-un tot este acelaşi lucru ca şi a 
enunţa pe unul despre totalitatea celuilalt”!5. 

Creatorul logicii formale enunţă în acest text echivalența dintre interpretarea în 
sferă şi interpretarea în conţinut a judecății. Mai precis intenţia sa este de a reduce 
judecata intensivă la judecata extensivă, să arate că în toate cazurile în care spunem 
că S posedă P, putem spune tot aşa de bine şi S este inclus în P. Este un punct de 
vedere cu totul modern, cunoscut drept principiul abstracţiunii, principiu care permite 
exprimarea proprietăţilor în termeni de logica claselor. 

Această echivalență a fost necesară lui Aristotel, deoarece el interpreta judeca în 
conţinut. El exprimă judecata totdeauna în forma: A aparține lui B, respectiv A nu 
aparține lui B şi trebuie să recunoaştem că deseori în gândirea curentă judecata are 
acest sens. 

Dar Aristotel nu putea întemeia silogismul în comprehensiune. Silogismul se 
întemeiază, aşa cum s-a constatat, pe raporturile de sferă dintre noţiuni. De aici s-a 
născut necesitatea de a traduce raporturile intensionale în raporturi extensionale — 
ceea ce, de altfel, face şi logica modernă’. 

Noi concepem silogismul ca fiind prototipul inferenţelor mediate tranzitive, la 
care operaţia logică constă în transferul unei note de la o noţiune la alta. Specific 
silogismului este faptul că noţiunile în cauză sunt clase de obiecte, iar nota transmisi- 
bilă este o însuşire obişnuită, adică nu este o relaţie şi nici atributul existenţei. 
Clasele în care se operează transferul sunt genul şi specia (sau specia şi noţiunea 
individuală), iar notele tranzitive sunt notele genului şi ale speciei (sau ale speciei şi 
ale noţiunii individuale). 


LOGICA CLASELOR 199 


7.3.3. Legi ale structurii silogismului 


1. Silogismul conţine trei termeni. Termenii se numesc, după mărimea relativă a 
sferei lor, major, mediu şi minor. Majorul şi minorul se numesc împreună extremi. 

2. Termenul mediu figurează în ambele premise şi dispare în concluzie, funcțiunea 
lui fiind de a mijloci legătura dintre extremi. Este reprezentat prin litera M. 

3. Termenii extremi figurează fiecare în câte o premisă şi împreună în concluzie. 
Termenul major este predicatul concluziei şi de aceea se notează cu litera P, iar 
termenul minor este subiectul concluziei şi se notează cu S. 

4. Silogismul conţine trei propoziţii : două premise şi o concluzie. Premisa care 
conţine termenul major se numeşte majoră, premisa care conţine termenul minor se 
numeşte minoră. 

Cu această notație, forma silogismului devine : 

Toţi M sunt P 
Toţi S sunt M 
-. toţi S sunt P. 

Dar silogismul nu posedă întotdeauna această formă simplă, uşor de justificat, pe 
care Aristotel a numit-o perfectă. Aristotel a găsit o ieşire, reducând toate celelalte 
forme, imperfecte, la forma perfectă. 


7.3.4. Legile generale ale silogismului 


Se cunosc, încă din evul mediu, opt legi ale silogismului : 

1. Silogismul conţine trei termeni ; 

2. Concluzia nu conţine termenul mediu ; 

j 

3. Un termen nu poate fi distribuit în concluzie, dacă nu à -fost distribuit în 
premise ; 

4. Termenul mediu să fie distribuit în cel puțin una din premise ; 

5. Din două premise afirmative nu poate rezulta o concluzie negativă ; 

6. Din două premise negative nu poate deriva o concluzie ; 

7. Concluzia urmează „partea cea mai slabă” : a) Dacă una din premise este 
negativă, concluzia este negativă ; b) Dacă una din premise este particulară, concluzia 
este particulară. 

8. Din două premise particulare nu se poate deriva o concluzie. 

Legile silogismului se demonstrează, fie direct, fie indirect. Demonstrația indirectă 
se face prin reducere la absurd. Se presupune că legea nu ar fi adevărată şi se 
construieşte un silogism care încalcă legea respectivă. Constatându-se că acest 
silogism nu este valid, fiindcă duce la concluzii contradictorii, se conchide că ipoteza 
falsității legii este falsă şi că deci legea este adevărată. Să construim, de exemplu, un 
silogism în care termenul mediu să nu fie distribuit în nici o premisă: 


A 


Și AN 
Unii M sunt P © 
Toți S sunt M A) 

© 

Se observă uşor că, în această situaţie, poziţia lui S faţă de P este echivocă: S 
poate fi inclus, exclus şi încrucişat cu P, deci din premisele date pot rezulta concluzii 
contradictorii. Toţi S sunt P şi Unii S sunt P, Nici un S nu este P şi Unii S sunt P. Nu 
se pot deci construi silogisme valide cu termenul mediu nedistribuit, ceea ce demon- 
strează că termenul mediu trebuie să fie distribuit. 

Demonstrația directă se face prin metoda axiomatică. Se acceptă unele legi ca 
axiome şi, cu ajutorul lor, sunt demonstrate celelalte. Astfel, considerând ca axiome 
legile distribuţiei termenilor şi legile calităţii premiselor, se pot demonstra legile 
cantităţii premiselor”. 


Axiome : 

A,. Termenul mediu trebuie să fie distribuit cel puţin o dată. 

A,. Un termen nu poate fi distribuit în concluzie, dacă nu este distribuit în premise. 
3 Dacă ambele premise sunt negative, nu se poate deriva o concluzie. 

. Dacă o premisă este negativă, concluzia este negativă. 

. Dacă nici o premisă nu este negativă, concluzia este afirmativă. 


Teoreme : 

T, : Concluzia conţine cu cel puţin un termen distribuit mai puţin decât premisele. 

Demonstrația. Din (A,). rezultă că în concluzie nu pot figura mai mulţi termeni 
distribuiţi decât în premise. Conform (A,), termenul mediu este distribuit în cel puţin 
una din premise. Dacă el nu figurează în concluzie (lege de structură), deci numărul 
termenilor distribuiţi este cu cel puţin unul mai mic decât în premise. 


T,: Dacă ambele premise sunt particulare, nu se poate deriva o concluzie. 

Demonstrația. Dacă ambele premise sunt negative, conform (A), nu există 
concluzie. Dacă ambele sunt afirmative, fiind judecăţi particular-afirmative, nu au 
nici un termen distribuit (legile distribuţiei termenilor în judecată), deci nici termenul 
mediu, şi atunci, după (A), nu există concluzie. Dacă o premisă este afirmativă şi 
una negativă, premisele conţin numai un termen distribuit, iar concluzia, conform 
(T,), nici unul. Pe de altă parte, concluzia este negativă - după (A,), fiind o premisă 
este negativă - şi deci trebuie să aibă un termen distribuit. Prin urmare, iarăşi nu 
există concluzie, fiindcă ea este supusă condiţiei contradictorii de a avea un termen 
distribuit şi de a nu avea nici unul. 


T,: Dacă o premisă este particulară, concluzia este particulară. 

Demonstrația. Dacă ambele premise sunt negative, nu există concluzie (A,). Dacă 
ambele sunt afirmative, una fiind universală şi cealaltă particulară, ele conţin un 
Singur termen distribuit, iar concluzia nici unul (T). Concluzia fiind afirmativă (A), 
trebuie să fie particulară pentru a nu avea nici un termen distribuit. Dacă premisele 
sunt de calitate opusă, fie că universala este negativă şi particulara afirmativă, fie că 
universala este afirmativă şi particulara negativă, ele conţin doi termeni distribuiţi, 
iar concluzia numai unul. Dar concluzia trebuie să fie negativă (A,), deci cu predicatul 
distribuit. Subiectul nu poate fi distribuit şi astfel concluzia este particulară. 


T,: Dacă premisa majoră este particular-afirmativă, iar premisa minoră universal- 
-negativă, nu se poate deriva o concluzie. 

Demonstrația. Concluzia va fi negativă (A,), predicatul ei va fi distribuit. Acesta este 
termenul major, care va trebui să fie distribuit şi în premisa majoră (A,). Aceasta însă, 
fiind particular-afirmativă, nu distribuie nici un termen. Deci concluzia nu poate exista. 

T;: Dacă concluzia este negativă, premisa majoră nu poate fi particular-afirmativă. 

Demonstrația. Dacă concluzia este negativă, termenul major (predicatul concluzie) 
este distribuit. El trebuie să fie distribuit şi în premisa majoră (A,). Aceasta nu poate 
fi particular-afirmativă, fiindcă în acest caz nici un termen nu este distribuit. 


7.3.5. Figurile şi modurile silogistice 


În mod obişnuit, figurile silogistice sunt diferenţiate după criteriul pur formal al 
poziţiei relative a termenului mediu în premise şi anume : 


I II III IV 
Premisa majoră sub prae sub prae 
Premisa minoră prae prae sub sub!’ 


În cadrul fiecărei figuri sunt posibile mai multe moduri, forme de silogism 
diferenţiate prin calitatea şi cantitatea premiselor şi a concluziei. În principiu, 
fiecare din acestea poate îmbrăca cele patru forme: A, E, I şi O. De fapt numărul 
modurilor legitime este restrâns de legile silogismului. Modurile sunt simbolizate 
prin cuvinte latinești, ale căror trei vocale indică felul judecăților (A, E, I, O). 

Figura I are următoarea structură generală : 

M P 


Figura întâi are următoarele legi : sa, 


T,: Premisa minoră trebuie să fie afirmativă l l J 

Demonstrație. Dacă minora ar fi negativă, concluzia trebuie să fie negativă (A,) şi 
P trebuie să fie distribuit. Deci P trebuie să fie distribuit şi în premisa majoră (A,), 
astfel că majora trebuie să fie negativă. Dar nu pot fi negative ambele premise (A) şi 


deci minora trebuie să fie afirmativă. 


T,: Premisa majoră trebuie să fie universală. 

Demonstraţie. Deoarece minora trebuie să fie afirmativă, predicatul său M nu 
poate fi distribuit. Deci M trebuie să fie distribuit în majoră (A ,), făcând-o pe aceasta 
universală. 

Rămân valide modurile : 

Barbara, Celarent, Darii, Ferio 
Moduri slabe : Barbari, Celaront 

Se numesc moduri slabe sau subalterne sau atenuate modurile care dau o concluzie 
mai slabă (în Z sau O) acolo unde este posibilă o concluzie mai tare (în A sau E); de 
exemplu: AAI în loc de AAA. 

Figura 1 oferă concluzii de orice fel (în A, E, I şi O), dar este singura figură care 
dă concluzii în A. 


Exemple : 
BARBARA 
Toţi eroii au fost oameni 
Toţi zeii au fost eroi 
<. toți zeii au fost oameni 

Euhemeros (sf. sec IV - înc.sec. III î.e.n.) explica în acest mod originea politeismului. 
Zeii ar fi fost la origine vechi conducători, a căror glorificare s-a transformat cu 
timpul într-un cult religios. 
CELARENT 
Nici un gaz nu este conductor 
Vaporii tuturor metalelor sunt gaze 
-. vaporii nici unui metal nu sunt conductori 
DARII 
Toate poligoanele regulate au unghiuri egale 
Unele triunghiuri sunt poligoane regulate 
. unele triunghiuri au unghiuri egale 
FERIO 
Nici o superstiție nu are valoare ştiinţifică 
Unele păreri sunt superstiții 
:. unele păreri nu au valoare ştiinţifică 
În figura întâi se stabilesc următoarele raporturi între termeni : 


Barbara Celarent 
MaP 
SaM 
* SaP 
Darii Ferio 
Ii SiM 

^ SiP w + SoP 


Figura 2 are următoarea structură generală : 


Modurile sunt determinate cu ajutorul următoarelor legi : 


T,: Una din premise să fie negativă. 

Demonstraţie. Dacă ambele premise ar fi afirmative, M rămâne nedistribuit în 
ambele. Deci una din premise trebuie să fie negativă (A,). Nu pot fi negative ambele 
premise (A,), deci numai una. 


Tg: Premisa majoră trebuie să fie universală. 

Demonstraţie. Deoarece una din premise este negativă, concluzia este negativă 
(A,), iar P este distribuit în concluzie. Va fi deci distribuit şi în premisa majoră (A,), 
ceea ce impune ca aceasta să fie universală. 

Corolar. Concluzia este negativă. 

Rămân valide modurile : 
Cesare, Camestres, Festino, Baroco 
Moduri slabe : Cesaro, Camestrop 
Exemple : 

CESARE 

Nici un peşte nu este vivipar 

Toate cetaceele sunt vivipare 

-. Nici un cetaceu nu este peşte ` 
CAMESTRES 

Toate procesele de cunoaştere sunt obiective 

Nici o emoție nu este obiectivă 

=. Nici o emoție nu este proces de cunoaştere 
FESTINO 

Nici un număr prim nu are divizori proprii 

Unele numere impare au divizori proprii 

<. Unele numere impare nu sunt prime 
BAROCO 

Toate cunoştinţele ştiinţifice exprimă adevărul 

Unele păreri nu exprimă adevărul 

:. Unele păreri nu sunt cunoştinţe ştiinţifice 


In figura 2 se stabilesc următoarele raporturi între termeni : 


Cesare Caestres 
PeM PaM 
SaM SeM 

< SeP < SeP 


Festino Baroco AR 


PeM PaM (CD 
SiM SoM 
:. SoP :. SoP (2) 


Figura 3 are următoarea structură generală : 


Modurile acestei figuri sunt determinate cu ajutorul următoarelor legi : 
Tọ: Premisa minoră trebuie să fie afirmativă. 
Demonstraţie. Dacă minora ar fi negativă, concluzia ar fi negativă (A,) şi P 


distribuit ; P va fi distribuit şi în majoră (A,), deci aceasta va fi negativă. Dar aceasta 
este imposibil (A), deci minora nu poate fi negativă. 

T: Concluzia trebuie să fie particulară. 

Demonstraţie. Deoarece minora este afirmativă, S nu este distribuit în premise. 
Deci nu poate fi distribuit în concluzie (A,) şi aceasta trebuie să fie particulară. 

Rămân valide modurile : 


Darapti, Disamis, Datisi, Felapton, Bocardo, Ferison. 
Nu există moduri slabe (subalterne). 


Corolar. La figura 3, concluzia este totdeauna particulară. 


Exemple : 


DARAPTI 

Toate cetaceele sunt acvatice 

Toate cetaceelor sunt mamifere 

“. Unele mamifere sunt acvatice 
FELAPTON 

Nici una din lantanide nu este conductoare 

Toate lantanidele sunt metale 

:. Unele metale nu sunt conductoare 
DISAMIS 

Unele metale sunt fisionabile 

Toate metalele sunt elemente 

:. Unele elemente sunt fisionabile 
BOCARDO 

Unele reptile nu au picioare 

Toate reptilele sunt vertebrate 

:. Unele vertebrate nu au picioare 
DATISI 

Toate lichidele sunt volatile 

Unele lichide sunt combustibile 

:. Unii combustibili sunt volatili 
FERISON 

Nici o maşină electronică nu este vie 

Unele maşini electronice pot gândi 

:. Unele obiecte care pot gândi nu sunt vii 


Raporturi între termeni : 


Darapti 


MaP 
MaS 
~ SiP 


Disamis 
MiP 


MaS 
:. SiP 


Felapton 
MeP 
MaS 

+ SoP 
Bocardo 


RE- g, 


<- SoP 

Datisi Ferison 
MaP MeP 
MiS MiS 
=. SiP <. SoP 


Figura 4 are următoarea structură generală : 
P___M 
M___S 
aS___ P 
Modurile acestei figuri sunt determinate cu ajutorul următoarelor legi : 


T,,: Dacă premisa majoră este afirmativă, minora este universală. 

Demonstraţie. Dacă majora este afirmativă, predicatul său M este nedistribuit. 
Trebuie atunci ca M să fie distribuit în premisa minoră (A)), ceea ce face ca aceasta 
să fie universală. 


T.: Dacă una din premise este negativă, majora trebuie să fie universală. 
Demonstraţie. Concluzia va fi negativă (A,) şi P distribuit. Deci acesta va fi 
distribuit şi în majoră (A,), care astfel va fi universală. 


T,,. Dacă minora este afirmativă, concluzia este particulară. 
Demonstraţie. Predicatul minorei S, este nedistribuit. Deci S rămâne nedistribuit 
în concluzie (A,), care va fi particulară. PA 


A 

Rămân valabile modurile : ) 

Bramantip, Camenes, Dimaris, Fesapo, Fřesison. 
Modul slab: Camenop. 

Modurile figurii 4 au fost determinate de urmaşii lui Aristotel ca moduri indirecte 
ale figurii 1. În realitate, figura 4 „galenică” 9 cu toate că are o poziţie proprie a 
termenului mediu, nu reprezintă o operaţie logică diferită de cele studiate. Cele 
cinci moduri reprezintă, de fapt, operații ale primei figuri. Şi alţi logicieni, aceia 
care, dincolo de poziţia termenului mediu, văd funcțiile fiecărei figuri în gândire (J. 
Lachelier, Ed. Goblot) nu recunosc figura a patra?!. 


7.3.6. Concluzii asupra modurilor 


În prezentarea clasică apar 4 x 6=24 moduri, din care 19 moduri tari şi 5 moduri 
slabe (2 la figura 1, 2 la figura 2 şi 1 la figura 4). 

Logica modernă a supus verificării aceste moduri. Silogistica fiind un fragment 
din logica predicatelor monadice (logica claselor), s-au folosit calculele logice din 
logica predicatelor. Au foət validate doar 15 moduri. Cad nu numai cele 5 modur: 
atenuate, dar încă 4 moduri întărite (Darapti, Felapon, Bramantip, Fesapo), toate 
modurile care deduc concluzii particulare din premise universale. Aceasta din cauza 
semnificației existenţiale a propoziţiilor particulare (interpretarea booleană). 

Pentru a valida şi aceste 9 moduri, atenuate sau întărite, în logica modernă, 
trebuie să adăugăm o premisă suplimentară, care să stipuleze existenţa obiectelor în 
una din clasele S, P sau M. În logica clasică se consideră că toate clasele sunt nevide. 

Evident, traducerea inferenţelor silogistice în limbaj clasial este de natură să 
procure satisfacţii prin rigoare, precizie şi acuratețe formală, prin aspect demonstrativ 
şi capacitate a deciziei. În acelaşi timp, se obţine o deschidere de orizont, o 
fundamentare mai largă. Înţelegem acum că silogistica reprezintă un fragment al 
logicii claselor şi că, prin urmare, ea se întemeiează pe principiile acesteia. Din noua 
perspectivă se accentuează ideea că poziţia termenului mediu, ca şi deosebirile în 
calitatea şi cantitatea premiselor nu deţin importanţa absolută, care li se atribuie în 
logica clasică. 

Pe de altă parte, acţionează tendinţa de a prelungi silogistica în formaţii mai 
cuprinzătoare. Silogistica tradiţională se caracterizează prin limite precise : numărul 
termenilor este fixat la trei, relaţia în cauză este numai de incluziune a claselor (sau 
ceva analog), variabilele reprezintă doar termeni generali. Scufundând silogistica în 
teoria generală a claselor, se iveşte posibilitatea de a transcende aceste hotare. Astfel, 
calculul claselor poate opera cu n termeni în raport de incluziune. Se formalizează în 
acest mod cu uşurinţă lanţuri de silogisme. Se mai poate extinde silogistica de la 
termeni generali la termeni singulari. 

Totuşi, dacă modelul clasial al silogisticii şi-a demonstrat beneficiile, repede s-au 
evidenţiat şi pierderile. În primul rând, naşte îndoieli şi controverse convenția 
semnificației existenţiale, conform căreia propoziţiile particulare au înţeles existenţial 
(pot fi adevărate numai dacă există obiectele la care se referă), în timp ce propoziţiile 
universale au sens ipotetic (pot fi adevărate chiar dacă nu există obiectele la care se 
referă). Această interpretare creează, cum am văzut, între universale şi particulare o 
discrepanţă stâjenitoare, care era absentă din concepţia tradiţională, în avantajul 
acesteia. 

Se replică, şi nu fără temei, că valoarea existenţială poate fi tot atât de bine 
conferită ori retrasă în bloc universalelor ca şi particularelor - cu profitul că în 
această interpretare supraviețuiesc subalternarea şi alte inferenţe silogistice incrimi- 
nate??. Dealtfel, interpretările au variat, relevând posibilitatea mai multor opțiuni”. 

Singurul procedeu, care poate salva silogistica în totalitate, este acela pe care l-am 
folosit şi noi mai sus : introducerea supoziţiei existenţiale pentru termenii silogistici 
(S, P M). Fiecare mod problematic necesită o singură premisă suplimentară, care 
asertează existenţa unuia dintre termeni. 

Modelul clasial al silogisticii se încheie dilematic : ori urmărim să traducem exact 
(termen cu termen, propoziţie cu propoziţie) schemele silogistice, dar atunci suntem 
siliţi să sacrificăm un fragment al silogisticii (22 inferenţe imediate din totalul de 38, 
9 moduri silogistice din totalul de 24) - ori ne permitem oarecare libertăţi de 
traducere (introducem premisa adițională de existenţă) cu efectul că salvăm silogistica 
în întregime. 


7.3.7. Reducerea silogismelor 


Cum am văzut, Aristotel acorda preferinţă figurii 1, singura figură perfectă, evidentă 
prin sine însăşi (întemeiată pe dictum de omni). Celelalte figuri nu se mai pot sprijini 
pe această axiomă, fiindcă nu se mai trece de la gen la specie. Aristotel le sprijinea pe 
figura 1, arătând că modurile figurilor imperfecte implică modurile valabile ale 
figurii 1. A construit astfel primul sistem axiomatic din logică. 

Operația se numeşte reducerea silogismelor şi este de două feluri : directă şi indirectă. 

Reducerea directă se realizează prin conversiune şi transpoziţie (schimbarea 
locului premiselor). Numele modurilor arată şi operaţia care trebuie făcută ; astfel, 
consoana iniţială (B, C, D, F) arată modul din figura 1 la care va fi redus ; consoana 
postvocalică (S, P M, C) arată operaţia care se aplică judecății respective : $ - conversiu- 
nea simplă, P - conversiunea prin accident, M - transpoziţia, C — reducerea indirectă. 

Exemple : 

CAMESTRES— CELARENT 


conversiune simplă 


transpoziţie 
Toţi peştii sunt ovipari Nici un ovipar nu este cetaceu 
Nici un cetaceu nu este ovipar -= Toți peştii sunt ovipari 
:. Nici un cetaceu nu este peşte =. Nici un peşte nu este cetaceu 
PaM MeS MeP 
SeM - PaM - SaM 
< SeP < PeS < SeP 


DATISI ——— DARII 


ice a aaa conversiune simplă 


Toate lichidele sunt volatile Toate lichidele sunt volatile 

Unele lichide sunt combustibile > Unele combustibile sunt lichide 

~ Unele combustibile sunt volatile : Unele combustibile sunt volatile 
MaP MaP : $ 
MiS - SiM ) 
< SiP < SiP 


Reducerea indirectă. Reducerea directă nu reuşeşte la modurile cu o propoziție 
particular-negativă (Baroco, Bocardo). Acestea se pot reduce prin obversiune şi 
contrapoziție, dar Aristotel nu permitea. El a folosit reducerea la absurd. 


Exemplu : 
BOCARDO —————> BARBARA 


reducere la absurd 

Unele reptile nu au picioare MoP 

Toate reptilele sunt vertebrate Mas 

~ Unele vertebrate nu au picioare :. SoP 

Presupunem : premisele adevărate 

concluzia falsă 

Atunci, contradictoria concluziei este adevărată; îi adăugăm premisa minoră şi 
conchidem (BARBARA) : 


Toate vertebratele au picioare SaP 
Toate reptilele sunt vertebrate Mas 
-. Toate reptilele au picioare :. MaP 


Concluzia este falsă, fiindcă este contradictorie premisei majore adevărate a lui 
BOCARDO. Dar atunci este falsă şi premisa majoră a lui BARBARA (căci premisa 
minoră este adevărată). Deci este adevărată contradictoria ei : concluzia lui BOCARDO. 

Se reduce la un mod valabil din figura 1, dar a cărui concluzie nu poate fi 
acceptată, deoarece contrazice premisa noastră majoră. - 
Reducerea indirectă stă la baza procedurii moderne a antilogismului. 


7.3.8. Autonomia figurilor 


Deoarece modurile celorlalte figuri pot fi reduse la modurile din figura 1, s-a crezut 
că ele reprezintă „false subtilităţi” (Kant), că nu sunt moduri originale de gândire. 
J.H. Lambert (1728-1777), contemporan cu Kant, în Neues Organon (1764) a susţinut 
o concepţie opusă: fiecare figură are principiu propriu şi funcţiune proprie. Este o 
idee modernă şi exactă care rezultă din faptul că fiecare figură are o structură proprie. 
Ideile lui Lambert sunt preţioase. Ele arată că posibilitatea reducerii modurilor nu 
anulează autonomia logică a figurilor. Fiecare figură este adaptată la o anumită problemă. 
Figura 1 serveşte la aplicarea legilor la cazuri particulare : determinăm deductiv 
proprietăţile lucrurilor, ceea ce este important pentru teorie şi pentru practică : 
Toate corpurile se încălzesc prin frecare 
Gheaţa este un corp 
~ Gheaţa se încălzeşte prin frecare 
concluzie neaşteptată, dar exactă. 
Fiecare aplicare a unei legi la un caz particular se face printr--un silogism Barbara 
(sau Celarent) : 
Toate metalele se dilată 
Această bară de fier este din metal 
<. Această bară de fier se dilată. 
Figura 2 serveşte la stabilirea deosebirilor dintre lucruri deoarece are concluzie 
negativă : 
Cetaceele nu sunt peşti (fiindcă nu sunt ovipare) ; 
Superstițiile nu sunt adevăruri (fiindcă nu reflectă realitatea) ; 
Emoţiile nu sunt procese de cunoaştere (fiindcă nu sunt obiective) ; 
etc. 
Figura 3 serveşte la stabilirea exemplelor şi excepțiilor, deoarece are concluzie 
particulară. 


Exemple : 

Unele elemente sunt fisionabile 

Unele combustibile sunt volatile 
Excepţii : 

Unele mamifere suni acvatice 

Unele vertebrate nu au picioare 

Pe de altă parte, s-a arătat rolul figurilor în demonstraţie. 
Figurile sunt diferite feluri de a raţiona şi a dovedi, fie adevărul, fie falsitatea unei 
propoziţii: Astfel, figura 1 este o probă de adevăr, singurul mijloc deductiv de a 
dovedi adevărul unei judecăţi ; figura 2 dovedeşte falsitatea unei judecăţi afirmative 
(prin concluzie negativă) ; figura 3 dovedeşte falsitatea unei judecăţi universale (prin 
concluzie particulară). 

Fiecare figură silogistică reprezintă deci un mod de gândire original, propriu 

pentru a rezolva anumite probleme ale gândirii comune şi ştiinţifice: a demonstra 
sau a înlătura o teză. 

7.3.9. Forme prescurtate şi compuse ale silogismului 


7.3.9.1. Entimema 


Aristotel numea entimemă silogismul probabilului şi verosimilului, sprijinit pe credinţe 
populare. Premisa majoră fiind subînţeleasă, nu ca evidentă, ci ca obişnuită, Aristotel 
îi mai spunea „silogismul oratorilor”. 

Treptat, termenul de entimemă a ajuns să indice silogismul eliptic, neformulat 
complet : una din propoziţii este subînţeleasă. Silogismul având trei propoziţii, există 
trei feluri de entimeme : lipseşte premisa majoră, premisa minoră sau concluzia. 

a) Entimema de ordinul întâi : nu este exprimată premisa majoră, caz frecvent, deoa- 
rece premisa majoră reprezintă de obicei o lege cunoscută. De exemplu, de la silogismul : 

Toate substanţele care înroşesc hârtia de turnesol sunt acizi 
Această substanță înroşeşte hârtia de turnesol 
-. Această substanţă este un acid, 
se ajunge la entimema : Această substanță este un acid, deoarece înroşeşte hârtia de 
turnesol (şi toate substanţele...) 

b) Entimema de ordinul doi : nu este exprimată premisa minoră, atunci când este 
evidentă : Toți studenţii anului I filosofie au promovat, deci şi X (care este student...) 
a promovat. 

c) Entimema de ordinul trei : nu este exprimată concluzia, atunci când vrem ca ea 
să fie dedusă de interlocutor (efect educativ): Toate mamele sunt datoare să-şi educe 
copiii, iar tu eşti mamă (deci eşti datoare...). a 

În formularea gândirii obişnuite intervin simplificări : poate lipsi acea premisă 
asupra căreia suntem de acord, nu poate fi discuţie, de obicei premisa majoră (legea), 
iar omiterea concluziei urmăreşte un scop retoric, educativ? 


7.3.9.2. Polisilogismul şi soritul 


Polisilogismul este un raționament compus, alcătuit din mai multe silogisme, în care 
concluzia primului silogism (prosilogismul) deţine şi funcţia de premisă a silogismului 
următor (episilogism). 

Polisilogismul poate fi construit în două moduri : ` 

a) Polisilogismul progresiv, când concluzia prosilogismului devine premisa majoră 
a episilogismului : 


Toți M sunt P MaP 
Toți N sunt M NaM 
~ Toți N sunt P :. NaP 
Toți S sunt N SaN 
~ Toți S sunt P < SaP 


b) Polisilogismul regresiv, când concluzia prosilogismului devine premisa minoră 
a episilogismului (premisele fiind însă transpuse) : 


Toți S sunt N SaN 
Toți N sunt M NaM 
+. Toți S sunt M :. SaM 
Toți M sunt P MaP 


+. Toți S sunt P :. SaP 

Această formă greoaie se simplifică prin suprimarea concluziilor intermediare şi 
atunci obţinem soritul, iarăşi în două forme : 

a) Soritul goclenian (după numele lui R. Goclenius din sec. XVI), care derivă din 
polisilogismul progresiv : 


M este P MaP 
N este M NaM 
S este N SaN 
< S este P < SaP 
b) Soritul aristotelic, care derivă din polisilogismul regresiv : 
S este N SaN 
N este M NaM 
M este P MaP 
< S este P ^ SaP 


Exemple : 
Polisilogism progresiv : 
Toate ştiinţele naturii au un caracter obiectiv 
Toate legile fizicii sunt legi ale ştiinţelor naturii 
-. Toate legile fizicii au un caracter obiectiv 
Legile mecanicii cuantice sunt legi ale fizicii 
+. Legile mecanicii cuantice au un caracter obiectiv 
Polisilogism regresiv : 
Legile mecanicii cuantice sunt legi ale fizicii 
Toate legile fizicii sunt legi ale ştiinţelor naturii 
<. Legile mecanicii cuantice sunt legi ale ştiinţelor naturii 
Toate legile ştiinţelor naturii au un caracter obiectiv 
<. Legile mecanicii cuantice au un caracter obiectiv 


Din legile silogismului derivă legile soritului. 
Pentru soritul goclenian : 

1. O singură premisă poate fi negativă şi anume cea dintâi ; 

2. O singură premisă poate fi particulară şi anume cea din urmă. 

Demonstraţie. Soritul goclenian este alcătuit din silogisme de figura 1, care ştim 
că trebuie să aibă premisa minoră afirmativă. Toate premisele soritului goclenian sunt 
minore, afară de prima premisă, care este majoră şi deci singura care poate fi 
negativă. Prima premisă, majoră, trebuie să fie universală. Celelalte premise pot fi 
particulare, dar în acest caz ar rezulta concluziile intermediare particulare. Acestea 
însă, jucând rolul de premise majore, nu pot fi particulare. Numai ultima premisă 
poate fi particulară, fiindcă concluzia acesteia nu mai deţine rolul de premisă majoră. 

Soritul aristotelic, rezultând din transpunerea premiselor soritului goclenian, 
posedă legi inverse: 

1. O singură premisă poate fi negativă şi anume ultima 

2. O singură premisă poate fi particulară şi anume prima”, 


7.3.10. Verificarea silogismelor 


Pentru a verifica validitatea unui silogism, trebuie mai întâi să-l aşezăm în forma 
clasică. Această operaţie nu este totdeauna simplă, fiindcă, în practica gândirii, 
expresia verbală a silogismului conţine simplificări, inversiuni şi alte modificări 

cerute de economia limbajului. Deseori trebuie să reconstituim silogismul existent 
într-un text dat. Silogismul apare frecvent într-o formă eliptică, ca entimemă, în care 
numai două din cele trei propoziții ale silogismului sunt formulate. 

Verificarea unui silogism impune deci, ca operație premergătoare, reconstituirea 
silogismului prin completarea şi ordonarea propoziţiilor. În acest scop trebuie determi- 
nați cei trei termeni: majorul, mediul şi minorul (genul, specia şi nota). Cele mai 
alese informaţii în această privinţă le oferă concluzia silogismului. 

După ce ne-am convins că raţionamentul dat este un silogism (raţionament tranzitiv 
cu clase de obiecte) şi l-am aşezat în formă, se trece la verificarea lui. 

Există mai multe metode de verificare a silogismului. Vom prezenta cinci metode : 


1. Verificarea prin legile generale ale silogismului 

Orice silogism corect trebuie să respecte legile silogismului. Există, prin tradiţie, 
opt legi ale silogismului, dar primele două - silogismul să aibă trei termeni şi 
termenul mediu să nu figureze în concluzie - sunt legi de structură. Fără respectarea 
acestora, raţionamentul nu este silogism. Rămân şase legi, dar de fapt sunt şapte, 
fiindcă legea „concluzia urmează partea cea mai slabă” conţine două legi diferite : 
dacă o premisă este particulară, dacă o premisă este negativă. 

Problemă : este necesar să se controleze toate aceste şapte legi? Trebuie să ştim 
dacă ele sunt independente sau nu. S-a demonstrat că ele nu sunt toate independente. 
Din următoarele cinci legi, considerate ca axiome : 

1. Termenul mediu trebuie să fie distribuit cel puţin o dată; 

2. Un termen nu poate fi distribuit în concluzie dacă nu este distribuit în premise ; 

3. Dacă ambele premise sunt negative, nu se poate deriva o coricluşie ; 

4. Dacă o premisă este negativă, concluzia este negativă ; 

5. Dacă nici o premisă nu este negativă, concluzia este afirmativă- 
se pot deriva, ca teoreme, celelalte două legi : 

6. Dacă ambele premise sunt particulare, nu se poate deriva o concluzie ; 

7. Dacă o premisă este particulară, concluzia este particulară. 

Dacă un silogism satisface primele cinci cerințe, le va satisface şi pe celelalte două. 


Exemplu : 
Toate numerele divizibile prin 4 sunt pare PaM 
Unele numere nu sunt pare SoM 
- Unele numere nu sunt divizibile prin 4 < SoP 


Constatăm că acest mod (Baroco din figura 2) respectă primele cinci legi: 

1. Termenul mediu este distribuit în premisa minoră ; 

2. Termenul S este nedistribuit şi în premisa minoră şi în concluzie ; termenul P 
este distribuit şi în premisa majoră şi în concluzie. 

3. Nu sunt două premise negative (legea nu acţionează). 

4. O premisă (minoră) fiind negativă, şi concluzia este negativă. 

5. Această lege nu acţionează. 

Deci este un mod valid şi trebuie să respecte şi celelalte două legi: 

6. Nu sunt două premise particulare. 

7. O premisă (minora) fiind particulară, şi concluzia este particulară. 

Observaţie importantă : Pentru ca un silogism să fie valid se cere ca el să respecte 
toate cele cinci legi fundamentale. Este suficient să încalce o singură lege pentru a fi 
nevalid. 

Exemplu : 
Toți peştii respiră prin branhii PaM 
Toți rechinii respiră prin branhii SaM 
: Toți rechinii sunt peşti :. SaP 
Deşi concluzia este adevărată, silogismul este nevalid. El respectă legile 2 şi 5, dar 
încalcă legea 1: termenul mediu nu este distribuit niciodată (legile 3 şi 4 nu 
acţionează, fiindcă nu avem premise negative). 


2. Verificarea prin legile particulare ale figurilor 

În acest scop, urmează să procedăm astfel : 

a) Determinarea figurii silogistice prin stabilirea operaţiei logice sau a poziţiei 
termenului mediu. 

b) Controlarea legilor figurii respective, care se încheie cu determinarea modului 
silogistic. 

Să analizăm, de exemplu, argumentarea lui Aristofan din comedia Broaştele 
(versurile 1061-1065) : 

„Poetul e dator, în toate cele, 

Să nu aducă-n scenă pilde rele! 
Copiilor le înfloreşte mintea 

Prin dascăli iscusiţi ; iar cei maturi 
Îşi făuresc virtuțile prin arte!” 

Aşa cum se întâmplă de multe ori, raţionamentul acesta debutează cu concluzia : 
Poetul este dator să nu aducă pilde rele. Dacă am determinat concluzia, am determinat 
implicit termenul minor (subiectul concluziei) şi termenul major (predicatul conclu- 
ziei). Pentru a afla termenul mediu, ne întrebăm pe ce se sprijină concluzia. Poetul e 
dator să nu aducă pilde rele, fiindcă cei maturi îşi făuresc virtuțile prin arte, cu alte 
cuvinte, fiindcă poetul este un educator. Aceasta este premisa minoră, deoarece 
conţine termenul minor. Celălalt termen, educator, este termenul mediu. Se observă 
că premisa minoră este exprimată indirect şi termenul mediu la fel. Acum putem 
reconstitui premisa majoră: educatorul e dator să nu aducă pilde rele. Această 
premisă nu este formulată şi deci raţionamentul este o entimemă. 

După ce s-a reconstituit silogismul, este uşor să se recunoască figura, fie după 
poziţia termenului mediu, fie după felul operaţiei logice. Silogismul de mai sus are 
forma : 

Educatorul e dator să nu aducă pilde rele 
Poetul este un educator 
-. Poetul e dator să nu aducă pilde rele 


adică: 
Toți M sunt P MaP 
Toţi S sunt M SaM 
< Toți S sunt P < SaP 


Se recunoaşte forma figurii 1 şi operația logică respectivă: specia poet este 
inclusă în genul educator şi câştigă nota acestuia; dator să nu aducă pilde rele. 
Legile figurii 1 sunt respectate : majora este universală, iar minora este afirmativă. 
Modul are forma AAA, este deci BARBARA. 


3. Metoda antilogismului, care a fost descoperită, în versiunea clasică, de logiciana 
engleză Christine Ladd-Franklin*®. 

Deoarece logica cuantificată a predicatelor este decidabilă, există metode mecanice 
pentru a dovedi validitatea oricărui silogism: metoda antilogismului, diagramele lui 
J. Venn, diagramele lui L. Carroll ş.a. Se ţine seama că silogismul este o inferenţă clasială. 

J. Venn a reprezentat cele patru tipuri fundamentale de propoziţii cu ajutorul 
clasei vide, după cum urmează : z N 

propoziţia A ; toţi S sunt P prin SP =_0 (nu există S care sunt P) 
propoziţia O: unii S nu sunt P prin SP + 0 
(există cel puțin un S care este P) 
propoziţia E: nici un S nu este P prin SP = 0 
(nu există S care să fie P) 
propoziția Z: unii S sunt P prin SP + 0 
(există cel puțin un S care este P). 

Pentru a verifica validitatea unui silogism cu ajutorul acestei notații, se alcătuieşte 
antilogismul, adică se transcriu în această notație premisele silogismului dat şi 
contradictoria concluziei lui. Silogismul este valid, dacă el corespunde unui antilo- 
gism, a cărui structură respectă trei condiții : a) să conțină două egalități şi o inegalitate į 
b) cele două egalități să aibă un termen comun, care să fie o dată pozitiv şi o dată 
negativ ; c) inegalitatea să conțină ceilalți doi termeni cu semnele lor. Astfel silogismul : 

Toate lichidele sunt volatile MaP 
Unele lichide sunt combustibile MiS 
:. Unele combustibile sunt volatile < SiP 
este valid, fiindcă antilogismul corespunzător : 
MP = 0 A 
MS + 0 ici 
n SP=0 3 
conţine două egalităţi, care posedă un termen comun (P), care este o dată pozitiv şi o 
dată negativ, şi o inegalitate, care conţine ceilalţi doi termeni cu semnele lor (M şi S). 
Dimpotrivă, silogismul : 
Toate poligoanele au unghiuri MaP 
Această figură nu este poligon SeM 
:. Această figură nu are unghiuri < SeP 
este incorect, deoarece antilogismul corespunzător : 
MP = 0 
SM = 0 
~ SP0 f 
conține două egalități, dar termenul comun M nu este o dată pozitiv şi o dată negativ, 
iar inegalitatea nu conține ceilalți termeni cu semnele lor. 


Regulile (a), (b) şi (c) sunt respectate numai de cele 15 moduri în care nu se 
deduce o propoziție particulară din propozițiile universale. Pentru modurile care 
deduc o concluzie particulară din două premise universale, antilogismul corespunzător 
trebuie să satisfacă următoarele două condiții: (d) să conțină două propoziții A şi o 
propoziţie E; (e) predicatele celor două propoziţii A să nu fie identice. 


Exemplu:  DARAPTI 
MaP MP = 
MaS  antilogismul MS = 
~ SiP ~ SP = 

În schimb, modul: 
MaP 
MeS 
~ SoP 
nu este valid, căci antilogismul corespunzător : 
MP = 0 
MS = 0 
a SP = 0 
încalcă regula (e): predicatele celor două propoziţii A sunt identice. 
4. Metoda interpretării 


Concluzia unui silogism nevalid poate fi o judecată adevărată, dar în cazul acesta 
adevărul concluziei nu derivă din premisele date, ci are un alttemei. Silogismul următor : 


Toate poligoanele au unghiuri PaM 
Trapezul are unghiuri SaM 
-. Trapezul este un poligon ~ SaP 


are toate propoziţiile sale adevărate şi cu toate acestea el este nevalid: trapezul nu 
este poligon, fiindcă posedă unghiuri. Operația logică efectuată nu este valabilă : este 
figura 2 fără o premisă şi concluzia negativă. Antilogismul corespunzător : 


PM = 0 
SM = 0 
SP + 0 


nu respectă condiţiile (b) şi (c). 

Alegând un alt exemplu pentru acelaşi mod, necorectitudinea formei iese la iveală 
în falsitatea concluziei : 

Toate poligoanele au unghiuri 
Intersecţia dreptelor are unghiuri 
-. Intersecţia dreptelor este poligon (! ) 

Silogismul nevalid se caracterizează prin aceea că el poate deriva, din premise 
adevărate, şi concluzii adevărate şi concluzii false. Dacă deci putem găsi, pentru un 
mod silogistic, un singur exemplu (o interpretare, un „model”), în care premisele să 
fie adevărate şi concluzia falsă, atunci suntem siguri că acel mod este nevalid. Din 
premise adevărate nu se poate deriva o concluzie falsă decât dacă operaţia logică este 
defectuoasă. Aceasta constituie încă un procedeu de verificare a validității silogis- 
melor, utilizat şi de Aristotel. Prin metoda interpretării se poate dovedi numai 
nevaliditatea unei scheme silogistice. Pentru a-i dovedi validitatea, se cere ca toate 
interpretările schemei sale să fie adevărate, dar acestea sunt în număr infinit. 


5. Metoda diagramelor lui Venn 


Să reprezentăm propoziţiile A, E, I şi O prin diagramele lui Venn. Luăm un caz 
general : ; 


sS P 


şi ne amintim că prin haşurare reprezentăm clasa vidă, iar prin semnul „*”, clasa 
nevidă. Atunci, 

SiP  SP+0 (0) SoP  SP+0 


Pentru reprezentarea silogismului, sunt necesare trei cercuri, fiindcă există trei 


termeni : 
S 
| 
g M 5 


Pe această diagramă reprezentăm premisele silogismului, apoi: cercetăm dacă 
diagrama obţinută conţine sau nu şi diagrama concluziei. În primul caz, modul este 
valid, în al doilea caz, modul este nevalid. Astfel, modul silogistic : 

MaP 

SaM 

< SaP 
ne dă diagrama : 


Modul este valid (Barbara), deoarece în diagrama premiselor figurează şi diagrama 
concluziei (Toţi S sunt P). 
Aplicarea haşurării şi a semnului „*” se face cu respectarea următoarelor reguli : 
Regula 1 (legea semnelor *): Dacă regiunea în care trebuie pus semnul * este 
împărţită în două (sau mai multe) sectoare, se pune * în toate sectoarele şi se leagă 
între ele printr-o linie pentru a arăta că cel puţin unul din sectoare nu este vid, dar 
fără să ştim care anume. Exemplu : 

Toate triunghiurile au trei laturi 
Unele linii frânte simple au trei laturi 
:. Unele linii frânte simple sunt triunghiuri 


s P 
PaM 
SiM 
^ SiP 
M 


Dacă am aşeza semnul * în una sau în ambele sectoare nelegat, am introduce în 
diagramă mai multă informaţie decât conţin premisele. Din premisa minoră (SiM) 
atât rezultă : ca există obiecte care aparţin unuia din sectoare, dar nu se ştie căruia. 
Diagrama nu validează concluzia SiP: semnul *, fiind legat, nu arată sigur existenţa 
obiectelor în acest sector. Concluzia poate fi adevărată, dar poate fi şi falsă ; oricum 
ea nu este justificată. Deci modul AJI nu este valid. 

Regula 2 (predominanţa haşurării asupra semnului *): Dacă haşurarea acoperă 
semnul * dar nu în toate sectoarele regiunii (adică îl lasă liber în unele sectoare), 
atunci haşurarea are întâietate, adică sectoarele haşurate sunt vide, iar celelalte 


nevide. Exemplu : 
P 
S 
MeP 
SiM 
~ SoP 
M 


Legătura semnelor * se anulează, fiindcă partea haşurată este vidă şi atunci partea 
nehaşurată nu este vidă. Rezultă concluzia SoP, deci modul este valid (Ferio). 

Această regulă se exprimă şi altfel: Se reprezintă mai întâi premisa universală 
(haşurarea) şi apoi premisa particulară (semnul *) în sectorul nehaşurat. 

Regula 3 (contrazicere între haşurare şi semnul *): Dacă haşurarea acoperă 
semnul * în toate sectoarele regiunii, atunci premisele sunt contradictorii (inconsis- 
tente) între ele sau faţă de concluzie. 

Exemplu : 


Schema : 


MeP 
SiM 
~ SaP 


Apare o contradicţie între premise şi concluzie. Modul EZA este inconsistent. Conclu- 
zia validă este SoP (Ferio). 

Diagramele lui Venn constituie astfel şi o metodă pentru cercetarea consistenţei 
unui raţionament. 
Tehnica diagramelor lui Venn : 
1. Se reprezintă cele trei cercuri care se întretaie. 
2. Se reprezintă cele două premise, cu respectarea celor trei reguli : 
a) legarea semnelor * ; 
b) predominanţa haşurării ; 
c) contradicţie între haşurare şi semnul *. 
3. Se cercetează dacă diagrama premiselor conţine sau nu diagrama concluziei. 
Diagramele lui Venn prezintă avantajul că, premisele fiind date, concluzia, dacă 
există, rezultă în mod automat. Ele se aseamănă cu maşinile de calculat, care ne dau 
rezultatele unor operaţii aritmetice. Cercurile lui Venn pot fi considerate ca o maşină 
logică simplă, care din premise date scoate concluzia ce se poate deduce. 
Vrem să ştim dacă premisele : 
MeP 
MiS 
autorizează o concluzie. Construim diagrama : 


s P 


M pa ` 

Rezultă concluzia SoP (modul Ferison). l 

Diagramele lui Venn servesc la verificarea nu numai a silogismelor; ci şi a altor 

feluri de raționamente, care pot fi reprezentate prin raporturi între trei clase. Folosind 

elipse în locul cercurilor, se pot reprezenta raporturi între patru clase. Dar raporturile 

dintre cinci clase sau mai multe nu mai pot fi totdeauna reprezentate prin astfel de 
diagrame. 


7.3.11. Valoarea silogismului 


În logica clasică, silogismul este considerat un raționament deductiv, care progresează 
de la general la particular, opus raționamentului inductiv, care înaintează de la 
particular la general. Astăzi se recunoaşte că această opoziție nu este strictă. Numai 
în figurile 1 şi 2, silogismul trece de la general la particular (de la gen la specie). În 
figura 3 se trece de la specie la gen, ceea ce a şi făcut ca această figură să fie 
considerată un început de inducţie. 

Silogismul constituie un procedeu deductiv numai în sensul general al termenului, 
aşa cum este el folosit în logica modernă. În sens larg, prin deductie se înţelege, nu 
numai trecerea de la general la particular, ci trecerea de la condiție la consecinţă, 
inferenţă dotată cu certitudine. Matematica, de exemplu, este o ştiinţă deductivă, deşi 
ea nu progresează de la general la particular - de aceea şi foloseşte silogismul mai 
puţin - ci înaintează de la simplu la complex. 

Partizanii inducției, pe de o parte, scepticii şi empiriştii, pe de alta, au negat 
deseori valoarea cognitivă a silogismului. Notele genului sunt, prin definiţie, notele 

comune speciilor acelui gen. Prin urmare, atunci când transfer o notă de la gen la una 
din speciile lui, mă mişc într-un cerc, deoarece genul nu ar putea poseda acea notă, 
dacă specia nu o avea. S-ar părea că silogismul nu ne ajută să aflăm ceva nou, să 
facem descoperiri în ştiinţă. 

Această obiecţie, deşi pare impresionantă la prima vedere, este de fapt nefondată. 
Ea are la bază ignorarea caracterului dialectic, procesual al raporturilor dintre noţiuni, 
considerându-le fixe, determinate odată pentru totdeauna. În realitate, noţiunile sunt 
în continuă mişcare şi prefacere, în raport cu progresul cunoştinţelor. Genul este 
format din specii, dar din speciile cunoscute şi admise la un moment dat. Ulterior 
specii noi pot să fie incluse în gen, iar din.cele vechi unele pot să fie excluse. Omul 
este un animal sau nu. Pământul este o planetă sau nu. Fulgerul este o scânteie 
electrică sau nu. Poetul este un educator sau nu etc. Au trebuit să treacă secole până 
ce s-a recunoscut că Pământul este o planetă şi că deci se roteşte în jurul Soarelui. 
Ori de câte ori se include o specie nouă într-un gen, silogismul exprimă un progres al 
cunoaşterii, atribuind speciei, prin derivare, diferite note ale genului, care prin acea 
specie sunt noi. Metalele sunt conductibile, dar vaporii de metal sunt gaze şi deci 
neconductibile ; Ceaţa este un nor Stratus şi are proprietăţile acestuia ; Norul este 
un aerosol şi are proprietăţile acestuia etc. 

O altă funcţie importantă a silogismului este aceea de a mijloci aplicații ale 
legilor şi teoremelor la cazuri particulare. Ori de câte ori determinăm o proprietate a 
unui obiect prin aplicarea unui enunţ general, folosim implicit silogismul. Acesta este 
un triunghi, deci suma unghiurilor este egală cu 180°; Acesta este un poligon 
regulat deci i se poate înscrie şi circumscrie un cerc; Acesta este un număr par, deci 
este divizibil cu 2 etc. Pe această cale, silogismul găseşte o foarte largă întrebuințare 
în ştiinţă, în tehnică, în artă, precum şi în viaţa de toate zilele”. 


Note 


Ti Cf. V. Pavelcu & I. Didilescu, Logica, Ediţia a VI-a, Editura Didactică şi Pedagogică, Bucureşti, 
1973, pp. 83-88. 
2. Cf. A. Wolf, Essentials of Logic, G. Allen and Unwin, London, 1926, pp. 38-43. 
Cf. A.N. Prior, Formal Logic, Clarendon Press, Oxford, 1962, pp. 106-109. 
4. Dăm un exemplu de construire a unui sistem axiomatic (în maniera sintaxică). 
a) Alfabetul: S, P; a, e, i, o, - (negația); > (implicaţia); = (echivalenţa); 
b) Reguli de formare a formulelor bine formate (f.b.f.) 
(1) SuP, unde u este ocupat de a, e, i, o este o f.b.f. 
(2) SuP este o f.b.f. 
(3) SuP SuP şi SuP = SuP sunt f.b.f. 
c) Reguli de derivare : 
Substituţia formulelor echivalente. 
d) Definiţii 
În acest sistem elementar nu sunt necesare. 
Ca ilustrare, vom accepta ca axiome relaţiile 9-12 împreună cu relaţiile 1-2, pe care le numerotăm 


w 


din nou: 

A, SaP = SoP A, SoP = SaP 
A,. SeP = ŠP Aş. SaP > SiP 
A,. SiP = SeP Ag. SeP > SoP 


6: 

Au 


17. 
18. 
19. 


20. 


2. 


Demonstrăm legile contrarietăţii : 
SaP > SiP A; SeP > SoP A 


SiP= P A,  SoP= SaP A, 


+. SaP > SeP T, ~ SeP> aP T, 

În acelaşi mod se demonstrează şi celelalte relații. 

FI. Țuțugan, Silogistica judecăților de predicație, Editura Academiei, 1957, pp. 21-40. 

Ibidem, p. 27. 

Pentru alte supoziţii necesare, cf. R.M. Eaton, General Logic, New York, Ch. Scribner's Sons, 
1959, p. 225. 

Vezi I. Copi, Introduction to Logic, Macmillan, New York, 1957, pp. 147-148. 

Cf. V. Pavelcu & I. Didilescu op.cit., pp. 89-94. 

Observaţie : Formula 17 pare că încalcă legea distribuţiei termenilor în raţionament. Explicaţia : 
SaP presupune că Unele lucruri nu sunt P, ceea ce distribuie P, de aceea P poate apare distribuit 
în SoP. 

Aristotel, Analitică primă, trad. M. Florian, Editura Ştiinţifică, Bucureşti, 1958 (Organon II), |, 
4, 24 b, 18-22. 

Ibidem 1, 4, 25 b, 32-34. 

Ibidem 1, 4, 25 b. 

Ibidem. 

Ibidem. 

Petre Botezatu nu s-a oprit la interpretarea extensională a silogismului, el având contribuţii 
remarcabile în generalizarea silogisticii. Vezi Schifă a unei logici naturale. Logică operatorie, 
Editura Ştiinţifică, Bucureşti, 1969 ; Silogistica nouă, în volumul Direcţii în logica contemporană, 
Editura Ştiinţifică, Bucureşti, 1974, pp. 7-54; I. Didilescu & P. Botezatu, Silogistica. Teoria 
clasică şi interpretările moderne, Editura Didactică şi Pedagogică, Bucureşti, 1976. 

Vezi M.R. Cohen & E. Nagel, An Introduction to Logic and Scientific Method, Harcourt Brace & 
Comp., 1934, pp. 78-91, §§ 3-4. 

Prescurtări ale termenilor latini subjectum şi praedicatum. 

Se pare că medicul filosof Claudius Galenus (130-200 e.n.) a construit figură'a patra şi de aceea îi 
poartă numele. Asupra discuţiilor în legătură cu această paternitate, vezi Anton Dumitriu, Istoria 
logicii, ed. a Il-a, Editura Didactică şi Pedagogică, Bucureşti, 1975, pp. 265-266. 

Petre Botezatu, în spiritul logicii sale operatorii, a considerat că şi silogismul exprimă o operaţie 
logică, anume transferarea unei proprietăţi de la clasă la alta. Silogismul nu mai apare acum 
drept o inferenţă pur extensională, ci se consideră că în cursul silogismului se face trecerea de la 
extensiune la intensiune ori invers, şi tocmai această trecere face ca silogismul să nu fie o simplă 
explicitare de cunoştinţe, ci să aibă uneori caracter inovator. Operația logică a silogismului se 
desfăşoară, aşa cum s-a văzut, între trei elemente : două clase (un gen şi o specie) şi o proprietate. 
Prin faptul că aceste două clase se includ sau se exclud, proprietatea se transmite sau nu se 
transmite de la una la alta ; iar prin faptul că proprietăţile celor două clase concordă sau nu, cele 
două clase se includ sau se exclud. În acelaşi timp, se face trecerea şi de la gen la specie sau de la 
specie la gen. Deci două mişcări concomitente ale gândirii se efectuează în cadrul silogismului : 
a) între extensiune şi intensiune; b) între gen şi specie. Ele determină figurile silogistice ca 


operaţii logice: 
Mişcarea 
gen-specie | De la gen | De la specie 
Mişcarea la specie la gen 
exXtensiune-intensiune 


Pentru alte amănunte, vezi P. Botezatu, Schiză a unei logici naturale. Logică operatorie, Editura 
Ştiinţifică, Bucureşti, 1969, pp. 64-66. 

P. Botezatu a argumentat distincţia netă dintre figura 4 „galenică” şi figura 4 operatorie; vezi 
ibidem, pp. 67-74. 

22. Vezi A.I. Uemov, Clasele vide şi logica aristotelică, în „Probleme de logică”, Bucureşti, 1959, 
pp. 165-167; R. Blanche, Raison et discours, Paris, 1967. 

23. Pentru dezbaterea acestor interpretări, vezi O. Bird, Syllogistic and Its Extensions, Englewood 
Cliffs, New Jersey, 1964, chap. 4; G.E. Hughes & D.G. Londey, The Elements of Formal Logic, 
London, 1965, chap. 44-47. 

24. Putem considera entimema o consecinţă a principiului parcimoniei (economiei) gândirii. 

25. În gândirea indiană şi chineză a antichităţii au fost descoperite multe exemple de polisilogisme şi 
sortite. Vezi Anton Dumitriu, op.cit., cap. II şi II. 

26. Chr. Ladd-Franklin, On the Algebra of Logic, în John Hopkins (ed.) Studies in Logic, 1880. 

27. Asupra valorii silogismului, vezi P. Botezatu, Valoarea deducţiei, Editura Ştiinţifică, Bucureşti, 
1971, în special pp. 82-94. 


PARTEA A IV-A 


Alte obiecte logice 


CAPITOLUL 8 


Elemente de logică a relaţiilor 


Silogistica reprezintă un fragment din logica claselor, care este în fond logica 
predicatelor monadice. Dacă folosim predicate poliadice, atunci trecem în logica 
relaţiilor, care este de fapt logica cea mai generală, aşa explicându-se desele referiri 
la ea, pe care le-am făcut până aici. 

Cele mai obişnuite sunt relațiile diadice (binare) de forma Rxy sau xRy. Acestea 
deţin un rol foarte important în toate ştiinţele. Ordinea membrilor relaţiei este 
importantă. Primul membru, termenul de la care relaţia porneşte, se numeşte antece- 
dent sau referent, iar al doilea, termenul la care relaţia ajunge, se numeşte secvent 
(succedent, subsecvent) sau relatum. Mulțimea obiectelor care satisface antecedentul 
relaţiei se numeşte domeniul relaţiei. Mulțimea obiectelor care satisface secventul 
relaţiei se numeşte codomeniul relaţiei. Iar reuniunea domeniului şi codomeniului 
alcătuieşte câmpul relaţiei. 

În relaţia: a 
X este autorul cărţii y, E 
autorii formează domeniul relației, cărțile formează codomeniul relației, iar împreună 
acestea două alcătuiesc câmipul relației. 


8.1. Operații cu relații 


Deoarece relațiile sunt în fond un tip special de mulțimi, li se pot aplica operațiile cu 
mulțimi : 


Reuniunea relațiilor RUS 
Intersecţia relaţiilor ROS 
Subrelația Rcs 


Astfel, relația de frate este o subrelație a relației de rudă: F c R 
Afară de aceste operații comune cu mulțimile, există şi operații specifice relațiilor : 
Prin conversiunea membrilor relației, se obține relația conversă : 
RxY = Ryx (sau R'1yx) 
Exemplu : dacă x < y, atunci y > x. 
Prin multiplicarea relaţiilor se obţine produsul relativ al relaţiilor; R | S sau 
R / S, atunci când între x şi z există un y, astfel că: 


(Rxy * Syz) = R/Sxz 


Exemple: Dacă x este tatăl lui y, iar y este mama lui z, atunci x este bunicul după 
mamă al lui z. În domeniul propoziţiilor, dacă 

În pătratul opoziţiilor J/A = C, adică contradicția/subcontrarietatea = subalternarea. 
Produsul relativ nu este de obicei comutativ: dacă schimbăm ordinea relaţiilor 
din produs, apare un alt rezultat. Astfel, reluând exemplul de mai sus: Dacă x este 
mama lui y, iar y este tatăl lui z, atunci x este bunica după tată a lui z. 
Există şi R/R, care se scrie R? şi se numeşte putere a lui R. Puterile a doua a 
relaţiilor sunt frecvent folosite : Tatăl tatălui = T? = bunic ; amicul amicului etc. 


8.2. Proprietăţi formale ale relaţiilor (clasificarea relaţiilor) 


I. Univocitatea 

Majoritatea relaţiilor sunt multimultiunivoce, adică atât antecedentul cât şi secven- 
tul nu sunt unici, sunt mai mulţi decât unul. Astfel, relaţia x < y în câmpul 
numerelor întregi este multimultivocă : există mai mulţi x şi mai mulţi y care satisfac 
relaţia. Acestea sunt relaţii „de-la-mulţi-la-mulţi”. 

Alte relaţii sunt „de-la-mulţi-la-unul” sau multiunivoce (univoce în y). În acest 
caz secventul este unic, de exemplu, relaţia x este rădăcina pătrată a lui y în câmpul 
numerelor reale (se ştie că fiecare număr real are două rădăcini pătrate, una pozitivă, 
cealaltă negativă). 

Dimpotrivă sunt relaţii „de-la-unul-la-mulţi” sau unimultivoce (univoce în x), 
atunci când antecedentul este unic. Astfel este relaţia x este fiul unic al lui y. 
Bineînţeles, o relaţie unimultivocă este relaţia conversă a unei relaţii multiunivoce. 
De exemplu, din : x este rădăcina pătrată a lui y (care este o relaţie multiunivocă), 
obţinem prin conversiune relaţia : y este pătratul lui x, care este o relaţie unimultivocă. 

În fine sunt relaţii „de-la-unul-la-unul” sau biunivoce, atunci când şi antecedentul 
şi secventul sunt unici. Astfel este relaţia x este soția lui y în societatea monogamă, 
sau relaţia x este succesorul lui y în domeniul numerelor. 

Trebuie să observăm că în limbajul obişnuit relaţiile multi multivoce se exprimă 
prin propoziții exclusive şi exceptive. Aceasta denotă că relaţiile multimultivoce deţin 
un rol important în gândire, deoarece propoziţiile exclusive şi exceptive sunt foarte 
frecvente. 

Când exprim propoziția exclusivă în secvent : 

X este părintele numai al lui y 
înţeleg că părinţii au un fiu unic şi relaţia este multiunivocă. 
Propoziția exclusivă în antecedent : 
Numai x este autorul cărţii y 
se exprimă faptul că respectiva carte are un singur autor, deci reprezintă o relaţie 
unimultivocă. 
În propoziţia exclusivă în ambii termeni : 
Numai x este prieten numai cu y 
exprimă o relaţie biunivocă : x nu are alţi prieteni decât pe y, y nu are alţi prieteni 
decât pe x. 

Cât despre propozițiile exceptive, acestea nu sunt în fond decât propoziții exclusive 
negative. Într-adevăr, a spune că: 

Toți elevii, afară de x, sunt prieteni cu y, 
care este o propoziţie exceptivă, echivalează cu a spune: 

Numai x nu este prieten cu y, 
care este o propoziție exclusivă negativă. 


II. Reflexivitatea 

Precizare. În determinarea felurilor de relații, se ține seama de o anumită condiţie 
care : 

1. Sau este satisfăcută totdeauna, 

2. Sau nu este satisfăcută niciodată, 

3. Sau nici totdeauna, nici niciodată. 

De aceea, în mod obişnuit,relaţiile sunt, după fiecare criteriu, de trei feluri. 

O relaţie este reflexivă, dacă oricare membru al relaţiei are acea rzlaţie cu sine 
însuşi: Rxx, de exemplu : egalitate (a = a), implicaţia (p > p), echivalerţa (p = p) etc. 

Dacă nu este satisfăcută condiţia de mai sus, adică avem Rx , atunci relaţia este 
ireflexivă, de exemplu, inegalitatea, incompletitudinea, tată, frate etc. 

Unele relaţii nu sunt nici reflexive, nici ireflexive, de exemplu, alegător, ucigaș. 
Relaţiile, care sunt uneori reflexive şi alteori ireflexive se numesc neraflexive. 


III. Simetria 
O relaţie este simetrică atunci când este valabilă şi în sens invers 
Rxy > Ryx sau RCR! 
Exemple : paralelism între drepte, asemănare între figuri, contemporan. 
Dacă relaţia nu are proprietatea de mai sus, adică 
Rxy p Ryx 
atunci relaţia este asimetrică, cum sunt relaţiile, x < y, tată, fiu... 

Dacă pentru termeni diferiţi, o relaţie şi conversa ei nu pot fi valabile, fără ca 
termenii să fie identici, relaţia este antisimetrică. Astfel, incluziunea tre clase este 
antisimetrică, deoarece din: iti 

acb şi bca, rezultă a=b 

Reamintim că o relație care este reflexivă, tranzitivă şi antisimetrică determină o 
ordonare parțială a unei mulţimi şi că extensiunile termenilor sunt mulţimi parţiale 
ordonate prin relaţia de incluziune. 

O relaţie poate să nu fie nici simetrică nici asimetrică nici antisimetrică. Atunci 
este nesimetrică, de exemplu, frate (dacă x este frate cu y, y poate fi soră cu x). 


IV. Tranzitivitatea 
Dacă relaţia se bucură de proprietatea că: 
(Rxy * Ryz) > Rxz adică R?c R 
relația este tranzitivă. Exemple : paralelismul între drepte, x = y, implicația, inclu- 
ziunea etc. 
Dacă nu este satisfăcută condiția, adică : 
(Rxy * Ryz) P Rxz 
atunci relația este intranzitivă, de exemplu, tată, perpendicular. 
O relație care nu este nici tranzitivă, nici intranzitivă este netranzitivă, de exemplu, 
frate, prieten (acestea sunt uneori tranzitive, alteori intranzitive ; de aoeea, se impune 
să examinăm mai multe cazuri). 


V. Conexitatea 
O relaţie este conexă (conectivă), dacă ori R ori R? există între oricare doi 
membri ai câmpului relaţiei. De exemplu, relaţia x < y în domeniul numerelor 

naturale, relaţia a c b într-o serie de noţiuni. Altfel, relaţia este neconexă, adică nu 
există între oricare doi membri diferiţi : tată, frate, relaţia a c b într-un sistem de 
noţiuni. 

Aceste proprietăţi ale relaţiilor sunt o cucerire foarte importantă a logicii moderne, 
deoarece ele condiţionează validitatea inferenţelor de relaţie. În special sunt impor- 
tante simetria şi tranzitivitatea. Simetria condiţionează inferenţele imediate, iar 
tranzitivitatea condiţionează inferenţele mediate. Astfel, dacă relaţia nu este simetrică, 
nu putem opera conversiunea, de exemplu, 

x este frate cu y, dar y este soră cu x 
Iar dacă relaţia nu este tranzitivă, nu se pot alcătuit inferenţe de relaţie, de exemplu, din : 
a.bşibic 
nu se poate deduce: 
aac 


8.3. Legi ale proprietăților relațiilor 


Prin analiza unor exemple, se demonstrează că aceste proprietăți nu sunt toate 
independente între ele. Simetria şi tranzitivitatea (şi opusele lor) sunt logic indepen- 
dente. Rezultă astfel patru tipuri de relații : 

1. Simetrice tranzitive : egal cu 

2. Simetrice intranzitive : căsătorit cu 

3. Asimetrice tranzitive : mai mare decât 

4. Asimetrice intranzitive : tatăl lui 

S-au determinat următoarele conexiuni : 

1. Dacă o relaţie este tranzitivă şi simetrică, atunci este şi reflexivă. 

2. Dacă o relaţie este tranzitivă şi asimetrică, atunci este ireflexivă. 

3. Dacă o relaţie este tranzitivă şi ireflexivă, atunci este asimetrică. 

4. Dacă o relaţie este simetrică şi ireflexivă, atunci ea este intranzitivă sau 
netranzitivă. 

5. Dacă o relaţie este simetrică şi reflexivă, atunci ea este sau tranzitivă sau 
netranzitivă. 

6. Dacă o relaţie este asimetrică, atunci ea este ireflexivă (legea 2 este un caz 
special al acesteia). 

Logica relaţiilor este logica cea mai generală deoarece conţine oricâte variabile, 
precum şi cuantificatori. Dar acest avantaj al generalităţii se plăteşte printr-un 
inconvenient grav. A. Church a demonstrat în 1936 că logica predicatelor diadice cu 
cuantificatori nu poate avea metodă generală de decizie. Cu alte cuvinte, nu există o 
metodă uniformă care să permită să se decidă printr-un număr finit de paşi că o 
expresie bine formată este sau nu o lege logică. Numai pentru unele familii de 
expresii, există metode parţiale de decizie. Aceasta, spre deosebire de logica predica- 
telor monadice (logica claselor), care dispune de metode generale de decizie, de 
exemplu, diagramele lui Venn. 

8.4. Inferenţe de relaţie 


Inferenţele de relaţie sunt acelea în care nota transferabilă este o relaţie. Ca formă, 
acest fel de inferenţe se recunoaşte prin faptul că este alcătuit din propoziţii de 
relaţie ; de exemplu : 


a<n aRn 
b<a în general bRa 
„b<n „bRn 


Teoria completă a inferenţelor de relaţie se face astăzi cu mijloacele logicii 
matematice, sub forma calculului relațiilor (logica relaţiilor). Sub o formă mai 
modestă, se poate construi această teorie luând ca model silogismul. Am construit în 
acest scop o logică operatorie, care generalizează operaţiile logice ale figurilor 
silogistice. Acestea pot fi astfel aplicate nu numai claselor parţial ordonate prin 
relaţia de incluziune (genuri şi specii), ci oricăror obiecte ce alcătuiesc mulţimi 
parţial ordonate printr-o relaţie tranzitivă, de exemplu, mulțimea părților unui întreg, 
mulțimea efectelor unei cauze etc. 

Vom construi acum logica relaţiilor pe această bază operatorie, adică prin analogie 
cu silogistica. 

Inferenţa de relaţie are la bază următoarele axiome : 

1. Relaţia este tranzitivă, cu alte cuvinte, ea se transferă prin sine însăşi. Nu toate 
relaţiile se bucură de această proprietate. Relaţiile de incluziune, de implicație, de 
paralelism, de inegalitate, de egalitate, de cauzalitate, de succesiune, sunt tranzitive 
şi deci pot genera inferenţe de relaţie. Relaţiile de perpendicularitare, de rudenie 
(afară de „frate”), de creaţie, de învățare, nu sunt tranzitive şi de. accea nu pot da 
naştere unor inferenţe de relaţie. 

2. Orice relaţie, care se transferă prin sine însăşi, se transferă şi prin relaţia de 
egalitate (identitate, echivalență etc.). Astfel, dacă avem : 


a<n a<n 
b<a avem şi b=a 
„b<n „b<n 


3. Operaţiile logice ale inferenţei de relaţie sunt determinate de aplicarea principiu- 
lui raţiunii suficiente la structura relaţiei. Aceasta se explică prin faptul că inferenţa 
de relaţie are aceeaşi structură logică pe care o posedă silogismul, cu alte cuvinte, 
aceste două feluri de inferenţe sunt izomorfe. Pentru a scoate în evidenţă acest 
izomorfism, să convenim a considera drept sferă a unui termen mulţimea secvenţilor 
lui, legaţi prin aceeaşi relaţie tranzitivă, după cum sfera unui gen este alcătuită din 
mulţimea speciilor legate prin incluziune, iar drept conținut al unui termen, relaţia 
tranzitivă, după cum conţinutul genului este format din notele tranzitive. În acest 
sens, sfera unei cauze este alcătuită din mulţimea efectelor sale, iar conţinutul dintr-o 
altă relaţie cauzală. Acum se poate aplica principiul raţiunii suficiente la raportul 
dintre sfera şi conţinutul termenului şi obţinem patru figuri ale inferenţei de relaţie, 
care sunt izomorfe cu cele patru figuri ale silogismului : 

Figura I: secventul intră în relaţie cu antecedentul şi câştigă relaţia acestuia. . 

Figura II: secventul respinge relaţia antecedentului şi nu intră în relaţie cu acesta. 

Figura III: antecedentul intră în relaţie cu secventul şi câştigă relaţia acestuia. 

Figura IV: antecedentul respinge relaţia secventului şi nu intră în relaţie cu 
acesta. 

Astfel, relaţia de inegalitate dintre mărimi generează următoarele raționamente 
frecvent folosite în matematică : 


Figura I Figura III 
a<n bzn 
b<a b<a 
„Bb<n vazn 
Figura II Figura IV 
a<n bzn 
bzn a<n 
„b>a „a <b 


Figura I exprimă chiar tranzitivitatea relaţiei „mai mic”: 
(a < n): (b < a)> (b > n) 


(mai mic decât mai mic este mai mic decât mărimea inițială). Analog avem: specia 
speciei este specia genului, partea părții este partea întregului, efectul efectului este 
efectul cauzei, divizorul divizorului este divizorul numărului, derivata derivatei este 
derivata funcției etc. 

Celelalte figuri exprimă inferența : dacă două mărimi sunt în relații inverse față de 
o a treia mărime, atunci ele sunt în raport de inegalitate. Dar inegalitatea se transferă 
şi prin relaţia de egalitate şi atunci avem : 


Figura I Figura III 
a<n bzn 
b=a b=a 
„b<n „aan 
Figura II Figura IV 
a<n bzn 
b=n a=n 
„b>a „asb 
Cu relaţia de egalitate, obţinem inferenţele : 

Figura I Figura III 
a=n bzn 
b=a b=a 
.Bb=n „az+n 
Figura II Figura IV 
a=n b+n 
bzn n=a 
„bza ~a+b 


Figura I exprimă cunoscuta axiomă: două mărimi egale fiecare cu a treia sunt egale 
între ele - tranzitivitatea relației de egalitate între mărimi. Celelalte figuri conchid că 
două mărimi sunt inegale, dacă una este egală şi cealaltă inegală cu o a treia mărime. 

Raţionamentele de relație sunt foarte numeroase întrucât şi relațiile tranzitive sunt 
foarte numeroase: relații spaţiale, temporale, logice, structurale etc. Dăm câteva 
exemple : 

Relaţii întreg-parte (în logică) 
Figura | 
Propoziția este un element al inferenţei 
Termenul este un element al propoziției 
:. Termenul este un element al inferenţei. 
Figura II 
Propoziția este un element al inferenţei 
Definiţia nu este un element al inferenţei 
<. Definiţia nu este un element al propoziției. 
Figura III 
Percepția nu este un element al deducţiei 
Percepția este un element al observaţiei 
-. Observaţia nu este un element al deducţiei. 
Relaţii întreg-parte (în psihologie) 
Figura I 
Percepția este un element al cunoaşterii 
Senzaţia este un element al percepției 
:. Senzaţia este un element al cunoaşterii. 
Figura II 
Percepția este un element al cunoaşterii 
Emoţia nu este un element al cunoaşterii 
:. Emoţia nu este un element al percepției. 
Figura III 
Perseverenţa nu este un element al temperamentului = `> ~ 
Perseverenţa este un element al voinţei l 
< Voința nu este un element al temperamentului. 
Relații cauzale (în pedagogie) 
Figura I 
Educația greşită cauzează nervozitatea copilului 
Nervozitatea părinților cauzează educația greşită 
:. Nervozitatea părinților cauzează nervozitatea copilului. 
Figura II 
Educaţia greşită cauzează nervozitatea copilului 
Pluralitatea copiilor nu cauzează nervozitatea copilului 
-. Pluralitatea copiilor nu cauzează educaţia greşită. 
Figura III 
Pluralitatea copiilor nu cauzează nervozitatea copilului 
Pluralitatea copiilor cauzează diviziunea muncii în familie 
:. Diviziunea muncii în familie nu cauzează nervozitatea copilului. 


SaN} 


PARTEA A V-A 


Logica nedeductivă 


CAPITOLUL 9 


Logică inductivă 


9.1. Deducţie şi inducţie 


Logica tradiţională se divizează perfect în inducţie şi deducție. Există o diferenţă 
evidentă între inferenţa care generalizează faţă de inferenţa care particularizează, 
diferenţă pe care o stabilise însuşi Aristotel: „...noi învăţăm sau prin inducţie, sau 
prin demonstraţie, cunoaşterea nu poate fi dobândită altfel. Într-adevăr, demonstraţia 
porneşte de la general, inducția de la particular” '. Opoziția dintre cele două forme de 
inferenţă devine astfel precisă şi perfect inteligibilă. 

Astăzi, noi am pierdut paradisul acestei certitudini. Construirea gândirii ştiinţifice 
moderne, sub forma dublă alştiinţelor formale (matematica şi logica)lşi a ştiinţelor 
reale (ştiinţele naturii), dintre care primele sunt deductive şi celelalte inductive, a 
anihilat vechea diviziune. S-a descoperit curând călgândirea matematică este deductivă 
fără să fie silogistică Îşi că investigația experimentală trece de la fapte la legi fără să 
generalizeze întotdeauna. A devenit evident că definițiile clasice de)imitau numai 
specii de deducție şi inducţie, mai mult sau mai puţin curente. Ă 

Pentru a face faţă acestei situaţii critice s-au imaginat două soluţii: fie lărgirea 
clasificării tradiţionale, fie atenuarea definiţiilor clasice. Specialiştii în psihologia 
copilăriei (W. Stern şi J. Piaget?) şi unii logicieni (I.W. Rutkowski, D.P. Gorski, P.V. 
Tavaneţ”) au adăugat transducția (sau traducția), raționamentul care înaintează de la 
fapt la fapt, păstrând nivelul de generalitate. Dar această a treia clasă de inferențe 
reuneşte specii prea divergente, cum este inferența matematică alături de analogie. 

În urma lucrărilor lui Jevons şi Sigwart, logicienii polonezi au opus deducției 
reducția, care este inversul celei dintâi, adică derivarea antecedentului deducţiei din 
faptul asertării secventului ca premisă“ . Adăugând caracterului cert sau incert al 
premisei, Lukasiewicz şi Kotarbinskis au ajuns la o diviziune cvadripartită, după care 
deducţia poate să apară ca o inferenţă sau o verificare, în timp ce reducţia se prezintă 
ca o explicaţie sau ca o demonstraţie. În acest sistem, inducția se înfăţişează ca un 
anumit gen de explicaţie şi ne putem îndoi dacă ea mai este o este o inferenţă. În orice caz, 
ea estelo specie de raţionament reductiv. Dar, ca şi transducţia, reducţia înglobează 
forme prea eterogene de inferenţă. 

Direcţia modernă de orientare matematică menţine dihotomia tradiţională, dar 
atribuindu-i o nouă semnificaţie, R. Carnap$, de exemplu, denunţă simplificarea 
excesivă şi înşelătoare a sistemului clasic. Definiţiile sunt prea strâmte, există şi alte 
forme ale deducţiei şi inducției. Se răspândeşte, mai mult, impresia falsă că deducţia 
şi inducția sunt cele două ramuri ale unei logici unice. După Carnap, este o diferenţă 
fundamentală între deducție şi inducţie. Semnul deducţiei este acela că, dacă premisele 

sunt adevărate, concluzia nu poate fi falsă. Concluzia este tot atât de sigură ca şi 
premisele. Dimpotrivă, |în cazul inducției, adevărul concluziei nu este niciodată 
sigur.|Chiar dacă premisele sunt adevărate, concluzia poate fi falsă. Concluzia posedă 
numai un anumit grad de probabilitate. Logica inductivă ne învaţă să calculăm 
valoarea acestei probabilităţi.| 

Cu toate că această caracterizare a inducției pare foarte clară, în fond ea nu este. 
Nu orice concluzie probabilă este inductivă] Amintim că însuşi Aristotel a construit 
silogisme de probabilitate. Logica modală şi calculul probabilităților sunt în prezent 
teorii deductive. O inferenţă deductivă poate avea concluzie de probabilitate, dar 
stabilită cu toată certitudinea. 

Pentru Max Black”, inducția indică orice fel de argument nedemonstrativ, a cărui 
concluzie nu pretinde să derive din premise cu necesitate logică. Negaţia concluziei 
inductive este compatibilă cu conjuncţia premiselori Adevărul premiselor inducției nu 
implică adevărul concluziei, ea constituie totuşi un bun temei pentru a crede că este 
plauzibilă concluzia. Pentru cazul general al inducției, care nu se reduce la generali- 
zarea inductivă, Max Black propune denumirea de aducție. 

Se observă bine că, în logica contemporană se manifestă tendinţa de a se substitui 
criteriul generalizării ((= inducția este trecerea de la particular la generalYcu acela al 
certitudinii concluziei. Dar atunci se ivesc situaţii foarte supărătoare. Inducţia com- 
pletă şi inducția matematică devin inferenţe deductive, deoarece sunt demonstrative. 
Ne stânjenesc forme hibride, cum sunt deducţia inductivă şi inducția deductivă. 

Concluzia este dezamăgitoare : nu dispunem încă de o caracterizare precisă şi de 
o clasificare perfectă a formelor de raţionament. Cuplul deducţie-inducţie nu mai 
epuizează, ca altădată, domeniul logicii, nu mai sunt mutual exclusive şi colectiv 
exhaustive. 

De aceea, logicii deductive i se opune astăzi logica nedeductivă, care conţine şi 
inferenţe inductive şi neinductive. 

| În inferenţele inductive conchidem că viitorul se va asemăna cu trecutul, adică 
generalizăm .MDistingem : 

1. Inferenţe de la particular la particular 

2. Inferenţe de la particular la general 

a) Inducţia universală: de la unii la toţi. 
b) Inducţia statistică: de la unii la un procent. 

În inferențele neinductive, conchidem că viitorul nu va semăna cu trecutul, nu 
generalizăm ; de exemplu, previziunile meteorologice (Până acum a plouat, de 
mâine va fi timp frumos. 


9.2. Inferenţe inductive de la particular ia particular 


9.2.1. Transducţia 


Astăzi este un punct câştigat teza că jinducţia nu procedează totdeauna prin generali- 
zare. S-a subapreciat adesea inferența de la particular la particular, care este în 
realitate mult folosită. Este adevărat că J.St. Mill făcea din aceasta suportul oricărui 
raţionament. Dar alţii îi comentează statutul logic de inferenţă. Ca procedeu infantil, 
de a sări de la o propoziţia la alta, fără o veritabilă legătură logică (transducţia 

psihologilor), este greu să o integrăm în logică. Dar ca inferenţă de la singular la 
singular, ea forţează atenţia logicianului, prezentându-se sub forme variate şi impor- 
tante : analogia, reconstrucţia, convergenţa indicilor etc.” 

W.E. Johnson a studiat cu atenţie această formă de inferenţă, pe care el a propus 
să o numim educţie!”, dar, deoarece acest termen este atribuit inferenţelor imediate 
prin implicaţie şi echivalență, preferăm termenul de ransducție. Ea se deosebeşte net 
de inducția propriu-zisă prin caracterul particular al concluziei. Este de fapt o 
inferenţă de la particular la particular, dar care nu se poate derula decât dacă există o 
idee mediatoare. Nu se poate conchide de la un caz la altul decât dacă există între ele 
vreo proprietate remarcabilă comună, ca în exemplul : 

Marte este o planetă solară 
Pământul este o planetă solară 
Pământul este locuit 
~ Marte este locuit (probabil). 
Educţia reclamă deci cel puţin trei premise şi îmbracă astfel forma: 
S, este caracterizat prin P, şi P, şi ... P; 
P, şi P, şi ... P, caracterizează S, şi $, şi ... S 
S, şi S, şi ... S, sunt caracterizate prin P 
“. S este caracterizat prin P. 

Se remarcă prezenţa a doi termeni : unul intensional (P) (o proprietate) şi celălalt 
extensional (S) (o clasă) şi intervenția celei de-a treia premise, premisa medie. 

Aspectul contrariant este acela că, în această interpretare, transducţia se reduce la 
inferenţa prin analogie. 


n 


9.22. ferenţa prin analogie ) 


Inferenţa prin analogie se caracterizează prin faptul că transferarea notei de la un 
obiect la altul se face pe baza asemănării obiectelor. La inferenţele tranzitive obişnuite 
(silogismul, inferenţele relaţionale ş.a.) nota se transferă pe baza unei relații speci- 
fice : incluziune claselor, integrarea părţilor, relaţii temporale, spaţiale etc. De astă 
dată, nota se transferă printr-o relație nespecifică, asemănătoare obiectelor, care este 
independentă de natura obiectului. 

Schema inferenţei prin analogie este următoarea : 


a posedă n 
b seamănă cu a 
< b posedă n 

De exemplu, 
Adunarea numerelor este comutativă 
Înmulțirea numerelor seamănă cu adunarea 
si Înmulțirea numerelor este comutativă 


Analogia este o inferenţă a cărei natură logică nu este încă bine cunoscută, care 
nu pare să se încadreze nici în deducție, nici în inducţie. În inferenţa prin analogie se 
trece de la unele însuşiri ale unui obiect la alte însuşiri ale aceluiaşi obiect, prin 
urmare nu se modifică nivelul de generalitate la care ne aflăm. De aceea, am 
considerat că analogia este o inferenţă de la particular la particular. Ea se dezvoltă 
din următoarele axiome : 

1. Obiecte diferite au însuşiri comune şi însuşiri diferite. 

2. Între diferitele însuşiri ale aceluiaşi obiect există relaţii de dependenţă. 

3. Raportul dintre asemănarea obiectelor şi apartenenţa notelor se supune princi- 
piului raţiunii suficiente. 

Convenind să numim sfera unui obiect mulţimea obiectelor care sunt asemănătoare 
cu acesta şi conţinutul obiectului notele care se transferă prin asemănare, constatăm 
că inferenţa prin analogie are aceeaşi structură cu silogismul, sunt izomorfe. Din 
punctul de vedere al operaţiei logice, inferenţa prin analogie constituie deci un 
raţionament tranzitiv: se transferă o notă de la un obiect la altul prin relaţia de 
asemănare. 

Din prima axiomă, deducem că transferarea notei nu este sigură. În general, 
operaţia logică nu ne poate asigura că nota, pe care o transferăm, face parte din 
grupul notelor comune celor două obiecte. În plus,| relaţia de asemănare nu este 
totdeauna tranzitivăţ: dacă A seamănă cu B şi B seamănă cu C, nu putem fi siguri că 
A seamănă cu C; uneori da, alteori nu. Relaţia de asemănare nu este nici tranzitivă, 
nici intranzitivă, ci este netranzitivă. Nu este exclus ca nota care se transferă să 
aparţină grupului notelor diferenţiale şi în acest caz concluzia este falsă. Să conside- 
răm următoarele exemple : 

425 este divizibil cu 5 
805 seamănă cu 425 (ultima cifră identică) 
:. 805 este divizibil cu 5. 


425 este divizibil cu 5 
821 seamănă cu 425 (a doua cifră identică) 
<. 821 este divizibil cu 5. 

Premisele sunt adevărate în ambele cazuri, dar concluzia este adevărată la prima 
inferenţă şi este falsă la cea de-a doua.|Când din premise adevărate - operaţia logică 
fiind corectă ~ se derivă şi concluzii adevărate şi concluzii false, atunci concluzia este 
o propoziţie problematică şi inferenţa se numeşte de probabilitate) În schimb, 
inferenţele care dau în concluzie propoziţii asertorice sau apodictice se numesc de 
certitudine. 

Analogia este, prin urmare, o inferenţă probabilă. Schema raţionamentului trebuie 
completată astfel : 

a posedă n 
b seamănă cu a 
-< b posedă probabil n 


Adunarea numerelor este comutativă 
Înmulțirea numerelor seamănă cu adunarea 
-. Înmulțirea numerelor este probabil comutativă. 

Această concluzie nu trebuie să ne surprindă. Noi ştim că înmulţirea numerelor 
este sigur comutativă, dar o ştim pe baza altei demonstraţii, care este certă. Din 
inferenţa prin analogie de mai sus rezultă doar o concluzie probabilă. 

Gradul de probabilitate al concluziei depinde de necesitatea legăturii care uneşte 
nota tranzitivă cu grupul notelor comune. Această legătură este sau nu este necesară, 
dar noi în momentul inferării nu cunoaştem caracterul său şi de aici derivă nesiguranța 
concluziei. În raport cu aceasta, analogiile pot fi superficiale sau profunde, adică mai 
puţin sau mai mult întemeiate. 

Inferenţa prin analogie poate ajunge, totuşi, şi la concluzii certe. Aceasta rezultă 
din axioma 1. Dacă ştim sigur că nota tranzitivă face parte din grupul notelor 
comune, atunci transmiterea ei nu ridică îndoieli. 

Deci, dacă nota tranzitivă face parte chiar din clasa notelor care constituie 
analogia, atunci inferenţa prin analogie este certă. Aceasta se întâmplă în cazul 
modelelor. Modelul posedă o structură identică — în anumite privinţe - cu obiectul ; 
ele sunt izomorfe, adică există o corespondenţă biunivocă între elementele şi între 
relaţiile celor două obiecte. Astfel, brahistocrona reprezintă nu numai coborârea unui 
punct material greu pe un plan înclinat fără frecare, dar constituie şi un model care 
reproduce drumul luminii care străbate un mediu stratificat neomogen. 

| În geometrie, teoria asemănării figurilor deţine un loc foarte important, dând 
naştere la inferenţe certe prin analogie. Se ştie că asemănarea figurilor conservă 
mărimea unghiurilor şi proporţionalitatea laturilor. Acestea vor constitui deci note 
care se transferă în mod cert între figuri asemenea. Astfel vom avea: 
X Figura I 
ABC este triunghi dreptunghic 
MNP este asemenea cu ABC 
:. MNP este triunghi dreptunghic. 
Figura II 
ABC este triunghi dreptunghic 
MNP nu este triunghi dreptunghic 
<- MNP nu este asemenea cu ABC. 
Figura III De 
MNP nu este triunghi dreptunghic Na 
MNP este asemenea cu ABC 
:. ABC nu este triunghi dreptunghic. | 

Analogiile deţin un rol foarte important în cercetarea ştiinţifică, deoarece ele 
sugerează ipoteze, presupuneri de teoreme şi legi, care urmează apoi să fie verificate. 
Multe şi importante descoperiri ştiinţifice s-au făcut pe calea analogiei!!. Astfel, 
Newton a plecat de la analogia dintre traiectoria unei pietre aruncate şi traiectoria 
Lunii, L. de Broglie, de la analogia dintre structura luminii şi structura substanţei. 
Atomul este conceput după modelul sistemului planetar, nucleul atomic după modelul 
picăturii de apă etc. Cercetarea ştiinţifică modernă foloseşte din ce în ce mai mult şi 
cu succese încurajatoare procedeul modelării, adică al construirii de modele, de structuri 
analoage, pe care proprietăţile şi relaţiile obiectului apar mult mai clar, descope- 
rindu-se totodată că fenomene foarte diferite se supun aceloraşi legi. Astăzi, de exemplu, 
putem studia legile logice pe schemele electronice cu contacte şi relee şi invers. 


9.3. Inferenţe inductive de la particular la general 


9.3.1. Inducţia incompletă şi reducția 


Adevărurile cele mai importante, legile şi teoremele, care reflectă legăturile dintre 
obiecte şi fenomene,sunt exprimate prin propoziţii universale, de cele mai multe ori 
universal-afirmative. De aceea, este foarte important să ştim prin ce operaţii logice 
putem obţine propoziţii universal-afirmative. Modul Barbara şi modus ponens consti- 

tuie principalele operaţii prin care putem deriva propoziţii universale din alte propo- 
ziţii universale date anterior. Aceasta este calea pe care o folosesc ştiinţele matematice, 
unde teoremele sunt deduse din axiome, definiţii şi alte teoreme demonstrate anterior. 
Celelalte ştiinţe, care îşi derivă adevărurile lor directe din experienţă, trebuie să 

urmeze o altă cale. Această cale este reprezentată de inferența inductivă, care 
înaintează de la particular (şi singular) la general. Suntem siguri că toate notele 
genului sunt note ale speciei şi că toate notele speciei sunt note ale noţiunii indivi- 
duale. Drumul invers nu mai este însă tot aşa de sigur. Numai unele note ale noţiunii 
individuale sunt note ale speciei, numai unele note ale speciei sunt note ale genului şi 
nu putem şti dinainte cu ce fel de notă operăm. Din constatarea : 

2 este număr prim 
ar rezulta că 

toate numerele prime sunt pare 
iar din constatarea : 

3 este număr prim 
ar rezulta că 

toate numerele prime sunt impare, 
ambele concluzii fiind false. 

Trecerea corectă de la specie la gen (şi de la noţiunea individuală la specie) este 

operată în figura 3 a silogismului, a cărei concluzie se ştie că este totdeauna 
particulară : 


2 este număr par 3 este număr impar 
2 este număr prim 3 este număr prim 
-. unele numere prime sunt pare :. unele numere prime Sunt impare 


Trecerea de la unii la toți, de la propoziţia particulară nehotărâtă la propoziţia 
universală este determinată în raportul de subalternare a propoziţiilor. Din acest 
raport rezultă că: numai falsitatea particularei oferă o concluzie certă şi anume 
falsitatea universalei. Din adevărul particularei nu rezultă ceva sigur cu privire la 
propoziţia universală, care poate fi şi adevărată şi falsă. Într-adevăr, propoziţia Unii S 
sunt P este compatibilă şi cu propoziţia Toți S sunt P, dar şi cu propoziţia Unii S nu 
sunt P. Pentru a rezolva această problemă ne vom sprijini pe teoria inferențelor 
reductive. 

În inferenţele deductive, concluzia derivă din premise, premisele sunt condiţia 
suficientă a concluziei. Concluzia este certă. Putem proceda invers: să derivăm 
premisa (una din premise, când sunt două) din concluzie. Inferenţele care se nasc 
prin derivarea premisei din concluzie se numesc reductive. Procedeul se numeşte 
reducţie şi este opus deducţiei. De exemplu : 

SaP SiP 
subalternarea : > 
^ SiP :. SaP 

Dacă analizăm din punct de vedere logic acest procedeu, constatăm că acţionează 
[legea rațiunii suficiente: când condiţia este suficientă, consecinţa este necesară| 
Deci concluzia este necesară, dar nu suficientă. Devenind condiţie, se păstrează acest 
caracter : este o condiţie necesară, dar nu suficientă : este necesar ca Unii S să fie P, 
pentru ca toți S să fie P, dar nu este suficient. De aceea concluzia raţionamentului 
reductiv are un caracter de probabilitate. Acţionează legea rațiunii necesare: când 
condiţia este necesară, consecinţa este suficientă.) Deci consecinţa (concluzia) nu este 

necesară. Generalizând, putem spune căjreducția constituie un procedeu de creare de 
raționamente cu concluzie probabilă. Exemple : 


SaP SiP 
Subalternare : > 
~ SiP ~ O(SaP) 
Inferenţa ipotetică: p>q p>q 
P q 
nq ~op 
Silogism : MaP SaP 
SaM SaM 
SaP ~ Ò (MaP) 


unde O = posibil, probabil. 

Inducţia incompletă este o inferenţă reductivă. Ea rezultă din reducţia subalternării 
sau a modului Barbara (prin transpunerea premisei majore cu concluzia). Rezultă că 
inducția incompletă este o inferenţă de probabilitate. 

Propoziția particulară din premisă să fie nehotărâtă: unii S să nu excludă toți S. 
Propoziția particulară hotărâtă numai unii S exclude de la început posibilitatea 
generalizării. 

Unii S sunt de fapt specii ale unui gen (sau noțiuni individuale dintr-o specie). 
Ţinând seama de aceasta, inferenţa inductivă primeşte forma obişnuită : 

S, Sas S3, Sy -> , posedă n 
Si Sa S3, Sa, ... , Sunt incluse în G 
~G scală probabil n 

Numai continuate la infinit, speciile formează genul şi dau experienţa completă. 
Concluzia inducției rămâne, în această măsură, problematică. : “Indugtia de acest fel a 
fost numită, în consecinţă, incompletă (fiindcă nu porneşte de la toate speciile 
genului) sau amplifiantă (fiindcă extinde constatarea din premise de la unii la toţi) sau 
baconiană (fiindcă a fost teoretizată de Fr. Bacon). 

Ceea ce ne preocupă acum este să facem să crească gradul de probabilitate al 
concluziei. Aceasta se poate obţine pe două căi. 


9.3.1.1. Inducţia prin simplă enumerare 


Întrucât notele genului sunt notele comune speciilor,jcu cât vom constata la mai multe 
specii prezenţa aceleiaşi note, cu atât creşte probabilitatea ca această notă să aparţină 
întregului gen.| Fiecare specie aduce un spor de probabilitate, dar fără a putea atinge 
vreodată certitudinea - decât doar atunci când am experimentat toate speciile genului 
(vezi inducția completă sau totalizantă). Ceea ce trebuie să evităm este coincidenţa 
fortuită. Mai multe specii pot poseda aceeaşi notă din întâmplare. Dar cu cât sunt mai 
multe specii, cu atât probabilitatea întâmplării descreşte. Fr. Bacon a numit această 
formă de inducţie inducția prin simplă enumerare, în care nu am întâlnit vreun caz 
contrazicător. Se cer deci două condiţii: 

1. Toţi S sunt cunoscuţi — şi cât mai mulţi - posedă nota n. 

2. Nici un S cunoscut nu exclude nota n. 

Concluzia rămâne problematică, fiindcă oricând se poate ivi un S care să nu 
posede nota n. Astfel, mult timp s-a crezut că toate metalele sunt mai grele decât apa, 
până ce timpurile moderne au adus descoperirea metalelor uşoare, care plutesc pe 
apă. Alteori, probabilitatea generalizării creşte mereu: toate planetele se mişcă pe 

orbite eliptice — aşa cum Kepler a constat-o pentru cele şapte planete cunoscute pe 
vremea lui (deşi teoria relativităţii complică lucrurile). 

În matematică, mai multe ipoteze s-au ivit pe această cale, în special în teoria 
numerelor. Astfel Bachet de M&ziriac (1581-1638), verificând până la 325, presupu- 
nerea că orice întreg pozitiv este suma a cel mult patru pătrate, a enunţat-o ca 
teoremă, care ulterior a fost demonstrată. Dimpotrivă, presupunerea lui P. Fermat 
(1601-1665) că numerele de forma (2°™ + 1) sunt prime, deşi verificată pentru n = 0, 
1, 2, 3, 4, a trebuit să fie părăsită, deoarece pentru n = 5, numărul este divizibil cu 
641. Alte generalizări au fost verificate până la numere foarte mari. Astfel o ipoteză 
a lui G. Pólya, că numerele parfactorizabile (adică al căror număr de factori primi 
este par) sunt în minoritate faţă de cele imparfactorizabile, a fost verificată până la 
n = 600.000, şi cu toate acestea teorema nu se consideră demonstrată. 

Alături de analogiejinducţia prin enumerare, constituie un procedeu de construire 
a ipotezelor.| 


9.3.1.2. Inducţia ştiinţifică 


O altă cale, prin care putem face să crească probabilitatea concluziei inductive, 
constă în a folosi relațiile necesare. 

1. Relaţia necesară este şi generală, dacă unul din termenii relaţiei se repetă. 
Relaţia fiind necesară, ori de câte ori apare un termen, trebuie să apară şi celălalt. În 
cazul acesta, premisa majoră a raţionamentului inductiv devine o propoziţie apodictică : 

S posedă necesar n 
` S este inclus în G 
<. G posedă probabil n 

Concluzia rămâne problematică, fiindcă nota poate să aparţină necesar speciei şi 
totuşi să nu aparţină genului: triunghiul este în mod necesar trilater, dar poligonul 
nu este. Câştigăm însă un grad de probabilitate mai mare pentru concluzie, fiindcă 
notele necesare au mai multe şanse, decât notele obişnuite, de a fi generale. De astă 
dată este mai importantă dovedirea caracterului necesar al legăturii, decât înmulţirea 
cazurilor cercetate. Desigur, şi mulţimea cazurilor examinate face să crească probabili- 
tatea concluziei, fiindcă elimină notele pur specifice, dar necesitatea legăturii consti- 
tuie un temei mai hotărâtor pentru generalizare. Dacă ştim cumva că nota necesară nu 
este legată de notele proprii speciei, atunci probabilitatea ca ea să aparţină genului 
creşte nemărginit. Conductibilitatea electrică fiind legată de structura fierului ca 
metal (existenţa electronilor liberi) şi nu de caracterele lui specifice, deducem că ea 
constituie o proprietate a metalelor. Deci : 

2. Nota necesară, care nu este specifică, este generică, enunţ care derivă prin 
următorul modus tollendo-ponens : 

Notele necesare sunt specifice sau generale 
Aceste note nu sunt specifice 
~. Aceste note sunt generale. 

Inducţia în această formă se numeşte ştiinţifică, având o valoare superioară 
inducției prin enumerare. Ea impune o nouă sarcină : descoperirea legăturilor nece- 
sare dintre lucruri şi fenomene, sarcină care revine metodelor inductive. 

9.3.2. Inducţia completă (totalizantă) 


Inducţia completă (totalizantă, formală, perfectă, prin însumare) este în fond o 
deducție (ca inferenţă demonstrativă) inductivă (ca inferenţă generalizatoare). Ea 
presupune că: 

1. O clasă finită (şi nu prea mare) este dată. 

2. Se examinează fiecare membru al clasei. i 

3. Se constată că fiecare membru posedă aceeaşi proprietate. 

4. Se conchide că clasa posedă proprietatea. 

Caracterul demonstrativ al inducției complete rezultă din faptul, dovedit de 
Aristotel însuşi, că ea poate fi ordonată sub forma unui silogism!2. Important este să 
relevăm trăsăturile distinctive ale acestui silogism. Este un silogism cu premise 
compuse şi exclusive, a cărui teorie a fost elaborată abia în ultima vreme!?. Termenul 
mediu este o conjuncţie de termeni şi premisa minoră este o propoziţie exclusivă în 
subiectul său, ceea ce face posibilă o concluzie universală în figura a treia (Darapta), 
acolo unde este obligatorie o concluzie particulară (Darapti). 

M, M, ..., M, sunt P 
M, M, PE M, şi numai ei sunt S 
:. Orice S este P. 
De exemplu : 
Fluorul, clorul, bromul şi iodul se găsesc în natură numai sub formă de compuşi 
Fluorul, clorul, bromul şi iodul sunt toți halogenii 
ș. Halogenii se găsesc în natură numai sub formă de compuşi. 

Inducţia completă este folosită pentru a determina legile intermediare, acelea de 
generalitate mijlocie, care unesc câteva specii într-un gen - ca în exemplul halogenilor, 
al curbelor de gradul 2 etc. În matematică, se recurge la inducția completă ori de câte 
ori cazul general nu poate fi demonstrat dintr-o dată, ci trebuie descompus în câteva 
specii : aria triunghiului (trei specii: triunghiul ascuţitunghic, dreptunghic şi obtuz- 
unghic), mărimea unghiului înscris în cerc (trei poziţii : centrul cercului între laturile 
unghiului, pe una din laturi, în afara laturilor) etc. Dacă teorema este adevărată 
pentru fiecare din aceste specii, ea este adevărată şi pentru cazul general!?. 


9.3.2.1. Inducţia diferenţială 


Ne propunem acum să analizăm o formă particulară de inducţie completă, care a 
rămas până astăzi neobservată. Inducţia rămâne completă, deoarece se procedează la 
examinarea tuturor cazurilor. Dar concluzia rămâne în cadrul aserţiunii particulare, 
dat fiind că se constată că numai câteva elemente ale clasei posedă proprietatea care 
ne interesează. Situaţia logică este următoarea : 

1. O clasă finită (şi nu prea mare) este dată. 

2. Se examinează fiecare membru al clasei. 

3. Se constată că numai câţiva membri ai clasei posedă aceeaşi proprietate. 

4. Se conchide că numai o subclasă a clasei date posedă proprietatea. 

Se remarcă punctele (3) şi (4), prin care această situaţie logică se deosebeşte de 
aceea a inducției complete. 

Această formă a inducției completă poate fi analizată în mod adecvat ca un 
silogism special de figura a treia: 

M, M, ..., M, sunt P 
M, M, .. Mp... M, sunt S 
< Numai unii S sunt P. 

Acesta este un silogism cu premise compuse (sunt conjuncții logice) şi a cărui 
concluzie este ceea ce se numeşte o particulară restrânsă sau limitativă. În fond, este 
o deducție în dublu sens (este demonstrativă, înaintează de la universal la particular) 
şi cu toate acestea este o inducție, deoarece se procedează prin enumerare. Conside- 
rând că în concluzie se stabileşte o diferenţiere în sânul clasei subiectului, o numim 
inducție diferenţială. 

Concluzia este o propoziţie particulară limitativă, de forma : numai unii S sunt P, 
a cărei cantitate poate fi precizată numeric: numim m/n din S sunt P sau prin 
individualizare : numai S, $,,..., S, sunt P. 

De exemplu, P. Ehrlich a examinat pe toţi cei 606 compuşi ai arsenicului cu 
benzenul pentru a ajunge la sa/varsan (singurul care asocia virtuţilor terapeutice o 
nocivitate restrânsă. 

Se observă utilitatea inducției diferenţiale. Ea contribuie, ca şi inducția completă, 
la determinarea legilor situate la un nivel de generalitate minor sau mediu. În cadrul 
generalizărilor vaste, aceste legi delimitează mici grupe de obiecte sau de fenomene, 
câteodată chiar de indivizi, care se bucură de proprietăţi remarcabile, interesând 
teoria sau practica. Prin mijlocirea acestor legi intermediare, ne apropiem de lumea 
concretă şi complexă, atât de bogată în determinări. 

Pe lângă inducția diferenţială, mai sunt şi alte forme remarcabile de inducţie 
completă. Este vorba de constatarea unor regularități în cuprinsul unui colectiv. 
Elementele se repartizează într-o ierarhie sau o constelație sau o variaţie funcţională 
etc. În acest caz, inducția rămâne completă, dar concluzia nu îmbracă forma unei 
structurări. Putem, de aceea, să o numim inducție structurală. De exemplu, pe 
măsură ce numărul de ordine creşte în tabela lui Mendeleev, proprietăţile metalice ale 
celui de-al treilea grup (subgrupul principal bor-taliu) se intensifică sensibil. 


9.3.3. Inducţia matematică 


Inducţia completă nu se poate aplica la şirul numerelor, fiindcă acesta este infinit.| 
Dar proprietăţile numerelor sunt extrem de importante, şi aceasta nu numai în 
aritmetică sau în teoria numerelor, ci pentru matematică în general | Inducţia matema- 
tică suplineşte această lipsă, ea constituind un procedeu de generalizare certă adaptat 
şirului numerelor. | 
4 Inducţia matematică se sprijină pe structura numărului natural şi pe geneza lor 

unul din altul \ După cum o noţiune poate fi formată din altă noţiune prin operaţiile de 
generalizare şi determinare, la fel numerele pot fi formate unele din altele prin 
operaţiile de adunare şi scădere. Adunarea şi scăderea numerelor sunt izomorfe cu 
generalizarea şi determinarea noţiunilor generale. 

Inducţia matematică are la bază primele axiome ale lui Peano : 

1. Succesorul unui număr este un număr. 

2. Două numere nu au niciodată acelaşi succesor. 

Dacă din faptul că un număr posedă o proprietate decurge că şi succesorul său 
posedă, suntem siguri că toate numerele o posedă. Bineînţeles mai trebuie constatat 
că primul număr din serie o posedă efectiv. Vor fi deci următoarele două premise : 

F(1) 1 posedă F 
F(k) > F(k+1) (k posedă F) > (k+1 posedă F) 
~ F(n) -. toate numerele naturale posedă F 


Uneori teorema se referă, nu la orice număr natural, ci la orice întreg mai mare 
decât un anumit număr m. În acest caz, premisa majoră va avea ca subiect numărul 
m + 1, iar concluzia tot ca subiect orice număr mai mare ca m. 

Validitatea acestui tip de raționament se demonstrează prin reducere la absurd : 
falsitatea concluziei implică falsitatea premisei a doua, adică ar trebui să admitem că 
există un număr natural m, astfel că, deşi el posedă F, m + 1 n-o posedă. Această 
demonstrație se sprijină pe axioma că orice mulțime de numere naturale conține un 
număr care este cel mai mic în acea mulțime. La rândul ei, această axiomă poate fi 
dedusă din principiul inducției matematice, ceea ce dovedeşte că aceste două enunțuri 
sunt echivalente!5 

Multe teoreme, în aritmetică şi în algebră, se demonstrează pe această cale: 
proprietățile operațiilor (comutativitatea, asociativitatea, distributivitatea), binomul 
lui Newton, numărul permutărilor, aranjamentelor etc. 

În aritmetica axiomatizată, inducția matematică - cunoscută şi sub nonk de principiul 
recurenţei — constituie una din axiomele sistemului (axioma 5 în sistemul lui Peano). 
Se dovedeşte că ea este indispensabilă pentru construirea șirului numerelor naturale!$ 


9.4. inducția și inferențele probabile 

Deseori, în ştiinţă, ca şi în viaţa de toate zilele, trebuie să î- tăosini inferenţe de 
probabilitate, fiindcă nu dispunem de premisele necesare * “pentu a construi un 
raţionament cert. Probabilitatea concluziei - aşa cum am constatat în cazul inducției 
incomplete - poate creşte, în condiţii favorabile, atât de mult, încât să ne învecinăm 
cu certitudinea. 

Am întâlnit, până acum, două tipuri de raționamente de probabilitate : inferenţa 
prin analogie şi inducția incompletă. Vrem să discutăm problema în generalitatea ei : 
cum se construiesc raţionamentele probabile. 

Precizăm mai întâi că raportul dintre principalele moduri, necesar şi posibil 
(precum şi dintre negaţiile lor) este izomorf cu raportul dintre universal şi particular 
(şi negaţiile lor). Această înseamnă că schema lui Boethius se aplică şi la moduri (unde 
„Dl” = necesar, „0” = posibil, „-LI” = contingent (nenecesar), „-0” = imposibil): 


necesar O p ~op imposibil 
posibil © p ~O p contingent 
(nenecesar) 


Posibilul este subaltern necesarului: ceea ce este necesar este şi posibil, ceea ce 
nu este posibil, nu este necesar. Raportul este acelaşi între imposibil şi contingent. 
Necesar şi imposibil sunt contrarii : ceva ce nu poate fi necesar şi imposibil în acelaşi 

timp, dar poate să nu fie nici una, nici alta. Posibil şi contingent sunt subcontrarii : 
ceva ce nu poate să nu fie nici una, nici alta, dar poate fi şi una şi alta. Iar posibil şi 
imposibil, respectiv necesar şi contingent sunt contradictorii: unul este negația 
celuilalt. Toate acestea constituie inferențe modale nemijlocite. 

| Raţionamentele de probabilitate pot să apară în două moduri: (i) din natura 
premiselor (premise problematice), (ii) din natura operaţiei logice (premise asertorice).] 

În primul caz, ne sprijinim pe axiomele : 

1. Modul se transferă, în anumite condiţii, din premise în concluzie. 

2. Aceste condiţii sunt determinate de felul operaţiei logice. 

Aceasta înseamnă că uneori caracterul probabil al concluziei derivă din caracterul 
probabil al premiselor. Dacă într-un raţionament valid, vom înlocui premisele aserto- 
rice cu premise problematice (fie ambele premise, fie numai una), vom obţine uneori 
concluzie problematică. Astfel, dacă genul posedă nota în mod posibil, el o transmite 
speciei tot ca notă probabilă. Rezultă modul Barbara, cu premisa majoră şi concluzia 
ca judecăţi problematice : 

G posedă probabil n 
S este inclus în G 
~ S posedă probabil n. 
De exemplu : 
Toate elementele grele probabil fisionează 
Plumbul este un element greu 
-. plumbul probabil fisionează 
(ceea ce apoi s-a verificat). 

În Analitica primă”, Aristotel a făcut un studiu amănunțit al silogismelor modale, 
determinând în mod precis condițiile în care modul se transmite din premise în 
concluzie. Aristotel a procedat deductiv, ca şi la silogistica asertorică. Modurile 
primei figuri sunt acceptate ca axiome, iar celelalte sunt deduse din acestea, prin 
diferite operații. El a stabilit 137 moduri din care rezultă mai multe legi, ca, de 
exemplu : 

În figurile I şi III, dacă o premisă sau ambele premise sunt problematice (contin- 
gente) şi concluzia este problematică (contingentă). 

În figura II, dacă ambele premise sunt problematice (contingente), nu există 
concluzie ; cu o premisă asertorică (sau apodictică), care trebuie să fie universală şi 
negativă, se obţine o concluzie problematică (contingentă). 

Menţionăm că apar modificări şi în privinţa modurilor. 

Inferenţe probabile pot rezulta, în acelaşi timp şi din raţionamentele ipotetice şi 
din cele disjunctive. Dacă premisa minoră este o judecată problematică şi concluzia 
devine problematică : 


modus ponens modus tollens 

P>4q P>4 

op od 

< Òq = 0p 

modus ponendo-tollens modus tollendo-ponens 
p/q pYvaq 


Op 9p 
-oq ~ Òq 

Astfel deducem că o ipoteză devine mai probabilă dacă este implicată de o altă 
ipoteză, care este şi ea probabilă (modus ponens), sau dacă ipoteza contradictorie a 
pierdut din probabilitate (modus tollendo-ponens)!?. 

În alte cazuri, caracterul probabil al concluziei derivă din chiar axiomele raţiona- 
mentului. Premisele sunt judecăţi asertorice, dar operaţia logică impune o concluzie 
problematică. Este tipic cazul raţionamentului prin analogie. Conţinutul obiectelor 
asemănătoare fiind alcătuit din note comune şi note diferite, nu se poate şti dacă o 
notă, luată la întâmplare, se transferă sau nu. Concluzia este în mod necesar 
problematică - afară de cazul când transferăm notele constitutive ale asemănării. 

Inferenţele probabile pot fi derivate prin procedeul reducției, aşa cum am observat 
în cazul inducției incomplete. De exemplu, aplicând acest procedeu la raţionamentele 
ipotetice, obţinem două moduri ca inferenţe probabile (anume acelea care sunt valabile 
numai atunci când premisa majoră este o propoziţie ipotetică exclusivă). Înlocuind-o 
cu o propoziţie ipotetică neexclusivă, avem : 


P>q pP>a 
q P 
Op ~q 
Aceste scheme găsesc o largă utilizare în cercetările ştiinţifice. Primul mod 
dovedeşte din nou - aşa cum am arătat la inducția completă - că orice fapt care 
confirmă o ipoteză îi măreşte gradul de probabilitate. Al doilea mod ne convinge că 
dintr-o ipoteză falsă pot decurge şi consecințe adevărate şi consecințe false. 


9.5. Inferențe cauzale ) 


9.5.1. Dificultăţi în stabilirea legăturilor cauzale 


Stabilirea legăturilor cauzale dintre fenomene este o operaţie dificilă, în primul rând, 
din pricina interdependenţei universale a fenomenelor : legăturile cauzale interacţio- 
nează cu alte legături necesare şi cu alte legături cauzale, iar cauza interacționează cu 
efectul. În această țesătură complicată de relaţii necesare, nu este uşor să separăm 
anumite legături cauzale, pe care le urmărim. 

Desigur, legătura cauzală se deosebeşte de celelalte legături dintre fenomene prin 
caracterul ei constant şi activ, genetic. Dar aici intervin alte dificultăţi. 

Inferenţele cu ajutorul cărora stabilim legăturile cauzale - aşa numitele metode 
inductive - se sprijină pe axioma că, dacă există raport cauzal, atunci fenomenele 
respective sunt prezente împreună, apar şi dispar împreună, variază împreună. 

Aceste inferenţe sunt alcătuite deci din propoziții de existenţă, în diferitele lor 
forme : propoziții de prezenţă, de apariţie şi dispariţie, de variaţie. 

Cu aceste inferenţe, putem descoperi antecedentul (sau secventul) care este 
prezent, apare şi dispare sau variază odată cu fenomenul dat. Acest antecedent este 
oare în mod sigur cauza fenomenului ? Nu este sigur cauza căutată, deoarece poate fi 
o condiție, o parte din cauză, una din cauzele posibile. Toate acestea se comportă, 
din punct de vedere al prezenţei, apariţiei, dispariţiei şi variaţiei, ca şi cauza 
propriu-zisă. De câte ori las un corp din mână, el cade. Lăsarea corpului din mână 
este cauza, condiţia, o parte din cauză sau una din cauzele căderii corpului ? 

Trebuie să analizăm deci următoarele aspecte : amestecul cauzelor cu condiţii, 
amestecul efectelor (complexitatea cauzelor), pluralitatea cauzelor : 

a) Amestecul cauzelor cu condiţii. Orice cauză îşi produce efectul în anumit 
condiţii ; condiţiile deci însoțesc efectul ca şi cauza şi se comportă în raţionamentele 
cauzale ca şi cauza. Condiţia se deosebeşte de cauză prin aceea că ea poate să varieze 
de la un caz la altul, cauza propriu-zisă rămânând aceeaşi. Dar la prima analiză, 
condiţia se comportă ca şi cauza. 

b) Amestecul efectelor este legat de complexitatea cauzei. Când cauza este 
compusă, constă din acţiunea simultană a mai multor factori, atunci şi efectul este 
compus. Două feluri de amestec al efectelor se pot ivi: 

Combinarea cantitativă : efectele, fiind de acelaşi fel, se adună. Mareele sunt 
mari când atracţia Soarelui se adaugă la atracţia Lunii şi sunt mici când atracţia 
Soarelui se opune la atracţia Lunii. Efectul total este o însumare sau o diferenţă a 
efectelor parţiale. 

Combinarea calitativă : efectele, fiind de calitate diferită, dau, prin sinteză, un 
efect nou, de exemplu, lumina albă este o sinteză a culorilor spectrului solar, mişcarea 
pe elipsă a planetelor şi sateliților este rezultanta combinării inerţiei cu atracţia 
universală. Efectul total nu este o însumare a efectelor parţiale, ci o combinare a lor. 

Este mai greu de descoperit cauzele amestecului calitativ, deoarece nu se poate 
separa fiecare din relaţiile cauzale componente fără ca efectul să sufere. În cazul 
însumării efectelor, se poate izola fiecare raport cauzal, fără ca efectul să se schimbe 
calitativ. 

În cercetarea cauzelor, dacă nu ştim că efectul este simplu sau compus (şi nu 
putem şti dinainte), nu ştim nici dacă cauza descoperită este cauza totală a fenomenului 
sau numai o parte a cauzei. În inferenţele cauzale, cauza parțială se comportă ca şi 
cauza totală. 

c) Pluralitatea cauzelor, atunci când fenomenul poate fi provocat de cauze diferite, 
independente. Astfel, lumina poate proveni din incandescenţă sau din luminiscenţă ; 
curentul electric din variaţia câmpului magnetic, din reacţii chimice, din diferenţe de 
temperatură etc. Alteori, fenomenul are o singură cauză posibilă, ca în cazul eclipselor 
de soare şi de lună, succesiunea zilei şi a nopţii, succesiunea anotimpurilor etc. Când 
există mai multe cauze posibile ale aceluiaşi fenomen, avem de-a face cu pluralitatea 
cauzelor. În acest caz, se aplică principiul că acelaşi efect poate proveni din cauze 
diferite. 

Pluralitatea cauzelor complică cercetarea cauzelor. Nu putem şti niciodată dinainte 
dacă ceea ce am descoperit este cauza unică sau numai una din cauzele posibile ale 
fenomenului. Mult timp s-a crezut că electricitatea se naşte numai prin frecarea 
corpurilor, apoi s-a observat că ea rezultă şi din reacţii chimice, diferenţe de 
temperatură etc. 

Pluralitatea cauzelor creează încă o dificultate în cercetarea cauzelor. Putem crede 
că un fenomen absent nu este una din cauzele fenomenului prezent. Dar fenomenul 
absent în acest moment poate fi una din cauzele posibile. Mult timp s-a crezut despre 
câmpul gravitațional că se naşte numai din atracţia corpurilor. Einstein a demonstrat 
(printr-o experienţă mintală) că el poate rezulta şi din inerția opusă la mişcarea 
uniform accelerată. 

Cercetarea este mai simplă şi mai sigură în cazul cauzelor unice ; atunci numai 
fenomenul prezent odată cu efectul poate fi cauza lui. Dar aceste cazuri sunt mai rare. 

Am analizat o serie de dificultăţi ale cercetării cauzale care provin din amestecul 
cauzelor cu condiţii, din amestecul efectelor şi din pluralitatea cauzelor. Cu alte 
cuvinte, nu putem şti de la început dacă ceea ce am descoperit este cauza unică, 
condiţia, o parte din cauză sau una din cauzele posibile ale fenomenului. Trebuie 
cercetări ulterioare care să precizeze aceste aspecte. 

O altă dificultate provine din însăşi forma inferenţei cauzale. Ea se sprijină pe 
dependenţa dintre legătura cauzală şi prezenţa (apariţia, dispariţia, variaţia) împreună 
a fenomenelor efect şi cauză. Existenţa legăturii cauzale este condiția, coprezenţa 
(coapariţia etc.) este consecința. Condiţia însă este numai suficientă, nu şi necesară, 
deoarece coprezenţa (coapariţia etc.) pot fi şi rezultatul întâmplării, o simplă coinci- 
denţă în timp. Se aplică deci principiul raţiunii suficiente, numai cu două reguli: de 
la afirmarea condiţiei şi de la negarea consecinţei (modus ponens şi modus tollens) : 

Dacă există legătură cauzală, există coprezenţă etc. 
Există legătură cauzală 
-. există coprezență etc. 
sau 
Nu există coprezenţă etc. 
~ nu există legătură cauzală. 

După cum se constată din concluzii, aceste două moduri nu ne ajută să stabilim 
existenţa unor raporturi cauzale. Modus tollens ne ajută să stabilim că într-un caz dat 
nu există raport cauzal : ceea ce este absent când efectul apare nu poate fi cauză. Dar 
şi aceasta cu rezerva pluralităţii cauzelor. 

Inferenţele cauzale trebuie să deducă existenţa raportului cauzal din faptul copre- 
zenţei (coapariţiei, codispariţiei, covariaţiei) fenomenelor. Se foloseşte î în acest scop 
un mod nesigur: modul ponens de la secvent la antecedent : à 

Dacă există legătură cauzală, există coprezenţă etc. 
Există coprezenţă 
-. există legătură cauzală 

Acest mod este valabil numai pentru inferenţele cu propoziţii ipotetice exclusive, 
când se aplică principiul raţiunii suficiente şi necesare. S-a arătat că nu se aplică aici. 
În cazul de mai sus deci acest mod conferă concluziei numai un grad de probabilitate ; 
uneori ne putem înşela: coprezente pot fi fenomenele şi din întâmplare sau pe baza 
altor legături decât cea cauzală. Aşa se explică de ce inferenţele prin care stabilim 
existenţa unui raport cauzal au totdeauna un caracter de probabilitate : a) Nu putem 
şti de la început dacă ceea ce am descoperit este cauza, condiţia, o parte din cauză sau 
una din cauze; 

b) Concluzia inferenţei nu este certă, ci numai probabilă. 


9.5.2. Metodele pentru stabilirea legăturii cauzale 


Succesiunea fenomenelor ne îndreptăţeşte numai să presupunem existenţa unei legături 
cauzale. Practica este aceea care poate întări presupunerea, o poate verifica. Faptul 
că putem provoca un fenomen, acţionând asupra cauzei, constituie o dovadă a 
existenţei raportului cauzal. Metodele pentru stabilirea legăturii cauzale - aşa numitele 
metode inductive sau experimentale - se inspiră din practica milenară a omenirii, 
generalizează şi sistematizează această practică, iar aceasta, la rândul ei se sprijină pe 
proprietăţile legăturii cauzale. 

Proprietatea relaţiei cauzale, pe care se sprijină metodele inductive, este legătura 
ei cu prezența, apariția şi variația împreună a cauzei şi efectului. Această legătură 
este cuprinsă în axioma: 

Dacă există legătura cauzală, atunci există coprezență, coapariţie, codispariţie 
sau covariaţie a fenomenelor. 

Cercetarea constă totdeauna în compararea cazurilor. Se izolează câteva perechi 
de fapte, pentru a se constata dacă două fenomene (presupuse cauză şi efect) sunt 
prezente odată, apar sau dispar odată, sau variază împreună. 

Faptele respective sunt constatate prin observație sau experiment. Experimentul 
este superior observaţiei, fiindcă izolează mai bine fenomenele şi poate repeta 
experienţa oricând, eliminând astfel coincidenţele. 

Cercetarea nu se face la întâmplare. Ea începe după ce am ajuns la o ipoteză, prin 
care sfera cauzelor (efectelor posibile) a fost delimitată. De obicei avem de ales între 
două-trei cauze posibile. 

Practic se ivesc două probleme: cauza fiind dată, să se caute efectul; efectul 
fiind dat, să se caute cauza. Astăzi se fac cercetări şi asupra cauzelor radiaţiilor 
cosmice şi asupra efectelor lor. Procedeele de cercetare sunt aceleaşi. 

Metodele inductive au fost sitematizate pentru prima oară de Fr. Bacon în Novum 
Organum. El a arătat că cercetarea ştiinţifică trebuie să înceapă cu adunarea faptelor, 
urmează gruparea lor, apoi inducția. Pentru gruparea faptelor, el recomandă alcătui- 
rea a trei tabele : 

Tabula praesentiae (tabela esenței şi a prezenţei) cuprinde: „cazurile care con- 
cordă în aceeaşi natură, deşi în materie sunt neasemănătoare”2. 

Tabula absentiae (tabela deviaţiei sau a absenței în faptele cele mai apropiate) 
cuprinde „un sumar al cazurilor în care natura respectivă lipseşte”7. 

Tabula graduum (tabela gradelor sau a comparaţiei) cuprinde „un sumar de cazuri 
în care natura cercetată se înfăţişează în diferite grade, adică mai mult sau mai 
puţin”??. 

Din aceste tabele, J.St. Mill a alcătuit metoda concordanței, metoda diferenţei şi 
metoda variațiilor concomitente, la care a adăugat metoda combinată a concordanţei 
şi diferenţei şi metoda rămăşiţelor. Fiecare metodă se serveşte de o anumită specie a 
propoziției de existenţă, anume de propoziţii care arată prezența sau absența, apariția 
sau dispariţia, creşterea sau descreşterea fenomenului. Cauza şi efectul trebuie să fie 
prezente şi absente în acelaşi timp, să apară şi să dispară concomitent, să crească şi să 
descrească concomitent. Dar această concomitenţă poate fi şi rezultatul unei coinci- 
denţe fortuite. Pentru acest motiv, concluzia cercetării nu este absolut certă. 

Metodele inductive au o dublă funcţie : ele servesc şi ca procedee de descoperire 
şi ca procedee de demonstraţie. Cu alte cuvinte, ne ajută să descoperim cauza 
(efectul) pe care nu-l cunoaştem sau să demonstrăm că o pretinsă cauză este sau nu 
cauză. 


9.5.2.1. Metoda concordanţei 


Metoda concordanţei derivă din tabela de prezenţă a lui Fr. Bacon. Se compară 
cazurile în care fenomenul este prezent; atunci şi cauza (efectul) lui trebuie să fie 
prezentă : adveniente causa, advenit effectus. Metoda are la bază următoarea inferență 
de probabilitate : 

Dacă este raport cauzal, este coprezență 
Este coprezenţă 
-. este probabil raport cauzal. 

Pentru a putea determina coprezența fenomenelor, trebuie să cercetăm singurul 
antecedent (secvent) constant în împrejurări variate. Ceea ce este constant apare prin 
contrast cu ceea ce este variabil. Probabilitatea concluziei creşte cu cât cazurile 
examinate au fost mai variate. Exemple : 

Căutăm cauza senzaţiei de sunet ; examinăm cazuri variate de producere a sunetu- 
lui de către clopot, coardă, tobă, trompetă, voce, lemn lovit etc. ; singurul antecedent 
comun este vibrația unui corp. 

Metoda concordanţei se desfăşoară după următoarea schemă: 

ABC ... a 

AMN... a 

AST... a 
A este cauza lui a, fiind singurul antecedent constant: B, C, M, N, S, T nu pot fi 
cauza lui a, deoarece nu sunt prezente în toate cazurile când a este prezent. 

Prin urmare: antecedentul (secventul) care, în împrejurări cât mai variate, este 
singurul prezent odată cu fenomenul dat, este cauza (efectul) fenomenului. 

Trebuie adăugat: este cauza, condiţia, o parte din cauză sau una din cauze. 
Astfel, ori de câte ori facem experienţa lui Toricelli, apare un vid la vârful tubului cu 
mercur ; la fel în pompele aspiratoare etc. Vom spune, asemeni celor vechi, că vidul 
este cauza ridicării mercurului, a apei? Aşa ar rezulta din metoda concordanţei. De 
fapt vidul nu este cauza, ci una din condiţii. 

Pentru a distinge condiţia de cauză, trebuie să facem alțe-experienţe, în care 
condiţia să fie înlocuită. Astfel, Pascal a realizat o „ventuză” fără vid: unui om 
scufundat în apă i se aplică pe piele un tub de sticlă cu capătul scos dfară din apă ; la 
locul aplicaţiei, țesutul se umflă ca şi în ventuză, din cauză că presiunea apei este mai 
mare decât a aerului. Vidul a dispărut şi efectul se menţine, ceea ce înseamnă că vidul 
nu constituie cauza căutată. 

În condiţii ideale, metoda concordanţei cere cazurilor examinate să se deosebească 
în toate privințele, afară de una singură. În practică, este foarte greu să realizăm 
această situaţie, mai ales atunci când nu cunoaştem cauza dinainte. Cauza este de 
obicei asociată cu condiţii, aşa că nu poate fi un antecedent exclusiv. 

Pluralitatea cauzelor face nesigură metoda concordanţei. Dacă efectul poate fi 
declanşat de mai multe cauze, atunci antecedentul variabil poate reprezenta pe rând 
diferite cauze ale fenomenului. În schema dată, cauza lui a poate fi nu numai A, ci şi: 


A A+C a (diferite elemente ale lui A) 
M sau A+N sau B 
T A+T 


Astfel, durerile de cap pot fi provocate de sforţarea ochilor, indigestie, stare de 
febrilitate, de incubație etc. 

Din pricinile arătate, metoda concordanţei nu este sigură nici ca procedeu de 
descoperire, nici ca procedeu de demonstraţie. Unii logicieni cred că metoda are mai 
mult o valoare negativă. Ceea ce nu este antecedent comun nu poate fi cauză. Se pot 
elimina astfel antecedenţii fără valoare. Într-adevăr, obţinem un modus tollens valabil : 

Dacă este raport cauzal, este coprezență 
Nu este coprezenţă 
-. nu este raport cauzal 

care este, ca inferenţă, pe deplin certă. Fenomenele care pot să fie prezente unul în 
absenţa celuilalt nu sunt în raport de cauzalitate. Dar şi în acest caz pluralitatea 
cauzelor slăbeşte valoarea concluziei. Pentru fenomenele care au mai multe cauze 
posibile, necoprezenţa nu este un indiciu de necauzalitate. Durerile de cap apar şi în 
absenţa stării de febrilitate şi totuşi între acestea există legătură cauzală. 

Metoda concordanţei este de obicei un procedeu al observaţiei. Ca şi aceasta, ea 
constituie mai mult o metodă din faza incipientă a cercetărilor - frecventă şi în viaţa 
de toate zilele - sugerându-ne ipoteze. Din cauza caracterului ei incert, trebuie 
completată sau controlată cu celelalte metode. Când putem experimenta, recurgem la 
alte metode, care dau o probabilitate mai mare. 


9.5.2.2. Metoda diferenţei 


Metoda diferenţei derivă din tabela de absenţă a lui Fr. Bacon. Se compară două 
cazuri : unul în care fenomenul este prezent şi altul în care fenomenul este absent ; 
atunci şi cauza (efectul) trebuie să apară şi să dispară: sublata causa, tollitur 
effectus. Metoda are la bază următoarea inferență de probabilitate : 

Dacă este raport cauzal, este coapariție sau codispariție 

Este coapariţie sau codispariţie 

-. este probabil raport cauzal. 

Metoda diferenţei este opusă metodei concordanţei. Acolo se cereau cazuri diferite 
cu o singură circumstanţă comună, aici se cer cazuri asemănătoare cu o singură 
diferenţă între ele : să dispară sau să apară un fenomen. Fiindcă ceea ce este diferit 
apare prin contrast cu ctea ce este asemănător şi deoarece căutăm un singur factor 
(cauza sau efectul) se cere o singură diferenţă între cazuri. Exemple : 

Căutăm condiţia propagării sunetului; examinăm două cazuri asemănătoare, 
soneria sub clopotul maşinii pneumatice, cu o singură diferenţă : este aer, se scoate 
aerul; constatăm apariţia şi dispariţia senzaţiei sonore, deci aerul este mediul 
transmiţător. 

Cercetăm rolul glandei tiroide la adulţi (căutăm deci efectele) ; cazuri examinate : 
aceeaşi persoană înainte şi după extirparea glandei; efectul: apare depresiunea 
nervoasă. 


Metoda diferenței se desfăşoară după următoarea schemă : 


ABCD ... a ABCD ... a 
E a sau 
ABCD ... åa ABCD ... a 


A este cauza lui a, constituind singura diferenţă dintre cele două cazuri; B, C, D nu 
pot fi cauza lui a, deoarece sunt prezente şi când a este absent. 

Prin urmare: antecedentul (secventul) care prin apariţia sau dispariţia lui, în 
împrejurări neschimbate, face să apară sau să dispară fenomenul este cauza (efectul) 
fenomenului. 

Trebuie adăugat: este cauza, condiţia, o parte din cauză sau una din cauze. 
Astfel se poate dovedi, prin metoda diferenţei, că ploaia este indispensabilă recoltelor 
bogate. În realitate, ploaia reprezintă, în acest caz, numai o parte a cauzei ; trebuie 
să adăugăm solul, îngrăşămintele, seminţele, lucrările agricole, căldura etc. Trebuie 
să facem cercetări suplimentare pentru a determina toate cauzele şi condiţiile recolte- 
lor bogate (care reprezintă un caz de amestec al efectelor). 

Metoda diferenţei cere cazurilor examinate să se asemene în toate privinţele, 
afară de una singură. Şi această situaţie este greu de realizat în practică. În natură 
întâlnim rareori asemenea cazuri. Ele se realizează de obicei în experiment: pot face 
să apară sau să dispară un singur factor. De aceea metoda diferenţei este strâns legată 
de experiment, şi mai puţin de observaţie. 

Metoda diferenţei este frecvent folosită mai ales pentru aflarea efectelor, deoarece 
în experienţe noi acţionăm asupra cauzelor, le facem să apară sau să dispară şi atunci 
putem determina şi efectul. În medicină, în agrotehnică, prin această metodă se 
stabilesc efectele unor noi substanţe asupra organismelor sau a plantelor. 

Metoda diferenţei nu dă nici ea certitudine, fiind sprijinită pe o inferență de 
probabilitate. Este însă superioară metodei concordanţei, deoarece : 

a) Probabilitatea coincidenţelor este mai redusă: coapariţia şi codispariţia are 
şanse mai mici să se producă din întâmplare decât coprezenţa. 

b) Pluralitatea cauzelor nu o afectează direct. Metoda concordanţei este aproape 
inaplicabilă în cazuri de pluralitate a cauzelor. Metoda diferenţei se aplică şi în aceste 
cazuri, izolând una sau alta din cauze. 

Pluralitatea cauzelor influenţează metoda diferenţei numai în forma ei negativă. 
În această formă, dispunem de un modus tollens corect, neîndoielnic : 

Dacă este raport cauzal, este coapariţie sau codispariție 

Nu este coapariţie sau codispariţie 

-. nu este raport cauzal 
adică : ceea ce nu apare sau nu dispare odată cu fenomenul dat nu poate fi cauza lui. 
Principiul este valabil pentru cauzele unice. În caz de pluralitate a cauzelor, el nu mai 
poate fi aplicat. Dacă elimin cauza prezentă, dar care nu a provotat efectul în acest 
caz, fireşte că efectul nu dispare ; totuşi, ea este una din cauzele Jui; dacă elimin 
starea febrilă şi migrena nu dispare, nu înseamnă că prima nu poate fi o cauză a 
celeilalte. 

Metoda diferenţei are aplicaţii judiciare. Prezenţa la locul infracţiunii în momentul 
comiterii este un indiciu: poate fi făptuitorul infracţiunii (dar nesigur - metoda 
concordanţei). Absența de la locul infracţiunii în momentul comiterii constituie un 
alibi : e sigur că nu este făptuitorul infracţiunii. 

Metoda diferenţei vine cu o dificultate de altă natură, specifică ei ca procedeu 
experimental. Anume, producerea sau eliminarea unui factor se întâmplă uneori să 
modifice şi alte împrejurări ale experienţei. Din cauza interdependenţei fenomenelor, 
este greu să izolăm un fenomen de celelalte. 

Schema metodei se transformă atunci : 


în loc de: putem avea : 
ABCD... a ABCD ... ā 
ABCD ... a AFGD... a 


Aceasta înseamnă că A cauzează pe a numai în condiţiile FG. Aceste condiţii pot 
să modifice starea lui a. Astfel, este greu să determinăm precis efectele psihice ale 
leziunii cerebrale din cauza fenomenului de diaschiză : scoaterea din funcţie sau 
intrarea unui grup de neuroni are urmări asupra neuronilor învecinaţi sau cu care stau 
în legătură funcţională. Apar cauze şi efecte secundare, care îngreunează mult 
stabilirea raportului cauzal principal. În general, orice experiment asupra vieţii 
organice sau psihice cauzează şi reacţii secundare, care împiedică izolarea unui 
raport cauzal. 

Având un grad de probabilitate superior metodei concordanţei, metoda diferenţei 
este deseori folosită pentru a controla rezultatele celei dintâi. Concordanţa fenome- 
nelor este deseori folosită pentru a controla rezultatele celei dintâi. Concordanţa 
fenomenelor ne sugerează ipoteze, pe care metoda diferenţei le verifică. 


9.5.2.3. Metoda combinată a concordanţei şi diferenţei (metoda indirectă a diferenţei) 


Nu numai coprezenţa este un indiciu de cauzalitate, ci şi coabsența. Fenomenele 
legate cauzal trebuie să fie nu numai prezente în acelaşi timp, ci şi absente în acelaşi 
timp. Obţinem astfel inferența cauzală de probabilitate : 

Dacă este legătură cauzală, este coabsență 

Este coabsenţă 

:. este probabil raport cauzal. 
Dar, pentru a putea remarca, în mulţimea fenomenelor, că două fenomene sunt 
absente concomitent, trebuie să ştim dinainte care sunt acele fenomene, cu alte 
cuvinte, trebuie să presupunem o legătură cauzală. În acest scop se foloseşte metoda 
concordanţei. Va trebui deci să se compare două serii de cazuri: o serie (cât mai 
variată) în care fenomenul este prezent şi o serie (cât mai asemănătoare cu prima) în 
care fenomenul este absent. Prima serie de cazuri are un rol pregătitor ; ea sugerează, 
prin metoda concordanţei, care fenomen poate fi cauza (efectul). A doua serie de 
cazuri cuprinde raționamentul propriu-zis : dacă cele două fenomene sunt absente 
concomitent, atunci ele sunt, probabil, legate cauzal. 

Aceasta este metoda combinată a concordanţei şi diferenţei (metoda indirectă a 
diferenţei). Exemplu: Agentul de transmitere a tifosului exantematic a fost descoperit 
în felul următor. Medicul francez Ch. Nicolle a observat că bolnavii internaţi în spital 
nu transmit boala, pe când cei de afară o transmit. O singură deosebire exista între 
aceştia: la internare, bolnavilor li se luau hainele şi erau tungi şi îmbăiaţi. Agentul 
contaminării exista în haine : păduchele. Concluzia a fost apoi verificată experimental 
asupra maimuţelor, prin metoda diferenţei. 

Constatăm totodată o cerință importantă a metodei : trebuie ca cele două serii de 
cazuri să fie cât mai asemănătoare, deosebindu-se într-o singură privință, fiindcă 
rezultatul raţionamentului este ambiguu. 


Metoda combinată a concordanţei şi diferenţei se desfăşoară după următoarea 
schemă : 


ABC... a ABC...â 
AMN... a AMN... ă 
AST... a AST... āū 


A este cauza lui a, fiind singurul antecedent care este prezent şi absent odată cu 
prezenţa şi absenţa fenomenului efect. 

Prin urmare: antecedentul (secventul) care într-o serie de cazuri este singurul 
prezent odată cu fenomenul dat şi în altă serie de cazuri, asemănătoare cu prima, 
este singurul absent odată cu fenomenul dat este cauza (efectul) fenomenului. 

Trebuie adăugat : este cauza, condiţia, o parte din cauză sau una din cauze. 

Metoda combinată nu trebuie confundată cu aplicarea succesivă a concordanţei şi 
diferenţei. Deseori metoda concordanţei este verificată prin metoda diferenţei, care 
dă o probabilitate mai mare. După ce, prin observaţii, s-a constatat o corespondenţă 
între dezvoltarea creierului şi dezvoltarea psihicului la animale (metoda concordanţei), 


LOGICĂ INDUCTIVĂ 253 


s-a trecut la experienţe, efectuându-se ablaţiuni cerebrale (metoda diferenţei), care au 
confirmat legătura dintre creier şi psihic. Metoda combinată a concordanţei şi 
diferenţei, deşi folosesc două serii de cazuri, constituie o singură metodă. Ea se 
sprijină, nu pe dispariţia fenomenului, ci pe absenţa lui. Nu se suprimă cauza, ca în 
metoda diferenţei, ci se observă altă serie de cazuri, în care efectul este absent. 

Dacă se poate suprima cauza, se aplică metoda diferenţei, care este superioară. 
Chiar dacă se păstrează un grup de control (cum se face totdeauna în biologie şi 
medicină), este tot metoda diferenţei. Când nu se poate suprima cauza, se recurge la 
metoda combinată, care pune în loc cazurile de absenţă a fenomenului. Ca forţă 
probantă, metoda combinată este inferioară metodei diferenţei, fiindcă se trece la 
alte cazuri, la care apar inevitabil mai multe diferenţe. Metoda diferenţei poate 
realiza diferenţa unică, metoda combinată mai greu. 

Metoda combinată înlocuieşte cu succes metoda diferenţei când aceasta nu se 
poate aplica, adică unde nu se poate experimenta. De aceea, a mai fost numită şi 
metoda indirectă a diferenței: indirectă, pentru că înlocuieşte experimenţul cu 
observaţia. În loc să asistăm la dispariția cauzei, observăm unele cazuri în care ea 
este prezentă şi alte cazuri în care ea este absentă. 

Metoda combinată are, faţă de metoda concordanţei, avantajele metodei diferenţei. 
Ea nu este afectată de pluralitate a cauzelor decât în forma ei negativă. Cu alte 
cuvinte, în caz de pluralitate a cauzelor, descoperim una din cauze, dar nu putem 
demonstra că ceva nu este cauză. Fenomenul care este prezent când efectul este 
absent nu poate fi cauza lui, decât dacă cauzele sunt multiple. Pentru unicitatea 
cauzei, dispunem de inferenţă certă: Za 

Dacă este legătură cauzală, este coabsenţă 
Nu este coabsență ` > 
-. nu este legătură cauzală. 


9.5.2.4. Metoda variațiilor concomitente 


Metoda variațiilor concomitente derivă din tabela gradelor a lui Fr. Bacon. Se 
compară cazurile în care fenomenul variază cantitativ, creşte sau descreşte ; atunci şi 
cauza (efectul) lui trebuie să varieze la fel: variante causa, varietur effectus. Metoda 
are la bază următoarea inferență de probabilitate : 

Dacă este raport cauzal, este covariaţie 

Este covariaţie 

“. este probabil raport cauzal. 

Va trebui deci să determinăm perechi de fenomene care să crească şi să descrească 
împreună, ceea ce este mai uşor şi mai sigur decât a stabili prezenţa sau absenţa 
concomitentă a fenomenelor. Exemple : 

Efectul încălzirii corpurilor este dilatarea. Când temperatura creşte, dimensiunile 
se măresc ; când temperatura descrește, dimensiunile se micşorează. 

Cauza fenomenelor explicate prin „oroarea de vid” ; în experienţele lui Pascal, 
înălţimea coloanei de mercur descreşte şi creşte odată cu grosimea păturii atmosferice 
(adică cu mărimea presiunii atmosferice). 

Schema variațiilor concomitente : 


ABC, ... a, 
ABC, ... a, 
ABC, ... a, 


A este cauza lui a, deoarece sunt singurele fenomene care variază concomitent. 

Principiul metodei: antecedentul (secventul) care variază (creşte sau descreşte) 
odată cu fenomenul dat este cauza (efectul) fenomenului. Adaugăm : este cauza, 
condiţia, o parte a cauzei sau una din cauze. 

În fond această metodă este un caz particular al metodei concordanţei, căci 
operăm şi aici cu prezenţa fenomenelor. Dar metoda variațiilor concomitente are 
avantajul că oferă un indiciu clar şi distinctiv pentru recunoaşterea fenomenelor 
legate cauzal, anume criteriul variaţiei, uşor observabil. Afară de aceasta, covariaţia 
fenomenelor are puţine şanse să fie ceva pur accidental şi deci o probabilitate 
crescută de a reprezenta o legătură cauzală - ceea ce face ca metoda să fie superioară 
metodei concordanţei. . 

Metoda variațiilor concomitente foloseşte deopotrivă şi observaţia şi experimentul. 
Ea se substituie metodei diferenţei, când aceasta nu se poate aplica. Există forţe ale 
naturii care lucrează în mod permanent, a căror acţiune nu o putem întrerupe : atracţia, 
magnetismul terestru. Efectele lor nu ar putea fi stabilite prin metode stricte, dacă 
n-ar avea la dispoziţie metoda variațiilor concomitente. Fără această metodă, n-am fi 
putut afla cauza mareelor (care este atracţia Lunii), cauza furtunilor magnetice (care 
este activitatea solară, cu perioadă de 11 ani) etc. Metoda se aplică cu egal succes în 
domeniul fenomenelor psihice şi sociale, unde metoda diferenţei se aplică mai greu. 

Metoda variațiilor concomitente impune o condiţie: ea cere ca fenomenul să 
comporte variaţii cantitative : să crească şi să descrească. Uneori, pe această bază, se 
poate stabili chiar o relație cantitativă între fenomene, reprezentată printr-o funcţie 
matematică. Astfel, legea lui Boyle-Mariotte stabileşte nu numai că presiunea deter- 
mină volumul unui gaz, dar mai precizează că, la temperatură constantă, volumele 
sunt invers proporţionale cu presiunile p:v = c. 

Metoda variațiilor concomitente serveşte egal de bine şi la infirmarea legăturilor 
cauzale : 

Dacă este legătură cauzală, este covariaţie 
Nu este covariaţie 
:. Nu este legătură cauzală 
adică, ceea ce nu variază concomitent cu un fenomen nu poate fi cauza sau efectul 
lui. Este un principiu de cercetare cert, neînrâurit de pluralitatea cauzelor. 


9.5.2.5. Metoda rămăşiţelor (a reziduurilor) 


S-ar părea că am epuizat numărul metodelor posibile pentru stabilirea legăturii 
cauzale, deoarece am folosit toate aspectele existenţei fenomenelor (prezenţa şi 
absenţa, apariţia şi dispariţia, creşterea şi descreşterea). Cu toate acestea, s-a ivit. 
încă o metodă inductivă, care reprezintă un caz particular al metodei concordanţei. 
Dacă efectul prevăzut al unor cauze cunoscute prezintă unele anomalii, adică o 
rămăşiţă neexplicată, atunci printre cauzele date trebuie să existe o rămăşiţă care să 
explice anomalia efectului. Altfel ar însemna să credem că poate exista un efect fără 
cauză. Ceea ce este nou, neexplicat în efect trebuie să aibă un antecedent între 
cauzele date: manente causa, permanent effectus. Efectul fiind prezent şi cauza 
trebuie să fie prezentă, numai că este amestecată printre celelalte cauze ale efectului 
total şi la început nu o observăm. 

Această metodă, numită a rămăşițelor sau a reziduurilor se sprijină deci tot pe 
concordanța fenomenelor, pe prezenţa concomitentă a cauzei cu efectul. Dar noua 

cauză nu este observată, ci dedusă: efectul nou fiind de aceeaşi natură cu efectele 
date şi noua cauză trebuie să fie de aceeaşi natură cu cauzele cunoscute. 

În afara principiului concordanţei (al coprezenţei), se mai aplică aici un principiu : 
cauze de aceeaşi natură produc efecte de aceeaşi natură, de unde rezultă că efecte de 
aceeaşi natură sunt produse de cauze de aceeaşi natură. 

Exemple : 

Din perturbațiile mişcării lui Uranus pe orbită, Le Vérrier a dedus existenţa lui 
Neptun (pe care Galle a observat-o după aceea): la fel existenţa lui Pluton din 
perturbațiile lui Neptun. 

Din faptul că azotul extras din aer avea o densitate superioară azotului extras din 
compuşii săi, Rayleigh şi Ramsay au dedus că azotul din aer conţine un alt gaz mai 
greu, care era argonul. 

Din faptul că pechblenda de uraniu emitea radiaţii mai puternice decât uraniul, 
soţii Curie au dedus existenţa unor noi corpuri radioactive : poloniu şi radiu. 

Principiul metodei este acesta: rămăşița efectelor cunoscute are drept cauză 
rămăşița cauzelor cunoscute. 

Metoda rămăşiţelor este superioară metodei concordanţei - deşi se sprijină pe 
aceasta — fiindcă are la bază, cum am arătat, şi principiul că efecte de aceeaşi natură 
sunt produse de cauze de aceeaşi natură. 

Metoda rămăşiţelor este o metodă sigură de cercetare, care a adus mari servicii 
ştiinţei. Multe descoperiri, în special în fizică, chimie şi astronomie, se datoresc 
acestei metode. Pentru a putea fi aplicată, se cer însă condiţii speciale, şi anume : 

a) Se cere un stadiu avansat al cercetării ştiinţifice, când au fost stabilite multe 
legături cauzale şi, deci, putem prevedea efectele. Când, pe lângă efectul prevăzut, 
apare şi un efect neaşteptat, intră în joc metoda rămășițelor. Ea nu poate fi, deci, o 
metodă de început de cercetări. 

b) Se cere să fie un sistem închis de legături cauzale, de exemplu: sistemul solar 
pentru cercetările lui Le V&rrier, aerul pentru Rayleigh şi Ramsay etc. Dacă intervin 
şi cauze străine, de altă natură, atunci cauza, fireşte, nu mai poate fi descoperită. 
Izolarea unui sistem nu poate fi niciodată absolută, din cauza interdependenţei 
universale dintre fenomene. Dar un sistem poate fi relativ izolat, de exemplu, sistemul 
nostru solar faţă de alte sisteme solare din galaxie. 

Datorită acestor condiţii speciale, metoda rămăşiţelor nu poate fi utilizată oricând. 
Ea dă rezultate sigure, dar poate fi aplicată numai în cazuri bine determinate, fiind 
legată de apariţia efectului neaşteptat, neprevăzut. 


9.5.2.6. Concluzii 


În practica cercetării ştiinţifice, metodele inductive nu sunt folosite izolat, ci în 
asociaţie. Cercetătorul foloseşte de la caz la caz, metodele cele mai potrivite şi le 
controlează una prin alta. Când este posibil, aplică mai multe metode, pentru a se 
apropia cât mai mult de certitudine. Astfel, Pascal, pentru a demonstra că presiunea 
atmosferică explică suficient toate fenomenele care erau puse pe seama „ororii de 
vid” a naturii, face nenumărate experienţe, în care foloseşte şi metoda concordanţei, 
şi a diferenţei (experienţa cu tubul lui Torricelli în vid) şi a variațiilor concomitente. 
În general, cazurile de prezență sunt totdeauna controlate prin cazuri de absenţă, 
adică metoda concordanţei, sau a variațiilor concomitente este completată prin metoda 
diferenţei sau metoda combinată a concordanţei şi diferenţei??. 

Corolar 


CAPITOLUL 10 
Demonstrația 


10.1. Necesitatea demonstrației 


Orice propoziție care este adevărată sau falsă trebuie demonstrată ca adevărată sau 
falsă. N-o putem accepta altfel, fiindcă ne putem înşela. De exemplu, pare evident că 
bolta cerească se învârte în jurul Pământului, dar ştiinţă a demonstrat cu ajutorul 
calculelor şi al observaţiilor adevărul despre mişcarea de rotaţie a Pământului în jurul 
Soarelui şi a axei sale. Fac excepţie de la această exigenţă numai axiomele: un 
mănunchi de enunţuri din fiecare ştiinţă care sunt acceptate fără demonstraţie, dar 
desigur nu arbitrar. Problema este ce fel de procedee demonstrative trebuie utilizate. 
De exemplu, filosofii raţionalişti au propus ca metodă unică deducţia matematică, iar 
gânditorii empirişti, inducția amplifiantă. 

Fireşte, dacă disecăm procesul logic şi îl privim fragmentar, poate să ne impresio- 
neze existenţa de sine stătătoare a unor segmente pur deductive sau pur inductive. 
Poate prevala astfel opinia grăbită că cele două metode de gândire ` sant autonome. În 
cazul procesului inductiv, se recunoaşte mai uşor împletirea infeienţelor inductive cu 
aspecte deductive. Mult mai greu pare de dovedit prezenţa momentului inductiv în 
construirea sistemelor deductive. Cel puţin în aparenţă, procesul deducţiei se desfă- 
şoară într-o atmosferă purificată, în care, la prima vedere, nu se infiltrează elemente 
de origine empirică. El este o derulare de enunţuri controlate riguros, în care 
descindem perpetuu fără să întâlnim ascensiuni. Aceasta constituie însă o impresie de 
suprafaţă, izvorâtă din perspectiva care izolează teoria deductivă de ambianța ei, care 
o contemplă gata fabricată, în loc să o urmărească în procesul făuririi ei. 

Nu există, în realitate, două strategii deosebite, una pentru ştiinţele deductive, alta 
pentru ştiinţele inductive. Deosebirea s-a impus cu timpul, câştigând inerția unei 
prejudecăţi, numai pentru că în disciplinele deductive prevalează metoda de expunere 
a rezultatelor, pe când în disciplinele inductive precumpăneşte metoda de descoperire 
a ideilor. Matematicianul nu ne mărturiseşte cum a ajuns el, personal, în laboratorul 
său metal, la adevărurile noi, pe care ni le înfăţişează gata elaborate, în ordinea 
demonstrativă şi nu în ordinea euristică. Dimpotrivă, cercetătorul naturii ne oferă 
generos observaţiile şi experienţele care l-au condus la o anumită idee şi se preocupă 
mai puţin de sistematica expunerii. În acest mod s-a ajuns ca logica deductivă să fie 
o teorie a demonstraţiei, amputată de inventivitate, iar logica inductivă o teorie a 
euristicii, sărăcită de tema ierarhizării cunoştinţelor. În fapt, fiecare reprezintă doar o 
jumătate de logică. Integrându-se una prin alta, se conturează corpul unei metodologii 
unice şi totale, făurită din alternanţa deducţiei cu inducția, a apodicticii cu euristica. 
Logica ştiinţei, care, aşa cum am văzut, în capitolul I, cunoaşte astăzi o dezvoltare 
deosebită, se constituie într-o astfel de strategie metodologică unitară!. 

Această strategie a cercetării, unitară în fond, se diversifică fireşte, pe obiecte şi 
teme, concentrându-se şi prezentându-se, după caz, fie numai ca tehnică a demonstra- 
tiei, fie doar ca procedeu al descoperirii. În momentul de faţă, ţinând seama de 
obiectul lucrării noastre, ne preocupă demonstrația numai ca procedeu deductiv. 


10.2. Structura demonstrației 


Modelul cercetării deductive îl constituie şi astăzi Elementele lui Euclid. Modernii nu 
au făcut decât să perfecţioneze metoda lui Euclid, care în esenţă conţine tot ce trebuie. 

Idealul cercetării deductive a fost formulat de Blaise Pascal (1623-1662): toate 
noţiunile să fie definite şi toate judecăţile să fie demonstrate. Acest ideal nu poate fi 
realizat în întregime. După cum vom arăta, rămâne totdeauna un mic grup de noţiuni 
nedefinite şi de propoziţii nedemonstrate, dar, în ceea ce priveşte restul, exigenţa lui 
Pascal trebuie respectată riguros. 

Cercetarea deductivă foloseşte deci două operaţii importante : definiția şi demon- 
strația. Ştim ce este definiţia. Demonstrația nu este altceva decât o înlănţuire de 
inferenţe care, sprijinindu-se pe anumite propoziţii date, stabileşte adevărul sau 
falsitatea altei propoziţii. Chiar din definiţie rezultă că demonstraţia este constituită 
din trei elemente : teza demonstrației : propoziţia care constituie scopul demonstraţiei ; 
fundamentul demonstraţiei : propoziţiile şi noţiunile pe care se sprijină demonstraţia 
şi procedeul demonstraţiei (argumentarea, demonstraţia propriu-zisă): inferenţele 
care derivă teza din fundament. În orice teoremă demonstrată sunt date aceste trei 
elemente : ceea ce se numeşte „concluzia teoremei” corespunde tezei, „ipoteza 
teoremei” constituie fundamentul demonstraţiei (dar împreună cu toate enunţurile 
necesare demonstraţiei), iar „demonstraţia” reprezintă procedeul demonstraţiei. 

O procedare ca aceea a lui Euclid, în care fiecare teoremă este demonstrată cu 
ajutorul altor enunţuri date anterior se numeşte metoda deductivă. Termenul deducție 
este folosit aici în sens larg, reprezentând nu numai trecerea de la general la particular, 
ci trecerea generală de la condiţie la esenţă. Disciplina tratată deductiv se numeşte 
axiomatizată, fiindcă ea este construită pe fundamentul axiomelor. Deducţia este 
formalizată, dacă ea foloseşte, în locul inferenţelor obişnuite, calculele logice propuse 
de logica matematică. Se câştigă astfel un spor de rigoare ştiinţifică, dar cu preţul 
complicării procedeelor demonstrative. Dealtfel cerința unei rigori desăvârşite carac- 
terizează matematica modernă. 

De exemplu, demonstraţia teoremei cu privire la suma unghiurilor triunghiului. 
Demonstrația se sprijină în primul rând pe o altă teoremă; suma unghiurilor triun- 
ghiului este înlocuită cu altă sumă de unghiuri cunoscută şi anume suma unghiurilor 
formate într-un punct de aceeaşi parte a unei drepte. Pentru a face această substituție 
este nevoie de o construcţie : 


A D S= <1+ 42+ <3 
f <1= <4 
7 <2= 45 
A deci S= 43+ 44+ <45 
PF S= 43+ 44+ <45=2 dr. 
5 S=$'=2 dr. 

Demonstrația se sprijină pe mai multe teoreme : 

T1: Teorema sumei unghiurilor formate într-un punct de aceeaşi parte a unei drepte ; 
T2: Teorema unghiurilor alterne interne ; 

T3: Teorema unghiurilor corespondente ; 

T4: Teorema lui Legendre (suma unghiurilor este aceeaşi în toate triunghiurile). 


Ea se sprijină şi pe axiome : 
Al: Axioma paralelelor (postulatul lui Euclid) ; 
A2: Două puncte determină o dreaptă şi numai una. 


Intervin şi definiții : -a 

D1 : definiţia paralelelor, a secantei ; 

D2 : definiţia unghiului, a triunghiului ; 

D3 : definiţia unghiurilor alterne interne, corespondente. 

Există şi noțiuni nedefinite (primare) : noțiunea de „punct”, „dreaptă”, „egalitate”. 


Se folosesc diferite inferenţe : 
a) silogisme : aplicarea teoremelor în cazuri particulare ; de exemplu : 
Unghiurile alterne interne sunt egale 
Unghiurile <1 şi 4 sunt alterne interne 
-. unghiurile 1 şi 4 sunt egale 
b) raționamente tranzitive de relaţie : 
S’ = 2dr 
S= 
„ S = 2dr 
c) raționamente constructive : 
orice semidreaptă cu originea în vârful unghiului şi care nu i coiviide cu una din 
laturi creează alte două unghiuri (cazul CE şi cazul CD). 


è i 


Într-o demonstraţie participă deci propoziţii (axiome, definiţii, teoreme etc.) 
şi inferenţe (silogisme, inferenţe de relaţie etc.). Urmează că elementele demonstra- 
tiei sunt : 

1. Teza: propoziţia de demonstrat; de exemplu: suma unghiurilor interne ale 
triunghiului este egală cu două unghiuri drepte. 

2. Fundamentul demonstrației : propoziţiile pe care ne sprijinim : definiţii, axiome 
şi alte teoreme. 

3. Procedeul demonstrației (argumentarea) : inferențele care duc de la fundament 
la teză: silogisme, inferenţe de relaţie etc. 


10.3. Specificul demonstraţiei deductive 


Demonstraţiile deductive se deosebesc de demonstrațiile din celelalte ştiinţe prin 
faptul că în desfăşurarea lor nu intervin direct date de experienţă. De exemplu, 
matematicianul nu se sprijină în demonstraţii pe fapte (ca fizicianul, biologul etc.), ci 
numai pe axiome, teoreme şi definiţii. În celelalte ştiinţe : fizică, biologie, chimie, 
sociologie, istorie, demonstraţia se sprijină direct pe fapte. Aceasta este deosebirea 
dintre demonstrațiile deductive şi demonstrațiile inductive : faptele nu intervin sau 
intervin în cursul demonstraţiei. 

Nu înseamnă că noţiunile matematice nu au legătură cu realitatea: ele abstracti- 
zează anumite laturi ale experienţei. H. Poincaré spunea : „Dacă nu ar exista corpuri 
solide în natură, nu ar exista geometrie”. Experienţa ne înfăţişează doar colecţii de 
obiecte asemănătoare, corpuri „practic rigide” (Einstein), întindere indefinită. Prin 
trecere la limită, noi concepem unităţi absolut identice, solide perfect rigide, spaţiu 
infinit etc. Trecerea la limită adaugă note noi noţiunii. De aceea, generalizarea 
matematică se operează nu prin simplificare (ca la noţiunile obişnuite), ci prin 
complicare. Cea mai generală noţiune de număr este numărul complex (a + bi), cu o 
structură (şi deci un conţinut) mai bogat decât numărul real. În acelaşi timp numărul 
real este un caz particular al numărului complex (b = 0). 

Se ajunge la abstracţiuni foarte înalte, abstracțiuni de abstracțiuni numere imaginare, 
spaţii imaginare etc.), a căror legătură cu realitatea este foarte îndepărtată, dar există. 

La fel şi demonstrațiile matematice nu se sprijină direct pe fapte, dar se sprijină 
indirect, prin axiome şi definiţii. Acestea se referă la obiectele matematice şi 
proprietăţile lor, care sunt abstrase din experienţă. 

Concluzie : orice demonstraţie se sprijină, direct sau indirect, pe experienţă. Dar 
fiindcă nu se sprijină direct pe experienţă, demonstraţia deductivă are alt curs decât 
demonstraţia inductivă. 


10.4. Evoluţia demonstraţiei deductive 


Demonstrația deductivă interferează cu procesul de matematizare a ştiinţelor, cu 
axiomatizarea teoriilor şi cu formalizarea limbajului. Acestea avansează laolaltă 
sprijinindu-se şi stimulându-se reciproc. Matematizarea implică deductivizare, acestea 
necesită axiomatizare, iar cea din urmă conduce la formalizare. Cu toate acestea, ele 
nu se contopesc pentru a forma un torent unic, ci fiecare îşi păstrează individualitatea 
şi specificitatea, mai ales că se cunosc în principal trei stadii în dezvoltarea demonstra- 
tiei deductive?. 


I. Stadiul antic, când Euclid din Alexandria (330-275 î.e.n.) a sistematizat 
eforturile lui Thales, Pitagora, Platon ş.a. Este o axiomatică primitivă în care fiecare 
teoremă este demonstrată cu ajutorul altor teoreme (demonstrate anterior) şi al 
definiţiilor, în cele din urmă se ajunge la axiome (şi postulate). De exemplu, Cartea I 
a Elementelor lui Euclid începe cu o listă de 35 definiţii, trei postulate şi 12 axiome, 
din care derivă 48 de teoreme. Iată câteva enunţuri din această carte. 

Definiții : 

1. Punctul este ceea ce nu are părţi; 

2. Linia este lungimea fără lăţime. 

Postulate : 

1. Din orice punct se poate duce la alt punct o linie dreaptă; 

2. Orice dreaptă poate fi prelungită indefinit. 

Axiome : 

1. Două mărimi egale fiecare cu o a treia mărime sunt egale între ele ; 

2. Dacă la mărimi egale se adaugă mărimi egale, se obţin tot mărimi egale. 

Postulatele şi axiomele erau considerate aserţiuni acceptate fără demonstraţie. 
Deosebirea dintre ele nu este prea clară: axiomele ar fi evidente, postulatele nu. 
Astăzi această deosebire nu se mai face : evidenţa nu mai constituie un argument şi de 
aceea se vorbeşte numai despre axiome. 

Procedeul a fost numit metodă deductivă, deoarece teoremele se deduc unele din 
altele. Este un sens mai general al deducţiei, nu numai de la general la particular (ca în 
silogism), ci de la condiţie la consecinţă (ca în raţionamentul ipotetic). Disciplina tratată 
deductiv se numeşte axiomatizată : este construită pe fundamentul axiomelor şi definiţiilor. 

Construcţia lui Euclid, deşi extraordinară pentru timpul său, avea imperfecţiuni : 
Nu erau analizate procedeele demonstraţiei şi uneori se referea la evidenţa geometrică 
(intuiţia geometrică). De aceea se făcea deosebire între axiome şi postulate. Apoi, 
introducerea noţiunilor nu era clară. Noţiunile trebuie introduse prin definiţie sau 
fără definiţie (noţiuni fundamentale sau „primare”). Se pare că Euclid nu şi-a dat 
seama de aceasta. Avem uneori impresia că încearcă să definească toate noţiunile, 
chiar acelea de care nu are nevoie în demonstraţie. 


Il. Axiomatica neformalizată. Geometria lui Euclid a fost perfecționată de D. 
Hilbert, în 1899, în lucrarea Die Grundlagen der Geometrie (Bazele geometriei). 
Este o axiomatică strictă, care, pe de o parte, în afară de axiome şi definiţii, nu lasă 
nimic nedemonstrat, iar, pe de altă parte, nu sunt introduse axiome, noţiuni şi 
definiţii care nu sunt necesare demonstrațiilor. Prin urmare, o mare exigenţă ştiinţi- 
fică, în care nu se mai cere deosebirea dintre axiome şi postulate. 

Sistemul de axiome este supus unor studii logice, care îi fixează condiţiile 
minimale : consistenţă, necontradicţia, completitudinea, independenţa, decidabili- 
tatea. Axiomatica neformalizată are la bază logica neformalizată. Ea reprezintă stadiul 
avansat al metodei deductive. După ce s-au stabilit suficiente legături demonstrative 
între enunţurile unei teorii, aceasta se poate organiza într-un sistem piramidal, cu o 
ierarhie bine fixată. Această ierarhie nu este unică. Spiritul. inventiv modern, în 
perpetuă căutare de drumuri noi, a izbutit să imprime deducţiej forme variate. Putem 
astăzi distinge deducția axiomatică (prin axiome şi reguli), deducția Xtructurală (prin 
definiţii şi reguli), deducția naturală (prin reguli şi premise), posibile fiind şi altele. 
Desigur, versiunea axiomatică este cea mai tipică şi frecventă, totuşi ea nu este 
singura. Axiomatica presupune deci metoda deductivă, dar nu şi reciproc. Progresul 
axiomatizării semnifică perfecţionarea procesului deductiv. 


III. Axiomatica şi demonstraţia formalizată. Este o contribuţie a logicii matema- 
tice, în special a teoriei demonstraţiei a lui Hilbert. 

Demonstrația neformalizată menţionează axiomele şi teoremele folosite, dar nu 
menţionează regulile logice de inferenţă (schemele raţionamentelor) folosite. Acestea 
pot fi greşite. Se folosesc inferenţe obişnuite din gândire, dar fără să fie controlate. 

Logica matematică reprezintă inferenţele prin calcule logice. În calculele logice, 
inferenţele sunt standardizate : se operează numai transformări de formule permise, 
recunoscute. 

Demonstrația formalizată este demonstraţia exprimată în calcule logice standar- 
dizate. Acestea sunt demonstrațiile cele mai riguroase : erorile sunt excluse ; dar ele 
sunt complicate. Formalizarea demonstraţiei face posibilă demonstraţia completă : 
demonstraţia fiecărei teoreme poate fi urmărită până la axiomele şi definițiile care o 
întemeiază. Regulile de deducție sunt formulate explicit (regula substituţiei, regula 
detaşării), procesul deductiv trece pragul conştiinţei de sine. Din nefericire, acest 
proces se plăteşte scump, antrenând complicarea şi amplificarea laborioasă a aparatu- 
lui demonstrativ, ceea ce desigur nu ispiteşte. Este suficient să amintim că renumita 
expunere a matematicii în „stilul Bourbaki” se dispensează de formalizare. 

Consecințe extrem de importante se ivesc prin trecerea de la intuitiv la formal în 
construcţia axiomatică. În primul rând se infuzează un curent de artificialitate. Din 
moment ce renunţăm la suportul intuiţiei, abandonăm şi controlul intuiţiei. Câştigăm 
libertatea de construcţie, care se mişcă nestingherită în câmpul vast al necontradicţiei. 
Axiomele şi termenii primitivi, regulile de formare şi de transformare nu se mai impun, 
ci se supun imaginaţiei noastre, ce introduce o ordine care, în sine, poate fi oarecare?. 

Pentru a se evita astfel de consecinţe, trebuie să se ţină seama de faptul esenţial că 
aplicarea metodei deductive nu înseamnă numai organizarea ierarhică a unor cunoş- 
tinţe. Deducţia nu este numai o haină nouă care schimbă doar înfăţişarea. Ea operează 
o modificare profundă în însăşi concepţia despre ştiinţă, în structura intimă a teoriilor. 

În acest sens, metoda axiomatică evidenţiază şi defineşte fundamentul ştiinţelor 
deductive. Înainte de a fi supuse controlului axiomatic, conceptele primare ale unei 
teorii suferă de un anumit grad de confuzie, având înţelesuri prea largi şi cu implicaţii 
ascunse, cu relaţii neclarificate care ne expun la contradicții şi dependențe necunos- 
cute. Axiomatizarea ne sileşte să analizăm noţiunile primitive ale teoriei, să determi- 
năm cu precizie care sunt acestea, relaţiile dintre ele şi funcţia lor în construirea 
teoriei“. Astfel, cercetările axiomatice asupra geometriei euclidiene au reuşit să 
concentreze întreaga substanţă a acestei ştiinţe în câteva noţiuni primitive indispen- 
sabile: punct, dreaptă, plan, a aparține, a fi între, a fi congruent (Hilbert); sau 
numai punctul şi echidistanţa (Pieri) ; ori numai punctul (Pasch) ; ori sfera şi relația 
parte-întreg (Tarski) ş.a. În raport cu termenii primari aleşi variază şi clasa de 
axiome. Putem astfel atinge rădăcina oricărei teorii deductive, rădăcină alcătuită 
dintr-un mănunchi de termeni şi de propoziții’. 


10.5. Revenire la demonstrația neformalizată 


De obicei se alege sistemul de axiome după fecunditatea rezultatelor lui. În plus, el 
trebuie să îndeplinească, cum spuneam mai sus, şi anumite condiții : 

_ a) Necontradicția (consistenţa) : să nu rezulte concomitent şi adevărul şi falsitatea 
unei teoreme ; 

b) Completitudinea : axiomele să fie suficiente şi necesare pentru demonstrarea 
tuturor teoremelor ; 

c) Independența: o axiomă să nu poată fi dedusă din celelalte; altfel este o 
teoremă. 

Axiomele, deşi nedemonstrate,se verifică indirect, prin rezultatele lor, confirmate 
de practica multimilenară a omenirii. Astfel construită, orice teorie formează un 
sistem ipotetico-deductiv : dacă axiomele sunt adevărate, toate teoremele sunt adevă- 
rate ; în condițiile în care axiomele sunt adevărate, în aceleaşi condiții sunt adevărate 
şi teoremele. 

Din fundament fac parte şi teoreme demonstrate anterior, dintre care unele sunt 
folosite direct în demonstrație, altele indirect = sunt presupuse (teoreme pe care se 
sprijină teorema invocată). De exemplu : 

Teorema sumei unghiurilor triunghiului 
se demonstrează cu ajutorul : 
teoremei unghiurilor alterne interne ; 
teoremei unghiurilor corespondente ; 
teoremei sumei unghiurilor formate de aceeaşi parte a unei drepte. 

Toate teoremele trebuie să fie demonstrate riguros, altfel şi consecinţele lor sunt 
îndoielnice. 

Procedeul demonstraţiei deductive este format din inferenţele care întemeiază teza 
pe fundamente. Sunt posibile mai multe argumentări pentru aceeaşi teză; argumen- 
tarea nu este dată nici în teză, nici în fundament: ea trebuie descoperită. De aceea, 
argumentarea reprezintă un moment creator al gândirii deductive. Se cere obişnuinţă, 
imaginaţie. 

Din punctul de vedere al procedeului, demonstraţia poate fi directă şi indirectă. 

Demonstrația directă sprijină adevărul tezei pe adevărul fundamentului : ea are la 
bază modus ponens : w 
p>q 
P 
~q 

Trebuie să căutăm teoremele anterioare, definițiile şi axiomele, din care deducem 
teorema noastră. Legătura nu este evidentă, trebuie căutată ; de exemplu : 

Suma unghiurilor triunghiului 
derivă din : 
Suma unghiurilor de aceeaşi parte a unei drepte. 

Demonstrația indirectă (apagogică, reducere la absurd): sprijină adevărul tezei 
pe falsitatea tezei contradictorii ; are la bază modus tollens : 

p>a 

q — 

K 7) TE 
Se presupune adevărată teza contradictorie şi se arată că duce la consecinţe false, deci 
teza contradictorie este falsă. Apoi, conform principiului terţului exċłus, urmează că 
teza originară este adevărată. i 

De exemplu: perpendicularele pe aceeaşi dreaptă sunt paralele - dacă n-ar 
fi,dintr-un punct se pot duce două perpendiculare pe aceeaşi dreaptă. 

Demonstrația indirectă este un procedeu mai uşor, deoarece căutăm consecința, 
nu antecedentul, dar are şi defecte: constrânge spiritul fără să-l lumineze ; n-are 
putere explicativă ; foloseşte principiul terţului exclus, faţă de care unii matematicieni 
au rezerve. De aceea, metoda este folosită acolo unde nu se poate găsi o demonstraţie 
directă. 

O altă variantă a demonstraţiei indirecte este demonstrația disjunctivă. Dacă teza 
afirmă unul din predicatele unei disjuncţii complete, atunci, demonstrând că celelalte 
predicate sunt false, rămâne adevărat predicatul tezei. Schema : 


S este P, sau P, sau P, P, V_P, V P, 
S nu este P, nici P, P,:P, 
~ S este P, + P, 


Este modul tollendo-ponens, care cere drept condiţie ca disjuncţia să fie completă, 
dar poate fi neexclusivă. De exemplu, determinarea condiției principale a vieţii 
materiale dintre condiţiile : mediul geografic, creşterea şi densitatea populaţiei, modul 
de producţie. Primele două condiţii se dovedesc neesenţiale, rămâne a treia. 

Am prezentat doar câteva aspecte ale demonstraţiei neformalizate tradiţionale. 
Axiomatica formalizată, specifică mai ales construcţiilor sintactice ale logicii şi 
matematicii, se constituie aproape în întregime fără aportul limbajului natural, iar 
procedeele sunt diferite. De exemplu, Hilbert a crezut că poate duce atât de departe 

formalizarea, încât să ajungă la un sistem formal deplin saturat, complet închis. 
Cercetările au dovedit însă că o asemenea formalizare completă nu este posibilă. 
Matematicianul austriac K. Gödel a ajuns, în 1931, la rezultatul că se poate demonstra 
că, dacă un formalism nu este contradictoriu, atunci în mod necesar el este nesaturat, 
incomplet. Dacă un formalism este necontradictoriu, necontradicţia nu poate fi 
demonstrată numai cu ajutorul resurselor logice pe care le conţine. Demonstrația lui 
Gödel constă, în esenţă, în aceea că se construieşte, în limitele sistemului formal, o 
propoziţie indecidabilă, o propoziţie care, cu mijloacele sistemului, nu poate fi nici 
dovedită nici respinsă. 

Rezultatul lui Gödel a dezvăluit dialectica interioară a matematicii care nu admite 
ca vreunul din domeniile ei să fie epuizat printr-un sistem de calcul formal. Cercetările 
moderne ne permit să vorbim despre o adevărată ierarhie de sisteme formale, în care ceea 
ce este indecidabil în cadrul unui sistem poate deveni decidabil într-un sistem superior. 


10.6. Erori de demonstrație 


Rămânem în continuare în domeniul demonstraţiei neformalizate, deoarece aceasta 
are importante aplicaţii. 


10.6.1. Cauzele erorilor 


Nu toate demonstrațiile sunt corecte ; de exemplu, un accident de circulaţie : pietonii 
acuză şoferul ; şoferul acuză pietonii. Demonstrația în aceste cazuri este condusă de 
o idee preconcepută, de un interes : teza trebuie demonstrată cu orice preţ şi apar erori. 

Încă din antichitate, Aristotel s-a preocupat de raţionamentele false (sofisme, 
paralogisme), consacrându-le cartea Respingerile sofisticeS. Raţionamentele false 
trebuie studiate fiindcă ele îmbracă aparenţa veracităţii şi astfel pot să ne înșele. 
„Este evident că, printre raționamente, unele sunt cu adevărat raționamente, iar altele 
par să fie, fără să fie. Ca în atâtea alte lucruri, aceasta se întâmplă şi la argumente din 
cauza unei oarecare asemănări între adevărat şi aparent. Astfel, printre oameni, unii 
au o bună stare corporală, iar alţii au numai aparenţa ei... Unii oameni sunt frumoşi 
prin frumuseţea lor, iar alţii au numai aparenţa frumuseţii, datorită podoabelor... Tot 
aşa, raţionamentul şi respingerea sunt uneori autentice, alteori nu sunt, deşi neexpe- 
rienţei îi apar autentice, căci cei neexperimentați obţin despre lucruri o vedere 
oarecum de la distanță. ”7 

Lupta împotriva prejudecăţilor, a „fantomelor” care ocupă spiritul, a fost deschisă 
în filosofia modernă de Fr. Bacon: „Demonstraţiile vicioase sunt oarecum meterezele 
şi apărările idolilor...”8. Idolii sunt „...noţiunile false care au pus stăpânire pe 
intelectul omenesc şi s-au înrădăcinat adânc într-însul...”?. Fr. Bacon a găsit patru 
feluri de idoli: /dola tribus (idolii tribului): care îşi au originea în însăşi natura 
omului - erorile simţurilor, ordine perfectă în lume, superstiţiile. Idola specus (idolii 
peşterii), îşi au originea în caracterul individual: înclinațiile, educaţia (unii admiră 
antichitatea, alţii noutatea). /dola fori (idolii forului) provin din limbaj: nume de 
lucruri care nu există: „soartă”, „prim mobil” şi alte „ficţiuni”, sau nume de lucruri 
care există, dar sunt confuze şi rău definite; de exemplu: „determinare”. Idola 
theatri (idolii teatrului): dogmele sistemelor filosofice : „se scoate mult din puţine 
lucruri sau foarte puţin din multe lucruri”. 

În logica clasică, se face deosebirea între paralogism şi sofism: raționamente 
incorecte făcute neintenţionat sau intenţionat. „Sofism” de la „sofişti” - filosofi 
antici, care semănau neîncrederea în tradiţii, dar şi în cunoaştere. Deosebirea nu are 
importanţă, fiindcă există „înşelare de sine” : inconştient adopţi teza legată de interes. 
Pentru evitarea erorilor se impune o supraveghere a gândirii. 


10.6.2. Clasificarea erorilor 


Aristotel a împărţit sofismele în sofismele de limbaj (in dictione) şi sofisme din afara 
limbajului (extra dictione). În secolul al XIX-lea, s-a propus clasificarea sofismelor 
în formale (logice) şi materiale (nelogice). Într-adevăr, eroarea demonstraţiei poate 
să reprezinte un viciu de formă (s-a călcat o lege a raţionamentului) sau un viciu de 
conţinut (raţionamentul este corect, dar premisele sunt false etc.). Întrucât trebuie să 
abordăm şi probleme de conţinut, urmează că studiul sofismelor depăşeşte obiectul 
logicii formale şi trece în teoria cunoaşterii - la fel ca şi problema adevărului 
propoziției. 

Referindu-ne la demonstraţie, erorile pot interveni în fiecare din cele trei elemente 
ale sale : 

În teză: substituirea tezei ; 

În fundament: fundamentul fals sau fundamentul nedemonstrat ; 

În procedeu : erori de raționament. 

Demonstrația corectă necesită corectitudinea tuturor celor trei elemente : teza să 
nu fie înlocuită, fundamentul să fie dovedit adevărat, raţionamentele să fie corecte. În 


caz contrar apar următoarele feluri de erori. 1 
5 


P 


10.6.2.1. Substituirea tezei (ignoratio elenchi) 


Este un procedeu insidios, deoarece printr-o demonstraţie corectă se demonstrează 
altă teză. Se întâlneşte în activitatea judiciară: apărătorul în loc să demonstreze 
nevinovăția, demonstrează, de exemplu, situaţia familială grea, însuşirile morale etc. 
Exemplul din fizică : „relaţiile de indeterminare” ale lui Heisenberg demonstrează că 
nu există precizie, nici cauzalitate. Din geometrie : demonstraţia axiomei paralelelor 
prin construirea paralelei la o dreaptă cu ajutorul perpendicularei pe perpendiculară 
este un caz de „ignoratio elenchi”. De fapt, prin această construcţie se demonstrează 
numai Că se poate construi, cu ajutorul perpendicularei, o paralelă unică la dreapta 
dată. Dar procedeul nu este unic. Există şi alte procedee pentru construirea paralelei 
în acelaşi punct, de exemplu, construind unghiuri egale pe aceeaşi dreaptă şi de 
aceeaşi parte a ei. Cine ne garantează că paralela construită în acelaşi punct prin 
procedee diferite este aceeaşi ? Aceasta trebuie demonstrat ; dar mai sus s-a demon- 
Strat altceva: că pot construi o paralelă unică cu ajutorul perpendicularelor ; deci 
substituirea tezei. 

Substituirea tezei în combatere constă în înlăturarea argumentului, dar aceasta nu 
înlătură teza: falsitatea condiţiei nu atrage falsitatea consecinţei, căci consecinţa 
poate decurge din altă condiţie. De exemplu : 

Omul este educabil, fiindcă nu are nimic înnăscut 
Omul este educabil, fiindcă poate forma reflexe condiţionate. 

Primul argument este fals, dar teza este valabilă, fiind sprijinită pe alt fundament. 
Este un procedeu eficace de combatere: se face prin modus tollens - falsitatea 
consecinţei atrage falsitatea condiţiei, deci trebuie să căutăm consecinţe false. 


10.6.2.2. Erori în fundament 
Acestea pot fi de două feluri: fundament fals şi fundament nedemonstrat. 


A. Fundament fals prezentat drept adevăr : error fundamentalis. Analiza sa logică 
este următoarea : dacă condiţia este falsă, consecinţa poate fi şi adevărată şi falsă, 
deci nu este demonstrată - dar nici înlăturată. De exemplu: din ipoteza geocentrică 
s-a dedus că Universul este finit, altfel nu s-ar putea învârti în jurul Pământului în 24 
de ore - argumentul a căzut fiind error fundamentalis, deci teza nu este demonstrată. 
Alt exemplu: Când, pe la mijlocul veacului trecut, s-au descoperit, în Spania, la 
Altamira, desenele, surprinzător de vii, făcute pe pereţii peşterilor de omul paleolitic, 
specialiştii s-au opus la recunoaşterea lor. Ei nu puteau concepe că ar fi existat o artă 
atât de înaintată anterior Egiptenilor. Aveau o imagine confuză, simplistă, despre 
omul primitiv al acelei epoci. Porneau de la premisa falsă că anterior Egiptului nu a 
putut exista vreun focar de artă plastică. Era un error fundamentalis. Spre sfârşitul 
veacului, această opinie a fost părăsită, dovedindu-se că a existat o cultură a paleoliticului. 

Din nou avem de-a face cu o procedare insidioasă: argumentarea este corectă, 
impresionează, dacă nu ştim că fundamentul este fals. 

Se cunosc mai multe specii de error fundamentalis : 

a) Argumentum ad personam : invocarea persoanei, în locul ideii. De exemplu, în 
Evul Mediu nu se acceptau petele în Soare, fiindcă nu le-a văzut şi Aristotel. 

b) Argumentarea autorităţii : citatele prezentate drept argumente. 

c) Demonstrația excesivă: are la bază principiul - cine demonstrează mai mult, 
nu demonstrează nimic : pentru demonstrarea unui caz particular, se invocă o premisă 
universală, care însă poate să nu fie valabilă în toate cazurile. De exemplu: acest 
corp este dilatabil, fiindcă toate corpurile sunt dilatabile (fals). 

Nu totdeauna invocarea unei premise universale duce la erori, ci numai dacă nu se 
verifică în toate cazurile. De aceea, trebuie respectată următoarea regulă : demon- 
Straţia să se întemeieze numai pe dovezi adevărate. 


B. Fundament nedemonstrat : pare evident, dar în realitate nu este demonstrat. 
Cazuri tipice : 

a) Anticiparea fundamentului (petitio principii) — a reveni la punctul de plecare : 
fundamentul se întemeiază direct pe teză! : de exemplu, a demonstra că dreptele sunt 
paralele prin egalitatea unghiurilor formate de secantă - dar egalitatea unghiurilor se 
dovedeşte prin paralelismul laturilor. 

b) Cercul vicios (circulus in demonstrando) : fundamentul se întemeiază indirect 
pe teză (dublă petiție de principiu). De exemplu: Heisenberg demonstrează că nu 
există cauzalitate prin argumente care presupun cauzalitatea : fotonul loveşte particula, 
o deranjează. 


10.6.2.3. Erori în procedeul demonstraţiei 


Se întâlnesc şi aici două cazuri: 
A. Demonstrația corectă, dar non sequitur - teza nu derivă din argumentul 
propus ; este o legătură pur verbală, naivă. De exemplu, argumentele sfericităţii 

pământului : (i) apropierea corăbiei de țărm ; (ii) mărirea orizontului prin ridicare ; 
(iii) după apus, razele soarelui luminează vârfurile ; (iv) călătorii în jurul lumii. Din 
aceste argumente, non sequitur. Acestea dovedesc numai curbura suprafeţei Pământului, 
forma lui închisă, izolarea lui în spaţiu. Adevăratele argumente sunt: (i) Pământul dă 
umbre circulare din orice poziţie ; (ii) orizontul este o circumferință în orice punct al 
Pământului şi depărtarea orizontului este peste tot aceeaşi. 

B. Demonstraţie incorectă, atunci când nu se respectă legile gândirii şi ale 
inferenţelor. Sunt multe feluri de erori de acest fel: 

a) Saltul în argumentare (saltus in concludendo) : sărim la concluzie, fără ca ea să 
fie suficient justificată; este o concluzie pripită. Trebuie respectată următoarea 
regulă: premisele trebuie să alcătuiască condiția suficientă a concluziei. De exemplu, 
Fermat a considerat că numerele de forma : (22" + 1) sunt prime ; într-adevăr pentru 
n = 0, 1, 2, 3, 4, ele sunt prime (3, 5, 17, 257, 65537). Euler a arătat că pentru n = 
5, numărul este divizibil cu 641. Şi pentru n = 6, 7, 8, numărul este compus. 

b) Împărțirea termenilor (quaternio terminorum) : dedublarea termenului mẹdiu, 
ceea ce îl împiedică să-şi exercite funcția mediatoare : 

(i) Omonimia : acelaşi termen posedă mai multe înțelesuri : 

Tot ce este necesar este bun 

Răul este necesar 

:. Răul este bun. 
unde necesar = mijloc pentru un scop şi necesar = determinat, inevitabil. 

Orice ardere lasă cenuşă 

Orice oxidare este o ardere 

-. orice oxidare lasă cenuşă 
unde avem de-a face cu omonimia termenului „ardere”, în chimie şi în sens larg 
neştiinţific. l 

(ii) Fallacia accidentis : sofismul accidentului - în una din premise termenul 

mediu este afectat de un accident, care lipseşte în cealaltă premisă: 
Dragostea de copii (excesivă) este dăunătoare 
Dragostea de copii este un sentiment lăudabil 
-. Unele sentimente lăudabile sunt dăunătoare. 

Sofismul accidentului se produce ori de câte ori proprietatea accidentală a unui 
obiect este considerată drept proprietate esenţială. Din faptul că încrucişarea dintre 
cal şi măgar duce la sterilitate, s-a conchis, în mod abuziv, că orice încrucişare între 
specii ar avea ca rezultat sterilitatea. Acest sofism constituie totodată şi un exemplu 
de generalizare pripită. 

c) Confuzia tipurilor de raționament, atunci când se aplică schema silogismului 
(logica claselor) la altfel de obiecte. De exemplu: de la sensul distributiv la cel 
colectiv sau invers: 

fiecare moleculă de aer se mişcă cu 0,5 km/sec, deci şi atmosfera ; atmosfera este 

reținută de forța atractivă a pământului, deci şi fiecare moleculă, 
dar unele pot evada, ajungând la 11 km/sec., raţionamentele cu obiecte colective se 
construiesc altfel. 

Un alt exemplu îl constituie argumentul neo-vitalist : 

Organismul are suflet 
Organismul este alcătuit din celule 
<. Celulele au suflet. 

Aşa cum am arătat în Schiţă a unei logici naturale, transferul de calităţi dintre 
ansamblu-element, întreg-parte etc. este supus altor axiome şi reguli decât transferul dintre 
gen şi specie. Dacă nu se ţine seama de acestea, se comit erori de felul celor de mai sus. 

d) Falsul secvent (fallacia consequentis) apare în raţionamentele ipotetice, când se 
conchide după sensurile interzise : 

de la falsitatea condiţiei, 
de la adevărul consecinţei. 

Ştim că o concluzie certă, în aceste cazuri se poate obţine numai dacă majora este 
o judecată ipotetică-exclusivă. În mod obişnuit, când majora este o judecată ipotetică 
neexclusivă, nu se poate obţine o concluzie certă : concluzia poate fi uneori adevărată, 
alteori falsă. După cum am arătat la locul cuvenit, se pot obţine pe această cale 
concluzii probabile. Dacă însă, în aceste cazuri, se scot concluzii certe, atunci se 
comite eroarea falsului secvent (sofismul secventului). 

Dacă, de pildă, constatând că un copil este nervos, am deduce cu certitudine că el 
suferă de o afecţiune cronică, concluzia nu este justificată. Se poate conchide numai 
cu probabilitate : 

Dacă copilul suferă de o afecţiune cronică, copilul este nervos 
Acest copil este nervos 
~. Acest copil suferă probabil de o afecţiune cronică. 

În acest exemplu, judecata ipotetică din premisa majoră oglindeşte o legătură 
cauzală. Anume, este vorba de cauzele nervozităţii infantile. Dar nervozitatea infantilă 
poate proveni din mai multe cauze, nu numai afecțiunea cronică, ci şi răsfăţul, 
violenţa etc. Avem de-a face cu o pluralitate a cauzelor şi chiar din această pricină 
inferenţele de la falsitatea condiţiei sau de la adevărul consecinţei nu sunt justificate 
decât cel mult ca inferenţe de probabilitate. 

De aici provine greutatea de a stabili diagnosticul medical. Puţine simptome sunt 
specifice. Majoritatea simptomelor - starea febrilă, dureri de cap, de gât etc. — sunt 
comune multor boli. Dacă un medic ar deduce din simpla prezenţă a stării febrile, că 
persoana respectivă suferă în mod sigur de gripă, el ar comite eroarea secventului 
fals. Dar medicii nu procedează în felul acesta simplist; ei compară simptomul 
dominant cu celelalte simptome, cu rezultatele cercetărilor şi analizelor, cu situaţia 
epidemiilor, cu antecedentele persoanei etc. şi se pronunţă pe baza tuturor acestor 
indicii. 

e) Sofisme de conversiune (conversiune ilicită). Nu numai inferenţele mediate, dar 
şi inferenţele imediate pot genera sofisme. În special conversiunea propoziţiilor este 
expusă la acest pericol. Se ştie că judecata A în mod obişnuit nu se converteşte 
simplu, ci prin accident. Aceasta din pricină că predicatul nu este distribuit. 

A: Toate noţiunile sunt elemente ale rațiunii 
I: Unele elemente ale raţiunii sunt noțiunile. 

Conversiunea simplă se poate opera numai dacă propoziţia A este exclusivă 

(predicatul este distribuit ; subiectul şi predicatul sunt noţiuni identice) : 
A: Toate patrulaterele sunt patruunghiuri 
A: Toate patruunghiurile sunt patrulatere. 

Caracterul distribuit al subiectului este extins, din neatenţie sau interes sofistic, şi 
asupra predicatului. Se operează conversiunea simplă a judecății A, ca şi cum ar fi 
exclusivă, deşi în realitate mu este. Aşa apar sofismele de conversiune. De exemplu, 
din propoziţia : 

Toate enunțurile adevărate sunt formal necontradictorii (SaP) 
nu se poate deduce corect propoziţia : 

Toate enunțurile formal necontradictorii sunt adevărate (PaS) 
ci, prin conversiune accidentală, doar propoziţia : 

Unele enunţuri formal necontradictorii sunt adevărate (PiS). 

f Sofisme de inducție. În demonstrațiile inductive, eroarea poate să apară în 
primul rând ca generalizare pripită, grăbită - insuficient justificată, de exemplu, 
părerea că toți savanții Sunt distraţi. 

Cele mai multe erori apar în procesul de stabilire a cauzelor. Eroarea constă în a 
considera drept cauză a unui fenomen ceea ce nu este cauza lui: non, causa pro 
causa. Forma cea mai frecventă a acestei erori se naşte din confuzia între succesiunea 
temporală şi legătura cauzală : post hoc, ergo propter hoc. Cauza premerge efectului, 
dar aceasta nu înseamnă că orice antecedent este cauză. Există multe succesiuni 
constante - zi-noapte, succesiunea anotimpurilor etc. —, care nu sunt legături cauzale. 
Metodele inductive urmăresc tocmai acest scop: să distingă legătura cauzală din 
ansamblul succesiunilor temporale. 

Post hoc, ergo propter hoc stă la baza superstiţiilor şi a ideilor neştiinţifice. Vidul 
premerge ridicării apei în pompele aspiratoare. Dar nu acţiunea vidului („oroarea de 
vid”) este cauza ridicării apei în pompe,ci presiunea atmosferică. Vidul este numai o 
condiţie, care face posibilă acţiunea presiunii atmosferice. Dovadă că, peste 10 m, 
oricât am face vid în pompă, apa nu se mai ridică. 


Note 

1. P. Botezatu şi-a expus concepţia despre strategia metodologică unitară în “special în Valoarea 

IV), Aristotel s-a ocupat de sofisme şi în Analitica primă, Cartea II. 

Fr. Bacon, Noul organon, tr. N. Petrescu & M. Florian, Editura Academiei, 1957, Cartea I, § LXIX. 

Ibidem, Cartea 1, $ XXXVIII. 

„...ori de câte ori cineva încearcă a dovedi ceva ce nu este evident prin sine, cu ajutorul lui însuşi, 

el postulează chestiunea ca dată de la început. Această postulare a principiului se poate face 

admițând de îndată tocmai ceea ce este în chestiune ; este apoi, de asemenea, posibil să se facă un 
ocol prin alte lucruri, care ar fi dovedite în chip natural prin chestiunea de la început, pentru ca 

apoi să demonstreze aceasta prin acelea, de exemplu, în cazul că A ar fi dovedit prin B şi B prin C, 

deşi era natural ca C să fie dovedit prin A. Căci, în acest caz, aceia care raţionează aşa dovedesc pe 

A prin el însuşi” (Aristotel, Analitica primă, II, 16, 65 a. 


zeu 


În loc de încheiere. 
Fals tratat de logică 


„Căci oricare ar fi iluziile pe care şi le-ar face despre 
puterea, funcțiunea şi rolul său inteligenţa, la aceste între- 
bări nu răspunde niciodată numai ea, adică ea curăţită de 
orice adaus sufletesc extraintelectual, ci răspunde omul 
întreg cu tot felul său de a fi, de a simţi, de a-şi imagina.” 


(D.D. Roşca) 


I 


Logica reprezintă însăşi structura universului, dacă nu este cumva o persistentă 
idiosincrazie. 

Logica este ştiinţa indiscretă a divulgării totale. 

Logica este ştiinţa subtextului. ` 

Logica este ştiinţa care te învaţă cum să gândeşti când nu este imperioş să gândeşti. 

Logica, suportul gândirii care a îmbătrânit. 

Logica, teoria articulaţiilor sclerozate. 

Logica este o ştiinţă absolută - ne ofensează. 

Logica este o ştiinţă perfectă - ne umileşte. 

Logica este o ştiinţă imperativă - ne irită. 

Logica este o ştiinţă impecabilă - ne dezamăgeşte. 

Logica este o ştiinţă dominatoare - ne inferiorizează. 

Logica este o ştiinţă supraumană - ne nefericeşte. 

Logica pretinde fără răgaz, omul se furişează. 

Logica ordonă... Câtă satisfacţie să o înşelăm ! 

Logica teoretică este o aplicaţie a logicii practice. 

În final îşi dispută terenul două ştiinţe fundamentale : logica, prin care se face vizibil 
invizibilul, şi psihologia, care face invizibil vizibilul. 

Sunt numai două ştiinţe : psihologia, ştiinţa umanului, şi logica, ştiinţa transumanului. 

Psihologia este catastiful victoriilor, logica este fişierul înfrângerilor. 

Creaţia umană poate fi perfectă, natura niciodată: logica formală prin contrast cu 
logica naturală. 


II 


„Existenţa, în măsura în care am putut-o până acum cunoaşte prin analiză rezemată pe 
experienţă, este parte raţională, parte iraţională; este şi «rezonabilă» şi «absurdă». 
Experienţa autentică nu ne îndreptățește să afirmăm în mod exclusiv nici determinismul 
universal sau raționalitatea absolută, şi nici contingenţa sau iraţionalitatea absolută a 

existenţei. În ambele cazuri am conite greşeala de a lua partea drept tot. Am nesocoti deci 
imperativul categoric al unei elementare legi de logică.” (D.D. Roşca) 

„Adevărat ” : 

din punctul de vedere al setimentului — este ceea ce mişcă sentimentul cu cea mai 
mare forță („eu”) ; 

din punctul de vedere al imtlectului — ceea ce dă gândirii cel mai mare sentiment 
de forţă ; 

din punctul de vedere al snţurilor, al pipăitului, al vederii, al auzului - ceea ce 
forţează la cea mai mat rezistenţă” (Fr. Nietzsche). 

„Nu e oare semnificativ faptucă uneori mintea omenească, căutând soluţii la anume 
probleme, a sfârşit prin a se opri kconcepţii care înainte îi apăruseră inadmisibile pentru 
că sunt nelogice, şi care sunt îscele din urmă acceptate, deşi continuă să apară tot 
nelogice, dacă sunt judecate dupirechiul canon?” (D.D. Roşca). 

„Şi de altminteri, pentru a deide asupra contradicţiei ce se naşte în disputa ivită în 
legătură cu criteriul, noi trebuie siavem un criteriu cu care să fim de acord şi prin care să 
putem lua o hotărâre. Iar pentru asă avem un criteriu cu care să fim de acord, trebuie în 
prealabil să fie tranşată printr-o idecată disputa privind criteriul. Astfel argumentaţia 
fiind redusă la cercul vicios, desuperirea criteriului devine o problemă fără ieşire. Nici 
nu putem permite ca dogmaticii sia un criteriu prin ipoteză, şi dacă vor judeca criteriul 
printr-un criteriu, ei vor fi obligi să accepte regresiunea la infinit. Dar şi, întrucât 
demonstraţia are nevoie de o depnstraţie aprobată, dogmaticii vor fi reduși la cercul 
vicios.” (Sextus Empiricus) 

Sofismul este omagiul pe carcâlsitatea îl aduce adevărului. 

Summa logica, summa fallaci. 


III 


Antinomie metodologică: „&poate susţine, de pildă, cu aceeaşi hotărâre că: (1) 
limbajul este formalizabil şi (2) libajul nu este formalizabil. Antinomia este rezolubilă, 
dar nu ca în cazul paradoxelorrintr-o teorie a nivelurilor sau a tipurilor, ci prin 
distingerea punctelor de vedere. Qeorie este (relativ) formalizabilă din punctul de vedere 
sintactic, adică al construcţiei iitrne, dar o teorie nu este (relativ) formalizabilă din 
punctul de vedere semantic, adiciil interpretării.” (P. Botezatu). 

Suprema formalizare, supremi val al intuiţiei. 

Intuiţia direcţiei productive şi stimentul formei excelente conduc demersul logic-formal. 

Formalismul a introdus cubisul în logică. Pe când expresionismul ? 

Calcul logic? şi calcul şi logi. nu e prea mult? 

Matematica este logică aplicai, de aceea insuportabilă. 


IV 


„Un desen bun este făcut, maihainte de orice, din omisiuni” (Delacroix). Deci: „O 
frază sugestivă este făcută, mai minte de orice, din elipse. O conversaţie izbutită este 
făcută, mai înainte de orice, diniceri. O atitudine eficace este făcută, mai înainte de 
orice, din reticenţe” (P. Botezatu. Urmează : Un concept viguros este făcut, mai înainte 
de orice, din subînţelesuri. O jucată pertinentă este făcută, mai înainte de orice, din 
supoziţii. O definiţie reuşită esteitută, mai înainte de orice, din metafore. O clasificare 
impresionantă este făcută, mai îsinte de orice, din absenţe. O afirmaţie elocventă este 
făcută, mai înainte de orice, dinidoieli. O negaţie drastică este făcută, mai înainte de 
orice, din bănuieli. O demonstie impozantă este făcută, mai înainte de orice, din 
entimeme. O argumentare conviniloare este făcută, mai înainte de orice, din sugestii. O 
inducţie semnificativă este făcutănai înainte de orice, din neatenţii. 

Conceptul este element al judecății şi judecata este element al raţionamentului, dar tot 
aşa de bine raţionamentul este element al judecății şi judecata este element al conceptului. 

Poate că odată, cine ştie când, functorii logici vor înlănţui, nu Adevărul şi Falsitatea, 
ci Iubirea şi Ura. 

Poate că odată, cine ştie când, propoziţiile vor fi înlănţuite,nu de conectori logici, ci 
de „afinități elective”. 


V 


Cea mai simplă formă de inferență este alcătuită dintr-o premisă şi o concluzie : dacă 
A, atunci Z. Aceasta presupune însă încă o premisă, care să aserteze însăşi relaţia derivaţiei 
necesare a lui Z din A. Forma „completă” a inferenţei este: dacă A şi (dacă A, atunci Z), 
atunci Z. Simbolizând a doua premisă prin B, obţinem forma: dacă A şi B, atunci Z. 
Constatăm cu surprindere că iarăşi trebuie să adăugăm o premisă, care să afirme derivaţia 
necesară a lui Z din cele două premise, ceea ce ne conduce la forma „completă” : dacă A, 
B şi (dacă A şi B, atunci Z), atunci Z. Reprezentând a treia premisă prin C, ajungem la 
forma : dacă A, B, C atunci Z. Fireşte, raţionamentul se repetă şi ne obligă la forma 
„completă” : dacă A, B, C şi D, atunci Z. Acelaşi mecanism logic ne sileşte să continuăm 
cursa la infinit, inferenţa noastră având astfel forma „completă”: dacă A, B, C, ..., 
atunci Z, unde punctele denotă o desfăşurare la infinit (L. Caroll). 

Formal, teoremele derivă din axiome. Intuitiv, axiomele izvorăsc din teoreme. 

Deducţia este invocarea autorităţii, inducția este chemarea trăirilor. 

Deducţia este o inducţie perfecționată, inducția este o deducție ratată. 

„Inducţia este o artă, nu o ştiinţă ori un sistem de practici mecanice” (M. Black). 


VI pay 


Mă contrazic, deci sunt o ființă logică. ) 
Te contrazici. Ce satisfacție ! 

Mă abat de la firul logic, deci sunt afectiv-consecvent. 
Demonstrez, deci nu sunt convins. 

Argumentez, deci m-am ambiţionat. 

Argumentul nu-i suficient? Pe baricade! 

M-ai convins, deci eram de acord. 

Te-am convins, deci te-am înfrânt. 

Rezist la argumente, deci nu-mi eşti pe plac. 

Am demonstrat. Sunt stingherit. 

Susţii că sunt perfect logic? Desigur am greşit undeva. 
Sunt sincer, deci îmi convine teza. 

Recurg la sofisme, deci sunt sigur. 

Recunosc, deci pregătesc un atac insidios. 

Resping, deci orgoliul nu-mi permite să accept. 

Logica îmi repugnă, ca o mustrare de conştiinţă. 

Logica poate ademeni şi poate exalta, ca orice perfecţiune. 


An Introduction to Logic 


Abstract 


Modern logic carries in it the token of its origin. It was created by mathematicians for 
their own use (Boole, Frege, Russel etc.). Mathematical logic, as it is usually known, has 
appeared and is going on, first of all, as a logic of mathematics. Its ideal was and still is of 
a special scientific noble extract: to confer mathematics, which is a rigorous exact 
discipline, just these very qualities at their supreme power. Mathematicians could no 
longer hear the reason without control upon some controlled data. They tend to overrule 
the logic operations of reason - as they were ruling the quantity of mathematical data -, to 
become aware of the demonstration's mechanism, as they were aware of mathematical 
information finding. 

Aristotle made the first steps on this path and from this glorious beginning which was 
transmitted over along many devoted generations of pupils, classical logic („classical” 
opposed to „modern”) or better said traditional logic has appeared. Aristotelian syllogis- 
tics — thought represents the former from, known by us, of an axiomatic system, wasn't 
given any of credit in the mathematician's world. First of all because mathematicians do 
not operate in their demonstrations following this pattern, although it has an important 
role in conventional language and in other knowledge domains. On the other hand, in spite 
of Aristotle's courageous steps on the symbolizing logic language path by means of the 
introduction of logic variables, his epoch-making achievements were not accepted by 
mathematicians because of their insufficient formalization in calculus constitution. Under 
these circumstances, mathematicians were forced to set up their own logic. This is 
mathematical logic (or symbolical/modern logic). 

The new logic enriched traditional logic with an impressive set of logic laws, with 
deductive proceedings, with constructive modalities of scientifical theories, and, at the 
same time, with the determination of the effective power and the limits of these proceedings. 
Today, modern logic represents an impressive body of concepts and theories which imposes 
it self by the authority of formal rigorousness. Yet we'll be reserved in spite of using in the 
book the symbolism of modern logic. We are also going to use a few formalism, avoiding 
thus unfounded mathematical subtleties however interesting they could be in themselves. 
At the same time we'll always try very hard to interpret symbolism. 

In our exposure we have in view the presentation of logic in its three hypostases: as 
System of proportion, as operating system, and as system of relations. We do hope in hi 
manner to restore to format logic the integrity of its genuine object. 


Introduction ă la logique 


Résumé A 


La logique moderne porte la marque de son origine. Elle a été crée par des mathemati- 
ciens et pour les mathématiciens (Boole, Frege, Russel etc.). La logique mathématique, 
comme elle est d'habitude intitulée, s’est formée et perpâtuce surtout comme une logique 
de la mathématique. L'idéal suivit a été et continue à ctre suivi d'une remarquable 
noblesse scientifique : celui d'offrir à la mathématique, domaine de l'exactitude et de la 
rigueur, ces qualités memes, mais une exactitude et rigueur portées au maximum. Les 
mathâmaticienes ne pouvaient plus à raisonner sans cântrole, mais avec des dates cântro- 
l6es. Ils aspiraient à dominer les operations de la pensée logique, tout comme ils maîtri- 
saient la quantité des dates mathématiques. Ils désiraient devenir conscients des mâcanisms 
des démonstrations comme ils étaient conscients de la constitution des informations 
mathématique. 

Aristote avait fait la première démarche sur ce chemin et de cette initiative glorieuse 
transmise d'une generation à l’autre par des élèves dévoués, s’est canstituce ce qu'on 
appelle aujourd’hui la logique classique (où „classique” s'opose à „moùerne”) ou pour 
mieux dire la logique traditionelle. La syllogistique aristotélienne n'a pas $u en général, 
du credit parmi les mathématiciens meme si elle représentait la première forme connue 
d'un systheme axiomatique. Cela surtout parce que les mathématiciens n'utilisent pas ce 
modele dans leurs démonstrations meme s’il detient aussi un rôle très important dans le 
langage de conversation dans d’autres domaines de la connaissance. 

D’autre part, meme si Aristote avait avancé avec courage à grand pas dans la voie de la 
symbolisation du langage logique, par l'introduction des variables logiques, ses réalisations 
qui ont fait époque ne plaisaient pas parce qu’elles n'étaient assez formalisées pour 
pouvoir se réunir dans un calcul. Dans cet ensemble complexe des faits les mathématiciens 
se sont senti obligés de construire leur propre logique : il s’agit de la logique mathématique 
(ou symbolique, moderne). 

La nouvelle logique a enrichi la logique traditionnelle avec un nombres impressionnant 
de lois logiques, avec des procédés déductives et des modalités de construire les théories 
scientifiques. En meme temps avec la détermination du pouvoir effective et des limites de 
ces procédés, la logique moderne constituie aujourd’hui un corpus impressionnant formé 
des conceptes et des théories qui s'impose avec autorité et rigueur formelle. 

En utilisant, dans ce travail, le symbolisme de la logique moderne, nous nous permet- 
tons d'en avoir quelques réserves. Nous allons utiliser un minimum de formalismes, en 
évitant les subtilités mathématiques gratuites quel qu’intéressantes qu’elles soient en elles 
memes. Nous allons à la fois faire un effort permanent d'interprâter le symbolismme. 

Dans notre exposé nous suivrons notre but, celui de présenter la logique dans ces trois 
hypostases: comme système des proportions, comme système de relations et comme 
système ď’ opérations. 

Nous espérons pouvoir ainsi rendre à la logique formelle l'intâgrite de son object originaire. 

